
U gy vagyok meggyözíMve, hogy hazánk számos 
szellemi s erkölcsi szükségei közt, mind a bel- mind a 
külviszonyokat tekintve, nem utolsó helyet foglal el a 
legújabb kor történelme. 

A fiatalabb nemzedék, látva s érezve a viszonyokat, 
melyeknek sálya alatt él, kevesek kivételével, alig tud 
magának számot adni az események azon lánczolatá- 
ról, melyeken keresztül jutott a haza jelen állapotába. 
Olvashatja, ismerheti az 6'sök viselt dolgait, szellemi 
s erkölcsi állapotait: a küzdelmeket, melyeket azok, 
a hazát védve, külellenségekkel — , az uralkodó ház 
érdekeit támogatva, ennek elleneivel — , az 6'si alkot- 
mányos szabadságot vagy a nemesi kiváltságokat 
védelmezve, az ellentörekvö kormányhatalommal vagy 
az előre haladó kor szellemével, azt majd elsajátítva, 
majd visszalökve, folytattak; olvashatja s tudhatja, 
mily állapotban léteztek hajdan az erkölcsi, szellemi 
s anyagi érdekek, a közügy, alkotmány s igazgatás, 
nép- és osztályviszonyok, a hazai tudományosság s 
irodalom, ipar s kereskedelem; melyek voltak az 
uralkodó eszmék s irányok, szokások és erkölcsök. 
Es jelenleg mind ezeket megváltozva, felforgatva. 

U gy vagyok meggyó'z/)dve, hogy hazánk számos 
szellemi s erkölcsi szükségei közt, mind a bel- mind a 
külviszonyokat tekintve, nem utolsó helyet foglal el a 
legújabb kor történelme. 

A fiatalabb nemzedék, látva s érezve a viszonyokat, 
melyeknek sálya alatt él, kevesek kivételével, alig tud 
magának számot adni az események azon lánczolatá- 
ról, melyeken keresztül jutott a haza jelen állapotába. 
Olvashatja, ismerheti az ősök viselt dolgait, szellemi 
s erkölcsi állapotait: a küzdelmeket, melyeket azok, 
a hazát védve, külellenségekkel — , az uralkodó ház 
érdekeit támogatva, ennek elleneivel — , az ösi alkot- 
mányos szabadságot vagy a nemesi kiváltságokat 
védelmezve, az ellentörekvö kormányhatalommal vagy 
az előre haladó kor szellemével, azt majd elsajátítva, 
majd visszalökve, folytattak; olvashatja s tudhatja, 
mily állapotban léteztek hajdan az erkölcsi, szellemi 
s anyagi érdekek, a közügy, alkotmány s igazgatás, 
nép- és 08ztál}^iszonyok, a hazai tudományosság s 
irodalom, ipar s kereskedelem; melyek voltak az 
uralkodó eszmék s irányok, szokások és erkölcsök. 
És jelenleg mind ezeket megváltozva, felforgatva. 



9 :-í 4 
.H S;L 



I P. 



.■^ 






'^s'-jscys? 



ff 



ELOSZO 

AZ ELSŐ KIADÁSHOZ. 



U gy vagyok meggyó'zíklve, hogy hazánk számos 
szellemi s erkölcsi szükségei közt, mind a bel- mind a 
külviszonyokat tekintve, nem utolsó helyet foglal el a 
legújabb kor történelme. 

A fiatalabb nemzedék, látva s érezve a viszonyokat, 
melyeknek súlya alatt él, kevesek kivételével, alig tud 
magának számot adni az események azon lánczolatá- 
ról, melyeken keresztül jutott a haza jelen állapotába. 
Olvashatja, ismerheti az 6'sök viselt dolgait, szellemi 
s erkölcsi állapotait: a küzdelmeket, melyeket azok, 
a hazát védve, külellenségekkel — , az uralkodó ház 
érdekeit támogatva, ennek elleneivel — , az 6'si alkot- 
mányos szabadságot vagy a nemesi kiváltságokat 
védelmezve, az ellentörekvö kormányhatalonnnal vagy 
az előre haladó kor szellemével, azt majd elsajátítv^a, 
majd visszalökve, folytattak; olvashatja s tudhatja, 
mily állapotban léteztek hajdan az erkölcsi, szellemi 
8 anyagi érdekek, a közügy, alkotmány s igazgatás, 
nép- és osztályviszonyok, a hazai tudományosság s 
irodalom, ipar s kereskedelem; melyek voltak az 
uralkodó eszmék s irányok, szokások és erkölcsök. 
Es jelenleg mind ezeket megváltozva, felforgatva. 

átalakulva szeiulélvéii, ámulattal kérdezi : miként tör- 
tént e nagy változás mindenekben? Melyek voltak 
annak tényezői, rugonyai, fokozatai ? Milyen a moz- 
gató erők jelleme, hatása, s az által ok feltételezett 
események lánczolata s eredményei, melyeken keresz- 
tül a jelen állapotok képződének? Es ha a már el- 
hunyt vagy élemedettebb nemzedék hagyományai s 
elbeszéléseiből megfejthet is magának egy s más kér- 
dést : tudománya hézagos ; mert sem módja , sem 
kedve nincs mindenkinek átbuvárlani a forrásokat, 
melyekből magának teljes világot szerezhetne; kézi 
könyv pedig , melyből mind ezekről rendszeresen, 
kielégitőleg okulhatna, nem létezik. 

üe sajnosán érezzük ily könyv hiányát akkor 
is, ha a kiilviszonyokra vetünk egy pillantatot Szá- 
zadunk míveltségének egyik legszebb eredménye, hogy 
a népek már nem egyedül önmagokkal foglalkodnak; 
hanem figyelmök az emberi faj legtávolabbi család- 
jaira is kiterjed: a régi közöny helyébe érdekeltség, 
a hajdani elkíilönzöttség, szertehuzás helyébe solida- 
ritás lépett a népek között. Tudni akarják, nű s 
hogyan történik más népeknél; rokon- vagy ellen- 
szenvet tanúsítanak más népek törekvései iránt; ver- 
sen vre kelnek effvmással az emberi szellem és szór- 
galom teremtményeinek kiállitásában ; közös érzelem- 
mel s törekvéssel karolják fel a szabadság, míveltség, 
emberiség érdekeit. Ks csak e közös érdekeltség s 
versenyző törekvés emelte oly magasra századunk 
míveltségének épületét. Egy nép előtt sem lehet ma 
már közönyös: mily véleménynyel viseltetik, rokon - 
vagy ellenszenvet tunúsít-e iránta a mívelt világ; 
mert ennek puszta közvéleménye is óriási hatalom. 

melynek helyeslése vagy gáncsa hatalmasabban és 
következetesebben sújt vagy emel, mint százezernyi 
hadseregek. E közvélemény rokonszenvére pedig egy 
népnek sincs nagyobb szüksége, mint annak, mely 
szerencsétlen; melyet idegen hatalom, legyen az 
anyagi vagy erkölcsi, elnyom, jogaitól megfoszt, 
saját egyéniségének kifejtésében korlátol s a térről, me- 
lyen kivűl nem haladhat, leszorít, a levegőtől, mely 
nélkül nem élhet, elzárva tart. De más népek közvéle- 
ményét, rokonszenvét e szerencsétlen népek csak az 
által fordíthatják magokra, ha azokkal nem csak jelen 
állapotaikat, az igazságtalan nyomást, melyet szen- 
vednek, híven megismertetik; hanem teljes világosságba 
helyezik a magok egész egyéniségét s aimak erkölcsi 
becsét, mind azon szépet, jót és nemest, mit az magá- 
ban tartalmaz ; mert e közvélemény elfordul a silány- 
ságtól s csak a jót, szépet és nemest pártolja. Mind ez 
pedig a viselt dolgokban, az alkotott s ápolt intéz- 
ményekben s a folytatott törekvésekben, — szóval : az 
egyéniséget visszatükröző történelemben nyilatkozik. 
A maga történelmének megismertetése ennél fogva nem 
kevesbbé első kötelességei s érdekei közé tartozik min- 
den népnek, mint annak ismerete saját keblében. 

És ebben, ez áj korra nézve, nagy volt eddigelé 
mulasztásunk. Ereszkedjél valamely külföldivel beszél- 
getésbe, vagy olvass könyvet, hírlapi czikket hazád 
ügyeiről : bizonyos lehetsz, hogy kínos érzelmek fognak 
benned támadni, látván : mily kevéssé s mily ferdén 
ismertetnek hazád viszonyai, nemzeted múlt kori törek- 
vései, szintúgy mint sóvárgásai a jelenben. Vagy nem 
fogsz-e mély fájdalmat érezni a külföld tudatlansága 
fölött hazád viszonyairól, midőn például egy, 1863-ban, 

8 már a IS-dik kiadásban megjelent s ezer meg ezer 
példányokban forgó kézi könyvben ^) olvasod : „A ne- 
messég (Magyarországban) roppant kiváltságokkal bir ; 
.... de a parasztok agyonnyomatnak a robotok által, 
és körulbelöl oly bánásmódot tapasztalnak, mint a rab- 
szolgák ... A nyelven, melyet Magyarországban be- 
szélnek, nagyon meglátszik az elemek klilönf elesége, 
melyekből e nép képeztetett; az uralkodó nyelv a latin; 
az a tudós és irott nyelv is . . ." Nem fogsz-e hasonló 
fájdalommal felsóhajtani, midőn idegen társalgód cso- 
dálkozását fejezi ki, hogy miért nem fogadja Magyar- 
ország hálásan az alkotmányt, melyet a nagylelkű csá- 
szár octroyi'ozott népeinek; miért vonakodik a képvise- 
lettel megajándékozott ausztriai népekkel közösen, par- 
lamenti utón, intézni a maga Ügyeit, s inkább szenved 
egy önkényszabta ideiglen alatt, mintsem képviselőit a 
Reichsrathba küldené? stb. Es csak azért bocsátasz.meg 
neki, mert nem tudja, mennyivel becsesebbek, szaba- 
dabbak, egyéniségével egyezőbbek azon intézmények, 
melyek az ősöktől századok folytában lerakott alapon 
a műit évtizedek alatt kifejtettek, melyekkel együtt nö- 
vekedett férfi korára nemzeted, s melyektől megfosz- 
tatnia körülbelől egy neki a nemzeti halállal. Társal- 
gód érti Irland óhajtásait, érti Velencze sóhajait, érti 
a lengyelek hősies küzdelmeit s önfeláldozását; de nem 
érti a te nemzeted nyögdeléseit, sóvárgásait; mert nem 
ismeri történelmét a múlt évtizedekben. 

E kettős szükséget akarja kielégíteni ezen könyv. 
Es bensőleg meg vagyok győződve, hogy az erre for- 



XHctionnaire Universel d^Histoire et de Géographie. Par 
M. N. Bouillet. Hongrie czikkely. 



Előszó az első kiadáflhox. y]Q 

dított fáradsággal rovom le hazáin iránti kötelességeim 
adóját leghívebben; ez lesz leghazafiasb, polgártársaim 
elismerésére legmélt(5bb, s egyszersmind legáldásdií- 
sabb tette életemnek, ha e szükségeket általa csak né- 
mileg is sikerííl kielégítenem. 

Evek óta óhajtám : bár nyúlna tollhoz, s imá meg 
e századi történelmünket azon jeleseink valamelyike, 
kik nálamnál nemcsak tehetségben, de tapasztalásban 
is dúsabbak, tán magok is nevezetes részét alkották e 
történelemnek. E korszak történelmének anyaga még 
kevéssé van összegyííjtve. Nyilvánosságra országgyű- 
léseink jegyzökönyvein kivííl 1841-ig, midőn a napi 
sajtó is szabadabban kezdvén mozoghatni, nemzeti 
életünk tííki-évé vált, alig jutott még valami. Volt kor- 
mányszékeink, megyéink levéltáraiban s egyesek tár- 
czáiban rejlenek még a legbecsesebb anyagok. Ezek 
nyilvánossághiányát azon élemedettebb jeleseink, kik 
a korábbi eseményeknek magok is tényezői valának, 
hacsak emlékezetökböl is, leginkább pótolhatnák; sok 
oly részletet pedig, mi megírva nincs, s mi mégis a 
függönyök mögött tényező, színt adó, vagy épen elha- 
tározó indok, rugony és mozgató eró' volt, csak ök 
menthetnének meg a feledés örvényéből, mely azokat 
sírjok fölött elborítandjtt. Korunk történelmét valame- 
lyik ily jelesünktől megírva birni, valóságos kincs volna 
nemzetünk számára. Még csak néhány él e férfiak kö- 
zöl : s ha ök is elhunytak, velők együtt történelmünk 
sok érdekes részlete vesz el örökre. 

Evek múltak a nélkül hogy forró óhajtásomat 
teljesedve láthattam volna. Magam nyiiltam tehát toll- 
hoz, megírni az elébbiek után, mintegy folytatásul, 
összes nemzeti életünk e legdicsőbb, s azért híven, 

kielégitöleg rajzolni legnehezebb, korszakának törté- 
nelmét Nem csak töretlen útra léptem; hanem, távol 
a szeretett hazától, még számtalan oly forrásból sem 
meríthettem, mely csak a hazában élőknek van nyitva. 
De ráléptem ez ntra mind a mellett, ha csak azért is, 
hogy botlásaim, tévedéseim ania képesebb jeleseink 
valamelyikét arra birják, hogy magát a munkára elha- 
tározva, jobb művel ajándékozza meg hazáját; vagy 
legalább helyreigazítsa az enyém tévedéseit, pótolja 
hiányait; és tapasztalatainak, ismereteinek kincsei e 
tekintetben megmentv^e legyenek a hazának, a jövő 
kornak. 

Ha honfitársaim e két kötetet, melyek az 1823 és 
1848 közt lefolyt korszakot foglalják magokban, ked- 
vesen fogadják, s egyébiránt a köríílmények is engedik: 
az 1848-diki april közepével, a felelős parlamenti 
kormány mííködésével kezdődött korszak történelme, 
nagyjából már kész, ezeket gyorsan követendi. 

Genf, 1863 végén. 



Horváth 

vyontemporain történelmet, kivált ha az mélyeb- 
ben behat a nemzeti köz- és társadalmi élet részleteibe, 
alig lehet megírni egyes hiányok, hézagok, tévedések 
nélkül. Egyes ember tapasztalatai s értesülései sem oly 
terjedelmesek, sem oly kimerítők nem lehetnek, hogy 
az állani és társadalom ezerfelé ágazó ereiben pezsgő 
élet minden nyilvánulásai híven és teljesen jussanak 
tudomására, kivált ha még el is van zárva olyatén kor- 
társaktól, kiknek közlései isn)ereteinek hiányát, héza- 
gosságát pótolhatnák. 

Ez okból félve bocsátottam e könyvet négy év 
előtt sajtó alá. üe tettem azt mégis, bátorítva azon tu- 
dalomtól, hogy a mit írtam, elfogultságtól, elöitélettöl 
menten, legjobb tudomásom s őszinte meggyőződésem 
szerint írtam 5 s ösztönöztetve azon indokoktól, melye- 
ket az első kiadás előszavában kifejtettem. 

Azt eleve is tudtam, hogy könyvem nem fog része- 
síílni minden osztálynak, pártnak, felekezetnek s még 
kevésbbé minden egyesnek tetszésében s helyeslésében. 
A pártok, felekezetek számosak ; az igazság csak egy 
lehet. Minden párt s felekezet pedig azt hiszi s vallja 
magáról, hogy az igazságnak kizárólagos birtokosa s 

elitéi, kárhoztat minden ellenvéleményt. E sorsban 
könyvenniek is kellett részesíílni ha több akart lenni 
puszta adathalmaznál; lui az eseményeket indokolni, 
a pártok s felekezetek harczait életvalóságuk szerint 
színezni akarta. Mert bár a színt mindig azon feleke- 
zettol kölcsönzém , melyet legjobb meggyőződésem 
szerint az igazság birtokában lenni véltem: az ellen- 
kező vagy legalább eltérő véleményííek megrovását s 
kárhoztatását kikeríílnöm nem lehetett. 

így aztán azon szerencsétlenség is ért, hogy szán- 
dékos részrehaj hlsról, igazságtalanságról, történetirói 
híítlenségről vádoltatnám. 

Csak egy kérdést engedjenek tenni vádlóim : mi 
történik, ha indokolásaimnál a színt tőlök veszem, az 
ő elveik s véleményeik részére hajolva beszélem vala 
el az eseményeket ? Nem ugyanazzal vádolt volna-e az 
ellenvéleményíí felekezet, a miről általok vádoltattam? 
Melyik részen áll tehát a való, az igaz : az iróén-e, vagy 
birálóién ? 

Mi élők, ugy hiszem, e kérdést el nem dönthetjük: 
ez az utókor feladata leend, mely a mi pártharczainkat, 
nézet-különbözéseinket csak maga Ítélheti meg elfogu- 
latlanul. A mi feladatunk az, hogy, bár szilárdul ra- 
gaszkodva elveinkhez, meggyőződéseinkhez, tíírelme- 
sek legyünk mások elvei iránt s a meggyőződést, ha 
annak tisztaságáról s önzetlenségéről kételkedni okunk 
nincs, tiszteljük mindenkiben. A csalhatatlanság igény- 
léte a gyarló emberben a megrovásra legméltóbb bíín 
és hiba egyszersmind, mert szellemi korlátoltsággal 
gőgöt, felfuvalkodást párosít. 

Ohajtám,bár találkoznék valamely elfogulatlan 
és szakértő férfiú, ki e könyvet tüzetesen megbirálva 

mutatná ki annak hibáit, tévedéseit, liogy ezeket egy 
újabb kiadásban kijavíthassam. 

De ha ily megtiszteltetésben nem részesült is 
könyvem: részesült mégis azon szerencsében, hogy 
oly férfiak, kiknek Ítéletét velem együtt az egész nemzet 
nagyrabecsűli, annak egyes hibáira s botlásaira figyel- 
meztetni, hiányainak póthlsára velem becses adatokat 
közölni szíveskedtek. Büszkeséggel nevezem ezek közt 
hazánk nagy fiát. Deák Ferenczet, ki emlékezeté- 
nek gazdag fclrházából velem egynémely új adatot 
közleni, egynémely hézagot pótolni, s tévedésemet 
kiigazítani sziveskedett. Meleg köszönetet mondok 
továbbá Szögyény-Marich László ö Excellentiá- 
jának, ki megbecsíílhetetlen értékíí Emlékiratait s ezen 
kori okmány gyűjtemény ét használatúi rendelkezé- 
semre adni kegyeskedett. A hazafias lelkíí államfér- 
fiúnál , ki magas hivatalainál fogva nem csak az 
események lefolyását legjobban tudhatá, de azok ru- 
góinak, mozgató erőinek rejtekeibe is beláthatott, ille- 
tékesebb tanúja alig lehet e korszak történelmének. 

E jeles férfiaknak köszönheti leginkább az olvasó, 
s köszönöm ezennel nyilvánosan s a legszívesebben ma- 
gam is, hogy e második kiadást számos helyein meg- 
javítva, itt s amott egészen átdolgozva s némi idézetek 
megrövidítésének daczára is három kötetre bővülve, 
bocsáthatom közre. 

Pesten, 1867 végén. 



Horváth Mihály. 

ELSŐ KÖNYV. 



BEVEZETÍIS. 



AZ 1825-Ki ORSZÁGGYŰLÉS ELŐTTI VISZONYOK. 



Horváth M., 25 ér Magjarország tört. -búi. 



Azon nagy átalakulás, melyen a franczia forradalom a haiadáni 
vérkeresztsége az emberi szellemet, állami s társadalmi vi- aé*e a mib- 
szonyaiban egyaránt, átvezette, Magyarországot sem hagyta ««*»»*»»• 
érintetlenül ; kivált miután ezen átalakulás épen azon idő- 
ben kezdődött, midőn a II. József jószándokú, de erősza- 
kos reformjai a nemzeti életet minden viszonyaiban oly ha- 
talmasan megrázkódtatták. A haladási, átalakulási vágy, a 
hosszú mozdulatlanság után, már az 1790/1 -ki országgyűlés 
bizottmányainak reformterveiben meglepő erővel nyilat- 
kozik. S e vágy, e törekvés azontúl a számtalan akadá- 
lyok daczára sem aludt ki többé a nemzetben. Az újjászü- 
letés folyama azóta hol gyorsabb hol lassúbb, de szakadat- 
lan haladásban tűnik fel a vizsgáló szem előtt; s a nemzet 
küzdelmeiben a nehézségekkel, akadályokkal annál érdeke- 
sebb tüneményt mutat, minthogy ezen újjászületésében egé- 
szen magára hagyatva, minden külsegedelem nélkül, sőt 
még saját kormánya által is inkább akadályozva mint tá- 
mogatva, egyedül a maga erejéből és saját természete sze- 
rint, küzdi fel magát középkori állapotaiból a polgárosodás 
oly jelentékeny s díszes fokára, melyen teljes joggal szá- 
mithatá magát Európa mívelt nemzetei közé. 

A haladás, mely hazánkban a század két első tizede a haladás 
alatt észlelhető, összehasonlítva avval, melyet Európa kü- 
lönféle nyugoti s déli országaiban ugyanezen korszak alatt 
szemlélünk , felette csekélynek látszik ugyan ; de mindent 
összevéve, mégis arányban áll az a fejlődés lehetőségének 
feltételeivel; mert a míveltebb államok közt egyet sem ta- 

lálunk, hol a haladást ez időben annyi külső s belső aka- 
dály nehezítette s késleltette volna, mint hazánkban. 

Ezen akadályok legsúlyosbjai épen magának az állam- 
élet fő tényezőinek, a kormánynak s a legális nemzetnek, 
a nemességnek és a törvényhozásnak részéről eredtek. Sőt 
még a társadalmi téren is hiányoznak vala az életvidor, 
gyorsabb kifejlés leghatékonyabb feltételei. 

A mi elébb is emezeket illeti: közéletében s közneve- 
lési intézeteiben a nemzet még mindig a latin nyelv béklyói 
által lévén lenyűgözve, parlagon hagyta csak most ocsúdó 
nemzeti irodalmát. Nemzeti nyelven e század elején még 
alig létezett néhány könyv, melyből a közönség tudományt, 
hasznos ismereteket meríthetett volna; miért nem csoda, 
hogy az alapos, kivált szaktudomány, a mily ritka, oly cse- 
kély becsben volt; hogy áthatóbb szakképzettséget akár a 
nemzeti foglalkodás fő ágában, a mezei gazdászatban, akár 
a kézműiparban s kereskedelemben országszerte alig lehe- 
tett találni. Az életpálya választásában inkább a családi 
hagyomány, példa s megszokás, mint a képesség s hivatás 
határozott. A nemes családok ivadékai, ha szűkebb anyagi 
körülmények közt léteztek is, szegy enítőnek tartják vala a 
lenézett iparos foglalkodást tűzni ki életök czéljává; sőt 
még a művészeti pályától is idegenkedve, jobbára a bár 
szűk ősi birtokon osztozának, hagyományos módon .míve- 
lendők földjeiket; vagy a „prokátori" pályára özönlenek. — 
Nem volt, továbbá, a nemzetnek nagy, gazdag, nemzetileg 
mívelt fővárosa, mely az értelmi erőket, a míveltebb, vagy 
legalább csak a magasabb osztálybelieket magában egyesí- 
tette s a vidékre, irányt adva, világot sugározva, vezetőleg 
hatott volna ; a nemesség általában birtokain, a főnemesség, 
nagy részben elnémetesedve, Bécsben lakott. Az országnak 
nem volt közlekedése a míveltebb külfölddel, melynek pél- 
dája, fejlettebb állapotai reá serkentőleg, képzőleg hathat- 
tak volna. Ipara, kereskedelme pangásban lévén, hiányzot- 
tak tőkéi a szükséges beruházmányokra, melyek a nemzeti 

fejlődésnek élénkebb lendületét, gyorsabb haladását eszkö- 
zölhették volna. A nemzet leggazdagabb osztálya, a nagy- 
birtoka főnemesség, hívságos életében eladósodva, nagy 
részben a bécsi tőzsérek szeszélyétől függött. 

A társadalmi viszonyokból eredt ezen s hasonló aka- 
dályokat pedig a kormány nemcsak hogy elmozdítani nem 
ügy ekézett, hanem a maga részéről még súlyosabbakkal 
szaporitá. 

Az államszerződések s törvények szerint független s 
ősi alkotmányos intézményekkel biró hazánk oly monarchi- 
ának lévén állató része, melynek másik fele korlátlan ha- 
talommal, kényuri elvek szerint igazgattaték : minden törek- 
vései s tiltakozásai, minden koronázati hitlevelei s törvényei 
daczára sem óvhatta meg magát egészen a kényuralom túl- 
terjeszkedéseitől, a közös fejedelmet környező, reánk nézve 
idegen, miniszterek s tanácsosok befolyásától. A nemzet 
kénytelen vala szünet nélkül küzdeni fenyegetett alkotmá- 
nyos jogaiért, törvényes függetlenségeért és önkormányza- 
táért. Még maga legdrágább kincse, a nemzetiség is, 
nem egyszer forog vala oly súlyos veszélyben, hogy csak 
nagy erőfeszítéssel lőn megmenthető az enyészettől. Oly 
nemzetnek pedig, mely c legfőbb javak, függetlenség, al- 
kotmányos önkormányzat, nemzetiség, megmentésére kény- 
telen fordítani legjobb erőit, polgári intézményeinek kifej- 
tésében s általános míveltségében alig lehet tennie jelenté- 
kenyebb haladást; mert ez csak a nemzet és kormánya 
közös, öszhangzó törekvéseinek lehet eredménye. A kény- 
uralomra s az egész monarchia igazgatási egyesítésére tö- 
rekvő bécsi kormány a helyett, hogy. ösztönözni s vezetni 
ügyekezett volna intézményei kifejtésében a nemzetet, maga 
gátolta, nehezítette ezt; mivelhogy a fejlődni természetesen 
csak alkotmányos szellemben kivánó nemzet a kormány 
irányát, szándékait ellenzé, s inkább tűrte intézményeinek 
hiányosságát, inkább pangott elavult, a haladó kortól elma- 
radt ősi állapotában, mintsem hogy a korszerű haladásért 

függetlenségét, alkotmányos önkormányzatát adja cserében. 
És miként a politikai, úgy a szellemi és anyagi érdekek 
fejlesztésében is csak gátolást, akadályokat tapasztalt a nem- 
zet a kormány részéről: emezek egyoldalúlag a korlátlanul 
kormányzott s a fejedelem önkénye szerint megadóztatható 
német örökös tartományok javának áldoztattak fel; amazo- 
kat a kormány a kényuralom érdekében tartá lenyűgözve. 

E senyvesztó', régi viszonyokhoz pedig a múlt század 
végső tizede óta még újak is járulának, melyek a II. József 
halála után oly nagy reményekre jogosító átalakulást mind- 
járt kezdetében megakasztották. A franczia forradalomnak, 
mely nemcsak a hűbériséget és kényuralmat, hanem bor- 
zasztó túlcsapongásaiban magát a trónt és oltárt is felforgatá, 
s minden történelmileg fenállót vérpatakokkal mosott el, 
iszonyú rombolásai s mészárlásaitól megrettent udvar és kor- 
mány, önvédelmében a világot sarkaiból kiforgató eszmék 
és elvek ellen harczra kelve, az ellenkező végletekbe rohant: 
minden újításnak és reformnak, minden természetszerű fej- 
leménynek is, mely a szabadság s alkotmányosság ügyét gya- 
rapíthatá, ellenségévé lett. Sőt, az oly rettenetes kísérettel 
járó népszabadsági eszmék terjedésének lehetőleg elejét ve- 
endő, az országot a külföldtől a mennyire csak lehetett, elzárta, 
a külfölddel minden szellemi közlekedést meggátolt, s a szel- 
lem szabadabb mozgását benn is lenyűgözte; és ekképen 
az elzárás és censura, a köznevelés mód feletti korlátolása 
8 az egyesülési jog megtagadása által, a nemzetet mély tu- 
datlanságra, szellemi pangásra s tétlenségre kárhoztatta. 

E reactionarius megállapodás azonban a nemzeti élet 
fejlődésében nem egyedfii a kormány műve volt ; a nemesség 
egy részét is méltán lehet a miatt vádolni. A főnemesek, 
majdnem kivétel nélkül, hasonlókép mint a kormány, meg- 
rémülvén a forradalom őrjöngéseitől s demokratiai eszméitől, 
nem kevesebb idegenséget tanúsítanak az újításoktól, s a 
kormánynyal kezet fogva gátolák a reformokat. A nemesség 
soraiban másokat, kiváltságaik elfogult bálványozása, a szűk- 

keblű önzés, a hagyományos előitóletek, a saját valódi javát 
be nem látó értelmetlenség s tudatlanság, és az abból eredt 
féltékeny, makacs mozdulatlanság tőnek elleneivé a kor 
igényelte haladásnak. 

E kettó's reactio szikláin törtek meg mind ama javí- 
tások s reformok, melyeket az értelmesebb s önzetlenebb 
hazafiak a század első tizedében lefolyt országgyűléseken 
szőnyegre hoztak vala. Utóbb aztán a nemesség, ha bár 
annak minden felekezetei akartak volna is, semmi módon 
sem indithatá meg többé az alkalmas időben maga által is 
mellőzött reformokat; mert a kormány, mely a kedvező kö- 
rülményeket kényuralmának gyarapítására mindenkép ügye- 
kezett felhasználni, mivel e törekvésében a nemesség részé- 
ről hajthatatlan ellenzésre talált, 1812 óta többé országgyű- 
lést sem hirdetvén, a nemzetet még az alkalomtól is meg- 
fosztá, melyben elavult állapotait törvényes úton megújít- 
hatná, hiányait pótolhatná s a kor kívánalmai szerint fejt- 
hetné ki vagy módosíthatná ősi intézményeit. 

De bár ekként számtalan külső s belső akadályokkal 
kellett ktlzdenie, s bár e küzdelmeiben, a társadalmi viszo- 
nyokat tekintve, mind abban is hiányt szenvedett, mi hala- 
dásában segédévé válhatott volna, egészen mozdulatlan még 
sem maradt, nem maradhatott a nemzet. Az átalakulási 
vágy, mióta benne a II. József megrázó kormányának s a 
franczia eszméknek hatása alatt fölébredt, az érintett s más 
hasonló akadályok daczára sem veszett ki többé egészen 
belőle. A nagyszerű kornak kedélyrázó, képzeletkápráztató 
eseményeiben s még inkább világderítő s termékenyítő esz- 
méiben csodás erő rejlék, mely mindenkit megragadott, 
tevékenységre, haladásra ösztönző. Es a közönségessé lett 
törekvésekből nemzettlnk sem maradhatott ki egészen, bár 
mennyire tigyekezett is a kormány elzárni azt minden kül- 
földi közlekedéstől, a világszellem minden érintéseitől. Ma- 
gok a húsz éves óriási háború okozta súlyok több ízben oly 
erőfeszítésre kényszeríték a nemzetet, mely a haladás induló 

pontjául szolgála; mert az inség, a szükség mindenha leg- 
hatékonyabb rugonya az önkifejtésnek. 

Es valóban, az e korszak alatt lefolyt országgyűlések 
egyike sem múlt el a nélkül, hogy valamit e tekintetben 
ne lendített volna; vagy legalább, hogy a nemzet képvise- 
lőinek értelmesebb s hazafiasabb érzelmű része nem sürgette 
volna az 1791-ben megrendelt országos reformtervek fölvé- 
telét. E tervek, ha a nemzeti kivánatok szerint életbe lép- 
hetnek, miként az állami s társadalmi élet minden viszo- 
nyait átkarolták, kétségkivul hatalmas lökést adtak volna 
az összes nemzeti mivelődésnek ; mi azonban, mint tudjuk, 
nem valósult. Midó'n pedig a kormány, részint mivel gond- 
jait a súlyos háború vette igénybe, részint mivel minden 
átalakításban, mely a nemzet részéről indítványoztaték, a 
rettegett forradalmi eszmék ébredését sejté látni, — e re- 
formterveket gyűlésről gyűlésre halogatá, s végre egészen 
mellőzte: mind a megyék, mind egyesek tőnek egynémi 
kísérleteket, hogy a pangó hazai állapotok egy s más ágá- 
ban egynémit lendítsenek. A helyesebb fogalmak a keres- 
kedelem s általában a nemzetgazdászat körében, az első ja- 
vítások a mezei gazdaság terén, a buzgóbb törekvés a nem- 
zeti nyelv s irodalom kiművelésére stb. valóban e korszak 
alatt kezdenek feltünedezni. Részvényes társaságok kelet- 
keznek csatorna s útépitésekre , mocsárok kiszárítására, a 
borkereskedés gyarapítására. Gazdáink érezni kezdek a föld- 
mívelés és baromtenyésztés okszerűbb kezelésének szüksé- 
gét, s azok előmozdítására gazdászati iskolák alapíttatnak, 
külföldi gazdászati intézetekbe utazások intéztetnek; az ál- 
lat-, kivált a birkanemesítés egyik fő törekvésévé lesz bir- 
tokosainknak. Némely megyék az országutak javítására 
fordítják gondjaikat; mások, Pest megye kezdeményezésére, 
még a nemzeti nyelvet is administrativ úton akarják mí- 
velni, s kísérleteket tesznek egy kimerítő szótár kidolgozá- 
sára; mit azonban, mint általában az ébredő irodalom mí- 
velését, egyesek nagyobb sikerrel űznek stb. stb. 

Es, ha a nemzet e haladási kísérleteiben kormánya a nemzet 
részéről kellő gyámolításban részesül vala, kétségkivíil rövid i,Ji ,eámbé- 
idŐ alatt szép eredmény jutalmazta volna a dicséretes tö- k^^en. 
rekvést. E gyámolítást pedig a béke helyreálltai után teljes ' 
joggal várhatta is kormányától a nemzet, mely a háborúk 
folytában több ízben hallá az áldozatokat igénylő fejedelem 
ajkairól, hogy azokat a kivívandó békében az ország érde- 
keinek gondos ápolásával viszonzandja. A kivánt áldozatokat 
a nemzet, bár nem ritkán a maga nagy megerőltetésével, 
készségesen meghozta ; most tehát a kormányon volt a sor, 
szavát beváltani. Különben is, miután a harczok zaját 1815- 
ben egy hosszú békére való kilátás váltotta fel^ mind azon 
szellemi s erkölcsi erőket, melyeket huszonöt év óta a há- 
ború véres munkái vettek igénybe, azontúl a béke műveire, 
az állami s társadalmi élet kifejtésére, a szellemi és anyagi 
érdekek gyarapítására lehetett irányozni; a pénzerőnek, 
melyet elébb a hadi készületek szükségeltek, legalább egy 
részét gyümölcsöző beruházmányokra lehetett fordítani; s 
hogy mind ez történjék is, a nemzet méltán várhatá tett 
áldozatai jutalmául. 

De ezeken kivűl megint szőnyegre került egy más, ^ biroű»- 

lom ^ujiszer- 

főfontosságú kérdés, mely az elméket már 1806-ban is ko- vezésének 
molyan foglalkodtatá : a birodalom újjászervezésének kér- 
dése. Az újjászervezés szüksége, a franczia háborúk bevég- 
zése után, aligha éreztetett valahol annyira, mint a Habs- 
burg fejedelmi ház monarchiájában, mely sem egységgel, 
sem a maga nagyságához mért, erős, tömör középponttal 
nem birt, mióta nyugatibb német tartományait elvesztette. 
Mert, mi emezt illeti, — mi mégis minden jelentékenyebb 
államnak egyik legszükségesebb feltétele: a még fenmaradt 
s öászesen is csak mintegy hat — hét millió néptől lakott 
német tiirtományokat, melyek tulajdonkép a monarchia ha- 
társzéliéit képezték, lehet-e vájjon egy 30 millió népségű 
birodalom erős, tömör középpontjául tekinteni, mely felé a 
birodalom többi részei nehézkedjenek? S lehet-e azon mon- 



kérdéae. 

archia szervezetét helyesnek mondani, melynek székvárosa 
csaknem a határszélekre, azokhoz oly közel esik, hogy, 
mint a lefolyt háborúk alatt többször meg is történt, az el- 
lenség azt csaknem ugyanazon napon körültáborolhatá s 
hatalmába ejtheté, melyen a határokat átlépte. 

S még roszabb lábon állott a monarchia egysége. Az 
úgynevezett „ausztriai birodalom", mely, mint tudjuk, két 
egymástól lényegesen különböző államból képeztetett, birt 
ugyan külső képviseletében az állami egység némi színével ; 
mert hiszen e képviselet tulaj donképen nem is az államra, 
hanem a monarchára, a fejedelemre vonatkozott. De belső 
állami egységről, mely mégis az erő s állandóság egyik 
lényeges feltétele, szó sem lehetett ott, hol a monarchia 
egyik fele egyátaljában nem tartá, s törvényei szerint nem 
is tarthatá magára vonatkozónak a monarchia új czímét, az 
„ausztriai császárságot" ; hol a monarchia két részre van 
szakadva, melyek egyike alkotmányos kormányzattal s külön 
törvényekkel bír, míg másikát a közös fejedelem absolut 
hatalommal önkénye szerint kormányozza. 

Az állami egység, való igaz, még soha sem létezett a 
Habsburgház monarchiájában, mióta hazánk e fejedelmi há- 
zat hívta meg a maga trónjára. De ezt teljességgel lehetet- 
len is volt létesíteni, míg a magyar király egyszersmind 
német birodalmi császár is volt: egyaránt lehetetlen lévén, 
akár Magyarországot a Németbirodalomba beolvasztani, akár 
ennek a magyar alkotmányt tenni alaptörvényévé. Es a tör- 
ténelem bőséges tanúságot szolgáltat ama kísérletek hiúsá- 
gáról 8 eredménytelenségéről, melyekkel ezen állami egy- 
séget régebben kivált I. Leopold, újabban II. József annyi 
erőfeszítéssel törekedtek megalapítani. 

Az első alkalom ezen államegység megalapítására 
1804-ben, majd 1806-ban nyílt, midőn „a római szent biro- 
dalom" nemcsak tényleg, hanem névszerint is megszűnt s 
Ferencz annak czíméről végkép lemondván, az örökös csá- 

szár czimét vette fel *). Es tudjuk, hogy akkoron folytak 
is tanácskozások ezen egység megalapítása felett. Tudjuk, 
hogy a legmélyebben látó bécsi államférfiak magok is ak- 
ként vélekednek vala, hogy Ferencz semmi jobbat nem 
tehet a maga s dynasztiája szintúgy mint monarchiája ér- 
dekében, mint ha birodalma középpontjául Magyarországot, 
székhelyéül, Bécs helyett, Budapestet tűzi ki, s minden or- 
szágait s tartományait ugyanazon alkotmánynyal adomá- 
nyozza meg, ugyanazon kormányformát s igazgatási modort 
alapítja meg egész birodalmában. E közös alkotmány, e 
közös igazgatási forma kétségkívül csak a magyar alkot- 
mány s igazgatás lehetett volna; miután a fejedelmi ház 
csak azon feltétel alatt hívatott meg az ország trónjára, 
csak azon feltétel alatt nyerte elébb a férfi, utóbb a leány- 
ágra nézve is az elsőszülöttségi örökösödés jogát az or- 
szágban, hogy ennek alkotmányát teljes épségben fentartsa; 
— mire koronázatakor esküvel is kötelezi magát minden 
király. Némi módosítások kétségkivűl szükségesekké váltak 
volna mind az alkotmányban, mind az igazgatásban, hogy 
azt minden német-cseh örökös tartományra ki lehessen ter- 
jeszteni. De kételkedni a felett is alig lehet, hogy a nem- 
zet, törvényesen, országgyülésileg megkérdezve, ne lett volna 
hajlandó a szükséges módosításokra azon felszámláihatatlan 
előnyök fejében, hogy a birodalom középpontja Magyar- 
.ország, székvárosa Budapest leend, s az alkotmány, vala- 
mennyi örökös tartományokra kitérj esztetvén, azontúl min- 
digre megszabadul azon ellenséges támadásoktól, melyeket 
eddigelé Ausztria korlátlan és jellemök, viszonyaik szerint 
német, fejedelmeitől s azoknak bureaukratikus szellemű s 
a kény uralmat reánk is kiterjeszteni vágyó német miniszté- 



*) Eleinte „Magyar- és Csehország császára" czimét akarta felvenni 
Ferencz, s az iránt értekezésbe is ereszkedett Napóleonnal, ki bár külö- 
nösnek találta a két császári korona egyesítését, ama czím felvételét egy- 
átaljában nem ellenzetté. Ld. Correspondancc de Napóleon I. Paris 1862. 
VIII, 422, 449, 477. 

reitől szenvedni minduntalan kénytelen vala. Mert fel lehet 
tenni, hogy ama módosításokban csak úgy egyezett volna 
meg a magyar nemzet, hogy egy részről az alkotmány sar- 
kalatos alapelvei épségben maradjanak, a törvényhozó ha- 
talom csak ügy legyen felosztva, mint eddig, a fejedelem 
és nemzet között, s a hatósági önkoiTnányzat se szenvedjen 
csorbulást; más részről, hogy az udvar teljesen mondjon le 
eddigi viszonyairól Németország iránt, e német viszonyokat 
szűnjék meg irányadó elveinek tekinteni, s ennek biztosí- 
tásául az ekként egyesítendő birodalom összes kormányában 
a magyar elemnek annyi siilyt s befolyást engedjen, mennyi 
azt az ország terjedelmének^ középponti fontosságának s 
lakosai számának arányában megilleti. 

E módosításokban, — melyek aztán, hogy törvényesek 
legyenek, természetesen a magyar országgyűlés elejébe vol- 
tak volna térj esztendők, 1806-ban már kezdett vala is dol- 
gozni a bécsi kabinet. „Én jelenleg tervet fogok kidolgozni 
egy új osztrák monarchia alkotására" — úgymond az udvar 
első rangú publicistája, az e munkával megbízott Gentz 
Frigyes egy, augusztus 4-én 1806-ban kelt s MüUer János- 
hoz intézett levelében *). „Bécsnek meg kell szűnni szék- 
városnak lennie, a német államrészek mint mellék s határ- 
széli tartományok tekintendők, a kormány széke mélyen 
Magyarországba teendő át, s ezen orezág részére egy új 
alkotmány készítendő. Magyarországgal, Csehországgal, Ga- 
licziával, s avval mi Németországból fenmaradt, még tart- 
hatja magát az ember a világ ellen, ha akarja. Fiumét és 
Triesztet minden áron meg kell menteni, különben ezen ál- 
lamnak nincs vizi közlekedése ; minden egyebe a legnagyobb 
bőségben, s határszélei természet s némi művészet által any- 
nyira megerősíthetők, hogy az ördög és az ő legioi sem tör- 
hetnek be. Ha mind ez valósul. Porosz- s Németország nem 
sokára ezen új monarchiánál fognak segélyért könyörögni." 



>) Fridr. von Gentz ISchriften, herausgegeben von Schlesier. IV, 247. 

Azonban, mint tudjuk, e terv akkoron hajótörést szen- 
vedett Ferencz császár szívósságán, ki sem kényuralmáról 
s absolut hatalmáról a német-cseh örökös tartományokban, 
sem azon reményről nem akart még lemondani, hogy hege- 
móniáját a nagy Németországban a körülmények változtával 
tán sikerűlend még visszanyernie. A tervezett egységes, al- 
kotmányos állam helyett, középpontjául Magyarországgal, 
székhelyéül Budapesttel, mint tudjuk, a régi egységtelen, 
zilált szerkezetű monarchia maradt fenn, mely tulajdonké- 
pen két, kormánymodorára nézve egymástól lényegesen kü- 
lönböző, egymással csak a fejedelem személyének ugyan- 
azonsága, a „personal unió" által összefüggő államból vala 
képezve. A tervezett egységes állam *) helyett az úgyneve- 
zett ^Ausztriai császárság" alapíttatott meg, mely minthogy 
maga az alapító okmány szerint is, a magyar alkotmány s 
igazgatás tekintetében semmit sem változtatott s nem is 
változtathatott, és a cseh-német örökös tartományok kormá- 
nyát is egészen régi absolut modorában hagyta , az egységes 
állam igényeinek egyáltalában nem felelt meg. Ezen, egyik 
felében alkotmányos, másikában korlátlan monarchia tehát 
most, midőn a béke valahára helyreállott, a kormányzókkal 
nem kevésbbé mint a kormányzatokkal, a Lajthán tiil és 
innen egyaránt éreztette az újjászervezés szükségét : amazok- 
kal, mivel az egység szüksége ismét követelőleg áll vala 
előttök; emezekkel, a Lajthán túl, mivel ők is alkotmányért 
só vargának; a Lajtlián innen, mivel ezen vegyes házasság- 
ban a kényuralmilag kormányzott német örökös tartomá- 
nyokkal mind több veszélytől félthették ősi alkotmányukat. 

Ezeken kivűl pedig jelenleg még más viszonyok is 
merültek a felszínre, melyek ezen újjászervezés szükségét 
még inkább az előtérbe tolták. Az államoknak, a lefolyt 



^) Napóleon errol így ir 1804-ki augusztus 20-án Talleyrandhoz : 
„Non seulement je suis bien aise que le roi de Hongrie change son titre 
de roi en celui d'empereur, mais je verrai sans peine le titre de roi dis- 
paraitre de TEurope.*' Corresp. de Napóleon. VIII, 477. 

rendkívüli események alatt, hogy úgy mondjam, egy új té- 
nyezője támadt: a nemzetiség. A franczia forradalom óta a 
nemzetiségek megiQodtak s kifejlődtek. Az államokat Napó- 
leon zsarnoki hatalma ellen egyedül a felébredt nemzetisé- 
gek mentették meg; s ezek erkölcsi erejének nagy jelenté- 
kenységét a státus-életben már lehetetlen volt a kormányok- 
nak nem látniok, s meg nem győződniök, hogy valamint ezek 
fellelkesűlése nélkül megmenteni nem lehetett volna az álla- 
mokat,' úgy ezek a jövőben sem tarthatnak számot szilárd 
állandóságra, ha az általánosan mindenütt szükségessé lett 
újjászervezkedésben a nemzetiségeket számításba nem veszik; 
mert ezek már teljes öntudattal tényezőivé lettek az állam- 
nak, s követelték is abban a magok jogainak érvényességét. 
A Habsburgház fejedelmei elébb, mint egyszersmind 
német birodalmi császárok, monarchiáj okban is csak a né- 
met nemzetiséget emelték érvényre, mit sem gondolván av- 
val, hogy e nemzetiség kisebbségben létezik a monarchiában ; 
sőt, mint II. József, kényszerítvén is a németség alá ha- 
jolni a többi nemzetiségeket. De a hajdani viszonyokat már 
lehetetlen lévén visszavarázsolni, a régi állampolitikát sem 
lehetett többé büntetlenül érvényben tartani. Ferencz, midőn 
kabinetje, a bécsi congressus előtt, az elutasíthatlanná vált 
újjászervezés felett tanácskozni kezd vala, leginkább óhaj- 
totta volna ugyan a Németbirodalomnak oly módon hely- 
reállítását, hogy a császárság ismét a maga házának jusson 
osztályrészííl. De ilyesmit a létező viszonyok, midőn Porosz- 
ország az utolsó háborúk alatt kivívott nagy hatalmi síUyát 
oly erélyesen érvényesítette, midőn a németek közt a nem- 
zetiségi elv s ama vágy, melynél fogva nemcsak alkotmányt 
kívántak, hanem nemzetiségöknek is teljes függetlenséget 
s oly pohtikai súlyt igényelnek vala, mely számokkal, mí- 
veltségökkel arányban legyen, — mind ezen s többféle más 
viszonyok, melyeknek fejtegetése nem tartozik ide, a Német- 
birodalomnak régi alakjában való helyreállítását egyátaljában 
lehetetlenné tették. 

így állván pedig a németországi viszonyok, a Habs- 
burg-monarchia újjászervezésénél sem lehetett többé alapúi 
tekinteni a német nemzetiséget, mely legfölebb egy ötödét 
tette a monarchia népességének. Ha tehát a fejedelmi ház 
a maga birodalmában az újjászervezésnél egységet akart 
alkotni: most is szükségkép ama tervre kell vala vissza- 
mennie, mely 1806-ban forgott volt szőnyegen; mely szerint 
a módosítandó magyar alkotmány az egész monarchiára ki- 
teijesztetnék s ennek középpontjává Magyarország, szék- 
városává Budapest tétetnék. Az újjászervezésnek csak is ez 
volt egyetlen helyes módja, mely eró'szakos rázkódások nél- 
kül kivihető lett volna. És nem is hiányzanak Bécsben stá- 
tusférfiak, kik ennek világos belátásával jóakaratot páro- 
sítva, nem kételkedének határozottan állítani, hogy „a mo- 
narchia érdeke múlhatatlanul követeli a kormány s udvar 
székének Bécsből Budára áttételét" *). így nyilatkozott egye- 
bek közt gróf Buol-Schauenstein , atyja a külügyek élén 
nem rég állott osztrák miniszternek. Sőt, Capefigue, fran- 
czia történetíró szerint, maga Metternich Kelemen berezeg 
is hajolni látszék eleinte a monarchia ilyetén újjászerve- 
zésére. 

És bizonyára, ez oly újjáalakítás lett volna', melynél 
üdvösebb lépést a maga hatalmának megszilárdítására még 
soha sem tett a fejedelmi ház. Ezt javasiák minden érde- 
kek; ezt Magyarország érdemei a dynasztía iránt. „Egyet- 
len pillantat Európa akkori földabroszára, — mond egy 
éles látású orosz diplomata 2) — egyetlen számbavétele a 
Dunavölgyben lakó népöégeknek, meggyőzhetett mindenkit, 
ki régi politikai hagyományok által nem volt elfogiilva, hogy 
a Duna Ausztriára nézve a legnélkülözhetlenebb folyam, s 
egy új császári birodalom, mint főleg dunai állam, jelenté- 
keny, sőt nagy jövendőt igényelhet. A természet nem ke- 



*) Ld. Pr. Perthes Lében sgeschich te II, 115. 

^) Eoropa^s Kabineté n. Allianzen. Vom Verfasaer der Pentarchie. 1 83. 1. 

vésbbé, mint Európa történelmi kifejlése egyaránt ezen irányt 
tűzte ki az osztrák politikának. Rég elmúlt azon idő, mely- 
ben e birodalom küldetése vala, elofalúl szolgálni a keresz- 
ténységnek a török ellen .... Magyarország birtoka bizto- 
sítá a Habsburg dynasztiának európai jelentékenységét, s 
annál fontosabbá lett az reá nézve, mióta túlnyomólag né- 
met jellemét a nyugati tartományok elszakadása s a német 
császári korona letétele által elvesztette, sőt maga is fel- 
adta. Magyarok mentették meg Németországot a morva 
Szviatopolk elleni hadjáratuk által a szláv túlsúlytól. Ma- 
gyarok segítették Habsburgi Rudolfot a marchfeldi ütkö- 
zetben legyőznie Ottokárt. Magyarok mentették meg s tar- 
tották fenn a habsburgi dynasztiát Mária Terézia alatt, s 
Magyarország lett a Habsburgház utolsó menhelye, midőn 
Napóleon Schönbrunnban ura volt minden német-osztrák 
tartományoknak. Nem lehet tagadni, a nemes, nagylelkű, 
vitéz s bátor magyaroknak igazságos, teljes érvű igényeik 
voltak a dynasztia hálájára. És nem csak a morál, hanem 
a politika is, Magyarország középponti fekvése s a magyar 
nemzeti jellem erélyessége egyaránt javasiák amaz érdemek 
elismerését Egy Magyarország az Adriától a Fekete- 
tengerig, a Kárpátoktól a Balkánig már a nagy Eugennek 
és . . . Kaunitz berezegnek is kedvencz gondolata volt. Ez 
utóbbik mindig el volt ragadtatva, midőn e tervről beszélt, 
mely által Ausztria kereskedelme emeltetett, Magyarország 
nemzeti gazdagsága érvényesíttetett, az átmeneti kereske- 
delem élénkíttetett, és a Duna, Passautól torkulatáig, a leg- 
nagyobb vizi úttá tétetett volna." — „Es mennyire megszi- 
lárdult volna az új habsburgi birodalom, — mond tovább 
ugyanazon író — ha a dynasztia a monarchia középpont- 
jára, mely felé nehézkednek a monarchia minden egyéb 
részei, Magyarországra támaszkodik, s egyszersmind német 
viszonyait is megszűnik vezéreszméi s irányai gyanánt fen- 
tartani ! Hiszen ezek politikailag már úgy is el valának 
ítélve s mit a bécsi udvar 1815-ben elébbi német tartomá- 

nyaiból még visszanyert, koránt sem volt annyi, hogy ha- 
sonértéket képezhetett volna azon kárért, melyet a monar- 
chia az által szenvedett, hogy jelenleg hiányzott egy erős, 
tömör középpontja. Itt bizonyára nem a dynasztia német 
eredetét s jellemét vagy német biireaukratiáját kellett volna 
döntő érvül tekinteni, hanem a birodalom geographiai hely- 
zetét, mely a különféle népségeket összeköté, s kivált ama 
folyamot, melyet Napóleon joggal Európa első folyamának 
nevezett, s mely, mint a monarchia életere, annak politikai 
irányát és sajátságos jellegét némikép gondviselésileg előre 
meghatározta, praedestinálta.^ 

Teljes készséggel aláírjuk az orosz státusférfiú e véle- 
ményét, feltéve mindazáltal, hogy a monarchia ezen újjá- 
szervezésénél a magyar alkotmány lényegileg fentartassék, 
s a netalán szükséges módosítások a nemzet megegyezte vei, 
törvényesen, országgytilésileg történjenek. S kétséget alig 
szenved, hogy e módosításokat, az elszámlált feltételek alatt, 
a nemzet maga sem ellenzetté volna. — De, mint az idézett 
iró is mondja, „Bécsben mindig hiányzott a férfias, gyors 
elhatározás, a gondolat merészsége, s nagyszerű, hatalmas 
tervek erélyes megragadása s foganatba vétele". Ferencz 
császár és király, kinek egyébiránt közmondásossá lett jó- 
szívűségét a kiállott veszedelmek nagy mértékben gyana- 
kodó vá, érdessé tették; ki a jakobinismus világromboló 
elvei s minden politikai újítási szellem iránt engesztelhetlen 
gyűlölettel viseltetett; ellenben pedig a maga fejedelmi ha- 
talomteljességére, a királyság isteni jogainak illethetlenségére 
felette sokat tart vala, — a hosszú harczból, melyet a for- 
radalom ellen folytatott, azon meggyőződéssel kelt vala ki: 
hogy nem valamely mesterséges újjászervezésben, mely ta- 
lán még az alkotmányosságnak is rést nyitna, hanem egye- 
dül az absolutismusban, s egy atyai szellemű kényuralom- 
ban, mely minden alkotmányosságot mellőz, minden lijítást 
és szabadságot meggátol és leszorít, — van üdv úgy a fe- 
jedelmek mint a népek számára. Ezen kivűl a magyarokra, 

H r ▼ á t h H.« S5 ér Magyarország tört.-ből. 2 

alkotmányos ellenzésök miatt a lefolyt évek alatt^ boszűs, 
haragos, nemzetsége azon hagyományos politikájáról sem 
akart lemondani, mely a maga német eredetét s jellemét, a 
német viszonyokat tűzte ki mindenha vezéreszméi s irányai 
gyanánt. 
Abécsika- Az újjászervezésnek ezen, oly tidvessé válhatandott 

poiitiit<y«. terve tehát a kabinet tanácskozmányaiban, miként 1806-ban, 
úgy most ismét elvettetett. Helyette a reactio, az ellenfor- 
radalom, a helybenmaradás és legitimitás elvét tűzte ki a 
kabinet, mind magára a monarchiára, mind — a mennyire 
azt befolyása által kivihetni remélte, általában is Európára 
nézve, a jövő kor politikájának czélpontjává ; melynek fel- 
adata lenne: a népekben elfojtani minden szabadságvágyat 
s elnémítani a szabadságérti sóvárgás fohászait; ellenhatni 
mind azon irányoknak, melyek a forradalomból eredtek s 
mélyeket, hogy a népek a forradalom legyőzésére fellelke- 
sedjenek, 1808 óta egy ideig magok a kormányok is álta- 
lában legyezni, ápolni kényteleníttettek ; s mind ennek léte- 
síthetésére egy erős, politialis kényuralmat emelni a kor- 
mányra. 
A bécsi con- Ezen állampolitikának megalapítása már a bécsi con- 

áitaiánoHíija. grcssus clőtt határozattá vált a kabinetben. Metternich Ke- 
lemen herczeg, a császár főminísztere és státuskanczellára, 
lőn annak zászlótartójává; ki aztán a congressus nagy te- 
hetségű, de jellemtelen jegyzőjében, Gentz Frigyesben, a 
bécsi kormánylap (a „Beobachter") szerkesztőjévé nevezett 
Pilat Józsefben, a philosophiai dolgozatairól s a bécsi egye- 
temnél tartott felolvasásairól ismeretes Schlegel Frigyesben, 
s néhány más Íróban s diplomatában tehetséges, ügyes se- 
gédeket gyűjtött maga köré. Kivált ezek segélyével tigye- 
kezett aztán Metternich a congressus tagjaira is hatni ama 
politika érdekében. A bécsi kabinet, melyben a kényuralom 
és helybenmaradás státuselve különben is régtől fogva meg- 
gyökerezett vala, miként elébb legmakacsabb ellensége volt 
a franczia forradalom-szűlte újításoknak, úgy most, a har- 

czok diadalmas bevégeztével , mintegy természetes közép- 
pontjává Ion ama reactionarius politikának. És Metternich, 
miután ama semleges, tevékenytelen, elnyomó s összeszorító 
politikát a birodalom mind kul- mind belügyeiben fó' kor- 
mányclvvé emelte, annak elfogadását s gyakorlatba vételét 
mind azon államok kormányaitól is követeié, melyekre be- 
folyása kiterjedt. E befolyása pedig akkoron, mióta Ausztria, 
1813-ban Napóleon ellen a coalitiohoz csatlakozván, oly 
döntő hatást kezd vala gyakorolni az eseményekre, rendki- 
vűl nagygyá lett az európai államok tanácsában. S így Ion 
aztán, hogy Metternichnek a bécsi congressuson nagy mér- 
tékben sikerűit több más államokkal is elfogadtatni a bécsi 
kabinet állampolitikáját, s e szerint lényegesen megváltoz- 
tatni a czélt, mely miatt e congressus tulajdonkép össze- 
gyűlt. E congressusnak, mint tudjuk, az volt volna feladata, 
hogy a hosszú háború alatt sokfélekép megzavart s össze- 
bonyolódott államviszonyokat kiegyenlítse, s egy új és czél- 
szem, mind a fejedelmekre s mind a népekre nézve igaz- 
ságos, méltányos államjogot alapítson meg. Metternich be- 
folyása alatt azonban a congressus, felette egyoldalúlag és 
szertelenül, csak az uralkodók jogait vette szemügyre, csak 
azokat ügyekezett a legitimitás elvének túlságos alkalma- 
zása által új biztositékokkal körűibástyázni, s ebbeli buz 
galmában nemcsak megfeledkezett a népek jogainak s mél- 
tányos követeléseinek igazságot szolgáltatni; hanem, ellen- 
kezőleg, a népeket jogtalan, csak engedelmeskedni köteles 
tömegeknek tekintve, hogy a leigázott forradalom elveinek 
8 eszméinek uralomra jutását örökké lehetetlenné tegye, a 
népeket egy, a réginél még szigorúbb, kiméletlenebb kény- 
uralom alá törekedett vetni. A fejedelmek, kik a szükség 
8 veszély idején alattvalóikat népszerű, szabad alkotmányok 
Ígéretével ügy ekéztek vala fellelkesíteni az élethalál harczra, 
nyilvánosan nem vonták ugyan vissza adott szavokat; sőt 
a congressus okmányainak egyikében némi határozatlan 
kifejezésekkel ismételték is az Ígéretet: de a szükségben 

tett Ígéret a szükség s veszély múltával többé figyelembe 
sem vétetett^ s az igért alkotmány helyett egy átalános re- 
actio politikája emeltetett főszabálylyá a népek kormányában. 

Ezen fő államelvek állandóságának biztosítása végett 
azután, a három éjszakkeleti hatalom, Ausztria, Orosz- és 
Poroszország, Sándor ezár indítványára, még egy olyatén 
szerződést is kötött, mely az új európai politikai rendszer- 
nek mintegy alapjául szolgálna, s melyet szerzőik, — mivel 
azt a keresztényi testvériség és igazság elveibe burkolák, 
„szent szövetségnek" kivántak neveztetni. Az okmány, mely 
e fejedelmek egymás iránti viszonyait a keresztényi szeretet 
és testvériség elveire fekteti, melyeknél fogva egymást, mint 
ugyanazon család tagjai, segélyezni kötelesek, — a fejedel- 
meket népeik irányában úgy tűnteti elő, mint a gondviselés 
meghatalmazottait, kik az istentől reájok bízott népeket 
teljes atyai, tehát korlátlan hatalommal igazgatandják ; de 
e mellett a népek jogairól mélyen hallgat. Mióta a szent 
szövetség okmánya nyilvánossá lett, a népszabadság párto- 
lóiban súlyos kételyek támadtak a fejedelmektől népeik 
irányában tett Ígéretek beváltása felett; a szükség idején 
adott szóban bízni ahg lehetett többé-; s a kételyek és aggo- 
dalmak hamar meg is valósúlának : a reactio, elnyomás, ösz- 
szeszorítás politikája, kivált a karlsbadi összejövetel (1819 
augustus) óta, melynek határozatait aztán a német szövetségi 
gyűlés is elfogadta s megerősítette (sept. 20), átalánossá 
lett az európai száraz föld államainak kormányában. 

E szabadságellenes politika az osztrák birodalomban 
nem nyilatkozott mindjárt a béke helyreállta után; sőt, 
mintha a népek rokonszenvét s a német- és olaszországi 
közvéleményt is megnyerni kivánta volna politikájának a 
bécsi kabinet, pár évig még némi szabadelvű nyilatkozatok- 
kal és rendeletekkel is találkozunk annak részéről. Ezen 
évek mintegy altatóul szolgáltak az osztrák népekre nézve, 
melyek különben is feltétlen engedelmességhez s a kormány 
és egyház gyámkodásához szokva, közügyeik iránt jobbára 

nagy közönyösséget tanúsítanak. A forduló pontot 1817 ta- 
vaszán észleljük^ midőn a kormány, megrettenvén ama sza- 
badabb szellemtől, mely Franczia- s Németországban ismét 
nyilatkozni kezd vala, tanácsosnak tartá, a gyeplőket fesze- 
sebbre vonni. Ekkor neveztetett ki rendőri főnökké eróf *®*^* 

MAi. 19. 

Szedi niczky, kinek hivatalba lépése óta mind több össze- 
szorító szabályok kezdenek közzététetni, vagy a hivatalno- 
koknak, magok miheztartása végett, utasításul szívökre köt- 
tetni. A birodalom a külföldtől, a külföldi szellem beha- 
tásától szigorúbban elzáratott mint valaha, útlevelet a kül- 
földre csak az utazási czél pontos kitűzése s faggató kikér- 
deztetés után, s még így is nagy bajjal, lehetett kieszköz- 
leni; külföldi egyetemek látogatása, még a tanári vagy papi 
pályára készülő protestánsoknak is, kik közt az ilyféle kül 
egyetemekben való kiképeztetés régóta bevett szokássá vált, 
csak kivételképen, befolyásos pártfogások által s igen ritka 
esetben engedtetett meg. A külföld szellemi termékei, köny- 
vek s folyóiratok, a legszigorúbb vizsgálat alá vettettek; s 
a szabadabb szelleműek, ha bár komoly tudománynyal fog- 
lalkodának is, kérlelhetetlenül kitiltattak. A bölcseleti s tör- 
ténelmi munkák leginkább érzik vala a censura e tilalmi 
szigorát. Benn a közoktatás és a sajtó a legfel tékenyebb 
ellenőrködés alá helyeztetett. A kézi -könyveket, még a fel- 
sőbb tudományokban is, vagy maga a kormány szabta elő, 
vagy csak szigorii elővizsgálat után engedte meg használ- 
tatni. A sajtót, úgy a könyvekre mint az időszaki iratokra 
nézve, szintoly önkényes mint szigorú censura nyűgözé le. 
S hogy a szabadabb elvek élőszó vali terjesztésének is eleje 
vétessék: a titkosan kémkedő s vádaskodó rendőrség még 
szélesebb terjedelemben szerveztetett , a vádaskodás jutal- 
makkal ösztönöztetett. 

A bécsi rendőrfőnöknek Magyarországban, mint tud- e poiiuka 
juk, semmi törvényes hatósága sem volt; sőt az ország s gj^^^Ts 
kormánya függetlenségéről s alkotmányosságáról alkotott s ^Jr^énjesítte- 
kellő érvényben lévő törvényeink a leghatározottabb kife- 

jezésekben tilták nemcsak az osztrák hatóságok bármi be- 
folyását a magyar közigazgatási ügyekre, hanem azon mo- 
dor s elvek alkalmazását is, melyek szerint az osztrák örö- 
kös tartományok kormányoztatnak. „0 felsége elismerni 
méltóztatott, — így szól az 1790-ki 10-dik t.-cz. — hogy 
ámbár a felséges Austriai ház nőágának örökösödése az 
1723-ki 1. és 2. törv.-cz. által Magyarországban s kapcsolt 
részeiben ugyanazon fejedelmet illeti, melyet ... a Német- 
országban és Németországon kivul fekvő tartományokban: 
Magyarország mindazáltal kapcsolt részeivel, szabad ország, 
s kormányzatának alakzatára nézve (oda értve minden kor- 
mányszékeit) független, azaz semmi más országtól avagy 
néptől nem függő, hanem tulajdon megállással és alkot- 
mánynyal biró ; annál fogva a maga törvényesen megkoro- 
názott örökös királya által . . . saját törvényei és törvényes 
szokásai szerint, nem pedig más tartományok módjára . . . 
kormányzandó és igazgatandó." De az osztrák rendőrfő- 
nök mindamellett is nagy befolyást gyakorolt hazánkra; 
habár azt nem közvetlen is, hanem a magyar kormány- 
székek által tette foganatba. A "királyi hatalomnak ren- 
dőri ügyekben nagy szélességet engednek törvényeink; s 
ennél fogva számos esetekben, mikről határozott törvény 
nem rendelkezett, sőt egyben-másban létező törvény elle- 
nére is, a bécsi középponti főrendőri hivatal által elfo- 
gadott elvek s megállapított szabályok, a magyar kor- 
mányszékek közbejöttével, hazánkra is kiterjesztettek. A 
rendelet a kormányszékekhez a király nevében menvén, 
ezek kénytelenek valának az előtt meghajolni s azt életbe 
léptetni. Azon magyar királyi kanczellár, vagy más tanácsos, 
ki Metternichchel vagy Szedlniczkyvel kikötni mert volna, 
hivatalát nem sokáig tarthatta meg. De egyébiránt kormány- 
székeinkre is sokkal inkább átragadt már az osztrák bu- 
reaukratiai szellem, mintsem hogy azok, még midőn világos 
töi'vényre támaszkodhattak is, ellenzéket képezni hajlandók 
voltak volna. Kohári herczeg, magyar királyi kanczellár. 

nemzetséginek, mely benne férfiágon kihalt, a fejedelmi 
ház iránti példás hűségét, a kormánypolitika feltétlen pár- 
tolása által ügy ekézett a maga részéről bebizonyítani. így 
lön aztán, hogy a sajtót, censurát, tanintézeteket stb. ille- 
tőleg, ugyanazon vagy hasonló szabályok vétettek nálunk 
is foganatba, mint a német örökös tartományokban ; a titkos 
rendőrség pedig, a kormányszékek mellőztével, egyenesen 
a bécsi rendőri főnöktől függött, attól vette a rendeleteket, 
ahhoz intézte tudósításait. 

Ha ekkor.on a megyei hatóságok, melyek minden tör- 
vénytelen vagy az alkotmány szellemével ellenkező rende- 
leteket „tisztelettel félretenni** s azok visszavonásáért a ki- 
rályhoz feliratokat intézni szoktak volt, nem léteznek vala: 
kormányszékeink s városi tanácsaink szolgai engedelmes- 
sége, főnemességünk nagyobb részének léhasága s a sok- 
féle kellemetlenséget, mellőztetést, hátratételt stb. maga után 
vonó „compromissiótól" óvakodó félénksége s hazafiütlan 
erélytelensége mellett, ilyféle önkényes rendeletek s rendőri 
szabályok által lassanként akár az egész alkotmányt ki le- 
hetett volna forgatni sarkaiból. Országgyűlés, mely a meg- 
sértett nemzeti jogok s megcsorbított alkotmányos igazgatás 
mellett erélyesen felléphetett volna, 1812 óta — mivel ak- 
kor a kormányszabályok ellen élénk s kitartó ellenzéket 
fejtett ki, minden sürgetések daczára sem hivatott egybe. 
József főherczegnek, ki nádori tiszte .szerint az alkotmány 
sértetlensége s az igazgatás törvényessége felett őrködni 
köteleztetett, — mivel ezeknek szintúgy mint saját tekinté- 
lyének védelmében nem is mulasztá el szavát császári bátyja 
előtt fölemelni, — befolyása az udvarnál mindenféle gya- 
núsításokkal oly annyira aláásatott, hogy huzamosabb ideig 
Bécset is kénytelen lőn kerülni. És, ki a nádor után mind 
törvényes, mind hagyományos tiszti tekintélye szerint leg- 
inkább hivatva volt volna a trón előtt előterjesztéseket tenni, 
az ország prímásának méltósága, mely Károly Ambrus fő- 

herczeg halálával még 1809-ben megürült, egy évtizeden 
keresztül nem töltetett be. 

E körülmények közt még egyedül a vármegyék valá- 
nak képesek védeni a nemzeti jogokat, az alkotmányos 
kormányzatot a kényuralmi reactio ellenében; s tették is 
azt, ki több, ki kevesebb erélylyel s eredménynyel. Ezek, 
a törvénytelen rendeleteket félretévén s azok visszavonását 
követelvén, egyszersmind a régóta elmulasztott s a minden- 
nemű hazai hiányok pótlása végett oly annyira szükséges 
országgyűlés egybehivását is szorgalmazzák vala a királynál. 
Maj^ azonban, ezen ellenzésök miatt, a vármegyék is ma- 
gokra vonták a kormány haragját. Nemcsak hogy kérelmeik 
s előterjesztéseikre vagy semmi választ nem kaptak, vagy 
visszautasító s engedelmességet parancsoló feddéssel némít- 
tattak el; hanem, ha egyik vagy másik megyében az alkot- 
mány veszedelme által felébresztett hazafiúi aggodalom a 
kényuralom ellen netalán hevesebb kikelésekben tört ki: a 
titkos kémek s vádaskodók által lialadék nélkül értesített 
bécsi kormány még nagyobb szigort fejtett ki az ily féle 
„vakmerőség" ellen. Az ilyetén bátrabb, buzgóbb hazafiak 
Bécsbe idéztettek, hogy „a feddő királyi szó" által megfé- 
lemlítve elnémíttassanak; vagy, midőn a vád számosabbak 
ellen emeltetett, a megyébe küldetett le királyi biztosság, 
mely aztán különféle zaklatások, fenyegetések vagy épen 
erőszakolások és „actiozások" által némította el a szabad 
szót, fojtotta el az ellenzéket s hajtotta végre, ha különben 
nem sikerűit, karhatalommal is, a kormány rendeletét, 
^^kó^k Azonban belátta a kormány, hogy ily kivételes eszkö- 

zökkel hosszan nem lehetend kormányozni a megyéket; 
hogy az erőszakos összeszorítás ilyféle eseteinek sokasűlta 
csak a szenvedélyeket izgatja fel, daczot szül; mi aztán 
mind hevesebb összeütközésekre vezethet. Ferencz császár 
s király főbb törekvéseinek egyike az volt mindenha, hogy 
kormánya, kényuralmi hajlama daczára is, egy patriarchá- 
lis, atyai kormány szinét viselje a világ előtt; természeti jó- 

szivűségével is ellenkezett, hosszú, heves viszályokba keve- 
redni népeivel, kiktől szeretetet, bizodalmat, önkénytes fiúi 
engedelmességet igényelt; habár egyébiránt nem örömest 
teljesítette is kivánataikat. A hatalmaskodást, erőszakos 
rendszabályokat ő ennél fogva nem igen kedvelte, s ha 
csak lehetett, a bajnak inkább megelőző szabályokkal vette 
elejét; szigorú kormányelveit örömest a legszelídebb eszkö- 
zökkel tette foganatba. A forradalmi szellem kifejlése ellen 
ő a nagy óvatossággal alkotott, minden felvilágosodás meg- 
gátlására irányzott iskolai s köznevelési rendszerben s a 
sajtó korlátolásában kereste a legbiztosabb óvszert s védel- 
met. Az osztrák örökös tartománvokban az őseitől öröklött 
kormányrendszert, Metternich és Szedlniczky minisztereinek 
segedelmével, olyanná tökéletesbítette, mely minden szabad 
mozgást, a politikai testületeknek, papságnak s nemesség- 
nek minden önállóságát, öntevékenységét meggátolta. Ilyes- 
mit óhajt vala ő tenni az önkormányzási jogaikra féltékeny, 
a törvénytelen felsőbb parancsok iránt engedetlen, makacs, 
zajos vármegyékkel is, hogy ne legyen kénytelen mindig 
erőszakkal törni meg ellenzésöket. 

A kormány e végett mindenek előtt kettőt lát vala a megyékben 
szükségesnek: hogy az önállóbb, függetlenebb, hazafiúi buz- uralmi kUér- 
galmokról s alkotmányos érzelmekről ismeretesb fő s más ^^^^' 
jobb módú nemesek a megyei gyűlésektől elidegeníttesse- 
nek; és hogy a megyei igazgatás egy engedelmes, minden 
rendeletet hódolattal fogadó tiszti kar kezébe játszassék. E 
czélok elsejét a megyei főnökök által vélte elérhetni a kor- 
mány. Főispánokká vagy főispáni helytartókká, a függetle- 
nebb hazafiak mellőztével, oly egyének neveztettek, a kik- 
ről eleve is fel lehetett tenni, hogy, akár szűkebb vagyon- 
állapotuk akár nagyravágyásuk által indíttatva, a kormány 
czéljainak valósítására minden körülmények közt segédkezet 
nyújtandanak. Ezeknek aztán kötelességökké tétetett, me- 
gy éj ök gyiilésein gyakran megjelenniök; ama fő és jobb 
módú nemeseket pedig, kiktől ellenzéket várhatnának, holmi 



26 ^^^ könjT. Bevezetés. 

ízetlenségek , pártfondorlatok által azoktól elidegeníteniök. 
Hol ez egyedül a főispánok s administratorok által el nem 
érethetett, csekélyebb okokból is királyi biztosságok kül- 
dettek a megyékbe, mindaddig azok nyakán illendők, míg 
az ellenzék, a zaklatásokat, fondorlatokat megunva, a gyű- 
lések látogatásától el nem szokik. Hol aztán a dolgok eny- 
nyire jutottak, a másik czélt is könnyű vala megközelíteni. 
A megyefőnökök által alispánokká s más főbb tisztviselőkké 
szinte hasonló, hajlékony egyének tűzettek ki a tisztválasztó 
gyűléseken, melyekre a főispánok a megnyert kisnemesség- 
ből is mind többeket kezdenek becsődíttetni. A hol pedig 
ily kedvező választásokat az ellenzék ereje s ébersége re- 
mélni nem engedett, a tisztújítás határozatlan időre elhalasz- 
tatott; s a tiszti karban támadt hiányokat, minden egyes 
esetben, a megyefőnök maga helyettesített egyénekkel töl- 
tötte be. Voltak megyék, melyekben tisztújító szék tiz-tizenöt 
éven át sem tartatván, a tiszti kar nagyobb része ilyetén^ 
a megyefőnök által „surrogált" egyénekből álla. 

E módok által a kormány számos megyékben czélját 
érte. A főnemesség s a többi rendek mívéltebb, ingerléke- 
nyebb tagjai, kik elébb az ellenzék magvát képezték vala, 
a megyefőnökök ízetlenkedései , a királyi biztosok zsamo- 
koskodásai, a titkos kémek vagy magok a megyei főnökök 
vádaskodásai által elkedvetlenítve vagy megfélemlítve , a 
megyei közgyűlésekről jobbára elmaradozának. Kikben az 
említett fondorlatok a hazafiúi erélyt s kitartást meg nem 
törhették, számos megyében csekély számra olvadván, hasz- 
talan küzdenek vala a törvénytelen udvari parancsok ellen, 
melyeknek a megyefőnökök, a tiszti karral s más kormány- 
pártiakkal egyesülve, rendesen többséget szereztek. 

Előre lehetett azonban látni, hogy ez nem sikerűlend 
eként minden megyében. A kormány tehát lassanként ma- 
gát a megyék szervezetét s ügy tárgyal ásat is megváltoztatni 
ügyekezett. Hogy a királyi rendeletek olyféle ellenzék 
nélkül, minő a közgyűléseken minden törvénytelen, parancs 

ellen kifejleni szokott, gyorsan végrehajtassanak: 1817 vdgső isn-w 
napjaiban oly rendeletet bocsátott a megyékhez, miszerint 
a díjazott táblabírák ezentúl, a középponti tisztviselőkkel 
együtt, állandólag a megye székhelyén lakjanak, s mintegy 
örökös kisgyülést képezvén, a felső rendeleteket, a nélkül 
hogy azokat elébb közgyűlés elébe terjesztenék, haladék 
nélkül foganatba vegyék; a közgyűlésnek utóbb csak a 
megtörtént végrehajtást jelentvén be. A kormány kétségkí- 
vül arra számított, hogy e néhány táblabíró s tisztviselő, a 
megyefőnök által könnyen megnyerethetvén, az önkényes, 
törvénytelen rendeleteknek is foganatot szerzend, s idővel 
talán még az évnegyedi közgyűlések is mellőzhetőkké vál- 
nak. Ha a kormány ebben czélt érhet vala, nem sokára 
lényegesen megváltozott s meggyöngült volna a megyei 
hatóság. De a megyék idején észrevették a czélzatot, s egy- 
párt kivéve, ilyféle újítás ellen valamennyien óvást tettek, 
országgyűlésre utasítván a megyerendezést. 

E szándéka nem sikerűivén, más módhoz nyúlt a kor- 
mány, hogy czélzatait a megyékben keresztűlvihQsse : a me- 
gyéket magok a megyék által tigyekezett legyőzni. A mon- 
dottakon kivűl, mik által az ellenzéket megsemmisíteni tö- 
rekedek, még egy más, különben veszélyes, két élű fegy- 
verhez sem kételkedett vala nyúlni. Ügynökei, párthívei 
által a nemesség alsó, szegényebb s műveletlenebb, tehát 
könnyen megnyerhető vagy téviUra vezethető osztályát kezdé 
a gyűlésekre beédesgetni, becsődíteni, remélvén, hogy an- 
nak szavazatát a maga számára ügynökei által állandóan 
biztosíthatja. Az alnemesség eddigelé, ha elvetődött is a 
minden harmad évben tartott tisztújító gyűlésekre, befolyása 
még azokon sem volt eldöntő a megyei értelmiség ellené- 
ben; más évnegyedi, vagy a fontosabb és sürgetőbb kor- 
mányrendeletek kihirdetése végett egybehívott rendkívüli 
közgyűlésekre azonban, melyeken az értelme, míveltsége 
körén túleső tárgyak kerültek szőnyegre^ egykettő is alig, 
tömegesen soha sem szokott volt megjelenni. Most azonban. 

a kormánypártiak által beédesgettetvén, szavazata által, me- 
lyet a megyefőnök igénybe vett, részt kezd vala venni a 
vitatárgyak elhatározásában. ,A kormánypárt e módon több 
megyében urává Ion a helyzetnek. Hasztalan szólalt fel ezen 
alkotmányveszélyeztető visszaélés ellen a független értelmi- 
ségből álló, hazafias ellenzék ; hasztalan törekedett a kisne- 
mességtől, mint tudatlansága miatt illetéktelentől, megtagadni 
az ily vitatkozó gyűléseken a szavazatjogot, melyet az ed- 
digelé a tisztújításokon kivűl nem is gyakorolt vala: a kor- 
mány azt egy külön rendelet által biztosította az alnemes- 
1819-ki ségnek, melyet állandólag megnyertnek s kénye szerint fel- 
használhatónak hitt a maga czéljaira. 

Es egy ideig számos megyében ily szomorú állapotban 
pang vala az alkotmányosság ügye. Annak mívelt, értelmes 
védői jobbára vagy kislelkűleg visszavonultak, vagy annyira 
megfogytak, hogy csaknem minden kérdésben leszavaztat- 
tak a kormánypárt által, mely szavazatainak többségét a 
félrevezetett, tudatlan alnemességben toborzá. A kormány 
csak oda fordítá fő gondját, hogy a megyefőnökök a tisz- 
tikar tekintélyesebb egyéneit s a többi rendek közöl a leg- 
szájasabbakat hiúságoknál vagy érdeküknél fogva pártjára 
vonja; mit a tisztviselők helyettesítése s némi Ígéretek, czí- 
mek és tisztségek osztogatása által elérnie nem volt lehe- 
tetlen. Ezek aztán, önzésöktől ösztönöztetve, mindent elkö- 
vettek, hogy a kisnemességből, a tiszti tekintély, rábeszélé- 
sek, a kérdések elferdítése s más fondorlatok által, annyi 
szavazatot nyerjenek, mennyi a többségre megkivántatott. 
A kormány befolyása eképen egy ideig nőttön nőtt a me- 
gyékben, melyek eddigelé az alkotmány fő bástyáit képez- 
ték. A befolyással pedig egy nyomon járt a kényuralom és 
reactio, melynek megszilárdítása volt épen czélja ezen eljárás- 
nak. Az elkedvetlenedett, elcsüggedt értelmesebb nemesség 
apathiába, szenvtelenségbe sülyedt, az annyi kellemetlenség- 
gel, zaklattatással járó hatósági élettől mindinkább visszavo- 
nult A megye gyűlésein az elnök s a vele tartó tisztikar lett 

minden : vitázó^ határozó, végrehajtó. A szenvtelenség s 
részvétlenség több megyében oly nagygyá Ion, hogy még 
a székvárosban, vagy ahhoz közel lakó nemesek is legfö- 
lebb akkor jelentek meg a közgyűlésre, midó'n a húsár 
szabályozása vagy más hasonló anyagi érdek került tárgya- 
lás alá. A fiatalság, mely a kormány által czéljai szerint 
szervezett közoktatási intézetekből míveltség, felvilágosodás 
nélkül került ki, nagy részint betyárkodásban, tivomyákban 
keresett kielégítést pezsgő erejének, mely az általános tes- 
pedésbe sülyedt közéletben nem talált elfoglaltatást. 

Ha a kormánynak sikerűi vala ezen állapotot a me- 
gyékben hosszabb ideig fentartani, az alkotmányt komolyabb 
veszély fenyegette volna, mint bármikor a múlt időkben; 
mert a kormányszékek, melyeknek a törvények sértetlensége 
fölött őrködniök kellett volna, részint a bennök elterjedt 
bureaukratikus szellem, részint befolyásosabb tagjaiknak fé- 
lénksége, önzése, hanyagsága és hazafiatlansága következ- 
tében, a kényuralom néma eszközeivé váltak. Annál nagyobb 
volt pedig a veszély az alkotmányosságra nézve, mivel el- 
lene nyílt megtámadást nem igen intézett a bécsi kormány ; 
sőt udvari rendeleteiben, melyeknek csaknem mindegyike 
egy-egy törvényt sértett, az alkotmányosságnak egy-egy erét 
metszette el, nagy gondja volt arra, hogy a könnyen hivő- 
ket biztosságba ringassa, czéljai, szándokai iránt megnyug- 
tassa. Nemcsak soha be nem vállá alkotmányellenes törek- 
véseit; hanem inkább fennen hirdeté a törvények iránti 
tiszteletét, s a világos törvénysértéseknél is a múlhatatlan 
szükség igényeivel, a közjó gyarapításának szándokával, a 
monarchia érdekeivel takargatá reactionarius czéljait. Es ki 
merte volna nyilván kimondani, hogy épen e szép szavak 
alatt rejlik az alkotmány legnagyobb veszélye? holott maga 
Ferencz, 1820-ban, midőn az ország fővárosát meglátogatá, i8«)- 
az őt üdvözlő küldöttségnek e biztosító választ mondta: 
^Hazátokat, isten kegyelméből, eddig a legnagyobb viszon- 
tagságokban is megmentettem a veszélytől, s rajta leszek. 

hogy azt ezután se érje baj ; mert az én boldogságom az 
isteni gondviselés által kormányomra bízott hű népeim bol- 
dogságában áll. Most ismét veszélyek fenyegetőd znek: az 
egész világ eszelősködik s mellékczélokból ábrándos alkot- 
mányokat hajhász, nem tudva, mit kivan. Szerencsések ti, 
kiknek őseitektől öröklött alkotmányotok van; melyet hogy 
szeressetek, akarom, mert én is szeretem azt, és valamint 
eddig megtartottam, ügy ezentúl is megőrzendőm s a maga 
épségében szállítandom maradékaimra: remélvén, hogy ti 
sem fogtok engem bármi veszélyben is elhagyni. Ily veszély 
niost még nem forog ugyan fenn; de ha az eset, mi távol 
legyen, beállana, segedelmetekre számot tartok." Ily bizto- 
sító királyi szó után nem maga a fejedelem ellen látszott 
volna-e az véteni, ki nyilván állítani meri vala, hogy az 
alkotmány veszélyben forog? És ez okozhatá, hogy Ferencz 
felette jó fogadtatásban részesült Budapesten *). 



^) Érdekes, mit e fogadtatásról Dessewüy József gr. ír Kazinczy 
Perenczhez okt. 22-én kelt levelében: „Olvastam a Fejérváry, Pest me- 
gyei fonotárins levelét, melyben Dokus fiskálisnak irta, hogy ők (a Pest 
megyei küldöttség tagjai) csaknem nyakába s lábaihoz borultak (a csá- 
szárnak). Vivatot kiáltoztak az audientián." — Bővebben ir erről egy 
más, 1821-ki február 6-án kelt levelében: „A magyarok viselete Budán, 
az egész nemzetet nevetségessé tette Európa előtt. Azt mondatták a csá- 
szárral : „totus mundus stultísat etc " Gr. Teleki Samu , felesége 

gyöngyeivel paszomántoztatta ki mentéjét Az egyik b. Prónaynak drap 
d'orból valának sarui. Mások temérdek portékákat szedtek fel a boltokból, 
hogy gazdagoknak láttassanak és tisztelkedhessenek. És mind ez azért 
volt, mert nimbussal akartuk ő felségét Troppauba küldeni; és mivel a 
csehek hidegen fogadták a fejedelmet, mi melegen akartuk, — és így az 
árnyékot elvetni Wrbnára, és magunkra hajtani a kegyességek fényeit és 
sugárjait felsége soha sem volt kegyesebb. Gr. Almássy Kristóf azt 
projectálta: küldenének egy deputatiot a spanyolokhoz, és köszönnénk 
meg nekik fejedelmünk kegyes Ígéreteit. Gr. Teleki Lászlónét megcsókolta 
a királyné, — valamennyi dáma a grófnéhoz tódúlt, és meg akarta ajkai- 
val érni azt a szent helyet, a hová a fejedelmi csók tapodott ... fel- 
ségének Budáról lett elutazása után eltiltatott a nyomtatástól Gustermann 
munkája 3-ik darabja; később pedig két zsidót magyar nemesekké nevQ- 
zett ki ő felsége. A királyné azt mondta: hogy Prágában 24 óra alatt 
több kérőlcveleket kapott férje, mint két hét alatt Pesten. Csak Wurm, a 

Egyébiránt, midőn Ferencz e szavakat intézé a ma- a spanyol, 
gyár nemzethez, a kormány egy ideig óvakodék is szemet nápolyi for- 
szűróbb rendeletekkel maga ellen ingerelni a közvéleményt. '•^•íom- 
A reactio által örökre elnyomottnak vélt forradalom erkölcsi 
láza Európa több vidékein már ismét elhatalmazott vala a 
kedélyeken. A német népek, bár ugyan csak békés úton, 
de mind komolyabban követelék fejedelmeiktől a harczok 
idején megigért s a bécsi congressuson is biztosított alkot- 
mányt. Komolyabb volt az ügy Spanyolországban, hol a 
sereg a cadixi cortesek által még 1812-ben alkotott demo- 
kratiai alkotmányt kikiáltotta, s a sereghez csatlakozott nem- 
zet a királylyal is elfogadtatta. A forradalom rövid idő múlva 
Portugálba is áthatott s győzedelmeskedett. Mi azonban a 
bécsi kormányt még közelebbről érdeklé s inkább aggasztá: 
Spanyolország példája Olaszországot is maga után ragadta. 
A mozgalom itt a carbonarik társulatából eredt, mely még 
a franczia háború alatt keletkezett s Olaszország egyesí- 
tését tűzte ki törekvései czéljává. A carbonarik által feliz- 
gatott nép Nápolyban a spanyol alkotmány elfogadását mind 
hangosabban követelte s végre ki is daczolta IV. Ferdinánd 
királytól. Sicilia ugyanazon alkotmányt kiáltotta ki, s magát 
ezenfelül Nápolytól is függetlennek nyilatkoztatta. 

A bécsi udvart nagy aggodalom szállotta meg, nehogy 
a forradalmi szellem az osztrák uralmat gyűlölő lombard- 
velenczei királyságra is kiterjedjen. Metternich herczeg nagy 
erélylyel ragadta meg az ellenforradalom gyeplőit Olaszor- isw. 
szagban. A nagyhatalmakat reábii-ta, hogy elébb Troppau- jgj*'^" 
ban, majd Laibachban congressusba gyűljenek, s Ausztriát J»nuár. 



fejérvári püspök, szólott úgj a mint az igazság, az okosság és a fejede- 
lemhez való bizodalom és hűség megkívánja; azt mondta t. i. : „remélik 
a magyarok, hogy nem fogja őket ezután ő felsége pátensek által igaz- 
gattatni. Sok magyarok azt mondják: hogy közelebbi viseletek által Budán 
mostani constitutiójokat sok századokra megerősítették. Ezeknek pápaszemre 
lenne szükségek .... A magyarok viselete Budán káros és hazug hizelkedés 
volt; — mert megelégedést színlelt, és megcsalta a jószívű, de nem messze- 
látó jámbor fejedelmet." Kazinczy és Dessewífy levelezése III, 73 és 87. 

1891. 



A piemontí 
forradalom. 



fegyveres beavatkozásra hatalmazzák fel az appennini fél- 
szigeten. Ennek következtében Frimont, osztrák tábornok 
ötven ezernyi cs. kir. hadsereg élén, márczius első napjai- 
ban már a nápolyi határszélen álla, s a felkeltek szervezet- 
len seregeit szétrobbantván, a forradalmat pár hét alatt mind 
Nápolyban, mind Siciliában könnyű szerrel elfojtotta. 

De még hírét sem vehette a bécsi udvar ezen, minden 
várakozást felülmúló gyors sükernek, midpn ama rémhír ér- 
kezett hozzá, hogy a hadsereg Piemontban is fellázadt és 
szinte a spanyol alkotmányt kiáltotta ki; minek következtében 
Viktor Emánuel király a trónról testvére. Károly Félix javára 
lemondott. A nápolyi események híre azonban ezen újabb 
forradalom élét is hamar megtompítá; a bécsi kormány eré- 
lyének pedig újabb ösztönt adott, beavatkozása által itt is 
urává lenni a mozgalomnak. Bubna tábornok egy hadtesttel 
haladék nélkül átkelt a Ticinon, s a király hűségében állha- 
tatos piemonti hadcsapatokkal egyesülvén, a néptől egy- 
átaljában nem támogatott fölkelteket No varánál megverte; 
minek következtében a székvárosába visszatért király a 
békét minden további nehézség nélkül helyreállította. 

April végén már ismét mindenütt csend uralkodott az 
appennini félszigeten, s csak a lázadók büntetésében működő 
töi^vényszékek, a bűnösök s gyanúsak üldözése s elfogatása, 
súlyos fogságra, száműzetésre stb. elitélése s egy irtózatos 
reactio uralma emlékeztetett még, a síri csendben, a gyor- 
san lefolyt forradalomra. 

A bécsi kabinet, melynek ezen eredmény főleg tulaj - 
reactio nőve- donítandó vala, büszkén ülte meg diadalát; s vele együtt 
kedik. diadalt ült a reactionarius poHtika is, nemcsak Piemontban 
és Nápolyban, s nem is csak a Lombard-velenczei király- 
ságban, hanem a monarchia egyéb részeiben is. Olaszor- 
szág lecsillapodtával a forradalmi láz még nem szűnt meg 
mindenütt Európában. Spanyolországban és Portugálban, 
daczára a veronai congressusnak, melyet a nagy hatalmak 
főleg annak elnyomása végett tartottak a következő évben, 

A forradal- 

a forradalom még sokáig nem engedé teljesen megszűnni 
az absolut kormányok aggodalmait. Az oláh- és görögor- 
szági felkelések is, melyeknek elseje ugyan hamar elfőj tá- 
tott,, másodika azonban egy, számos éveken át folytatott 
vérengző háború után végre is a felszabadült görög nem- 
zetiségnek vívta ki a diadalt, — a népszabadság eszméinek 
folyton nyújtanak vala táplálatot; de egyszersmind a bécsi 
koimányt is folyton ösztönzék, még nagyobb buzgalmat és 
szigort fejtenie ki ellenforradalmi törekvéseiben. Nem csoda 
ennél fogva, hogy a szellemi közlekedésnek a külfölddel 
ezután még nagyobb akadályok vettettek ellenébe, a mo- 
narchia elzárása még teljesebbé tétetett; hogy a régibb 
censurai szabályok még szigorúbbakkal váltattak fel; hogy 
a tanintézetek s közoktatás felügyelésében, nehogy általok 
veszélyes felvilágosodás terjesztessék, a gond megkettőzte- 
tett; hogy a titkos kémkedés a tökély magas fokára fej- 
tetett. 

Azonban lehetetlen volt a kormánynak be nem látnia, 
hogy e negativ, politialis szabályok, ha képesek is talán 
egy időre elnyomni a népek szabadságvágyait, csöndet, nyu- 
galmat eszközleni; de egymagokra szintúgy nem fogják 
teljesen megakaszthatni s meggátolhatni a szabadabb szel- 
lem kifejlését, mint a legszigorúbb fegyelem nem fojthatja 
el, nem irthatja ki, legfölebb csak késleltetheti az iQúság 
ösztöneinek nyilatkozatát; lehetetlen volt be nem látnia, 
hogy valamint az iiQúságot csak erős, józan elvek, s egy, 
fejlő erejének kitűzött magasabb, nemesebb czél képes meg- 
óvni a kicsapongásoktól s hasznos irányt adni pezsgő erejé- 
nek: úgy a népeket is csak positiv erkölcsi irányok s az 
anyagi téren felfokozott munkásság foglalhatják el annyira, 
hogy politikai zavargásoktól tartózkodjék s a kormány 
kényuralmát is csöndesen tűrje. 

E nézetekből indult ki a bécsi kormány, midőn elha- 
tározta magát, hogy említett összeszorító politikai rendsze- 
rének fentartása mellett, egy részről az anyagi érdekeket, 

HorTáth M., 85 éy Magyarország t5rt.-ből. 3 

ipart, kereskedelmet, más részről a vallásosságot is lehető- 
leg fejleszsze, élénkítse a monarchiában. 
Az anyaji ^^ anyagi érdekek gyarapítását különben is nagy 

erdekek. 

mértékben igénylik vala a birodalom íinanczialis viszonyai. 
Az 1811 után ismét nagy zavarba sülyedt pénzügyet a be- 
csevesztett papir-pénznek újabb értékleszállítása, a bécsi 
bank megalapítása s más ünanczialis működések által né- 
mileg jobb állapotba kezdé ugyan helyezni a kormány; 
minthogy azonban kiadásaiban szigorúbb takarékosságot 
megalapítani sem hajlandó nem volt, sem az elfogadott po- 
litíalis, állandólag nagy haderőre támaszkodni kénytelen 
kormányrendszer nem engedett: mellőzhetlen szükségét érezé 
újabb jövedelmi források megnyitásának. Egyelőre egy -elég 
könnyelmű kölcsönrendszer által ügyekezett fedezni bud- 
getje rendes évi hiányait; e mellett azonban, mi csak pil- 
lanatnyi segélyt nyújta, múlhatatlannak látá, rendes jöve- 
delmeit is mind a közvetett, kivált a vámokból eredő bevé- 
teleinek, mind az egyenes adónak emelkedése által lehető- 
leg szaporítani, s e végett népeinek adóképességét is gya- 
rapítani. Egyébiránt is Metternich a szellemi és politikai élet 
hiányáért örömest nyújtott volna kárpótlást a népnek anyagi 
jóllétében ; miért szerette volt is emlegetni, hogy a kormány 
szabályul tűzte ki magának, a nép ebbeli kivánatait minden 
módon teljesíteni, s a közjóllétet, az ipar s kereskedelem 
akadályainak mellőzése által elősegíteni. 

S e téren nem is hiányzott volna az alkalom a mű- 
ködésre oly országban, hol a különben számos, szép folya- 
mok, jobbára magokra hagyatva, a közlekedés akadálytalan 
eszközeivé idomítva még kevéssé valának; hol a jó száraz- 
földi utakban is igen nagy volt a hiány; hol gazdászati, 
ipar- s reáliskolák nem léte miatt, a nép mindennapi fog- 
lalkodásaiban sem vala képes magának kellő szakképzett- 
séget szerezni, s csak hagyományos ősi módon mívelte föld- 
jeit, űzte kézműiparát. A béke kezdetével beállott rendkí- 
vül szűk termésű évek, melyek, kivált a magyar korona 

területén, a közlekedési eszközök nagy hiányossága miatt, 
több vidéken az éhhalál Ínségét hozták a népre, komolyan 
figyelmeztették is a kormányt, mennyire műlhatatlan fel- 
adatának tekintse a közlekedés könnyítését s javitását, esz- 
közeinek szaporítását. És, nem tagadhatni, tett is az egy- 
némit e tekintetben. A folyamszabályozások, mocsárkiszári- 
tások, űtépitések, melyek ezen évek alatt, bár koránt sem 
a hiány és szükség arányában, megkezdettek, egyátaljában 
buzdításban, sőt némi kedvezésekben is részesültek a kor- 
mány jóakaratából. Módosíttattak némileg ama súlyos vám- 
szabályok is, melyek épen legjelentékenyebb termesztmé- 
nyeinket annyiria terhelték vala, hogy azokat számos éve- 
ken keresztül egyátaljában nem lehetett haszonnal kivinni 
a külföldre; minél fogva azok egyedül a belpiaczokra szo- 
rítva, az osztrák gyárosok s más iparosok egyedárusága 
alá jutottak. Például gyapjúnk, dohányunk s több más ki- 
viteli czikkeink vámja, mely elébb majdnena az egyenes 
tilalommal ért fel, annyira leszállíttatott, hogy azokkal ismét 
lábra kezde kapni külkereskedésünk. 

Azonban, csak is ennyire szorítkozék mind az, mit 
ezen évek alatt, midőn a külföld általában mindenütt meg- 
vetette a maga anyagi érdekei virágzatának alapjait, nálunk 
a kormány felmutathatott anyagi jóllétünk gyarapítása gya- 
nánt. Mind az, mi iparunkat, kereskedelmünket, kivált a 
múlt század közepe óta lenyűgözte, s az ország természeti 
gazdagságával oly ellentétes tespedésre kárhoztatta, — külö- 
nösen: a kereskedelmi szabadság felette nagy korlátozása; 
az osztrák védvámrendszer, mely a külföldi gy&rtmányokat 
általában 60 százalékkal terhelve, a birodalomból, mond- 
hatni, teljesen kiszorította; s mit e védmámok eredményez- 
tek, a külföld visszatorlásai, melyek csak a magyar ter- 
mesztményeket sújtották; továbbá ama gyarmati közbenső 
vámrendszer, mi az osztrák tartományok javára hazánkban 
minden ipart elölt s a mezei gazdászat kifejtését is meg- 
gátolta, stb. — mind ez, miknek megváltoztatása s javítása 

egyedül a kormány akaratától függ vala, szintúgy fenma- 
radt és szándékosan fentartatott ezen évek alatt iS; mint 
anyagi haladásunk azon egyéb akadályai, melyek a hűbéri 
viszonyokból és más, csak a törvényhozás útján elmozdít- 
ható, akadályokból s pótolható hiányokból származának. 

Es, bár mily örömest emlegeté is különben a kormány 
a maga jó szándokait az anyagi jóllét kifejtésében, azt a 
legjobb akarattal sem tehette volna az uralomra emelt poli- 
tikai kormányrendszer mellett. Az iparnak s kereskedelem- 
nek a szabadság és szellemi kifejlés fő éltető eleme ; ezeket 
pedig ama helyben maradó, minden gyökeres újítástól ret- 
tegő, a külfölddel való szellemi közlekedéstől elzáró, benn min- 
den szellemi emelkedést elnyomó, politialis kormányrendszer 
teljesen száműzte a monarchia határaiból. Es ha e rendszer 
az osztrák tartományokban is gátolta a haladást, — melyek 
mégis a kormány különös kedvezéseiben részesültek, pél- 
dául néhány reáliskolát, egy politechnikumot, számos jó 
utat stb. nyertek: mennyivel inkább nehezedett e rendszer 
hazánkra, mely nemcsak hogy semmi oly féle kedvezésekben 
nem részesíttetett, mint ama tartományok ; hanem ama mes- 
terséges gyarmati rendszer által egyenesen fel is áldoztatott 
amazok jóllétének! Kétséget nem szenved hogy, ha semmi 
más akadálya nem létezett volna is anyagi érdekeink élet- 
vidorabb kifejlésének, az maga elég vala meggátolni minden 
jelentékenyebb gyarapodást, hogy a konnány a szellemi 
életet nyűgbe verte, az értelmi kifejlődést a külföldtől való el- 
zárás, a szigorú censura, s a közoktatás szánandó gyarló- 
sága által megakadályozta; mert ezek következtében szak- 
képzettséget a gazda, iparos, kereskedő a legjobb akarattal 
sem volt képes magának szerezni üzletében. 
Egyházi Ha az anyagi jóllét ápolása már csak azért is érdeké- 

ben állott a kormánynak, hogy abban a szellemi s politikai 
élet hiányáért némi kárpótlást nyújtson népeinek, s ezek 
adózási képességét financziáinak rendezése végett növelhesse: 
a vallásosság élesztését, ápolását maga politikai rendszeré- 



ügjek. 

nek sükeres keresztülvitele, a ndpek engedelmességednek s 
megnyugvásának kieszközlése is mulaszthatatlan feladatává 
tette. Azon meggyőződésben, hogy a nyugtalan újítási szel- 
lem a mindinkább terjedő vallásos közönyösségben, egy 
jámbor, önmegtagadó vallásosság hiányában is találja táp- 
lálatát, nem is mulasztá cl a kormány egyéb igazgatási tö- 
rekvései közt a vallásos érzék fejlesztésére is kiterjeszteni 
gondjait. A szűkkeblű, aggodalmas politikai rendszer mind- 
azáltal e téren is meghiúsított minden eredményt. Az embert 
miként minden másban, úgy vallásos érzelmeiben is csak 
egy alapos, egyetemes kiképeztetés emelhetvén magasabb 
fokra: e tekintetben mindenek előtt egy czélszerű nevelési 
8 közoktatási rendszer életbe léptetése lett volna szükséges 
a stiker biztosítására. A kormány azonban merő félelemből, 
nehogy e módon talán a felvilágosodás, a népszabadsági 
eszmék is táplálatot nyerjenek, a köznevelés rendszerét és 
szellemét nem akarta megváltoztatni; minek következtében 
a belső vallásosság élesztésének, a kegyes érzelmek ápolá- 
sának eszközeit elhanyagolván, sőt számos esetben egyene- 
sen meg is gátolván, csak a vallásosság külső nyilatkozatait, 
az isteni szolgálatot ügyekezett gyarapítani; csak az ünne- 
pek megtartását s a részvétet az egyházi szertartásokban 
sürgette." Csoda-e aztán ha a tudatlanságra épített, merő 
gépies gyakorlatokból álló vallásosság, mely a kedélyeket 
meg nem termékenyítette, sem tartós, sem áldásos nem le- 
hetett? Minden jó és czélszerű, mi e téren nálunk történt, 
csak abból áll vala, hogy a papság egy részének teljesebb 
kiképeztetése végett, Pesten, az egyetem mellett, egy kö- 
zépponti seminarium alapíttatott, melybe minden püspöki 
megyéből egy pár növendéket kellett küldeni a theologiai 
folyam hallgatására. De egyéb köznevelési intézetekben, is- 
kolákban semmi lépés sem tétetett a vallástan emelésére. 
A fonák közoktatási rendszer s a tanárok szabadságának 
aggodalmas korlátozása mellett, a legjobb szándokú s buz- 
galmú tanárok sem hathattak stikeresen növendékeikre. 

Mi az egyházi viszonyokat illeti, ügy látszik, nem hi- 
ányzott ugyan a kormányban annak érzete, hogy itt is át- 
ható reformokra lenne szükség ; de szabadabb mozgást, mit, 
hogy czélszerűleg hathasson, múlhatatlanul igényel vala, az 
egyháznak sem engedett. Sőt, politikai rendszerének érde- 
kében, még az állam szolgájává is alacsonyitá az egyházat, 
^kpidőn a papságot, a lelkipásztorokat hivatásukkal merőben 
ellenkező olyféle szolgálatokra kötelezte, melyek őket híve- 
ikkel nem ritkán összeütközésbe hozták, hatásukat megbé- 
nították. — Ama viszályok következtében, melyekbe az ud- 
var a pápával részint a lombard-velencziei püspökségek 
kegyúri kinevezése miatt, részint némi más politikai okok- 
ból bonyolódva létezett, számos magyar püspökség is sokáig, 
maga a primási szék majdnem tizenkét évig betöltetlenül 
hagyatott; miből aztán többféle hátrány, zavar, rendetlenség, 
viszály s a fegyelem mcglazulása származott az egyházi 
életben. A forradalmi veszély az appenini félszigeten, 1820- 
ban Ferencz császár és a pápa közt végre helyreállította a 
barátságos viszonyokat; minek következtében a magyar 
egyház is elláttatott főpásztorokkal. Esztergami érsekké s 
prímássá Ferencz még azon évben Rudnay Sándort, elébb 
a magyar királyi kanczellariánál udvari tanácsost, majd er- 
délyi püspököt nevezte ki, ki magát a lefolyt ínséges évek 
alatt jótékonysága által tűntette volt ki. 

Az új prímás nagy tevékenységet kezd vala kifejteni 
magas állásában. Egyebek közt káptalanát Nagyszombatból, 
hova az még a török uralom idejében menekült vala, Esz- 
tergomba helyezte vissza. Majd 1822-ben egy országos zsi- 
natban gyűjté össze a magyar korona területének püspökeit 
s más főpapjait, hogy velők kivált az egyházi fegyelem 
helyreállításáról s a lelkipásztorkodás gyarapításáról tanács- 
kozzék. A kormány, féltékenységében még ezen, a szabad- 
elvűségről épen nem gyanús gyülekezetbe is elküldeni kí- 
vánta a maga biztosát; mit, mint a főpapi kar irányában 
eddigelé példátlan bizalmatlanság jelét, csak nagy bajjal 

sikerűit mellőzni a primásnak. Megjelent a zsinatra tizenegy 
megyés, nyolcz czímzetes püspök, huszonöt nagyprépost s 
más káptalani követ^ a benczék és czisztercziek hat apátja, 
a premontreiek két prépostja, a pesti egyetem theologiai 
karának tanárai, a pesti és Pázmánféle papnövelde igaz- 
gatói, a kassai, nagyváradi, győri és zágrábi iskolai ke- 
rületek főigazgatói s tizenöt szerzetes főnök. A prímás 
már eleve öt pontot tűzött vala ki az atyák tanácskoz- 
mányai tárgyául, nevezetesen: a meggyöngült vallásosság, 
meglazult erkölcsiség, s különösen a papok, szerzetesek 
s tanuló ifjúság fegyelmének helyreállítását; a theologiai 
tanulmányok s tanmódszer egyenlősítését az egyetemnél s 
a püspöki papnöveldékben; az egyetembeli theologiai taná- 
rok közt támadt viszályok kiegyenlítését ; a szerzetes rendek 
szabályainak a magyar egyházi szerkezethez való idomítá- 
sát; s végre a biblia magyar fordításának átnézését s újabb 
kiadását. A kormány ezekhez még három pontot kapcsolt 
a maga részéről, melyek szerint kivánta vala: hogy találjon 
a zsinat módot olyatén pénzalap alkotására, melyből a bécsi 
Augustineumban tiz magyar pap bővebb kiképeztotést nyer- 
jen; intézkednék az eltörült szerzeteknél tett mis e- alapítvá- 
ny okról; s végre a szent székek szervezetében is tegyen 
némi reformokat. September 8-ka óta öt hétig tanácskoztak 
e tárgyak felett a zsinat tagjai; fáradozásaik azonban nem 
eredményezték a czélzott sikert; mert a kormány a végzé- 
seket 6 munkálatokat, melyeket a zsinat végével magához 
küldetni kivánt, — azért-e, mivel a papság a királyi biztost 
kebelében elfogadni vonakodott, vagy mivel a zsinat némely 
határozatait a maga politikai rendszerével megegyeztetni 
nem tudta? — soha sem erősítette meg; minél fogva azok 
nem is vétethettek foganatba. 

Es miként ezen egyházi reformkisérletekkel történt, Metternich 
aként gátolt, mellőzött, s tett lehetetlenné a bécsi kabinet 
minden javítást, minden haladást ezen évek alatt a nemzeti 
életben. Egy levelében, melyre alább még visszatérendünk. 



hiú 
menttiégei. 

pár évtizeddel utóbb Metternich epyebek közt a követke- 
zőket irá vala József főherczeg nádorhoz: „Az átalános béke 
helyreállta után fellehetett volna használni a körülményeket 
Magyarország kifejlesztésére. De, az én jó szándékból eredt, • 
hanem sükeretlen előterjesztéseim ellenére, azok nem hasz- 
náltattak fel. A hiba nem az uralkodótól, hanem oly férfiak 
hiányából származott, kik a szükségnek megfelelni képesek 
voltak volná. Két elem áll vala harczban egymással: a ma- 
gyar alkotmányos elem, s az absolut német elem. Egyik 
rész nem fogott fel, nem akart semmit, mi az elavult al- 
kotmány gépezetébe nem illett; a másik rész alkotmány- 
ellenes eszmékkel vala megtelve ..." 

Mire vonatkoztak légyen Metternich állítólagos jó szán- 
dékai, nem mondhatjuk meg. A mentséget mindazáltal, 
melyet az említett, mind komolyabbá váló korban, midőn 
a föld már ingadozni kezd vala lábai alatt, a maga ment- 
ségére felhozott, nem kételkedünk hiúnak, alaptalannak ál- 
lítani. Abban ugyan valót mondott, hogy a magyar alkot- 
mányos elem s az alkotmányellenes, absolut eszmékkel s 
elvekkel megtelt német elem folytonosan harczban áll vala 
egymással; de vájjon ezen alkotmányellenes, kényuralmi 
elemnek nem ő maga volt-e fő rugonya, irányadója? Nem 
ő általa emeltetett-e leginkább uralomra azon kényuralmi, 
reactionárius kormánypolitika, mely minden szellemi mozgal- 
mat, haladást elfojtott, meggátolt, s a nemzeti életet, miként 
Ausztriában, úgy nálunk is, egy mind merevebbé váló , gé- 
pies bureaukratiai igazgaüls nyűgébe szorítani törekedett? 
Magyarország kormányügyeiben ő nem vett ugyan részt 
közvetlenül; hogy mindazáltal ama reactionárius politika 
nálunk is foganatba vétetett, Ferencz császár mellett legin- 
kább az ö műve volt: a fontosabb rendeletek, az irányadó 
elvek, a középponti kormányszékek eljárásánjak szelleme, 
— mind ez a császári kabinetben határoztatott el, hol az 
övé volt a legnyomatékosabb szó; hol nála nélkül s tudtán 
kivűl serami fontosabb dolog sem végeztetett. 

Mi ama mentséget illeti, hogy a magyar alkotmányos 
párt mozdulni nem akart: sok bűn terheli, kétséget nem 
szenved, a magyar nemességet is a nemzeti hátramaradás 
miatt ; de a hibát nem a bécsi kormány iránti viszonyaiban, 
legalább nem abban követte el, hogy az absolut eszmékkel 
megtelt német elem ellen állhatatosan védte alkotmányát; 
melyet ha elveszt, még kiméletlenebbűl a maga nyakára ülteti 
az alkotmányellenes kényuralmat. Bűne, hibája abban ál- 
lott, hogy elaviilt kiváltságaihoz a többi néposztályok irá- 
nyában konokul ragaszkodva, a jogegyenlőséget s ebből 
folyó intézményeket annak idejében nem alapította meg. 
De ezen hiba nem a kérdésben forgó korszaké, melyben a 
nemesség a múlt század vége óta szünet nélkül, de mindig 
sikeretlenűl sürgette kormányánál a reformmunkálatok föl- 
vételét; utóbb pedig tizenhárom éven át országgyűlést nem 
tarthatván, alkalmat sem nyert megjavítani elavult állapotait. 
Szintoly hiú mentegetődzés, legalább e korszakra nézve, a 
képes, alkalmas férfiak hiánya a nemzeti átalakulás vezeté- 
sére. Országgyűlés e korszak alatt minden sürgetések daczára 
sem tartatván, vájjon hol tűnhettek ki s tehettek volna kí- 
sérleteket azok, kik magokban erőt, ügyességet éreztek a 
pangó államgépezetet haladásnak indítani? És miután a 
sajtó is annyira le volt nyűgözve, hogy politikáról, refor- 
mokról nyilvánosan szólani sem engedtetett, hol és mi mó- 
don léphettek volna fel az alkalmas férfiak? Magán személy- 
nek engedett-e valaha bármi csekély befolyást a kényural- 
mára oly féltékeny bécsi kabinet, — kivált ha az alkotmány- 
ellenes elvekkel megtelt német elemet akarta korlátolni? 
Vagy a főbb kormányhivatalnokok, kanczellár, országbíró 
stb. kísérlettek volna meg, az elavult alkotmányhoz ragasz- 
kodó magyar s az alkotmányellenes német elem közvetítése 
által, a közönséges haladásnak lendületet adni? De hiszen 
e főtisztségekre szinte a német elemből álló kabinet neve- 
zett ki s csak is oly férfiakat, kikről eleve is meg vala 
győződve, hogy a maga elveivel, nézeteivel egyetértenek s 

a kényuralom készséges szolgáivá lenni hajlandók. Ha pedig 
e főhivatalnokok közt találtatott valaha oly egyénisége ki a 
kabinet alkotmányellenes elveinek nem hódolt; hanem azo- 
kat a magyar alkotmányos elemmel közvetíteni kivánta: 
vájjon nem mozdittatott-e el azonnal hivatalából ^ miként 
Ferencz uralkodásának elején Zichy vei, Ürményivel, Hal- 
lerrel történt? Bizonyára, azon férfiú, ki az egymással 
harezban lévő magyar és német elemet közvetíteni, azokat 
egymással némileg kiegyenlíteni, s Magyarország kifejtésé- 
nek lendületet adni képes volt volna, a létező körülmények 
közt nem lehetett más, mint maga Ferencz király, vagy 
főminisztere, Metternich herczeg ; kiknek főtörekvésök azon- 
ban, fájdalom, oly annyira a kényuralom erősbítésére s egy 
összeszorító, minden szellemi mozgalmat elfojtó reactionárius 
kormányzat meggyökereztetésére czélozott, hogy magok kö- 
rül minden más erő hatását lehetetlenné tették. Rajtok kivűl 
az egyetlen József főherczeg nádor volt még személyes és 
tiszti viszonyainál fogva oly helyzetben, hogy ama szerepet 
játszhassa. £s e nehéz feladat elvállalásától ő nem is volt 
idegen; sőt, helyesebben mondva, ez volt ambitiójának czélja, 
nyilvános életének fő törekvése. De, ámbár benne e nagy 
8 nehéz műre a tehetség sem hiányzott; s más részről, mi 
a síikért eleve is biztosíthatta volna, a nemzet bizodalmával 
is dicsekedhetett : buzgó törekvései mégis, mint alább elég- 
szer látandjuk, nem szenvedtek-e majdnem minden kísér- 
letnél hajótörést Ferencz király, és Metternich kényuralmi 
elvein, reactionárius irányán? 
A nemzcü Ezcu clvck 8 iráuyok még soha sem voltak szűkkeb- 

bugaiat. ifíebbek s minden szabadabb mozgalmat s öntevékenységet, 
— mi nélkül pedig haladásra gondolni sem lehet, gátlóbbak, 
mint a század harmadik tizedének elején, midőn a bécsi 
kabinet, megfeszített törekvései következtében, Németország- 
ban a szabadabb szellemet, Nápolyban, Siciliában, Piemont- 
ban a forradalmat elfojtotta. Az elzárás, a censura, a szel- 
lemi butítás, a titkos kémkedés kormányrendszere oly sú- 

lyosan nehezedett a nemzetre, hogy mindenfelé a legszomo- 
rúbb erkölcsi és anyagi pangás hatalmazott el a nemzeti 
életen. A nemzet nagyobb része, állapotának szánandóságát 
tudatlanságában alig érezve, — s mivel termesztmónyekben 
bővelkedvén, physikai szükséget nem szenvedett; a finomabb 
szellemi s erkölcsi élveket pedig, a kormány gondoskodása 
következtében, nem ismerte, — minden élénkebb vágy nél- 
kül egy jobb és szebb élet után, mintegy tompa aléltságban 
élte le napjait. Nemesebb ösztöncinek, melyek kebelében, 
félig öntudatlan állapotban szunnyadoznak vala, — minthogy 
a jelen kopár és borús volt, a kétes jövő pedig semmi szebb 
kilátással, semmi alapos reménynycl nem kecsegtetett, a 
múlt kor emlékeiben keresett kielégítést. Ezeknek lapjai, 
ha több örömről s boldogságról nem is, de a súlyosabb 
szenvedések mellett, kétségtelenül nagyobb dicsőségről, te- 
vékenyebb erőről, magasztosabb nemzeti életről tesznek tanú- 
ságot. Az idők távolsága a jelen korénál talán súlyosabb szen- 
vedések emlékezetét eltöi'űlte, legalább megszelídítette; a 
nemzeti erő, nagyság és dicsőség képeit ellenben ragyogóbb 
fényben tűntette elő a mindenfelől csak tespedést, sorvadást 
mutató jelenben. 

De, természetes, ezen keserédes, többé-kcvésbbé köl- 
tői merengés a múltakon, nem elégített ki minden kedélyt. 
A könny elműebbek, felszínesebbek, kik az életet úgy ve- 
szik, a mint kínálkozik, anyagi élvekbe merülve, feledték 
a nemzeti élet tespedését. A gazdag főnemesek jobbára 
még inkább Bécs felé fordulának, annak mulatságaiban, a 
császári udvar fényében, a székváros zajában, élveiben, 
szórakozásaiban kerestek magoknak kielégítést; minek az- 
tán még ártalmasabb visszahatása lett a nemzeti állapotokra: 
fő nemeseink nagy része, mely állandólag Bécsben lakott 
vala, e czéltalan, minden komolyabb foglalkodástól üres, 
élvmámoros életben még könnyelműebbé lett, nyelvre s ér- 
zelemre egyaránt még inkább elnémetesedett; sokan közölök 
vagyoni tekintetben is elsülyedtek. 

Voltak mindazáltal többen, kik élénkebb nemzeti ér- 
zettől áthatva, forróbb hazaszeretettől lelkesítve, ncrazetöket, 
hazájokat^ s a múlt kor szenvedéseinek emlékei miatt még 
inkább, függetlennek, szabadnak, a míveltség és jóllét pá- 
lyáján előhaladottnak, virágzónak óhajták vala látni; s kik 
most a nemzeti élet minden ágazatában elterjedt pangást, 
sülyedést szemlélve, melyből a szabadulásra ösvényt sehol 
sem látának, már nemzetök vég elsorvadását, fajuk dicste- 
len eleny észtét siratták. Bár szép, de hiú álom gyanánt 
tűnt fel előttök, egy jobb politikai jövő reménye. Még a 
bátrabb, tevékenyebb szelleműek is meggyözhetleneknek 
tárták már az akadályokat, melyeken keresztül kellett volna 
törniök, hogy szebb jövőre vergődhessenek. Sehol sem mu- 
tatkozott oly egyéniség, ki nagy eszméket, nagy szenvedé- 
lyeket, nagy bátorságot képviselt volna; minden a legszo- 
morúbb állapotban pangott. A szenvtelenek csak kiváltságaik 
megőrzéséig terjesztek gondjaikat; a jobbak kétségbeestek. 
A több 8 súlyosabb küzdelmeket kiállott vénebbek sorában, 
kik szemtanúi valának az 1790-ben oly nagy reményekre 
jogosított nemzeti ébredésnek; szemtanúi azon szomorú vál- 
tozásnak is, mely szerint a nemes tííz, mely akkoron fello- 
bogott, a kormány által részint erőszakkal, részint egyéb 
kormányeszközeinek lassú hatása alatt mindinkább elenyé- 
szett, s minden ismét az 1780-ki év előtti tespedésnek in- 
dult, — e vénebbek sorában nem vala ritkaság, találni oly 
nemesebb kedélyeket, kik mély gyászba merülve, vigasztal- 
hatlanúl epednek vala nemzetök lassú enyészete miatt. így 
mutatja fel, egyebek közt, összes történelmünk legkitűnőbb 
hőseinek egyike, új korunk Mózese, gróf Széchenyi István, 
a maga atyját Ferenczet, a nemzeti múzeum hazafias lelkű 
alapítóját, ki, miután^ magas hivatalaiból elébb az udvarnak 
a titkos vádaskodások által felszított gyanúja miatt, utóbb 
kedvetlenségből kétszer is kilépett, élete végső éveit nem- 
zetének sülyedése s reménytelen jövője miatt siránkozva 
tölti vala visszavonúltságában. „Oh mily sokszor látám, — 

mond a jeles apának nagy fia — mily sokszor látára, még 
mint gyönge fid, szegény atyámat búba merülve! S már 
akkor villant lelkemen keresztül , hogy magasbnak, valami 
sokkal nagyobb érdekűnek kell hatni reá, mint családi vagy 
házéleti bajok keserűségeinek. Mert Epiktetosz elveivel meg- 
barátkozott keresztyén férfid, mint ő vala, ilyféle gyötrel- 
meket mosolylyal tűrt. Akkor nem birtam felfogni bánatait. 
Beh nagyok lehettek azok! Később tudám, s most tudom, 
hogy nemzetünk alacsony létét gyászolta. A magyarnak 
napról napra mélyebbre sülyedése, és azon remény nélküli 
nézet, miszerint nem sokára és elkerülhetetlenül fogna éle- 
tünk végórája ütni, okozá oly sokszori keserű epedéseit . . . 
Nem tulajdonított a mindinkább lankadó testnek elég erőt 
és életet, halálos álmaiból kibontakoznia. S annyi polgári 
erényekkel fénylő atyám, mint „magyar", reménytelen szál- 
lott sírjába!" Uy epedő gyötrelmek, ily bánatos előérzelmek, 
kétségkívül sok más jó hazafinak is keserítik vala lelkét, 
és a jeles Széchenyi Ferencz nem egyedül szállott le a nem- 
zeti feltámadás reménye nélkül sírjába ^). 

És pedig már piroslanak vala láthatárunkon a nemzeti 
feltámadás hajnalának első sugarai! Ezen csoportokon ki- 
vűl, melyeknek egyike a mdltak emlékein merengve keser- 
édesen, másika az anyagi élvekbe merülve könnyelműen, 
feledé a jelent, harmadika a nemzet jövőjén kétségbeesve 
szállott le sírjába, — e tömbeken kivűl létezett még a ha- 



^) DessewfFy József gr. 1820-ki aug. 25-én így ír egyebek közt Ka- 
zinczy Ferenczhez: ,,Ha meggondolja az ember, mennyi metallam ásatott 
ki csak I. Leopold idejétől fogva a magyar főid gyomrából, és be kevés 
forog abból a magyar ember markában: meg kell döbbenni mind szeren- 
csétlenségünkön, mind gyávaságunkon. Mind az ég, mind a föld mindent 
elkövetett érettünk; valamint azok, a kik minket századok óta igazgatnak, 
mindent elkövetnek ellenünk. Sokszor gondolkodom ezen méltatlanságok 
végéről és csak a történetek sorában, nem pedig nemzetem lelkében talá- 
lok reménységet. Nem tudom min csodálkozzam jobban: azon-e, hogy sa- 
nyargatóink nem unták el még a sanyargatást, vagy pedig örökös elalja- 
sodásonkon.'* Kazinczy és Dessewffy levelezése III, 65. 

zafiaknak egy kicsiny koszorúja, melynek jobbára iQabb, 
annyi csalódásokon, mint amaz utóisók, még át nem esett, 
vagy a csalódásokkal is daczoló lelkes tagjai még nem es- 
tek kétségbe a nemzet jövendője felett. Só't, mennél fenye- 
getőbb volt a veszély, annál ernyedetlenebb buzgalommal 
munkálnak vala annak elhárításán, a nemzetiség és szabad- 
ság megmentésén. Ezen kis csoport, a közönséges elcsUg- 
gedésnek közepette, a látszólag mindenfélekép tespedő és 
sorvadó korban fejtette ki a nemzeti megiQodás és emelke- 
dés egy új, hatalmas tényezőjét, a nemzeti nyelvet s iro- 
dalmat. 

Bár a kormány a nemzetiséget nem támadta is meg 
egyenesen : a veszély azt még komolyabban fenyegette, mint 
az alkotmányos szabadságot. Az európai szellem irányát te- 
kintve, az élesebb szemek előreláthaták, hogy a hazában 
uralkodó politikai tespedés csak addig tartand, míg vagy 
kivűlről nem jő valamely újabb, nagyobbszerű rázkódás; 
vagy benn a kormány nem mér valamely élesebb csapást 
a most ugyan csüggedtnek látszó, de alkotmányos szabad- 
ságára, kiváltságaira még mindig féltékeny nemességre, s 
nem ébreszti azt lomha tespedtségéből visszahatásra. De az 
elnémetesedett főnemességet a nemzetiség veszedelme, lassú 
enyészete sem volt képes felébreszteni buzgóbb hazafiú- 
ságra. Sokan közölök, már nemzetök nyelvét sem értve, 
csak annyiban voltak még magyaroknak nevezhetők, a 
mennyiben magyar őseik családi nevét viselték, magyar ja- 
vaik jövedelmét s a magyar főnemes kiváltságait élvezték. 
A fő aristocratia női felében pedig épen nagy ritkasággá 
vált már a nemzeti nyelv tudása; minél fogva ez a főne- 
messég nagy részének társalgási köreiből végkép kizáratott. 
S így maga a nemzet legelőkelőbb, legvagyonosabb osztályá- 
nak nagyobb része önmaga is elősegité nemzetisége enyésze- 
tét; míg ellenben az alkotmányt, legalább a mennyire ki- 
váltságaikkal szoros kapcsolatban létezett, még ezen elkor- 
csúlt magyarok is becsben tárták, készek komolyabb veszély 

idején annak védelmére kelni. A megcsorbított, sőt még az 
elnyomott alkotmányt is vissza lehet pedig szerezni; de a 
meghalt nemzetiséget semmi hatalom sem képes többé dj 
életre ébreszteni. 

Ama lelkes kis hazafi-csoport e veszélyt látva, észlelve, 
a tespedés és csüggedés e szomorú korában sem szűnt meg 
ápolni a nemzetiség fő tényezőjét, a hazai nyelvet s irodal- 
mat : helyesen ítélvén hogy, ha a nemzetiség megizmosodik, 
élénkebb életre fejlik: az alkotmányos szabadság diadalát 
is elébb vagy utóbb múlhatatlanul kivívandja. Es valóban, 
csak a honi nyelv s irodalom kifejlésétől s felvirágozásától 
lehetett várni, hogy mind a nemzetnek amaz elnémetesedett 
része is egészen visszany éressék a hazának; mind a nép 
nagyobb tömegében oly fokig emelkedjék az erkölcsi erő, 
hogy képes legyen a haladás akadályait valahára legyőzni, 
elhárítani. Egyébiránt pedig, miután a kényuralom s reactió 
a nemzeti életet minden ágazataiban megzsibbasztotta, a 
politikai téren minden szabadabb mozgást meggátolt: egye- 
dül a nyelv s irodalom művelésében nyílt még némileg sza- 
badabb tér a hivatalt vállalni nem akaró, fliggetlen s büsz- 
kébb lelkű hazafiak működésének. 

És valóban nagy részben a hazafiak e lelkes kis cso- irodalmunk, 
portjának köszönhette aztán a nemzet a maga feltámadását 
hosszú, dísztelen tespedéséből. Az általok előhozott szellemi 
mozgalomból, mely minden külső, kényuralmi behatásoktól 
ment maradt, származott nagy részben a koreszmék azon 
iránya, mely oly hatalmas visszahatást gyakorolt a kormány 
kényuralmi, reactionárius törekvései ellen. Az irodalom tisz- 
tázá s tágítá a nemzet eszmekörét; az, kivált annak költé- 
szeti ága, ébresztgeté a nemzeti érzelmeket, szítogatá ama 
buzgó felgerjedést, mely szégyenleni kezdé a nemzeti élet 
azon lelketlen aléltságát, és vágyat kelte föl benne az emel- 
kedésre, a korszerű haladásra. E lassú, csöndes előmunkálat 
nélkül a szellemi élet mezején, a bekövetkezett nemzeti 
visszahatás aligha lett volna oly átalános, oly erélyes és 

kitartó, hogy a kormány magát végre kénytelennek érezze 
politikája megváltoztatására. 

E szellemi mozgalom vázolására kell tehát, — ha osak 
rövid áttekintésben, csak a mozgalom főbb mozzanatait, 
szerzőit és vezéreit érintve is, áttérni elbeszélésünknek, 
hogy ezen kornak csak némileg is élethű képét ábrázolhas- 
suk ; mert — mint Toldy Ferencz oly helyesen mondja, — 
„a kik irodalmunk s kivált költészetünk történetét nem 
tudják, a nemzeti lélek fölgerjedése s az országos élet buz- 
góbb nyilatkozása egyik főbb tényezőjét nem ismerik.^ Ezen 
észlelésnél azonban nem lehet feladatunk akár kimerítő tör- 
ténelmét adni ezen kori irodalmunknak s részletesen elbe- 
szélni mind azon buzgó, nemes munkálkodást, melyet az 
eleinte kicsiny, de mind számra, mind erőre, mind hatásra 
nézve folyton növekedő irói koszorú, nemzeti irodalmunk 
mivelésében annyi akadályok daczára is kifejtett; akár az 
irodalmi műveket belbecsök, önálló jelentékeny ségök szerint 
mérlegelnünk s megítélnünk: mind ez az irodalom történel- 
mének hivatása. Itt csak azt fogjuk nyomozni: mily érint- 
kezés, milyen kölcsönös viszony létezett az irodalom s a 
cselekvényes élet között; mily lökést adott a külső élet a 
szellemi mozgalomnak; s ez minő visszahatást gyakorolt az 
állami s társadalmi élet tüneményeire? Csak körvonalaiban 
akarjuk tehát ábrázolni irodalmunkat, annak irányát s ha- 
tását a közéletre *). Csak néhány jelesbjeit említendjük azon 
örökké kegyeletes emlékezetre s nemzeti hálára méltó ha- 
zafiaknak, kik, bár a tudatlan, vagy tespedő, vagy elnem- 



1) És tán még ez is némi vakmerőség volt volna részemről akkor, 
midőn a hazától távol levőnek nem állott rendelkezésemre egy nemzeti 
könyvtár, ha nagy érdemű Toldy Ferenczünk s nekem kedves barátom 
irodalomtörténeti jeles munkái nem szolgálnak útmutatóimúl. Most, a 
hazában, nem hiányzanék főbbé az anyag kimerítőbb dolgozatra; de czélomra, 
ugy vélekedem, e vázlat is elég : miért is csak némely hézagok pótlására 
szorítkozva, az irodalmunk történetét bővebben tanulmányozni kívánó olvasót 
Toldy Ferencz és Gyulay Pál e nembeli jeles munkáira utalom. 

zetietlenűlt közönség részvétlensége miatt jobbára szegény- 
séggel, nélkülözésekkel küzdve, mégis szent buzgalommal, 
ernyedetlen kitartással fejlesztek, idomíták az elhanyagolt 
nemzeti nyelvet, mívelték, gazdagíták, emelték virágzatra 
az irodalmat; és így működve, míg, mondhatni, szívvérök- 
kel mentették meg az enyészetnek indult nemzetiséget, egy- 
szersmind a politikai életnek is hatalmas lökést adtak. 

A magyar nemzetnek egy kifejlett szellemi életre, vi- í«>^ai"»» **- 
rágzó irodalomra nem csak mint más nagy, előrehaladottabb múit stásad 
nemzeteknek, a szellemi s erkölcsi nemesbűlés végett ; ha- ^ 
nem egyszersmind az őt környező, számra nézve sokkal 
erősebb, többé kevésbbé ellenséges törekvésű, őt elnyelni, 
magokba felolvasztani ügyekező népek közt árván, minden 
rokon nélkül álló nemzetiségének az enyészettől megmen- 
tése végett is vala műlhatatlan szüksége. És kétségkivűl 
ez volt oka annak, hogy a nemzet oly erélyesen karolta 
fel a maga nyelvét s nemzetiségét II. József végső éveiben, 
oly nemesen, annyi reményekre jogosító lelkesedéssel lán- 
golt fel mellette József halála után. A szent buzgalom 1790 
óta soha sem aludt ki többé egészen a nemzet egy részé- 
ben; de a körülmények egyáltaljában nem valának kedve- 
zők arra, hogy az ébredés első tüzében támadt érdekeltség 
és buzgalom állandóvá válhassék; s az ápolt remények 
irodalmunk gyorsabb kifej lése iránt megvalósuljanak. Már 
öt év múlva ismét gyászba borult a nemzetnek tisztulni 
alig kezdett ege. A nagy lendületet, melyet a keletkezett 
folyóiratok: a „Magyar Múzsa'' és „Magyar Múzeum**, az 
„Orpheus" és „Uránia", a „Mindenes Gyűjtemény" és „Sok- 
féle" stb. 8 melyet részint ezekben, részint munkáik önálló 
kiadásaiban irodalmunk úttörői : Bessenyei György, Báróczy, 
Barcsay, Ányos, Baróti Szabó, Rajnis, Révay, Virág, Ka- 
zinczy, Kis János, Dajka, Dugonics, Bacsányi, Kármán, 
Verseghy, Csokonai, Szentjóbi Szabó, Fejér György, Péczely, 
Endrődy, Szerdahelyi, b. Orczy, Szilágyi Sámuel, Simay s 
többen mások, mind szépirodalmi mind tudományos irodal- 

Horváth M., 26 év Magyarorsxág tÖrt.-ből. 4 

munknak adtak vala, e lendületet már az 1795-dik év meg- 
akasztotta. A kormánynak az ügynevezett Martinovics-féle 
összeesküvés alkalmával s azontúl a demokratiai eszmék s 
elvek kiirtása végett foganatba vett rettegtető rendszere, az 
élénk, de még csak kicsiny körre terjedt szellemi mozgal- 
mat egy csapással megszűntette. Többen legjelesb tudósaink 
s Íróink közöl az összeesktivésbeni részvétről s ennek foly- 
tában felségsértésről vádoltatván, elfogattak. Ezek közt 
volt, a komolyabb tudományokkal foglalkodó Hajnóczyt és 
Laczkovicsot mellőzve, a tevékenysége, az erőket ösztönző, 
egyesítő hatása által irodalmunknak némileg már akkor 
vezérévé lett Kazinczy Ferencz; ezek közt Verseghy, Ba- 
csányi, Szentjóbi Szabó stb., kik mindnyájan többé kevésbbé 
huzamosan, külföldi várak börtöneiben elzárva tespedénck. 
Mások, a magoknál nem bűnösebb, de szerencsétlenebb 
társaik veszedelme által megfélénkítve, elhallgattak. Miként 
másutt *) elbeszéltük, a legkitűnőbb tehetségű iQak közöl 
számosan esvén áldozatul Thugut miniszter állampoHtikájá- 
nak, mely kiváltképen a tudományt, irodalmat, felvilágoso- 
dást 8 a kor szabadabb eszméi iránt rendszerint fogékony 
jelesebb tehetségeket tette üldözése czéljává: az irodalom 
elhalt vagy kivégzett vagy börtönök falai közt sinylő, ré- 
giebb mívelőinek helyét új erők, üj munkások huzamosabb 
ideig nem pótolták. A tudomány s irodalom pályája annyi- 
val veszélyesebbnek tűnhetek fel az ifjabb nemzedék előtt, 
minthogy azok is, kiket a förgeteg el nem sodort, mint 
Révay, Virág, Kis, Dugonics stb. mindnyájan több évig 
mélyen hallgatának; hogy a nyelvmívelő társaságok is, 
melyek a József halála utáni fölgerj édesben keletkeztek 
vala, jobbára eltiltattak; a folyóiratok pedig, melyek elébB 
az irodalomban oly üdvös versenyt, oly élénkséget terem- 
tettek, mind megszűntek. Síri csend állott be, az irodalomra 
szintoly fojtólag ható, mint a közéletre. 



') Magyarország Történelme VI, 126. kövv. 

Az új század azonban, melynek elején a nagyszerű 
világesemények s a nyomasztó hazai állapotok a politikai 
ellenzéket erélyesebb visszahatásra ébresztették, az iroda- 
lomba is, úgy a prózaiba, mint a költészetibe, megint több 

elevenséget hozott. Történelem. 

Hogy prózai, tudományos irodalmunknak csak azon a Budai 
ágait említsük, melyeknek a közéletre mindenha nagy a ** ^ 'p • 
hatása: a történelemben mindjárt a század elején feltűntek 
a Budai testvérpár szintoly becses, mint amily hiánytpótló 
munkáik. A múlt században még nem volt irodalmunkban 
magyar nyelvű történeti munka, mely akár a kritika, akár 
az előadás tekintetében figyelmet érdemelt volna; jelesebb 
történetiróink eddig vagy latin vagy német nyelven irtak; 
s a csak magyarul olvasó közönség nem talált jóravaló 
könyvet, melyből az ősök tetteiről, hazája viszontagságairól 
ismeretet szerezhetett volna. A Budai testvérek, F erén ez 
és Ézsajás, valának az elsők, kik a közönséget ily, honi 
nyelvű történeti munkákkal megajándékozták; ők lettek 
alapítói, úttörői a magyar nyelvű történetírásnak. Perencz 
klassikai becsű, még korunkban is örömest olvasott ^Ma- 
gyarország históriájára való LexikonávaP, Ezsajás „Közön- 
séges Históriájával", „A régi tudós világ Históriájával", „A régi 
római irók életével", de főleg „Magyarország Históriájával", 
— oly könyveket adtak a közönség kezébe, melyek, helyes 
kritikával, az események gondos megválasztásával, elfogu- 
latlan vizsgálattal és szoros tárgyilagossággal írva, a törté- 
netek ismeretére s helyes felfogására, a történelmi érzék 
fölébresztésére s ápolására kiszámithatlan hatást gyakorol- 
tak a közönségben, melynek kivált Ferencz Lexikona mél- 
tán kedvencz olvasmányává lett. 

Egy fő hiánya volt e, különben becses, hasznos mun- 
káknak: az, hogy a debreczeni iskola elavult nyelvén Írattak, 
daczára annak, hogy a Révay Miklós által nyelvünk rend- 
szerében meggyújtott fáklyavílág sugarainál, Báróczy s 
Kazinczy példáit követve, jobb iróink már az új kor válasz- 

tókos, szabatos nyelvén kezdenek vala írni. E hiányt azon- 
dekM^jM ban teljesen pótlá Virág Benedek, „a nemzeti lélek tüzes 
Sx&sadu. ébresztője", ki valamint a szépirodalomban, már a múlt 
század vége felé, teremtője volt lyrai költészetünk egyik 
ágának, a philosophiai és herosi ódának: úgy a ^Magyar 
Századok" két kötetében (1808 — 16), melyekben, az ország- 
szerzéstől kezdve, Zsigmond haláláig halad, Révay történeti 
nyelvészete nagyszerű eredményeit alkalmazva, példányává 
lőn a nyelvbeli classicitásnak, melyben szabatosság, hang- 
zatosság és egyszerűség egyaránt gyönyörködtetik az ol- 
vasót. De Virág Századainak nem a nyelvi tökély képezi 
fő becsét: „a históriai alkotó szellem az, mely a Magyar 
Századokat oly becsesekké teszi, — úgymond Toldy Ferencz. 
Plasztikai alakítással vezeti élénkbe a nemzet történeteit, s 
a tömött, velős előadás nagy számát a tényeknek úgy állítja 
össze 8 úgy itéli meg, hogy hívebb képét nyerjük általa a 
nemzetnek, a koroknak s egyes szereplőknek, mint más 
sokkal bővebb írókból. Virág philosophus történetíró, ki a 
tettekből azok szellemét olvassa ki, kinek kritikája e szel- 
lem kitüntetésében munkás inkább, mint az adatok körűi. 
Felfogása nem a régiségbúvár holt, hanem a philosophus 
eleven felfogása. S nemzeties mindenütt". Daczára papi, 
szerzetesi állapotán ak, független s elfogulatlan szellemmel 
bírálja a kort, az eseményeket. „O csak egy igazságot 
ismer, s azt bátran ki is mondja." 
Horrát És mit Virág Benedek oly dicsőén kezdett, folytatá 

azt írói pályája első felében Horvát István, ki, a Kulcsár 
lapjaiban adott többféle becses adalék után. Nagy Lajosról 
és Hunyady Mátyásról írt monographjai által nagy figyel- 
met ébresztett. Ezen értekezések, mint Toldy mondja, „új 
időszakot hirdetének történetvizsgálatunk mezején . . . nem 
annyira a világosságra hozott sok becses és új adatoknál, 
mint inkább azon új szellemnél fogva, mely kétségkívül 
Virág Benedek „Magyar Századai" által felköltve, azokban 
általános érvényt követelve lengedezett. Harcz volt ez a 



Istvin. 

hagyományos kényeleramel berögzött nézetek és a másod- 
kezűség ellen a történetben; gyakorlatilag ki volt mutatva 
a források közvetlen tanulmányozásának múlhatatlansága 
minden, bármi csekélynek vagy megoldottnak látszó kérdés 
körűi; kétkedés támasztatott összes történeti anyagaink 
iránt, melynek e néhány fejtegetés is teljes elégtelenségét 
éreztette ; de harcz volt egyszersmind az idegenszerű felfo- 
gás ellen a hazai történetben. A külföld nézetei ne ingas- 
sanak meg határozottan nemzeti álláspontunkon; tamiljuk 
a külföld irodalmait, de azok ne erőszakoljanak reánk 
semmit, a mi saját kútfőinkkel s a nemzet történetének 
szellemével, öntudatával összhangban nincs: e leczke szól 
ki körülbelül e nem nagy terjedelmű próbatételekből, melyek- 
nek érdekét a nagy közönségre nézve sok új isme és nézet 
nevelte. ... Az így kezdett pálya a „Tudományos Gyűjte- 
mény" megalapításával új hévvel folyt. Irodalom- és némely 
országtörténeti közlemények nevelték a tudományt, melyek 
közt legfontosabb Schwartner diplomatikájának szinte szen- 
vedélyes, de felette tanulságos, bő bírálata, melylyel kezdő- 
dik tulajdonképen a magyar okmánytan". Azonban Hor- 
vát István fő munkáját „Verbőczy István emlékezete", 
melylyel egy csonkán maradt nagyobb történeti munkának 
kezdetét veté meg, — s még inkább a „Magyarország gyö- 
keres régi nemzetségeiről" írt értekezése képezi, mely akár 
a nemzéktant és históriát, akár, és főleg jogtörténetünket 
tekintsük, mindenikre lij és meglepő világosságot hint 
Horvát István majdnem hihetetlenül bő olvasottsága mellett 
a nyomatott s irott kútfőkben, — mikre nézve nagyítás 
nélkül vallhatá magáról, hogy háromszázezer oklevelet ol- 
vasott és tekintett végig, — s ennél fogva nemzetünk belső 
élete mindennemű nyilvánulásainak oly terjedelmes ismerete 
mellett, tulaj donképen a magyar nemzet erkölcsi történeté- 
nek megírására volt hivatva. Felette kár, hogy a helyett 
pályája második felében, melyet az 1825-ben kiadott „Raj- 
zolatok a magyar nemzet legrégibb történeteiből" czímfi 

munkájával kezdett meg nyilvánosan, nemcsak maga rög- 
eszmékké vált meddő ábrándokra tévedt, hanem több má- 
sokat is hasonló irányba tévesztett. Azonban Horvát István- 
nak írott munkáinál még sokkal nagyobb s hasonlíthatat- 
lanul üdvösebb volt hatása a nemzeti szellem ébresztése 
tekintetében az egyetemi tanszéken, melyről a nagy Révay- 
nak méltó utóda, a nemzeti nyelv s irodalom történetét oly 
meleg, buzdító, hazafias szellemben adta elő. 

Minthogy az igazgatás, törvénykezés, szintűgy mint a 
közoktatás a római katholikus felekezetnél, még egészben 
latin nyelven folyt: a politikai. és jogtudományok még kevés 
mívelőre találtak honi nyelvünkön; s ha e szakban hozott 
is néhány értekezést a Tudományos Gyűjtemény, nagyobb 
figyelmet azok is alig érdemelnek. E tudományokra nézve 
történeti fontossággal csak egy férfiú birt, egy igénytelen 
szerzetes, P. Szeicz Leo, egri servita, ki a múlt század 
vége felé kiadott munkáiban („Igaz Magyar", „Magyar- 
ország ismerete" és „Magyarország történetei") nemcsak 
alapos közjogi s történelmi tudoraánynyal, hanem, mi hatá- 
sát emelte, hazafias bátorsággal, erélylyel s lelkesedéssel 
védte nemzete s annak nyelve jogait s becsületét. Maga 
Kazinczy is a szép magyar tollú polemistának nevezte Őt. 
Az állam- és jogtudományban minden, mit irodalmunk ezen 
évek alatt előmutathat, csak néhány gyarló kísérletből állott, 
minők, például. Báli a Sámuel „A törvényhozó hatalomról", 
Cserey Farkas „A magyar és székely asszonyok jogairól" 
irt munkáik s Georch Illés „Honnyi Törvénye". Több 
figyelmet érdemel ezeknél Magda Pál statistikája, nyelvün- 
kön az első. Csak a század harmadik tizede hozott e téren 
néhány becses munkát, milyen Kövy Sándornak 1822-ben 
és Szlemenics Pálnak a következő évben kiadott „Polgári 
Törvénye". 
Phiiosophia. A jogi és poHtikai tudományoknál több elmeszüle- 

ée Fejér uiónyt mutathat fel e korban irodalmunk a philosophiában ; 
(íyörgy. i^^j. egyébiránt az iskolákban cunek is a latin nyelv volt 

közlönye. Az Apáczai Csery János óta nyelvünkön alig 
mívelt philosophiát ezen korban már néhány jeles férfiú 
képviselte irodalmunkban. Sárvári Pál, .debreczeni tanár, 
és Endrődy János kegyesrendi pap a század elején phi- 
. losopbiai erkölcstudománynyal ajándékozák meg tudomá- 
nyos irodalmunkat; mely munkák, bár azokat az újabb 
kor, a még fejletlen műnyelv gyarlóságai s darabosságai 
miatt, elfeledte , akkoron a legjobb magyar tanmunkák 
közé tartoztak, s kétségbevouhatlanúl díszére váltak irodal- 
munknak. Ezeknél terjedtebb körre hatott Fejér György 
pesti tanár, majd Gyó'r kerületi tanúimányi fó'igazgató s 
végre a pesti egyetem könyvtámoka. Az ő munkái közöl 
„Anthropologiája", s erre építve „Az ember kimíveltetése", 
két kötetben és „Az ember ki form altatása gondolkodó ere- 
jére nézve, vagyis a közhasznú Logika", három kötetben, 
esik e korszakba! Míg Sárvári leginkább Leibnitz, Wolf és 
Kant német bölcsészek tanait szólaltatá meg nyelvünkön: 
Fejér „mint öngondolkodó eklektikus tűnik fel a bölcsészeti 
pályán, s valódi előfutnoka ama, lényegében gyakorlati 
philosophiának, mely újabb időkben hol „magyar", hol 
„egyezményes" bölcsészet nevet nyert; mely a tapasztalás- 
ból indulva ki, a bölcsészeti igazságokat az ember minden 
oldalú kifejlődésére vonatkoztatja, ebbeli hatásuk szerint 
becsüli, veszi fel complexusába s e gyakorlati czél tekinte- 
téből az előadásban a lehető legnagyobb világosságot kö- 
veteli. Ehezképest volt is Fejér György ezen munkáinak 
hatása amaz időben a közönségre, mely azokat érdekkel 
olvasta, szerette s tanaikat egyedüli helyes bölcsészetnek 
tartotta" — úgymond Toldy Ferencz. A Fejéréhez hasonló 
eklektikus irányt követtek még Ruszék József apát, és 
Imre János egyetemi tanár, mind a kettő világos, erős 
gondolkodású fő, kik nem puszta átültetői voltak irodal- 
munkba az idegen tanoknak, hanem önálló meggyőződéssel 
is tárgyalták az emberi ész legfelsőbb kérdéseit, amaz há- 
rom, emez két kötetes munkájában. De fődíszei voltak e 

kori philosophiai irodalmunknak a mély elméjű Köteles 
Sámuel enyedi tanár Logikája, Antropológiája, Erkölcsi 
Philosophiája és a Philosophia Encyclopaediája, melyek tan- 
könyv-irodalmunk mintaművei közé tartoznak. Kötelesről 
azonban, mint az „egyezményes" bölcsészet tulaj donképeni 
kezdőjéről, később még bővebben szólandunk. 

E szorosan tudományos és rendszeres elmeszülemé- 
nyekhez, melyek nem annyira összes, e korban még jobbára 
idegen nyelven szerzett tudományosságunknak, mint a ma- 
gyar nyelvű tudománynak óramutatói, — hozzákapcsolhatjuk 
még azon nyelvészeti, széptani s nevelési értekezéseket 
vagy önálló munkákat, melyekben Kölcsey, Döbrentei, 
Fáy András, Szilasi János, Simay, Helmeczy, 
Guzmics Izidor tűntek ki leginkább; és azon közhasznú 
dolgozatokat, melyek a nagy közönség ismereteinek széles- 
bitesére, eszméinek tisztázására [czéloztak, s melyek közt Kis 
János „Természet csudái", „Nemzeteket s országokat 
ismertető három kötetes gyűjteménye" és „Nevezetes uta- 
zások tárháza", nyolcz kötetben, voltak a legolvasottabbak. 

Mind a tudományok, mind a közhasznú ismeretek ter- 
jesztésében nagy hasznára vált irodalmunknak, a Döbrentei 
Gábor által 1813-ban megindított, leginkább irodalomtörté- 
neti, széptani és bölcsészeti irányú „Erdélyi Múzeum" 
mellett, a „Tudományos Gyűjtemény" czimű havi irat, 
melyet 1817-ben Fejér György egyetemi tanár indított meg; 
mely aztán többféle szerkesztőségek alatt számos éveken 
át tárházává lőn Íróink mindenféle kisebb elmeszüleményei- 
nek, küzdterévé a mindinkább élénkülő szellemi mozga- 
lomnak. E folyóirat, az ismeretek minden ágaira kiterjesz- 
kedvén, számos nagy becsű értekezésekkel gyarapította 
irodalmunkat, melyek mintegy előfutói voltak az utóbb a 
tudomány minden nemeiben megjelent önálló szakmunkák- 
nak. Ez hozott sok, szintoly alaposan mint szépen dolgozott 
történeti és országismertető értekezéseket b. Mednyánszky 
Alajostól, ki eddigelé csak német nyelven műveié törté- 

nelmünket. Itt rakta le Tessedik Ferencz külföldi uta- 
zásaiban szerzett tapasztalatai és ismereteinek kincseit. Itt 
vívatott részben a mindjárt említendő nyelvharcz. Itt tette 
közzé Horvát István irodalmi, országtörténeti s diploma- 
tikai értekezéseit; itt Kölcsey és Berzsenyi, Horváth Endre 
és Kazinczy Ferencz széptani s kritikai közleményeiket. 
Szóval alig volt e korban nevezetesb iró, ki e folyóiratot 
becses értekezéseivel nem gyarapította volna. 

Bár mily rövid s hiányos is ezen irodalomtörténeti 
vázlatunk, egy férfiűt nem szabad abból kifelejtenünk, ki- 
nél hatályosabban e korszak alatt senki sem ápolta s moz- 
dította elő tollal, szóval, tettel és áldozattal irodalmunk és 
nemzetiségünk ügyét. E férfiú Kulcsár István. „Igen ke- 
vés nevet mutathat fel nemzetiségünk és irodalmunk törté- 
nete, -- mondja Toldy Ferencz — mely, ha néhány földi 
hatalmast kiveszünk, annyi szálakkal van annak haladásá- 
val összeszőve, mint a tekintélytelen eredetű, közép módú 
8 a polgári társaságban oly szerény állású Kulcsár Istváné." 
nemcsak maga irt, de koronként másoktól készített is- 
meret- s tudomány-terjesztő munkákat is adott ki saját költ- 
ségein; a nemzeti nyelv és nyelvtudomány fejlesztésére ko- 
ronként pályakérdéseket hirdetett, jutalmakat tűzött ki, s 
általában tanácscsal, pénzzel oly buzgón és szívesen támo- 
gatta irótársait, hogy az irodalomnak ez időben nem volt 
ily kész Maecenje, mint ő, ki minden fillérét maga is tollá- 
val kereste. Vendégszerető, nyílt háza gyűlhelye volt a Pes- 
ten lakó, vagy koronként oda utazott íróknak. „Nem volt 
idejében ismeretes irodalmár, ki körét nem nevelte volna. 
Ezen ebédek és vacsorák symposionok voltak, melyeken 
csak irodalmi és magyar nyelvészeti kérdések és ügyek 
tárgyaltattak." Miután az 1804-ben megindított „Eredeti tör- 
ténetírók" gyűjteménye, a magyar olvasó közönségben, 
melynek még csak mulattató, legfelebb költői olvasmány 
kellett, részvétre nem talált vala, avval felhagyván, 1806- 
ban „Hazai tudósítások" czíme alatt azon nagy fontosságú 

közlönyt indította meg, mely ez idő óta huszonhat öven át 
egyetlen volt az országban. E hírlapot hasonlítani sem lehet 
ugyan mái hirlapirászatunkhoz, melyben a politikai, állam- 
gazdászati s társadalmi kérdések oly bátorsággal, annyi tu- 
dománynyal és szellemmel tárgyaltatnak. Ezt akkor sem a 
censura szigorú korlátai, sem a szerkesztők korlátolt tehet- 
sége s készültsége, sem a közönség fejletlensége nem en- 
gedte. De volt egy kérdés, azon korban a legfontosabb, 
melyre nézve kiszámíthatatlan volt Kulcsár lapjának hatása: 
a nemzetiség kérdése. „Soha nyomtatott betű, béke idején, 
sem többször, sem nyíltabban, sem több határozottsággal 
nem hirdette a nemzetiség históriai jogát, mint az övé . . . 
E kérdésben nagy, halhatatlan volt Kulcsár érdeme; mert 
a mit a feliratok a gyülésteremekből deákul vittek a trón 
zsámolyához, azt ő szabad ég alatt hirdette s folytonos és 
nem szűnő állandósággal cseppenként oltotta belénk. Nem 
lázította fel vértinket, de lassanként elősegítette átváltozá- 
sunkat" — „Cultura által nemesített nemzeti lélek, volt az 
ő jelszava; s erre szerinte három út vezetett: tudomány, 
irodalom, nemzeti szinpad." Ezen utóisónak felállítására ő 
annyit cselekedett, izgatott, mennyi csak egy magán ember- 
től s hirlapirótól kitelik. A tudományos irodalom mívelése 
végett feltámasztotta a magyar tudós társaságnak . Révay 
által indítványozott s az idő által ismét elejtett kérdését; s 
reá birta gr. Teleki Lászlót, hogy annak újabb fejtegeté- 
sére jutalmat tenne ki. Majd, 1817-ben maga is egy új 
közlönyt indított meg annak számára a hírlapjához kapcsolt 
„Hasznos mulatságokban", mely által a csupán magyarul 
olvasókkal, a mulattatók s közhasznúak mellett, a tudomá- 
nyos és széptani ismereteket is ügyekezett megízleltetni. 
TnTőzeL'* Az üdvös izgatás, melyet Kulcsár egy magyar tudós 

társaság felállítása körűi lapjaiban folytatott, nem sokára 
meg is termetté gyümölcsét. A nemes, hazafias lelkű Mar- 
czibányi István az eszmét oly hévvel karolta fel, hogy, 
hír szerint, ötven ezer forintot szándékozott áldozni annak 

létesítésére. A jeles hazafi, már 1810-ben meghalálozván, 
nem láthatá ugyan megvalósulva az üdvös indítványt; mind- 
azáltal végrendeletében egy jutalmazó intézetet alapított, 
mely a nemzeti nyelv mívelésére évenként pályakérdéseket 
tűzne ki, s azon kivűl az év folytában megjelent legjobb 
magyar elmeműveknek is díjakat osztana. Az anyagi juta- 
lomhoz aztán a közkitűntetés eszméje is hozzá kapcsolta- 
tott; mert a díjak az intézetet kezelő Pest vármegye ható- 
sága által nyilvános ünnepélyességgel valának kiosztandók. 
Az intézet a nádor pártfogásába ajánltatott, ki, minden eféle 
haladás buzgó pártolója, a díjak becsét aztán még azon 
kitüntetéssel emelte, hogy azokat önkezével ígérte kiosztani. 
Az első díjosztáskor, 1817-ben, Pethe és Virág Benedek 
munkái koszorúztattak meg. Ugyanazon alkalommal a nyelv 
kiművelését czélzó kérdések tűzettek ki ujabb pályázatra; 
melyen aztán gr. Teleki József nyerte el a jutalmat, 
kinek ekkor a főherczeg nádor, Ferdinánd főherczeg s ko- 
ronaörökös jelenlétében, nyújtotta át a pályabért. Az inté- 
zet ezóta a Vitéz-féle alapitványnyal s a Teleki-féle díjjal 
gyarapodván, a nyelvre vonatkozókon kivűl a tudományok más 
ágaiban is, kivált a történelemben, tűzött ki pályakérdéseket. 

E hazafiúi törekvések s áldozatok mind nagyobb len- költészet és 

nyelv. 

dűletet adtak a magyar nyelvű komolyabb tudományoknak, 
melyek elébb majdnem kizárólag az iskolák nyelvén, a deá- 
kon, mi vehettek vala, s mind szélesebb körökben terjesz- 
tek a tudományos ismereteket. Míg pedig ekként a gya- 
rapodó prózai irodalom a nemzet tudományosságát nevelte, 
fogalmait tisztázta, eszmekörét tágította: a költészet s áta- 
lában a szép literatura, még nagyobb mérvben, számos ki- 
tűnő erők által míveltetvén, a nemzeti szellemet szítogatá, 
a nemzetiség érzelmét ébresztgeté és szilárdítá a tömegek- 
ben; egyszersmind pedig a nyelv gyakorlati kifejtését is 
ez fogta gondjai alá. 

Ama föntebb említett szerencsétlenség, mely Íróinkat Kisfaludy 
a múlt század utolsó tizedében elnémította, a költészetet még 



60 Els^ kAnyr. Bevezetés. 

érzékenyebben sújtotta, mint a prózai irodalmat; nemcsak 
mivel költőink több jelesét megfosztotta szabadságától, ha- 
nem azért is, mivel a költészet némely fő tárgyának, a 
hazának, szabadságnak stb. megéneklését veszélyesnek mu- 
tatta fel. Az új század azonban, melynek elején a nagyszerű 
világesemények s a nyomasztó hazai állapotok a politikai 
ellenzéket erélyesebb visszahatásra ébresztették, a költészeti 
irodalomra nézve is új korszakot nyitott meg. Mindjárt a 
század első évében lépett fel „Himfyje" első kötetével, „A 
kesergő szerelemmel", Kisfaludy Sándor. Követték ezt 
néhány év múlva (1807-ben) „A boldog szerelem" és a 
„Regék a magyar előidőből": Csobáncz, Tátika, Somlyó; 
utóbb „Dobozy Mihály és hitvese", a „Szentmihályhegyi 
Remete", „A megboszúlt hitszegő", a „Gyula Szerelme" 
czímű regék és számos történelmi drámák. 

Hogy a példátlan hatásról, igelyet e művek, kivált 
Himfy szerelmei és a regék, a közönségre gyakoroltak, szá- 
mot adhassunk, el kell mondanunk ezek forrását, genesisét, 
melyet a költő, eddigelé kiadatlan „Hattyúdalában" önmaga 
ekként énekel meg : 

Fájt lelkemnek, folyvást látnom, 

A magyar mint tünedeá* 
Nyelvével és nihájával; — 

S a német mint fejledez. 
Fájt hallanom, magyarokban 

Magyar hang mint némult el; 
S magyar is, ha szólíttaték. 

Divat, németül felel .... 

Fájt látnom, mely igen könnyen 

Lőn németté sok magyar, 
S magyar lenni, mint szűnt meg már 

Az elfajult felsőbb kar 

.... De még inkább fájt, látnom ezt 

Nemzetem nőnemében 

Sebesebben korcsnlának. 

Mint a nemzet fiai, 
Nemzetiség tagadásban. 

Nyelv 8 ősszokás-hagyásban, 

Annyira, hogy büszkélkedtek 
Magyarul nem tudásban .... 

Nem volt magyar haza s nemzet 

Már a nőagyvelőben ; 
Nem magyar szív a kebelben; 

Nem magyar tej emlőben, 
Hogy anyából gyermekekbe 

Magyar ősvér ömlene, 
És az anya ajkairól 

Magyar hangzat fejlcne .... 

S én, még alig pelyhesedő 

Bölcselkedést tanuló, 
Látván, miként válik rendben 

Nőkből nemzet-áruló, 
Az isteni gondviselés 

Iránt majdmajd bóduló, — 
£n valék korcsalt Pozsonyban 

A legbúsabb búsuló 

Bógös, gúnyos és lenézett 

Volt az iró pályája, 
Olvasatlan, jutalmatlan 

Magyar iró munkája; 
Pénzevesztett könyvkiadó, 

Mert olvasót nem nyere; 
S annak éhen veszés sorsa. 

Kinek ez volt kenyere. 

Mind e mellett reményt nyújtott 

Nékem azon sejtelem, 
Hogy ha bennem gerjedhetett 

Vonzalom és érzelem 
Minden iránt, mit magyar szív 

S rokon kebel érezhet: 
Hát lehet még több magyar is 

£i velem megegyezhet 

És vágy gyúladt kebelemben 

A nemzethez szólani, 
És megrázni, ébredjen fel 

Sorsot jobbat váltani 

Meggyőződve lévén arról: 

Ha erről nem tehetünk. 
Sem magyarok, sem szabadok 

Sokáig nem lehetünk .... 

élni volt hát feltételem, 

Nemzetemnek, hazámnak. 
Kellőn s gyorsan míg íhegkondúl 

Harangja ve'górámnak 

Ámde, mike'nt? — volt a kérdés. 

Mi az, min most búsan agg 
A hazában minden igaz 

Hazafi és nemzettag? 

Az a nemzet korcsulása. 

Nemzetiség fogyása, 
Magyar nyelvnek ncmnlása, 

És léleknek múlása. 
Mert a nem rég fellobant tűz 

Szalmatiiz volt, s hamar fúlt, 
S ntána a már rég korcsúlt 

Még bujábban elfajult 

Ezt gondolva meggyőződtem: 

Hogy ki úgy tud szólani 
Magyar szívhez, magyar vérhez. 

Hogy szava viszhangzani 
Pendüljön rokon érzettől 

Kebelben, agyvelőben: 
A magyarnak legüdvösben 

Az szolgál ez időben 

S iram Himfy szerelmeit 

Déli ég s nép lángjával, ^) 
Oskeleti természetben. 

Magyar kebel bújával, 
Hazám édes emiékivel 

Elmémben és keblemben, 
Kivánatim ostromában. 

Égő sebbel lelkemben. 

A költő remekül oldá meg a feladatot, s teljesen el- 
érte a kitűzött magas czélt : költészetének hatása oly nagy, 
oly átalános lett, hogy Kisfaludy Sándort méltán az első 
nemzeti költőnek nevezhetjük. E dalok, e regék egytől 



>) A kir. testőrségből 1797-ben hadi pályára lépvén, Milano meg- 
vételénél 1800-ban a francziák hadi foglyává lett; s mint ilyen a lunevillei 
békekötésig, dél-keleti Francziaországban, Draguignan városkában töltötte 
idejét. 

egyig — melyekben „a jellemek, érzelmek, az uralkodó 
indokok, őseinknek egész házi s népi élete, kifejezés, oly 
igen honias, s maga a nyelv is oly jellemzetes és összeol- 
vadó a magyarság lényegével," — mindjárt megjelenésök 
után oly annyira kedvenczeivé ló'nek a magyar közönség- 
nek, hogy ez azokat széltében könyv nélkül szavalá s éneklé. 
Hatásuknak titka nem csak az érzelem lobogó tüzében, s 
a képzelet élénkségében és rendkívüli változatosságában; 
nem csak az élénk, erőteljes előadásban, a verselés kelle- 
mes könnyűségében, s az általában új, szokatlan nyelv 
gazdagságában és választékosságában, szóval, a műnek belső 
becsében; hanem abban is rejlik, hogy azok lényegileg 
magyarok, hogy a költő ihlettségének egyik fő forrása, mú- 
zsájának egyik fő tényezője a nemzetiség. A történelmi re- 
miniscentiák beszövése; a, bár óvatos, vonatkozások a dicső 
múlt kor után a szomorú jelenre, oly bánatos húrokat érin- 
tenek a keblekben, hogy hangjokra köny fakadozék a honfi 
és honleány szemében. 

Kisfaludy Sándor műveinek fényes sükere, s a némi- 
leg kedvezőbbekké változott politikai viszonyok felbátoríták 
a megfélemlítő rendszer alatt elnémult régibb írókat is, és 
mellettök az ifjabb nemzedékből új erőket is ösztönzének 
az irodalom munkásainak sorába állani. Felszólalt újra 
Virág Benedek, „a hazaszeretet és erény éneklője s a virág 
nemzeti lélek tüzes ébresztője", ki, valamint régibb, még a 
múlt század végén kiadott költeményeiben, úgy újabb ódái 
8 epistoláiban is, bár kora hanyatló erejével, mind végiglen 
a valódi érdemet, szabadságot, a nemes munkásság által 
szerzett jó hírt s nevet dicsőítette, a hiú fényt, lelketlensé- 
get, honfíatlanságot, meghasonlást korbácsolá. Felszólalt 
Révay Miklós is, nem csak klassikai becsű költeményei- RévayMikiós. 
vei; hanem miután, számos irigyei s ellenségei daczára, 
1802-ben a pesti egyetemnél a magyar nyelv és irodalom 
tanári székét, — melytől, mint Toldy mondja, nem ő vett, 
de melynek ő adott fényt — elfoglalta, halhatatlan nyelv- 

tani munkáival. „Uraim, nem tudunk magyarul," — így 
köszönte be, ezen első szaván szinte megbotránkozott, de 
annak igazságáról csakhamar meggyőződött tanítványainál. 
És mindjárt a következő évben megindultak „A magyar 
irodalom régiségei", melyeket pár év múlva rendszeres ma- 
gyar nyelvtana két kötetben, s több nyelvtani értekezései 
követének. E nagy alaposságú, mély tudományú nyelvészi 
műveivel Révay örökre megalapította nyelvünk rendszerét. 

— Felszólalt ismét a gazdag költői erű, a tévedéseiben is 
Csokonai gcnialis, hazafias tüzű, a gúnyorban kimeríthetetlen Cso- 

vitóxMiháiy. konai Vitéz Mihály; — fel a sok oldalú, élénk mun- 
kásságú Kis János, ki egyebek közt 1805-ben „A ma- 
gyar nyelv állapotjáról, kiművelhetése módjairól s eszkö- 
zeiről" irt pályakoszorús munkája által, melyre Kulcsár 
tűzte volt ki a díjat, új díszt szerzett szende költeményei- 
ről és számos közhasznú kiadványairól ismeretes nevépek. 
A honi nyelv iránti buzgalom annyira megkapta a nemze- 
tet, hogy nemcsak országgytlléseken sürgeté s törvényesen 
is térj észté annak divatát; hanem magok némely vármegyei 
hatóságok is testületileg dolgoznak vala egy kimerítő magyar 
szótáron. 

De kit minden mások előtt kellett volna említenem, 
mert minden mások felett nagyobb az érdeme és dicsősége 
nyelvünk s irodalmunk kifejtésében s felvirágoztatásában, 

— felszólalt kötetlen irályunk teremtője, Kazinczy Fe- 
rencz is. Benne még a fogság sanyarúságai sem voltak 
képesek elölni az irodalmi munkásságot. Midőn börtöne 
őreinek szigora megsúlyosbúlván , könyveitől, papirosaitól, 
mik neki egy időre visszaadattak volt, ismét megfosztatott, 
ő rozsdafestékkel, néha vérével^ s ha tolla nem volt, az 
ablakáról lefejtett ónból készített stílussal irogatá tele a 
hozzá koronként belopott könyveket. Mihelyt fogságából 
1801-ki júniusban szabadon bocsáttatott, bár lelketlen s lel- 
kiösmeretlen rokonainak rajta elkövetett igazságtalanságai 
miatt mind nyomasztóbbá lett, többször Ínséggel határos 

szegénység sanyarűságai által gyötretve, — soha nem lan- 
kadó kedvvel, nem ernyedő buzgalommal folytatta irodalmi 
munkásságát. Másfél év múlva már hét kötetnyi egyveleg 
munka áll vala készen sajtó alá, melyek által a nyelvújí- NyeWújitáí. 
tás nagy eszméjét gyakorlatilag megfejtve, az új ízlésnek, 
új szellemnek, s egy nemes, választékos, szabatos irodalmi 
nyelvnek kész példányait akará nemzetének elejébe terjesz- 
teni. De a magyar irónak akkor még nem volt olvasó kö- 
zönsége; kiadó sem akadt tehát a nagy gonddal készült 
munkákra , s hogy velők nemzetét megajándékozhassa, ön- 
magának kellett áldoznia különben is szűk vagyonából. De a 
nagy czél előtt még ettől sem rettent vissza a hő keblű hazafi. 
Az irói nyelvet, Báróczy óta, már a múlt század végén új sza- 
vakkal és szólásformákkal kezdik vala némelyek gazdagí- 
tani, csinosbítani s elkülöníteni a nép nyelvétől. Mivel azon- 
ban az újítók nagyobb része a nyelv szellemének kellő is- 
merete 8 tanulmányozása nélkül, szertelenül fogott a mun- 
kához, a törekvés majdnem átalános ellenzést idézett elő. 
A debreczeni, úgynevezett népies, iskola nagy zajt ütött a 
„nyelvrontók" ellen; s vele együtt sokan inkább megszo- 
kott csíntalan, lapos népiességében kivánták hagyatni a nyel- 
vet, mint kiforgatva látni sajátságos geniusából; és, mivel 
az okszerű, helyes újítás módját, lehetőségét be nem látták, 
minden újításnak heves ellenzőivé lettek. 

De Kazinczynak rendithetetlen volt a meggyőződése 
hogy, ha irodalmunkat valaha a más mívelt nemzetekével 
egy színvonalban óhajtjuk látni, mindenek előtt nyelvünk- 
nek kell megújulnia; felül kell emelkednie ama köznapias 
laposságon, mely azt oly szélessé, szín- és jellemtelenné 
teszi; gazdagabbá és változatosabbá, szabatosabbá és neme- 
sebbé kell idomulnia, hogy képes legyen minden tárgy sa- 
játságaihoz simulni, a kötött és kötetlen beszéd minden szép- 
tani formáit fölvenni; szóval, a mívelt világ irodalmaiban 
divatos észjárást visszatükrözni. Helyesen i telte ő, hogy e 
nagy czélt, az átalános idegenség mellett minden újítástól, 

Horráth M., 26 ér Magyarország iöri.-ből. ö 

egyes lassú javításokkal nem fogja megközelíthetni; hogy 
itt tehát merészen keresztül kell törni a szűkkeblű félénk- 
ség s megrögzött avatatlanság korlátain: forradalmat kell 
előidézni, melynek pártharczai a jó ügyet, — min egy per- 
czig sem kételkedett, gyorsan diadalra vezessék. Csak ily- 
féle zajosabb harcz által remélheté elérni azt is, hogy a 
kormányrendszer által tudatlanságba, apathiába és tespe- 
désbe sülyesztett nemzetet felrázza, benne az irodalom iránt 
érdekeltséget, olvasási vágyat ébreszszen; minek következ- 
tében a szellemi mozgalom a nemzet egész értelmiségét 
megragadja. 

A régiebb, ismert nevű irók közöl Kis Jánosnak, Virág 
Benedeknek, a már aszkóros Révaynak s néhány mások- 
nak, kik magok is ösztönszerűleg követik vala ugyanazon 
irányt, helyeslésében nem kételkedhetek Kazinczy; a fel- 
tünedező iljabb erők közöl pedig a jelesebbeket. Berzsenyi 
Dánielt, Kölcsey Ferenczet, Szemere Pált, Vitkovicsot, 
Horvát Istvánt, Döbrenteyt, Helmeczyt s másokat, kik arra 
szinte önként hajlanak vala, hamar megnyerte irányának. 
Munkáinak kiadása 1808-ban valahára megindult. Mire ezek- 
ben törekedett, hogy minden kötet ,,a stylistikának más meg 
más neméből adjon elő valamely külföldi remekmívet," s 
^^ogy az avatatlan s avasdi „nagy seregnek ne tessék "* 
— teljesen elérte; mert míg az új szellemű nyelvezetet, 
^mely a franczia alticismussal és elegantiával ismerteté meg 
az olvasót^ minden finomabb Ízlésű tapssal fogadta: az ó né- 
pies nyelvezet barátai azt hangosan kárhoztatták. A harczot 
azonban tulajdonképen egyedül a társas téren, felette élénk 
polémiái levelezése által kezdé meg, s csak 1811-ben, a 
„Vitkovics Mihály barátjához irt poetai Epistolával" és a 
„Tövisek és Virágok" czímű verses könyvével, melyet ön- 
maga „grammatikai és aesthetikai epigrammáknak" neve- 
zett, vitte a nagy közönség elébe. 

Ezen izgató, ingerlő, kihívó iratok, melyek által a né- 
pies ó-nyelvezet megcsontosúlt pártolóit éles gúnynyal tá- 

madta meg; rendkivulí izgalmat okoztak ezek táborában, 
melynek középpontját egy részről Keszthely, a különben 
derék Festetics György gróf köre, más részről Debre- 
czen képzi vala. A polémiái levelezés mind a két felekezet 
részéről mind nagyobb szenvedélylyel folyt; sőt a S om o gy i 
Gedeon által 1813-ban kiadott híres „Mondolat", s a Sze- 
mere és Kölcsey által irt „Felelet" kiméletlen hangja 
valóságos elkeseredést, kölcsönös gyűlöletet ébresztett a fe- 
lekben; mi azonban még sem gátolta, hogy a nyelvharcz 
utóbb, bár nem kevesebb élénkséggel, de több illemmel s 
haszonnal, mind a két részről tudományos térre lépjen át 
s tárgyszerű fejtegetésekkel vivassék ki. 

£ nyelvharcz, mely a századnak még harmadik tize- 
dében is folyt vala, kivételes politikai körülményeink közt, 
sajátságos j-elentékenységgel és sokkal nagyobb, messzebb 
ható horderővel birt, mint más nemzeteknél, melyek hasonló 
forrongáson már a műit század második felében estek át. 
A francziáknál, németeknél az efféle küzdelmeknek vala- 
mint czélja, úgy eredménye sem volt más, mint a nyelv 
megtisztulása, szabatossá emelkedése, az irodalmi nyelv kü- 
lönválása a népitől, az izlés nemesedése, a művészet kifej- 
lése, a tudomány gyarapodása; mert a forradalom, valamint 
a tudomány s művészet ösztönéből származott: úgy csak is 
azok fejlesztésére szorítkozott hatásával. De nálunk ezeken 
kivűl még egyéb indok is hatott a harczra, melynek ennél 
fogva hordereje is túlment az irodalmon, művészeten s tu- 
dományon. E mozgató erő nálunk az ébredő nemzetiségben, 
a nemzeti lét felvirulásának vágyában létezett; mire aztán 
ama harcz is nem kevésbbé fejtőleg és szilárdítólag hatott visz- 
sza, mint az irodalomra. A szomorú időben, midőn egy részről 
a bécsi kormány halkan mind szélesebbre térj észté ki kény- 
uralma hálózatát, s mind szűkebb térre szorítá a nemzeti- 
séget; más részről a tudatlanságba s apathiába merült nem- 
zet nagy tömege oly dísztelen tespedésbe sülyedt; nagyjaink 
pedig annyira elnemzetietlenedtek, hogy, mint Berzsenyi 

1817-ben Kazinczyhoz irja, „az anyanyelvet czigány nyelv- 
nek nevezték" : a nemzet felvirulásáért epedő nemesebb 
lelkek azt, mivel a kényuralom előttök minden más tért 
elzárt, mintegy ösztönszerűleg csak a nyelv és irodalom 
kifejtése által láták eszközölhetőnek. Innen a nagy tűz, 
melylyel a nyelvharcz vívatott; innen a szenvedély, mely 
a szorosan vett irói körön tiUterjedve, egyedül a nemzetiség 
fenforgó érdekénél fogva, más osztályokat is megragadott, 
s lassanként a nemzet egész értelmiségére kiterjedt: az 
élénkség, mely e forrongás által az irodalomban támadt, a 
polgári életre is ki kezd vala hatni. A harcz rendkivűli he- 
vében a küzdelmen kivűl állók közül is igen sokan magát 
a nemzetiséget vélik vala veszélyben forogni, és színezetök 
szerint majd az egyik majd a másik párt felé hajolva, az 
ellenpárt embereit, mint nyelvrontókat, a haza ellenségei- 
nek tekintették. A mozgalom Erdélyre is áthatott, kivált 
miután Döbrentey Gábor, az új iskolának egyik fiatal baj- 
noka, 1813-ban ott egy, leginkább bölcsészeti, széptani s 
irodalomtörténeti tartalmú folyóiratot inditott meg és szer- 
kesztett néhány éven át az „Erdélyi Múzeumban". Az új 
iskola emberei közó'l aztán többen ezen folyóiratot válasz- 
tották közlönyükké ; míg az ellenzék seregéből B e r e g- 
szásziés Sipos önálló könyvekben, mások az 1817-ben 
megindult „Tudományos Gyűjteményben" folytatták a har- 
czot. Azonban mind tudományban, mind Ízlésben hasonlít- 
hatlanúl erősbek valának az új iskola bajnokai, kik aztán, 
— s köztök főleg gróf Teleki József, ki a Marczibányi- 
intézet által kitűzött pályakérdésre válaszúi irt s díjat nyert, 
a nyelvújítást rendszeres tudomány nyal tárgyaló munkájá- 
ban szinte az új iskolához hajlott, — és még inkább a Sze- 
meréből, Vitkovicsból és Horvát Istvánból álló fővárosi iro- 
dalmi „triász", — az ósdiak nagyobb számának daczára, mind 
teljesebb diadalt vívtak ki Kazinczy nézeteinek a nyelv és 
irodalom mívelésében. Nem tagadhatni ugyan, hogy a küz- 
delembe egy sereg készületlen kontár is betolakodott vak- 

merő újításaival, kik egy időre némi zavart hoztak a nyelvbe 
s irodalomba; de ezeket magoknak a vezéreknek erélyes 
ostorcsapásai nemsokára elnémították; s az űj iskola elveit 
s Ízlését a nyelvezetben, elébb a Kisfaludy Károly által az 
^Aurora" zsebkönyvben egyesített fiatal, lelkes irói kör, 
majd a valahára létre jött magyar akadémia minden salak- 
tól megtisztítván, tökéletes diadalra vezette. 

Es míg a nyelvharcz, nagy élénksége által, ekként az 
egész nemzetiségre ébresztőleg hatott: a nemzetiség, haza- 
fiság érzete az űj iskola kebeléből világra jött művekben 
is mind több, mind egészségesebb tápot nyert. Nyelvünk, 
irodalmunk megújulása, kiválólag a költészet mezején ment 
végbe. Es bár a költészet akkor sem szűnt meg önmagát 
tekinteni a maga czéljáúl, midőn tárgyait az életből, a po- 
litikából merítette, mindazáltal erősen visszahatott az életre; 
sőt néha még eszközül is örömest szolgált pohtikai czélokra. 
A művészet mellett egyszersmind a nemzetiség és hazafiság 
ébresztését s ápolását is czélúl látszék kitűzni magának. 
Ez egyik leghatározottabb iránya összes költészetünknek; 
ez jellege nemcsak a drámának és eposznak, hanem még 
a lyrának és a népköltészetnek is. Bízvást mondhatjuk, 
hogy nincs európai irodalom, melyben a költészet annyira 
a nemzetiség és hazafiság köréből választaná tárgyait, me- 
rítené iiiletéseit, s oly elragadó tűzzel dicsőítené a hazafias 
érzelmeket. Még a szerelmi dalokba is minduntalan becsem- 
pészi a hazafiság és nemzetiség érzelmeit; s miként legje- 
lesebb irodalmi történetírónk, Toldy Ferencz, oly helyesen 
jegyzi meg : a dalnok a szerelem és hazafiság közt osztja 
meg szívét, s ha néha tán mást látszik is megragadni kép- 
zelete, ismét a hazára tér vissza, mintha csak azért csa- 
pongott volna más tárgyakra, hogy új szempontból, új ha- 
sonlatban emelje ki a hazát és honszerelmet, a szabadságot 
és nemzetiséget. Erkölcsbirójává lesz a kornak, majd sze- 
líden emlékeztetve őt kötelességeire, az ember magasabb 
rendeltetésére; majd ostorozva az elkorcsúlt erkölcsöket, a 

gyáva kort, mely bámulva s remegve néz fel a völgyből 
őseinek szikla váraira ; majd ezek erejét s hűségét, áldozat- 
készségét s kitartását mutatva fel neki követendő példákűl. 
Szóval, oly elemek közt mozog, oly irányt követ, mintha a 
művészet nem önmagát, vagy legalább nem egyedül ön- 
magát tekintené a maga czéljának; hanem egyszersmind 
feltételéül, alapjául akarna szolgálni a jövendő nemzeti fel- 
virúlásnak, melyért epedve sóvárog. 
Berzsenyi Borzscnyi Dániel volt e korban az első, ki e nem- 

zeties, hazafias húrokat addiglan páratlan erővel pengeté. 
Epén midőn a nyelvharcz leghevesebben foly vala, 1813- 
ban, jelentek meg először, a nagy költőt hamar felismert 
Kazinczy ösztönzésére, és Helmeczy eszközlése által Ber- 
zsenyi „Versei". Oly merészen, oly csontot s velőt rázó 
erővel, oly lelkesedéssel a hazáért, oly sóvár epedéssel an- 
nak felvirágzásáért magyar iró addiglan még nem szólott 
nemzetéhez, mint Berzsenyi ezen ódákban, melyekben a 
képzelem gazdagsága, tűz és erő, magasztosság és kellem, 
váltva bájolják el az olvasót. És ha azok egynémelyikét 
még ma sem olvashatni a nélkül, hogy meg ne ragadtassék 
a hazafias kebel : mint kellé azoknak hatniok, midőn a költő, 
például, „A Magyarokhoz" czimű ódájában, az actualitás 
égető, zúzó erejével kiáltja fülébe a tespedő, vagy elkor- 
esúlt, nemzetiségéből kivetkezett nemzedéknek: 

Romlásnak indult hajdan erős magyar! 
Nem látod Árpád vére miként fajúi? 
Nem látod a boszűs egeknek 
Ostorait nyomorult hazádon? 

A letűnt századok vérzivatarjai, úgymond, a vad tatár xer- 
xesi tábora, s a világot ostromló töröknek az egész keletet 
leverő hatalma, nem ölhették meg e nemzetet, nem a titkos 
gyilkosok keze, nem a belviszályok tüze ; mert magához 
hű, férfiasan küzdött. Most lassú méreg, lassú halál emészti. 
A kevély tölgyet, melyet a vihar meg nem dönthetett, mivel 
gyökereit belső férgek őrlék meg , a gyönge szél is földre teríti. 

Mi a magyar most? — rút Sybarita váz. 
Letépte fényes nemzeti bélyegét, 
S hazája feldúlt védfalából 
Rak palotát heverő helyének. 

Eldődeinknek bajnoki köntösét 
S nyelvét megunván, rút idegent cserélt; 
A nemzet őrlelkét tapodja; 

Gyermeki báb pnha szíve tárgya. 

Es miután bűneit ekként fülébe menny dörgé, felmutatja az 
ősök erejét, melylyel a hazát annyiszor megmentették. De 
mintegy kétségbeesve a jelenkor gyávasága miatt, szívren- 
dítő resignátióval néz az enyészet elébe. 

Es míg itt igy ostorozza, így rázza fel dísztelen s ön- 
gyilkos tespedéséből nemzetét: „ Szilágyi "-jában, a „Wesse- 
lényi hamvaihoz", ^Nagy Pálhoz" , „Prónay Sándorhoz" 
czimzett s több más, nem kevésbbé szép, mint erőteljes, 
magasztos ódáiban ragyogó példányokat mutat fel a hajdan 
és jelen korból , melyeknek követése még kiragadhatja az 
őt önbűnei miatt fenyegető enyészet örvényéből. 

De, természeténél fogva is, még hatékonyabb volt a 
nemzetiség és hazafiság ébresztésére, a pangásba sülyedt 
nemzeti élet felvillanyozására a drámai irodalom , melynek 
hatását a fölött, hogy az életet magát tükrözve, tárgyilagos- 
ságában szabadon mozoghat, még a színi előadás is sok- 
szorozza. Mellőzzük itt Katona Józsefet, mellőzzük egyéb 
művei közt még „Bánk Bán"-ját is, mely bár drámai iro- 
dalmunk legékesebb gyöngyeinek egyike, mivel kortársaitól 
érdeme szerint nem méltányoltatott, s a censura által a 
színpadtól is eltiltatott, csupán könyvül nem is hathat vala 
terjedtebben a közönségre. 

Annál mélyebb és szélesebb hatást gyakorolt a nem- Kisfaludy 
zetre Kisfaludy Károly, Sándor öcscse, ezenkori drá- 
mai irodalmunk szintoly népszerű mint jeles képviselője. O 
hat évi bujdosása után a külföldön, Olaszországból, hol leg- 
hiízamosabban bolyonga, nemcsak művészi ízlést, hanem 
Alfieri és Ugo Foscolo szinte „dühös hazafiságú" művein 



Károly. 

érlelt szabadságszellem ct is hozott magával vissza hazájába. 
Itt a nyelv s irodalom körűi élénk munkásságot találván, 
s Berzsenyi lyrája által felbuzdíttatván, maga is az irói pá- 
lyára lépett, melyen már külföldi bujdosása előtt is tőn 
nemcsak a lyrában, hanem a drámában is „A gyilkos", „A 
tatárok Magyarországban", „Zách Klára" eredeti darabjai- 
val és Voltaire „Brutusának" fordításával kísérleteket. Ezek 
egyike, „A tatárok Magyarországban", 1819-ben a székes- 
fehérvári szinésztársaság által Pesten előadatván, a közön- 
ség által rendkivűli lelkesedéssel fogadtatott ; mi a költőben 
is kedvet ébreszte, újabb' színdarabok készítésére. Bámulatos 
könyűséggel és sebességgel dolgozván, „Ilka", „Stibor Vajda", 
„Salamon király", „Szécsy Mária", „A kérők", „Kemény Si- 
mon", „A pártütők" s több más darabjai, részint a komor, ré- 
szint a víg nemben, rövid idő alatt elkészültek s jobbára a 
színpadon is előadatván, mind nagy tetszéssel fogadtattak. 
Szinésztársaság ekkoron már mintegy tizenöt lévén Magyar- 
országban s Erdélyben, melyek néhánya a megyei rendek 
pártfogása alatt álla: e színművek, melyek egyébiránt a sajtó 
útján is megjelentek, rövid idő alatt az egész hazában isme- 
retesekké lőnek, 8 a költőnek oly hírnevet, oly népszerűséget 
szereztek, minővel iró nálunk még soha sem dicsekedhetett. 
E fényes sükernek pedig nem annyira a művek töké- 
lyében feküdt oka ; mert azok egynémelyike sebtében, csak 
pár nap alatt készülvén, épen nem mondható hiba s hi- 
ánytalannak: akitörő lelkesedés titka a jól kiszámított színi 
hatásban s még inkább magokban a művek tárgyaiban s 
azon szellemben feküdt, mely azokat átlengé. A magyar 
színpadra került jobb darabok eddigelé mind fordítások va- 
lának németből s francziából, melyek bár némileg a magyar 
élethez idomíttattak, mégis idegen világban s eszmekörben 
mozogtak, idegen szellemtől valának áthatva. Ellenben Kis- 
faludy darabjainak tárgya s anyaga egytől egyig mind nem- 
zeti. Víg darabjai majd a városi, majd a falusi életet, való, 
sajátságos magyar színezetében ábrázolják; egynémelyiknek 



Az 1825-1d onzággff^én előtti riszonyok. 73 

még nyelve is annyira teli van közmondásokkal, tősgyökeres 
magyar szólásformákkal, hogy azokat lefordítani is alig lehet 
más nyelvre. Komoly darabjai mind történelmiek. Alakjai egy- 
től egyig mind teljesen magyarok, a nemzetiség bélyegét mago- 
kon viselők. Mivel a jelen s közel múlt élet meddősége kevés 
anyagot nyújta, vagy azt a censura s rendőrség szigorú korlátai 
közt életvalóságban visszatükrözni nem igen lehetett: Kisfa- 
ludy darabjainak anyagát általában a régi világból s élet- 
ből választá, honnan annyi nagyszerű emlék, annyi ön- 
feláldozó hűség, hazaszeretet, hősiesség int le reánk. Mint 
egy levelében a nagy tudományú, kiművelt izlésű s Európa 
minden irodalmaiban otthonos G a al György barátjához*), 
ki műveit németre fordítgatá — önmaga is nyilatkozik: „a 
hazának erőteljes előidejét kivánta azokban felmutatni", két 
ségkivűl ellentételéül azon apathiának, tespedésnek, erőte- 
lenségnek, mely az élő nemzedéket bélyegzé. Az őskorban 
a költő szabadabban is mozoghatott: nagyobb erővel tűn- 
tetheté ki a haza iránti hűséget s buzgalmat; élesebben os- 
torozhatá a hűtlenséget, hanyagságot, bűnt s magát a kény- 
uralmat is, a nélkül hogy gyűlölséget, a censura s rendőr- 
ség részéről pedig gyanút, megrovást, tilalmat vont volna 
magára. Ettől pedig annál inkább kell vala óvakodnia, ha 
elnémíttatni nem akar: mivel nem csak a nemzetiség és haza- 
fiság ébresztésére kivánt hatni ; hanem egyszersmind a szabad- 
ságnak is oltárt akart emelni műveiben. „Stibor vajdája", 
például, mely még szinte 1819-ben került vala színre, nem 
csak lángoló hazafiságot, hanem fenszárnyaló szabadság- 
szellemet is leheli, sőt a democratiai elveknek is apostolává 
leszen; mit is, bár a közönség zajosan megtapsolt, a nemes- 
ség kebeléből sokan rósz néven vettek neki. „Ez a darab 
nekem itt ellenségeket csinált, irja Gaalhoz; azt hiszik, a 
magyar paraszt nyomatását akarom a világnak hirdetni." 



*) Ld. ezen írodalrannk iránt nagy érdemű férfiú életének s irói 
munkásságának remekül irt rajzát Toldy Fer. Irodai. Arczképeiben. 76. 

— ^Kissé erős, mondja egy későbbi levelében, de tenden- 
tiája hadd pótolja, a mi nem jó benne." És, mily lángoló 
szabadságérzelem lengi keresztül „Kemény Simonát"! Er- 
ről mondja pedig egy levelében Gaalhoz: „Ezt a darabo- 
mat legjobban szeretem; tisztán szivemből irtam. A kemény 
kritika sokat fog benne találni ; de nekem ezek az érzések 
oly szentek! IQuságom legszebb álmai vannak benne le- 
festve". A „Záchokat" és „Salamon királyt" nem is engedte 
színre vitetni a censura, bár, — úgymond a, nem a censor 
és rendőrség szemüvegén néző költő — nincs bennök semmi 
a mi magosabb tekintetből káros volna, .... de fájdalmas 
érzéseket keltenek a magyarban". „Ismét egy darabom jő 
sajtó alá: Zách nemzetség. A thema nagy és érdeklő. Az 
aristokratismus ellen van; nem fog földieinknek tetszeni." 
A „Barátság és nagylelkűség" czimű drámáját is nagyon 
megcsonkította a censura, kivált hol az udvari életről szőtte 
be gondolatait; bár, saját állítása szerint, nagyon mérsé- 
kelte magát, 8 minden politikai vonatkozást (Igyekezett ki- 
kerülni. „A püspökömet (Janus Pannonius) egészen kitö- 
rűlték ... Az űj primás (Rudnay) igen vigilans úr; ha így 
marad, majd imádságos könyveket írok." 

De míg a hazafiság és nemzetiség érzelmeinek ábrá- 
zolása által oly rendkivűli lelkesedést ébresztett közönsé- 
gében ; míg ama fogása által, hogy jobbára oly jellemeket 
hozott a színpadra, „melyeket, mint maga vallja, a magyar 
szeret, melyek a nemzetiség bélyegét viselik magokon, me- 
lyekben a magyar magát feltalálja," a nemzeti hiúságnak 
is tömjénezett; sŐt még az is volt czélja, hogy a publicum- 
mal a mulatságnak ezt a nemét megízelíttesse, s azért néha 
jobb gondolatokat is mellőzött s kedvesen hangzó beszé- 
deket szőtt be, — mitől azonban későbbi dolgozásaiban tar- 
tózkodott: mindazáltal, kivált későbbi darabjaiban, a nem- 
zeti hiúságokat, elŐitéleteket, ferdeségeket sem mulasztá el 
ostorozni, gúnyjának fuUánkjával öldökölni. A Pártütőkben 
a censura sok meztelen igazságot kitörlött, kivált az insur- 

rectióra nézve. A gúny ebben oly erős, oly maró, hogy 
maga is úgy vélekedék, „ha biró uraimék oly teljesen meg- 
értenék, mint Gaal barátja, nem igen volna tanácsos ka- 
tonai fedezet nélkül utaznia". És még élesebb, még met- 
szőbb volt „A korcsházi vásár" czímű vígjátéka. De a né- 
hány duzzogót kivéve, a nemzet dicsőíté s már akkor első 
s nagy költőjének tartá őt, bár néha ostorozva érzé is ál- 
tala a maga hiúságát; a vegyes, szinházi közönség pedig 
épen e borsos darabokat tapsolta meg legzajosabban ; a 
„Pártütők" az első előadás alkalmával oly tetszésben része- 
sültek, hogy egész jeleneteket kell vala nyomban ismételni. 

Ily nagy volt, irói működésének már első szakában, 
Kisfaludy Károly hatása a nemzetre; s pedig még csak 
ezután kezdette igazán tanulmányozni a nyelv és művészet 
titkait, készülni a magas pályára. 1820 óta lassabban, de 
a művészet annál öntudatosabb erejével, annál jobban dol- 
gozott, miként több történeti drámáinak felmaradt töredé- 
kei bizonyítják. Ekkor tervezé az „Aurora" zsebkönyvet 
is, melyben aztán már nemcsak mint valódi művész lép fel, 
hanem egyszersmind mint vezére, s második megalapítója 
az új művészi iskolának, melyből a legjobb fiatal erőket 
egyesíté zsebkönyvében. A Kazinczy által kimutatott irány- 
nak e zsebkönyv s annak munkatársai, az úgynevezett 
„Aurora kör" vívta ki teljes diadalát. Általa, az ő fényes 
sikerétől felbuzdítva mások is széltiben kezdenek irni nem- 
zeties színezetű, eredeti drámákat. „Lesz köztök, mondja 
maga, sok rósz; de lesz tán jó is, s így remélhetjük, hogy 
lassú álmunkból felébredünk s a pallérozott nemzetek közé 
léphetünk." De fájdalom, a nemzeti felvirülást, melynek hő 
vágya tette őt költővé, melyre ő oly hatalmasan előműkö- 
dött, ő már nem láthatá: a kora halál őt annak küszöbén 
ragadta ki nemzete kebeléből. 

De Kisfaludy drámái nem az egyedüli művek, melyek 
e korban oly élénk, fejtő, emelő befolyást gyakoroltak a 
nemzeti életre. A drámával Berzsenyi óta vetélkedett a lyra 

Kölcsey 
Ferencz. 



is, melyet Kisfaludy maga is mesterül pengetett, s melynek 
Kölcsey Ferenezben s Vörösmarty Mihályban első rangú 
hősei támadtak. Kit nem hatott meg Kisfaludy „Mohácsa'^, 
nemzeti nagy létünké nagy temetője, mélabús bánatával? 
Ki nem lágyult el a „Honvágy'^ epedő sóvárgásán a távol 
hon szülő földe felé? S kinek szivében nem hangzanak 
vissza még kedves népdalai olvastában is a nemzetiség s 
hazafiság bánatos hangjai? Ki nem sóhajt fel a „Rákosi 
szántóval", midőn a hajdankor letűnt dicsőségét s a mái 
nemzedék elkorcsúltát zengi? *) S ki nem érzi nőni ragasz- 
kodását hazájához , midőn a bujdosót szülőfölde után epe- 
dezni hallja? 2) Vagy kinek nem futja el szégyenpír arczait, 
midőn a pórlegényt a harmattal párbeszédbe eredve, sü- 
ly edt nemzete felett siránkozni olvassa? ^) 

Midőn Kölcsey Ferencz az irói pályán fellépett, 
már tüzesen foly vala a nyelvharcz Kazinczy és ellenei kö- 
zött; s talán épen ez indítá őt, ki nagy tetterejénél s tün- 
döklő tehetségei irányánál fogva inkább státusférfiúnak, par- 
lamenti szónoknak született, a mozgalomhoz csatlakoznia, 
melyről már akkor sejtheté, hogy alapja, feltétele leend a 



Eltűntek ők: Rákos te álsz, Pest-Budáról sok nép kijár, 

Meződön hány embert táplálsz! S alig érti nyelyünket már, 
Hej de magyart alig látok, Hej! ma holnap a magyar szó 

S nehéz szívvel tovább szántok. Ritka mint a fehér holló. 

Rákos, Rákos! hova lettél? 

Szép híredből de kiestél! 

Fáj szívem, fáj, ha ezt látom, 

S hazám földét sírva szántom. 



*) Szülő földem szép határa 
Meglátlak-e valahára? 
A hol állok, a hol megyek 
Mindenkor csak feléd nézek. 

3) Harmat, harmat, hol termettél. 
Bús szívemre miért estél? 
„Azért estem a felhőből 
Mert víg napom már nem derül/ 



Kisded hajlék, hol születtem. 
Hej, tőled be távol estem. 
Távol estem, mint a levél. 
Melyet elkap a forgó szél. 

Rezgő harmat, te könynyé válsz. 
Szememben jó forrást találsz, 
Leszált nekem is szép napom: 
Szegény magyar! azt siratom. 

jövendő nemzeti felvirúlásnak. A hevesség miatt, melylyel 
a nyelvharczot , kivált a ^Mondolatra" Szemere Pál barát- 
jával együtt irt „Feleletben" folytatá; s a szigor miatt, mely- 
lyel, mint széptani műitész az irodalom némely kedveltebb 
embereit s azok műveit, például a népszerű Csokonait bí- 
rálá, — a közönség több ideig nem tanúsitá irányában 
azon előszeretetet s kitüntetést, melyet fényes tehetségei s 
műveinek belbecse különben méltán igényelhetnek vala. 
Utóbb azonban gyönyöríí költeményei, lyrája, balládái és 
románczai, mely nemet ö kezdé legelébb mívelni költésze- 
tünkben, s melyekben a phantasia kedvessége, az érzelem 
tüze s az édes hang elbájolják az olvasót, — kedvenczévé 
tették őt a közönségnek. Az irodalomtörténet tiszte, művei 
összeségében méltánylani a nagy költőt. Mi itt őt külön 
szempontunkból tekintve, csak ama kitűnően nemzeties szí- 
nezetet, ama hazafiúságra ragadó, honszerelemre gyújtó, 
mély érzelmet veszszük szemügyre, mely költészetén elöm- 
lik, s néhány dalában és balládájában oly magas lelkese- 
désben lángol, minőben előtte csak Berzsenyit, utána köl- 
tőink legnagyobbikát, Vörösmarty Mihályt észleljük. Mily 
mély érzelemből fakad, mily szenvedélyes honszerelemtől 
áradoz, például, „A Rákos Nymphájához" czímű dala, mely- 
ben párvonalt húz keblének két szerelme, a hon és leány, 
köztftt! *) Es mit mondjunk a „Hymnuszról", melyből a haza 



^) Kettő szerelme keblemnek De fájdalomnak érzete, 

Egy hon és egy leány: Mely rólad sugárzik reám! 

Azt vérző szívvel, ezt epedve, — De te raosolygva jösz 

Azt lángolón, ezt mosolygva Ó lyány, mint május reggelén 

Tekintvén ölelem. Az újjá szült nap ragyog. 

De büszke lesz szivem s dobog És kebleden 

S önérzés száll ki homlokomra Mint olvad el a bú, 

Ha képeik lengenek felém. És kebleden kivííl 

Kegygyei teljes, de búsan Mint nincs öröm! — 

Tűnik fel képed, 6 hon! Ó hon, ha egy pillantatig 

Mint Róma CaBsar álmain, Szétoszlik felleged 

Ó szent, ó szent! S vígan mosolygasz: 

százados szenvedései oly búsan, oly szivrendítőleg nyögnek 
felénk, s melynek vége hő imává emelkedik, az égtől irgalmat, 
védő kart, áldást könyörögve le nemzetére a jövőben, mert 

Megbűnhődte már e nép 
A múltat és jövendőt 

Majd ismét felzajongnak hazafiúi érzelmei, és a hazában el- 
áradt tespedés, lelketlenség, erkölcsi sűlyedés észlelésénél 
„Zrínyi dalában" felsikoltva kérdi: 

Hol van a hon, melynek Árpád vére 
Győzelemben csorga szent földére . . . ? 

és búsan válaszolván: 

Itt van a hon, ah, nem mint a régi, 
Pusztaságban nyúlnak el vidéki .... 

lángszavakban korholja a nemzedéket, mely magában el 
hagyá hamvadni honszerelmét, melynek 

Nincs magasra vívó szenvedelme, 
S jégkebelben fásult szivet zár. — 
Völgyben fll a gyáva kor, s határa 
Szűk köréből őse saslakára 
Szédeleg ha néha felpillant. 

Es szigorú erkölcsbiró szerepét öltve, számon kéri az ősök 
vívmányait, példáik eredményeit, s a jövő reményeit: 

Es hol a nép, mely pályát izzadni 
S izzadás közt hősi bért aratni 
Osz atyáknak nyomdokin tanúit; 
S szenvedett bár, s bajról bajra hága, 
Hervadatlan volt szép iQúsága: 
A jelenben múlt s jövő virult? 



Olympig szállnak érzetim, S majd szárnya fenlengvén, 

S láng és erő keblemben. — Harmatjából egének 

S ha, lyánka, néked Csöppent vigasztalást. — 

Szelíd bánat leng arczodon De néked élni kell ó hon! 

Eönyekben dtilök karjaidra S örökre, mint tavasz, virulni; 

S vigasztalást lelsz ajkamon. Ah, mert omladékidon 

Ó lyány, hamvedreden Reszketve fognék szétomolni 

Búsan kél egykor a dal. Hazám I hazám! 

Aztán széttekintve az elkorcsúlt nemzedéken, hazafias fáj- 
dalommal 8 keserűséggel kiált fel: 

Vándor, állj meg! Korcs volt anyja vcre. 
Más faj állt a kihányt helyére, 
Gyönge fővel, romlott, szívtelen ; 
A dicső nép, mely tanúit izzadni 
S izzadás közt hősi bért aratni, 
Névben el csak, t(')bbé nincs jelen. 

Ódájában, melyet „A szabadság istenasszonyához" in- 
téze, még átokra is fakad nyelve, midőn a szolgalelkűeket 
ostorozza *). De messze tévednénk czélunktól , ha idézni 
akarnók mind azon költeményeket, melyekkel e korban 
Kölcsey, s a kevéssel utóbb fellépett költőink erőteljes, ifjú 
serege, melyben Vörösmarty Mihály, Czuezor Ger- ciucxor ' 
gely és Bajza József hamar fő nagyságokként tűntek ^^"* 
vala ki a többiek közöl, — a hazafiság, nemzetiség és sza- 
badság érzelmeit ébreszteni , fejleszteni , tetterőre emelni 
tigyekeznek vala. Czuezor és Vörösmarty, e tekintetben, 
lyrai költeményeiken kivűl még az eposzszal is nagy hatást 
gyakorlának az olvasó közönségre. A hőskölteményt, mely, 
minthogy már természeténél fogva is legtöbb tárgyilagos 
nemzetiséget foglalhat magában, e czélra különösen alkal- 
mas volt, e két nagy költőnk épen ez időben emelte iro- 
dalmunkban fénypontjára. Vörösmarty „Zalánfutása", „Cser- 
halma" és „Egerje", Czuezor „Augsburgi ütközete" s még 
inkább „Aradi gyűlése", oly szellemi teremtmények, melyek 
nemcsak a magyar közönséget felvillanyozták, hanem bár- 



*) Járom a gyáván! ki remegve futja 
Fenn dicsőséged ragyogó világát, 
S megszokott rabság kezein tudatlan 
Csörgeti láuczát. 

Átok a gyáván! ki nevedre borzad, 
Mert gyakor szélvész kavarog fölötted, 
Mert halálhörgés diadalmi pályád 
Mennyei bére. 

mely újabb európai irodalom e nemű termékeivel is bizton 
versenyezhetnek. 

A hatásra nézve azonban^ melyet e művek a közön- 
ségre gyakoridnak, egyik sem mérkőzhetett a „Zalán fu- 
tásával^. E mű különben is azon veszélyek hatása alatt 
szülemlett, melyekkel a bécsi kormány 1823-ban fenyegette 
a nemzet alkotmányos életét. A huszonhárom éves költő, 
miként életirója, Gyulay Pál, tanúskodik, „a megyei küz- 
delmek zajában, e válságos napok kétségbeesése s reménye 
közt, hazafiúi lelkesedése s fájdalma egész erejéből írta 
azt . . . Nem mást fejez ki az , mint azt a nemzeti hangu- 
latot, melyet a politikai események felköltöttek, s melyet 
megerősödött, tisztább lelkesüléssé akar emelni . . . Hanyatló 
nemzetét siratja, mely a béke ölén süly édesnek indult, mely 
feledi múltját, nem hiszen jövőjében, megfosztja s megfosz- 
tatni engedi magát legdrágább kincseitől, s ha a veszélyre 
fel-felriad is néha, újra tétlenségbe merül. A múlt nagyság 
képeit tűnteti fel, hogy önérzetet költsön, ébreszsze a sülye- 
dőket, bátorítsa a küzdőket. A honalapítás nagy tettét raj- 
zolja, az unokáknak némán is kiáltva: hát ti elfogjátok-e 
veszteni e dicsőn szerzett hont? Már elvesztettétek; de újra 
meg kell alapítanotok, nem karddal, hanem hazafiúi erény- 
nyel s kitartással; lelkesüljetek őseitek nagy példáján, pi- 
rulva, szenvedve és soha ki nem fáradva; e napok épen 
oly elhatározók, ha nem is oly dicsőek, mint Árpád csatái. 
Az irodalom gg czcn, ilv élénk, ily nemzeties és hazafias irodalom 

hatása aköz- i J y J 

életre. nem is maradhatott üdves hatás nélkül az Összes nemzeti 
életre. Mintegy bevezetés volt az a további politikai és tár- 
sadalmi kifejlődésre. Hatásának első, kétségtelen bizonyít- 
ványa lőn, hogy az olvasó közönség napról napra szapo- 
rodni kezdett. A nemzet figyelme mindinkább szellemi ér- 
dekei felé fordult, s érezni kezdé, hogy csak ezekre építve, 
vetheti meg a sóváron óhajtott nemzeti jobblét alapjait. 
Ennek érzetétől pedig elválhatatlan volt, hogy szabadulni 
ne kivánjon ama bilincsektől, melyek által szabadabb szel- 

lemi mozgalmát lenyűgözve látá, a censurától b a külföld- 
deli közlekedés tilalmától. E kívánat még élénkebbé Ion 
1820 óta, midőn a kormány megijedvén a népszabadság 
szellemétől, mely a bécsi congressus következtében lenyűg- 
zött Európában ismét mindenfelé ébredezni kezd vala, újabb 
tilalmak s korlátozások által ügy ekézett elfojtani a mind 
hangosabban nyilatkozó korszellemet. Ezen évi január 11-én 1820. 
kelt rendeletében a kormány e tekintetben a legszélsőbb 
határokig térj észté szigorát, nemcsak a politikai, hanem 
tisztán tudományos és irodalmi folyóiratok behozatalát is 
teljesen megtiltván, a belföldi sajtót pedig még szűkebb kor- 
látok közé szorítván. Néhány évvel elébb hihetőleg e rende- 
let is oly kevéssé vonta volna magára a közfigyelmet, mint 
azon régiebbek, melyek által a szellemi mozgalom lebilin- 
cseltetett. Most azonban, a nemzeti nyelv és irodalom körűi 
kifejtett élénkség által a maga szánandó állapotának mind 
világosabb tudatára ébresztett nemzet már nem hagyta azt 
észrevétlenül. Számos megye, melyekben a kormánynak 
minden ügyekezettel sem sikerűit még elfojtani az alkotmá- 
nyos érzelmeket, élénken emelt szót a nemzeti haladás ezen 
újabb korlátozása ellen. A többiek közt azonban a közvé- 
lemény ebbeli igényeinek Bars megye közönsége adott leg- 
hívebb s legélénkebb kifejezést az 1820-ki márczius 6-án 
tartott közgyűléséből a kir. helytartósághoz intézett felira- 
tában. * 

„Ha ezen tilalom személyes okait vizsgáljuk, — így b««« ft»^^^* 
szól egyebek közt a felirat — nem akarjuk kétségbe vonni, eiien. 
hogy azok a közbékének s a féktelenség korlátozásának 
kivánatából erednek ; . . . meg kell azonban vallanunk, hogy 
e rendelet tárgylagos okai reánk annál súlyosabban hatnak, 
mennél inkább ügy ekéznek azokat elrejteni a közvélemény 
előtt, s mennél bizonyosabb, hogy az efféle korlátozások jó 
sükerrel soha sem dicsekedhetnek . . . Nem vonjuk kétségbe, 
hogy ama szigorú censurának, melynek kiméletlen járma 
alatt nyög irodalmunk, egy időben hasznát látta ő felsége 

Horváth M.«8& év Magyarország tört.-ből. 6 

kormánya; azt sem akarjuk tagadni, liogy a koresemények 
ismeretének hiánya mellett, mit politikai lapjaink korláto- 
zottságának köszönhetünk, a közbékét s a hatalom tekinté- 
lyét könnyebb volt fentartani. Csak azt kérdezzük, vájjon 
képes-e az érettebb szellem is tűrni hasonló nyomást? Váj- 
jon hasznos-e a felnőttet is ama bölcsőbe szorítani, melybon 
a csecsemő ringattatott ? Polgári kötelességünket sértenők 
meg, ha a folyóiratok tilalma ellen felszólalni elmulaszta- 
nánk . . . Mely vétségünk volt oka, hogy az időszaki iratok, 
úgy az irodalmiak, mint a politikaiak ismételve eltiltattak? 
Miért záratnak be előttünk ismét a mívelődés forrásai? Miért 
tépetik szét újabban a társas élet egy közhasznú köteléke? 

„Ellen okainkat nem akarjuk meríteni törvényeinkből 
s az ország történelméből, mely kétségtelenül tanúsítja, mily 
nagyra becsülték és sértetlenül fentartatni kívánták eleink 
mindenha a szó és gondolat szabadságát; sőt még a nép- 
jogra sem hivatkozunk, mely az ily féle tilalmak által súlyo- 
san sértetik: csak egyedül a folyóiratok mivoltát tekintjük, 
hogy kitűntessük, mily nyomás, mily önkény, mily áii;alom 
fekszik azok tilalmában. 

„A hirlapok a külföldre nézve mind megannyi barát- 
ságos levelek, melyek által a nemzetek egymással közleked- 
nek, az eseményeket, előhaladásokat, sóvárgásaikat egymás- 
sal kölcsönösen tudatják. Oly szükséges kellékek azok a 
barátságos viszonyban létező népek szorosabb összekötteté- 
sére, az ipar és kereskedelem felvirágzására s a nemzeti 
míveltség előmozdításába, hogy polgárosodott nemzetek azo- 
kat teljességgel nem nélkülözhetik. A belállapotok tekinte- 
tében pedig a hirlapok orgánumai a közvéleménynek, mely 
mint a tó, ha annak szabad kifolyás engedtetik, ezernyi 
erekben szétterjedve termékenyít lefolyásában, míg ha elébe 
gátok vettetnek, felduzzadva, ezeket szétrombolja, s pusz- 
títva ront mindent, mi folyamát akadályozza. 

„Hogy a folyóiratok nagy részének szelleme rég óta 
megrontatott, hogy azok a közvéleménynek többé koránt 

sem hű tolmácsai, hanem meghamisított, szolgai szellemű 
közlönyök, jól tudjuk. Az eredmény azonban egy, akár a 
szabad szó fojtatik el, akár a közvélemény hamisittatik meg: 
amaz a természeti szabadság korlátozása által sért minden 
jogot; emez csalás által gúnyolja a közönség méltóságát. 

„Bizonyára, ha e tilalom mellett, némely külföldi lapok 
kegyelését magunknak megfejteni akarjuk, önkénytelen is e 
kérdés támad bennünk: hogy csak épen ezek felelnek-e 
meg czéljoknak, s tartják meg a közönség irányában a kö- 
teles őszinteséget? . . . Es miért tiltatnak a többi folyóiratok? 
Nem jutnak-e a tilalom daczára is tudtunkra a külesemé- 
nyek s más nemzetek érzelmei? Vagy azért tiltatnak el, 
mivel a konnányhatalom előtt gyűlöletes elveket hirdetnek? 
Ahg lehet hinni, hogy a kormány meg akarná magát fosz- 
tani az eszköztől, mely által az alattvalók kivánataí legjob- 
ban tudtára eshetnek. Es mely elvek azok, melyeket más 
országokban szabadon vallhatni, s csak épen e kormány 
gyűlöl? Az igazságos fejedelem, ki a törvények szelleme 
szerint uralkodik, soha sem nélkülözendi a nép szeretetét; 
a trón pedig sokkal inkább csak a nép szeretetében talál- 
hatja a maga alapját, mintsem hogy a censor törlő tollának 
támogatására szüksége volna. 

„A külföldi lapok eltiltása — mondják tovább, — ne- 
künk még azért is sajnosán esik, mert a szomszéd államok- 
kal élénkebb kereskedés által nem lévén összeköttetésben, 
egyedül ezen eszközzel birunk más népeket ismerni s álta- 
lok ismertetni, s az ő haladásaik példája szerint haladnunk 
a polgárosodásban . . . Am az örökös tartományok irói ben- 
nünket gyaláznak, törvényeinket gúnyolják, apáink legböl- 
csebb intézményeit gáncsolják. A sajtó ezek számára sza- 
bad ; a különben oly szigorú censura ezeket tűri, sőt kegyeli. 
Ama külföldi folyóiratok ellenben, melyek a míveltség for- 
rásai gyanánt szolgálhatnának, nagy gonddal eltiltatnak; 
számunkra a rágalmazó iratok czáfolatának sem áll a sajtó 
szabadon ; sőt még a tudománynak is szűk korlátok szabat- 

6* 

nak, melyeken túllépnie, a közjóval megférhetetlennek ál- 
líttatik. És mit vétettünk mi magyarok, hogy irántunk ily 
sértő bizalmatlansággal viseltetnek? Nem tűrtük-e állhatato- 
san vagyonosságunk lépcsőnkénti fogytát, s a számos pusz- 
tító háborút ? . . . Ingadozott-e a nemzet hűsége a veszélyek 
és csábitások idején? . . . Ama szellemet, melyet a kormány 
annyira üldöz, valamint nem a hírlapok keltették fel, úgy 
lelánczolni sem fogja a hírlapok tilalma. Az igazság gyer- 
meke oly kormány alatt, mely igazságon s törvényeken ala- 
púi, felforgatásra nem találand anyagot . . . Fáj szivünknek, 
hogy annyi áldozatért, hűségünk annyi bizonyítványaiért egye- 
bet sem nyertünk a naponként növekedő bizodalmatlanságnál, 
s ilyféle erkölcsi korlátozásoknál, melyeknek csak kölcsönös 
bizalmatlanság lehet eredménye . . . Nem fog-e ekként a jö- 
vőben minden közlés, bármi jónak látszassék is, bizalmat- 
lansággal találkozni? Es miután a megengedett lapok fizetett 
szolgaisága a bizodalmat nem öregbítheti, nem fog-e meg- 
történhetni, hogy a közönség, látván, miként a közjó segéd- 
forrásai egyedáruság alatt vannak, a kormány üdvös törek- 
véseit is gyanúv^al fogadja s nem segélyezi? 

„Miután pedig ez által sem az események ismerete 
meg nem gátoltathatik , sem a népek ragaszkodása kormá- 
nyaikhoz nem szilárdíttatik; sőt a tiltott utáni hajlam a kül 
események és elvek ismeretét még nagyobb mohósággal és 
sajátságos nézetekkel párosítva terjesztendi: szerény értel- 
münk meg nem foghatja, mi légyen az az üdvös czél, a 
mely miatt a sajtó általában annyira korlátoltatik , a kül- 
földi hirlapok s folyóiratok pedig eltiltatnak." Mondják vé- 
gűi, hogy, bár elébbi példák nyomán, még attól is tarthat- 
nak, hogy e lépésök által a király gáncsolását vonják ma- 
gokra; kérik mindazáltal a nádort és a helytartótanácsot, 
hogy e föliratot, közbenjárói tisztöknél fogva, terjeszszék ő 
felsége elébe ; mert jogosan követelhetik, hogy gondolatsza- 
badságuk önkényesen ne korlátoltassék , a többi népektől, 
kikben testvéreikéit szemlélik, száműzöttek gyanánt el ne 

zárassanak, a mívelŐdés leghatékonyabb eszközeitől meg ne 
fosztassanak. 

Ezen érdekeltség s buzgalom, melyet a nyelv s iroda- 
lom körüli élénk mozgalom a szellemi érdekek iránt ébresz- 
tett, kétségtelen bizonyítványa a hatásnak, melyet az iro- 
dalom nemzeties és hazafias szelleme gyakorolt az oly so- 
káig tespedésbe merült tömegek felvillanyozására. E hatás- 
nak azonban, természetszerűleg, mindinkább az egész nem- 
zeti, s így a politikai életre is múlhatatlanul ki kellett ter- 
jednie; kivált miután a kormány figyelembe sem vette ama 
kérelmeket, melyek a szellemi érdekek tekintetében a me- 
gyéktől hozzá intéztettek. Az irodalom, miként maga minden 
akadályok daczára gyorsan fejlett, úgy felfokozott életerőt, 
a nemzeti alkotmány és szabadság fejlése s megszilárdulása, 
a nemzeti felvirúlás és dicsőség iránt élénkebb vágyakat, 
hevesebb sóvárgást ébresztett, kivált az iQabb nemzedékben ; 
neveié s tömöríté a visszabatást az alkotmányellenes német 
udvari párt s kényuralom ellenében; s mindinkább felbá- 
torítá az ideiglen meggyérült, megfélénkitett s elnémított 
nemzeti s alkotmányos ellenzéket nyíltan harczra kelni a 
nemzeti jogok mellett. 

E harcznak annál elébb s múlhatatlanabbúl be kell a politikai 
valfx következnie, mivel a kormány önkényes rendszabá- *nipodás?* 
lyaival nem szűnt meg ingerelni az ellenzéket. Országgyű- 
lések hiányában, a sajtó szigorú korlátozottsága s az egye- 
sületek tilalma mellett, mint fentebb érintők, a nemzeti élet 
^^S egyedül a megyei gyűlések tereméiben nyilatkozhat 
vala némileg. De, miként szinte elbeszéltük, a megveszte- 
gető s félénkítő kormányrendszernek egy időre a megyei 
hatóságok kebelében is sikerűit mind nagyobb tért foglalnia, 
az előbbkelő, értelmesebb rendek nagy részét a titkos kém- 
kedés és vádaskodás, feddés és fenyegetés által a megyék 
tanácstereméből eltávolítván , s ellenben a tudatlanságában 
hiszékeny s könnyen eltántorítható kis nemességet a megyei 
főnökök s más ügynökei által a maga részére csábítván. 

De czélját sem mindenütt, sem tartósan nem érte el a bécsi 
kabinet; sőt épen azon eszközök, melyek által kényuralmát 
szilárdítani, a korszellemet s alkotmányos szabadságot el- 
fojtani ügyekezett, mint rendesen történni szokott, nálunk 
is nemsokára egyenesen ellene fordultak. Az elfogultság 
ugyanis az alsóbb rendű nemességben nem tarthatott sokáig. 
Bár mennyire meggyöngült vala is az említett kormányesz- 
közök alkalmazása alatt számra, hatásra nézve az ellenzék: 
ennek értelmesebb s bátrabb tagjai közöl hol többen, hol 
kevesebben ernyedetlenűl helyt állának; s hazafias erőfe- 
szítéseiknek mindinkább sikerűit az alnemességet a kormány 
czélzatai iránt felvilágosítani s a magok pártjára hajlítani. 
Az elébb megfélénkűlt, elkedvetlenedett közép nemességből 
is mind többen kezdek ismét látogatni a megyei gyűléseket. 
Az alkotmányos, szabadelvű szellem lassanként a közép és 
kis nemességben testesedett meg leginkább, s ez képezte 
aztán azon élénk, megtörhetlen phalanxot a kényuralom el- 
len épen akkor, midőn ez már diadalt készült vala ülni az 
alkotmányos szabadság és függetlenség romjai felett. A nö- 
vekedő ellenzékből, fokonként a mint ereje izmosiilt, ama 
kegyeletes kímélet és szerény engedékenység is mindinkább 
kiveszett, melylyel elébb a megyefőnökök, főispánok s hely- 
tartók iránt viseltetett; mind bátrabb s hevesebb lőn kike- 
léseiben az alkotmányellenes kormányszabályok ellen, za- 
josabb és kitartóbb a törvények megtartásának követelésé- 
ben. Sőt tagjai közöl néhányan, a kormánypártiak különben 
erkölcstelen, a jó ügyhöz nem illő fegyverével, a névtelen 
vádaskodással, sem restéinek vala élni: kitől félniök lehe- 
tett, hogy titkosan vádaskodik, azt megelőzni s többször 
való, néha költött okokból is bevádolván, megrontani, ártal- 
matlanná tenni ügyekeztek. E fegyver az önkénykedő me- 
gyefőnökök s más előbbkelő kormánypártiak ellen is több 
ízben használtatott. A kölcsönös névtelen vádaskodások szá- 
mos megyében teljes virágzatra fejlének; a kormány maga 
is szaporítá azokat, hiszékeny fület nyitván nekik. Ennek 

jkövetkeztében gyakran királyi biztosságok küldettek a me- 
gyékre, hogy a vádakat megvizsgálják, a viszályokat, zava- 
rokat lecsillapítsák. Minthogy azonban a viszályok okai job- 
bára az alkotmányos jogok sérelmeiből származtak, s a kir. 
biztosok ennél fogva a valóban vétkes megyefőnököt is 
többnyire pártfogásuk alá vették, a megyei közönséggel 
pedig a kormány kényuralmát még súlyosabban éreztették: 
az ellenzék minden ilyféle összeütközésből erősebben kelt 
ki; ha elvesztette is ügyét a kir. biztos elŐtt, mind számára, 
mind erkölcsi súlyára nézve erősbödött a közvéleményben. 
Az ellenzék kitartó bátorságát, melyet ezen, legalább 
erkölcsi, diadalok menten szítogatnak vala, tetemesen nö- 
velé az is, hogy a szabadság szelleme mindenfelől hatalma- 
san nyilatkozott Európa lenyűgzött népeiben; s azt elfoj- 
tani, elnémítani azután sem sikerűit, miután a forradalom 
Nápolyban és Piemontban az 03ztrák hadak által legyőze- 
tett. Spanyolország még folyton küzdött a forradalom le- 
igázása végett beküldött franczia hadakkal ; s a népek a 
rokonszenv élénk nyilatkozataival üdvözöltek minden előnyt, 
melyet az alkotmányukat védő spanyolok a francziák felett 
nyertek. A kormányoknak reactionárius rendszere s eljá- 
rása mindenütt keserű elégületlenséget s egy daczos forra- 
dalmi szellemet ápol vala a népekben; s e szellem, ha bár 
kisebb mértékben is, mint a nyugati népeknél, nálunk sem 
hiányzék. „Tudod minő ellensége vagyok minden despotis- 
musnak — irá ez idŐ tájban, a bár szabadelvű, de igen 
mérsékelt, méltányos gondolkodású gróf Dessewőy József 
barátjához, Kazinczy Ferenczhez, — gyaníthatod tehát, mit 
érzek, mit gondolok s mit kívánok Európának mostani kö- 
rülményeiben. Nagy figyelemmel valék mindenkor a korbeli 
históriára. Ugy látom, hogy a fordulópont elkövetkezett, és 
hogy szintúgy meg fogja törni a spanyol oroszlán a sasok 
hatalmaskodását, valamint egynehány esztendő előtt az egy- 
fejű sas hatalmaskodását, a kremmeli gyúladás megemész- 
tette. Iszonyiik a czélok, irtóztatók az eszközök, esztelenek 

a kinyilatkoztatások. Hallatlan dolgok fognak elébb utóbb 
következni mindenütt, ha a józan ész valamiképen el nem 
fordítja a legbutább és legalábbvaló indulatosságoknak ki- 
csapongásait. Utoljára mi is részt fogunk venni. Adja az 
isten, hogy eszünk legyen akkor és hogy igazi nemzeti füg- 
getlenséget szerezzünk magunknak. Ugy feláldozhatnók a 
feudale systemát; — de nagyon kételkedem akár okossá- 
gunkon, akár nemesszivűségünkben ; az egoismus rozsdája 
eszi sziveinket, nem vagyunk mi többé aristokraták, hanem 
kakokraták . . . Nagy és közönséges lesz a pezsgés, a zavar, 
mert nem egy országi, hanem európai lesz a revolutio; 
azonban ki fog vitetődni, mert megtanulták az emberek a 
franczia revolutio hibái által, mit kell eltávoztatni a revolu- 
tiók haladásában. Ismétlem, nagy dolgokat fogunk érni, ha 
valami közbejövő fátum vagy az okosság és a józan ész 
szelleme nem fogja végképen eloszlatni a tornyosodó fel- 
legeket." 1) 

Hol még a mérsékelt elvűek is ekként gondolkodnak, 
ott a tömegekben kétségkívül nagy az elégületlenség a kor- 
mány eljárásával. És nem is hiányzanak ennek nyilatkozatai 
az országban. Itt ott még olyféle hírek is szárnyaiának, 
hogy már az olasz carbonarismus is áthatott némely vidé- 
kekre ^). Ebben nem sok volt ugyan a való ; az mindazáltal 
épen nem volt titok hogy, miként a szabadelvií korszellem 
mindenütt, még a szuronyok hatalmával szerzett csöndben 
és békében is, növekedőben vala nyugati és déli Európá- 
ban : úgy nálunk is mindinkább nő az elégületlenség, izmo- 
sodik az alkotmányos ellenzék. Több megyében az, a me- 



í) Kazinczy Per. és Dessewffy Józs. gr. levelezése III, 212. 

') U. 0. 260. „Guzmics Izidor — írja Kazinczy — azt ke'rdi tőlem, 
ha való lehet-e, hogy Zemplénbe is általhatott az olasz carbonarismns ; 
mert az ő tájékokon, Győr körül, az a hír szárnyalgat. Megírtam, hogy 
az gonoszul terjesztett mese. Nincs nálunk senki, a ki egyebet akarjon, 
mint a törvény, noha nem tagadjuk, hogy szeretnénk, ha a dietai elabo- 
ratumok tanácskozás alá vétetnének, s király és haza azt szabná meg, a 
mit a közjó kivan. 

gyefőnökök és más nagyravágyó kormánypártiak minden 
fondorlatai daczára is erős, határozott többséggé nőtte ki 
magát, mely felirataiban a trón előtt is mind sűríibben kezdé 
hallatni bátor szavát. Kérelmeik, sürgetéseik főtárgyát min- 
den alkalommal az országgyűlés egybehívása képezte; s bár 
felirataikra választ sem nyertek mindig: ernyedetlenul ki- 
tartók valánat azok ismétlésében. Olyféle biztató nyilatko- 
zatok, minőket Ferencz budai utazása alkalmával személye- 
sen, 8 azóta leirataiban is tett vala az alkotmány s törvények 
épségben tartása iránt, a növekedő ellenzéket, mely a kény- 
uralom nyomását oly súlyosan érzé, már nem elégítette ki. 
A puszta szó s Ígéret már elvesztette hitelét a közvélemény- 
ben; az ellenzék annál több biztosítékot kivánt, s azt egye- 
dül az országgyűlés egybehivásában , az alkotmányos tör- 
vényhozásban kereste. 

A megyék ellenzéki rendemek ezen kérelmeit még az 
udvar iránt különben minden alkalommal meleg ragaszko- 
dást tanúsító néhány magyar urak s magasabb hivatalnokok 
is támogaták jóakaratú előterjesztéseik által, melyekkel, te- 
kintve a nemzetnek egyre növekedő elégületlenségét, a köz- 
béke érdekében buzgóan tanácsiák az országgyűlés egybe- 
hivását. Egy ily bár előttem ismeretlen, de minden bizony- 
nyal magas rangú Írótól készített emlékiratban a többi közt 
élénk színekkel olvassuk ábrázolva egy részről a nemzet 
áldozatteljes hűségét, melyet a veszély lefolyt évei alatt 
annyiszor tanúsított uralkodó háza iránt; más részről Fe- 
rencz királynak a nemzet ellen jelenleg minden alkalommal 
kitörő boszúságát; melyet csak abból vél megfejthetni, hogy 
„némelyek legközelebbi környezetéből, kik vagy nem isme- 
rik eléggé a magyar alkotmányt, vagy annak irigyei, vagy 
végre annak némely védei ellen személyes gyűlölettel visel- 
tetnek, a császárnak természeténél fogvájó, de a kiállott 
viszontagságok következtében félénkké, bizalmatlanná s gya- 
nakodóvá lett kedélyét felingerelni nem iszonyodtak." — 
„Nem tagadhatni ugyan — folytatja az emlékirat, — hogy 

a rendek megyei gyűléseiből, a királyhoz intézett feliratok 
egynémelyike a kérelem határait túllépte, a sérelmeket az 
illőnél talán élesebben is ábrázolta; hogy, továbbá, a szó- 
nokok egynémelyike, fájdalmától elragadtatva, szavait nem 
fontolta meg mindig kellőképen. De ezek csak egyes, köny- 
nyen rendre igazitható megyék s férfiak hibái voltak, s nem 
a többségéi, annál kevésbbé az egész nemzetéi; mely aztán 
mégis oly gyíílöletes színben állíttatott a király szemei elébe, 
hogy nemcsak mindenfelé titkos rendőri ügynökök küldet- 
tek a megyei gyűlésekre, vagy épen királyi biztosságok a 
megróvottabb megyékbe; hanem a fő- és alispánoknak is 
egyenesen meghagyatott, mindazon egyeseket névszerint 
bevádolni a király előtt, kik a legfelsőbb parancsok ellen 
felszólalni bátorkodnának . . . Ehhez járult, hogy a nemzet 
ama számtalan titkos feladásokon kivűl, a Bécsben szer- 
kesztett s kiadott, felette sértő röpiratok által jó hírében, 
becsületében s alkotmányában a legf éktelenebb módon mar- 
czangoltatott, nevetségessé tétetett, a világ és saját paraszt- 
jai előtt merő zsarnokok gyanánt ábrázoltatott; mi azonban 
a czélzott hatást legalább a magyar földnépnél egyátaljá- 
ban nem eredményezte . . . Mind ezeket s egyéb, úgy az 
alkotmányon mint az ország épségén elkövetett sérelmeket 
megfontolva, bizonyára nem lehet csodálni, hogy a nemzet- 
ben mindenfelől elégületlenség, levertség s bizodalmatlanság 
niutatkozik . , . De vájjon hová vezethet e kölcsönös bizal- 
matlanság a jelen időkben, midőn a nép egy demokratiai 
alkotmányról mind kevesebb tartózkodással beszél ; midőn a 
tudós, a vallási s polgári egyenlőségről s szabadságról s egy 
korlátlan sajtóról értekezik; midőn az urak a három keresztény 
hitvallás egyenlőségének kivivására szövetkeznek ; s az ifjúság 
czélszerűleg szervezett nevelőházak hiányában idegen magán- 
nevelők által csak a gymnastikai gyakorlatokban, nem pedig az 
államra nézve szükséges és hasznos tárgyakban képeztetik ?" 
„így áll Magyarország ügye. S itélje meg bárki, váj- 
jon czélszei'uleg s az államra nézve hasznosan cseleksze- 

nek-e s békét, nyugalmat czélzanak-e a magyar alkotmány- 
ban kevéssé s csak felületesen járatos ama miniszterek s 
tanácsosok, . . . kik a császárnak azt tanácsolják, hogy ma- 
gát a magyarok előtt inkább keménység által rettegetté, 
mint a vele született kegyesség által szeretetté tegye; kik 
őt ösztönzik, hogy a magyar kormányügyekben az ország 
törvényeit és szokásait nem ismerő német miniszterek ta- 
nácsait többre tartsa, mint azon magyar tanácsosokéit, kik 
iránta külön eskü által is kötelezve vannak. ítélje meg 
bárki, vájjon az állam javát becsületesen munkálják-e azon 
tanácsosok, kik egynémely, előléptetést hajhászó egyéneket 
feltüzelve, a nemzetet és alkotmányát gúnyoló röpiratok ki- 
adását szándékosan elősegítik; kik a császár szivében a 
fentebb előadott okokból támadt bizalmatlanságot ápolják 
és szítogatják, s ekként benne ellenszenvet keltenek alatt- 
valói ama tekintélyes része iránt, kik daczára ama törvény- 
telenségeknek, melyek irányokban József császár ideje óta 
elkövettettek, s daczára több más népek csábító példáinak, 
békében s hűségben maradtak. — Én azt hiszem, hogy a 
jelen válságos körülmények közt csak azon miniszter szol- 
gálja urát jó szándokkal s becsületesen, ki nála oda » mű- 
ködik, hogy magát népével oly gyorsan, mint szorosan egye- 
sítse ; személyétől, udvarától , és szolgálatából mind azon 
vallás- és erkölcstelen viszályszítogató szószátyárokat azon- 
nal elmozdítsa ;^ kik a népek vagy egyesek jogai ellen ki- 
kelnek, pénzért, czímekért s a fejedelem kegyes -pillantá- 
sáért mindent feláldozni készek; s helyettök vallásos, igaz- 
ságszerető, igazmondó, a néptől becsült egyének felé for- 
duljon. Ez az osztrák birodalmi népek általános kívánsága. 
A magyarok e felett még azt is óhajtják, vajha támadna 
egy férfiú, ki jó királyok szivéből a bizalmatlanságot s az 
irántok naponként hangosabban nyilatkozó ellenszenvet ki- 
irtaná : hogy király és ország egymásban kölcsönösen bízva, 
egymáshoz egy országgyűlés által (mit elébb vagy utóbb 
úgy is kellend tartani) közeledhessenek, s ott minden, köz- 

tök támadt félreértések, kölcsönös és tartós megnyugtatá- 
sukra, 8 az egész monarchia jólétének, erejének s dicsősé- 
gének gyarapodására, teljesen megszűntethessenek." A nem- 
zet bizodalmának megnyerése végett tanácsolja még egyéb- 
iránt, „hogy addig is, míg az országgyűlés egybehivatnék, 
a közvélemény által kitűntetett egyének édesgettessenek a 
kormányszékekhez, hogy hivatalt váDaljanak; adassanak 
több uraknak díszjelek, — Mária Terézia magyar rendét a 
magyarok közŐl úgy is legkevesebben birják; a Theresia- 
num, mely fonák rendszere miatt a közönség előtt oly rósz 
hírben áll, és a magyar testőrsereg emeltessenek fel, hogy 
belőlök ügyes állam- és had-férfiak kerülhessenek ki ; aján- 
dékozza meg a fejedelem magyar tanácsosait és kormány- 
székeit több bizodalommal mint eddigelé, midőn csaknem 
minden előterjesztéseik kedvetlenségi nyilvánitással vettettek 
vissza, s vagy egészen mellőztettek, vagy németeknek adat- 
tak ki véleményezés végett; minek következtében minden 
ügy az osztrák bureaucratia alkotmányellenes szellemében 
döntetett el ; végre Horvátországnak a franczia háborúk 
alatt elszakadt, 1814 után Illyriához kapcsolt része keblez- 
tessék vissza a magyar szent korona birodalmába." 
A reacUo ^ bécsi kabinet azonban, mely a nápolyi és piemonti 

forradalmak felett nyert könnyű diadalait úgy tekinté, mint 
reactionárius kormányrendszere czélszerűségének csatányos 
bizonyítványait s fentarthatásának újabb biztosítékait, — 
nemcsak hogy semmi által nem érzé magát indíttatva, e rend- 
szerével felhagyni, s az országgyűlést a megyék sürgető ké- 
relmei s egyesek jó akaratú tanácsai szerint egybehívni; 
hanem most még inkább eltökélve látszék lenni mint valaha, 
túltenni magát a nemzet alkotmányos jogain, s a megálla- 
pított kényuralmi kormányrendszert folytatva, az alkotmányt 
hallgatagon mellőzni, s Magyarországot, a többi örökös tar- 
tományokkal együtt, ugyanazon elvek s módok szerint igaz- 
gatni. Némely kegyvadászó megyefőnökök s királyi biztosok, 
kik a megyékben egy idő óta felmerült zavarok elintézése 

végett küldettek ki; az udvart még inkább megerősiték e 
szándokában: ama hevesebb ellenzéki jeleneteket úgy ábrá- 
zolván előadásaikban, mint merő személyes viszályokat, me- 
lyeknek komolyabb következményeitől nincs mit tartania. 
Az udvar örömest elhitte, hogy szándokai végrehajtásában 
a megyék többségénél nem találand hevesebb ellenzésre; 
a néhány megyében netalán kitörendő ellenzék pedig a 
kényuralom érdekében még inkább kívánatosnak, mint ár- 
talmasnak látszék; mert alkalmat vala nyújtandó erélyes 
rendszabályok és szigor kifejtésére s a közvélemény meg- 
félénkítésére. Ferencz tehát, német miniszterei tanácsára, 
elhatározta magát, ujonczszedést és adófelemelést önkénye- 
sen, egyedül udvari parancs által rendelni el az országban. 

Már 1820-ban, mindjárt a nápolyi forradalom kitörte önkéntes 
következtében tartott troppaui congressus után, — mely a szedés, 
forradalmi szellem erélyes elfojtását határozta — mind a 
két tárgyban élénk jegyzékek váltattak a császári kabinet 
s a magyar udvari kanczellária között. Az udvar előleg 
csak az ujonczszedést kivánta megrendelni, a nápolyi ügyekbe 
teendő beavatkozása miatt hadait szaporítani szándékozván. 
Hogy a magyar ezredeket hadi lábra lehessen állítani, az 
udvari hadi tanács harminczöt ezer újonczban mutatá ki a 
szükségletet: a király tehát ennyi újonczot kivánt a ma- 
gyar kanczellária által kivettetni az országra. 

A fentebb idézett emlékiratból láttuk, hogy a kan- 
czellária, tiszte szerint, több ízben tett vala előterjesztése- 
ket a német minisztérium tanácsára határozatba ment tör- 
vénytelen rendeletek ellen, melyek azonban mindamellett 
is foganatba vétettek. Előteijesztéseinek e sükeretlensége 
mindazáltal nem bátortalanítá el e kormányszéket, még 
utóbb is minden hasonló alkalommal hallatnia az alkotmány 
igényeit fejedelme előtt. Most e hazafiúi kötelesség telje- 
sítését annál mulaszthatlanabbnak tekinté, minthogy sarka- 
latos nemzeti jog forgott szóban, s eleve is tudhatá, hogy 
az alkotmányt megsemmisítő rendelet hatalmas ellenzéssel 

találkozandik az országban. Mielőtt tehát a rendeletet a 
megyékhez szétküldené, a következő észrevételeket terjesztó 
a király elébe, melyeket, úgymond, nem kcvésbbé „az al- 
kotmányra mondott esküjéből, mint az ő felsége iránti tisz- 
teletből folyó kötelessége" igényel tőle: 

„Az újonczkivetés országgyűlésen kivűl ellenkezik az 
alkotmánynyal s a törvényekkel, melyek iránti tiszteletét 
Felséged a nemzet előtt több ízben bevallotta. Ennek kö- 
vetkeztében kívántattak s adattak Felséged kormánya alatt 
is több országgyűlésen újonczok. Az utolsó években kíván- 
tattak ugyan néhányszor országgyűlésen kivűl is újonczok 
és subsídiumok, de mindig ama biztosítás mellett, hogy 
ebből az alkotmány és törvények sérelmére semmi követ- 
kezmények nem vonatnak, és azon mentséggel, hogy a ve- 
szély nagysága, s az időnek, melyben e segély szükséges, 
rövidsége az országgyűlést egybehívni nem engedi. Ennek 
megnyerése akkor sem ment nehézségek nélkül ; több helyt 
csak a második sőt harmadik közgyűlés teljesítette a kívá- 
natét; és a rendek akkor is óvást tettek a jövőre, kijelent- 
vén, hogy e tárgyba máskor a megyei gyűléseken nem fog 
ereszkedni. A jelen körülmények közt azonban, a trón mél- 
tóságának sérelme nélkül, még ezen indokokkal sem lehet 
élni, hogy a nemzet a kir. kivánatok teljesítésére reábiras- 
sék. Ezen engedelmes kanczellária tehát kénytelen kétel- 
kedni, hogy csak egy megye is találkozzék, mely ez ellen 
Felségedhez fel ne irjon és az országgyűlés megtartását ne 
sürgesse." 

„A megyék e felirataira új és szigorúbb leiratokkal 
lehetend ugyan válaszolni ; sőt ha ezek sem sükeresek, kir. 
biztosságok is küldethetnek a megyékre; és ha a rendek 
ezekre sem hajólnak, rendkívüli eszközök is alkalmazhatók, 
bár aligha jelentékenyebb zavarok nélkül. De, Felséges úr, 
valamint ezeket az alkotmánynyal s az ország törvényeivel 
megegyeztetni nem lehet: úgy bizonyosan mély fájdalmat 
és aggodalmat szülnének a hű országlakosok szivében, kik 

semmi szentebbet, semmi drágábbat nem ismernek századok 
szokása által szentesített polgári létöknél, alkotmányuknál, 
törvényeiknél." 

Tanácsolják aztán, fontolja meg ő felsége: vájjon nem 
hasznosabb-e a jelen körülmények közt az országgyűlést 
egybehívni, mit kttlönben is a beligazgatás annyi s oly fon- 
tos ügyei igényelnek? 

„. . . . A hű alattvalók legbensőbb meggyőződésével 
hiszi ezen engedelmes kanczellária, hogy a nyílt, törvényes 
út, mely bizodalmat ébreszt s a kedélyeket kiengeszteli, 
mind a legfelsőbb királyi méltósággal, mind a nemzet kivá- 
nataival, következőleg a haza javával, úgy ezen mint min- 
den más esetben, legjobban megegyez; és semmi kétség, 
hogy mennél továbbra halasztatik az Országgyűlés, történjék 
az bármi tekintetből, a kölcsönös bizodalom és ragaszkodás 
annál inkább kihűl." 

„Azt hiszi tehát ezen engedelmes kanczellária, hogy 
sem az országgyűlési tárgyak, sem a jelen zajos idők te- 
kintetéből nem tanácsos elhalasztani az országgyűlést. Hogy 
az, mi némely európai államokban jelenleg történik, hazánk 
alkotmányával s törvényeivel egyenes ellentétben áll, két- 
ségtelen: miért gondolni sem lehet, hogy az országgyűlés 
részéről valamely hasonló indítvány tétessék. Soha nem volt 
pedig alkalmasabb idő, melyben a rendek, a tárgyalások 
méltósága és higgadtsága s a Felséged iránti hűség és tisz- 
teletnyilvánítás által, a világ előtt meggyőzőbb bizonyítvá- 
nyát adhatnák annak, hogy csak a megtisztult s a legfel- 
sőbb hatalom által mérsékelt, alkotmányos elvek tehetik 
szilárddá s állandóvá a polgári társaságot. Azt sem hiheti 
ezen engedelmes kanczellária, hogy a nemzet oly kevéssé 
ismerné a maga előnyét s oly gondatlan lehetne, hogy el- 
mulaszsza felhasználni a kínálkozó alkalmat, melyben Fel- 
ségednek, a jelen európai körülmények közt nem közönyös 
és nem czélszeríítlen megnyugtatást szerezzen; vagy hogy 

épen má§ valamit kívánjon, mint a mit jogosan kívánhat 
8 az igazságos fejedelem megadhat." 

„De még akkor is, ha feltenni lehetne, hogy az ország- 
gyűlés a maga törvényes korlátait túllépni akarná, ezen en- 
gedelmes kanczellária legszorosabb kötelességének tartaná, 
Felségednek tanácsolni, hogy azt királyi hatalmával vezesse 
vissza a törvényes útra. Szinte a legfelsőbb akarattól függ, 
azt bármikor is szétoszlatni. A mi időnkben is, 1796-ban és 
1802-ben, talán nem elég fontos okokból, minden vigaszta- 
lás nélkül bocsáttattak haza az ország rendéi : és Ők mégis 
mind a következő országgyűlésen, mind országgyűlésen kí- 
vül, 1812-től 1815-ig, a hűséges magyaroknak bizonyították 
be magokat Felséged előtt." 

A kormányszék e véleményében egyedül gróf A 1 m á s y 
I g n á c z alkanczellár ^) és báró P ü c h 1 e r udvari tanácsos 
nem osztozott. Bár az újonczkivetést a törvények értelmében 
ők is csak országgyűlés által eszközölhetőnek állíták; e za- 
jos időkben mindazáltal nem vélvén tanácsosnak az ország- 
gyűlés egybehivását, az újonczokat a megyék által határo- 
zott számban toborzás útján javasiák kiállíttatni. A kormány- 
szék e külön vélemiényt is felterjeszté ugyan a királynak; 
de egyszersmind azt meg is czáfolván, a toborzásnak a 
jelen körülmények közt czélszerűtlenségét győző érvekkel 
bizonyította be. 

De a magyar kir. kanczelláriának ezen előterjesztése 
sűkeretlen maradt. Az udvar, mely ez időben az európai 
ügyek rendezése végett a kűlhatalmakkal egymásután több 
congressust tart vala, ezek közelében egyátaljában nem 
akarta előidézni egy alkotmányos nemzeti gyülekezet jele- 
netét. Hatalmának tudatában büszkébb vala, mintsem haj- 
landó volt volna, ama kűlhatalmaknak a maga állami min- 



í) Ezért inondá neki utóbb egy kanczelláriai tanácsos : „Ha Eicel- 
lenüád hevessége az országot és a királyt e zavarba tudta hozni, tessék 
most bülcseségével mind a kettőt kisegíteni-" 

denhatósága mellett még valami egyebet is felmutatni biro- 
dalmában, mi avval talán nem látszanék teljes összhang- 
zásban lenni. Á német miniszterek tanácsai által inditott 
Ferencz tehát hallani sem akart az országgyűlésről; bár 
ekkoron a nápolyi forradalom már egészen elfojtva, a pie- 
montinak gyors elnyomása pedig szinte bizonyos lévén, 
semmi sem gátolta őt annak egybehivásában. És, bár a 
dolgok ezen állásában az újonczok kiállításának szüksége 
sem volt olyannyira égető, hogy azt halasztani nem lehetett 
vohia: a király april 4-én (1821-ben) Laibachból, hol a 
hatalmak az olasz ügyek miatt congressust tartottak, kelt 
udvari parancsában valóban megrendelte az űjonczszedést. 
Némi hatása azonban mégis lett a kanczellária előterjesz- 
tésének. Elébb az udvar 35 ezer újonczot szándékozik vala 
kivetni az országra; most azonban, mintha ezen első lépésé- 
nél a nemzet legsarkalatosabb jogai ellen, némileg még kí- 
mélni akarná annak alkotmányos érzelmeit, s elvenni élét 
a kétségtelenül kitörendő ellenzésnek, némileg szeliditeni 
ügy ekézett a parancs törvénytelenségét: csak azon hátra- 
lékok kiállítását követelte, melyek az utolsó franczia 
háború korából felmaradtak. „Atyai gondoskodásunknál 
fogva, — így szól egyebek közt a királyi parancs — mely- 
lyel az istentől kormánypálczánk alá vetett népektől az 
eszeveszett, gonosz lázadás maszlagát elhárítani törekedünk, 
rendeljük: hogy a magyar ezredek pótlására azon újon- 
czok, kik az 1813-ban kivetett 60,000 főből hátralékban 
maradtak, valamint azok is, kik az 1815-ben kivánt 30,000 
főből azonnal ki nem állíttattak, s kiknek kiállítása utóbb, 
a bekövetkezett békében, felfüggesztetett, a lehető leg- 
rövidebb idő alatt a kitűzött gyülhelyekre küldessenek." 

Az udvari parancsban említett két év folytában az 
országra rótt kilenczven ezer újoncz kiállitása szinte csak 
országgyűlésen kivűl, egyedül udvari rendelet által, önkényesen 
s épen oly törvénytelenül kívántatott vala a megyéktől, 
mint jelenleg az akkor fenmaradt hátralékok kiállitása. 

HorTáthMMS5éT Magyuonxág tört-bői. 7 

Szó nélkül akkor sem hagyták a megyei hatóságok az ön- 
kény által okozott törvénysértést; s a legtöbb megye ismé- 
telt királyi parancsok s fenyegetések daczára sem volt reá- 
birható, hogy hatóságilag szedje be a reá rótt üjonczokat. 
Tekintetbe vévén mindazáltal a rendkívül súlyos körül- 
ményeket 8 a veszélyt, melynek nagysága a katonaszedés 
halasztását nem engedte, nem ellenzék a megyei rendek, 
hogy a tiszti kar nagyobb mérvben intézzen hadtoborzást, 
B egyesek is szabad, önkéntes ajánlatok által járuljanak 
mennél több űjoncz kiállításhoz; kötelezettséget mindazáltal 
arra nézve nem vállaltak, hogy az újonczok a kormánytól 
kivánt számban állíttassanak a zászlók alá. Á kormánytól 
követelt 90 ezer újoncz ily önkéntes ajánlatok által is nagy 
részben ki Ion állítva az említett két év folytában, úgy hogy 
csak 28,420, s ezek is jobbára 1815-ben, s csak azért marad- 
tak hátralékban, mert a béke helyreállván, a katonaszedést 
• maga a kormány szüntette meg. 
A megyék Most azonban, miként előadásában az udvari kanczel- 

válaszai. 

lária bó'ségesen bebizonyította, mi sem gátolta a királyt, 
megtartani a törvényes formát, s országgyűlésen tárgyal- 
tatni a magyar ezredek kiegészítését. A megyékben ennél- 
fogva, hol, mint fentebb elbeszéltük, különben is élénk volt 
az elégületlenség a kormánynak mindenre kiterjedő kény- 
uralma s reactionárius szelleme miatt, nagy zajt ütött az 
april 4-ki rendelet. A rendek minden megyében, — és 
mert e tárgyban a legudvariabb szellemű sem merte pár- 
tolni az udvart s legalább is elnémult — majdnem egy- 
hangúlag kijelentették, hogy azon körülmény, miszerint 
a kormány most csak a múlt évek hátralékait kívánja pót- 
lólag kiállíttatni, miután a kivetés azon években sem volt 
törvényes, egyátaljában nem s annál kevésbbé ad neki 
jogot, ismét mellőzni a törvényeket, minthogy akkor a 
király maga ismételve biztosította a nemzetet, hogy a tör- 
vény akkori mellőztéböl, mit végveszély menthetett, soha 
semmi következtetést nem vonand a jövőben az alkotmány 

gyöngítésére. SŐt most, midőn ö felségét semmi sem gátolja 
az országgyűlés egybehivásában , a nemzet annyival jogo- 
sabban követelheti a törvény megtartását, mivel a szükség 
idején oly méltányosan, engedékenyen és készségesen hajólt 
az udvar kivánatára. Követelik ennél fogva: hirdessen a 
király országgyűlést, melynek törvényes ideje különben is 
annyi évek előtt elmúlt, s melyet az országnak minden 
tekintetben pangó, sülyedt állapotában, a törvények oly 
súlyos sérelmei s a legszükségesebb javitásoknak oly régóta 
elhalasztása után még tovább mellőzni a közügyek pótol- 
hatatlan kára nélkül már lehetetlen. 

A megyék feliratai azonban szintoly kevéssé vétettek 
az udvarnál figyelembe, mint elébb a kir. kanczellária elő- 
terjesztései. Ujabb udvari parancsok küldettek a megyékre, 
a rendeket királyi kegyvesztéssel s annak súlyos következ- 
ményeivel fenyegetők, ha engedelmeskedni tovább is vona- 
kodnának. A húrok még nem feszültek egészen szakadásig. 
Számos megyék , melyekben a kormánynak, a múlt évek 
alatt, a fentebb elbeszélt módon tetemesebben sikerűit vala 
meggyöngíteni az alkotmányos ellenzéket, megfélemledve 
hajoltak meg a király haragja előtt. Voltak azonban megyék, 
melyek az oly kiáltó törvénysértéshez egyátaljában nem 
akartak segédkezet nyújtani. Ezekbe a kormány, miután a 
főispánok és főispáni helytartók által a rábeszélés, megvesz- 
tegetés és megfélénkítés minden eszközeit kimerítette, királyi 
biztosokat küldött, kik azokat engedelmességre szorítsák. 
Az európai eseményekkel azonban az év folytában még 
inkább elfoglalva volt a bécsi kabinet, mintsem hogy reá 
ért volna, ez ügyre nagyobb gondot fordítani. De, mi leg- 
inkább indíthatá, tanácsosnak sem látszik vala erőszakolni 
a dolgot, midőn a forradalmi szellem még mindenfelé oly 
élénken tűnt elő Európában, s midőn, bár a nápolyi és 
piemonti mozgalmak teljesen elnyomattak, a béke biztosí- 
tása végett a hadsereg nagy részét hosszabb ideig ezen 
államokban s a szinte elégületlen s forrongó lombard-velen- 

czei királyságban kellett hagyni. A királyi biztosok ennél- 
fogva nem vittek magokkal felette szigorú utasítást az illető 
megyékbe: inkább rábeszélés, vesztegetés, megf élénkítés s 
más hasonló erkölcsi eszközök által kell vala hatniok, mint 
erőszakkal. Hol a dolog így nem ment, ott az, hallgatással 
mellőztetvén, elaludni hagyatott. Miután a megyék nagyobb 
része a kivánt újonczokat ily módon végre mégis csak ki- 
állította, a kormány ezen engedetlen megyék iránt alkal- 
masabb időre halászta erélyesebb rendszabályait, midőn 
egyszersmind az adóügyben is intézkedni szándékozék. 
A hadi adó ^ pyrenaci és appennini félszigeteken támadt fórra- 

dalmak, bár az osztrák birodalmat közvetlen nem illették, 
sőt az egy szomszéd piemontit kivéve*, arra nézve köze- 
lebbről veszélyesek sem valának, tömérdek pénzöszvegbe 
kerültek a bécsi udvarnak. Ez a legitimitási elv és reactio 
teljes diadalát mintegy életkérdésnek tekinté magára nézve, 
s a Nápolyba és Piemontba rendelt beavatkozási hadak 
költségein felül egyebütt is nagy öszvegekkel segélyezte a 
reactio pártját. A még különben is gyönge lábon álló biro- 
dalmi pénzügy ezt felette sajnosán érezé. Uj államjövedelmi 
forrásokat nyitni nem volt volna ugyan lehetetlen a még 
sok tekintetben fejletlen államban; de a reactionárius kabi- 
neti politika, mely a birodalom tartományait, a forradalmi 
és szabadelvű eszmék beszivárgásának meggátlása végett, 
a többi Európától lehetőleg elszigetelni fő feladatának te- 
kinti vala, olyasmit tenni nem engedett, mi az ipart, keres- 
kedelmet tetemesen élénkíthette, s az államjövedelmeket e 
mellékes utakon szaporíthatta, a népet pedig nagyobb egyenes 
adó fizetésére is képesebbé tehette volna. Midőn a régi 
papírpénz beváltása, 1820-ki márczius elején, a bécsi bankra 
bízatott, e pénzjegyből még 450 millió rft. vala forgalom- 
ban; s hogy a bank e munkálatot végrehajthassa, az állam 
több ízben új kölcsönökhöz lőn kénytelen folyamodni, 
melyek e bankba folytak, s az állam kamatterheit évenként 
négy millió fttal szaporították. Az államadósságok öszvege, 

melynek törlesztéseié és átváltoztatására 1818-ban (márcz. . 
21-kei pátens által) egy új financzmunkálat indíttatott meg, 
a 488 millió ftról, mennyit az akkor tőn, ismét tetemesen 
emelkedett; a hiány pedig az évi költségvetésben növe- 
kedett. A só ára, vámok, dohány egyedáruság s más indirect 
adózások tekintetében az egész monarchiában már rég oly 
rendeletek léteztek, hogy mi 1816 előtt váltó czédulákban 
fizettetett, azontúl ezüstben fizettessék; mi által ezen adó- 
nemek a létező körülmények közt lehető legmagasabb fokra 
lőnek felcsigázva. Nem maradt ennélfogva más mód, vagy 
helyesebben szólva, a bécsi kabinet, elfogadott kormány- 
politikája mellett, nem tudott más módot találni, az állam- 
jövedelmek szaporítására, mint a hadi adót Magyarország- 
ban is feljebb emelni. 

E tárgy iránt a kabinet és a magy. kir. kormány- 
székek közt már 1820-ban megkezdettek a jegyzékváltások. 
A kabinet azt kivánta, hogy a magyar hadi adó, mely utol- 
jára az 1812-ki országgyűlésen az egy évvel elébb forga- 
lomba tett papirpénzben , az úgynevezett váltó-jegyekben 
5,200,000 forintra határoztatott, 1821-ki november 1-től 
kezdve , ugyanezen számszerinti öszvegben ezüst pénzben 
fizettessék, s ezen adófelemelés, szintúgy mint az újoncz- 
kivetés, országgyűlés közbejötte nélkül udvari parancs által 
eszközöltessék. A kormányszékek, a kir. helytartótanács 
szintúgy mint az udvari kanczellária, a királyhoz és a csá- 
szári udvari kamarához intézett több rendú előterjesztések- 
ben czáfolhatatlaniil kimutatták, hogy e rendeletet, elnézve 
annak törvénytelenségétől, egyedül az adózó nép szegény- 
sége s fizetési képtelensége miatt is, lehetetlen foganatosí- 
tani. Kimutatták e kormányszékek, hogy a nép a háborúk 
idején viselt rendkivűli terhek, s a papírpénznek kétszeres 
leszállítása következtében, — mi által elébbi száz forintja 
nyolcz forintra olvadt le — továbbá az ipar és kereske- 
delem akadályai s pangása miatt oly szegénynyé lett, 
hogy adóját, — miként a tetemes, behajthatatlan hátralékok 

bizonyítják, még papírpénzben sem képes teljesen leróni. E 
pénzhiány nagyságát kétségtelenné teszi az, hogy a nép a 
legszükségesebb élelmi szerek egyikét, a sót, sem képes 
magának megszerezni kellő mennyiségben: a sófogyasztás 
1818-ki nov. kezdetétől a következő évi novemberig az 
elébbi év fogyasztásával összehasonlítva, tizenkét millió 
fonttal csökkent az országban; mi, tekintve ezen élelmi 
ezikkely szükséges voltát, csak a nép kezén forgó pénz- 
öszveg csökkentéből származhatik. A tények ilyetén állá- 
sában az adónak ezüstre, tehát 5,200,000 vftról 13,000,000 
vftra emelése szükségkép azon következményt vonná maga 
után, hogy vagy az adó maradna nagyobb részben behajt- 
hatlan^ — mely esetben annak felemeléséből a kincstárra 
semmi haszon nem áradna; vagy, ha annak behajtása a 
legszigorúbb módok által eszközöltetnék, s különösen az 
adózó földnépnek tőkevagyona, barma, gazdászati eszközei 
stb. koboztatnának el, adózási képessége a jövőre egészen 
megrontatnék. Az adózók egy része ily módon végkép 
tönkre jutna; más része ismét annyival kevesebb sót fogyasz- 
tana, mennyivel több adót kénytelen fizetni, — mely eset- 
ben, azon kivííl, hogy az egészségi állapot, emberekre s 
barmokra nézve veszélyeztetnék, még a kincstárnak sem 
lenne reménylett jövedelemszaporodása. A kormányszékek 
ezeknél fogva tanácsiák a királynak, halasztaná ez ügyet 
akkorra, midőn az adózó nép fizetési képessége nagyobb 
leend; idő közben pedig e képességet gyarapítsa a keres- 
kedelem s evvel kapcsolatban álló ipar s termelés növelése 
által, miként azt az 1802-ki országgyűlés indítványozta volt. 
Javasolják továbbá a sóár leszállítását, hogy e szükséges 
élelmi czikk fogyasztása^ mind a nép javának, mind a kincs- 
tár jövedelmeinek érdekében, szaporodjék. A fogyasztás e 
növekedése, mi az árleszállítás következtében épen a leg- 
szegényebb sorsú adózók osztályában történnék legnagyobb 
mértékben, nem lehet közönyös dolog a kormányra nézve; 
a bányák kimeríthetlen gazdagsága mellett pedig semmi 

sem gátolja az árleszállítást. Javasolják végre, (igyekezzék 
ő felsége kormánya a pénzügyet valahára jobb karba állí- 
tani; különösen eszközleni: szűnjék meg az ezüstpénz foly- 
ton áru lenni, s az ipar és kereskedelem nagy kárával, 
csak tőzsde-nyerészkedések tárgyádl szolgálni. Orvoslandó 
volna azon baj is, miszerint míg az igazságszolgáltatásnál 
a magánosak ügyeiben a régi papírpénz ezüst gyanánt s 
avval egy értékűnek tekintetik, a kormány a közjövedel- 
meknél ugyanazt csak harmadfélszerte leszállított értékben 
fogadja el, stb. 

Ezen 8 hasonló értelmű több rendű kormányszéki elő- 
terjesztéseknek azonban nem lett egyéb sükere mint, hogy 
az adónak szándéklott fölemelése egy évvel későbbre ha- 
lasztatott. De a következő évben, midőn Olaszországban az i8««. 
osztrák hadak könnyíí diadalmai után a belföldi kormányok 
kiméletlen szigora a szabadelvűségnek, carbonarismusnak 
s a nép alkotmánysóvárgásainak minden bármi mérsékelt 
nyilatkozatát erőszakosan elfojtották, s a kivételes törvény- 
székek borzasztó működései a reactiot ott is teljes diadalra 
vezették: a bécsi kabinet Magyarországban sem talált többé 
okot alkotmánysértő szabályainak elhalasztására. Bár azok- 
ból, miket a magyar kormányszékek a királynak, a nép 
adóképességének gyarapítása végett ajánlottak volt, foga- 
natba semmi sem vétetett: az udvar augusztus 13-kán mégis 
kibocsátotta rendeletét, mely az eddig váltó pénzjegyekben 
íizetett adót a folyó évi november l-jétől kezdve, ezüstben, ' 
v^agy ama pénzjegyek harmadfélszer nagyobb mennyiségé- 
ben parancsolá beszedetni. Egy másik, ugyanazon napon 
kelt rendelet, mintha a kormány maga is sokalni látszanék 
az ekként felemelt adót, annak öszvegét mintegy fél millió- 
val leebb szállította. 

A rendelet nem lepte meg váratlanul az országot, mert 
annak híre a kormányszéki tárgyalások következtében már 
átszivárgott vala a közönségbe. De azért a rendelet kihir- 
detésekor nem kevésbbé jajdultak fel a nemzetnek szintúgy 

nemadózó mint adófizető osztályai. Áz üjonczállitási rende- 
let után ezen újabb, súlyos alkotmánysértés annál nagyobb 
fájdalmat sőt levertséget okozott az ország rendéiben, mivel 
abban mindenki az udvar elhatározott szándékát látta, magát 
az alkotmányon végkép tiiltenni, s az országot a német 
örökös tartományokban divatozó kényuralom alá vetni. És 
más értelmet nem is lehetett adni e törvénytelen rendelet- 
nek. Midőn a múlt évben az újonczállítást megrendelő 
parancsolat kibocsáttatott, az annak végrehajtásában buzgól- 
kodó főispánok s más kormányügynökök még azon ment- 
séggel támogathatták az udvart, hogy az Olaszországban 
kiütött forradalmak s azoknak Lombardiára s más olasz 
tartományokra is áttérj edhetése a magyar ezredek kiegészí- 
tését s harczlábra állítását oly hosszú időre, mint a meny- 
nyit az újonczkivetés országgyűlési tárgyalása igényelne, 
veszély nélkül halasztani nem engedi. Ezen érv nem csök- 
kenthété ugyan a törvénysértés súlyát; de némileg elnémít- 
hatá az ellenzéket. Jelenleg azonban még ily gyönge érvvel 
sem lehetett fellépni az országgyűlés mellőzésének mentsé- 
géül; semmi égető szükség, semmi fenyegető veszély nem 
áll vala a kormány előtt, mely miatt az adófelemelést oly 
rögtön megrendelni s az alkotmányos tárgyalástól elvonni 
kényszeríttetnék. Olaszországban a megtorló szabályok síri 
csöndet eszközöltek; a reactio Európa nagyobb' részében 
diadalát ünnepelte; a magát Spanyolországban még tartó 
forradalom, távolsága miatt, semmi jelentékenyebb aggodal- 
mat nem okozhatott a bécsi kabinetnek, kivált miután re- 
mélheté, hogy a nagy hatalmaknak e végett Veronában 
készülő congressusa a békét a pyrenaei félszigeten is hely- 
reállítandja; a görögök mozgalmait az udvar magára nézve 
maga is oly csekély fontosságuaknak tekinti vala, hogy 
abba még diplomatikai utón sem igen avatkozék. A pénz- 
ügy állapota sem volt már annyira kétségbeejtő, hogy avval 
az alkotmány ily siilyos sérelmét indokolni bármi gyöngén 
is lehetett volna. Az ügyek ezen állásában tehát a kormány 

e lépésebői mindenki kénytelen Ion azt következtetni, hogy 
általa a kabinet magára az alkotmányra szándékozott mérni 
a halálos csapást. 

A megyék ennél fogva^ zajos gyűléseikből mindnyájan a megyék 

ellenzösea 

a legmélyebb hazafiúi fájdalom hangján írtak fel a király- 
hoz, a rendelet visszavonását s az országgyűlés mennél 
elébbi egybehivását kivánván. Csak az egy Békés megye, 
melynek nagyon csekély számú, vagyontalan rendéit s önző 
tiszti karát a Harucker-féle örökség által a megyében min- 
denhatóvá lett Wenkheim családnak már egészen sikerűit 
vala az alkotmányos érzelmekből kivetkeztetnie, — az egyet- 
len Békés megye fogadta megnyugvással az udvari rende- 
letet. Sőt, fájdalom, vastag önzésében annyira megfeled- 
kezett hazafiúi kötelmeiről, hogy hálafeliratot intézne a 
rendeletért, mely az ezüstben behajtandó adóból a hivatal- 
nokok diját hasonló pénznemben, tehát hannadfélszerte 
nagyobb öszvegekben engedélyezé fizettetni. A többiek, 
hogy az alkotmánysértést a kormány még azon vonakodás- 
sal se indokolhassa, melyet a nemzet részéről minden adó- 
felemelési szándékainál tapasztalni szokott, — midőn az 
országgyűlés egybehivását szorgalmazák, egyszersmind eleve 
is kijelentették: hogy, miként a múlt kor veszélyei közt 
nem késett, úgy most sem vonakodik a nemzet teljesíteni 
a király méltányos kivánatait, ha azokat törvényszabta 
módon adandja elő; a törvény a megyéknek még tárgyalni 
is tiltja az újonczállítási és adóügyi kérdéseket. 

De az udvar azt hitte, hogy kitartása őt most is czél- 
jára vezeti, s a vármegyék némi zaj és háborgás után, mit 
lecsillapítani nem leend nehéz, az erély előtt végre majd 
csak meghajolnak. Az országgyűlés egybehivására vonat- 
kozó kérelmeiket tehát hallgatással mellőzvén, a rendelet 
végrehajtását nekik újabban is nagyobb szigorral meg- 
hagyta. Sőt az újonczállftás ügyében engedetlen vármegyék- 
hez intézett leirataiban, e tárgyat is felmelegítvén, az 
újonczhátralékok kiállítását szinte szigorúan sürgeté, kije- 

lentvén, hogy mind a két kérdésre nézve ez változhatlan 
akarata o felségének. 

A megyék egy része, melyekben a fentebb elbeszélt 
módokon a megyefőnököknek 'sikerűit vala az alkotmányos 
ellenzéket meggyöngíteni, vagy az elcsábított kisnemesség 
nyers tínncgével az értelmiség s hazafiság fölött még foly- 
ton zsarnokoskodni, ismét meghajolt a szigorú királyi parancs 
előtt, s annak foganatba vételét hatósági végzéssé emelte. 
A megyék nagyobb része azonban nem engedte magát ily 
könnyen megfosztatni leglényegesb alkotmányos jogaitól. 
Ujabb feliratokat intéztek tehát a királyhoz, melyekben 
részint az ország határozott s világos törvényeire hivat- 
kozva, kijelenték, hogy az alkotmányon oly mély sebet ej tó' 
nyílt parancsot végrehajtaniok tilos; részint az anyagi álla- 
potok szomorú pangását élénk színekkel ábrázolva, az adó- 
rendeletvégrehajtásának lehetetlenségét bizonyítgaták; részint 
komolyan figyelmeztették a királyt, hogy trónjának csak a 
törvények képezhetik megingathatlan alapját s minden 
viszontagságok közt erős támaszát; részint ismét kérőleg 
folyamodnak vala a király atyai szivéhez: ne ébreszszen 
bennök ily féle súlyos harczot a fejedelem iránti engedel- 
messég ö a töi-vények tisztelete között; s reményöket feje- 
zek ki, hogy bizodalmokat, hitöket a királyi szó szentségé- 
ben nem fogja megingatni; hanem mielőtt, mint leiratában 
fenyegetődzik , más eszközökhöz nyúlna, megtartandja az 
országgy illést, melyet az ország jólléte, a közügyek minden 
ágában teendő reformok elutasíthatlan szüksége különben 
is múlhatlanúl igényel. 

A nemzet ezen alkotmányos küzdelmeiben, ha nem is 
épen vezér-, de legkitűnőbb szerepet Bars megye rendéi 
játszanak; ők fejtettek ki legszilárdabb állh'atatosságot, 
legernyedetlenebb szívósságot, s oly megtörhetlen hazafias 
erélyt az alkotmány védelmében, hogy magoktartása a 
gyöngébbeknek is buzdító például szolgált. Méltó tehát, 
hogy e megye küzdelmeit legtöbb figyelemmel kisérjük. 

Minthogy az utóbbi kir. leiratban kijelentetett, hogy a ki- 
rálynak ez megniásithatlan akarata: a megye rendéi, mielőtt 
a kormányhoz válaszolnának, tudván, hogy József főherczeg 
nádor, kinek törvényes közbenjárását egyébiránt ugyanekkor 
szinte kikérték, az udvarral maga is feszült viszonyban 
lévén, a nemzet ügyét legjobb akarattal sem támogathatja 
sükeresen, 1823-ki február 18-kán a koronaörökös Ferdi- 
nánd főherczeg közbenjárásához is folyamodtak. Ugyanezt 
tette Bars példájára több más megye is. 

De valamint a nádor, úgy a koronaörökös közben- 
járása is stikeretlen maradt. A király, a hozzá intézett fel- 
iratokra, melyek a rendeletek visszavonását s az ország- 
gyűlés egybehivását sürgették, többé nem is válaszolt; 
hanem a megyefőnököknek az udv. kanczellária által elnö- 
kileg meghagyta, hogy változhatlan akaratának végrehaj- 
tásához fogjanak. A kormány, e szigora által számos megyé- 
ben czélját érte ; melyek azonban , midőn meghajólásukat 
s e rendelet végrehajtása iránti készségöket feljelentették, 
nem mulaszták el egyszersmind újabban is sürgetőleg kö- 
vetelni az oly rég mellőzött országgyűlés mennél elébbi 
kihirdetését. 

Más megyék azonban, számszerint mintegy tizenöten, 
melyek közt Barson kivűl Nyitra, Nógrád, Borsod, Gömör, 
Zemplén, Soprony, Komárom, Vas és Zala leginkább ki- 
tűntette magát hazafias erélye és szilárdsága által, — miután 
felirataikra választ sem nyertek, a megyefőnököknek a kir. 
rendelet foganatba vételére tett intézkedéseit megsemmisí- 
tették; az adószedőket s más tisztviselőiket a hadi adónak 
ezüstbeni beszedésétől egyenesen letiltották; s el lévén tö- 
kélve, a törvénytelen parancsoknak egészen az anyagi kény- 
szerítésig ellentállani, körleveleikben egymást szilárd kitar- 
tásra buzdították. 

De a bécsi kormány most , midőn Olaszországban a 
béke teljesen helyreállott, s példája és ösztönzései szerint 
a többi kormányok is mind az appennini félszigeten, mind 

Németországban a reactiot teljes uralomra emelték, — erő- 
sebben el vala tökélve, mint valaha, a maga szándékait 
erőhatalommal is keresztülvinni, s az alkotmányos ellenzéket 
ama néhány megyében, mint nem tűrhető „vakmerőséget" 
egyszer mindenkorra megtörni. Az engedetlen vármegyékre 
tehát királyi biztosokat küldött, kik akaratának, ha jó sze- 
rével nem megy, szigor alkalmazásával is, foganatot szerez- 
zenek. A kinevezett királyi biztosok, a kényuralom e bűnös 
eszközei, a következők valának: Báró Eötvös Ignácz, 
koronaőr, gróf Cziráky Antal, gróf Amadé Ferencz, 
báró Malonyay János, Lónyay Gábor és báró Wenk- 
heim József. Ezek egynémelyike több megyében is meg- 
bízatott a kir. rendeletek végrehajtásával, miért gúnyosan 
„ambulánsoknak" neveztettek. 

£s nemsokára hasonló súlyos idők álltak vala be, 
hasonló erőszakos hatalmaskodások színhelyévé lőn az ország, 
mint n. József végső kormányévei alatt. De mindinkább a 
nemzetben is szintoly szilárdságot, oly bátor és szívós ellent- 
állást fejtett ki a szabadságszeretet és alkotmányos érzelem, 
mint akkor, midőn József erélye végre megtört s magát 
kénytelennek látá, visszavonni törvénytelen rendeleteit. A 
passiv ellentállás eredményei azonban jelenleg gyümölcsö- 
zőbbekké lőnek, mint József halála után: a különben is 
sokkal fejlettebb nemzet ezentúl nem hagyta magát többé 
letereltetni a haladás ösvényéről. 

A királyi biztosok, az illető megyékben megjelenvén, 
eleinte a szokott kormány fogások, Ígéretek, vesztegetések, 
majd fenyegetés, megfélemlítés által ügy ekéztek az udvari 
rendeleteknek sükert szerezni. Azon köríílmény, hogy a 
biztosok váratlanul s jobbára ugyanazon időben jelentek 
meg a megyékben s tartották meg elnökletük alatt az első 
közgyűléseket, — minél fogva a megyei hatóságoknak az 
egyetértés eszközlésére idejök s alkalmok nem vala, néhol 
sükeressé tette felléptöket: megint egynémely megye meg- 
hajolt fenyegetéseik előtt. 

De a feladat végrehajtása nem volt mindenütt oly 
könnyű, mint azt Bécsben egyelőre hitték. Több megye a 
biztosok minden fondorlatainak és fenyegetéseinek daczára 
is hajthatatlan maradt. A biztosok és a rendek közt való- 
ságos harcz fejlett ki, melyben, míg karhatalom, nyers erő 
nem használtatott, a diadal csaknem mindenütt a rendek 
részére haj ólt. Egynémely biztos megszégyenítve érezheté 
magát a rendek élénk alkotmányos érzelme, hazafias erélye 
által. Mások még tényleges sérelmek ellen sem valának 
biztosítva a felingerűit, elkeseredett rendek gyülekezetében, 
így jár vala, például, Zemplén megyében Lónyai Gábor, 
ki oda különösen azon okból küldetett ki, mivel reménylék, 
hogy terjedelmes rokonságánál s összeköttetéseinél fogva, 
jó szerével is keresztűlviendi a parancs elfogadását. De 
Lónyai épen azok részéről talált leghevesebb ellenzésre, 
kiktől támaszt, pártoltatást vára. Midőn a gyűlésben meg- 
jelenvén, az elnöki széket elfoglalta, egy vérrokona, Lónyai 
László, a széket erőszakosan ragadta ki alóla. Még nagyobb 
személyes veszélyben forgott, mint mindjárt elmondok le- 
szünk, Eötvös Nyitrában. 

A megyék e szilárdsága azonban a kormányt még 
kiméletlenebb önkényre s erőszakra ragadta. A biztosok 
ujabb utasításokat vőnek, melyek által felhatalmaztattak, 
mindenütt, hol ellentállásra találnak, minden tekintet nélkül 
katonai karhatalmat használniok. A posta-hivataloknak pedig 
meghagyatott, hogy a megyék egymás közti levelezéseit 
figyelemmel kisérjék s mind azon leveleket, melyek a kor- 
mány érdeke ellen irány ozvák, lefoglalván, Bécsbe küldjék. 

A biztosok tehát katonai kisércttel tértek vissza a „5**^^"^, 
csökönös megyékbe. A gyülésteremeket fegyveres erővel fellépése. 
vétették köi-űl; a tiszti kart és a szónokokat elfogatassál 
fenyegették, ha az udvari parancsoknak tovább is ellen- 
szegülnének; némelyeket közölök házaikban őrizet alatt 
tártának; irott Ígéreteket és esküt erőszakoltak ki tőlök, 
hogy a parancsoknak foganatot szereznek. A karhatalom- 

mai mind addig a megye nyakán ültek, míg a végre- 
hajtás be nem következett. Megbizatásukban ekként eljár- 
ván, nehogy távoztuk után az ellenzék feltámadjon és 
mindent elrontson, a rendeket gyílléstartástól eltiltották, s 
a megyei pecsétet lefoglalták. Az erőszak előtt meghajolni 
kénytelen megyék a magok védelmére nem tehettek egye- 
bet, mint hogy jegyzőkönyveikben feljegyezték, miképen 
csak erőszaknak engedtek. De a hol az ilyféle tény a biz- 
tosnak tudomására jutott, nehogy annak emléke megörö- 
kíttessék, a jegyzőkönyv megcsonkíttatott, a tényleirás kisza- 
kasztatott. 

a, 

Azonban csak ennyi engedelmességre sem mindenütt 
találtak a kir. biztosok, s hogy a parancsokot végrehajt- 
hassák, tényleges, physikai kényszerítéshez kellett nyúlniok : 
a tisztviselőket elfogatták, vasra verették, börtönnel sanyar- 
Komáromban. g^tták. Komárom megyében a biztos Kürthy alispánt két 
hétig tartá fogva saját házában s ostromlá a rendelet végre- 
hajtására. Nyitrában Eötvös biztos Uzovics János alispánt 
és Ocskay Ignácz szolgabirót, mint az ellenzés főtényezőit, 
bilincsekkel terhelve, börtönbe vetette ; mi azonban a gyű- 
lésre megjelent köznemességben oly ingerültséget támasz- 
tott, hogy midőn a terembe lépett, azok halált kiáltozának 
reá, 8 egy izmos suhancz kezéből, ki őt mellen ragadta, 
csak a mellette őrködő kotonatisztek szabadíthatták ki. 

Zemplén megyében Matulay és báró Vécsey Pál vol- 
tak az alkotmány legszilárdabb védelmezői. Eleinte Szirmay 
Ádám főjegyző is velők tartott, s midőn a biztos a jegyző- 
könyvből mind azt kitépetni rendelte, mi az elébbi gyűlések 
végzéseiből az ellentállásra vonatkozott, azt nemcsak hatá- 
rozottan megtagadta; hanem a jegyzőkönyvet melléhez 
szorítván, megesküdött, hogy e szentségtörésre segédkezet 
nyújtani soha sem fog. Azonban e miatt őrizet alá tétet- 
vén, fájdalom, megfogyatkozott állhatatosságában : még az 
napon feledve lőn az eskü, s végrehajtva az illető iratok 
megsemmisítése. Szirmay még azon évben a királyi tábla 



Kjritriban. 

birói székében vette el jutalmát engedelmességének s elpár- 
tolásának az alkotmányos ügytől. 

Nógrádban Wenkheim biztos még több erőszakot kö- Nótfridban. 
vetett el. Felolvastatván az udvari rendeleteket, s úgy a 
tiszti kar, mint a rendek részéről ellentállást tapasztalván, 
a gyűlést feloszlatta, Gyürky és Gyurcsányi alispánokat és 
a szolgabirákat katonáktól környeztetve, szállásaikra kisér- 
tette. Több napi fogság után e tisztviselőket egyenként 
erőlteté a kormány parancsainak elfogadására. A rendek, 
ezen erőszak ellen óvást teendők, minden tilalom daczára 
összegyűlni szándékoztak a tanácsteremben; de mivel azt 
elzárva, az ajtókat katonaságtól őriztetve találták, Prónay 
Ferencz szolgabíró által vezetve a kath. templom mellett, 
majd a temetőben kísérlettek gyűlést tartani, s onnan is 
elfizetvén, a szomszéd Szügy helységben a máiglan élő fűzfák 
alatt tartottak gyűlést, s hoztak tiltakozó határzatot, melyet 
aztán Szmercsányi Dénes főügyész a megyeház előtt fel- 
olvasott. Ezen irat aztán a legközelebbi hiteles hely, a váczi 
káptalan levéltárában tétetett le s iraték be a jegyzőkönyvbe. 
De alig értesült erről a kormány, haragjának egész súlyát 
érezteté a káptalannal. A rendek által letett irat elkoboz- 
tatott, a káptalan bejegyzése, a törvények különös ótalma 
alatt álló hiteles hely nagy sérelmére, a jegyzőkönyvből 
kiszakasztatott; maga a káptalan keményen megfeddetett. 
Annak egynémely tagja, különösen Balogh István kanonok, 
annyira megróvatott, hogy. Kitűnő egyénisége s érdemei 
daczára, azután még tíz év múlva is érezte az előmozdítá- 
sok alkalmával szenvedett' mellőztetésében a királyi kegy- 
vesztés következményeit. 

Zalában gr. Amadé Antal jelent meg kir. biztosul, s zaUban. 
vele egy időben szállá meg Egerszeget b. Mengen Vilmos 
ezredes alatt két osztály dragonyos, melynek tisztjei egyen- 
ként a megyei tisztviselőkhöz szállásoltattak be. A kir. biz- 
tos hosszabb ideig nem tartott gyűlést, mert ez előtt a 
tisztviselőket egyenként szándékozott megpuhítani. A tiszti 

kar, meggyőződvén, hogy ellentállása ezéltalan lenne, Her- 
telendy György alispán által kijelenteté neki, hogy az erőszak 
előtt engedni kénytelenek. Midőn azonban Amadé a gyűlést 
saját elnöklete alatt megtartotta, oly keserű szemrehányá- 
sokat kellett hallania, hogy a megyét kevéssel utóbb oda- 
hagyta, sőt biztosi tisztéről is lemondott. 
Baw megye Mindenek közt legügyesebb, legeszélyesebb volt Bars 

megye rendéinek eljárása. Mihelyt a királyi biztos által 
Nyitra megyében elkövetett törvénytelenségekről értesültek, 
május 2-án és a következő napon Sz.-Benedek városában 
közgyűlést tartván, a következőket határozták: nehogy a 
karhatalommal felruházott kir. biztos, kinek megjelenését 
megyéjökben is várják vala, a törvénytelen parancsokat a 
megye törvényes orgánumai által erőszakosan végrehajtat- 
hassa, a tiszti kar azonnal oszoljék fel s minden további 
hivatalkodástól tartózkodjék; a hivatalos pecsét a gyűlés 
végével a megye, — s ennek kulcsai a szent-benedeki con- 
vent s hiteles hely levéltárába tétessenek le; s végűi a 
táblabírák közöl egy bizottmány ^) neveztetett ki, mely, mint 
a jegyzőkönyv mondja, „a megyében a törvény értelme sze- 
rint előfordulandó politikai dolgokat s belső bátorság fen- 
tartását eszközölje, és a mennyire elkerülhetetlen szükségek 
pénzbeli költséget kívánnának, azt megtehesse, a megyébe 
szállított katonaság számára szükséges termesztményeket a 
házi pénztárból megszerezze, a megyéhez érkezendő leve- 
leket felnyissa; ezen tárgy'akon túl azonban hatalma ne 
terjedjen." Meghagyatott különösen a bizottmánynak, hogy 
ha a megyébe királyi biztos jőne, avval semmiféle érint- 
kezésbe ne bocsátkozzék, hanem a maga hatóságát azon 
naptól fogva teljesen megszűntnek tekintse. Végzés alkot- 



1) A bizottmány tagjaivá következő táblabírák neveztettek: Tajnay 
Antal, Szathraáry János, Kvassay Mihály, Jeszenszky Elek, Majthéuyi 
Lajos, Gyurcsányi Imre, Majthe'nyi Károly, Kosztolányi László, Zsembery 
József, Kiss József, Simonyi Lőrincz és Marsovszky István. 

tátott továbbá, hogy ha a kir. biztos a megye rendéit gyű- 
lésbe hívná, arra senki meg ne jelenjen ; s ha netalán e 
felhívásnak némelyek engedelmeskednének, e törvénytelen 
gyűlés végzéseit eleve is érvényteleneknek nyilatkoztatták. A 
rendek e gyülésökből, annyi stikeretlen után, még egy eré- 
lyes feliratot is intéztek a királyhoz s a királynéhoz, mely 
május 3-án útnak eresztetvén, Ambró Károly alispán 
egy nagy hatású hazafias beszéddel zárta be a gyűlést. 
„Harminczhét éve, monda egyebek közt, mióta nemes Bars 
vármegyében folyton hivatalkodom ; de hogy a haza köz- 
ügyei ily állapotba jutottak volna, sem nem hallottam, s 
még kevésbbé tapasztaltam . . . Ezen évek folytában a fel- 
séges uralkodó ház iránti hűségemnek s ragaszkodásomnak 
számtalan bizonyítványait adtam s adandóm ezentúl is, míg 
tart életem. De . . . megemlékezvén hitemről, melylyel ma- 
gamat a nemes megye határozatainak végrehajtására lekö- 
töttem, ... a magas királyi parancsokat nem teljesíthetem. 
. . . Ismerem a koronás fő iránti kötelességeimet; de tudom 
azt is, mire kötelez hitem hazám jogai tekintetében: ama- 
zokat nem fogom megsérteni; de hazám alkotmánya s ősi 
törvényei ellen sem cselekedhetem . . . Leteszem tehát a 
nemes rendek kegyességéből s bizodalmából viselt tiszte- 
met ; . . Es valamint e lépésem vallásosságból, a király iránti 
őszinte ragaszkodásból s igaz hazaszeretetből származik: 
úgy életem hátralévő részében semmi alkalmat nem mu- 
lasztandok el, melyben magamat nem kevésbbé a király 
hűséges alattvalójának,, mint a haza igaz polgárának tanú- 
síthatom ..." 

A felirat, mely a királyhoz intéztetett, Plathy Mi- 
hály jegyző tollából folyt, s erélyes, bátor hangját, a ha- 
zafiúi 8 alkotmányos érzelem áradozását, nem különben 
mint ékesszóló irályát tekintve, minden egyéb ezen kori 
feliratokat messze túlhalad, méltó , hogy főbb pontjai helyt 
foglaljanak e szomorú idők történelmének lapjain. 

Horváth M., 25 éy Magyarorszig tört. -bői. 8 

„Miután a magyar nemzet, daczára mind azon ellen- 
séges törekvéseknek, melyeket a rósz akaratúaktól ezen 
ország iránt a felséges ház uralkodásának kezdete óta ta- 
pasztalt, a maga jelleméhez és fejedelméhez máiglan hű 
maradt; miután a nemzet által önszántából megalapított 
mind a két nembeli örökösödést, és a királyi trónnak a 
nemzet vitézsége és ragaszkodása által megszilárdított állan- 
dóságát, számtalan okmányok, törvények s más történelmi 
emlékek a késő utókornak bőségesen hirdetik; és ekként 
a nemzetnek a többi népekével egyenlő vitézsége s közös 
erőfeszítése által megszerzett s fentartott béke már minden- 
kit azon édes reménynyel kecsegtetett, hogy megszűnvén 
valahára a háborúk viharai, biztos révben maradhatnak, s 
az annyi áldozatokkal kivívott gyümölcsöket békében éldel- 
hetik: e helyett azonban megújulnak nemzetünk régi sebei, 
a törvények tekintélye lerombolva, a nemesi udvarok s me- 
gyeházak fegyveresek által megsértve, a szó szabadsága 
elfojtva, a tisztviselők bebörtönözve, szóval, már maga al- 
kotmányos létünk is végveszélyre juttatva léteznek. 

„Szokatlan ámulat lepte meg a kedélyeket, midőn hal- 
lók, hogy egy magyar nemes nemzetségből származott fér- 
fiú, őre az ország szent koronájának, a szomszéd Nyitra 
megyében nem rég biztosi minőségben lépett fel; s Felsé- 
ged legmagasabb királyi nevében a megyeházat, hova még 
Felséged maga is katonai kiséret nélkül méltóztatik lépni, 
hadi néppel fogta köml ; a karokat s rendeket a kegyelmes 
kir. leiratok felolvasása után, a gyűlés rögtöni feloszlatása 
által, véleményeik nyilvánításában, mi mégis gyűléseink 
lényege, meggátolta; a tisztviselőket, a sarkalatos nemesi 
jogok ellenére, idézet s elmarasztalás nélkül, katonai őrizet 
alá vetette; nemesi udvaraikra, jogaik s birtokaik nagy sé- 
relmével, reátöretett; az esküvel kötelezetteket eskütörésre 
kényszerítette; a gyűlés jegyzőkönyvének s feliratának le- 
foglalása által a törvényes folyamodás útját elzárta; szóval 
minden jogot s méltányosságot megvetni s ekként Felséged 

törvényes tekintélyét a hatalomraali visszaélés által meg- 
sérteni nem iszonyodott; — és midőn hallók, hogy ő för- 
geteg gyanánt más megyéket is meg akar látogatni, s az 
ország szentséges institutióit mindenütt lábbal tapodni, a 
fejedelem iránti gyermeki szeretet kötelékeit mindenütt meg- 
szakgatni szándékozik : ekkor azonnal az öt évtized előtt 
lefolyt siralmas események emlékezete ébredt fel bennünk ; 
eszünkbe jutottak ama nagy, bölcs és igazságos fejedelem 
kisérletei, kit a közjó iránti rohanó buzgalma, s a törvé- 
nyeinkkel ellenkező tanácsok a törvény által kitűzött kor- 
látokon túlragadtak; úgy látszék, mintha az akkori időket 
látnók ismét megújulni. De, oh fájdalom! Azon fejedelem, 
a mi alkotmányunkat a maga szándokaival ellenkezni lát- 
ván, inkább a törvényes koronázatot mellőzte, inkább a 
nyilvános eskütételt tagadta meg; s midőn a rendeleteinek 
foganatba vételére fegyveres erő alkalmazását véli vala 
szükségesnek, azt inkább csak felmutatta, mint alkalmazta. 
Es mégis életének végperczeiben meggyőződvén^ hogy a 
magyar nemzet boldogsága egyedül honi törvényeinek he- 
lyes alkalmazásában keresendő, mindent visszavont, ő, ki 
meg sem jelenik királyaink sorában. De hogy most, egy 
törvényesen megkoronázott, igazságos fejedelem kormánya 
alatt törvényeink megsemmisíttessenek; hogy egy király, kit 
a világ legkegyelmesebbnek magasztal s mi magunk is oly- 
lyannak tapasztalánk, erőszakos eszközökhöz nyúljon; hogy 
ő, kit Európa hitetartónak s a legvallásosabbnak tisztel, 
esküvel pecsételt koronázati hitlevelét sértse meg, — látjuk 
ugyan, csodálkozunk felette, de még sem hihetjük. . . . 

.... „Legkegyelmesebb úr , kétségtelen , hogy újítás 
veszélyei fenyegetnek; vélemények terjedeznek a trónokra 
8 dynastiákra vészthozók; törekvések merülnek fel a köz- 
bátorsáff ® * ^^^^ felforgatására czélzók; maga Felséged 
trónja aláásatik, s nem alaptalanok aggodalmaink felséges 
személye és nemzetsége biztosságáért. De az ellenségeket 
hasztalan keresnők távol országokban: azok belbajaikkal 

8* 

eléggé elfoglalva, idegen ügyekkel mit sem gondolnak; 
hasztalan saját honfitársaink közt: ezek békét óhajtanak, s 
nyilván előadott őszinte kivánataikkal csak a közjóért s 
nem romlásért sóvárognak. Az ellenségek közelebb vannak 
Felséged magas személyéhez s tán trónját is környezik. 

„Az újítók e gonosz pártja, melyet mi gyűlölünk, min- 
den jogot s méltányt felforgatva, a fejedelem és alattvalók 
közti kölcsönös bizodalmat gyöngítve, s költött előadások- 
kal mind a két részt megcsalva, lassan törekszik czélja felé ; 
és csak miután azt megközelítette, s a jogaiktól, vagyonaik- 
tól s biztosságuktól megfosztott békés családokat véginségre 
juttatta, veti el álczáját, s magát a fejedelmet is vagy a bel- 
zavarok örvényébe sodorja, vagy miután az alattvalói sze- 
retet kötelékeit szétszakgatta , korlátlan kényuralomra in- 
gerli." . . . Elmondván tovább, hogy ily gonosz, ily veszé- 
lyes emberek azok, kik a kormány részéről elkövetett tör- 
vénytelenségeket tanácsolták s végrehajtották: kérik aztán 
a királyt, hogy miután azok trón és alkotmány vesztére 
törő tanácsainak helyt adott, hallgassa meg valahára a ha- 
tóságok előterjesztéseit is, melyeket, mint erkölcsi testüle- 
teket, sem méltóságok s más kitüntetések igénylete, sem 
haszonvágy vagy más emberi szenvedélyek el nem tánto- 
ríthatnak, s mint a közvélemény tolmácsai, legméltóbbak az 
igazságos fejedelem figyelmére. 

Kérik őt továbbá, távolítsa el magától a rósz tanácso- 
sokat, kik őt, koronázási esküje ellenére, az újonczállítás 
és adószedés ezen erőszakos eszközlésére reávették, s gya- 
korolja a nemzettől elődeire ruházott legfőbb hatalmat az 
1791-ki 10-dik és 12-dik törvényczikkelyek által kiszabott 
módon. Es ekként végzik a fontos okmányt: 

„A mi... . vármegyénket illeti, valamint Felségednek 
már több izben fölterjesztettük, hogy mi az ország törvé- 
nyei ellenére semmit sem határozhatunk; tisztikarunk pedig 
a törvények megtartására esküvel lévén kötelezve, ha eskü- 
szegővé válnék, megszűnnék képviselőnk lenni: szintúgy 

kénytelenek vagyunk most is kijelenteni, hogy mi épen 
azért, mivel Felséged hű alattvalói vagyunk és alkotmányunk 
csorbittatlan fentartásában a királyi trón biztosságát is sze- 
münk előtt tartjuk, mi az elébbeni alázatos nyilatkozataink 
mellett állhatatosan megmaradunk s a jóságos istenben és 
Felséged kegyelmében bízva, magunkat sem a biztosok jog- 
talan hatalmaskodása, sem némely hatóságok törvénysértő 
példái által indíttatni nem engedjük, hogy az újonczállítás 
és adó tárgyait, melyek lényegesen országgyűlés elébe tar- 
toznak, azon kivűl foganatba vegyük." Kijelentik aztán, 
hogy a biztostól, bár ők a mondottak szerint honárulók, a 
király iránti tekintetből, a személyes tiszteletet nem tagad- 
ják meg; de az általa hirdetendő gyűlésre nem fognak meg- 
jelenni. Végűi tudtára adják ama végzésöket, melynél fogva 
a tisztviselők hivatalaikról lemondván, a hatóság működését 
felfüggesztették. — Ugyanazon napon a királynéhoz is ha- 
sonló erélyes feliratot intéztek, kérvén őt, lenne közbenjáró 
a rósz tanácsok által tévútra vezetett fejedelem és a nem- 
zet között. 

Miként előre is várható vala, a megye rendéi e fel- 
irattal a királyi harag egész súlyát magokra vonták. Egy 
menydörgő s a végső szigor alkalmazásával fenyegető leirat 
azonnal meghagyta nekik, hogy a tiszti kart haladék nélkül 
állítsák helyre; a főispáni helytartó pedig utasítást vett, 
hogy a kir. biztost a rendeletek végrehajtásában lehetőleg 
gyámolítsa, és a megyei határozatot, hogy még emléke se 
maradjon fenn, a jegyzőkönyvből azonnal tépje ki; mi az- 
tán meg is történt. A biztos is nem sokára megjelent a 
megye határain; de miután még előfogatot sem kaphatott, 
nem lévén tisztviselő, ki azt megrendelje, minden eredmény 
nélkül kényteleníttetett visszafordulni. A rendek azonban 
eszélyesen párosíták össze a hazafiúi erélyt az alattvalói 
engedelmességgel; s augusztus 11-én kelt feliratukban tu- 
dósíták a királyt, ^hogy a tisztikar, illető hivatalaiba a leg- 
közelebb tartandó tisztújító székig visszalépett ugyan^ de 

csak azon esküvel is pecsételt feltétel alatt, hogy azt csak 
addig viselendi, míg valamely törvénytelen biztosság nem 
jön a megyébe." A biztos ezután valóban nem háborgatá 
többé a megyét; szerepét azonban némileg a főispáni hely- 
tartó vette át. November 1-je, a kir. rendelet foganatba 
vételére kitűzött határnap, közelgvén, az administrator, vett 
utasítása szerint, intézkedéseket tett az adónak ezüstben 
szedése iránt. De alighogy arról a rendek értesültek, october 
20-án azonnal közgyűlést tartottak, melyen a megyefőnök 
minden e tárgyra vonatkozó intézkedéseit megsemmisítették 
B az adószedőket az adónak ezüstbeni behajtásától egyene- 
sen letiltották. A megyefőnök azonban nem késett az ud- 
varhoz megküldeni e gyűlés jegyzőkönyvét; minek követ- 
keztében november 5-ről megint egy újabb udvari rendelet 
érkezett a megyéhez, melyben „a megyének e csökönös és 
felette bűnös végzése eltörültetik és megsemmisíttetik; s az 
neki szigorúan roszaltatván, kegyelmesen meghagyatik s pa- 
rancsoltatik: hogy, ha a királyi harag legsúlyosabb követ- 
kezményeit tapasztalni nem akaiják, a főispáni helytartónak, 
midőn az adót illető kir. rendeletek végrehajtásában műkö- 
dendik, semmiféle akadályokat ne merészeljenek tovább 
elejébe vetni." 

De e törvénysértő parancs ismét a törhetlen hazafias 
erély hangulatában találta a rendeket. „Szivünk legnagyobb 
fájdalmával olvastuk — így szólt erre a rendeknek decem- 
ber l-jén tartott közgyülésökből kelt válasza — Felségednek 
az adó ezüstben fizetése iránt nov. 5-ről szóló királyi vá- 
laszát. Szomorkodva értettük, hogy a kir. adórendelet or- 
szággyűlésen kivűli végrehajtása ellen felhozott érveink, bár 
a hazai törvényekre , az ügynek magának természetére és 
fiúi tiszteletünkre támaszkodtak, Felséged által kedvetlenül 
fogadtattak, sőt makacsságnak bélyegeztettek. Miután tagad- 
hatatlan, hogy az adó ügye egyedül a törvényalkotó hata- 
lom rendelkezése alá tartozik; hogy továbbá, sem Felséged 
atyai kedélye, sem a korviszonyok nem oly neműek, mi- 

szerint ezen ügynek országgyűlési tárgyalását mellőzni kel- 
lene; hogy végre mi szintúgy kiváltságos rendi viszonya- 
inknál, mint öröklött polgári kötelességtlnknél fogva gon- 
doskodni tartozunk, hogy a törvények, melyeken nemcsak 
a magunk, hanem a legfelsőbb trón biztossága is alapúi, a 
legpontosabban teljesíttessenek: mily gyönge támaszai len- 
nénk mi Felségednek, ha ily szilárd alapon is ingadoznánk, 
8 kisebb-nagyobb haszon végett, saját meggyőzöd estinket 
feladva, önkényleg bánnánk alaptörvényeinkkel ..." 

„Ha szabadságunkban állna a kegyelmes kivánatok 
elfogadása, Felséged első felszólítására sem tétovázunk vala 
azokat stikeríteni ; és ha ezt tenni vonakodtunk s annyi in- 
tésre vártunk volna kötelességünk teljesítésében: akkor bi- 
zonyára megérdemelnénk , hogy makacsoknak bélyegeztes- 
sünk. De miután mi tetteink irányzójául egyedül a törvényt 
és benső meggyőződésünket tekintjük; miután Felséged iránt 
fiúi szeretettel és alattvalói tisztelettel viseltetünk, és gon- 
dolni sem birjuk, hogy Felségedet a fiúi kérelmek megsért- 
hetnék, — bár főispáni helytartónk állítja, hogy hozzáér- 
kezett határozott felsőbb parancsok szerint, e tárgyban to- 
vábbi felterjesztéseket tenni nem szabad: mi mégis, az 
előadottakban bízva, ismét egy szívvel lélekkel borulunk le 
Felséged trónja előtt, s egész alázatossággal ismételve ki- 
jelentjük: hogy mi soha, tehát a jelen esetben sem akartunk 
8 nem is akarunk törvényesen megkoronázott királyunknak, 
úgy mint azt rólunk állíttatni látjuk, ellentállani ; hanem 
egyedül a törvénynek — a fejedelem és nép e legszilárdabb 
támaszának — megtartását kívánván, valamint soha máskor, 
úgy a jelen esetben sem adhatjuk semmi módon megegye- 
zésünket a törvények megszegésére." 

Hogy az alkotmányosság ezen harczában a kényuralom 
ellen minden megye oly szilárd kitartást nem tanúsított, 
mint Bars megye; sőt hogy mióta a biztosok erőszakhoz 
nyúltak, 1823 folytában még azon megyék közöl is több 
meghajolt a kényszerítésre, melyek egy ideig ellentálltak 

vala: annak oka részint abban is keresendő, hogy a megye- 
főnökök ujabb szigorú parancsok következtében, a megyék 
közt minden összeköttetést meggátoltak; azoknak egymás- 
hoz irt, egyetértést czélzó s kitartásra buzdító leveleit 
lefoglalták, s ezeket kiadni még akkor is vonakodtak, mi- 
dőn a hatóság a lefoglalásról magának bizonyosságot szer- 
zett vala. Ez történt egyebek közt Bars megyében is Nó- 
grád megye levelével, melyet a főispáni helytartó, mint maga 
is megvallá, felsőbb rendelet következtében az udvari kan- 
ezelláriához küldött. A hatósági jogok ezen újabb sérelme 
Bars megyében nem kevésbbé bátor és lelkes védőre ta- 
lált, mint az ország megsértett alkotmánya. Ugyanazon 
napon, melyről a fentebb közlött felirat kelt, (1823-ki decz. 
1.) a megye rendéi e joguk mellett is egy külön erélyes 
feliratot intéztek a királyhoz. „. . . Ha léteztek is, úgymon- 
danak egyebek közt, a közügyekben oly körülmények, me- 
lyek Felségedet törvényeinkkel ellenkező rendeletek kiadá- 
sára birhatták; ... és ha mi ősi alkotmányunk fentartása 
végett . . . kénytelenek voltunk is a legfelsőbb rendeletek 
végrehajtását, hódoló kegyeletünk daczára is mellőzni : azon 
meggyőződésünket mindazáltal soha sem vesztettük el, 
hogy Felséged a mi törvényes lételünket fentartani akarja, 
s kegyelmessége szerint sem magunkat, annál kevésbbé ké- 
relmeinket nem zárta el felkent személyétől ; királyi megerő- 
sítését pedig nem fogja kiadni oly rendeletekre, melyek 
által nemcsak valamely tényleges jog felforgattatik, hanem 
maga a polgári társaság is legkényesebb pontjában, a ma- 
gán ügyek biztosságában megsértetik. E meggyőződésünkre 
támaszkodva ... ez ügyben is legmagasabb igazságáért és 
kegyelmességeért esedezünk." E tény, mondják tovább, 
melynél fogva ily, különben szabad és tisztességes tárgyak- 
ban irt levelek is elkoboztatnak, sértő magára a Felségre 
nézve, mert kormányának igazságát kérdésbe vonja; sértő 
a nemzetre nézve is, mert annak hitét s erkölcsiségét gya- 
núsítja ; sértő a magánosak becsületére nézve, mert ha még 

magán üg}'ben is csak idézet s meghallgatás után lehet el- 
marasztalni: mennél inkább várhatják, hogy közügyben ily 
előlegesen senkire se süttessék valamely gonosz tett bélyege. 
Sérti e tény magát a nyilván jogot is, melyet a mívelt nem- 
zetek közösnek vallanak, mind azon dolgok biztosságát, 
melyekért az emberek társadalomba álltak, felforgatván. 
De sérti különösen az 1791-ki 14-dik törvényezikket is, 
mely a vármegyék törvényes hatóságát épségben tartatni 
rendeli. 

Bars megyének feliratai egyébiránt csak egyes példái 
annak^ mi kisebb-nagyobb szilárdsággal s bátorsággal az erősbödik. 
ország számos más megyéiben is történt vala. A kormány 
nagyon csalatkozott számításában, midőn azt hitte hogy, 
mivel a főispánok és főispáni helytartók eleinte a megyék 
többségében meghajlást eszközöltek vala ki az adó és űjoncz- 
szedés iránt kibocsátott rendeletek előtt, kérlelheti en szigor 
és erőszak által a többiekben is sikerűlend megtörnie az 
alkotmányos ellenzéket. Sőt nem sokára nem minden ag- . 
godalom nélkül tapasztala, hogy — miként már Bars megye 
két utolsó feliratának hangja is elárulja, — az ellenzék a 
maga ügye jogosságának és törvény szerííségének érzetéből, 
nem kevésbbé mint a kormány erőszakos eljárása s ujabb 
jogsértései 'által magasra nevelt elkeseredésből naponként 
újabb erélyt merít, nagyobb kiterjedést nyer. Bars, Nógrád, 
Zemplén s néhány társaik megtörhetetlen kitartása minden- 
ütt lelkesedést ébresztett. Többen még azon hatóságok 
közöl is, melyekben az udvari rendeleteket a megyefőnökök 
a megnyert s becsődített nyers tömegek támogatása vagy 
más fondorlataik által, utólagos országgyűlési tárgyalás re- 
ményében, már elfogadtatták, értesülvén ama néhány állha- 
tatos megyének példás kitartásáról, megszégyenülve tekin- 
tenek a magok erélytelenségére s hanyagságára, melylyel 
a legfontosabb alkotmányos jogokat oly könnyen engedték 
megsértetni; s hibáj okát azzal ügyekeztek jóvá tenni, hogy 
magok is a törvény és alkotmány elszánt, bátor vedéihez 

csatlakoztak. Néhányan az udvari rendeleteknek már meg- 
kezdett végrehajtását magok is felfüggesztek, s újabb fel- 
iratokkal kezdek szorgalmazni a királyt: szűntetné meg a 
biztosok által gyakorolt törvénysértő hatalmaskodást azon 
megyék ellen, melyeknek minden bűne csak abban áll, hogy 
a törvényt, alkotmányt megsérteni nem akarják. 

„Bár mi a királyi kivánatok mind a két tárgyát foga- 
natba venni tigyekezttink — igy ír fel, például, Pest megye 
június 10-én (1823-ban) tartott közgyűléséből; — koránt 
sem ismerttik el mindazáltal, hogy országgyűlésen kivűl 
akár az egyiket akár a másikat (katonát és adót) jogszerű- 
leg lehetett volna tőlünk kivánnf ; sőt ismételt feliratainkban 
kijelentettük, hogy mind a két rendelet sérti alkotmányos 
törvényeinket; és ebbeli óvástételünk mellett, csak határta- 
lan bizodalmunkat akartuk ezen áldozatteljes engedelmes- 
ségünk által tanúsítani Felséged iránt, jól tudván, hogy oly 
időket élünk, melyekben a királyoknak szükségök van, 
hogy népeik hűségének és szeretetének bőségesebb bizo- 
nyítványait tapasztalják. 

„E súlyos harczunkban a Felséged iránti engedelmes- 
ség és a törvényhezi ragaszkodás között, bár mi meghajol- 
tunk, lehetetlen volt mégis el nem keserednünk, hallván, 
hogy némely hatóságoktól, melyek ezen áldozatot a törvé- 
nyek értelmével lelkiismeretökben megegyeztetni képesek 
nem voltak, a legerőszakosabb módok által csikartatik ki, 
mit szabad akaratra kellett volna hagyni. 

„Nem akarunk szólani az elkövetett erőszak egyes 
módjairól, melyek által a nemesek személyének és udvará- 
nak biztossága megsértetett; . . . azt mindazáltal nem mel- 
lőzhetjük hallgatással, mi az ország rendéinek jogaival el- 
lenkezvén, a fejedelem és alattvalók közti kötelékeket meg- 
gyöngíti . . . Mert ha bár e törvénytelen módok által süke- 
ríttetnek is végre a legfelsőbb parancsok; ... de az alatt- 
valók szívei, mik a királyok fő kincsei, elidegeníttetnek, s 
a polgári társaság leggyöngédebb kötelékei megtágíttatnak. 

Valóban, mdltán félünk, hogy e viszonyokból móg sokkal 
gyászosabb következmények fognak származni, ha azon 
eljárás, mely csak a magyar közügy iránti ellenséges taná- 
csokból eredhetett, mennél elébb meg nem szfintettetik, s 
a közelégűletlenség és zavar törvényesen s gyorsan meg 
nem orvosoltatik . . . . Kérjük tehát Felségedet, méltóztassék 
ama, néhány megyébe küldött biztosokat visszahívni és 
mennél elébb országgyűlést hirdetni...." 

Pest megye rendéi ugyan e napon (június 10.) József J^J^^-^^^^^ 
főherczeg nádort is közbenjárásra kérték fel az udvarnál, sükeretien- 
kijelentvén: hogy bár ők, leginkább ő fensége reábeszélé- **'^*' 
seinek engedve, végrehajtották is az udvar rendeleteit; 
ama törvénytelen crőszakolást mindazáltal, mely e miatt 
némely megyéken elkövettetik, szó nélkül nem tűrhetik; 
kivált miután minden azt látszik mutatni, hogy az alkot- 
mány a magyar ügyek iránt ellenséges indulatú tanácsosok 
törekvései miatt komolyan veszélyben forog. Hasonló kérel- 
met, közbenjárása végett, számos más megye is intézett a 
nádorhoz. A főherczeg, mióta e szomorú viszonyok kifej- 
lődtek, bár egy részről a megyéknek engedelmességet 
javasolt; más részről, a mennyire csak teheté, eddig is 
ügy ekézett a bécsi kabinetet elfordítani e törvényellenes 
ösvényről. azonban most nem dicsekedhetett hatékony 
befolyással az udvarnál; mivel, a reactiónak nem barátja, 
az udvar kormánypolitikáját nem javalta, az alkotmány- 
sértő, kényuralmi szabályok alkalmazásában meg nem egye- 
zett: Ferencz már évek óta bizalmatlansággal viseltetett 
iránta. Ezen években nem egyszer lehetett az udvar bizo- 
dalmasb köreiben hallani , hogy a főherczeg gúnyosan 
„Rákóczynak" neveztetett, midőn nádori tisztének épségben 
tartása s alkotmányos hatáskörének megőrzése végett a 
törvényekhez ragaszkodott. Közbenjárásától ennélfogva most 
nem is remélhetett sokat József nádor; nehogy azonban az 
udvari titkokba be nem avatott nemzet előtt, az udvarral 
való egyetértés gyanúját vonja magára: kénytelen lőn köz- 

benjárói tisztének, a megyék annyi kérelmei után, megfelelni 
és személyesen Bécsbe utazni. A mit előre látott, az való- 
ban s pedig a vártnál is nagyobb mértékben teljesedett: 
nemcsak közbenjárása sikeretlen maradt; hanem Metternich 
s más német tanácsosok, kiktől a reactio és kényuralom e 
táborozása eredt, királyi bátyja kedélyét ellene még inkább 
felingerelték, arról gyanúsítván őt, hogy a megyék nem is 
mernének a kormánynak oly kitartólag ellenszegülni, ha 
kéz alatt általa nem bátoríttatnának. Á nádor kegyelem- 
vesztve utasíttatott vissza Budára, s egy ideig az udvar is 
elzáratott előtte. 

Bár azonban bécsi útjának s közbenjárásának czélját 
a főherczeg-nádor ekként nem érte is el : e fogadtatásának 
eredményei mindazáltal igen hasznosakká lőnek a magyar 
nemzet ügyeire. A keserűség és boszúság, melyet ő az 
elbizakodott német miniszterek ellen szivében Bécsből haza- 
hozott, hatalmas szövetségesévé vált a nemzeti alkotmányos 
ügynek. Az alkotmánynak, mennyire helyzete kényes viszo- 
nyai neki, mint kir. berezegnek s az uralkodó fejedelem 
testvérének, engedik vala, ő eddig is annál hívebb védője 
volt; mivel az eldöntő befolyást, melylyel mint az ország 
első tisztviselőjének s királyi helytartónak a törvény ejt értel- 
mében birnia kellett, .csak úgy reraélheté tényleg is gyako- 
rolni a kabinet német miniszterei ellenében: ha mind a 
nádori hatóságra vonatkozó, mind egyéb alkotmányos tör- 
vényeink épségben tartatnak fenn. E megaláztatása óta 
pedig, melyet a törvények buzgó védelme miatt szenvedett, 
kétszeres erélylyel ügyekezett gátokat vetni a miniszterek 
alkotmányellenes törekvéseinek: Bécsben mellékes utakon, 
testvérei s más kegyelt személyek által ellensúlyozva azok- 
nak hatását ; az országban lehetőleg megnehezítve, mennyire 
alattomban teheté, kormányintézkedéseik, terveik sükerét. 
Más részről, a törvényesen közbenjáró nádor fogadtatásának 
híre a megyékbe eljutván, az erkölcsi erőt s kitartást az 
ellenzésben s passiv ellentállásban annál inkább szilárditá; 

mennél inkább meggyőződve lehetőnek a rendek, hogy a 
föherczeg ezentúl, hacsak Metternich s más német minisz- 
terek merő végrehajtó eszközévé alacsonyodni nem akar, 
kénytelen vagy lemondani nádori méltóságáról, vagy szövet- 
séges társukká lenni az alkotmány védelmében, s velők 
vállat vetve vívni ki annak diadalát. 

t;^ 1 1 » f I ^i. 1 1 Moffrélemlit4<8Í 

hiZ azonban egyelőre meg nagyon kétesnek, s leg- ^^^j-y^^ei. 
fölebb csak hosszú küzdelem után látszék sikerűlhetőnek: 
mert az udvar még koránt sem mutatkozék hajlandónak 
visszalépni a kényuralom ösvényéről, bár a nemzet menten 
ingerültebb, passiv ellentállásában mind erélyesebb lett. 
Sőt úgy látszék, még súlyosbítani akarja szigorát. Miután 
a kir. biztosok az udvari rendeleteket, hol kellé, katonai 
karhatalommal is végrehajtották; nehogy az ellenzék az 
összejövetelekből s ezeken tartott eszmecseréből s eszköz- 
lött egyetértésből táplálatot merítsen : a megyei közgyűlések 
tartása, előleges engedelem nélkül, következőleg a megyék 
egymás közti levelezése is, mely, a közvélemény szilárdí- 
tásának tekintetében, némileg a censura által lenyűgzött 
sajtót pótlá, megtiltatott. Sőt különféle, kétes eredetű hírek 
szárnyaiának, hogy az összes alkotmányos igazgatás alak- 
jában is jelentékeny változások fognának tétetni. 

Mennyi volt e hírekben a való, nem vagyunk képesek 
megmondani; abban mindazáltal kételkedni nem lehet, hogy 
a kormány el volt légyen tökélve, megtörni az ellenzéket 
s a jövőre elejét venni hasonló ellentállásnak, minővel jelen- 
leg küzdenie kellett. E végett azoknak, kik az ellenzéket 
az egyes megyékben vezették vala, példás megbüntetése 
által, a nemzetet megfélemlíteni, a közvéleményt elnémítani, 
s miként 1795-ben a demokrata párt kiirtása által sikerűit 
vala, csöndet és feltétlen engedelmességet kivánt eszköz- 
leni. Szerencsére sem az idők szelleme, sem a nemzet erkölcsi 
állapota, sem a személyek, kik által e tervét végrehajtani 
szándékozott, nem voltak hasonlók a múlt koriakhoz; — 

8 a kényuralom végre is visszalépni kényteleníttetett a jog 
és törvény erkölcsi hatalma előtt. 

Mindenek felett boszantá a kormányt a barsi rendek 
nem kevésbbé eszélyes, mint erélyes eljárása. A tisztikar 
ott, mely, mint tudjuk, a május első napjaiban (1823) tartott 
közgyűlésen tömegesen lemondott, utóbb, egy fenyegető 
leirat következtében, hivatalába visszatért ugyan, de csak 
azon feltétel alatt, hogy mihelyt kir. biztos jön a megyébe, 
ismét lemondottnak tekintessék; mert azon percztől fogva 
megszűnik működni. Törvényszékeket mindazáltal a tiszti 
kar még ezen feltétel alatt sem akart tartani; mivel tiszt- 
újítás már hét év óta nem tartatván, magát csak helyet- 
tesitettnek, 8 e szerint birói működésre többé nem jogosí- 
tottnak tekinté. £ példa, ha a többi megyék által is követ- 
tetik, igen sok bajt okozhat vala a kormánynak: annak 
ismétlését tehát szigorú büntetések által akarta meggátolni. 
E végett a királyi ügyigazgató Bécsbe idéztetvén, utasítást 
vett, hogy azok ellen, kik az udvari rendeletek s a bizto- 
sok eljárása ellen merészebben keltek ki, vagy azt engedet- 
lenségök s passiv ellentállások által megnehezítették, hűt- 
lenségi keresetet indítson. 

Áz ügyigazgató, kit történetesen most is Némethnek 
neveztek, mint azon elődjét, ki 1795-ben, az úgynevezett 
„magyar jakobinusok" bűnvádi perében magát oly gyaláza- 
tosan viselte, jellemére nézve ettől felette különbözött, 
jí^metb János. Németh János, kitűnő talentumokkal s a hazai törvények- 
ben való nagy jártassággal magában élénk hazafias érzel- 
meket 8 megvesztegethetlen és megtörhctlen becsületességet 
párosított. A kanczellár, Koháry Ferencz herczeg, által fel- 
szólíttatván, hogy a kijelölt egyének ellen a törvényszéki 
idézetet s vádat készítse el: nyílt őszinteséggel kijelenté, 
hogy a hűtlenségi kereset a jelen esetben törvényre alapí- 
tani nem lehet; mert a Corpus Jurisban nem létezik tör- 
vény, melyet a törvényekbe ütköző királyi rendeletek el 
nem fogadói ellen lehetne fordítani; miért ő a vádat fogai- 

mázni nem képes. Ha a kereset megindittatnék is; a vád- 
lottakat nem lehetne elmarasztalni; ha csak a birák hitsze- 
gést nem akarnának elkövetni. Miután az udvari rendeletek 
is, melyek az országot jelenleg tüzbelángba borították, tör- 
vényellenesek: ő felsége szintazonképen mint ezeket ki- 
bocsátotta, a királyi tábla közbiráira is ráparancsolhat ugyan, 
hogy oly formán, mint ITOő-ben történt, Ítéletet hozzanak. 
Ha a birák engedelmeskednek, ám ők lássák, hogyan szá- 
molnak lelkiösmeretökkel; ha nem engedelmeskednek, a 
királyi tekintély szenved csorbulást, bíróilag leendvén ki- 
mondva e rendeletek törvénytelensége. E véleményt ő aztán 
Írásban is benyújtotta, hozzá függesztvén, hogy miután a 
király, a magyar törvények szellemében, népének atyja; 
az atyai hatalomról szóló törvény pedig az atyának jogot ad, 
gyermekét méltányosan büntetnie: e törvényt ő felsége is 
gyakorlatba veheti; de ennek végrehajtásában nincs szük- 
ség a királyi ügyek igazgatójára. 

Álmássy Ignácz alkanczellár azonban ismervén Metter- 
nich herczeg elhatározott akaratát, a vádiratot egyátaljában 
feltétetni kívánta. Németh tehát engedelmeskedett; de oly 
módon, mely öt a további kényszerítéstől, a kijelölt haza- 
fiakat a veszélytől megmentette. A vádiratot ugyanis elké- 
szítvén, annak azon részében, melyben, a törvénykezési 
formaiság s a perrendtartás szabályai szerint, a vád alap- 
jául szolgáló törvények idéztetni s az előadott tényre alkal- 
maztatni szoktak, az idézendő törvényczikkelyek helyét 
üresen hagyta. E miatt kérdőre vonatván, kijelenté: hogy 
törvényt, mely a fenforgó esetre alkalmazható volna, mi- 
ként már elébb is nyilatkozott, nem ismer; azt tehát nem 
idézhetett. A vádiratot, parancsolat szerint, elkészítenie, tiszti 
kötelességében állott: a hézagot töltenék be azok, kik a 
pert sürgetik; s így bizonyosan előtte ismeretlen törvénye- 
ket is képesek lesznek idézni, melyekre az álUtólagos hűt- 
lenségi vétség büntetését alapíthassák. Mondják, a haragra 
lobbant fejedelem, hivatalnoka e magatartását makacsság- 

iiak tulajdonítván, első hevében fenyegető szavakra fakadt 
volna ellene, kit talentumai, egyenessége s hasznos szol- 
gálatai miatt különben maga is személyesen becsült; mire 
ő rendithetlen szilárdsággal ilyképen válaszolt volna : 
„Tudom, hogy Felséged kezében van életem; de hazám 
joga s királyom becsülete drágább előttem az életnél." ^) 
De, bármiként folyt is le Németh szembenléte a fejedelem- 
mel, annyi bizonyos: hogy ő további faggatásoktól ment 
maradt, s haza bocsáttatván, kevés idő múlva a hétszemélyes 
főtörvényszék közbirájává mozdíttatott elő: azért-e, mivel 
a fényes polgári erény, a nyiltszivű egyenesség s remegni 
és eltántorodni a hatalom előtt sem tudó rendithetlen becsü- 
letesség magától a különben természeténél fogva igazságra 
hajlandó királytól is becsülést vívott ki? — vagy azért, 
mivel a bécsi kormány készebb volt őt jutalmazni, hogy 
elmozdíthassa, mintsem tovább is a királyi ügyigazgatóság 
fontos hivatalában hagyja, melyet vakon hódoló s feltétlen 
engedelmességű egyéniség kezében szeretett látni? — a 
fenforgó ügyre nézve egészen közönyös. 
xékTelérT ^ bűnvádi keresetet, Németh ügy igazgatónak e min- 

Bécsbe hivat- Jen magasztalásra méltó magaviselete következtében, meg- 
indítani nem lehetvén, Ferencz valóban azon tanácsot kö- 
vette, mely által Németh atyai fenyítést ajánla. A barsi 
ellenzék vezérei, Ambró, Plathy, az idősb és ifjabb Balogh 
János^ Bencsik, Majthényi, s mások „ad audiendum verbum 
regium" Bécsbe idéztettek. A király őket egyenként bocsát- 
ván maga elejébe, valamennyiöket keményen megdorgálá. 
Plathyhoz egyebek közt ily forma szavakat is intéze : „Olvas- 
tam észszel, de epébe mártott tollal készített felirataidat; 
íQu életed kezemben van, vigyázz magadra; — annak idején 



^) Mások szerint a király Némethet e kérdéssel fogadta volna: 
„Nun, wie steht's, mein lieber Németh?" Mire midőn ez azt válaszolta, 
hogy a jelen ügy koránt sem olyféle, mint a múlt század végén lefolyt 
Martinovics-féle, — Ferencz király e szavakkal vágott volna beszédébe: 
„Um Gottes Willen, nur kein Blutl" 

azonban meg fogok rólad emlékezni." — A szép tollú 
Plathy a megváltozott körülmények közt aztán a királyi 
tábla ülnökévé, — utóbb udvari tanácsossá lett a magyar 
kanczelláriánál. 

Áz állhatatos hazafiak, a királyi feddés meghallgatása 
után a kanczellárhoz rendeltettek, hogy véleményt adjanak 
az iránt: mikép lehetne az ügyet akként elintézni, hogy se 
a királyi tekintély csorbulást ne szenvedjen , se a megye 
ezen szabálytalan állapotban tovább ne maradjon? A válasz 
oly módon hangzék: hogy ha a kormány reájok kir. biz- 
tost többé nem küld, készek megyéjökben a hatósági mű- 
ködést egész terjedelmében helyreállítani; s feltéve, hogy ó' 
felsége nem késik kihirdetni az országgyűlést, a királyi 
kivánatokat is lehetőleg sikeriteni: szabad toborzót fognak 
állítani, s hogy az újonczok kívánt száma e módon kikerül- 
jön, minden ügyekezetöket reáfordítandják ; a mennyire, 
továbbá, a nép szegénysége engedi, az adót sem vonakod- 
nak ezüstben behajtani. A kormány örömest elfogadta az 
előterjesztett módot, mely által menten növekedő zavarából 
a rendeletek visszavohása s tekintélyének csorbulása nél- 
kül menekülhetett. Bars megye hazafias szellemű hatósága 
rövid idő miílva egészen helyre lőn állítva. 

A történtekből meggyőződék a bécsi kormány, hogy p^,j^^7m"^"o- 
kisérlete az alkotmányt mellőzni s a törvényhozást udvari 8'*^» 
parancsok által pótolni, nem sikerülhet. Meggyőződék, hogy 
a megyékben, melyeket elébb oly szenvtelenségbe merülve, 
vagy megnyerve s megfélénkitve lenni vélt, még több alkot- 
mányos érzet rejlik, mintsemhogy alkotmányuktól magokat 
nagyobb zavar, erélyesebb ellentállás nélkül megfosztatni 
engednék. Látá, hogy ellentállásuk s az erőszak, melyet 
annak megtörésére fordítani kénytelen, még nagyobb zajt 
üt, még inkább koczkáztatja a kormánypolitika végdiadalát, 
mint azt tán maga az országgyűlés is tehetné. Tanácsosabb-, 
nak látá tehát módosítani az ország irányában eddigelé 
követett kormányrendszert, mely szenvedőleges, néma enge- 

HoTváthlI.,S5éT Magjarorsxág tört.-b6l. ^ 

delmesség helyett oly ingerültséget és zajt okoz, s meg- 
hajólás helyett tűzbe lángba borithatja az országot. 

Már fentebb megjegyzők, hogy Ferenezben az alkot- 
mányosság és népszabadság gyűlölete s azon érdesség 
mellett, mely benne kivált a franczia forradalom következ- 
tében reá nehezült viszontagságok hatása alatt fejlett vala 
ki, természeténél fogva erős igazságszeretet s egy bizonyos 
jószivűség is létezett, mely kielégítését abban keresi vala, 
hogy népei által a gondviseléstől föléjök rendelt atya gya- 
nánt szerettessék; kormánya egy jóakaró, igazságos, pa- 
triarchális kormány szinében tűnjék elő. Az erőszakos 
eszközöket kormányában, ha néha megkisértette is, ama 
kedély tulajdonsága mellett nem volt képes következetesen 
keresztülvinni , huzamosabb időre foganatban tartani. Ha 
látá, hogy czélt azokkal rögtön nem ér, s a népben meg- 
félénkűlés helyett ingerültséget, ellentállást eredményeznek: 
ő határozta el magát engedékenységre, az elkövetett igaz- 
ságtalanság helyrehozására. 

így történt az jelenleg is. Hogy azonban az ország- 
gyűlést, a nemzet egyértelmű kivánata szerint, mindjárt 
akkor midőn a rendszer módosítását elhatározta volt, nem 
hívta egybe, oka leginkább abban rejlik: hogy a foganatba 
vett szabályok törvénytelenségét s a kormánypolitikának a 
megyék ellenzésén szenvedett hajótörését, ama szabályok 
visszavonása által, egyelőre még vonakodott bevallani. Miként 
általában minden kényuralmi kormánynál, úgy a bécsi ka- 
binetben is uralkodó volt azon előitélet: hogy a kormány 
gyöngeséget árul el s árnyat von magára, ha a néptől elitélt 
szabályokat visszavonja s a közvéleménynek, közkívánatnak 
enged. A fenforgó viszonyok közt is úgy akarta tehát intézni 
lépteit a bécsi udvar, hogy a királyi tekintélytől ama kép- 
zelt megaláztatás elháríttassék. Az adó felemelését az udvar, 
minthogy avval szemlátomást csak kísérletet akart vala 
tenni : vájjon sikerűlhet-e az alkotmányt teljesen mellőzni? — 
mindjárt eleinte csak két évre rendelte meg a kiadott nyílt 

parancsokban. Ezeket tehát a kitűzött ideig, a rendszer- 
módosítást illető határzata után is, fenn akará tartani. A 
megyéknek mindazáltal a főispánok útján kéz alatt tud- 
tokra adatott, hogy az országgyűlés egybohívása iránt nyi- 
latkozott közkivánat nem fog tovább mellőztetni. A rend- 
szer módosításának s az alkotmányos kormány helyreállítá- 
sának mintegy zálogául, a kormány Fiumét s Horvátország 
ama részeit, melyek egykor franczia uralom alá jutottak 
volt, 8 melyeket visszaszerzések után is elmulasztott vissza- 
keblezni s alkotmányos igazgatás alá helyezni, még 1824 
folytában visszakapcsolta s bennök a törvényes igazgatást 
is helyreállította. A megyék, a kormány szándékairól ekként 
meggyőződvén, szinte nem igen ellenzettek tovább, hogy a 
kormány az adót az országgyűlés megnyitásáig, az udvari 
rendeletek értelmében, ezüstben szedesse. 

A következő 1825-ki év első felében mind a rendszer- 
változtatásnak, mind annak, hogy az országgyűlés a nemzet 
kivánata szerint valahára egybe fog hívatni, mind több 
bizonyítványait adta az udvar azon kinevezésekben, melyek 
által a főispánságokat s a többi főhivatalokat betöltötte. 
Országbíróvá az elaggott Ürményi József helyébe gr. Brunsz- 
vik József főtárnokmester lőn kinevezve, kinek helyét vi- 
szont Cziráky Antal gróf foglalta el; viselt királyi biztosi 
hivatala miatt nem népszerű egyéniség ugyan, de kinek a 
magyar közjogban és országtani tudományokban nagy jár- 
tasságától az udvar hasznos szolgálatokat várt. A kamara- 
elnökség, Majláth József grófnak a tavasz elején történt 
halála következtében, ifj. Zichy Károly grófra, a hason nevű 
államtanácsos s egykori országbíró fiára, ruháztatott. A 
királyi személynök tisztségét, melyet a rendek táblájánál 
viselt elnöklet oly nagy fontosságúvá tőn, az ékes szónok- 
latú Szögyény Zsigmond viselte. Széchen Miklós, PálfFy 
Fidél grófok, Eötvös Ignácz báró s mások főispánokká 
neveztettek. 

9* 

A július S-káu, 1825-beTi, Bergamoból kelt királyi le- 
velek az országgyűlést végre kihirdették, annak helyéül 
Pozsonyt, megnyitása napjául september 11-két tűzvén ki. A 
veszélyben forgott alkotmányt tehát eleve is megmentettnek 
lehete már tekinteni ; mert annak s vele együtt a nemzeti- 
ségnek biztosítása, kifejtése s megszilárdítása ezen ország- 
gyűlésnek Ion feladatává. 
lésWbirde- Az országgyüléseknek eddigelé nem volt ugyan any- 

*^®- nyi hasznok, mennyit tőlök a nemzet jogosan várhatott 
volna. A rendek, a nemesség, papság s polgárság, kik 
azokban részt vettek, inkább csak szükségből, többnyire 
gondatlanul jelentek meg, tudván, hogy a törvényhozás még 
nem részesíti őket valóságosan a kormányban, mely nem 
felelős és az alkotott törvényeket gyakran megsérti, kijátsza, 
szellemöket elferdíti. De egy nagy, megbecsülhetetlen 
erkölcsi hatást mégsem lehet megtagadni e gyűlésektől, s 
azt a történelemnek is kötelessége kellőleg méltánylani. E 
gyűlések, mint alkotmányunk legfelsőbb hatványai, időről 
időre mind meg annyi élénk tiltakozások valának a politikai 
szolgaság és kényuralom ellen : minél fogva a nemzeti füg- 
getlenség s önálló állam élet elnyomása teljesen soha sem 
sikeríílhetett az arra törekvő bécsi kormánynak; időről időre 
mind meg annyi élénk kikiáltásai s megújításai valának 
némely nemzeti alkotmányos jogoknak, például: hogy az 
ország csak maga határozhatja meg az adót, rendelhet 
újonczszedést; csak maga- intézkedhetik törvényesen maga 
felett. Hogy e maximák a lefolyt századok viharai közt is 
mindig épségben maradtak; hogy a szabadság emlékezete 
s érzéke a nemzetben mindig fentartatott, s a nemzeti jogok, 
időről időre mintegy felm elégíttetvén, visszaköveteltettek ; 
kivált az országgyűléseknek köszönhetjük. Ezen gyűlések 
léptek fel minduntalan az alkotmány sérelmeivel, s mutat- 
ták fel erőteljes felirataikban szintúgy a tévutat, melyen az 
ország érdekeit vagy félreismerő vagy figyelembe nem vevő 
kormány haladt, mint ama pontot is, melyen az országnak. 

alkotmánya szerint, állani kellene. És, habár ezen ország- 
gytllések rendesen nem birtak is egyebet kivívni, mint ndmi 
elégtelen pótszereket, palliativákat; ha bár legtöbb esetben 
kénytelenek voltak is megelégedni a kormány egynémely 
határozatlan Ígéretei s biztatásaival; ha bár sajátságos viszo- 
nyainkban, melyek köztünk s a monarchia másik felének 
kormánya közt kifejlődtek, még nem voltak is képesek 
magoknak oly hatást vívni ki, hogy a kormányhatalomban — 
mint a képviseleti alkotmányoknál történik, — ténylegesen 
részt vegyenek, a kormány férfiakat feleletre vonják; sőt a 
nemesi kiváltságok bálványozásától elfogulva, még a nép- 
osztályokat is elmulasztották egységes nemzetté olvasztani: 
de mind ezek daczára is, az országgyűlés nem szűnt meg 
lenni rendszeres institutio és, ha csak elvben is, oly kor- 
mányszerv, mely a viszonyok változtával, miként 1848-ban 
valóban meg is történt, tényleges részesévé válhatott a kor- 
mányhatalomnak. Országgyűlések nélkül, megyei szerkeze- 
tünk mellett, holt állam lett volna hazánk, melynek egyes 
részeiben létezett volna ugyan némi élet; mely azonban 
egyedül a helyi viszonyok szűk keretébe szorítva, semmi 
elhatározó befolyást nem gyakorolhatott volna az ország 
magasabb érdekeire : életet, elevenséget csak az országgyűlés, 
mely a széthúzó megyéket egyesíté, hozhatott az államba. 
De lássuk már mik voltak ezekre nézve az 1825-ki 
országgyűlés vívmányai. 

Az 1825/7-ki országgyűlés. 



A július 3-án, 1825-ben, Bergamoból kelt királyi levél, Ti^ékoíás 
mely az országgyűlést kihirdeti, világos bizonyítványa volt irtny^a "^a 
annak, hogy az udvar Magyarországra nézve megváltoztatta °«™"* ***"- 
kormánypolitikáját: hogy felhagyott azon szándokkal, mely nézre. 
szerint az alkotmányt leglényegesebb pontjaiban mellőzni, 
a nemzeti jogokat eltörülni, az országot, a német-szláv örö- 
kös tartományok módjára, kényuralmi elvek szerint kormá- 
nyozni, az igazgatás szerveit s módszerét ugyanezen elvek 
szerint lassanként átmódositani akarta; — bizonyítványa 
volt annak, hogy kész az alkotmányt bevallani, sarkalatos 
elveiben fen tartani , a törvények jelentékenyebb sérelmeit 
megszűntetni, s jövendő kormányzatának alkotmányossága 
s törvényszerűsége tekintetében némi biztosításokat nyúj- 
tani ; szóval, a nemzet főbb kivánatait egynénuben teljesíteni. 

És ennél fogva az országgyűlést egybehívó kir. levél 
a nemzetre hasonló benyomást tett ahhoz, melyet 1790-ben 
11. Józsefnek, újításait eltörlő, január 28-kai rendelete oko- 
zott. Most, mint akkor, bár a kormány czéljai, eszközei igen 
különbözők voltak, az alkotmány, a nemzeti jogok forognak 
vala veszélyben. Most, mint akkor, a vis inertiae, a 
megyei hatóságok passiv ellentállása, mely csak nyers erő- 
nek, szuronyok alkalmazásának engedett, győzte le a kény- 

1825. uralom hatalmát, hiúsította meg annak czélzatait. A július 
3-kai, szintúgy mint a január 28-kai rendelet az önálló nem- 
zetiség és alkotmányosság diadalát hirdette, a Lajthán innen 
és túl létező különféleséget megszűntetni s egységes kor- 
mányzatba olvasztani törekvő absolutismus fölött. S ezért 
mint 1790-ben, úgy most is élénk örömzaj töltötte be az 
országot; s az örömzajba nem kevésbé élénk gáncsok és 
magasztalások hangjai vegyültek: gáncsok a megtört kény- 
uralom legtevékenyebb eszközei, a volt királyi biztosok 
ellen, kiket a hevesebb vérűek hazaárulóknak gyaláztak; 
magasztalások ellenben az alkotmány elszánt harczosaira 
nézve, kiknek neveit dicsőítve horda száján a közvélemény. 
A kormány visszalépte még a félénkebb, óvatosabb jelle- 
műeket is felbátorította; az ellenzéki párt rögtön oly nagy 
számra s erőre növekedett hogy, mondhatni, az egész nem- 
zetet magába foglalta. Minthogy a nemzeti alkotmányos 
jogok diadala ünnepeltetett; ezekhez pedig a nemesi kivált- 
ságok tekintetéből, kisebb nagyobb mértékben az egész 
nemesség ragaszkodott: azon igen kevesek kivételével, kik 
elébb a kormány kényuralmának eszközei gyanánt szolgál- 
tak, az egész fő-, közép- s al-nemesség beléhangzott a köz- 
öröm zajába. Sőt még a nem-nemes osztályok is, melyek 
csak az alkotmányos törvényhozás működéséből remélhetnek 
vala természetszerű nemzeti kifejlést, az alkotmányosság 
diadalához kapcsolták a magok reményeit, szintúgy a pol- 
gári jogosultság megnyerése, mint általában a jóllétben! 
gyarapodás tekintetében. 

Azonban, ki a külszínnel meg nem elégedve, a dolgok 
lényegébe tekintett, a körülményeket még koránt sem lát- 
hatá oly rózsás színben, hogy, a minden esetre jogosult 
öröm mellett, némi aggodalmakra is ne talált volna okot. 
A bécsi kormány felhagyott ugyan a magyar alkotmány 
erőszakos elnyomásának szándokával; de nem mondott le 
a kényuralom elveiről s eszközeiről. Ama fentebb ábrázolt 
reactionárius államtan s önkényes igazgatási rendszer, melyet 

Metternich kitartó ügyekezetének az egész európai száraz í«í6, 
földön sikerűit uralkodóvá tennie, épen ez időben ülte leg- 
teljesebb diadalát S ezt fen tartani, minden részleteiben ki- 
fejteni s megszilárdítani, soha sem volt erősebben eltökélve 
a bécsi udvar, mint jelenleg: midőn a spanyol forradalom 
is teljesen elnyomatott; midőn Orosz- és Poroszország, szint- 
úgy mint a kisebb német államok, e kormánypolitikát szinte 
egész terjedelmében elfogadták s foganatba tették; midőn 
a déli német államok alkotmányos mozgalmait mindinkább 
sikerűit háttérbe szorítani s a német szövetségi okmányt, 
ha nem is betűjében, de alkalmazásában egészen a legiti- 
mitás és reactio kormánypolitikája szerint átmódosítani. 
Többféle rendeletek, melyek a lombard-velenczei királyság- 
ban s a német-szláv örökös tartományokban a . külföldtől 
való szellemi elzárás, a censura kezelése, a rendőri s bu- 
reaukratiai igazgatás körűi ép ez időtájban, ezen s a múlt 
év folytában, bocsáttattak ki, e fblött legkisebb kétséget 
sem hagytak fenn. így, például, 1824-ben cseréltetett fel 
az 1805 óta gyakorlatban lévő tanúimányi rendszer egy 
újabbal, mely a réginél sokkal szűkkeblűbb vala, a szabad- 
ságot a köznevelésben s oktatásban sokkal inkább össze- 
szorítá. Ez időtájban fejté ki Torresani és Pachta a lombard- 
velenczei királyságban legmagasabb tökélyére a titkos rend- 
őrséget úgy, hogy az, legalább a kormányra nézve, min- 
dent pótolna az államban, mit másutt a nyilvános közvéle- 
mény, a szabad szó és sajtó szokott eszközleni. Ekkor 
monda Metternich ama nevezetes szavakat: hogy „a magas 
(értsd: titkos) rendőrség a politikával jelenleg oly szoros 
kapcsolatban áll, hogy eme fblött még uralkodik is némi 
tekintetben." 

Míg pedrg e rendszer a monarchia összes kormányá- 
ban fentartatott, a magyar közügyekben történt fordulat 
sem jelenthetett egyebet mint: hogy a kormány ezentúl 
nem fog ugyan adót s újonczokat törvénytelen úton, puszta 
udvari parancsok által szedetni az országban ; hanem, midőn 

i 8gg. ezekre szüksége van, időnkint országgyűlést hirdetend; 
^ogy ^ gyűléseken nem fognak ugyan hiányzani az alkot- 
mány fentartását, sérelmeinek orvoslatát bizonyító ígéretek; 
de az összes igazgatás szelleme, ezen középponti kormány- 
rendszer mellett aligha lehetend alkotmányosabb ; a nemzet 
szellemi s anyagi érdekeinek kifejtésére aligha nyiland több 
és czélszerűbb mód, mint eddigelé. 

És bár, a felsőbb államtani s nemzetgazdászati isme- 
retek nagy hiánya miatt, igen kevesen találtathattak is a 
nemzet kebelében, kikben az ilyféle aggodalmak teljes ön- 
tudatra jutottak; kevesen, kik ama dermesztő rendszert, 
melyet a kormány az új eszméktől s forradalmaktól való 
félelmében uralomra emelt, mélyebben felfogták; s egyszer- 
smind világosan felismerték volna mind azt is, mire a nem- 
zetnek, alkotmányossága megszilárdítására, szellemi s anyagi 
kifejtésére szüksége van. De mind e mellett is, a százados 
tapasztalatok által megérlelt politikai tapintat fejlettebb s 
élesebb volt már a nemzetben, mintsemhogy a közügyekben 
történt fordulat hírére könnyelmű gondatlansággal engedte 
volna át magát az öröm éldeletének, s már mindent meg- 
nyerve hitt volna avval, hogy az országgyűlés valahára ki- 
hirdettetett. Sőt, miként 1790-ben is történt, az ellenzék, a 
maga diadala által is bátorítva, még csak ezután fejlett ki, 
mind számára mind belső hatályára nézve, azon fokig, me- 
lyen azt a kormány nem aggodalom nélkül látta az ország- 
gyűlésen. Ekkor fejlett ki s hajtott gyökereket ama sérelmi 
politika is, mely aztán nemcsak az országgyűlésnek, hanem 
több éveken át a nemzet összes magatartásának s eljárásá- 
nak is irányt adott. 
KöretráiMr- Ezon alkotmáuvos ellenzéki szellemet élénken tííkrözik 

tó 1 Qtasitó 

megyei gyü- vissza ama gyűlések, melyek a megyékben az országgyű- 
lésre küldendő követek utasítása s megválasztása végett 
tartattak. Követekké a megyék többségében a legszabadabb 
elvű ellenzékiek, jobbára azok választattak meg, kik mago- 
kat a kényuralom lefolyt harczában leginkább kitűntették. 



lések. 

Némely megyék, megemlékezvén, mennyi fondorlattal sőt isw. 

erőszakolással ügyekeztek a főispánok 1812 előtt intézni a 
választásokat, hogy azok az udvar érdekei szerint sikerűi- 
jenek: a megyefőnökök minden megkisérthető mesterkedé- 
seit megelőzve, kiáltották ki követeikké kedveltebb egyé- 
neiket. így történt egyebek közt Nagy Pállal Soprony 
megyében. Mint tudjuk, 1811-ben, Eszterházy berezeg, a 
megye főispánja, egyenes utasítást vett vala a kormánytól, 
hogy Nagy Pál követté választatását minden áron akadá- 
lyozza meg; minek következtében a lánglelkű, nagy hatasd 
szónok akkoron nem is volt jelen az országgyűlésen. Most 
ilyféle utasítás nem érkezett ugyan a főispánhoz; a megye 
rendéi mindazáltal minden hasonló befolyást eleve meghiú- 
sítandók, mihelyt az országgyűlést egybehívó kir. rendelet 
kihirdetése végett tartott gyűlés megnyittatott, mielőtt maga 
e rendelet felolvastatott volna, egy szívvel lélekkel köve- 
tükké kiáltották ki kedvencz szónokukat. Feltűnő vala, mi- 
nek eddigelé kevés példája volt országgyűléseinken, hogy 
több megyében főnemesek is megválasztatták magokat kö- 
vetekké ; kiknek különben a felső táblánál is volt volna 
űlésök. Ilyenek valának gróf Dessewffy József, kit 
Szabolcs, báró Prényi Zsigmond kit Bereg, Prényi 
Gábor kit Ugocsa, és gróf Andrássy György, kit 
Gömör választa meg követévé. Ebben nem jó jelt látott 
a kormány magára nézve : nem mintha személyiségök adott 
volna aggodalomra okot, mert, kivéve a már többször is 
követséget viselt s az irodalom mezején is régebben mű- 
ködő Dessewfiyt, a többiek, most lépvén fel először, még 
ismeretlenek voltak; hanem nevök s azon körülmény birt 
jelentékeny súlylyal, hogy eleve is kétségtelen vala, hogy 
az ellenzék soraiban foglalandanak helyet. 

A követutasítások általában a sérelmi politika kifeje- 
zései lőnek országszerte. „Orvosoltatni kell az elmúlt évek 
alatt szenvedett sérelmeket; köníl kell bástyázni az alkot- 
mányt a múltakhoz hasonló minden kényuralmi megtáma- 

1885. disok ellen." Ez volt a nemzet közönséges kiáltása a Kár- 
pátoktól az Adriáig, a Morva folyamtól az Aldunáig. Ennek 
változatai, részletezései voltak a megy egy üléseken tartott 
szónoklatok. E szerint készültek, főbb pontjaikban majdnem 
egyhangúlag, a megyéktől követeik elejébe szabott utasítások. 
Reformot, haladást még alig pendített meg egynémiben egykét 
megye. Legfölebb azon akadályok elmozdításának indítványo- 
zását és sürgetését kötötték a megyék követeik szívére, me- 
lyek által az osztrák érdekeket védő vámrendszer az ipart, 
kereskedelmet nálunk lenyűgözte, az országot a német-szláv 
örökös tartományokra nézve gyarmati viszonyokba sülyesz- 
tette. Ez azonban szinte a sérelmek lajstromába tartozott. 
A szellemi érdekek felszabadítása, egy ezélszerűbb közok- 
tatási rendszer megalapítása, a bár törvénytelen könyvvizs- 
gálat, censura megszűntetése, s a sajtó szabályozása tán 
egyetlen megye által sem említtetett a követi utasításban. 
A kormány gondoskodása következtében értelmileg oly 
mélyen sülyedt már az ország, oly kevéssé ismerte a tudo- 
mányok és ismeretek Európaszerte mind fénylőbb világát, 
hogy nem is látszék érezni a maga hátramaradását. A szel- 
lemi érdekek közöl egyedül a nemzeti nyelv divatának ter- 
jesztése, a nemzetiség szilárdítása volt azon tárgy, mit a 
legtöbb megye sürgettetni kívánt az országgyűlésen. Annál 
nagyobb gondot fordítottak a megyék rendéi azon egyes 
eszközök kijelölésére, melyeknek törvénybe igtatása által 
az alkotmányt és nemzetiséget örökre megmenthessék s 
biztosíthassák hasonló megtámadásoktól, minők azt II. József 
óta már másod izben súlyos veszélylyel fenyegették *). 



^) íme, például, Nógrád megye utasításának fo pontja: „A katonai 
állításnak s a közadó fölemelésének egjedul az országgyűlésen való meg- 
- történhetéséről szóló törvények yilágosak, és minden kétségen kivíil valók 
lévén, követ uraknak szorosan meghagyatik : hogy valamint ezen tárgyak- 
ról szóló, úgy semmi egyéb sarkalatos coustitutionalis tőrvényeknek sem- 
minemű változtatásába, az 1741-dik esztendei 8-dik t-cz. világos értelme 
szerint, teljességgel ne ereszkedjenek, és ha bármely ilyes változtatás 

Az udvar eleve is tudhatá, hogy az országgyűlésen ^^^- 
élénk, zajos ellenzékkel leend dolga; tudhatá, hogy egy ^\J|^^ 
hosszú, keserű panaszárt kellend hallania törvénysértései 



czélba Tétetnék, arról a n. megye rendelt, veendő új utasítás végett, azonnal 
tudósítsák ; egyébiránt pedig a mostani felette nagy és úgyis be nem szed- 
hető hátramaradásoknak és restantiáknak megsemmisítését, s ennek kö- 
vetkeztében a portáknak megigazítását kívánván, a n. megye rendéi a 
megyében történt szomorú esetekből, — a midőn t. i. a katonaállítás s 
a közadónak conv. pénzben való megvétele az országgyűlésen kivűl kir. 
Commissáriusok, és katonaság által erőszakkal eszközöltetett, a vármegye 
háza fegyveres kézzel elfoglaltatott, a tisztikar őrizet alá tétetett, és a 
gyűlések eltiltása mellett a protocollumok és jegyzőkönyvek megsemmi- 
síttettek, a n. megyének hiteles pecsétje erőszakkal elfoglaltatott, egyes 
személyek a kir. Commissáriusok által rendkívül meghiteltettek, és így a 
vérek és atyafiak is, egymás ellen való bizodalmatlanságba és gyulölségbe 
helyheztettek; — mindezekből vett mély fajdalmokat el nem titkolhatván, 
azokat ő fölsége atyai színe előtt leborulva és a legmélyebb jobbágyi tisz- 
telettel, oly alázatos kérelemmel kinyilatkoztatni bátorkodnak, hogy a mi- 
dőn egy részről a törvények szentségének fentartását szi vökön viselik; 
más részről meggyőződve lévén arról, hogy a királyi szék dísze és dicső- 
sége a haza alkotmányával elválhatatlanúl egybe legyen kötve: semmitől 
inkább nem irtózhatnak, mint hogy feddhetetlen hívségök, legmélyebb job- 
bágyi tiszteletök, és ő fölsége szentséges személye iránt viseltető határ 
nélkül való ragaszkodások valaha ismét, avagy csak távolról is kétségbe 
vétethetnének. — Ugyanazért az országgyűlésnek, a melyen t. i. az ő föl- 
sége előadásai s az ország kérelmei és kívánságai időről időre előterjesz- 
tethessenek, minden harmadik esztendőben, vagy ha a szj^kség úgy kí- 
vánja, még előbb is leendő tartását; — a helytartótanácsnak törvényes 
tehetségébe való helyeztetését; — a dicasterium oknak , magános különös 
votumok elmellőzésével, és az ország nagyjainak leendő kihallgattatását; 
— a titkos praesidiali soknak és patentálisoknak megszüntetését, — és 
ezeknek nemcsak az ítélőszékek , hanem a jurisdictiók által is rendelendő 
el nem fogadhatását; a feladók és vádlók ellen hozott 1805-ik évi Y. t-cz. 
szoros megtartását, és azoknak a kik a törvényes úton kívül megbüntet- 
tettek, attól való fölmentosiőket, s ezentúl mindenkor csak a torvény útján 
való megbüntetéseket; a megyék között való levelezésbelí szabad érteke- 
zésnek, melynek eltiltásából legközelebb is a megyék között való külön- 
böző értelmek következtek, — megengedtetését; — és szóval mind azon 
közfalnak, a mely eddig a nemzet szavának a kir. székhez és a legkegyel- 
mesebb fejedelemnek atyai színéhez való juthatását gátolhatá, megszünte- 
tését, jobbágyi alázatossággal kérik, cs követ urak az ország rendéi előtt 
sürgetni fogják.** 

__.****•.. "^iatt; mert hiszen a titkos rendőrségnek mindenfelé elhe- 
lyezett számos ügynökei által bőséges tudósításokat vett az 
országban uralkodó hangulatról. De minthogy a felzajlott 
szenvedélyeket lecsillapítani, a nemzetet kiengesztelni, annak 
bizodalmát visszanyerni kivánja vala: bölcsen arra határozta 
magát, hogy akadálytalanul kizajlani hagyja az indulatokat, 
szabad folyást enged a panaszárnak, s engedékenység által 
f®gyverzi le az ellenzéket. Ugyanezen czélból lehetőleg ün- 
nepélyessé is akarta tenni az országgyűlést. Régibb s újabb 
példák tanúságaiból jól tudta az udvar, hogy a koronáza- 
toknak mindig nagy hatása van a nemzet jó kedvének 
megnyerésére. Ez által már nem egy ízben sikemlt mellőzni 
az indulatok kitörését, lecsillapítani a felingerűlt kedélyeket : 
nemcsak mivel a fényűzésben gyönyörködő magyar jellem 
ilyféle ünnepélyeknél bőséges kielégítést találhat; hanem, 
s talán még inkább azért, mivel az ősi alkotmányához, tör- 
vényeihez, institutióihoz oly hévvel ragaszkodó, természeté- 
nél fogva mélyen monarchikus érzelmű, s ép ezért koro- 
nája iránt is a kegyelet gyöngéd érzelmeivel viseltető ma- 
gyar ember minden koronázatban hódolatot lát a fejedelem 
részéről ezen ősi institutiók iránt s úgy tekinti azt, mint el- 
ismerését s biztosítását a maga nemzeti jogainak. Ferencz 
tehát e kedvnyerő eszközt is megragadta, s a maga negye- 
dik hitvesének, Karolina Auguszta császárnénak, magyar 
királynévá koronáztatását is az országgyűlés tárgyává tűzte ki. 
A királyi Ugyanczea engesztelő szellemben készültek a királyi 

*A*tr6n- clőadások is, melyek a rendek tanácskozásainak tárgyaiul 
henéá. szolgálnának. Megemlékezvén ugyanis Ferencz, mennyiszer 
s mily hévvel sürgette a nemzet, a század első tizedében 
lefolyt országgyűlésein, az 1791-ki országgyűlésből kikül- 
dött bizottmányok rendszeres reformmunkálatainak fölvéte- 
lét: a nemzeti kívánatnak vélt eleget tenni, midőn, a ki- 
rályné megkoronáztatása mellett, e reformmunkálatok átné- 
zetét s meghányását tűzte ki a gyűlés teendőiül. Ezen 
kivűl még csak egy tárgy, a magánosak pénzviszonyainak 

a papírpénz kétszeres értékleszállítása után oly szükségessé ^^^^' 
vált s már az 1812-ki országgyűlésen is oly heves vitákat 
szült, de törvénynyé akkor nem válhatott szabályozása, vé- 
tetett fel a királyi előadásokba. 

De egyébiránt sem mulasztott el az udvar semmit, mi 
által a kiengesztelődést siettetni, az országgyűlés egyes, 
befolyásosabb tagjait megnyerni remélheté. És míg ebben 
ügynökei kéz alatt buzgóan munkálkodának, maga Ferencz 
is mind az üdvezlő fogadtatás, mind az országgyűlés ünne- 
pélyes megnyitásakor szívetnyerő atyai nyájasságot s jóakara- 
tot tanúsított a rendek iránt. A gyűlés megnyitása a királyi 
előadások átnyujtásával september 15-kén ment végbe, mely 
alkalommal Ferencz trónbeszédében egyebek közt ekként 
szólott : 

„Semmi egyebet nem kívánunk tőletek az önboldog- 
ságtok gyarapítását czélzó buzgalomnál. Tőletek, honatyák, 
várjuk tehát azt is, hogy böleseségtek annak elérésére a 
legalkalmasb eszközöket fogja előadni; melyektől aztán nem 
is maradand el a süker és a mi legbensőbb királyi meg- 
elégedésünk, ha ti, egyedül a közjó iránti buzgalomtól lel- 
kesedve, a haza állandó boldogságának előmozdítására, s 
az utódok hálás emlékezetének kiérdemlésére, tennen törek- 
véseiteket a mieinkhez kapcsoljátok. 

„Ezen üdves törekvéseknek most különösen kedvez 
a tartós béke biztos reménye; s e felett azok buzgó foly- 
tatását még egy más indok is javasolja: halad korunk s a 
halandók évei isten kezében vannak; bensőleg kívánjuk 
pedig megérhetni s éldelhetni azon lelki örömet, hogy mind 
a ti boldogságtoknak á gondos intézkedésekből származandó 
gyarapodását, s mind azt is elégülten szemlélhessük, hogy 
az ország alkotmánya a törvények bölcsesége által mind- 
inkább és inkább körűibástyázva s megszilárdulva szálljon 
át felséges utódainkra s a magyarokra, kiket mi szeretett 
fiaink gyanánt tekintünk.^ 

Horráih M., 25 ér Hagyarorszftg tÖrt.-bSl. 10 

váiaaxfeiirat. ^ trónbeszéd , melyben ekként a király maga is az 

mb. alkotmány védőinek sorába lép, s óhajtását fejezi ki, hogy 
azt megerősödve láthassa hátralévő életében, igen kedvező 
hatást gyakorolt az ország összes rendéire. Félig nyert 
csata volt ez a kormányra nézve; kivált miután József fő- 
herczeg nádor, kinek népszerűségét a múlt években a nem- 
zet sérelmeinek teljes méltánylása s fájlalása, most pedig 
az országgyűlésnek részben neki, az ő stikeres működései- 
nek tulajdonított kihirdetése folyton nevelt vala, — a királyi 
előadások felolvasása után elmondott beszédében nyomaté- 
kosan buzdítá a rendeket, hogy megkezdendő tanácskozá- 
saikban egyedül a trón erejének s a közjónak, miket egy- 
mástól elválasztani nem lehet, gyarapítását tartsák szemeik 
előtt; viseltessenek bizodalommal a király iránt, ki őket a 
bizalom nyilvánításában megelőzte: a kölcsönös bizodalom 
egyességet szűlend a trón és nemzet közt, melynek nyomá- 
ban a haza boldogsága fog felvirulni. 

Pár nap múlva hálafelirat küldetett a királyhoz, mely 
a nyájas trónbeszédre udvarias választ foglalt magában. 
Kijelenték a rendek: hogy fájdalom fogta elkeblöket, midőn 
ő felsége hanyatló koráról tőn említést; hogy pedig ő fel- 
sége még a maga életében megszilárdítva óhajtja látni az 
alkotmányt, s e végett azokat, mik az ország javát s gyara- 
podását illetik, még ezen országgyűlés folytában elvégeztetni 
8 törvény nyé szentesíttetni kívánja, buzgó hálával fogadják. 
Magok sem óhajtanak semmit forróbban, mint hogy ő fel- 
ségének e kivánata teljes stikert nyerjen. E végett nem 
miilasztandják el annak idején szorgalmasan tárgyalni a 
kir. előadásokat; mindenek előtt azonban az alkotmányt 
szükség helyreállítani: miért is előlegesen a sérelmeket ha- 
tározták tanácskozásuk tárgyaivá tenni, bizton remélve, 
hogy ő felsége azokat, a trónbeszédben kifejezett atyai 
indulata szerint, orvosolni fogja. 

A királyné koronázási ünnepélye , mely sept. 25-kén 
nagy fénynyel ment végbe, miként arra az udvar eleve is 

számított, igen alkalmas eszközül szolgála a kölcsönös bizo- ib^s- 
dalom megszilárdítására. Miután az ország rendéi hódola- 
tukat az új királynénak a szokásos ajándokkal, mely ezen 
alkalommal huszonöt ezer darab körmöczi aranyra határoz- 
tátott, bemutatták: Ferencz pár nap múlva (sept. 28-kán) 
a hálafeliratra válaszolva, egy igen kegyelmes leiratot kül- 
dött le az ország rendéihez. Intvén őket, kezdjék meg 
mennél elébb a kir. előadások tárgyalását, egyszersmind 
felszólítást intéze hozzájok, hogy miután őket atyai indula- 
táról a trónbeszédben már biztosította s újonnan is bizto- 
sítja : őszinte s határtalan fiúi bizodalommal öntsék ki atyai 
kebelébe mind azt, mi szivökön fekszik, s mi az ország 
javának s boldogságának előmozdítására szolgálhat. 

E kegyelmes kir. nyilatkozatnak az volt ugyan fő 
czélja, hogy a rendek, általa megnyeretve reábirassanak, 
miszerint minden más előtt a kir. előadásokon kezdjék meg 
munkájokat; a rendek mindazáltal, bár kedvesen fogadták 
is a trón bizodalmának e nyilatkozatát, úgy valának meg- 
győződve, s úgy kívánta utasítások is, hogy mielőtt egyéb 
tárgyalásokba ereszkednének, az alkotmánynak a múlt évek 
törvénytelenségei által ejtett sérveit szorgalmazzák orvosol- 
tatni ; csak az alkotmány helyreállítása által nyerhetvén 
vissza azon lelki nyugalmat, mely tidves törvények alkotá- 
sára szükséges. Elébbi határozatuk szerint tehát, oetober első 
napjaiban, azonnal meg is kezdték a sérelmek tárgyalását. 

E tárgyalások képezték aztán a próbakövet, mely a 
pártok állását s tömbezését s a vélemények árnyalatát, szint- 
úgy mint a törvényhozó kar tagjainak egyéni minőségét 
kimutatta. 

Midőn ezen országgyűlés megnyittatott, s annak folyama a pártok 
alatt még sokáig nem létezett nálunk a két nagy történelmi, * "y^* 
conservativ és ellenzéki párt, melyek a XlX-dik században 
valamennyi alkotmányos ország történelmében előfordulnak; 
azoknak alapjai mindazáltal ezen országgyűlésen vettettek 

10* 

182. 5. meg; eredetök első szálai ezen országgyűlés vitatkozásaiból 

s fejleményeiből fonódtak. 

Az ország rendéit, miként elébb a megyék, úgy most 
az ország gyűlésén is sokáig oly annyira elfoglalták az 
absolut és német Ausztriától fenyegetett alkotmányosság s 
nemzetiség megszilárdításának kérdései, hogy tulaj donképeni 
európai politikáról még sem a felső sem az alsó táblánál 
nem vala szó. Itt is amott is merő sérelmi, s ha úgy ne- 
vezni lehet, házi politika foglata el a zöld asztalt. A nem- 
zetnek legfőbb, majdnem egyedüli törekvése s czélja volt: 
a megsértett, meggj^öngltett alkotmányt helyreállítani, s 
mint az akkoron divatos kifejezés hangzék, hasonló sérel- 
mek ellen „körűlsánczolni^. E sérelmi politikánál fogva 
visszaszerezni kívántak a rendek minden jogot, az alkot- 
mányosságnak minden ősi institutióját. Miként II. József 
halála után, úgy most is, nem elégedett meg a nemzet 
avval, hogy csak az újabb törvénysértések szűntettessenek 
meg ; sem nem volt hajlandó engedékenyen tűrni, bár talán 
czélszerűek s hasznosak voltak is, a törvényhozáson kivűl, 
kényuralmilag kibocsátott szabályokat: eltörültetni, a régi 
állapotba visszahelyeztetni követelt mindent, mi törvény- 
telen, ha jobb is a réginél, hogy azt törvényesen szabályozza. 
Felkutatták a legrégiebb sérelmeket, hevesen megvitatták 
s orvoslat végett fölterjeszteni kívánták az absolut szellemű 
bécsi kormánynak az ország jogai, függetlensége rovására 
bármi régen tett foglalásait: az alkotmányos jogokat elidő- 
sűlhetleneknek kiáltotta ki a nemzet. 

E sérelmi politika oly annyira elfoglalta a kedélyeket, 
oly uralkodóvá lett az országgyűlés majdnem egész foly- 
tában, hogy a haladási kérdéseknek alig engedett tért. A 
rendek nagy többségének még csak vágya, hajlama sem 
volt a reformokra, bár mily elutasíthatlanúl látszanak is 
követelni azokat az elavult állapotok s az előhaladott kor 
igényei; mi nagy részben a harmíncz év óta oly következe- 
tcsen folytatott ellenforradalmi koi*mánypolítikának vala 



EU6 fejezet. As 182.'-1ci orizággyűliS^. 149 

sajnálatos gyümölcse. Ezen, a külföldtől elszigetelő, benn 1825. 
minden szellemi mozgalmat s gondolatsurlódást gátoló rend- 
szer hatása alatt fölnevekedett nemzedék a reförmokat, 
melyekre szüksége vala, hogy minden oldalú pangásából 
kiemelkedhessek, hiányait pótolhassa, az országot a mivel- 
tebb európai államok sorába emelhesse, jóförmán nem is 
ösmerte. A kiváltságokon felülemelkedett valódi szabadság 
és alkotmányos kormányzat eszméinek világtörténelmi fejle- 
ményei, melyek, például Németországban, a wartburgi ünne- 
pen, a porosz alkotmányharczban s még inkább az iroda- 
lomban, — a franeziáknál a democrat irányú baloldal 
parlamenti harczaiban, a titkos társulatokban s a minduntalan 
megújuló fölkelési kisérletekben, — az angoloknál az eman- 
cipatiobill iránt folytatott heves izgatásokban, a reform türel- 
metlen sürgetéseiben stb. oly hangosan nyilatkoznak vala, 
nálunk még alig, vagy csak oly igen kevesektől ismertet- 
tek, hogy az okszerű alkotmányos reformokról tiszta fogal- 
makat hiába kerestél volna a törvényhozó kar többségében. 
Ezen erkölcsi viszonyok közt európai értelmű szabad- 
elvű, vagy épen radical párt nálunk még nem létezhetett; 
de nem létezett a tulaj donkép eni conservatív párt sem. S 
ezen ^elnevezések a jelen országgyűlés folyamában csak- 
ugyan még nem is divatoztak. Választóvonalt a pártok közt 
nem a haladási vagy helyben maradási elv, hanem a rendi 
alkotmány, nemesi kiváltság s nemzeti függetlenség iránt 
tanúsított kisebb-nagyobb ragaszkodás, lelkesedés képezett. 
Ezért csak az „ellenzéki" és „udvari" pártelnevezések va- 
lának divatban. Az ellenzéki név nem ritkán fölcseréltetett 
a „szabadelvű, liberális" nevezettel, de csak sajátlan s nem 
európai értelemben : az ellenzéki párt védte ugyan az alkot- 
mányos jogokat a kormány ellenében; de e mellett, a többi 
néposztályokkal szemben, a nemesi kiváltságokhoz is maka- 
cson ragaszkodott; s úgy ezek, mint az ősi alkotmány te- 
kintetében még conservativebb volt az udvari pártnál ; mely 
épen azért neveztetett így el, mivel az udvar kényuralmi 

1825 . czélzatai iránt engedékenyebb volt. Fejlesztésről, reformok- 
ról, haladásról az ellenzéki párt most annyira sem gondol- 
kodott, mint az 1790-ben úgynevezett „patrióták". 

Mi a két táblát külön illeti : a felső tábla, melyet a 
püspökök, zászlós urak, főispánok és a született főrendűek 
képeztek, kevesek kivételével, egészen az udvari párthoz 
tartozott. E kevesek közt a vezéri szerepet, miként a szá- 
zad első tizedében lefolyt országgyűlések alatt, úgy most 
is gróf Illésházy, Trencsén és Liptó megyék örökös fő- 
ispánja, nagy nevű nemzetségének utolsó féi'fi ivadéka, 
játszá; a kir. fő étekfogó zászlósi méltósága, melyre az 
országgyűlés első napjaiban emeltetett, nem volt képes 
megingatni alkotmányos érzelmeit s elvonni őt a nemzeti 
jogok védelmétől, melyre, bár mindig a mérséklet korlátai 
közt, de komoly méltósággal emelte fel tekintélyes szavát. 
A többi, jobbára az ifjabb nemzedékhez tartozó főrendű 
ellenzékiek közt leginkább kitűnt a tudományos míveltségű 
báró Mednyánszky Alajos, gr. Zichy Károly, a ezi- 
feri stb. E tábla tanácskozási nyelve kivétel nélkül a latin 
volt; mert, fájdalom, elnémetesedett főnemeseink közt a 
nemzeti nyelvet kevesen birták eléggé. 

Az alsó táblánál az udvari pártot, az elnök s királyi 
személynök vezérlete alatt, a királyi tábla tagjai, a kápta- 
lanok s kir. városok követei képviselték, kikhez a megyék 
követei közöl igen kevesen csatlakoztak. A nagy többség 
s ennek valamennyi kitűnőbb tagjai, az országgyűlés első 
felében — mert utóbb elpártolások is történtek — itt az 
ellenzéki pártot alkotta. A kíívetek mintegy harmad része 
oly egyénekből álla, kik a múlt országgyűléseken is szere- 
peltek; de ezeknek egykori tekintélyes vezére, Vay József, 
már nem volt életben. Helyét a vezéri szerepben tulajdon- 
kép senki sem töltötte be; nem mintha köztök oly kiváló 
^ tekintélylyel s tulajdonokkal, minők egy vezérben megki- 
vántatnak, felruházott egyéniség nem találtatott volna; ha- 
nem inkább azért, mivel az ellenzék tulaj donkép eni, fegyel- 

mezett pártot, mint a későbbi országgyűléseken , még nem i8«5. 
képezett A szőnyegre hozott kérdések különfélesége szerint 
tehát majd egyik majd másik kitűnőbb egyéniség Ion vezér- 
szónokká. E jelesebbek közé soroztattak Nagy Pál, id. 
Balogh János, gr. Dessewffy József, Deák Antal, 
b. Prényi Zsiga, Borsiczky, Bernáth Zsiga, Ra- 
gályi Tamás^ Pázmándy Dénes, Somsich Pongrácz, 
Takács, Niezky, Vay Ábrahám, Szegedy Ferenez, 
Vitéz, Máriássy; Bartal György a legkitűnőbb jogtudós 
hírében álla; a jegyzők közt Plathy, barsi követ, volt a 
legszebb tollú. A kormánypárti követek közt, kiket a „no- 
tarialis liga" gyűjtő név alá sorozott az országgyűlési közön- 
ség, legtöbbször Bezerédy György, a „zápor beszédű" 
Császár Sándor, Nyéky Mihály vitte a szót; a tanács- 
kozásokban pedig Torkos Mihály szava volt a legnyoma- 
tékosabb. A városi követek közöl a sopronyi Wagner, 
ki nevét utóbb Vághyra változtatta, tűnt ki leginkább szé- 
les ismeretei és szónoki tehetsége által. 

Egyébiránt ezen országgyűlésen még nem is igen mutat- 
kozott annak szüksége, hogy az ellenzék forma szerint, ha- 
tározott programmal alakuljon meg s egy vezér által fegyel- 
meztessék. A nagy többséget még különben is eléggé 
összetartá az alkotmány és nemzetiség kiállott veszedel- 
mének emlékezete s a szenvedett sérelmeknek folyton sajgó 
érzete. Programmra sem volt másra szükség, mint a mit 
a nemzet köz kivánat gyanánt hangoztatott s minden megyei 
követ utasításában hozott magával, a szónokok pedig e 
szavakkal szoktak volt kifejezni: mindenekelőtt a sérelmeket 
kell megszűntetni, az alkotmányt helyreállítani s erősebben 
körűlsánczolni. E követelés oly erős, oly átalános vala, hogy 
az összes törvényhozó karban nem találtatott, ki annak 
ellentmondani merészelt volna; s még a legbuzgóbb udvari 
pártú tag is Icgfölebb a tárgyalási sorozatra nézve nyilvá- 
nította a többségétől különböző véleményét, a kir. előadások 
tárgyalásával kívánván megkezdeni a munkálatot. Ily egyező 

_i825. lévén a rendi tábla tagjainak értelme: nem csoda, ha az 
egész országgyűlési tanácskozásokon e sérelmi politika 
húzódott keresztül; s a rendi alkotmány tatarozásán és 
szilárdításán kivűl legfölebb még a nemzetiség s ennek 
leglényegesb hordozója, a nemzeti nyelv kifejtése, eró's- 
bítése volt a törekvések fő, mondhatni, egyetlen czélja. 

i'stvál"^^ Csak egy férfiút találunk annyi közt ez országgyűlésen, 

ki keble rejtekében már most is valami szebb és jobb után 
sóvárog vala a nagy részben csak egy osztály kiváltságait 
biztosító, a nemzet nagy tömegére ki nem terjedő', s azért 
felette hiányos, elavult rendi alkotmány megszilárdításánál; 
ki egy kifejlett nemzetiség, széles alapokra fektetett s nem 
egyedül a törvény betűi, hanem szabadelvű új institutiók 
által biztosított s életvalóságra emelt igazi alkotmányos 
szabadság, egy egészen újjá alakúit, az ipar, kereskedelem, 
tudomány és mivel tség minden ágaiban előrehaladott, az 
európai civilisatio minden élveivel kínálkozó, de mind e mel- 
lett is sajátképen magyar nemzeti és társadalmi élet tün- 
dérképei közt merészelt csapongani vágyaival; egy férfiú, 
ki hatalmas szelleme, átható értelme, éles ítélete, saját nem- 
zetét minden áldozatra kész szeretettel átfogó kedélye által, 
nem sokára vezércsillagává Ion a nemzetnek az átalakulás 
nehéz ösvényén; ki, a nemzet összes történetét tekintve is, 
oly óriási alakként emelkedik ki újjászületési küzdelmeink 
közt, hogy őt még későbbi szenvedélyes vetélytársa sem 
kételkedek „a legnagyobb magyarnak" nevezni. Kell-e 
mondanom, hogy gróf Széchenyi Istvánt értem, ki még 
mint huszár kapitány jelent meg ez országgyűlésen a felső 
táblánál. 

De legyen elég e nagy embernek itt csak nevét em- 
líteni; jellemzését alább kisérlendjük meg ábrázolni ; törek- 
véseinek, nagyszerű nyilvános pályájának elbeszélése pedig 
különben is nagyobb részét foglalja el a következő évtize- 
dek történelmének. O, nagyszerű czéljai tekintetében, még 
egészen egyedül, párt nélkül állott az országgyűlés kezde- 



EUS f«J0Z0t. Az 1825-ki orazággjűlés. 153 

tén. A hazában is csak kevesen, talán egyedül báró Wes- i^g^. 
selényi Miklós volt az, kivel ő terveit, czéljait némi 
részben közölte, ki nemes buzgalmában osztozott. Wesse- 
lényi, ki nem sokára szinte csatányos szerepet vala ját- 
szandó történelmünkben, még 1823-ban ismerkedett meg 
az ezredével Debreczenben fekvő, gazdag, fényes tulajdonai 
által kitűnő kapitánynyal; kivel csakhamar szoros barát- 
ságot, a hazafiúi szent czélra szövetséget kötvén, egy ideig 
együtt s komolyabban űzte tanulmányait s utazta be bővebb 
tapasztalatok s ismeretek gyűjtése végett a mivelt Európát. 
Wesselényi azonban, még csak Erdélyben lévén birtokos, 
nem volt tagja ezen országgyűlésen a törvényhozó testü- 
letnek. Széchenyi, ki lépteit eleitől fogva száraz számítás, 
mélyen átgondolt terv szerint szokta volt intézni, mihelyt 
magát a törvényalkotó kar tagjai közt egy kissé tájékozta, 
azonnal meggyőződhetett, hogy reá nézve még nem jött el 
az alkalmas idő: a sérelmi politika által sokkal inkább 
elfoglalva láthatá a kedélyeket, az ősi alkotmány fentartá- 
sának s „körülsánczolásának^ munkája által sokkal inkább 
háttérbe szorítva tapasztalhatott minden más irányt, mint- 
sem hogy új eszméinek bármily csekély sükert is remélhetett 
volua, a még teljesen készületlen téren. Inkább csak a régi 
alkotmányosságot megóvni s biztositaui törekvő ellenzéki 
párthoz csatlakozott tehát maga is, mintsem hogy saját 
irányát s eszméit, elhamarkodott nyilvánítás által a bizonyos 
hajótörés veszélyének tegye ki. Egyébiránt még az ellen- 
zéki párt élénk, nem ritkán keserű vitáiban sem vőn részt 
nyilvánosan; s mint alább említendjük, csak egy ízben, 
akkor is nem a felső, hanem az alsó ház kerületi ülésében, 
mondott néhány szót, mely egy nagyszerű hazafiúi tetté 
vált. Az országgyűlés tereméin kivűl azonban már ekkor 
megkezdé reformátori működését, vagy inkább előkészíté 
annak terét s eszközeit. Mindjárt az országgyűlés kezdetén 
egy klubbot alkotott, melynek czélja volt gondolatcserét^ 
eszmesurlódást idézni elő, tért nyitni, hol a haza állapota, 

i»g5. közdolgai, a társadalmi úton teendő reformok, javítások a 
magán társalgás igénytelen modorában megvitattassanak, s 
mi ez úton eszközölhető, alkotandó egyesületek által életbe 
is léptettessék. A gondolatcsere, vitatkozás, eszmesurlódás 
ilyféle terére annál nagyobb vala szüksége az országgyűlési 
közönségnek; s mint alább elbeszélők leszünk, annál üdvö- 
sebb is lőn annak hatása jövendő átalakulásunkra: mivel 
a kormány még mindig oly szigorúan s aggodalmasan ke- 
zeltette a censurát, hogy a sajtóban nemcsak közállapotaink, 
vagy bármi egyes javítási s haladási kérdés megvitatása 
tilos volt, hanem még az országgyűlési tanácskozások köz- 
lése sem engedtetett meg; s e miatt még hírlap sem léte- 
zett Pozsonyban, mely közlönye lenne a tárgyalásoknak s 
a közvéleménynek. A kormánynyal ebben maga a rendek 
többsége is egy értelemben volt, szükségtelennek tartván 
8 nem is óhajtván, hogy vitatkozásaik a hazában köztudo- 
másra jussanak, s elégelvén azt, hogy küldőiket, az illető 
megyék közönségét, időről időre önmagok tudósítsák a 
szőnyegre került kérdések mibenlétéről. 
A Bérelmek E kérdésck clscjét, mint már fentebb is említők, az 

alkotmány s nemzeti jogok sérelmei képezték. A franczia 
háború idejében tartott országgyűléseken, melyeket az udvar 
egyedül hadi segély megszavaztatása végett hívott egybe, 
felette nagy gondja volt a kormánynak arra, hogy a rendek 
mindenek előtt a kir. előadásokat vegyék tárgyalás alá; 
minek következtében aztán nem egyszer történt, hogy ezek 
elvégeztetvén, az országgyűlés, a nemzet kivánatainak tel- 
jesítése előtt bezáratott. Most ilyesmitől alig lehetett ugyan 
tartani, miután a kir. előadások nem voltak ellentétben a 
nemzeti kivánatokkal. De a rendek, mindamellett is elő- 
legesen akarták most tárgyalni a nemzeti kivánatokat; mert 
a sérelmek orvoslása még a koronától indítványozott refor- 
moknál is inkább szívökön feküdt. A király, engesztelni 
ügyekezvén, ezt most nemcsak nem ellenzé, sőt némileg 
maga idézte volt elő sept. 28-kai leirata által, melyben. 

mint emiitők; a rendeket felhívja : egész nyíltsággal öntenek iftg"'. 
ki mind azt atyai kebelébe, mit a fiúi bizodalom és 
őszinteség javasol. 

A királyné koronázata után ennél fogva haladék nél- 
kül az ország sérelmei védettek tárgyalásba, s fölöttök aztán 
majdnem egy egész hónapig folytak a mindig heves, 
nem ritkán a szenvedély kitöréseiben csaknem fenyegető 
viták, mielőtt a sérelmek tárgyában az első felirat felktilde- 
tett. A német tanácsosok ellen, kik az ország ügyeibe 
jogtalanul avatkozva, a fejedelmet az adó s újonczok tár- 
gyában ama kényuralmi rendeletek kibocsátására ösztönöz- 
ték, keserű kikelések hallattak. Még haragosabban s kimé- 
letlenebbűl gáncsoltatának azon magyar tisztviselők, kik ama 
törvénysértések végrehajtására segédkezet nyújtottak. Zala 
követei. Deák Antal és Szegedy Ferencz, megneveztetni s 
vád alá fogatni indítványozták mind azon ^hazaárulókat^, 
kik a fejedelmet tévútra vezették. Még keményebben súj- 
totta őket lángszónoklatával Nagy Pál, ki, midőn a nemzet 
8 közvélemény birószéke elébe idézte a törvénysértőket, 
nem annyira vádolta, mint elitélte azokat. Nagy nyíltsággal 
s bátorsággal megvitattaték s gáncsol taték az egész kor- 
mánypolitika, mely által a kabinet örökké ellenséges indu- 
latot árúi el az annyi királyi esküvel pecsételt alkotmányos 
törvények ellen. Megróvatott a hálátlanság, melylyel a nem- 
zetnek a háború idejében tett annyi súlyos áldozatai a béke 
helyreállta után a legdrágább nemzeti kincsek megtáma- 
dásával viszonoztattak. A követek legtöbbjei az által vél- 
tek legjobban megfelelni honfitársaik bizodalmának, melynél 
fo'gva képviselőkké választattak, ha mennél keserűbb igaz- 
ságokat, mennél nagyobb nyíltsággal s bátorsággal mondanak 
a kormány embereinek. Nem elégedtek meg avval, hogy 
egyszer mondassék ki a gáncs a középponti kormány s az 
elkárhoztatás annak eszközei, a volt kir. biztosok ellen ; 
hazafiúi buzgalmában mindenki panaszt emelt, mindenki 
szavakba akarta önteni a nemzeti fájdalom s aggodalom 

«^2-'>- érzelmeit. A szó tettnek tartatott; s mindenki tényleg hoz- 
zájárulni kívánt a megsértett nemzeti jogok megbosszúlá- 
sához s jövendő biztosításához. 
Ai első 8ú- Az előleges sérelmek, kivált Nagy Pál vezérlete alatt, 

összeállittatván, az első sérelmi felirat, a főrendekkel a szer- 
kezet iránt váltott több rendű üzenet után, october 22-én 
végre felküldetett a királyhoz. Tartalma a nagy fontosságú, 
terjedelmes feliratnak következő. Az ország rendéi, a király 
sept. 28-kai leirata által is felhivatva, mindenek előtt azo- 
kat terjesztik fel, mik az alkotmány megszilárdítását tár- 
gyazzák. Kijelentik ennél fogva, hogy mély fájdalom verte 
le a nemzetet, midőn daczára annak, hogy a háborúk ide- 
jében hűségét nagy áldozatokkal tanúsította, a felavatási 
hitlevél s az 1791-ki törvények ellenére, az alkotmányon 
és sarkalatos nemzeti jogokon oly sebek ejtettek, hogy ál- 
talok a törvények támaszától megfosztatván, már nemzeti 
lételének veszedelmétől kellett rettegnie. S nevezetesen: 

Az 1791-ki 10-ik törvény ellenére, az ország sok 
ügyekre nézve a német-szláv örökös tartományok módja 
szerint pátensek által kezdett kormányoztatni. 

Az 1791-ki 12-dik törvény sérelmével, több ízben ud- 
vari nyíltlevelek küldettek az országra. Számos ügyben, 
melyekre nézve az intézkedés joga egyedül a törvényhozást 
illeti, országgyűlésen kivűl, önkényes rendeletek bocsáttat- 
tak ki s katonai karhatalommal hajtattak végre. Subsidiu- 
mok, segélyezések, mik a nemzet szabad akaratától függ- 
nek, országgyűlésen kivűl parancsolólag vettettek ki a me- 
gyékre. A kényszerített újonczszedés és a felemelt adó 
behajtása végett, a feliratok ellenére, kir. biztosok küldettek 
a megyékre; kik fegyveres erővel jelenvén meg, a megye- 
házakat ostromállapotba helyezték, a tisztviselőket elzárták, 
tőlök törvénytelen esküt, sérelmes reversali sokat erőszakol- 
tak ki; a tanácskozás szabadságát elfojtották, a levéltára- 
kat megsértették, a jegyzőkönyveket, melyekben a szen- 
vedett törvénytelenségek s a megyéknek azok elleni határ- 

zataí 8 tiltakozásai Írattak le, megcsonkították; a tisztviselők i8»5. 
előtt, katonai erő közbejöttével, elszakgatták vagy elvitték, 
a pecséteket lefoglalták; a megyei gyűlések, elnöki rende- 
letek által, tizenöt hónapig felfüggesztettek ; a megyék fel- 
iratai 8 egymás közti levelezései elsikkasztattak, vagy hűt- 
lenségi megróvatás fenyegetése által elnyomattak. Sőt fe- 
nyegetések hallattak, hogy az alkotmány egészen eltörül- 
tetik. A végrehajtó hatalom a maga törvényes korlátait 
mind ezekben áthágta, az alkotmány sarkelveit megrendítette. 

Az 1791-ki 13-dik törvény ellenére, az országgyűlés 
kihirdetése tizenhárom évig elmulasztatott; s a 14-dik tör- 
vény sérelmére, a kir. helytartótanács teljes mellőztével az 
országra erőszakolt igazgatási rendszer a bizodalmat a trón 
és nemzet közt megrendítette. 

A kiküldött kir. biztosságok az 1791-ki 18-dik törvény 
ellenére, névtelen vádak után is indulván, a személy és be- 
csület biztosságát veszélyeztették, hivatalától számos jó ha- 
zafit megfosztottak, jogaik gyakorlatában megakadályoztak. 

Nagy sérelmére vált végre az alkotmánynak az, hogy 
a kormány több ízben oly módon nyilatkozott : hogy az 
országgyűlés megtartásának idejét nem a törvény, hanem 
a körülmények határozzák meg; hogy a rendek feliratai, 
melyek által a törvény megtartását sürgették, figyelembe 
nem vehetők ; hogy az egyszer kibocsátott, bár törvénytelen 
parancsokat visszavonni nem lehet. Mind ez, ha nem orvo- 
soltatik, az alkotmányt tényleg megsemmisíti. 

Meg vannak győződve, hogy ezek nem a királytól, 
hanem a századok óta folytatott kényuralmi rendszerből 
eredtek; s reménylik, hogy ő felsége nemcsak teljesen meg 
fogja szűntetni e sérelmeket, hanem azoknak ismétlése el- 
len is biztositandja az országot. Kívánják tehát, hogy a meg- 
sértett törvények újra sanctionáltassanak. Az adónak ezüst 
pénzben behajtása, az újonczok kényszeritett szedése, a 
megyékre küldött biztosságok, addig is, míg ezeket tüzete- 
sen tárgyalandják , haladék nélkül megszűntettessenek. A 

i8g5. megkárosítottak kártalaníttassanak , az alaptalan vádak kö- 
vetkeztében kegyvesztettek a királyi kegyelembe visszafo- 
gadtassanak. 

Különösen és mindenek előtt biztosíttatni kivánják ma- 
gokat a következők iránt: 

Az országgyűlés ezentúl minden három évben múlha- 
tatlanul hirdettessék ki; kezdetének idejét a király a meg- 
előző országgyűlésen eleve határozza meg. 

A végrehajtó hatalom a maga törvényes korlátai közt 
maradjon ; minden tisztviselő, a király iránti hűségre mon- 
datni szokott eskü mellett, a törvények s alkotmány meg- 
tartására is tegye le a hitet. 

A helytartótanács, törvényes hatóságát visszanyervén, 
e hit kötelezése alatt; minden törvénysértő rendelet ellen 
tegyen felterjesztést, a rendelet végrehajtását felfüggesztvén. 
Ha akár a helytartótanács, akár más egyes hivatalnok tör- 
vénytelen parancsokat javasolna kibocsátani, vagy azokat 
végrehajtaná: az ország rendéi által meghatározandó bűn- 
vádi kereset szerint, a hétszemélyes főtörvényszék elébe 
idéztessék s Ítéltessék meg. 

A megyék egymás közti levelezései semmi módon és 
semmi ürügy alatt ne gátoltassanak. 

Kivánják végűi, hogy míg a kir. előadások értelmé- 
ben az országos bizottmányok rendszeres reformmunkálatai 
felett tanácskozandanak , az előadottakra ő felsége kegyes 
választ adjon. 
A király ^^Y vérmcs reményeket nem ápolának ugyan az or- 

Yáiasia. g24g rcndei , hogy a király e feliratra, mely tiszteletteljes 
hangja mellett is a fölség személye iránt, oly leplezetlenül 
elejébe terjesztette a múlt évek alatt elkövetett törvényte- 
lenségeket, egyenes bűnvallást tegyen; miután azonban az 
udvar engesztelő törekvése iránt senki sem kételkedett: 
mindenki azt várta, hogy a király némi mentségek mellett 
az idézett törvények érvényét elismerve, elégtételt adand 
a nemzetnek. £ köz várakozásnak azonban nem felelt meg 

egészen a király válasza. A november 9-én kelt leiratban ^^^' 
kedvetlenségét fejezi ki ő felsége a felett, hogy a rendek 
a kir. előadások tárgyalását mindeddig elhalasztották. E 
szemrehányások után, a történtek mentegetése mellett, tesz 
ugyan némi töredelmes vallomásokat is a nemzetnek; de 
egyszersmind olyakat is állit, miket az alkotmányos elvek- 
kel nem lehet megegyeztetni. Az előleges sérelmeket ille- 
tőleg, „fájdalommal látja ugyan, miképen sok felmelegitte- 
tik, miket inkább feledni illett volna" ; megragadja azonban 
az alkalmat elmondani, mi adott azokra okot. Tudja ő fel- 
sége, mivel tartozik az általa önként s esküvel is megerő- 
sített alkotmánynak; de ismeri kötelességét is, mely szerint 
a közjót fen tartania s minden körülmények közt eszközlenie 
kell. E szerint midőn egy részről az újítani vágyók, vak- 
merő szándékkal, eleink minden institutióit felforgatni töre- 
kedtek, rendkívüli eszközökhöz kellett vala nyúlnia; kivált 
miután az országgyűlés egybehívására sem idő nem volt, 
sem a körülmények nem kedveztek. Csak ő felsége, a kor- 
mány élén állva, láthatá a veszélyeket egész rettentő nagy- 
ságukban ; csak ő választhatta meg ennél fogva az alkalmas 
eszközöket, melyek által Magyarországot is megmentse: mi 
végre sikerűit is neki. Megismeri ő felsége népeinek e ve- 
szedelmes időkben bebizonyított szeretetét: fájt tehát neki, 
hogy némely megyék azt, mit a király iránti bizodalom s a 
hon iránti hűség javasolt, megtenni s megadni nem akar- 
ták; felirataik s jegyzőkönyveikben pedig olyanokra vete- 
medtek, mik a királyi méltóságot sértik, és zavar, rendet- 
lenség eláradása nélkül nem tűrhetők. E miatt kellemetlen 
eszközökhöz is kénytelen volt nyúlni. O felsége egyébiránt, 
ki meghallgatja ugyan a maga tanácsosait, de csak azt ha- 
tározza, mit lelkiösmerete sugall; s ki olyasmit soha nem 
enged meg, mi az ország jogait sérti, azokat, kik paran- 
csait teljesítették, mindig védelmezendi. A karok és rendek 
kérelmére mindazáltal azokat, kik hevöktől elragadtatva, a 
korlátokat áthágták, királyi kegyelmébe készségesen vissza- 

^^^' fogadja. Jelenti továbbá, hogy a külügyek jelen békés vi- 
szonyaiban az újonczok további szedetését felfüggesztette; 
az adót azonban, mint már több év óta tette, ezután is vál- 
tozhatlanűl ezüstben kénytelen behajtatni; sőt az 1802-ki 
adópótlék iránt is, — mit harmadéve elengedett volt, még 
e gyűlésen elvárja a rendek felterjesztését 

,Egyébiránt, — ily értelemben folytatja tovább a leirat 
— megismeri ő felsége, hogy a törvény szerint országgyű- 
lést minden harmadik évben köteles kihirdetni. Ebben ed- 
dig csak a rendkívüli körülmények akadályozták ; igéri azon- 
ban, hogy ezentúl annál pontosabb leend az ország rendéi- 
nek egybehivásában, mivel a közügyek számos hiányainak 
pótlását az ország java igen sürgetőleg követeli. Szavát 
adja ennél fogva hogy, ha e gyűlés folytában mind azt el- 
végezni nem lehetne, mi a kír. előadások szerint tárgya- 
landó : a jövő három év eltelte előtt is hirdetend újabb or- 
szággyűlést. — A királyi helytaiiió tanács hatáskörét az 1791-ki 
14-ik t.-cz. eléggé meghatározta : erre tehát, valamint a hi- 
vatalnokok esküjéről szóló ugyanazon évi 18-dik t.-cz. tá- 
gítására sem lát szükséget. — A megyék levelezéseit ille- 
tőleg, ahhoz tartja magát, mit 1792-ben és 1812-ben kije- 
lentett. A feliratokra pedig méltányos figyelemmel leend, 
meg lévén győződve, hogy a trón és az ország boldogsága 
a törvényeken alapszik, s a király vagy az ország jogai 
sérelmével, a századok folytában kifejlett s megerősödött 
nemzeti alkotmány is veszélyeztetik. — Ezeket azon hoz- 
záadással tudatja a karokkal s rendekkel, hogy a jelen or- 
szággyűlés a maga czélját, az alkotmánynak újabb törvé- 
nyek általi megszilárdítását, csak úgy fogja elérhetni; s ő 
felségének a nemzet javára czélzó szándékai is csak úgy 
nyerhetnek valósúlást: ha a tárgyalásban minden viszály 
mellőztetvén, a végzendők egyességben s mennél elébb el- 
végeztetnek.' 
A karok és £ királyi leirat azonban , nemcsak, hogy ki nem elé- 

KttotUBsége. gitette a rendeket; hanem nagy aggodalmat s ennek követ- 

kéziében nem csekélyebb ingemltséget is támasztott ben- 1825. 
nök : oly elveket láttak abban^ melyek a királyi hatalmat^ a 
nemzeti jogok rövidségére, a törvények szellemének sérel- 
mére, a kiszabott korlátokon tiilterjesztik. A kerületi ülé- 
sekben e miatt oly heves viták keletkeztek, hogy a nádor 
már attól kezdett tartani, nehogy a nemzetnek a trón iránt 
visszatérni kezdő bizodalma ismét megingattassék. Ezt tehát 
még idején meggátlandó, a rendeket egy magán tanácskoz- 
mányra hívta meg magához. Es midőn itt mindnyájan s 
egy értelemmel azon óhajtásukat fejezték ki, hogy az ő 
közbenjárása által egy új királyi leirat volna kicszközlendő, 
melyben az elébbinek az ország jogaira nézve sérelmes 
elvei és kifejezései módosíttassanak, a közbenjárást öröm- 
mel elvállalta. 

Es nem is maradt ezúttal sükeretlen a nádori köz- Anor.ts-w 
benjárás. Az új leirat, mely nov. 28-kán érkezett le Po- 
zsonyba, egyike újabbkori történelmünk legfontosabb okmá- 
nyainak, fényes diadala a veszélyben forgott alkotmányos- 
ságnak. Kijelenti ebben a király, hogy fájdalmasan esett 
ugyan neki, hogy elébbi leiratának rnémely kifejezéseit a 
rendek balra magyarázták; de kész most azokat felvilágo- 
sítani, mert el van tökélve, orvosolni minden kisebb s na- 
gyobb sérelmeket. Hogy tanúságát adja, mily nagyra be- 
csüli a riendek bizodalmát a nádorban s ennek törvényes 
közbenjárását: annál kevésbbé vonakodik megnyugtatni a 
rendeket, mennél távolabb volt tőle a szándok, elébbi le- 
iratában azon elmúlt eseményeket, melyek a karok és ren- 
dek october 22-ki feliratára okot szolgáltattak, s melyek 
„atyai szívének szintúgy kellemetlenek", a jövendőre pél- 
dául felhozni ; vagy a múlt körülmények egyedül történelmi 
elbeszélése által magának új jogot szerezni; vagy végre a 
rendkívüli események ürügye alatt a pénz s terménybeli 
subsidiumok és az újonczszedés tárgyait az országgyűlés 
egyedül törvényes köréből elvonni; hova azokat az 1791-ki 
19-dik törvény szerint tartozóknak önként elismerni. — Ez- 

HorTáth Mm 85 tfv HHr^r^nzág Í6rt-b61. ^^ 

^^^^' után egyenként felvévén az elébbi leirat némely pontjait, 
melyek aggodalmat ébresztettek volt, megnyugtatja a ren- 
deket, hogy a királyi helytartótanácsot törvényes hatóságá- 
ban fentartani, annak feliratait méltóképen figyelembe venni, 
elhatározott akarata; eleve is megegyezését adja, hogy a 
megyék egymásközti levelezésének szabadsága új törvény- 
nyel biztosíttassék ; az országgyűlésekre vonatkozólag pedig 
megengedi, hogy a jövó' gyűlés egybehi vasának idejét illető 
kivánataikat a folyamatban lévőnek végén felterjeszthessék. 
A kót ubu -^ királyi leirat valahára minden aggodalmat megszűn- 

köxtivisxony. tetett 8 teljosen megnyugtatta a rendeket az alkotmány 
épsége, az igazgatás törvényszerűsége iránt a jövőben. A 
köz öröm zajosan tört ki a rendek kebeléből, s lelkesedé- 
sök hálakifejezésekben nyilatkozott a király iránt. Néhányak 
indítványára azonnal végzéssé is lőn, hogy ő felségéhez 
hálafehrat ktQdessék, melyhez mindjárt a királyi resolutió- 
ban foglalt tárgyakról alkotandó törvényjavaslatok is hozzá- 
kapcsoltassanak. E felirat s törvényjavaslatok iránt majd- 
nem egyértelmű volt a rendek véleménye, s táblájoknál 
csak a királyi curia s a papság részéről tétettek némely 
ellenvetések; a két tábla közt azonban miattok felette he- 
ves viták támadtak, melyeken, mivel a két tábla egymás 
közti viszonyára nézve nagy fontosságot nyertek, hiba volna 
átsiklanunk. 

Már a felirat szerkezete miatt is több rendű üzenetet 
váltott egymással a két tábla; mire kivált az szolgált okúi, 
hogy a főrendek nagyon is csatáoyosan ki akarták emelni 
a királyi „kegyelmet", melyből ama leirat folyt; míg a ren- 
dek nagy többsége úgy vélekedett, hogy itt nem annyira 
kegyelemről, mint „igazságszolgáltatásról s elégtételről" le- 
het szó. 

Még inkább ellenkezett pedig egymással a két tábla 
véleménye a felküldendő törvényjavaslatok körfii. A nehéz- 
ség különösen két tárgyra vonatkozott: az adó és az or- 
szággyűlés kihirdetését illető kérdésekre. Az adó tekintetében 

a rendek már eleve is meg akarták említeni, hogy azon adó- is^s. 
rész, melyet a kormány a múlt években az országgytilési- 
leg meghatározott adón felül szedett, s mely mintegy hat 
millió váltó forintot tó'n, a következő három évi adóba be- 
számítandó lészen. Az országgyűlést illetőleg pedig, oly tör- 
vényt kivántak alkotni a rendek, mely szerint a király kö- 
teles legyen, a következő országgyűlés határnapját mindig 
a folyó országgyűlésen kitűzni. A főrendek mind a két tör- 
vényjavaslatot ellenzvén, hosszü, heves viták fejlettek ki a 
két tábla között. Az egyiktől, mely az országgyűlésekre 
vonatkozott, számos üzenetek váltása után végre elálltak 
ugyan a rendek; de a törvénytelenül szedett adók beszámí- 
tásáról, utasításaik is így kivánván, egyátaljában meg akar- 
ták alkotni a törvényt, s már ezúttal felkűldeni annak ja- 
vaslatát; miért a főrendek azon módosítását is visszavetették, 
hogy e tárgy most csak a feliratban említtessék meg oly 
módon, hogy az ország rendéi fentartják magoknak a jogot 
ez iránt törvényt alkotni, midőn az adó tüzetes tárgyalása 
kerűlend a szőnyegre. A főrendek ezután azon elvet állí- 
tották fel: hogy törvényjavaslatok általában csak oly tár- 
gyakban küldessenek fel a trón elébe, melyekre nézve mind 
a két tábla megegyezett; kijelentvén egyszersmind, hogy 
ők az adóbeszámítás törvényjavaslatához nem járulhatnak. 
A főrendek ezen eljárása azonban heves ingerültséget tá- 
masztott a rendek között. Számosan ezek közöl akként nyi- 
latkoztak, hogy miután ők az összes nemességnek, sőt, a 
megyei hatóságot tekintve, az egész népnek képviselői : a 
törvényalkotásban több súlylyal birnak, mint a csak a ma- 
gok pe vében jelenlevő s egyedül a nagy birtokot képviselő 
főrendek. Mivé törpülne a nemzet kezdeményezési joga, 
ha a rendek csak azt juttathatnák a trón elébe, mit a fő- 
rendeknek átbocsátani tetszik! A főrendek veto-jogát tehát, 
mit magoknak igényelnek, de mi csak a királyt illeti meg, 
.elismerni nem fogjAk soha és semmiben, annál kevésbbé 
pedig az adó tárgyában. A hosszú viták után oly végzést 

i^'g^. alkotott a rendek háza^ hogy a hálafelirat csak magában, 
minden törvényjavaslat hozzákapcsolása nélkül, küldessék 
fel a királyhoz; de egyszersmind kéressék meg ő felsége, 
hogy az adóbeszámítás előleges ^elfogadása iránt resolutiót 
adjon. Ha a főrendek ebben is ellenkeznek, az alsó-ház, 
az 1542-ki 36-dik és 1550-ki 64-dik törvény értelmében, a 
főrendek házának mellőztével terjeszsze fel e fontps ügyet 
a királyhoz. A törvényhozó kar ilyetén meghasonlását azon- 
ban a rendek közöl többen igen veszélyesnek láták a jelen 
körülmények között a nemzet ügyeire; s minthogy diadalt 
a rendek még a vitatárgyban sem remélhetének , mely a 
kormány részéről, mint eleve is láthaták, határozott ellen- 
zésre találand: a fenyegető záradékot tehát kihagyatni kí- 
vánták az üzenetből. A többség aztán, kivált az elhalt S z ö- 
gyény Zsigmond helyébe az év végén királyi személy- 
nőkké kinevezett Majláth György buzgó működései 
következtében, nem is vonakodott elfogadni az indítványt, 
nem alap nélkül remélvén, hogy a főrendek, ezen viták 
után, magok is óvakodni fognak a két tábla közti viszonyt 
elmérgesiteni. A szakadásnak ekként csakugyan eleje véte- 
tett: azontúl a főrendek sem ellenzettek, hogy a felirat 
1826-ki január 20-kán végre a rendek nagy többségének 
akarata szerint küldessék fel a királyhoz. 
Hálafelirat. Az ország reudci ebben a kir. leiratnak ama szavait 

emelik ki különösen s hálálják meg a királynak, melyekben 
ő felsége kijelentette, hogy a múlt események az ő atyai 
szivének is kellemetlenek voltak, s az alkotmányt ezentúl 
sértetlenül fentartandja. Kérik őt, hogy e biztosítások tör- 
vénybe is igtattassanak. Fájdalommal említik azonban, 
hogy az adó kérdésében kérelmök még nem teljesíttetett; 
újra szorgalmazzák tehát a király megegyeztét, hogy a tör- 
vényhozás meghatározásán felül szedett adók a jövőben 
beszámíttassanak. A jövő országgyűlés egybehivásának ide- 
jét szinte törvénybe kívánják igtattatni* S végre, Ígérvén, 
hogy miután az akadályok el vannak hárítva, az országos 

reformmunkálatokat, a kir. előadások értelmében, haladék ^^^- 
nélkül tárgyalásba veszik:* kérik egyszersmind a király meg- 
egyeztét, hogy az alkotandó törvények ne csak latin, hanem 
magyar nyelven is szerkesztessenek, s a hasáblag megírandó 
mindkét szövegre adassék ki a szentesítés. — Rövidség s 
nagyobb összefüggés végett, jegyezzük meg mindjárt itt, 
liögy a királynak e feliratra april 9-kén (1826.) kelt válasza, 
ha mindenben nem is, a főbb pontokra nézve kielégítette 
az ország rendéit. Megegyezését adja a király, hogy a kor- 
mány alkotmányosságára vonatkozó 1791-ki 10-dik, 12-dik 
és 19-dik t.-czikkek fölött új törvény alkottassék. Megismeri, 
hogy az adó meghatározására csak az országgyűlésnek van 
joga. De a múlt években szedett adó többletének beszá- 
mítását a jövő három év adójába, bár mennyire óhajtaná 
is azt az alattvalók terheit lehetőleg könnyíteni kivánó atyai 
indulata, a kincstár körülményei nem engedik. Az ország- 
gyűlésnek minden három évben egybehivásáról szóló tör- 
vényt nem ellenzi megalkottatni ; de hogy a következő dié- 
tának határnapja is mindenkor a megelőző gyűlésen tűzes- 
sék ki, sem szűkségesnek, sem hasznosnak nem látja. Meg- 
egyezik végre abban is, hogy a megyék egymás közti leve- 
lezésének joga törvény által biztosíttassék. 

Olynemű volt még akkoron országgyűléseink tárgyalá- ^ tárgyaiá- 

•^ sok modora. 

sainak modora, hogy az olvasó aligha találna benne elegendő 
érdeket, ha őt idő- és tárgyalási rendben akarnók keresztülve- 
zetni e hosszú, egészen az 1827-ki auguszt. 18-káig kinyújtott 
országgyűlés folyamán. A tanácskozások menetét igen lassúvá 
8 nehézkessé tette azon alkudozási modor, mely, a szőnyegre 
hozott tárgyakat illetőleg, egy részről a két tábla, más részről 
a törvényhozó kar s a kormány összehangzásának s megegye- 
zésének kieszközlésére nézve szokásban volt. A királyhoz 
csak akkor lehetvén valamely tárgyat felterjeszteni, midőn 
abban mind a két tábla megegyezett: ha tehát ezek véle- 
ménye egymástól különbözött, a két tábla határozatlan ideig 
mind addig váltotta egymással üzeneteit a tárgy fölött, míg 

j826^ végre egyik a másik véleményét elfogadva, öszhangzás esz- 
közöltetett. Fontosabb tárgyakban nem ritkán történt, hogy 
a két tábla 10 — 15 üzenetet is váltott egymással, míg az 
egyesség köz tök valahára létrejött, s a tárgy felterjesztetett. 
Ha pedig azután a felterjesztett tárgyra nézve, — mint 
majdnem minden fontosabb kérdésnél történt — a kormány- 
nak más volt a nézete vagy akarata: a tárgy a kormány 
ellenvetéseivel s érveivel ismét visszakerült a rendek táblá- 
jára. És minthogy a főrendek a kormány véleményét job- 
bára elfogadták, a két tábla közt megint hiányzott a nézet- 
egység; melyet ismét csak a fentebb leirt alkudozás s any- 
nyiszor mennyiszer megújitott üzenetváltás által lehetett 
kieszközleni. És ez mindannyiszor szintazonképen megújult 
valahányszor a kormány ellenvetést tett az egymással vala- 
hára megegyezett két tábla közös felirata ellen. Csak ezután 
készült el s küldetett fel még a törvényjavaslat, melynek 
szerkezetét nem ritkán szinte csak több üzenet s fel- és 
leiratváltások után sikerűit megállapítani. A kormány kény- 
uralmi hajlamainál fogva mindig arra törekedett, hogy a 
törvény szerkezete homályos legyen, melynek kétes értelmű 
kifejezéseit a maga érdekében magyarázhassa. Ez volt oka, 
hogy a rendek gyakran kicsinységekkel bíbelődni, egyes 
kifejezések, sőt szavak beigtatása, kihagyása vagy módosí- 
tása felett néha heteken s hónapokon keresztül küzdeni 
kényteleníttettek ; mert a törvénynek szigora megfontolás 
nélkül leirt szava jogfoglalást vonhatott maga után a kor- 
mány részéről. 

De különben is ezen országgyűlés fő érdeme nem 
abban fekszik, hogy sok jó törvényt eredményezett, — mert 
ezek száma igen csekély; hanem abban, hogy a nemzeti 
jogokat s az alkotmányosság fő elveit bőségesen megvitatta; 
s azokat úgy a vitatkozások alatt, mint a király eleibe ter- 
jesztett feliratokban hatalmasan nyilvánuló alkotmányos ér- 
zelem által tán még inkább, mint az e jogokra vonatkozó 
néhány új törvény által megszilárdította; ezen érzület erélyes. 

nem ritkán viharos nyilatkozataival a kormányt kényuralmi i8«6. 
szándokaiban megingatta s meggyőzte ^ hogy a nemzet al- 
kotmányos jogainak megcsonkítására hasztalan törekszik. 
De nem kisebb e gyűlés érdeme abban is, hogy mi alatt 
a régi alkotmányos jogokat biztosította: a különféle kérdé- 
sek hosszú, heves megvitatása által az eszméket földerítvén, 
az ismereteket gyarapítván, a közértelmiséget szélesbitvén, 
egyszersmind a hiányok érzetét is élénkítette, s utat tört 
a jövendő reformokra. 

Mellőzve tehát a lassú folyamú tárgyalások időrendi 
sorozatát, csak azon főbb kérdések megvitatását fogjuk el- 
beszélni, melyek körűi leginkább nyilatkozik e gyűlés szel- 
leme, s melyek a nyert eredményeket is legjobban kitűn- 
tetik. E főbb tárgyak a következők: az előleges sérelmek 
és kivánatok; a nemzetiség s nemzeti nyelv ügye; az adó- 
ügy 8 a magánosak pénzviszonyainak szabályozása; és a 
rendszeres reformmunkálatok. Ezek majdnem mindegyike 
keresztűlvonúlt az egész, két évig tartott országgyűlésen, 
a fel- és leiratok szerint hol az egyik hol a másik vétetvén, 
elébb a választmányi, majd a kerületi s végre az országos 
ülésekben tárgyalás alá. 

Az előleges sérelmek és kivánatok rovatába soroztát- az előleges 
tak a nemzetnek mind azon alkotmányos sérelmei és kivá- kivAnatok. 
natai, melyek az ország épségét, függetlenségét, védelmét, 
nemzeti mívelődését, az állam gazdászatát, iparát, kereske- 
delmét és pénzügyét érdekelték s az october 22-kén felter- 
jesztett feliratban foglalva nem voltak. Ide tartoztak egye- 
bek közt: Erdély egyesítése az országgal, addig is pedig 
míg ez megtörténhetnék, Zaránd, Kraszna, Kővár és Közép- 
Szolnok megyéknek, melyek az országgyűlés nyelvén rövi- 
den „részeknek" neveztettek, haladéktalan visszakapcsolta- 
tása; a magyar kir. kamarának tényleges függetlenítése a kö- 
zönséges udvari kamarától; ahánya- és sóügy; a sóár megha- 
tározásának joga; a papírpénz; a kormánytól a magánosak 
pénzügyi viszonyainak szabályozására 1812-ben kibocsátott 

i8»6. ideiglen (provisorium); az ipar és kereskedelem akadályai^ 
a vámügy stb. 

E tárgyak felett már januárban (1826) megkezdettek 
a tanácskozások ; s a két tábla, mivel nézeteik egymástól 
sokban különböztek, mindenik tárgy fölött számos üzenetet 
váltott egymással. Az alsó házi tagok, e vitatkozások foly- 
tában, újra meg újra szemlét tartottak a kormány elköve- 
tett törvénysértésein, el panasziák a kényuralom hatalmas- 
kodásait ; és a fő alkotmányos elveket és törvényeket nem- 
csak világosan helyreállíttatni, hanem újabb biztosítékokkal 
is körűlsánczolni kivánták. Mindenki ^az alkotmány körül- 
bástyázásának^ szükségét forgatá nyelvén. A főrendek el- 
lenben a nádor főherczeg vezetése alatt, — ki e viták közt 
széles ügyismeretének, az ellenkező vélemények iránti tü- 
relmének, sőt, kényes állása daczára, nem ritkán szilárd 
alkotmányos érzelmeinek is fényes bizonyítványait adta ^), 
megelégedni akartak azzal, hogy a kormány a törvénytelen 
térről tényleg lelépett, s veszélyesnek tárták, annak jelenleg 
mutatkozó jó akaratát heves kikelések, túlbuzgó ellenzés 
által koczkáztatni. 

April közepén az egyesség a két tábla közt valahára 
létre jővén, a felirat útnak eresztetett. Mondják ebben egye- 
bek közt az ország rendéi, hogy a bajok főforrását azon 
kormányrendszer képezi, mely az ország alkotmányának s 
törvényeinek szellemével egyenes ellentétben áll. E rend- 
szert kivánják tehát megváltoztatni azon módok s elvek 



1) Nem is tagadták meg tőle elismerésöket az ország rendéi. Marcz. 
18-án, a főherczeg nevenapján, őt a főrendek nevében felköszöntvén, gr. 
Bmnszvik József országbíró, egyebek közt így szóla hozzá: „Valóban, a 
legnehezebb és szövevényesebb tárgyakban, midőn magunkat már-már fen- 
akadní látók, cs. kir. főherczegséged , a maga sajátságos elmeélével, az 
ügyek alapos ismeretivel, s kellemes és világos előadásával, minden cso- 
mót akként szokott megoldani, hogy mi azonnal szinte ragadtatunk véle- 
ményéhez; s csodálkozás és örömélvezet közt hallgatjuk édes szónoklatát, 
melylyel bármi bonyodalmat oly könnyűséggel fejt meg." 

szerint^ melyeket az october 22-kei, fentebb idézett^ felirat- — !??: — 
ban előadtak; kijelentvén, hogy míg azok ő felsége által 
őszintén el nem fogadtatnak s nem valósittatnak: a törvény- 
hozásnak rendelkezése azokban sem nyerhet kellő sükert, 
miket most a nemzeti sérelmek s kivánatok tárgyában fel- 
terjesztenek. — Az eredmény a rendek e nézetének helyes- 
ségét teljesen igazolta. Bár azonban nem értek is czélt e 
fölterjesztéssel, egészen meddő még sem maradt e tárgyak 
megvitatása. Ama bátor hangú, heves vitákban, melyek e 
tárgyaknál utóbb, a kormány tagadó válasza következtében, 
ismét számos illést foglaltak el, az igazságot leplezetlenül 
hallatták a kormánynyal; s a kényuralmi kormányrendszert, 
ha még most nem döntötték is meg, legalább annyira meg- 
ingatták, hogy a kormány azontúl kénytelen lőn óvako- 
dóbbá lenni s több tiszteletet tanúsítani az alkotmány s 
törvények iránt. Más részről e szenvedélyes szóváltások 
alatt mind világosabban át kezdek látni, hogy az alkot- 
mányosság szilárdítására nem elegendő az ősi épület falai- 
nak tatarozása, mi a gyűlés elején egyedüli törekvésök 
vala; hanem a kor szellemében új, tágasabb alapokat kell 
annak vetni, hogy bizton megállhasson és a kor igényeinek 
megfelelhessen. 

E sérelmi kérdések, sőt általában az országgyűlésen AzadóWr- 

' ^^•' dise ; % job- 

szőnyegre került tárgyak közt egy sem okozott oly élénk bágyok áiit- 
8 heves vitákat, mint az adó tigye, melylyel a nem-nemes 'nemeMég* 
osztályok társadalmi állapotának kérdése is kapcsolatba ad6zA»». 
hozatott. 

Miként már fentebb érintők, a követek táblája, a sé- 
relmi politika elvei szerint, úgy vélekedék, hogy a kormány- 
nak az adóügyben elkövetett alkotmánysértése teljesen csak 
úgy lesz megorvosolva, ha azon néhány millió forint, mely 
a múlt években a törvényes adón felül hajtatott be, a jövő 
évek adójába beszámíttatik s ez törvényben is kifejeztetik. 
A főrendek közt is többen voltak, kik a rendekkel ebben 
egyetértettek; s gr. Zichy Károlynak egy beszéde, melyben, 

1???:. - XIV. Benedek pápa irataiból idézve, monda, hogy „a bűn 
addig meg nem bocsáttatik, míg az orzott vagyon vissza 
nem adatik (non dimittitur peccatum, nisi restituatur abla- 
tum)^, magára az udvarra is nagy hatást tett. A főrendi 
többség mindazáltal e kérdést nem akarván élére állítani, 
sokáig ellenzé a rendek véleményét. De végre mégis csak 
győzött ezek értelme, s a felirat e szerint ktüdetett fel 
Bécsbe. A rendek számítása szerint a kormány mintegy 
két millió négyszázezer p. frttal^) szedett többet az utolsó 
évek alatt az 1812-ben megállapított hadi adónál; ezt tehát 
három részre felosztva, a jövendő három év adójából kiván- 
ták levonatni; mi ezen évek mindenikére négy millió 
p.-frtban lőn megállapítva. Egyébiránt a feliratban azt is 
hosszan fejtegetik a rendek, hogy az ország anyagi állapo- 
tának pangása múlhatatlanul igényli az ipar s kereskedelem 
élénkítését. Kérik ennél fogva a királyt, nevezzen ki né- 
hány alkalmas egyént, hogy a rendek, ezekkel értekezvén, 
a vámügyet még ezen országgyűlésen szabályozhassák. 

De e feliratban csak azon elvek iránt egyeztek meg 
az ország rendéi, melyek az adóviszonyokat a kormányra 
nézve szabályoznák: az adóra vonatkozó némi egyéb kér- 
dések iránt azonban még hosszan s hevesen folytak a viták. 
Az adóösszeg meghatározásánál a jobbágyok fizetési képes- 
sége, anyagi állapota is szőnyegre került ; az adózók össze- 
írásának kérdése pedig alkalmat nyújtott megpendítem ama 



1) £ számvetés a következő: az ország a lefolyt három év alatt 
köteles volt volna fizetni összesen 16,010.560 frtot váltó czédalában; 
a kormány azonban beszedett 10,171.181 frtot pengő pénzben, azaz: 
25,236.818 frtot váltó czédolában. Az ország tehát a törvényes adónál 
többet fizetett 9,226.257 firttal v. ez. De mivel a kincstár a termesztménye- 
ket a vármegyéknek pengő pénzben számította 2,178.610 frtra, mit egyéb- 
iránt csak váltó czédalában kellett volna számítania: a kilencz milliónyi 
fizetési többletből levonandó 3,267.916 frt v. ez. E szerint tehát a tör- 
vénytelenül szedett adórészlet teszen 5,958.340 frtot v. ez. vagy is 
2,383.336 frtot pengő pénzben, mi aztán a jövő három év adójába kíván- 
tatott beszámíttatni. 

kérdést: vájjon adózzanak-e azon okleveles nemesek, kik l?!?: 

úrbéri telkeket mívelnek? 

Mi az elsőt illeti: az önzetlenség, felvilágosodás s a köz 
érdeknek előitéletektŐl ment felfogása e gyűlésen még koránt 
sem tett a rendek közt oly nagy haladást, hogy már a nem- 
nemes osztályok társadalmi állapotának javítására is hajlan- 
dók voltak volna kiterjeszteni gondoskodásukat. Nagy Pál, 
ki már az 1807-ki országgyűlésen is lelkesen szólott az 
adózó nép érdekében, most újra megragadta az alkalmat, 
B hatalmas szónoklattal sürgeté a rendeket az adózó nép 
állapotának javítására. Indítványa felette mérsékelt, inkább 
csak emberies, mind szabadelvű vala. Á többi rendekkel 
együtt még maga is azon véleménynek lévén ápolója, hogy 
a nemesi kiváltságok az alkotmány lényegéhez tartoznak: 
indítványa csak addig terjedt, hogy, maga az ősi alkotmány 
fentartása érdekében, szűntessék meg a rendek mind azon 
visszaéléseket, melyek az úrbéri viszonyokban a jobbágyo- 
kat oly súlyosan terhelik; s adják meg a népnek mind azt, 
mit az alkotmány korlátai közt megadni lehet. De még sem 
az osztó igazság sem a valóban szabad alkotmányosság 
elveinek nem nyílt meg a rendek kebele. Még azt sem 
látták át, hogy magát e kiváltságos ősi alkotmányt is csak 
úgy tarthatják fenn épségben, ha annak korcs kinövéseit, 
a visszaéléseket megszűntetik. Azon szép, a maga nemében 
egyetlen jelenetnek, miszerint a nemesség maga kUzdött a 
jobbágyok mellett a kormány ellenében, s pedig nemcsak 
egyedül a visszaélések megszűntetése s az úrbéri terhek 
könnyítéseért, hanem általában is a nép teljes felszabadítása 
s a közös teherviselés elveiért, — e szép jelenetnek csak 
néhány évvel később, az 1832-ki éven túli időkben leen- 
dünk tanúi. Most a nemesség, mely épen csak az ősi ki- 
váltságos alkotmány sérelmeinek orvoslatáért küzdött annyi 
hévvel, jó ideig még hallani sem akart a társadalmi álla- 
potok hibás, hiányos voltáról, s azon sérelmekről, melyek az 
alkotmány sánczain kivűl álló nép millióit terhelik. A nemes 

lelkű szónoknak, bár csak a kiáltóbb visszaéléseket óhajtá 
megszűntetve látni, epés kikeléseket, méltatlan gyanúsitáso- 
kat kellett maga ellen hallania. Sokan a kiváltságok e vak- 
buzgó védői közöl, nemes tüzű beszédét végre félbensza- 
kasztván, s őt az alkotmány felforgatójának gáncsolván, 
csoportosan hagyták el a teremet. De épen e fellobbanó 
harag, mely a különben legkedveltebb, legnépszerűbb szó- 
nok ellen kitört, kétségtelen bizonyítványa annak, hogy 
leggyöngébb s betegebb oldalukon érzék magokat találva e 
túlbuzgó kiváltságosak; s bizonyítványa annak is, hogy 
azon idő óta, midőn Nagy Pál először lépett fel ezen 
tárgyban, bár csekély, de némi haladást még is tett a ren- 
dek igazságérzete s felvilágosodása. 1807-ben hasonló in- 
dítványát még nagy közönynyel, szánakodó gúnymosolylyal, 
„non stultiset — ne eszelősködjék^ felkiáltással mellőzték 
a kiváltságok bálványozol; most azonban a szónok szavai 
már nem hangzottak el nyomtalanul: haragjok mutatá, hogy 
érzik a gáncs súlyát. A diadalnak, melyet a szabad nép 
és szabad föld elve 1848-ban végre teljesen kivívott, ez 
volt első stádiuma. 

Szerencsésebb lőn Nagy Pál az adóügy körűi tett 
másik indítványával, melyben hatalmas szelleme különben 
szinte arisztokratikus rendszerének korlátain őt magát is 
túl, oly czél felé ragadta, melyet még önmaga sem sejtett. 
Az adó alá vetett úrbéri telkek összeirásának rendezéséről 
lévén szó, kérdés támadt: kötelesek-e adót fizetni azon 
nemesek, kik ilyféle úrbéri telkek haszonvételét éldelik? 
Az ily elszegényedett, s nagyobb uradalmak jobbágytel- 
keire telepedett nemesek száma jelentékeny volt némely 
vármegyében; s azoknak adómentessége, mi, az egész 
nemességre egyaránt kiterjedő kiváltság elvénél fogva, 
eddigelé szokásban vala, tetemesen csorbitá az adó alapját, 
az úrbéri telkeket, s terhelé az adózó jobbágyokat. Nagy 
Pál ezen úrbéri földeken lakó nemesek adómentességét is 
azon visszaélések közé sorozta tehát, melyektől meg kell 

tisztítani az ősi alkotmányt, hogy fenraaradása biztosittas- ^^'^' 

sék; és szónoklatának egész hatalmát reáforditá^ hogy a 
kérdés akként döntessék el, miszerint a nemesektől hasz- 
nált úrbéri telkek is az adózók közé rovassanak. A vitat- 
kozás rendkivűl hevessé lett. 

Nagy Pál indítványa még a szabadelvű követeket is 
két pártra szakasztá. Nehogy a jobbágytelken lakó nemesek 
kiváltsága következtében a hadi adó alapja mindinkább 
megfogyjon, a nem-nemes jobbágyok terhe pedig elvisel- 
hetlenné nőjön: a rendek közöl számosan annál igazságo- 
sabbnak láták a jobbágytelken lakó nemesek megadózta- 
tását, minthogy az éjszaki megyék néhányaiban, daczára a 
kiváltságvédő régiebb törvényeknek, számos ilyetén armalista 
nemes a többi jobbágyokkal együtt régóta fizette telkétől 
az adót. A tiszai követek ellenben, kiknek megyéiben ily 
törvény a nemesség nagy részét adózásra kötelezte volna, 
annak meghozatalát hevesen ellenezték, kijelentvén, hogy 
készebbek oly törvényt alkotni, mely az összes nemességet 
adó alá veti, mintsem a nemesség keblében meghasonlást 
idézni elő ^). A többség mindazáltal abban állapodott meg. 



^) A tiszai követek ellenzését e szabadelvű törvény ellen semmi 
sem mutálja világosabban, mint azon, különben tréfásnak látszó, de mély 
jelentésű halotti hirdetés, mely e napokban a követek asztalán köröztetett. 
E halotti hirdetésben ez álla: ^A I-ae 9-naá szomorodott szívvel jelenti 
kedves leányának, az 1741: 8-nak gyászos kimolásáf — De még komo- 
lyabban jelzik ezt ama latin versek, melyeket ezen alkalomra gr. Dessewfi^ 
József zempléni követ készített Mialatt ugyanis b. Prényi Zsigmond a 
törvényjavaslat elfogadása ellen szónokol vala, s egyebek közt a haza 
veszedelmét jóslá eredendőnek ily törvényből, a városban tűz támadt, s a 
vészharang kongása a követek teremébe is elhatván, a nevezett követet e 
versek készítésére készté: 

Dum Cassandreo facundus carmine vates 

Praedicit cladem Patria cara tuam: 
Protinus infausto furit omine flamma per ürbem; 

Haec tamen humano victa laboré fait 
Oh, utinam sacris admoti legibus ignes 

Extingni, Cives, hac ratione queant! 

hogy az országgyűlés végén egy bizottmány írja össze mind 
azon jobbágy telkeket, melyek haszonvétele nemesi kézen 
van ; s mivel e nemesek ama telkeket oly hiszemben szál- 
lották meg, hogy azoktól adózni nem fognak, mindenkinek 
három év engedtetik, magokat elhatározniok : akarnak-e 
továbbra is adófizetés feltétele alatt megmaradni a jobbágy- 
telkek haszonvételében ; mert ezen évek eltelte után minden 
jobbágy föld haszonvevője köteles adót fizetni. E megálla- 
podás azonban most csak végzésképen mondatott ki, a 
törvény megalkotása a következő országgyűlésre halasz- 
tatván. 

Nógrád megye utóbb még e végzés ellen is óvást 
tétetett követei által az országgyűlésen; de egy királyi 
leirat által rendre utasíttatott Ezen, látszólag csekély fon- 
tosságú végzésnek, néhány év múlva, miként alább látandjuk, 
nagy lett eredménye : a nagyszámú úrbéri nemesség e ki- 
váltságától megfosztva lévén, az adóügyre nézve azontúl 
a többi adózókkal egyesűit, s kivívni segité a közös teher- 
viselés elvének diadalát. 

Épen a? napon, midőn e nevezetes végzés, feliratba 
foglalva, a királyhoz küldetek, érkezett le ennek válasza, 
az adó tárgyában június 10-kén kelt feliratra. E válasz nagy 
elégületlenséget ébresztett az ország rendéi közt; mert az 
udvar sem a megajánlott négy millió frtnyi adóval nem 
elégedett meg, sem a múlt évek alatt törvénytelenül szedett 
adóöszvegek beszámítását nem akarta megengedni; ama 
bizottmányról pedig, melyet a rendek a vámügy szabályo- 
zása végett kiküldetni kértek, említést sem tett. A viták 
tehát e kérdések felett pár nap múlva hasonló hévvel s 
érvekkel folytak a rendek tábláján, mint az első tárgyalás- 
kor. De nem maradhatott észrevétel nélkül, hogy az ellen- 



Sed quae nunc humiles nrit sci atilla tabemas, 
Corripiet celsas imperiosa domos; 

iDvisamqae prius non est positara fdrorem 
Quam grave Baeclorura depopularit opus! 

zék némely kitűnő szónokai most vagy nem vettek részt a í???^ 

vitatásban, vagy épen abban kezdenek működni, hogy a 
rendek s a kormány egyesítésére hidat készítsenek. A több- 
ség azonban még állhatatosan megmaradt elébbi értelménél, Sept. ii. 
s egy újabb feliratban is stirgeté annak elfogadását a király- 
nál. Az udvar ekkoron már meg volt győződve, miképen 
csak kitartásra van szüksége, hogy a rendek engedéke- 
nyekké váljanak; mert egyenesen az ő titkos működéseinek 
eredménye volt ama véleménymódosítás, melyet az említett 
szónokok az utolsó tárgyalás alatt nyilvánítottak. Ujabb Oet. i7. 
válasza is megegyezett tehát az elébbivel: szorgalmazá az 
adóösszeg felemelését; lehetetlennek állítá a múlt években 
szedett adók többletének beszámítását. Hogy az udvar 
legalább egy részben, helyesen számított, azonnal kitűnt 
mihelyt e leirat tanácskozásba vétetett. A rendek, látván, ^**^' ^^ 
hogy a kormányt nem fogják a magok értelmére hajlít- 
hatni, ezentúl csak oda törekedtek, hogy az elvet mentsék 
meg. E végett azt határozták, hogy kéressék fel ez tigy- 
ben a nádor, ki egyébiránt is huzamosabb idő óta Bécsben 
vala: járna személyesen közben a királynál; s ha neki ezt 
arra bírnia sikerűlend , hogy a beszámítás igazságát egy 
alkotandó törvényben eHsmerje, s ennek következtében a 
még fenlévő adóhátralékokat eltörülje: ők is elállanak a 
tényleges beszámítás követelésétől; a jövő évek adóöszvegét 
mindazáltal most sem akarák felébb emelni, nagy lévén az 
adózó nép pénztelensége. 

A nádor, ki maga is e közvetítésen dolgozott, öröm- 
mel teljesíté a közbenjárói tisztet, s már deczember 5-kén 
meghozá a király válaszát, mely szerint ő felsége nem 
ellenzé, hogy a beszámítás egy törvényczikkben illő módon 
megemlíttessék, s az adóhátralékok is elengedtessenek; az 
állam szükségeitől indíttatva mindazáltal tovább is kénytelen 
szorgalmazni az adóösszeg felemelését. Előadása folytában 
reményét fejezé ki a nádor- főherczeg, hogy, ha a király e 
kivánata teljesíttetik, az ország is fog tőle várhatni némi 

kedvezéseket a már felterjesztett sérelmek s kivánatok tár- 
gyaiban. Kéri tehát a rendeket; ajánlanák meg legalább az 
1790-ki adómennyiséget. „Nem csak azon szoros köteles- 
ségnél fogva, — monda egyebek közt — melylyel, mint az 
ország első tisztviselője, tartozom, s nem is csak a király 
8 nemzet közti közbenjárói tisztemnél fogva; hanem még 
inkább azon őszinte szeretetből, melyet a kedves haza iránt 
jó és bal szerencsében egyaránt tanúsítottam, s a jövendő 
feletti aggodalomból, javaslom az ország rendéinek: hogy 
az adómegajánlás e fontos ügyében, mely már oly hosszan 
tárgyaltatik, annál inkább ügyekezzenek megfelelni ő fel- 
sége kivánatának; minthogy az adózó nép iránti hajlama s 
atyai gondoskodása szerint el van határozva, hogy meg- 
ragadjon minden alkalmat, mely a nemzeti ipar emelésére, 
a nép teherviselési képességének gyarapítására módot nyújt- 
hat.^ A nádor, miként a trón, úgy az ország rendéi előtt 
is czélt ért közbenjárásával: a rendek, az urak által is szor- 
galmaztatva lévén, az 1790-ki adóösszeget (4,395.000 frt.) 

jan. 7. végre megajánlották, reményűket fejezvén ki, hogy az elő- 
leges sérelmek tárgyában ő felsége is kegyelmes választ 
adand az országnak; s ktllönösen az anyagi érdekek gyara- 
pítása végett, a vámügyet, az ország rendéinek felterjesz- 
tése szerint, méltányosabban fogja rendeztetni. A király 

tfárcx. 1. megelégedéssel fogadta az ajánlatot, s újabban is ígéretet 
tőn, hogy gondja lesz a nemzeti ipar gyarapítására. 

A nemxeü Valamint az alkotmányos jogok tekintetében legfonto- 

njeiT kér- gabbak voltak azon tárgyalások, melyek következtében az 
adó és újonczszedés körűi a múlt években szenvedett tör- 
vénysérelmek orvosoltattak; s a nemzet joga, mely szerint 
adót s újonczot csak az alkotmányos törvényhozás vethet 
ki az országra, teljesen helyreállíttatott: úgy a nemzetiségre 
s nemzeti míveltségre nézve a hazai nyelv kérdése foglalja 
el az első helyet. 

Az oly nagy hévvel és szenvedélylyel folyt nyelvújí- 
tási harcz, s az új iskola által oly hatalmas lökést nyert 

fiatal nemzeti irodalom, a műit évek politikai forrongása ^®^^-'®^': 
mellett is, szakadatlanul ébren tartá a nemzet figyelmét, 
érdekeltségét a nemzeti nyelv iránt. Nem csoda tehát, hogy 
a megyék nagy része e tekintetben oly utasítással látta el 
követeit, hogy a nemzeti nyelvet a latin helyébe az igaz- 
gatásban hivatalossá ügy ekézzenek emelni. A nemzeti nyelv 
ügye ennek következtében a sérelmek és kivánatok pontjai 
közt előkelő helyet foglalt el. Nem volt senki — a horvát- 
és tótországi követeket sem véve ki, az országgyűlésen, 
ki azt nem pártolta volna; a legértelmesebbek s élükön 
Nagy Pál, ennek még az 1807-ki országgyűlésen mondott 
nevezetes beszéde szerint, a nemzetiség ügyét még a sza- 
badságénak is méltán elejébe helyezték; minden alkalmat 
megragadtak, melyben a nemzetiség érzelmének szilárdí- 
tására hathatának, s az elődök által oly bűnösen elhanya- 
golt nemzeti nyelv ügyét az országnak szívére köthetek. 
A sérelmek és kivánatok iránt intézett feliratnak e szerint 
egyik fő tárgyát tette a nemzeti nyelv országos divata. 
Megegyezése kéretett a királynak, hogy a nemzeti nyelv 
már ezen országgyűlés törve nyezikkei által helyeztessék 
be a maga jogaiba, s e törvények a latin mellett magyar 
szövegben is adassanak ki; a közigazgatásban s a közok- 
tatásban pedig, első kezdeményül, azoknak legalább némely 
ágaira nézve legyen kötelező a magyar nyelv. E kivánatok 
egészen megegyeztek azokkal, melyek már az 1811-diki 
országgyűlésből terjesztettek vala fel. De az oly igen jogos 
kívánat, hogy megtagadása alig látszhatnék lehetségesnek, 
mint akkor, úgy most sem teljesíttetett. A nemzet kép- 
viselői ezt annál roszabb néven vehették, minthogy a kor- 
mány, mely a franczia háborúk alatt, a nemzetet bővebb 
segélyezésre buzdítandó, némely felszólításait önként magyarul 
adta ki, a kérelem megtagadását semmi alapos érvvel nem 
indokolhatá. Fájdalmasan látá ebből a nemzet, hogy az 
udvar még nem hagyott fel egészen harczával a nemzeti- 
ség ellen; meggyőződhetett egyszersmind arról is, hogy 

HoTTáth M., 85 ét Magyarország tftrt.-ből. VL 

1826-1827. csak kitartó hazafiúi buzgalom s törekvés képes valamint 
kifejteni^ úgy természeti jogaiba is visszahelyezni a nemzeti 
nyelvet. 

A tanácskozásokban, melyek e nemzeti kincs felett 
folynak vala, ismét felmerült egy magyar tudós társaság 
eszméje, melyet Révay Miklós, nemzeti nyelvünk tudo- 
mányos rendszerének e halhatatlan megalapítója az 1790-ki 
országgyűlés rendéinél oly hazafias hévvel, de süker nélkül 
szorgalmazott. A fő akadály akkoron a költséghiányban 
létezett; mert az ország rendéi, sem a kormány által az 
utolsó fillérig igénybe vett közjö védelmekből nem voltak 
képesek, e czélra a szükséges pénzforrást kimutatni; sem 
annyira nem valának még áthatva egy ilyféle intézet égető 
szükségéről, hogy annak alapjait saját erszényeikből, magán 
áldozatok utján, kiállítani hajlandókká lettek volna. Az 
üdvös eszme több ízben megpendíttetett ugyan a század 
első tizedében lefolyt országgyűléseken is; minthogy azon- 
ban annak valósításáról tervet már azon országos bizott- 
mány is készített, melyet az 1790-diki országgyűlés a tudo- 
mányi tárgyak kidolgozására rendelt vala; e bizottmányi 
munkálat tárgyalását pedig a kormány a többi reformokkal 
együtt mind későbbre halogatta: a magyar akadémia mind 
eddig nem léphetett életbe. Pedig már nem hiányzanak 
egyes buzgó hazafiak, kik annak megalapítására áldozni 
nem kevésbbé voltak volna hajlandók, mint a tervben lévő 
hadi akadémiára. Egyebek közt Marczibányi István, 
hír szerint, ötven ezer forinttal volt járulandó a pénzalap 
kiállításához. 1810-ben e jeles hazafi is elhunyt; s mivel az 
akadémia felállásához már nem volt reménye, végrendele- 
tében egy jutalmazó intézetet alapított, mely, mint fentebb 
emlitettűk, a nyelv mívelésére évenként pályakérdéseket 
tűzne ki, s azonkívül az év folytában megjelent legjobb 
magyar elmeműveknek osztana díjakat. 

Ezen intézet, az ösztön, melyet az nyelvünk, irodal- 
munk mívclőiben ébresztett, s általában ifjú irodalmunknak 

reményteljes haladása még inkább hatványozák a közkí- 
vánatot egy oly nemzeti intézet feláUítása iránt, mely elég- 
séges pénzalappal ellátva, s a kitűnőbb irodalmi erőket 
keblébe fogadva, testületileg mívelése alá vegye a nemzeti 
nyelvet s irodalmat. Ily viszonyok közt az országgyűlésnek 
is lehetetlen volt mellőzni a közkivánat e tárgyát, midőn a 
nemzeti nyelv országos divatának kérdése került a szőnyegre. 
November 3-kán tüzetesen e tárgy köml forgott a kerületi 
ülésben együtt lévő rendek tanácskozása. A tudós társaság 
felállításának módjairól folyt a vitatkozás. Némelyek csak 
a Marczibányi-féle intézet módjára, de nagyobb mérvben 
teendő jutalmazások, a jelesebb munkák kiadásának könnyí- 
tése 8 a könykereskedés emelése által vélek elősegítendő- 
nek az irodalmat. A nagy többség mindazáltal csak egy 
akadémia-szerű testület felállítása által hitte elérhetni a kí- 
vánt czélt. És hangzanak szépnél szebb beszédek: okos- 
kodásban, óhajtásokban nem volt hiány; de a kérdés 
csomója, a szükséges pénztőke kiállításának módja meg- 
oldatlan maradt. A tanácskozás fonala a következő napon 
megint felvétetett, s folyt a vita, egy ideig ismét hasonló 
eredménytelenséggel. Feláll végre Nagy Pál, kinek láng- 
szavai már több ízben máskor is lelkesedést szültek a 
nemzeti nyelv s nemzetiség ügyében. Szónoklatában élénk 
színekkel ábrázolá nemzetiségünk ügyét, s megragadólag 
monda el, miképen a honi nyelvet s vele együtt a nem- 
zetiséget eddigelé leginkább a, pislogó mécseik mellett job- 
bára éhezve, sanyarogva munkálkodó, reményt, szerencsét 
8 egész életöket feláldozó, szegény hazafiak szívvérökkel 
mentették meg az enyészettől: ám, úgymond, fejtse, ké- 
pezze ki azt ezután az ország dúsgazdag nagyjainak haza- 
fias áldozata; mert ide is, mint az egykori hadvezér szava 
szerint a háborúhoz, három fődolog kell: pénz, pénz és is- 
mét csak pénz! 

A csendben, mely a szónok e szavait követé, egy fér- 
fiú álla fel, ki eddig Nagy Pál háta mögött ülve, a tanács- 

1826-1887. kozásokat, melyekben mint a háznak nem tagja, s csak 
puszta hallgató, ténylegesen nem vett részt, feszült figye- 
lemmel és egyre növekedő érdekkel kiséri vala. Szomszé- 
dai, Nagy Pál beszéde alatt, a lelkesedés tüzét láthaták 

Síéchenyi lobogni Szemeiben. E férfiú Széchenyi István gróf, 
felső házi tag volt, ki bár a törvényhozó karnak sérelmi 
vitatkozásaiba eddigelé még nem ártotta magát, s a divatos 
politikával általában nem sokat törődött, a közfigyelmet még 
is már több tekintetben magára vonta. „Egy katonatiszt, 
— írja jól talált jellemrajzában b. Kemény Zsigmond — 
egy katonatiszt, ki egyenruháját megtartva, akar a közdol- 
gokba vegyülni; egy, a magyar nyelvet még hibásan be- 
szélő férfiú, ki életének nevezetes részét külföldön tölte; 
egy gazdag és fényes család saijadéka, ki a latinul szó- 
nokló és németül társalgó fő rendek tanácskozmányában 
az anyai nyelv édes hangjait szándékozik, több barátjaival 
egyesülten meghonosítani ; Széchenyi Ferencznek, a hazáért 
annyit áldozott országn agynak, európai magasabb körökben 
élő fia, ki különösen azért siet a honatyák közé, hogy a 
magyar palotákban alig ismert, hidegen fogadott, vagy leg- 
fölebb szánalomból eltűrt nemzetiség bajnokává avassa ma- 
gát fel ; — mind ezen tekintetek bizonyos fénykörbe emel- 
ték Széchenyit ; érdekességet ruháztak reá, mielőtt érdemei 
valának; a közfigyelmet személye iránt felköltötték, mielőtt 
szólott volna, és népszerűségére a kedvező légkört korán 
elkészítették." A köz figyelem e perczben, midőn a honi 
nyelvről s nemzetiségről folyt a vitatkozás, és őt annak 
közepette felállani láták, annál inkább reáfordúlt, mert már 
némileg megszokta a közönség tőle e tekintetben jót, szé- 
pet, kitűnőt várni. Mindjárt az országgyűlés elején híre ke- 
reng vala, miképen leginkább azért jött a gyűlésre, hogy 
hazájának a nemzetiség ügyében valamely hasznos szolgá- 
latot tegyen ; és valóban is, mióta a társalgási klubbot meg- 
alkotta, leginkább a nemzetiség biztosítása s kifejtése ké- 
pezé beszélgetései tárgyát; ez volt mindig az alapeszme, 



E1h6 f*'j(>zet. Az 182f>-ki or:(zággyfl]é8. 181 

melyből kiindulni s melyre visszatérni szokott barátságos '^^"^^^- 
eszmecseréiben. 

A köz csendben, mely Nagy Pál végszavait a külön- 
ben lármás^ zsibongó teremben felváltotta, a törvényhozó 
kar hallgatása azon óhajtást látszék kifejezni : vajha elég 
lelkesek volnának hazánknak a nemzetiséget eddig végkép 
elhanyagolt nagyjai, áldozni kincseikből e szent ügyért ! Es 
minden szem a felállott Széchenyire fordúla, minden fül 
feszült figyelemmel lesé a szólni kezdő szavait: „Nekem, 
monda ő, itt szavam nincs. Nem vagyok tagja a követek 
házának. De birtokos vagyok ; és ha feláll oly intézet, mely 
a magyar nyelvet kifejtse, mely avval segítse elő hono- 
sainknak magyar neveltetését, jószágomnak egy évi jöve- 
delmét feláldozom reá." Csak ennyiből állott Széchenyi szűz- 
szónoklata ; de egyszerű rövid beszéde villanyerővel hatotta 
meg a közönséget s határtalan lelkesedésre szűnni nem 
akaró taps- és éljen viharra ragadta a gyülekezet tagjait. 

£s midőn a csend némileg helyreállott, csak azért lát- 
szék szünetelni a közönség, hogy a lelkesedés újabb kitö- 
réseire nyerjen tárgyat; mert a szép példa nyomban nemes 
követőkre talált Gróf Andrássy György, gömöri követ tiz, 
gr. Károlyi György, Szatmár képviselője negyven, Vay 
Ábrahám, Zemplén követe nyolcz ezer forintot még azon 
gyűlésben ajánlottak fel e czélra a hazának. Hozzájárultak 
utóbb mások is, minek következtében még ezen országgyű- 
lés folytában 250 ezer ezüst forint gyűlt össze az intézet 
alapjául *). Pártfogását a nádor, József főherczeg vállalta 



') Az első alapítók nevei s adományai im a következők: József fő- 
herczeg nádor tiz, gr. Sze'chcnyi István hatvan, Vay Ábrahám nyolcz, gr. 
Károlyi György negyven, Andrássy György, Batthyányi János, Eszterházy 
Mihály, ifj. Eszterházy Károly. Sze'chenyi Pál és Festetics László grófok 
külön tiz-tiz, Justh Gábor és Inkey Imre egy-egy, Batthyányi Fülep ber- 
ezeg ötven, Cziráky Antal gr. bárom, Keglevick János gr. hat, Kopácsy 
József veszprémi püspök, Zay Károly b. külön két, Mandell Károly b. és 
Pápay Sámuel egy-egy ezer forintot, a Teleki testvér grófok öt ezer fo- 
rintot 8 egy 30,000 kötetnyi könyvtárt, végre Sándor István tíz ezer fo- 

1826-1827. magára. Az ország rendéi pedig törvényt alkottak, misze- 
rint az alapítók által felállítandó akadémia terve és szabá- 
lyai megerősítésül a királynak s a jövő országgyűlésnek is 
elejébe terjesztessenek. — A magyar nyelv országos diva- 
tára nézve egyébiránt e gyűlésen semmi engedményt nem 
lehetett kinyerni a kormánytól. 

A királyi előadások, miként fentebb elbeszéltük, a ki- 
rályné koronáztatásán kivűl, a magánosak régiebb pénz- 
viszonyaiban a papírpénz kétszeri leszállítása folytában tá- 
madt zavarok elintézését, s az 1790-ki országos bizottmá- 
nyok rendszeres reformmunkálatainak tárgyalását foglalták 
magokban. Tényleges eredményt e gyűlés sem az egyik 
sem a másik feladatban nem mutathatott elő. 

^™*J^®'*^ Mi az elsőt illeti: bár mennyire éreztetett is a magá- 

visionyai. nosak régiebb pénzviszonyaiban szüksége olyatén szabá- 
lyoknak, melyekre az ily féle ügyeket ellátó törvényszékek 
Ítéleteiket alapíthassák; mindazáltal a kormánynyal most 
sem tudott megegyezni a törvényhozás. A kormány most 
is, miként már 1811-ben, a múlt évek finánczmunkálatainak 
alapján kívánta intéztetni a szabályozást; mire a rendek, 
nehogy ezen, önkényes rendeleteken alapuló íinánezmunká- 
latokat helyeselni, s bár közvetve, törvénynyel is támogatni 
látszassanak, hajolni egyátaljában nem akartak. A kormány 
több fel- és leiratok után végre meggyőződvén, hogy egyes- 
ségig nem fog fejlődni a dolog, azon kijelentéssel vetett 
végett a tárgyalásnak: hogy a következő országgyűlésig 
ügyekezni fog a régi papírpénzt egészen kivenni a forga- 
lomból, minek következtében e tárgy felett aztán könnyebb 
leend határozni. 

Az 1790-ki országos bizottmányok rendszeres reform- 
munkálatai, miként azt más helytt ^) elbeszéltük, a köz- 



rintot, egy könyvtárt, érem- s más gyűjteményeket ajándékozott az in- 
tézetnek. 

*) Lásd: „Magyarország türténelme*^ czimü munkámat VI. 84. kv. 

igazgatás összes, elavult rendszere kijavításának vagy újjá- i8g6-i827. 
alakításának terveit foglalták magokban. De ezen ország- Arondsxeres 
gyűlés, mint már az eddig elmondottakból is elégségesen küatok. 
kitűnik, a reformoknak egyátaljában nem vala kedvező. A 
kiváltságokhoz még tülbuzgóan ragaszkodó rendek lelkét a 
sérelmi politika tartá egészen elfoglalva. E tekintetben még 
a legmérsékeltebbek s elfogulatlanabbak sem birtak oly 
képzettséggel, hogy az államtudományok európai színvo- 
nalára felemelkedni tudtak volna. S mily reformokat lehe- 
tett volna várni azon rendektől, kik egyedül a törvény holt 
betűiben, nem pedig életre való institutiókban , korszerű 
javításokban keresték az alkotmány biztosítékait; kiknek 
többsége zúgó haraggal hagyá el a tanácskozási teremet, 
midőn Nagy Pál indítványozá, hogy az úrbéri visszaélések, 
a nemesi kiváltságok épségben tartása mellett, orvosoltas- 
sanak? E szellemre vonatkozik a követek egyik legjelesbike, 
a tudományosan mívelt DessewflFy József gróf, szabolcsi 
követ, midőn (1826-ki sept. 30-kán) barátjának, Kazinczy 
Ferencznek írja: „A mostani országgyűlés a környülállások 
összefíizésénél fogva, legkisebb jót sem hozhat, de hozhat 
sok roszat; vagy azt kell kívánni, hogy tartson még egy 
ideig minden resultatum nélkül, vagy hogy resultatum nél- 
kül oszlassa el ő felsége . . . Legjobb volna, mond tovább, 
a mostani időben aludni egy pár esztendeig, és azután fel- 
ébredni." A tanács azonban helyesebb leend vala, ha úgy 
hangzik, hogy legjobb volna egy pár esztendeig tanulni 
s készülni, és azután látni a reformokhoz. Ennek szükségét 
azonban érzé maga a rendek többsége is. Minek tárgyalá- 
sát a nemzet a század első tizedében oly hévvel, de hasz- 
talan Bzorgalmazá a kormánynál: e reformmunkálatokat 
most csak a kormány ismételt sürgetése után tűzték ki napi 
rendre. Es alighogy azokat tárgyalni kezdték, átlátták ma- 
gok is, hogy a képviselő testület nagy többségénél az ál- 
lamtudományokban több készültség, nagyobb szakavatottság 
szükséges ahhoz, hogy ily terjedelmes reformmunkálatokat, 

1826—1827. melyek a közigazgatás minden ágait átfogják, helyesen meg- 
ítélni s azokat a mindenek fölött féltett ősi alkotmány ve- 
szélye nélkül életbe léptetni képesek volnának. De észre- 
vették azt is, hogy 1792 óta, mikoron e munkálatok ké- 
szülének, a világ mindenben nagy fordulaton esett keresz- 
tül, sok körülmény egészen megváltozott, új hiányok s új 
szükségek merültek fel a nemzeti élet színvonalára, melyek- 
ről e, korukat tekintve, különben elég helyes munkálatokban 
nincsen gondoskodva. Nem tehettek volna ezeknél fogva 
most helyesebbet, mint a mit tettek, oly törvényezikket al- 
kotván, hogy miután a rendszeres munkálatok tárgyalása, 
nagy fontosságánál s horderejénél fogva, hosszabb tanács- 
kozást igényel: egy számosabb tagokból álló bizottmányt 
választassék , mely albizottmányokra oszolva, a;z említett 
munkálatokat megvizsgálja, tárgyalja, s véleményét mind 
magok e munkálatok, mind az alkotandó törvény-czikkelyek 
iránt okokkal támogatva nyújtsa be a következő országgyű- 
lésnek. A nádor fő vezetése mellett munkálandó bizott- 
mányba huszonöt egyházi s világi főrendű, a rendek táb- 
lájától nyolcz főtörvényszéki , két horvátországi, öt kápta- 
lani, huszonnyolcz vármegyei s kilencz városi követ válasz- 
tatott meg a nagy fontosságú munkára, kikhez aztán még 
három helytartósági tanácsos és a tanúimányi bizottmány 
is hozzáadatott. Mind ezek a nádor által kilencz albizott- 
mányba osztattak be, melyek mindegyikének egy-egy külön 
munkálat jutott feladatúi. 

És ezek valának a főbb tárgyak, melyekkel az ország 
rendéi tizenkílencz hó folytában foglalkodának, midőn egy, 
1827-ki marcz. 19-én kelt leírat az országgyűlés bevégzését 
május 19-kére kitűzte. E határnapig azonban sem a kor- 
mány sem az ország rendéi nem értek czélt mindenben, 
mit jó végre vezetni óhajtanak vala. Amaz különösen a 
magánosak régiebb pénzviszonyainak szabályozására nézve 
kívánta még, a maga finánczczéljai érdekében, megalkot- 
tatni a törvényt; emezek az előleges sérelmek és kivánatok 

tárgyaiban akartak még ndmi engedményeket kieszközleni i^a^^m^. 
a kormánytól; mert az^ april 11-én ezek iránt kelt kir. le- 
irat cgyátaljában nem elégítette ki a rendeket, sem az er- 
délyi részek visszakapcsolása, sem a nemzeti .nyelv orszá- 
gos divata s a nemzeti mívelődés, sem a sóügy, papirpénz 
s más kamarális ügyek teljes függetlensége tárgyaiban nem 
adván oly kedvező választ, minőt a rendek az alkotandó 
törvények anyagául igénylének. Az országgyűlés bevégzése 
ezeknél fogva aug. 18-áig halasztatott. De az említett tár- 
gyakban a messzebbre kitolt határnapig sem jöhetett létre 
az egyesség a kormány és nemzet között, s annak kiesz- 
közlése a jövendő országgyűlések feladatául maradt örök- 
ségben. 

De mind a mellett is az eredmény, melyet az ország ^* ^If!*^ 
rendéi e majd két évig tartott, gyakran heves szenvedé- eredményei, 
lyességgel folytatott gyűlésen kivívtak, felette nagy fontos- 
ságú volt államéletünkben. Az alkotmány s önálló nemze- 
tiség, melyet a kormány kény uralmi rendszere a múlt más- 
fél évtized alatt felolvasztással, elnyeléssel fenyegetett, új, 
világos, határozott törvények által biztosíttatott. E törvé- 
nyekből csak hármat idézünk, hogy ezen országgyűlés hord- 
erejét teljes világba helyezzük. 

Ezek egyikének (sor szerint a 3-diknak) következő 
a szövege: „Bár a múlt kellemetlen események eredményei 
immár eltörültettek, hogy a karoknak és rendeknek alap- 
törvényeik érvényben fentartása iránt azokból származott 
aggodalmaik megszűnjenek, ő Felsége, teljesen meggyőződve 
a felől, hogy a király és ország boldogsága a törvények 
pontos megtartásán s épségén alapszik, s ha vagy a király 
vagy az országrendek jogaiból valami elvonatik, a törvé- 
nyek s az ország törvényes rendszerének százados gyakorlat 
által erősített építménye aláásatik, — kegyesen kinyilat- 
koztatni méltóztatott: hogy legfőbb gondjai közé sorozza, 
az országnak koronázási esküjével megerősített alkotmányát 
minden időben oltalmazni és megtartani; és azért az 1790 

1826-1827. és 1791-ki 10., 12. és 19-dik czikkelyeket mind maga állan- 
dóan megtartani, mind mások által is megtartatni fogja. ^ 
— Az 1790/1-ki törvénykönyv idézett czikkei, mint tudjuk, 
arról szólanak : hogy „Magyarország, kapcsolt részeivel sza- 
bad ország, s kormányzatának alakzatára nézve (oda értve 
minden kormányszékeit) független, azaz, semmi más ország- 
tól avagy néptől nem függő, hanem tulajdon megállással 
és alkotmánynyal biró, s annál fogva törvényesen megko- 
ronázott királya által saját törvényei és szokásai szerint, 
nem pedig más tartományok módjára kormányzandó'*; hogy 
a törvényhozás hatalma Magyarországban csak törvényes 
országgyűlésen, de azonkivűl egyátaljában nem gyakorol- 
ható, minél fogva az országot pátensek, udvari rendeletek 
által kormányozni nem szabad. 

A másik nagy fontosságú törvény (4-dik t.-cz.) ren- 
deli: hogy az adózás, újonczozás és bármi nemű más sub- 
sidiumok felett az 1715-ki 8-dik és az 1790/1-ki 19-dik tör- 
vény czikkelyek értelmében csak az országgyűlés határozhat; 
s ezen határozatot a kormány diétán kivűl az adónak sem 
nemére, sem összegére nézve nem változtathatja meg. 

A harmadik törvényben (5-dik t.-cz.) a király bizto- 
sítja a rendeket, hogy azon régiebb törvényeket, melyek 
az országgyűlésnek minden három évben egybehivása és 
miként tartása felől intézkednek, különösen az 1790/1-ki 
13-dik törv.-czikkelyt, múlhatatlanul foganatba veendi. 

Azonban, bármily fontos magában e három törvény, 
ezen országgyűlés eredményét nem láthatnók arányban a 
reáfordított hosszú idővel, ha az eredményt egyedül a meg- 
alkotott és szentesített törvényekben keresnők. Az idézett 
három törvény sem tartalmaz semmi új vívmányt, hanem 
csak a régiebb alkotmányos törvényeket frissíti fel, erősíti 
meg; a többiek (tán az egy Száván-túli s magyar tenger- 
parti vidék visszakapcsolásának beczikkelyezését kivéve,) 
épen csekélyebb fontosságú tárgyakat illetnek; reformot, 
haladást pedig tényleg semmiben sem eszközölnek, s leg- 

fblebb a régi jogok megóvására vonatkoznak. E gyűlés i826— 1827. 
eredményeit tehát tulajdonkép nem is a megalkotott törvé- 
nyekben, hanem egyebütt kell keresnünk. 

Keresnünk kell mindenek előtt abban : hogy mialatt az 
alkotmányos nemzeti jogok, az állami függetlenség s kor- 
mányzati önállóság helyreállíttattak, ama nagy nyíltsággal s 
erélylyel, só't nem ritkán szenvedélyességgel folyt a közügyek 
minden ágaira kiterjedt vitatkozások által a bécsi kormánynak 
foganatba vett állampolitikája, legalább Magyarországra nézve 
alapjaiban megingattatott. Az alkotmányos jogait egész ter- 
jedelműkben visszakövetelő nemzet, képviselőinek lángszavai 
által erélyesen tiltakozott azon, habár atyailag szelíd jellemű, 
kényuralom ellen, melyet, mint a monarchia többi részeiben 
uralkodót, Magyarországra is kiterjeszteni ügyekeztek. Eré- 
lyesen tiltakozott azon törekvések ellen, melyeknek czélja 
volt Magyarország állami függetlenségét, törvényes önkor- 
mányzatát, nemzetiségét lassanként meggyöngíteni s a mo- 
narchia egységében elmeríteni. Tiltakozott a kényuralom 
azon kormányeszközei ellen , melyek által az országot, a 
külföldi szellem érintkezéseitől elzárva, benn a szabadabb 
szellemi mozgalmat, a gondolat, szó és egyesülés szabadsá- 
gát censurai s titkos rendőri intézkedésekkel elfojtva, kor- 
látolva, lenyűgözve, természetszerű kifejlésében, korszerű 
haladásában meggátolni törekedtek. Szóval, erélyesen tilta- 
kozott a kényuralom minden czéljai és eszközei, összes szel- 
leme ellen ; s mindenre nézve a törvények szelleméből folyó 
alkotmányos igazgatást követelt. E tiltakozásai által pedig 
oda vitte ügyét, hogy a méltányos, alattvalóitól szerettetni 
vágyó fejedelem nem csak elismerte s bevallotta az elkö- 
vetett törvénysértéseket; hanem a nemzetnek élénk s el- 
főj thatatlan alkotmányos érzelmeiről újabban is meggyő- 
ződvén, azontúl alkotmány szerűbben intézte az ország kor- 
mányát; s ha az újjászületés ösvényén nem engedte is oly 
gyorsan haladni a nemzetet, mint ez azt nem sokára kivánó 
lett; s e végett egész terjedelmében gyakorolta nagy szé- 

1886—1827. 



Reviczky 
Ádám. 



lességű királyi hatalmát: de német tanácsosai kényuralmi 
törekvéseinek is határt vetett, hajlandóbb azontúl meghall- 
gatni magyar tanácsosait. 

Világos bizonyságot nyújtottak erről már az ország- 
gytilés folytában azon leiratok , melyek által az udvar a 
nemzet kivánatának megfelelt; s még inkább az, hogy az 
udvari kanczellária élére Reviczky Ádámban oly fér- 
fiút választa, ki teljes mértékben birja vala a nemzet bizo- 
dalmát. Nagy előnyére vált Reviczkynek már az is, hogy 
származásánál fogva nem a főnemességhez — mely akkoron, 
kevés kivétellel, hazafias, nemzeties érzelmeiből kivetkezett- 
nek vádoltaték; hanem a közép nemességhez, tehát azon 
osztályhoz tartozott, mely a legális nemzet magkövét, az 
alkotmány hűséges őrét, s jelenleg is az alkotmányos ellen- 
zék s az ébredő nemzeti közvélemény alkotóját képezé. 
Atyja elébb a pesti egyetemnél a politikai tudományok ta- 
nára, utóbb a királyi tábla közbirája volt. Tanulmányait a 
bécsi Theresianumban végezvén, polgári hivatalba, majd, 
midőn a háború 1809-ben kitört, katonai pályára lépett, s 
mint hadnagy a Sztáray-féle gyalog ezrednél a regensburgi, 
asperni és wagrami csatákban is részt vett. A háború vé- 
gével a polgári pályára visszatérvén, gyorsan magas hiva- 
talokba emelkedett; 1811-ben a királyi táblához közbiróúl 
neveztetett; midőn Napóleon buktával a lombard- velenczei 
királyság visszaszereztetett, a velenczei kormányszéknél ta- 
nácsossá, majd Rajner főherczeg s lombardiai alkirály mel- 
lett kamarai előadó tanácsossá, 1822-ben a galicziai kor- 
mányszék — , két évvel később a bécsi közönséges udvari 
kamara alelnökévé lett, hol aztán grófi czimmel is felruház- 
tatott. E minőségében a fejedelemmel, ki az igazgatás rész- 
leteibe is szeret vala avatkozni, gyakrabban személyes érint- 
kezésbe jővén, ennek bizodalmát nagy mértékben megnyerte; 
és midőn a múlt években kibocsátott kormányrendeletek 
miatt végkép népszerűtlenné lett Almásy Ignácz gróf nyu- 
galomba helyeztetett: az alkanczellárságot Ferencz Revicz- 

kyre ruházta, s Koháry Ferencz lierczeg s főkanczellárnak 1826-1827. 
1827-ben törtónt halála után, a magyar ügyek vezetését 
egészen reábizta, majd főkanczellárrá is nevezte. Tiszti buz- 
galmával, sükeres tevékenységével kitűnő tehetségeket s 
igazgatási ügyességet, ragaszkodásával az uralkodóhoz élénk 
hazafiúi érzelmeket egyesített magában; miknél fogva ő 
nemcsak jó hírben álla honfitársai közt, hanem lehetőleg 
hasznossá is ügyekezett válni hazájának, nemzetének. Mond- 
ják, hogy neki sikerűit volna leginkább meggyőzni a feje- 
delmet, miképen kormánya mind addig szükségkép gyönge 
marad az országban, míg annak alkotmányát törvénytelen 
módon akarja módosítani ; mert az ellenzék akkor törvényes 
téren álland, s azt erőszakos eszközökkel elnémítani soha 
sem sikerülhet; miképen, továbbá, az alkotmányon érvé- 
nyesen változtatni csak akkor lehet, ha az, pontos megtar- 
tása mellett is elégtelennek, a korszellemmel s körűimé- 
nyekkel megférhetlennek bizonyodik, s ily esetben a nem- 
zet sem fogja ellenzcni a szükséges módosításokat; hogy 
végre, a magyar királynak, a nemzeti fogalmak szerint, az 
első magyar embernek kell lennie, s akkor a nemzet ha- 
tártalan ragaszkodása és áldozatkészsége által látandja ma- 
gát támogatva. Annyi bizonyos, hogy Ferencz ezentúl leg- 
inkább az ő tanácsaira hallgatott a magyar ügyekben; őt 
bízta meg egészen ezek intézésével. 

De nemcsak a kormány s nemzet közti viszonyokban, 
hanem magában ennek kebelében is jelentékenyek s üd- 
vösek voltak ezen országgyűlés eredményei; bár azok job- 
bára csak később és lassanként kezdtek feltünedezni. A 
közügyeknek legtöbb ágaira kiterjedt, hosszú, heves vitat- 
kozások tájékozásul szolgáltak azon irányra nézve, mely- 
ben a nemzetnek ezentúl haladnia kellett, és több tekintet- 
ben alapjai lőnek ama reformtörekvéseknek, melyek ösz- 
szes államéletünk legdicsőbb korszakának, a jövő évtize- 
deknek történelmét képezik. E korszak alatt, melyet bizvást 
az eszmeharcz s újjászületésünk korszakának nevezhetünk. 

i82 6-i8y7. aligha merült fel egy-egy termékenyebb eszme s reform, 
melynek első gyökérszálait nem találnók fel ezen ország- 
gyűlés irományai s jegyzőkönyveiben, vagy az ekkor el- 
mondott beszédekben s lefolyt tárgyalásokban. A két évig 
tartott élénk eszmecsere s gondolat-súrlódás, melyet a nem- 
zet, a tanácskozások bővebb közzétételének, egy ország- 
gyűlési közlönynek hiánya mellett is, mennyire a követek 
hivatalos tudósításai s magán levelezéseiből lehetett, figye- 
lemmel kisér vala, a haladásra nézve nem maradhatott üd- 
ves eredmények nélkül. Az eszmekör a közügyekkel fog- 
lalkodó osztályokban szélesedett, az alkotmányos fogalmak 
tisztultak, a szűk politikai világnézet, mely közéletünket 
jellemzi vala, tágulni kezdett; az értelmiség gyarapodott, s 
a szellemi mozgalom, mely elébb majdnem egyedül a nyelvre 
terjedt s csak az éledő irodalomban nyilvánult, az ország- 
gyűlés folyama alatt mindinkább a politika s államtani esz- 
mék felé vette irányát. Eleinte e tekintetben majdnem ki- 
zárólag az ősi alkotmány megóvásának, sérelmei orvosla- 
tának gondjai foglalták el ugyan a kedélyeket; a gyűlés 
második felében mindazáltal, midőn a legégetőbb sérelmek 
megszűntetése iránt a rendek már megnyugtatva létezének, 
kivált midőn Nagy Pál a visszaélések táborát ostromlá: az 
elmék, ha kedvetlenül is, ha még nyilván be nem vallva 
is, mind világosabban kezdek látni a magán- és közjogi re- 
formok elutasíthatlan szükségét; mi már magában véve is 
nagy nyereménynek tekinthető a hosszú, gondatlan tespedés 
után. A szUkség belátásától a tettig csak egy a lépcső : a 
létrehozás módjának megismerése; s az elmékben mindin- 
kább nyilatkozék a vágy az okulásra. 

És ezen iránynak maga a kormányrendszer változta- 
tása is ápolására szolgála. Hogy a nemzet kiengesztelődjék, 
s fejedelme iránt, mint ez igényié, bizodalommal, szeretet- 
tel viseltessék: meggyőződést kellett benne ébreszteni, hogy 
kényuralmi rendszerével teljesen felhagyott. E tekintetben 
pedig már nem volt elég, megismerni s bevallani az elkö- 



Első fejezet Az 1825-ki orsiággyfilés. 191 

vetett törvénysértést ; szentesíteni az alkotmány biztosítá- 182^—1827. 
sara czélzó tö i'vé nyéket : szükségkép szabadabb elvűnek 
kellé magát mutatnia azon eszközökre nézve is, melyekkel 
elébb a kény uralmat terjesztette. Tágítania kellett a bel- 
földi sajtó bilincsein, szelídítenie a külföldtől való elzárást; 
meg kellett engednie ^ hogy a külföldi sajtónak legalább 
egynémely termékei bejuthassanak; kivált miután a tapasz- 
talás bebizonyította^ hogy a külföld szellemi mozgalmát egé- 
szen elzárni úgy is lehetetlen, s a tiltott gyümölcs a csem- 
pészet útján még mohóbban kerestetik s minden sínai fal 
daczára is behozatik. E két, ámbár még szűken folyó for- 
rás, kapcsolatban a gyűlési tanácskozások által eszközlött 
gondolatcserével, ha nem juttatta is még hazánkfiait teljes 
ismeretére azon világtörténelmi fejleményeknek, melyeket 
a szabadság és a társadalom a nyugoti Európában nyert 
vala: a korlátolt világnézetet mindazáltal, nem kevésbbé a 
társadalmi mint a politikai téren, tetemesen tágította, s egyik 
leggyümölcsözőbb tényezőjévé lett a bekövetkezett korszak- 
nak, melyet az eszmék harcza s a kivívott reibrmok oly 
érdekessé, oly dicsővé tettek állami s népi életünkben. 

AkösBMiieiii Az 1825/7-ki országgyűlés, bár nem elégített is ki 

sxággyfliés minden kivánatot; de megszűntetvén a főbb sérelmeket, 
alkotmánya s nemzetisége tekintetében teljesen megnyug- 
tatta a nemzetet. A megyék gjrtilésteremei , melyeket az 
országgyűlési követek által a tanácskozások folyamáról 
időnként leküldött tudósítások, s a követeknek némely fel- 
merült kérdésekben adott pótló utasítások nem régiben még 
élénk viták színhelyeivé tettek vala, az új törvények kihir- 
detése után elcsöndesedtek. A köz- és magánjogi kérdések 
feletti vitatkozásokat ismét a közigazgatás mindennapi tár- 
gyai válták fel; s az érdektelenekké lett gyűlésekre leg- 
fölebb a húsár szabályozása vont be számosabb közönséget. 
A nemzet, alkotmányos csatái után pihenni s a kény ural- 
mon nyert diadalát ünnepelni látszék közéletében. 

De a nyert diadal nem szenderité álomba a nemzetet. 
A szellemi mozgalom, a közügyek iránti érdekeltség, melyet 
a lefolyt évek ébresztettek vala, bár kevesebb zajjal, mint 
elébb, állandóan fenmaradt mind a nyelv s irodalom, mind 
a politika tekintetében. 

A nemzeti nyelv és irodalom ügye a magyar akadémia 
megalkotása által nagy lendületet nyert, mondhatni új kor- 
szakába lépett. Az intézet, melynek tervét, szabályait csak 

az országgyűlés bevégezte után dolgozta ki egy bizottmány, __!?!?: 
mely az alapítók egy részéből s néhány e végre meghívott 
nevesebb íróinkból volt szerkesztve, működéseit még nem 
kezdte ugyan meg; de már megalkotása által is diadalát 
ülte az űj iskola. Kik iróink közöl az intézet alakítására 
befolytak, s kik annak első tagjaivá neveztettek, mindnyájan 
ezen iskola hívei valának. Es ha nem hajoltak is meg előt- 
tök az ó népies iskola elfogult, makacs védelmezői; mind- 
inkább elhallgatni kényteleníttettek győzedelmes érveik s a 
közönségnek hozzájok hajló közvéleménye előtt. Régibb s 
újabb folyóirataink, az „Aurora", „Hébe" és „Aspasia" 
zsebkönyvek, — mik egyedül a szépliteratura körében mo- 
zogtak, s a folyton gonddal szerkesztett „Tudományos 
Gyűjtemény" és „Felső Magyarországi Minerva" mellett 
1826-ban Kölcsey Ferencz és Szemere Pál által megindí- 
dott „Elet és Literatura", mely a következő évben „Mu- 
zarion" főczímmel jelent meg, — valamennyien az új iskola 
nyelvén szóltak; s kivált ezen utolsó, lényegileg széptani 
8 kritikai folyóirat, nagy sükerrel működék nyelvünk s iro- 
dalmunk fejlesztésében , a philosophiai s széptan! gondol- 
kodás fölkeltésében. íróink buzgó munkássága s ernyedetlen 
kitartása nem csak irodalmunkat újította meg, hanem las- 
sanként olvasó közönséget is teremtett. A nyelv s irodalom 
fejlése ezentúl szakadatlanul s mind nagyobb mérvben 
haladt; az irók s az olvasó közönség száma menten szapo- 
rodott; az irodalom bel- s külterjében egyaránt növekedett. 
Az élénkség, mely az irodalom körében ekként foly- 
ton növekedésben vala, a politikai közéletre sem marad- 
hatott hatástalan, mely egyébiránt némi más körülmények- 
ben is mind bővebb táplálatot nyert vala. Bár a sajtónak 
még szét nem tört bilincsei miatt az irodalom politikai ága, 
— egy mindjárt bővebben tárgyalandó munka megjelené- 
séig, egészen parlagon hevert; különösen a napi sajtót, 
melynek terén még mindig egyedül áll vala Kulcsár lapja, 
a megelőző censura a régi szigorú szabályok szerint tartá 

H r ▼ á t h H., 25 év Magyarorsiág t5rt.-b51. 13 

^^^^' lenyűgözve: az összes irodalom iránya, szelleme mindazáltal 
mely változatlanul most is közéletünk egyik legfőbb eleme 
a nemzetiség felé nehézkedett, már mind észlelhetŐbb mó 
don hirdeté az új kort, melynek küszöbén álla nemzetünk 
Erre mutatott az is, hogy a külföld jelesebb elmeművei 
nálunk is mind több olvasókra találtak; mert ha fenállott 
is még ezek behozatalára a tilalom: a csempészet talált 
módokat azoknak bejuttatására. 

Azon politikai tartalmú könyv megjelenéséig azonban, 
melyről mindjárt szólni fogunk, semmi sem merült fel iro- 
dalmunkban, mi a közéletre oly nagy hatást gyakorolt 
volna, mint az úgynevezett Conversations-Lexikoni 
pör, mely csak is e tekintetben igényelhet megemlítést e 
helyen. Egy pesti könyvkiadó a német Conversations-Lexi- 
kon nyomán egy „Tudományok és mesterségek közönséges 
Tára" czímű munkát indított meg, melynek hanyag vagy 
értelmetlen szerkesztése azonban nemsokára egy pár irónk 
megrovó felszólalását vonta magára. Az érdekeltek válaszai 
után mind több iró belevegyült a vitába; felszólalt egyebek 
közt Bajza is, mint mindig, most is alaposan; s midőn e 
miatt Döbrenteitől megtámadtatott, ezt egy éles pamphlet- 
ben, melynek polémiái ereje s ékesszólása a közönségben 
nagy figyelmet s érdekeltséget ébresztett, teljesen legyőzte. 
Levert barátjáért azonban gróf DessewflFy József lépett a 
küzdtérre, a veterán iró és közéleti kitűnőség tekintélyét 
a mérlegbe vetvén kissé fitymáló hangú iratában. De ő is 
emberére talált Bajzában*, kinek „Észrevételei a Conver- 
sations-Lexikoni pörhöz, gr. DessewflFy József ellen", méltán 
a polémiái ékesszólás mintaművei közé tartoznak. A vita 
már eddig is élénken foglalkodtatá a közönséget; de Bajza 
ezen irata, mind ügyes dialectikájú, éles humorú élénk elő- 
adásánál, mind 8 kivált tartalmánál fogva azt szinte egy 
politikai esemény fontosságára emelte. Bajza ez iratban 
nem csak azon szigorú igényeket fejtegeti, — mint már az 
előbbiben is — melyeket minden raívelőjétől teljes joggal 

követel az irodalom; de egyszersmind diadalmasan harezra ^^^^ 
kél minden áltekintdly s különösen a születési tekintély 
ellen is a polémiái erő oly hatalmával, a minő sokáig pá- 
ratlan volt irodalmunkban. Azon rendkivűli sikert azonban, 
melyet ezen iratok szerzője aratott, még sem lehet egyedül 
azoknak belbecséből, meggyőző erejéből megfejteni. Annak 
teljes megértésére tudnunk kell még, hogy a lefolyt 1825/7-ki 
országgyűlésen a főrendek többségének igen udvari színe- 
zetű magatartása a hazafias szabadelvű pártban a főúri 
osztály ellen nagy elégületlenséget ébresztett, mely bár a 
tanácskozási teremekben nem maradt egészen elzárva a kedé- 
lyekben ; de az irodalomban eddigelé még nem talált kifeje- 
zést. Bajza e polémiája élénk tolmácsa volt azon érzület- 
nek, melyet a középosztálya értelmiség a tiszti és születési 
áltekintély ellen ápolt keblében. E polémiái iratok más 
időkben legfölebb az irodalmi körökben számolhattak volna 
sikerre; most azonban, a kor hajlamaival találkozva, a 
közéletre is jelentékeny módon kihatottak, előfutárok, pél- 
dák gyanánt szolgálván ama harezra, mely az áltekintélyek, 
születési előjogok ellen nemsokára a politika terén is ki- 
fejlett. 

Azonban, az ekként minden oldalról terjedni kezdő 
világ még szűkebb körre hatott, mintsem hogy az akkori 
közvéleményben már is nyomára akadhatnánk egy új 
irányú, szabadelvű, magyar politikának. Tulaj donképeni 
magyar politika, — e szót azon értelemben véve, melyben 
az később használtatott, s a reformi kérdések pártolására 
vagy ellenzésére, s azok irányára vonatkozott, ekkoron 
még nem létezett a magyar közönségben; ha csak a sérel- 
mek oi*voslatára, az alkotmány és nemzetiség biztosítására 
irányzott törekvéseket, mint azokat a lefolyt országgyűlés 
történelme élénkbe tűnteti , annak nevezni nem akarjuk. 
Egy ideig még az országgyűlés után is ugyanazon sérelmi 
politika körében mozgott a közönség. A szellemi mozgalom, 

mely a haladás, a reformok felé kezd vala hajolni, még nem 

18» 

i?i?__ talált határozott formákra, nem bírt kijelölt irány nyal. A 
kor igényei inkább sejtelem, mint megtisztult eszmék gya- 
nánt tünedeztek fel a kedélyekben; a fogalmak, még za- 
vartak, homályosak, idomtalanok, inkább a vágyak, mint 
az akarat régióiban csaponganak. A közvélemény határozott- 
ságra másban még alig vergődött, mint abban, hogy az 
ellenzéknek, az alkotmány és nemzetiség fentartása végett, 
szakadatlanul őrködnie s ügyelnie kell mindenre, mi felül- 
ről jő. Alig volt ugyan már, ki, ha tán még be nem vállá 
is nyíltan, ne érezte volna szükségét a javításoknak köz- 
életünkben ; az anyagi érdekek kifejtése pedig már mind 
égetőbb szükség gyanánt tolakodék az előtérbe : de a refor- 
mok módjai, űtai, eszközei iránt még nem tudta magát 
tájékozni a közvélemény. 

Az eligazodásra e tekintetben felette kevés volt a 
képesség a nemzetben ; mert hihetetlen, mi nagy tudatlan- 
ság borongott még azok nagy részében is, kik nem rég 
mint törvényhozók működének az országgyűlésen. Az elfo- 
gultságot, elöitéleteket, szellemi korlátoltságot oly gondosan 
ápoló rendszernek szomorú következményei minden lépten, 
minden tárgyban megdöbbentő valóságban mutatkozának. 
A nemzet általában véve, készületlen volt arra, hogy az 
előhaladt kor igényeinek saját kezdeményezéséből kellőleg 
megfelelhessen. Törvényhozóink s a megyei gyűlések szó- 
vivői államtudományának összege alig ment túl a régi tör- 
vények 8 Verbőczy negyed százados Hármaskönyvének 
ismereténél. Az állami s társadalmi viszonyoknak a mível- 
tebb Európában divatos felfogásával , az újabb hasonlító 
törvénytan, a jogbölcselet, az államgazdászat stb. kellő 
ismeretével vajmi kevesen dicsekedhetének a tekintetes 
rendek s a méltóságos főrendek soraiban, kik hívatva valá- 
nak a nemzet jövendő sorsának alapjait megvetni, s kimu- 
tatni a követendő irányt, hogy dísztelen tespedéséből szebb 
kifejlésre juthasson. E tekintetben minden tétova nélkül 
mondhatni, hogy a nemzet, kormánya gondoskodásából és 

saját apatliiájából, a múlt országgyűlés idejében alantabb '^^- 
áll vala, mint 1790-ben; mi annál szomorítóbb volt, mennél 
nagyobb haladást tettek azóta Európa polgárosodott nemzetei. 

E kép tán nagyon is sötétnek látszhatnék , ha annak az orszigoi 
élethűségét azon országos választmány munkálatai nem annak műTd 
bizonyítanák, mely az l792-ki rendszeres reformmunkálatok 
megvizsgálása s a megváltozott kor kívánalmaihoz idomítása 
végett küldetett ki a lefolyt országgyűlésből. E választ- 
mány, több albizottmányokra osztva, 1828 és a következő 
év folytában működék Pesten, a főherezeg nádor közvetlen 
vezérlete alatt; ki e végett, minthogy a zajló Duna az álló 
hiddal még el nem látott ikervárosok közt a közlekedést 
gyakran meggátolá, két télen át lakik vala Pesten, a Ká- 
rolyi grófok palotájában. E bizottmányok együttléte Pesten 
olyforina hatást gyakorolt az országra, mint maga az or- 
szággyűlés. Eszmesurlódásra, gondolatcserére tágas tér 
nyílt, miután a bizottmányok tagjain kivűl az ország min- 
den részeiből sokan fordultak meg a fővárosban. 

Azon szellemi viszonyoknál fogva, hogy a korigények- 
től parancsolt reformok a közönségnek inkább vágyai s 
érzelmeiben mint értelmében létezének, mindenki e bizott- 
mányok munkálataitól vára a nemzet életkérdéseinek meg- 
fejtését. Az eredmény azonban nem felelt meg a közvára- 
kozásnak. E bizottmányokban nem hiányzék ugyan néhány 
szép tehetségű, képzett férfiú, kiktől nem alap nélkül lehe- 
tett várni, hogy a szükséggé vált átalakulás irányát helyesen 
tűzendik ki. De a testületi munkálkodás béklyói ezeket is 
meggátolták szabadabb röptükben. Már a bizottmánynak a 
különböző tárgyak szerinti felosztása sem volt helyes. Egy- 
némelyik bizottraányi tag, más tárgyhoz kinevezve, mint a 
mely feladatává lőn, nagy hasznára válhatott volna a reform- 
ügynek; míg attól, ki helyét elfoglalta, jelesebb munkát, 
mely az európai államtudomány, jogbölcselet vagy állam- 
gazdaság színvonaláig emelkednék, várni nem igen lehetett, 
így, például, a genialis Nagy Pál, miután neve, a rendszeres 

__i???i__ reformmunkálatokkal foglalkodók sorából, nem tudom miért, 
kítömltetett, a nádori kapuk összeirására pazarolta idejét; 
míg több más, kinek tehetségét s készültségét az övéhez 
hasonlítani sem lehetett, a reformkérdésekben kontárkodék. 
így lön, hogy ezen ujabb munkálatok egynémelyike a 
jelességnck még azon pontjáig sem emelkedett, melyen a 
hasonló tárgyú 1792-ki munkálat áll. Általában véve, ha a 
választmány némely egyes tagjainak külön készült jelesebb 
munkáját, mely azonban, többséget nem nyervén, csak 
mint külön vélemény (separatum votum) áll a munkálatok 
közt, kiveszszük, e munkákról nem lehet sok magasztalót 
mondanunk. Mindenütt meglátszik rajtok, hogy nem szak- 
emberek, nem eléggé készült egyének művei. Európai 
fogalmat igen keveset találunk bennök. A nézőpont, mely- 
ről viszonyaink s azok átalakításai tekintetnek, jobbára 
igen alacsony ; a látkört leginkább a sérelmi politikára em- 
lékeztető sajátságos magyar eszmék foglalják el. A tervek 
többnyire csak szegényes foltozások, csak a legégetőbb 
szükségek némi hiányos pótlásáig terjednek; átalános fő 
elvekkel, melyek aztán viszonyainkra alkalmaztatnának, 
sem politikai sem alkotmányos tekintetben nem találkozunk; 
rádikal reformokról pedig szó sincs bennök. E munkálatok 
legnagyobb érdeme abban fekszik, hogy a létező állapotok 
tarthatatlanságát, a reformok elutasíthatlan szükségét kézzel 
foghatólag bizonyítják; s legUdvesb eredményök abból áll, 
hogy utóbb, midőn a megyéktől tárgyalás alá vétettek, 
nagy lendületet adtak a reformUgynek, ha nem is annyira 
oktatva, felvilágosítva a nemzetet, mint inkább alkalmat 
í^yújtva, hogy a köz állapotok teljesen, kimerítőleg elemez- 
tessenek, az átalakulás kérdései minden oldalról meghá- 
nyassanak. 

Síéchenyi Ezou állapotok, ily viszonyok közt kezdte meg nagy- 

szerű roformátori pályáját gróf Széchenyi István, ki 
azontúl számos éveken keresztül vezér gyanánt áll vala 
elül átalakulásunk történelmében; és miként azt kivált ő 

tölti be ernyedetlen munkásságával: úgy a dicsőség s egy- '^^- 
szersmind a felelőség is az övé azon irányért, melyen a 
nemzetet újjászületésében megindította. O nem csak formát, 
kifejezést adott a kedélyekben rejlő sejtelmeknek; nemcsak 
nyelvévé lett a közérzületnek s véleménynek; hanem ő azt 
maga alá is hajtotta, s uralkodva a homályos eszmék töm- 
kelegében magától eligazodni nem tudó szellemi mozgalom 
felett, annak ö szabta meg az új irányt mély felfogású, 
hatalmas szellemével. 

Nem könnyű feladat, híven, tévedés nélkül méltányolni 
azon szerepet, melyet e nagy férfiú húsz éven át játszék 
vala történelmünkben *). A rendszertelenség, szakadozott- 
ság, mely munkáságát első tekintetre jellemzeni látszik, s 
mely mégis nem onnan származik, hogy messze ágazó 
terveiben az egység, összefüggés hiányzott; hanem onnan, 
hogy a kínálkozó alkalomnak megragadása végett a logikai 
rendet a létesítésben gyakran feláldozta; — e külszines 
rendszertelenség nem kevésbbé nehezíti szereplése helyes 
megítélését, mint azon pártvélemények, melyek róla a kö- 
zönségben pályája különböző szakaiban forogtak. Nehezíti 
az eligazodást maga e rendkívüli férfiii kedély- és szellem- 
világának rejtélyessége, mi őt nem ritkán önmagával ellen- 
tétben tűnteté fel az ő észjárását, cselekvényei indokait 
nem mindig ismerő, vagy kellőleg nem méltányló közönség 
szemében. Pedig Széchenyi István reformátori pályájának 
hibátlan felfogásától függ nagy részben e korszak történel- 
mének hűsége; mert azt jobbára ő töltötte be munkásságával, 
az általa kijelölt irányban haladt a nemzet átalakulásában. 

Széchenyi István, legifjabb fia azon nagy érdemű gróf 
Széchenyi Ferencznek, ki a század első tizedében 



1) Nekem azonban ezt már nagyon megkönnyítette b. Kemény 
Zsigmond, Széchenyinek a Csengery Antal által kiadott „Magyar Szóno- 
kok és Státasférfíak** czímíi nmnkában közzé tett, általában helyes, találó 
jellemrajza által. 

i?^__ a nemzeti muzeumot alapította, s kiről fia a fenntebb idé- 
zet bizonyságot irá, hogy, mint magyar, a nemzeti sülye- 
dést már gyógyíthatlannak tartva, reménytelenül szállott 
sírjába, — csaknem vakbuzgó nevelést nyert a különben 
jeles, de a vallás dolgában rajongó atya házában. De korán 
a zajos élet közepébe vettetett a tehetséges, minden benyo- 
másra fogékony ifjú. már 18 éves korában az 1809-ki 
insurreetio soraiban álla; onnan pedig a rendes hadseregbe 
lépvén, a Napóleon buktáig vívott világharezokban nem 
csak részt vett, hanem azok egyikében, a lipcsei tltközet- 
ben, ki is tűntette magát; s midőn a béke helyreállott, 
több hadi érdemjel diszíté mellét az i^ú kapitánynak. A 
katonai pálya, a mívelt világban tett számos utazásai, a 
nagy-világi élvek, s a franczia irodalom művei, melyeket a 
béke helyreállta után munkátlanná lett katonáskodása alatt 
szorgalommal olvasgatott, egészen ellenkező irányú iskola 
volt ugyan avval, melyet neki első neveltetése s az apai 
ház példái adtak vala: ezen első fogalmak nyomai mindaz- 
által még akkor is fenmaradtak a nevezetes férfiúban, 
midőn hazánk első államférfiává emelkedett; sőt, mint 
beszélik, életének végső, szerencsétlen szakában is azok 
képezték rögeszméi egyikét. A testgyakorlatok legtöbb 
nemeiben majdnem felülmúlhatatlan tökélyű férfiú, 1819-től 
kezdve, vas szorgalommal s ernyedetlen kitartással vetette 
magát a komolyabb tanulmányokra. Eletirányának e válto- 
zásáról következőleg tudósít bennünket b. Kemény Zsig- 
mond: „A szövetséges hatalmaknak kétszeri Parisba vonulása 
és a bécsi congressus valának a legragyogóbb időszakok 
Széchenyi ifjúkori excentricus életében. A jelenetek nagy- 
szerűsége , a katonai hír mámora , a világ legmagasabb 
köreiben töltött órái, az irígylett bonnes fortunes-ek, mint 
szinte gyorsan szaporodó adósságai folytonos izgalomban 
tárták őt, és kimeríthetetlen cselekvényességének s válto- 
. zatosság és hatás után sóvárgó lelkének a szerelem, hír, 
fény és kaland tündérországaiban szereztek elfoglaltatást 

adtak kielégítést. De mind ezen örömeknek a világbéke i828. 
helyreálltával többnyire végok szakadt . . . Széchenyi ma- 
gába kezdett szállani. Üresnek találá szivét és agyát. 
Untatónak hitte egy falura kitett kapitány köznapi szerepét, 
komornak a jelent, s a múltat minden fénypontjaival sem 
eléggé nemesnek, sem hozzá eléggé méltónak. Ezen érzés, 
ezen öntudat .... lassanként egy erős, de jótékony erisist 
idézett nála elő." ^) Eletének nagyobb részét azután utazá- 



*) E válság kezdetét Széhenyi maga egy, az európai coalitio győ- 
zedelmes hadainak Parisba 1814-ben vagy 1815-ben bevonulta idején 
történt életj elén etetői számítja, melyet szokása szerint sok humorral beszélt 
el néha baráti körökben. Egy franczia ezredes, kivel ez időben megismer- 
kedett, őt igen megszeretvén, családi körébe is bevezette s nejének és a 
vendégkoszorúnak e szavakkal matatta be: ^egy magyar gróf, ki a hihe- 
teUenségig tudatlan, bár igen szellemdús s kit én nagyon szeretek.** E 
bemutatás, mint ő beszélé, igen rósz estélyt csinált neki s arra indítá, 
hogy az első alkalmat megragadja a távozásra. Haza érvén, töprenkedni 
kezde magában, hogy hát csakugyan oly „nagy szamár^'-e ő, mint a minőnek 
őt különben jóakaró barátja jellerazé? Rövid gondolkozás után, úgymond, 
nagy meglepetésemre, ugy találtam, igaza van barátomnak; vajmi keveset 
tudok mind abból, mit egy valóban mívelt embernek illik tudnia. E fel- 
fedezésnél kétségbeestem volna magamon, ha barátom azon tanúságot is 
nem teszi vala mellettem, hogy tudatlanságom daczára is van eszem. Ez 
megnyugtatott; de ekkor megesküdtem, hogy ezentúl tanulni fogok. 

És ő azontúl nem csak tanúit, de csakhamar nagy gondolatokat s 
terveket is kezde agyában érlelgetni. Hogy a tettdús pálya, melyre lépendő 
vala, 1817-ben már megvillant lelkében, tanúskodik azon egyetlen költe- 
ménye, melyet eddig ismerünk, s melyet érdemes Toldy Fereuczünk a grófi 
családnak sopronyi levéltárában őrzött albumából kiírva közlött. íme a 
vers, melyben Széchenyi István, szóvirág nélküli, egyszerű, nemesen szép 
kifejezést ad fiúi hálájának anyja iránt. 

Ha mind azt, mit szívem érez, tollammal leírhatnám. 

Mind azt, mit csak Néked köszön, méltán elől adhatnám, 

Boldog volnék, 

S nem busoluék. 

De hogy írja le a számát ezer aggódásidnak? 

Hogy köszönje tanácsidnak, hogyan fáradásidnak 

Számos nemét 

És érdemét? — 

íme tűz és fegyver között imádsággal tartottál, 

Betegágyimban gyorsan Te magad ápolygattál, 

1828. 



sokban tölte, melyeken eleinte élvet és szórakozást, utóbb 
inkább okulást ős ismereteket keresett; kivált Angliában, 
az ipar és kereskedelem, a szabadság és gyakorlati ész e 
klassikus földén, hol legalább tizenötször fordült meg, s 
néha huzamosabban is időzék. Készületeit a reformátori 
pályára önmaga a következő' rajzban adja eló', mely, mint- 
hogy nemcsak saját jellemét, hanem a kor állapotait, han- 
gulatát is híven festi, kétszeresen méltó figyelemre. 
1820. „Mióta annyi polgári erényekkel fénylő atyám, mint 

„magyar", reménytelen szállott sírjába, azóta meg nem 
szünőleg hasonlítgatám más nemzetek életjeleit a magyar- 
nak életfonalával össze; mikép kiismerném: van-e még 
feltámadása körűi remény, vagy nincs többé. Eletem leg- 
mélyebb feladása ez vala. S mindenben tapasztalam, hogy 
e keleti rajnak, de épen virága — mert salakja e nem- 
zetnek, mint a legjelesbnek is van, — már-már kétség- 
beesik s búban és mély melancholiában eped mindig valami 
után, mi előtte ismeretlen. Míg más nemzetek a jelenben 
látszanak élni , s jellemzetök a megelégedés és jó kedv, 
mintha már elérték volna a nagy természetbeni állásukat, 
osztályrészöknck már birtokában volnának: a magyar, ki- 
nek egész létét oly sötét titok fedi, vagy nem remél többé 
semmit s a múltban hiszi örökre eltemetve hír-nevét; vagy 
a nagy idők folyamától vár lelki sebeire írt, s néha, de 
csak átfutó csillámként, a messze jövendőben sejti nemzeti 
fényét s látja megnyílni egét. — Figyelmezz a németnek 
társasági szellemére, figyelmezz zenéjének jellemére, a 



Te oktattál, 

Tanácsoltál, 

Te plántáltad szívemben a jót, melyben vagyok s leszek, 

S a mi csekélyt Isten, Uram, s Hazáme'rt utóbb teszek 

A Te munkád. — 

S azért Reád 

Szálljon haladásom mellett az Istennek áldása, 

Attúl lelked, gondjaidnak jutalmát hogy láthassa. 

l. Május 1817. Gróf Széchenyi István. 

zenének, melyből oly valód ilag tükrözik ki a külön nem- i8g8. 
zetek legbelsőbb érzelme: s fogod-e tagadhatni, hogy a 
német a jelenben él, a jelennek szedi virágait, soha sem 
epedvén a jövendőnek koczkajátéka körűi. Halljad zené- 
jét, s akaratod ellen vigalomra gerjedsz; az utolsó húr el- 
hangzása után azonban vége a varázsnak, lelkedben nem 
marad semmi nyom. Laktam sokat németek közt, természe- 
tüket magamra alkalmazni iparkodván, s köztök a napnak, 
az egyébként kellemesen töltött napnak bezártával elvágva 
érzem a jövendőt, míg a jövő 24 óra végével minden jö- 
vendőbeli vágy nélkül szinte megint ott állék, hol tegnap. 
— Mit érzek viszont magyarok közt, magyarok közt kik- 
nek lelkét nem bélyegzé még meg az elkorcsulás szégyene, 
mit érzek messze a világ zajától magamba vonulva? Bána- 
tot és reményt! Zendítsd meg a nemzeti dal gyász húrjait 
s a múltkor mélyeibe sülyedve, édes kínok közt Berzsenyi- 
vel elsírom bús elegiámat, s ki nem vesz semmi azon hie- 
delemből, hogy a magyar nemzet „volt". Felhasad ismét 
előttem az ég, és édeni kéjjel reppen lelkemen keresztül 
ily szózat: epedéseid nem holtakat illetnek, bús hangjaid 
nem halotti zene; a jövendő lehet korod. Oh menynyei 
öröm!" 

Másutt, szándékaira, czéljaira s a haza jövőjére nézve 
még világosabban ekként nyilatkozik : „Mióta élek, kimond- 
hatatlan vágy létezik lelkemben Magyarország kifejtésérc. 
Azon remény, mikép nemcsak költői képzelgés, de száraz 
felfogás szerint lehetőségét sőt hihetőségét is látám nemzeti 
újjászületésünknek, hosszú évek előtt derűit fel bennem . . . 
Minden jelenetek jövendő fényt mutatnak nemzetünknek, 
minek jövendölésére semmivel több jóslói tulajdon nem kell, 
mint előre megmondani, hogy a kisded makkból, ha nem 
romlott, idővel termő tölgyfa lesz, csak senki el ne gá- 
zolja ... S így lőn, hogy 1825-ben kimondhatatlan s több 
napi belső küzdések után, és csak akkor, mikor látám, hogy 
senki azon, tán egy kissé magosb, nézőpontról nem fogja 

»888. fel nemzetünk állását, mint én ; vagy ha igen, nem mer, s 
újra-öntés helyett mindig csak nyomorult foltozás van napi 
renden : — bizonyos órában megesküdtem magamnak, hogy 
miután világosan mutatkozának lelkem előtt nemcsak a fel- 
támadásnak, de nemzetünk egykori nagy kifejthetőségének 
is legbiztosb jelei, mindent el fogok követni, ha bár magam 
maradok is, ha bár vesznem kell is, mit e kettős czélnak 
elérésére cselekedni lelkem sugall. És akkor léptem ... a 
nyilvános élet tövises mezejére, azon komoly elhatározott- 
sággal, hogy én fognám, ha senki más, nemzetünk egykori 
fényének megvetni alapját, vagy legalább ezen czélnak szen- 
telni véglehelésemig földi pályámat. A nemzeti testben egy 
parányi, alacsony helyen álló kapitány, nem csekélyebbet 
tűztem ki magamnak; —jóllehet senki sem tekinte mélyeb- 
ben a szándéklott kivitelnek lehetetlenséggel határos töm- 
kelegébe, mint én." 

Elméjében ily nagy czélt forgatva, ily hazafias elhatá- 
rozottsággal jelent meg az egyszerű kapitány az 1825-ki 
országgyűlésre. Majd azonban megférhetlennek látván ka- 
tonai állását a pohtikai pályával, melyet magának kitűzött: 
a hadi rendből tizenkét évi szolgálata után kilépett, s azon- 
túl ama nagy eszmének létesítésére szentelte életét. A czélt, 
a feladatot, melyet átalakulásában a nemzet által megfej- 
tendőnek vélt, e szavakkal adja elő: „A magyar népnek 
nincs csekélyebb hivatása, mint képviselni Európában, egye- 
düli heterogén sarjadék, ázsiai bölcsőjében rejtező, eddigelő 
sehol ki nem fejlett, sehol érettségre nem virult sajátságait; sa- 
játságait egy törzsökfajnak, mely jóllehet mindent maga előtt 
ledöntő dagályként már több ízben gyászba borítá földgolyónk 
legkiképzettebb részeit, s fel-felbőszüléseiben, mint isten os- 
tora, mindenütt vérrel járt, — bizonyosan annyi különöst, s 
erejénél fogva bizonyosan annyi jót és nemest rejt magában, 
mint az emberi nemiiek akármely lelkes és erős családja. 
Az emberiségnek egy nemzetet megtartani, sajátságait, mint 
ereklyét megőrizni és szeplőtelen minőségében kifejteni, ne- 

mesiteni erőit, erényeit s így egészen új, eddig nem ismert ift28. 
alakokban kiképezve végczéljához, az emberiség feldicsői- 
téséhez vezetni: ' — ez a feladat." 

De bár e szerint a fajbiztosítás és kifejtés lebegett fő 
czél gyanánt Széchenyi szemei előtt, — melynek, ha külön- 
ben nem lehetne, tétova nélkill kész vala feláldozni a szabad- 
ság 8 alkotmány érdekeit: ő mindazáltal a szabadságnak s 
alkotmányosságnak is buzgó előharczosává ügyekezett lenni. 
És ezt múlhatatlanná is tette a szerep, melyet magának, s 
a czél, melyet a nemzetnek kitűzött. A múlt idŐk történe- 
téből világosan láthatá, hogy a magyar nemzet, a maga 
természeténél, szellemi irányánál fogva sokkal bensőbben 
ragaszkodik az alkotmányos szabadsághoz, mintsem hogy 
arról valaha lemondani hajlandó s a nélkUl is képes volna 
nemesebb kifejlésre. Az európai viszonyok s különösen a 
nemzetet közelebbről illető körülmények vizsgálatából pedig 
lehetetlen volt azon eredményre nem jutnia: hogy, ha 
anyagi és szellemi tekintetben egyaránt gyorsan előre nem 
halad, és szomszédai áltat mindenben túlszárnyaltatik, rövid 
idő alatt megsemmisülés leend a sorsa. Ennél fogva tehát 
a faj biztosítása és kifejtése mellett, az alkotmányos sza- 
badság is, mint a békés kifejlődés szükséges feltétele, szint- 
úgy mint a szellemi s anyagi gyors haladás, s az erre ve- 
zető gyökeres javítások, reformok lebegnek vala főczélúl 
szemei előtt. 

De e magas, e nagyszerű czél tekintetében ő még 
párt nélkül, sőt egészen egyedül álla az országgyűlésen, 
melynek tagjai csupán a sérelmek orvoslatában, az ősi al- 
kotmány helyreállításában és biztosításában keresték a nem- 
zet üdvét. Refonnokról, átalakulásról, sokáig egy szót sem 
hallá hangzani maga köi*űl. Mihelyt tehát a törvényhozó kar 
eszméi, törekvései, lélekiránya tekintetében magát egy kissé 
tájékozta vala: azonnal elhatározta magát, hogy a maga 
eszméinek, terveinek nyilvánítását alkalmasb időkre halasz- 
sza; s addig csak a társadalmi téren, barátságos eszmecsere 

i8>8. Útján terjeszsze nézeteit, szerezzen azoknak pártolókat. S 
e végre alkotá ama klubbot, a kaszinót, melynek példájára 
aztán több hasonló társalgási kör alapíttatott az országban. 
Es kivéve azon egy alkalmat, melyben, mint fentebb elbe- 
széltük, tervével egyezőleg, a magyar faj biztosítására és 
kifejtésére, a magyar akadémia megalapítását nagyszerű, 
hazafias áldozata által lehetővé tette, nem is lépett fel többé 
az országgyűlésen. 

A törvényhozás tagjai, mint említők, teljes megelége- 
déssel oszlottak szét Pozsonyból; az alkotmány és nemze- 
tiség, úgy hivék, meg van mentve, ugyanezen megnyugtató 
érzelmek közt ültek össze Pesten 1828-ban a bizottmányok 
is, melyeknek feladatául tétetett, a következő ' országgyűlés 
tanácskozásai tárgyául szolgálandó reformmunkálatokat el- 
készíteni. Széchenyi azonban, ki, mint teljesen felkészült 
státusférfiú, az európai külviszonyokat és reformkérdéseket, 
nem különben mint a polgárosodás problémáit minden vo- 
natkozásaikban az államra és tái*sadalomra , egyaránt jól 
ismeré, sem oly rózsaszínben nem látá a magyar állapoto- 
kat, mint a lefolyt országgyűlés hazatért tagjai; sem oly 
hiányos s csak a legégetőbb szükségek pótlásául szolgáló, 
foltozó javításokkal nem elégedett meg, milyenekről a Pes- 
ten ülő bizottmányok tanácskozának. „Alomkórságban der- 
med ez nemzetünk, — így vélekedék ő ; de még van idő a 
felébredésre, sok azonban többé nincs." „Hajótörésnek in- 
duló szerencsétlen családhoz", „roskadozó házhoz" hasonlítá 
az országot, melynek megmentésére nem lehetne eléggé 
sietni; „lassú nyavalyában sínylődőnek" ábrázolá a nemze- 
tet, mely csak most kezd „visszatérni a sír széléről" ; de 
menthetetlenül elvesz, ha gyorsan kellő ápolás alá nem vé- 
tetik. Megjöttnek látta tehát az időt nyilván fellépni a nem- 
zet teljes átalakulását czélzó eszméivel, s közzé tette első, 
„Hitel" czímű röpiratát, melyben a lángész szikrázó tüzével 
s a haza és nemzet iránti szeretet lelkesedésével, mint kiszá- 
mított tervű izgató s merész kezdeményező szól nemzetéhez ; 

bonczolja annak közállapotait, s az európai legkifejlettebb isas. 
államok és társadalmak gyakori szemléletében s tanulmá- 
nyozásában érlelt, átható értelemmel, kiképzett államférfiúi 
mély felfogással elemezi viszonyait, állami s társadalmi hi- 
ányait és hibáit; kimutatja a czélt, melyre törekedni s a 
módokat és eszközöket, melyek által azt megközelíteni kel- 
lend, hogy jobblétre vergődhessek. 

A nagyobb tömegeket tekintve, a nemzeti állapotok 
felől ktilön három vélemény volt kiváltképen uralkodó ezen 
korban. 

Egy tömbét képezének azon hű, de gyönge, erélyte- 
len kedélyek s kislelku ábrándozok, kik a jelen nemzeti 
sűlyedés miatt búsongva, a nemzet dicsőbb múltjának tör- 
ténelmében kerestek vigasztalást; a nemzetet elaggottnak 
tartva, annak újjászületését a mostoha körülmények közt, 
melyek által lenyűgözve tesped, többé nem remélve, lassú 
sínylődésben vélek elveszendőnek. 

Egy másik tömbhez sorozhatok azon, jobbára fiatalabb 
nemzedék egyénei, kik az újjászületett irodalomból, a meg- 
iQúlt 8 folyton tökélyesbűlő nemzeti nyelvből merítve re- 
ményt a nemzet egyetemes újjászületésére ; s meghatva és 
lelkesítve az európai polgárosodás nagyszerű, gyors fejle- 
ményeitől, hazájok szebb jövendőjében is hittek, és a felé 
sóvárogva, hévvel sürgették a korszerű reformot s haladást; 
de annak iránya, módjai s eszközei iránt eligazodni még 
nem tudván, türelmetlenül várják vala az országos bizott- 
mányok rendszeres munkálatait s az azokban javaslott újí- 
tási tervek életbe léptetését. 

A harmadik, számra nézve legnagyobb csoportban ta- 
láljuk azokat, kik az állapotokkal, miután a lefolyt ország- 
gyűlés a nemzeti s alkotmányos jogokat nagyjából helyre- 
állította 8 új törvényekkel biztosította, tűrhetőleg megelé- 
gedve, még csak azt óhajtá, hogy a fenmaradt sérelmek is 
orvosoltassanak. Ha az ország anyagi állapotának pangásá- 
ról szóltak, egyedül a kormányt okozták, hogy papirpén- 

— ^-^ — zével, ellenséges vámrendszerével a közvagyonosság kifej- 
lését gátolja, az ország anyagi érdekeit a kényuralommal 
igazgatható s ezért kegyeltebb német-szláv örökös tartomá- 
nyok anyagi jobbléte végett feláldozza. Az ipart, kereske- 
delmet magától is felvirágzandónak hitték, mihelyt a kor- 
mány annak kivált a vámrendszerben létező akadályait el- 
mozdítja; erre vonatkozék tehát minden javítási vágyuk: s 
e nélkül hasztalannak, meddőnek mondának minden (igye- 
kezetet a nemzet részéről ; bukást jósiának minden vállalatnak, 
minőt eddigelé minden kísérlet szenvedett, míg a kormány 
ezen igazságtalan vámrendszert nem módosítja, s a nemzeti 
fejlődésnek abból származott akadályait el nem mozdítja. 

A ^Hitei* Széchenyi a maga Hitelében mind a három vélemény 

röpirat. ... 

képviselőihez intézé hatékony szózatát. Az elsőknek, kik a 
költővel „nemzeti nagy létünk nagy temetője. Mohács", 
felett búsongának, s abból feltámadást többé nem remélve, 
a múltkor romjai közt merengenek s annak dicsőségéből 
merítenek vigaszt a jelenkor dísztelen pangásának elvisel- 
hetésére, — eleven színekkel ábrázolá, hogy az egész múlt- 
ban nem talál valódi nemzeti nagyságot s dicsőséget, s azt 
csak a jövőben lehet és kell is előteremteni. A nemzet, 
úgymond, bár „sülyedése nagy, bár álomkórságban derme- 
dez," de még fiatal. Miként az 1790-ki és a legújabb ese- 
mények is bizonyítják, e keleti faj nagy ruganyosságot rejt 
magában, minél fogva még messze van tőle a halál és ko- 
porsó. Életre üdítve, reményre ébresztve, erőfeszítésre ösz- 
tönözve harsogtatá tehát füleikbe: „Nincs igazuk, kik ait 
mondják: a magyar volt; én azt hiszem, a magyar lesz!" 
Azoknak, kik egy szebb jövőt remélve s óhajtva, a 
gyökeres refomiok szükségéről meggyőződve voltak, de nem 
tudták, mely irányban kell indulni, mely eszközökhöz nyúlni, 
hogy a haza sorvadozó állapotából felüdülhessen, s fejlődé- 
sének akadályait legyőzhesse, — felmutatta a czélt, melyre 
törekedni kell: egy kiművelt, átnemesölt s ép ezáltal bizto- 
sított nemzetiséget, anyagi virágzatot, jólétet s gazdagságot, 

alkotmányos kifejlettséget lebegtetvén szemeik előtt. Kimu- i828. 
tattá a kiindulási pontot s az ösvényt, melyen haladni kell 
hogy ama czélra juthassunk; kifejté a „logikai egymás- 
utánt", — miként ö a reformok összefüggő sorozatát nevezni 
szerété, e tételt állítván fel: „Szabad, biztos birtok; ezt meg- 
előző jó törvény; ezt megelőző elmesurlódás ; ezt megelőző 
egybepontosítás; ezt megelőző kedvessé tétele a hazának s 
a haza középpontjának, Budapestnek." 

Azoknak végre, kik a kiváltságos ősi alkotmányon 
kivűl nem láttak üdvét a nemzet számára, s a haladás egye- 
düli módját a sérelmi politikában vélik vala rejleni, hatá- 
rozottan kimondá: hogy csak „hazánknak minden ingado- 
zás nélküli átvarázslata egy elkopott, féligmeddig feudális, 
féligmeddig alkotmányos szövevényből emberhez illő, min- 
den álfénytől kitisztult képviseleti rendszerre" emelheti jó- 
létre, virágzatra a nemzetet Csipős gúnynyal, éles dialekti- 
kával ostorozza s teszi nevetségessé balvéleményeiket, a 
megszokott régihez való kényelmes ragaszkodásukat, elfo- 
gultságukat s előitéleteiket a nemzeti jólét gyarapodásának 
eszközei, forrásai tekintetében. Ezek ellenében vezérelvekfii, 
harczjelszavakúl ilyfélé tételeket hirdet: „ne keressük hátra- 
maradásunk minden okát egyedül a kormányban; ne ma- 
radjunk mozdulatlanul régi tespedésünkben, mivel a kor- 
mány a jólét minden akadályait el nem hárította; hanem 
örökös panasz, meddő reeriminatio , henye postulatumok 
helyett lássunk magunk is a dologhoz, s ha mindenben nem 
áll is nyitva előttünk a tér, ügyekezzünk magunkat legalább 
értelmileg s erkölcsileg fejteni, anyargi jóllétünket emelni ott 
és úgy, hol és miként lehet. Ha azon magánjogi viszonyo- 
kat, melyeket megváltoztatni magunktól ftlgg, s a kormány- 
nak ellenzeni nincs érdekében, gyökeresen megjavítjuk: a 
haza és nemzet ama külakadályok daczára is rövid időn 
virágzatnak induland." Es e tekintetben kímélet nélkül meg- 
támadta az „ősi magyar szabadságnak" e párttól lényege- 
seknek hirdetett, szenvedélylyel bálványozott némely elveit 

HorTáthH,85ér Magyirorezág i&rt.-b51. \V 

18Í8. 8 instítutióit. Megtámadta különösen a magyar hűbéries bir- 
tokrendszert, melynél fogva a földbirtokot az ősiségi tör- 
vények miatt eladni, kellő beruházraánynyal értékesebbé, 
jövedelmezőbbé tenni nem lehet. Innen származtatá legin- 
kább a szegénységet és tehetetlenséget, melyben birtoko- 
saink nagyobb része teng, s bár földjök elég van: hitelök, 
melylyel javaikat beruházva gyümölcsözőbbekké emelhetnék, 
még sincsen. Az ősiségét, mely a birtokos kezét kötve tartja, 
a tulajdon fogalmával homlokegyenest ellenkezőnek s a leg- 
nagyobb szolgaságnak éles, találó dialektikával, humoros 
példázatokkal bizonyítja be. Megtámadja a nemesi kivált- 
ságok alapjait képező törvények többféle korcs kinövéseit 
s kizárólagosságát; különösen az adóssági törvényeket, a 
perrendszert, mely csak a rósz fizetőknek vagy csalóknak 
kedvez. Megmutatja, hogy ezen törvények mellett akár va- 
gyoni, akár személyi hitelről álmodni sem lehet; a kinek 
pedig hitele nincs, bár mennyi fekvő birtokot örökölt is 
őseitől, bár mennyire pengetheti is nemesi szabadságát, az 
szabad és tehetős nem lehet. Megtámadja az úrbéri rend- 
szert, a robotot, mely a nemzeti kiállitó erőnek nagy részét 
haszon nélkül fecsérli el. Megtámadja a közlekedési eszkö- 
zök rendszerét, miszerint az országos utak is a külön me- 
gyék kezelése alatt állnak s ingyen jobbágy munkával ké- 
szíttetnek. Megmutatja, hogy e miatt nincsenek s nem le- 
hetnek jó utaink; s ezek hiánya miatt nem lehet forgal- 
munk, 8 így szükségkép pangani kell a kiállító erőnek, stb. 
Különösnek látszhatnék, hogy akkor, midőn mindenki 
a nemzet és kormánya -közt létező viszonyokat, a közjogot 
kivánja vala oly módon elintéztetni, hogy az alkotmányos 
szabadság örökre biztosíttassék : ő e könyvében alig említi 
a közjogot; s a hol nem kerülheti el a nemzet s kormány 
közti viszonyok említését, erről mindig felette óvatosan, 
nagy kimélettel szól. Nagy tévedés volna azonban ebből 
azt következtetni, hogy ő közjogunkkal teljesen megelége- 
dett. E kiméletes eljárás nem az ő értelmében, hanem a 

körülmények kényszerűségében leli megfejtését. Hiszen egy ^^^^^^ 
helyt világosan kimondja, hogy öt csak „a minden álfénytől 
megtisztult képviseleti rendszer" elégítheti ki. Nehogy azon- 
ban reformátori pályáján a kormány részéről mindjárt 
kezdetben akadályokra, tilalmakra találjon, melyek őt hall- 
gatásra s tétlenségre kárhoztathatnák: az öt mindenben 
jellemző eszélyessége visszatartóztatá öt ama kényes térre 
lépéstől, melyen csak a törvényhozás mozoghatott némi 
szabadsággal. Sőt mielőtt könyvével a poHtikai s társadalmi 
izgatás terére lépett, egy emlékiratot nyűjta be Metternich 
berezegnek, melyben a kormányt eleve is megnyugtatni 
törekedett a maga szándékairól, kezdendő izgatásainak 
irányáról ^). Egyébiránt is mélyen meg vala győződve, hogy 
a nemzet újjászUletési processusában elébbvaló és múlha- 
tatlanabb a közjogi módosításoknál a nemzet olyatén ma- 
gánjogi és társadalmi átalakulása, minőt ö indítványozott; 
mert ez, ha szerencsésen sikerűi, elébb utóbb okvetlen maga 
után vonandó lészen a közjogi reformokat. Minden erejét 
oda fordítá tehát, hogy ama sérelmi politikát, mely mindig 
csak a kormánytól követel vala engedményeket; azokban, 
pedig, mikben teljes szabadsággal intézkedhetek, mozdulni 
mindig vonakodik, — valahára lerontsa, s a nemzetet a 
magánjogi viszonyok átalakitásának szükségéről teljesen 
meggyőzvén, amaz áldástalan sérelmi politikát egy józan 
reformi politikával cseréltesse fel. 

És ezen fellépése mellett a politikai irodalomban , a a nemzeti 
cselekvényes élet mezején sem maradt munkátlan Széchenyi. gMdasági 
Említők, hogy Pozsonyban, mindjárt az országgyűlés kez- ^^riet. 
detén, egy klubbot alakíta, hol társalgás közben alkalma 
lenne eszméit közleni, gondolatcserét indítani. Vezérelvei 
szerint azt tűzvén ki egyik legközelebbi czélúl, hogy Buda- 



*) „Széchenyi — monda Wesselényi — már raidon a Hitelt irta, 
hajlandó vala a kormánynak, ha csak szép szavakat is adni.'* Kölcsey 
Ferencz az 1832-ki országgyűlési naplójában. Összes munkái (2-ik kiadás) 
VII, 150. 

1888-1880. pegt kedves, kívánatos lakhelylyé varázsoltassak: miszerint 
eddig jobbára Bécsben lakó főnemeseink is ott székeljenek; 
a szeHemi s anyagi erők mennél inkább ott összpontosul- 
janak s az így támadandó élénkebb társalgás, gondolatcsere 
s elmesurlódás egyesülési szellemet ébreszszen, vállalatokat 
keletkeztessen: e klubbot az országgyűlés végével „nemzeti 
kaszinóvá" alakítván, Pestre tétette át Hasonlókép a „Pálya- 
futási Társaság" is, melyet 1826-ban az országgyűlés alatt 
Pozsonyban rögtönzött lóverseny sikerülte után, a követ- 
kező évben, Wesselényi Miklós, Károlyi György, Eszterházy 
Mihály s több mások hozzájárűltával Pesten állandóan 
megalkotott, e czélt tűzte ki alapszabályaiban. És ezen 
első sükeres kezdemények után az egyesülés terén, mind 
több hasonló eredményeket teremtett elő Széchenyi fárad- 
hatlan munkássága. £ két első egyesület, melyeket eleinte 
sokan csak nagyúri kedvtöltés végett hittek általa alkotott- 
nak, az egyesülési szellem ébredése, a közlekedés és gon- 
dolatcsere élénkülése következtében mintegy bölcsőjévé lőn 
többféle egyesületek és vállalatoknak. A nemzeti kaszinó 
mellett, mely a vidéki városokban is gyors utánzásra talált, 
csakhamar egy más egyesület is keletkezett, mely boraink 
ismertetését s az azokkal való kereskedés gyarapítását tűzte 
ki czéljává. A Pályafutási Társaság már 1828-ban „Ló- 
tenyésztő Társasággá" szélesedett; s miután a következő 
évben az „Allatkiállító Egyesületet" is kebelébe fogadta, 
1830-ban már „Állattenyésztő Társasággá" tágult; mely 
aztán az ő eszközlésére akként alkotá alapszabályai egyikét, 
hogy az egyesület „Pesten, az ország középpontjában, 
lovak, juhok, szarvas marha s egyéb házi állatok tenyész- 
téséről s annak elősegítő eszközeiről tanácskozzék; . . . 
honnan, mintegy szívből szivárogjon a haza minden ereibe 
e tárgyat érintő jobb ismeret, nagyobb szorgalom, bizonyo- 
sabb haszon." E társulat utóbb, természetes fejlődésében, 
a mezei gazdaság egyéb ágaira is kitérj észté munkásságát 
s egy országos „Gazdasági Egyesületté" nőtte ki magát. 

Ezen egyesületi szellem terjesztése, közhasznú vállalatok- í?!?zl???! 
nak társadalmi úton s erők általi keletkeztetése, mindenha 
egyike volt Széchenyi legbuzgóbb törekvéseinek. Ezért 
karolta fel ő oly melegen, pártolta s fejtette ki oly ernye- 
detlen tevékenységgel az 1830-ban nem ugyan általa kelet- 
kezett, de oly nagyságra s terjedelemre, minővel nemsokára 
dicsekedhetek, leginkább általa emelkedett „Duna-gőzhajó- 
zási Társaságot". Es hogy egyéb általa indítványozott, 
létrehozott vagy gyarapított egyleteket s vállalatokat mellőz- 
zünk: ez volt czélja a budapesti nagyszerű lánczhidban is, 
melynek eszméje már ekkor foganzott meg termékeny agyá- 
ban; melynek létesítéséhez azonban, mint alább látandjuk, 
™^g ®gy nagyfontosságú elvkérdést is kapcsolt vala. 

A „Hitel" röpirat ezen egyesületek s vállalatok köz- ^ ,3itei'* 

hat ás A. 

ben rendkivűli hatást tett a nemzetre. Oly szellemi moz- 
galmat, oly élénk eszmeharczot, mint ez, soha könyv még 
nem támasztott a magyar világban. Hatását alig lehet job- 
ban máshoz hasonlítani, mint Június leveleihez az angol 
történelemben. E hatás azonban nagyon különböző volt a 
nemzet külön osztályaiban s politikai csoportjaiban. A sé- 
relmi politika, az „ősi magyar szabadság" hívei, kik minden 
véleményszinezetek közt a legális nemzetben s a vármegyék 
közönségében legszámosabbak voltak, alig birtak felocsúdni 
első megdöbbenésök s ámulásukból, s hangosan anathemát 
kiáltozának a könyvre, mely az 6 fogalmak, a hagyományos 
státusbölcseség összegének oly hallatlan merészséggel üzent 
háborút ; mely a százados szokásokat s törvényeken alapiiló 
ősi institutiokat nem kevésbbé kiméletlenűl támadta meg, 
mint az előitéleteket és visszaéléseket, az eljárásbani hanyag- 
ságot és ügyetlenséget, az egyedárúságot és kizárólagosságot. 
A táblabirák nagy része parasztlázításról, birtokrablásról 
vádolta őt, 8 meg nem foghatá, miként lehet képes egy 
magyar főúr annyira megtagadni s megbélyegezni a maga 
nemzetét: hogy annak minden hibáit s hiányait, minden 
gyöngéit 6 bűneit oly puszta meztelenségben, oly gúnyos 

1828-1830. nyelven tárja fel a világ előtt. Szégyenpír borítá el a tábla- 
bíró arczát, midőn arra gondolt, hogy e könyv idegen nyel- 
vekre lefordítva, majd a külföld előtt is pellengérre állítja 
a nemzetet. Ez okokból, bár egyébiránt gáncsainak igaz 
voltát nem tagadhatták, s legfelebb azt vethették ellene, 
hogy a valónál itt ott kiáltóbb színekben ábrázol ; bár, más 
részről szándokainak tisztaságát, hazája jóllétét előmozdítani 
törekvő indulatát sem vonhatták kétségbe: boszúságokban 
mégis nemcsak gyalázták, hanem néhányan meg is égették 
a könyvet, mely, véleményök szerint, a nemzet becsületét, 
jó hírnevét megrontja. A megyei gyűléseken pedig egy 
alkalmat sem mulasztanak el, melyben a „Hitelt^ leránt- 
hatták, s Írója ellen kikelhettek. Ilyféle megtámadásokat 
Széchenyi nemcsak a régi állapotokat fentartani minden 
áron tövekvő ósdiaktól, hanem sok oly táblabirótól is tapasz- 
talt, kik, egyébiránt a sérelmi politika hívei, az oppositio 
soraiban álltak, s mint ilyenek a szabadelvűek nevét is 
bitorlák. 

Nem kisebb és egyszersmind sokkal hasznosabb volt 
Széchenyi „Hitelének" hatása a két más véleményfeleke- 
zetre. E látszólag keveset jelentő szavak: „nincs igazuk, 
kik azt mondják, a magyar volt; én azt hiszem: a magyar 
lesz", villanyerővel hatottak e csoportokra; mintegy új 
életre s tettvágyra ébresztek azon ábrándozókat, kik a múlt 
kor mohai közt keresik vala a véleményök szerint már 
elaggott nemzet iQúkori nagyságát, dicsőségét. Azok pedig, 
kik meghatva az európai polgárosodás nagyszerű fejle- 
ményeitől, egy szebb jövő felé sóvárgának s oda nemző- 
töket is eljutni reménylék, mintegy jóslatnak vették ezen 
saját köblökben is visszhangra talált szavakat, melyek való- 
sága felől kételkedni bűn volna a haza iránt. Míg az ősi 
kiváltságok önző s vakbuzgó bálványozol megégetésre méltó- 
nak kiáltozák a nemzeti gyöngeségeket oly kíméletlenül 
leleplező könyvet: a fiatalabb nemzedék az új kor evangé- 
liumának hirdette azt, mely a nemzeti élet felvirágzásának 

termékeny magvait hintette el; és Széchenyi nevét a leg- J?!?ri???i 
nagyobb lelkesedéssel magasztalva^ feltétlenül zászlaja alá 
esküdött. 

Széchenyi reformeszméinek elébb terjesztésében, utóbb 
diadalra juttatásában nem csekély tényezők valának egy 
részről azon kaszinók, melyek a pesti példájára és Széchenyi 
ösztönzéseire az országban mind nagyobb számmal kelet- 
kezének, s a gondolatcserének, elmesurlódásnak a vidéken 
középpontjaivá, s minthogy a sajtó szabadabban még nem 
mozoghatott, fő eszközeivé lettek; más részről pedig azon 
nagy süker, mely, épen az egyesülési szellem felébredtének 
következtében, Széchenyi minden vállalatait követé. Neve 
kevés idő alatt a süker kezességévé, biztosításává lett az 
anyagi javítások körűi. A bizodalom iránta oly rendithet- 
lenné lőn a közönség nagy részében, hogy többé kétsége 
sem támadt annak sikerültében s valósúltában, mit ő kezde- 
ményezett vagy pártolt. Látván pedig, mi szép eredmény 
követi mindenben anyagi vállalatait, hogyan lehetett volna 
kételkedni azon magánjogi reformok czélszerűségérŐl , me- 
lyeket ő a teendők sorában a nemzeti emelkedésre első 
lépcsőzetűl indítványozott? Es e mellett ezen indítványai 
szükségét, azoknak mind közvetlen hasznait, mind befolyá- 
sukat a nemzeti újjászületés egyéb részleteire, oly világos, 
oly gyakorlatias modorban bizonyítá be könyvében, hogy 
még az érett, mély gondolkodású fők is kénytelenek voltak 
elismerni indokolásainak helyességét; a remélni oly örö- 
mest hajló ijQabb nemzedék pedig lelkesedve üdvezlé, ma- 
gasztala benne egy szebb újkor apostolát. 

Azonban, mennél inkább nőtt Széchenyi népszerűsége, Ellenzék 
mennél nagyobb terjedelmet nyernek vala reformeszméi s tanai e^iien. 
tanai: annál mélyebb aggodalom szállá meg a sérelmi poHtika 
s az ősi, kiváltságos alkotmány ama híveit, kiket az újabb 
kor „táblabiráknak" nevezett el. Ezen ósdiak, kik egyéb- 
iránt a nemzeti s alkotmányos kérdéseknél a kormány ellen 
mindig a leghevesebb ellenzéket képezték, szinte megijedve 

1828-1830. tapasztalak, mily gyorsan foglalja el a tért reformeszméivel 
Széchenyi. Mikép hajdan a zsidó nép conservativjoinek, a 
pharízaeusoknak felekezete Jézus tanai terjedésének szem- 
léleténél : aggodalmokban úgy kiáltanak fel most nálunk is 
az ó kor emberei : „Mit míveljtlnk e férfiúval , az egész 
nép utána ered!" E párt, melynek érdeme kétségen kivűl 
nagy volt eddigelé az alkotmány megőrzésében, a magyar 
magánjogot, különösen a nemesi kiváltságokat az alkot- 
mány oly szükséges, oly lényeges létrészének tekinti vala, 
hogy azokhoz nyúlni , azokon valamit változtatni lehetet- 
lennek tekinté emennek veszedelme, végromlása nélkül. A 
nemesség nagyobb része a rendi kiváltságokat s előjogokat 
eszmezavarában oly szorosan összeforrva hivé magával az 
alkotmány nyal, hogy ezt amazok nélkül képzelni sem volt 
képes. És ennél fogva, miként több ízben máskor, midőn 
osztrák Íróktól látá megtámadtatni a nemesi rend sarkalatos 
előjogait: úgy most is, nem kevésbbé hazafiságból s alkot- 
mányos érzetből, mint elfogultság s önzésből jajdúlt fel a 
„Hitel" olvastában; s most annál keserűbb érzelemmel, 
minthogy magyar, sőt a haza oltárára már nagyszerű áldo- 
zatokat hozott magyar főnemes volt az, kitől a magán- 
jogokat s nemesi kiváltságokat tapasztala ostrom oltatni. Ha 
az ember azon korban akár a főaristokratia palotáiban, 
akár a falusi nemesség társalgási köreiben megjelent, alig 
hallhatott egyebet, mint a „Hitel" s annak reformeszméi 
felett folyt vitatásokat. A vitatkozásnak rendesen hamar 
felgyúladt hevében az öregebb urak, a hatalom emberei, a 
megyei tekintélyek, és kik eddigelé közügyeinket vezették, 
majdnem kivétel nélkül a legszenvedélyesebb módon keltek 
ki e „veszedelmes könyv" ellen; míg az iQabb nemzedék, 
a mennyire a, különben már igen csökkenő, kegyelet a 
kor iránt engedé, amazok ellenében hasonló hévvel pártolá 
a reformátort és eszméit, 
itssewffy A vitatkozás nemsokára a nyilvánosság terére is ki- 

lépett a magán körökből. Ha a napi sajtó annyira, mint 



^lalata''. 

volt, nincsen korlátolva a censura által, kétségkivűl e tárgy ^8«»-> ^gí 
töltötte volna be a „Hazai Tudósítások^ hasábjait. Ez nem 
történhetvén, önálló könyvek s röpiratokba ment át a vitat- 
kozás. Gróf Dessewffy József, a hazai tudományosság 
legkitűnőbb férfiainak s a lefolyt országgyűlésen a nemzeti 
alkotmányos ellenzék vezéreinek egyike, „Taglal at" ezim 
alatt itészetet irt a „Hitel" felett, s annak alaptanait s 
irányát magyar alkotmányos szempontból, az ellenzéki párt 
érveivel s okoskodásaival ostromlá. Ezen nagyobb munka 
nyomán nemsokára egy egész kis röpirati irodalom támadt 
a „Hitel" ellen az ó rendszer hívei részéről. 

Az új eszmék barátai még bátortalanabbak, s részben ^ Maiiig", 
még ingadozóbbak voltak a reform ügyében, mintsem hogy 
a majdnem közvéleménynek látszó pártnézetek ellen azon- 
nal ki mertek volna lépni elismert vezérök védelmére. De 
szükség erre nem is volt ezúttal. A síkra állott maga 
Széchenyi „Világ" czímű terjedelmes könyvével, mely a 
„Hitelnél" nemcsak irályára nézve sokkal szebb és szaba- 
tosb; hanem indokolásaiban is kimerítőbb, meggyőzőbb, a 
lángész elmeszikráival csillogóbb; szóval, még hatályosabb 
s kétségkivűl valamennyi közt legjobb műve a nagy hírű 
reformátornak. A hatásról, a lelkesedésről, melyet e könyv 
a reformpártiak sorában ébresztett, némi fogalmat adhat- 
nak egy akkori birálójának eme szavai: „A Világ, úgy- 
mond, előhírnöke a tűzoszlopnak, mely minket magyarokat 
egykor e terméketlen és sötét pusztából az igéret földére 
vezetend; a Világ első derengése a ragyogó keleti csillag- 
nak, mely a hatalom embereinek és a népnek utat mutat 
a megváltó felé; a Világ egy fénytorony, mely vigasztaló 
sugarait messze kiküldi és irányt jelöl, midőn a viharos 
éjben megtörhetlen talaját a hullámok süker nélkül ostro- 
molják." 

Tartalmára nézve a Világ, bár a kérdések tárgya- 
lásában nem rendszeres, két fő részre oszlik: az egyikben 
a Hitel eszméit új érvekkel, diadalmasan fejtegeti; a 

1828-1880. másikban új térre lép át^ új eszmék körében kezd izgatni, 
melyek reformterveinek további alapjait képezik. Az első 
részben modora általában szenvedélyes. Nem elégszik meg 
avval, hogy elleneit megczáfolja, s a maga eszméinek dia- 
dalát kivívja; sem avval, hogy a mozdulni nem akaró, 
megcsontosodott stabilismus elveit s tanait halomra döntse, 
s az önalkotta új rendszer még ingadozó barátaiban erős 
meggyőződést támaszszon: ő egyszersmind leverni, egyszer 
mindenkorra megsemmisíteni akarja elleneit; fölkeresi gyön- 
géiket, s miután őket okoskodásaikból kiforgatta, érveiket 
szétporlasztotta, kiméletlenűl nevetség és gyűlölet tárgyaivá 
teszi, éles gúnyjának epés nyilaival meg is öli azokat. 

És míg ekként a régi fogalmak s intézmények ellen 
a Hitelben megindított élénk, de békés forradalmat a 
Világ első részében diadalmasan kivívja: ennek második 
részében a lerontott épület helyén rakni kezdi az újnak 
alapjait. IJíven az alapeszméhez, melyre a nemzeti újjá- 
születés egész tervét fektctendőnek hirdeté, a nemzetiség 
főtényezöjének , a magyar nyelvnek diplomatikai jogkörét 
kívánja mindenekelőtt szélesbíttetni a nyilvános élet minden 
ágaiban. Innen tovább haladva, azon örökös meddő pana- 
szok és sükeretlen vágyaí ellenében, melyeknél fogva a 
magyar eddigelé minden haladást lehetetlennek állíta, míg 
annak akadályai a kormány által el nem háríttatnak; 
minden mozdulást a létező állapotok mocsaraiból a kormány 
engedélyezéseitől függesztő fel, — Széchenyi az egyesületi 
szellem terjesztése s érvényesítése mellett izgat. Már azon 
vállalatokat is, melyeket oly szép sükerrel indított meg a 
gyakorlati életben, főleg az erők egyesülésére alapította; 
és semmi kétség, hogy leginkább ez kölcsönzé azoknak 
ama varázserőt, melynél fogva szemlátomást gyarapodának: 
most tehát elméletileg is elemzi Világában a csodaszerű 
erőt, melynek eredményei már is oly meglepőleg mutat- 
koznak. Példázatokkal átszőtt okoskodásaiban oly emeltyű- 
nek ábrázolja ezt, mely bennünket, daczára az „Ausztriával 

létező vegyes házasságunknak", daczára a kormányrend- i ms-imo. 
szerből eredő akadályoknak is, képes pangásunkból kisegí- 
teni. Kapcsolatban ezen egyesületi szellemmel, s annak 
bővebb kifejthetése végett, a központosítási eszme aposto- 
lául lép fel: nem azon központosítást értve, mely a muni- 
cipális helyhatóságot elnyelje, önkormányzatunkat megsem- 
misítse; hanem a szellemi mozgalmak s anyagi vállalatok 
központosítását. Kézzel foghatólag bebizonyítja, miképen 
haladásunk egyik fő akadálya eddigelé azon el daraboltság- 
ban s decentralisatióban feküdt, mely, még a középponti 
kormánynyal is igen laza kapcsolatban létező megyei igaz- 
gatásunknál fogva, minden társadalmi, anyagi s erkölcsi ér- 
dekekre egyaránt kiterjedt. A minden tekintetben szétdara- 
bolt, szétágazó erők, semmi egyesítő középponttal nem bir- 
ván, egyenként fecséreltettek el, képtelenek valamely szebb, 
jelentékenyebb eredményt előhozni. A megyék egymással 
még társadalmi tekintetben is oly kevés, gyönge kötelékek 
által függtek össze, hogy egyiknek lakosa magát a másik- 
ban szinte idegennek érzi vala. Ha aztán felmerült is néha 
egyik s másik megyében valamely közhasznú eszme, mely- 
nek valósítása a megyéénél több erőt igényelt: az vagy 
ismét feledésbe sUlyedt, vagy csak eltörpülve létesült a köz- 
érdekeltség hiánya miatt. E baj orvoslatául tehát közpon- 
tosítást sürgetett Budapesten, hol, mint a vérforgás a szív- 
ben, egyesüljön minden értelmi mozgalom, az anyagi érde- 
kek minden fonalszála; honnan terjedjen ki viszont minden 
haladás eszköze az ország valamennyi részeibe. 

Hatása e könyvnek is nagy, roppant lőn a közönségre. 
Nem kápráztatá el ugyan a szemeket annyira az eszmék 
újságával, mint a Hitel; de mélyebben hatott^ erősebb meg- 
győződést eszközlött a kedélyekben. Ki a Hitel olvasása 
után még kétkedék s tétováza: a Világ által teljesen meg- 
hódítva érezé magát a reform ügyének. Az ó rendszer em- 
berei, ha nem vallák is nyíltan be, hogy érveinek, indoko- 
lásainak ereje által legyőzettek; miután oly fényes sükerű 



220 M&sodik Unjy. Az alkotmány helyreállStása. 

i???_~LÍ??^i anyagi vállalataitól a helybenhagyást józanul meg nem tagad- 
hatták: terveire, tanaira a gyakorlatiatlanság bélyegét nem 
süthetvén, jobbára elnémultak. Ha talán nem szűntek is 
meg őt magánjogi reformtervei miatt suttonban parasztlá- 
zítónak nevezni; de óvakodtak nyíltan megtámadni őt, ki 
elleneit a Világban oly nagy szellemi felsőséggel győzte 
le, szikrázó éiczeivel, éles gyúnyjával pedig nevetség tár- 
gyaivá tette. 

A pártok éio- g modor kétséerkivül számos ellenséget szerez vala 

Bebbelkfllön- ° ^^ 

ződéso. Széchenyinek, mi azonban sem népszerűségének növeke- 
dését, sem vállalatainak gyarapodását, sem reformeszméinek 
terjedését meg nem gátolhatta; s csak azt eredményezé, 
hogy a pártok egymástól élesebben elkülönződjenek. A con- 
servativ elnevezés nálunk eddigelé nem igen divatozott; 
nem is volt volna helyes értelme, minőben az másutt véte- 
tik. Az udvar, a kormány eddigelé tulaj donképen nem con- 
servativ, hanem, bár reactionarius , de egyszersmind forra- 
dalmi elveket képviselt, örökös czélja lévén megcsorbítani 
lerontani a történelmi jogot s azon alapuló alkotmányos el- 
veket s intézményeket; kényuralmat, absolutismust állítani 
az alkotmányosság helyébe. Viszont az ellenzéki elne- 
vezés valamint igen széles, határozatlan értelmű volt: úgy 
többféle veleményszínezetnek szolgált zászlajául; a szabad- 
elvűség dicsfényét pedig számos esetben helytelenül bitorlá. 
Ki a kormánynak kényuralmi irányát, hatalomterjeszkedési 
kísérleteit gáncsolá, azoknak ellentálla, s az ország alkot- 
mányát, s evvel együtt a nemesi rend előjogait vedé, — 
mind ellenzékinek, szabadelvűnek nevezte magát; akár ki- 
vánt egyébiránt korszerűleg előrehaladni, reformokat életbe 
léptetni, akár megcsontosodva tespedett az „ősi alkotmány" 
ó rendszerében. 

Széchenyi reformizgatásai ez iránt is megtisztíták a fo- 
galmakat. A pártelnevezésekben mindazáltal csak utóbb, az 
1832-ki országgyűlésen állapodék meg határozottan a köz- 
vélemény. A kormány elébbi kényuralmi törekvése a lefolyt 

1825-ki országgyűlés óta jobbára csak a neki szabadabb 2^?lz?®-^- 
kfizet engedő régi rendszer feníartására kezdvén szorítkozni : 
a conservativ párt körülötte csoportozék, számára nézve 
azok közöl is sokakkal szaporodva, kik elébb az oppositio 
soraiban védelmezték az alkotmányt; ezentúl azonban a 
kiváltságok megtámadó!, a reformok sürgetői ellen, az ősi 
alkotmány sánczai mögött foglaltak állomást. A szabadelvű 
ellenzék nevezetét pedig csak azon felekezet kezdé viselni, 
mely^ az alkotmány lényeges alapelveinek fentartásával , a 
korszerű reformokat is összekapcsolta, s úgy a magánjogok- 
8 régi institutiókban, mint a kormány s nemzet közti viszo- 
nyokban mindent átalakítani tlgyekezett, mi a nemzet jóllét- 
ben! haladását, újjászületését gátolja; s e tekintetben sza- 
batosabban reformpártnak neveztetett. Mi e pártviszo- 
nyokra nézve különösen Széchenyi személyét illeti: őt — 
miként az alább elbeszélendőkből eléggé látandjuk, sajátlag 
nem is lehet ellenzékinek nevezni; mert ő, nehogy reform- 
terveiben a kormány részéről akadályokra bukkanjon, gon- 
dosan körűit minden újjhuzást a hatalom embereivel; sőt, 
tervei kedvéért, azoknak néha bizonyos mértékig még híze- 
legni nem restellett; és mint a reformok vezére, csak annyiban 
csatlakozott az ellenzéki párthoz, a mennyiben e, mind sza- 
badelvűbbé fejlődött párt segedelmével valósíthatá eszméit. 

Azon számos fiatal erők közt, melyek e reformeszmék 
keresztül vitelére Széchenyihez csati akozának, minden te- 
kintetben legkitűnőbb volt báró Wesselényi Miklós, 
ki több éven át Széchenyi barátja s elvrokona, majd, külön 
irányban indulva, vetélytársa lőn. E férfiú is sokkal jelen- 
tékenyebb tényezője lett újjászületési küzdelmeinknek, s 
mélyebb nyomokat hagyott maga után ezen kori történel- 
münkben, mintsem elmulaszthatnók , mindjárt itt, refonn- 
mozgalmaink kezdetén, kissé bővebben megismerkedni nagy- 
szerű egyéniségével. 

Wesselényi Miklós, fia a hasonnevű atyának, ki a múlt 
század utolsó tizedeiben különczségei, iszonyú vakmerősége. 



Wesselényi 
Miklós. 

1828 -1S30 . Óriási szenvedélyei által nem kevésbbé vonta magára a 
figyelmet Erdély köz és társadalmi életében, mint ragyogó 
tulajdonai, rendkivűli testi s lelki ereje, azon korban ott 
még ritka szabadelvűsége , áldozatra kész honszeretete s 
fényes szónoki tehetsége által *). Fia, az ifjabb Miklós, testi 
s lelki tekintetben atyjának hű képmása, ennek házában 
8 gondjai alatt spártai nevelést nyert; melynek szigora közé 
azonban sokféle kényeztetés s elnézés is vegyült. „A ko- 
moly, a gondolkodó, s rendkivűl erős alkatú gyermek, még 
nem vala hat éves, midőn atyjával az udvaron sétált, — 
így Írja le nevelésének egy jelenetét b. Kemény Zsigmond. 
Épen egy szilaj mént (miknek idomitásában az atyának 
nagy kedve telt,) hoztak ki a lovászok és a házi úr felé 
vezették. A horkoló és hánykódó mént, a mint közelíte, a 
gyermek növekedő gyönyörrel nézte. Ezt az apa észrevé- 
vén, mosolygva monda: nem ülnél-e föl rája? Miklós hall- 
gatott. Az öreg feléje forditá éles szemeit és ismét kérdé: 
no's nem ülsz föl? Nem, válaszolt a gyermek. — Miért? — 
Mert félek. — A Wesselényieknek nem szabad félni, meny- 
dörgé az apa s feldobta gyermekét a szilaj ménre, meg- 
csapván ezt ostorával. A zaklatott állat elrohant. Az anya, 
(Cserey Heléna, ^a szeretet, türelem és szenvedés neje") 
ki történetesen a tomáczon volt, sikoltva szaladt szobájába 
B a kerevet vánkosai közé mély észté fejét, hogy zokogását 
elfojthassa s lélekerőt gyűjthessen a halálhír meghallására ; 
mert. egyetlen élő gyermekének vesztét bizonyosnak hitte. 
Telt az idő, mindig egyenlő kínok közt. Az anya helyze- 
téből mozdulni sem mert, szívét a félelem úgy összeszorí- 
totta. Egyszerre pajzán szava hangzik a gyermeknek, ki 
a szobába berobogva, nevetés közt beszéli el az új életet 



Lásd e nevezetes ke't férfiú, apa e's fiú, regényszerűen érdekes, 
remek jellem- s életrajzát b. Kemény Zsigmondtól, a Csengery Antal ál- 
tal kiadott „Magyar szónokok és státnsférfiak" nagybecsű kOnyve'ben, mely 
annyi adalékot nyújt ezen kori történelmünkhöz. 

nyert anyának, hogy a mén igen roszúl viselte magát ; de i828-i830. 
ő mégis a hátán maradt , és addig lovagolt, míg csak az 
kifáradt" 

Ily apa s ily nevelés korán kifejtette a gyermek testi 
ügyességét s edzetté tette azt. A testtel párhuzamosan fej- 
lett a lélek is. Ennek egy ízben, már tíz éves korában, 
meglepő tanúságát adta. Közép-Szolnok megye egy közgyű- 
lésén, melyen szokás szerint a fiú is jelen volt atyja kísé- 
retében, az öreg Wesselényi oly indulatos kitörésekre fa- 
kadt az általa gyűlölt főispán, gr. Teleki Zsigmond s az 
annak oltalmára kelt rendek ellen, hogy többen széksértési 
perbe fogatni, mások a gyűlésből eltávolíttatni kivánták őt, 
8 némelyek azonnal e kivánat tényleges végrehajtásához 
készülének. Az atyja miatt aggódó íiú elébb kéréssel akará 
lecsillapítani annak elleneit, s midőn látá, hogy a szó mit 
sem használ, kardot ránta, s kijelenté, hogy keresztül döfi 
azt, ki atyjához közeledni merészkedik. Es a fiú ezen el- 
szánt bátorsága nem téveszté hatását: mindenki bámulattal 
tekinte a csodagyermekre ; a kedélyek vihara pedig lecsön- 
desedett. Az 1809-ki insurrectio alkalmával Miklós még csak 
12 éves, már egy felkelő csapat élén álla, s mint annak 
századosa tárta felette szemlét Nagy-Károlyban , Miksa fő- 
herczeg jelenlétében. Kilencz évvel később leginkább az ő 
izgatása hiúsította meg a kormány azon összeirási s úrbéri , 
rendeleteinek stikerét, melyeket országgyűlés mellőztével, 
törvénytelen úton szándékozott életbe léptetni. A bekövet- 
kezett korban, midőn, mint Kemény Zsigmond irja, az er- 
délyi mívelt és vagyonos osztály átalla a megtörpűlt közélet 
csekélységeivel foglalkodni, s a fényes estélyeken, a vidám 
társas körökben s a nők toilette-asztalai mellett feledé di- 
csőségvágyát, kinevette a pedantokat, kik kötelességről, — 
az ábrándozókat^ kik hazáról, — és a májkórosokat, kik 
közerkölcsről és polgári erényről beszéltek, Wesselényi is 
érezte a kor mákonyszerű hatását, s leginkább testgyakor- 



224 Második könyv. Az alkotmány helyreálliUsa. 

1828-1880. latokban, nagy vadászatokban s a nővilág kedélyében oko- 
zott forradalmakban keresett magának kárpótló időtöltést. 
Ily előzmények után, épen midőn az 1823-diki ma- 
gyarországi események őt is komolyabb irányba terelték, 
találkozék Wesselényi egy gazdag, főrangú katonatiszttel, 
ki nagyobb szerencsével vadászott mint ő, hasonló szép 
paripákon lovagolt, és a testgyakorlat sok nemeiben ver- 
seny zék vele, vagy megközelítve, vagy felülhaladva őt. E 
katonatiszt Széchenyi István volt, kivel azonnal szoros 
barátságba lépett. A számító Széchenyi, kinek agyában, ha 
még határozatlaniil is, már forrni kezdenek a haza újjászü- 
letését czélzó tervek, s ki barátjának már ekkor pártvezéri 
szerepet tűzött ki, látván, hogy ő ragyogó tehetségei mel- 
lett is kevés világismerettel bir, reávette őt, hogy együtt 
utazzák be Franczia- és Angolországot. Utazásuk közben 
versenyzének egymással, nem kevésbbé a fárasztó vagy ön- 
tagadást igénylő gyakorlatokban , mint az ismeretek szer- 
zésében; mert mind a ketten elhatározták volt magokat, 
hogy hazájokba visszatérvén, életöket, erejöket a haza föl- 
ébresztésére s kifejtésére fordítandják. 

Midőn Széchenyi az 1825-ki országgyűlésen a magyar 
akadémia megalapításával, s utóbb a társadalmi téren több- 
féle egyesületek alkotásával, s végre a sajtóban izgató re- 
formeszméivel fellépett: Wesselényi, ki akkor még csak er- 
délyi birtokos létére az országgyűlésre nem volt hivatalos, 
egyedül a magán körökben ismertetett; de buzgó hazafisá- 
gának, szabadelvűségének és fényes tehetségeinek híre ha- 
mar bejárta a hazát. A nemzet újjászületését czélzó reform- 
tervekben ekkor még teljesen egyértelmű levén Széchenyi- 
vel, hű 8 tevékeny társa lőn ennek mind azon szellemi iz- 
gatásokban, s egyesületek alkotásában, melyekkel ez reform- 
jainak alapjait a társadalmi téren megvetette. A Hitel s 
még inkább a Világ megjelenése óta azonban némi hideg- 
ség, majd meghasonlás álla be a különben egy czélra tö- 
rekvő, de a reform keresztülvitelének módjaiban egymástól 

mindinkább eltérő barátok közt. Széchenyi minden reform- i828~i880. 
törekvései daczára; sőt épen ezek könnyebb s biztosabb si- 
kerülte végett; tulajdonképen nem volt s nem is akart lenni 
szorosan úgynevezett pártember. Hogy befolyását a ktdön 
színezetű felekezetekre, sőt magára a koimányra is fentartsa, 
s reformterveinek elfogadására ezt is, amazokat is hajlan- 
dókká tegye: annál inkább óvakodék szorosabban csatla- 
kozni az ellenzékhez , minthogy ez reformirányát egészen 
elsajátítván, őt ktllönben is pártolandó vala. a pártok 
felett akart némileg állást foglalni, hogy a czéljainak léte- 
sítése végett alkotott egyesületekbe minden színezetűt be- 
gyűjthessen, s a kormánytól is inkább pártolást niint ellen- 
zést tapasztaljon. £z volt oka, miérthogy Széchenyi ez idő- 
ben nem igen vett részt azon ellenzéki vitatkozásokban, 
melyek néha Pest megye gyűlésein oly élénken folynak 
vala. Ebből fejthető meg az is, hogy könyveiben az ellen- 
zék divatos nézeteit s gáncsait a kormány ellen gondosan 
kikerülte. Sőt, miként Wesselényi maga tanúskodik, „már 
midőn a Hitelt irta, hajlandó vala a kormánynak, ha csak 
szép szavakat is, adni; a Világban pedig már nyilván 
monda, miképen az udvartól jót kell várni; 1830-ban épen 
azt kezdé beszélni, hogy az oppositiót elhagyván, a nem- 
zetnek magát az udvar karjai közé vetni legtanácsosabb" *). 
De ezen felfogásban már egyátaljában nem osztozott vele 
a kevésbbé hajlékony Wesselényi, ki hévvel pártolta ugyan 
a Széchenyi által indítványozott társadalmi s magánjogi re- 
formokat; de az ország alkotmányos jogai iránt is féltékeny, 
azokat nemcsak megőrzeni, de lehetőleg szélesbíteni is vá- 
gyott a kormány ellenében; mely hagyományos kényrend- 
szerének politikáját követve, az alkotmányosság elveit még 
koránt sem volt hajlandó az igazgatás minden ágaiban őszin- 
tén foganatba venni. Wesselényi ennél fogva erős, határo- 



^) Kölcsey Fer. az 1832-ki országgyűlési naplójában. Minden mun- 
kái Vn. 150. 

Horváth M., 25 éy M«cjaronxág töri. -bői. ^^ 

18M-1880. zott ellenzékét sürgetett a közjog terén a kormány ellen. 
A két barát közt „levelezés is folyt e felett s a dolog any- 
nyira jött, hogy az a szoros egyesület, mely őket egybe- 
köté, megtágult;" s midőn Széchenyi „1830-ban Pesten 
vele összejöveteleket tartani s vele egyetértve, a sokaságra 
munkálni akart, ^ Wesselényi határozottan megtagadta köz- 
remunkálását *). A két nagy férfiú útjai ezentúl egymástól 
mindinkább szétágazának. Bár utóbb is mind a ketten 
ugyanazon czélra, egy minden oldalúlag kifejtett, kiművelt, 
jóllétben egy virágzó ipar s kereskedelem által gazdag, po- 
litikailag egy kiképzett alkotmányosság s önkormányzat ál- 
tal biztosított nemzetiségre törekednek vala; de annak el- 
érésére nézve a módokban s eszközökben mindinkább el- 
tértek egymástól. 



^) Kölcsey Fer. az 18d2-ki országgyűlési naplójában. Minden mun- 
kái VII. 150. 



HARMADIK FEJEZET. 



Az 1830-ki országgyűlés. 



JVlig Magyarországban ; a korszellemnek mind növe- 
kedő befolyása alatt, egy lelkes, buzgó hazafi kezdeménye- 
zése, czélszerű izgatása következtében ily békés erkölcsi 
forradalom kezdődék, mely aztán folyton terjedve s haladva 
a nemzetet s országot húsz év alatt egészen átalakította: 
Európa politikai egén mind fenyegetőbbekké lőnek egy erő- 
szakos forradalom előjelei. X. Károly esztelen s ügyetlen 
reactiója a charta ellen mind élénkebb forrongásba hajtá a 
francziákat, mignem általok csakugyan elűzetett. A bécsi 
kabinet az 1830-ki nyár elején már alig kételkedhetek a ^®*^* 
forradalom közel kitörése felett s erélyes készületeket tőn, 
hogy magát a jövendő eseményekre erős állásba helyezze. 
Hazánkban az országgyűlés egybehivásának törvényes ideje 
különben is elérkezvén, azt néhány nappal a júliusi forra- 
dalom tényleges kitörése előtt september 8-kára Pozsonyba 
hirdette ki. 

Ezen országgyűlés tárgyát már az 1827-ki 8-dik t.-cz. ax omáf- 
kitűzte volt, midőn rendelé, hogy a reformmunkálatok ki- ^^^^' 
dolgozása végett kiküldött országos bizottmányok a magok 
munkálatait a jövő gyűlésnek bemutassák. Az udvar azon- 
ban Európa jelen lázas állapotában ezen, előreláthatólag 

huzamos tanácskozásokat igénylő tárgyat felvétetni most 

15* 

iftso. nem akarván^ mindjárt a meghívó levelekben kijelenté: hogy, 
miután e munkálatok a követeknek adandó utasítások vé- 
gett ktllönben is előleg a megyék által tárgyalandók s még 
kinyomtatásra várnak: azokat a jövő országgyűlésre ha- 
lasztja, melyet egyedül e végett a következő 1831-ki octo- 
ber 2-ra hirdetend ki. 

Jelenleg két más czélja volt az udvarnak ezen ország- 
gyűlésen. „Harmincznyolcz éve múlt, — úgymond ezek 
egyikére nézve meghívó leveleiben Ferencz király, — mióta 
az istentől gondjainkra bízott népeinket kormányozzuk . . . 
Eletünk napjai meg vannak számlálva, . . . s atyai szívünk 
azon vigasztalásért sóvárog, hogy kedves elsőszülött fiunkat, 
fenséges Ferdinánd koronaherczeget utódunkul megkoro- 
názva láthassuk ..." Ferdinánd főherczeg megkoronáztatá^ 
sának kérdése felett már több ízben élénk tanácskozások 
folytak az udvarnál, melyekről azonban hiteles tudósítások 
még nem jöttek napvilágra. Annyit tudunk, hogy az udvar- 
nál e kérdésben különböztek a vélemények. Némelyek őt, 
beteges állapota miatt, a trónöröködésben mellőzni, s he- 
lyette öcscsét, Ferencz Károly főherczeget akarták a trónra 
emelni. „Gondolnád-e — irá még 1820-ki aug. 25-kén gróf 
Dessewffy József Kazinczy Ferenczhez, — hogy a legiti- 
mitás kitrombitálása mellett az aiisztríai minisztérium a ná- 
polyi királynak másod szülötte fiát, a ki császárunk veje, 
akarta emelni a nápolyi trónusra, az elsőszülöttnek pedig 
Siciliát szánta? Mind ezt pedig miért? — hihetőképen azért, 
hogy nálunk is példa mellett Ferdinándot elsőszülöttségétől 
megfoszthassa. Ennek azután Luccát adták volna, mivel a 
luccai berezegnek buenos - ayresi királylyá kellett volna 
válni." ^) „Tudod-e, írja ugyanaz barátjához a következő 
évben, hogy ámbár azt kellé egynehány esztendők előtt 
vitatni Gustermannak , hogy Magyarországban az elsőszü- 
löttség jussa után megyén a korona, most mégis legkö- 



^) Kazinczy Fer. és gr. Dessewffy Józs. levelezései. III. 67. 

zelebbé arról gondolkoztak Bécsben, hogy a koronaörökös isso. 
öcscse kövesse fejedelmünket a trónon?" ^) A főherczeg e 
raelló'ztetése utóbb annál valószínűbbnek látszék, minthogy 
az 1825-ki országgyűlést megelőző kabineti tanácskozások- 
ban is ellene nyilatkozott az illetők többsége ; sőt ez időben 
császári atyjával is meghasonlásban volt, s más nagy be- 
folyású egyéniségek is ellenszenvvel viseltetének iránta. „Ki- 
mondhatatlanul üldözik a mostani miniszterek a koronaörö- 
köst, — mond ugyanazon gróf Dessewffy 1826-ki april 3-án 
kelt levelében ; — az ország rendéi pedig elég gyávák ezt 
szenvedni. Láthatod ezt az utolsó örömfelirásból is ő felsége 
fellábolása után. De ez a fellábolás nem lehet tartós, és igy 
minden esetre készen kell lenni. En gróf Illésházy val tartok, 
a ki még jobban tudja mint én, hogy a koronaörökös ener- 
gicus ember lesz, és hogy több esze van , mint hírlelik és 
amint akarja magáról véleltetni. Kényes az ő helyzete és 
mindent megmagyaráz. Apjával már most jobban van, mi- 
ólta emelni kezdtük némelyek a diétán, bár ellenünk lett 
légyen, de csak színesen, a gyáva, a nem merő és azért 
magát helytelenül okosabbnak tartó többség; de még nincs 
oly jól apjával, mint kellene. Azonban szepeg a mostani 
minisztérium, nem tudván, mit tevő legyen ezekben a kör- 
nyűlállásokban, kivált mivel a koronaörökös energiája és a 
sanctio pragmatica nem igen engedik az orosz példa ^) után- 
zását . . . Hihető sok dátumokból, hogy a mi minisztériu- 
munk míve volt az egész orosz birodalmi abdicatio." ^) De 
mellőzve itt azon különféle beszédeket, melyek a korona- 
örökös egyéniségéről s viszonyairól folynak vala a közön- 
ségben: elég azt megjegyeznünk, miképen általában azt 
hitték, hogy leginkább b. Stifftnek, Ferencz császár udvari 



Kazinczy Fer. és gr.Dessewfl^T Józs- levelez, in. 87. 
^) Miklós czár példáját érti, ki I. Sándor halála után, Constantin 
bátyjának mellőztével foglalta el az orosz trónt. 

") Kazinczy Fer. és gr. Dessei^^ levelez. UI. 345. 

1880. orvosának műve volt légyen, hogy Ferencz végre lemondott 
a trónöröködési rend megváltoztatásának szándokáról; azt 
pedig, hogy a koronázat Ferdinándon ezen országgyűlés 
alkalmával hajtassék végre, leginkább gróf Reviczky Ádám 
magyar udv. főkanczellámak tulajdonították, ki folyton 
nagy mértékben birá Ferencz bizodalmát. 

A koronázaton kivűl még újonczokat kivánt az udvar 
megszavaztatni a magyar ezredek hézagainak pótlására, mit 
Európa háborgós körülményei sürgetőleg látszanak igényelni. 
£ felett a királyi előadásokban még csak az tűzetett ki a 
tanácskozások tárgyául, hogy mivel a jövő országgyűlésen 
a reformmunkálatok megvitatása előreláthatólag sok időt 
veend igénybe; nehogy az igazságszolgáltatás, mint külön- 
ben országgyűlések idején történni szokott, oly hosszan 
szüneteljen: gondoskodnának eleve az ország rendéi, hogy 
a törvényszékek mind a megyéknél , mind a kerületi táb- 
láknál folyamatban maradjanak. A maga részéről viszont 
Ígéri a király, hogy a múlt országgyűlésről felterjesztett, 
de el nem intézett sérelmek s kivánatokra nem késendik 
leküldeni kegyelmes válaszát; s kivánja, hogy ezen gyűlés 
a törvényes három hónap alatt befejeztessék. 

Ax országos ^2 országgyüIés kitűnőbb egyéniségei körűlbelől ugyan- 

rendek jele- ™^ 0.^0 ^y 

sebb egyéni- azok valáuak, kik már az 1825-ki országgyűlésen is vitték 
"*'gúiata.*° ^^'^ * Bz6i. A főrendek házában a főherczeg nádor elnök- 
lete alatt az országbíró, gróf Cziráky Antal, által vezetett 
kormánypárti többség mellett, a szabadelvű ellenzék némi 
gyarapodásban tűnt fel: Batthyáni Fülep herczegen és 
gróf Illésházy Istvánon kivűl tagjai közé számítá mind 
azon ifjabb főrendűeket, kik Széchenyi István zászlója alatt 
a reformok eszközlését óhajták. E felekezet vezérszónoka 
mindazáltal nem Széchenyi, ki , mint mondók, tervezett 
reformjainak könnyebb sükeríthetése végett, óvakodék a 
kormány s annak pártja ellen élesebb ellenzéket kifejteni, 
hanem báró Wesselényi Miklós lőn; ki, hogy magának 
az országgyűlésre meghívó levelet eszközölhessen, erdélyi 

jószágai mellé, Szatmár vármegyében, gróf Károlyi György- isso. 
tői szerzett meg egy részbirtokot. Széchenyi a vezéri 
szerepet, bár az különben, szellemi s államférfiúi felsőbb- 
ségénél fogva, őt illeti vala, a mondott okból örömest át- 
engedte Wesselényinek; kit egyébiránt arra más kitűnő 
tulajdonai mellett tündöklő s nagy hatású szónoklata külö- 
nösen képesített. Tulajdonképeni pártvezérnek azonban 
Wesselényit sem lehet még neveznünk ez időről, miután 
sajátképeni ellenzéki párt ezen országgytllésen még nem 
létezett a főrendeknél, és Wesselényi maga is rendesen az 
alsó házi tagokkal tartá magán tanácskozmányait. Az ő, az 
igazat leplezetlenül kimondó, nyílt s bátor előadása s fényes 
magyar ékesszólása eddigelé példátlan jelenet volt az udvar 
iránt hizelgő vagy legalább igen is kiméletes, deákul beszélő 
főrendek házában. Mellette felekezete még az élezés, sze- 
szélyes beszédű gróf Andrássy Károlyt, Eszterházy 
Józsefet és Mihályt, Prényi Zsigmondot és Nádasdy 
Leopoldot számlálá kitűnőbb tagjai közé. 

Az alsó táblánál, hol most is Majláth György, ki- 
rályi személynök tartá az elnökletet, a múlthoz képest 
egynémi változás vala szemlélhető. Az 1825-ki gyűlés jele- 
sebb tagjai közöl néhányan jelenleg már kormányhivatalokat 
foglaltak el. Ilyen volt Bartal György, Somsich Pon- 
grácz, Plathy Mihály, Szerencsy István; kik közöl 
mindazáltal a három utolsó, mint a királyi tábla tagjai, 
jelenleg is részt vettek az országos ülések tanácskozásaiban; 
míg az első az udvari kanczelláriánál viselvén tanácsosi 
hivatalt, rendes szerkesztője lőn a kormánytól az ország- 
gyűléshez leküldött iratoknak. A múlt országgyűlés többi 
vezérszónokai, mindannyian az ellenzékhez tartozók, név 
szerint: Nagy Pál, Ragályi Tamás, Pázmándy Dénes, 
Deák Antal, Balogh János, Somsich Miklós, Ber- 
náth Zsigmond, Borsiczky István stb. most is jelen 
voltak megyéik részéről, valamint a főrendűek közöl is 
Károlyi és Andrássy György grófok s báró Prényi 

i???__ Gábor. Ezeken kivűl néhány új ifjabb követ is magára 
vonta a közfigyelmet, kik közöl báró Vay Miklóst, Beze- 
rédy Istvánt jelentékeny szerep várta a későbbi ország- 
gyűléseken. Nagy Pállal a szónoklat erejében leginkább 
vetélkedék Ragályi Tamás, ki ekkor fénye s népszerű- 
sége tetőpontján , az idők szelleme miatt most óvatosabb 
Nagy Pálra is árnyat vetve, az ellenzék legorélyesebb s 
legfényesebb szónoka gyanánt tlnnepeltetett. Nagy Pál- 
nál kevésbbé mérsékelt, vele több ízben ellenkező véle- 
ményben volt; sőt, mi tán nem mindig tiszta forrásból 
eredt, őt a közönség előtt népszerűségétől megfosztani 
észrevehetőleg ügyekezett. 

Azonban hevesebb ellenzést a kormány ellen nem 
fejtettek ki ezen országgyűlésen az alsó ház rendéi, mi nem 
annyira a kormánynak 1825 óta alkotmányosabb eljárásá- 
ban, mint inkább némi körülményekben találja megfejtését. 
Ezen országgyűlés nagyszerű eseményeknek volt tanúja. 
Megnyitását a párisi, befejeztet a lengyel forradalom előzte 
meg. Emennek az idő rövidsége miatt kevés vagy semmi 
befolyása sem volt ugyan a rendekre. De annál nagyobb 
Ion hatása gytllésünk szellemére s lefolyására a párisinak, 
mely a Bourbonok idősb ágát megbuktatván és száműzvén, 
Lajos Fülep orleansi herczegben azok ifjabb ágát ültette a 
trónra, s a dynastiával együtt az alkotmány s kormány 
elveit is megváltoztatta. A demokratia diadala Parisban 
mély aggodalommal tölte el nálunk is mind azokat, kik, 
bár magokat szabadelvűeknek tárták, s tán egynémi refor- 
mokra is hajlandók valának; de e mellett ősi aristokratikus 
alkotmányunkat is, a nemesség minden kiváltságaival, elő- 
jogaival együtt épségben óhajták fentartani. Nem fog-e a 
demokratiai szellem, mely mindenfelé oly sebesen terjed, 
hozzánk is elhatni? Es ha csakugyan befészkelné magát, 
mi lesz a nemességgel? Meg fog-e állhatni a kiváltságos 
ősi alkotmány? Oly kérdések, melyek önként támadtak a 
párisi hirek hallattára, s el nem fojtható aggodalmakat 

ébresztenek nemességünkben, mely a demokratiától, bár jsso- 
most kevésbbé iszonyú alakban ütötte fel fejét, mint a 
múlt század végén, még mindig remegett. A szabadelvűség 
bizonyos nemét nem lehet ugyan eltagadni nemességünktől; 
mert az mindig karöltve jár a szabadságszeretettel, mi nagy 
mértékben- meg volt benne. De a szabadság fogalma ná- 
lunk még felette kevesekben tisztult meg annyira, hogy 
abban valami egyebet is lássanak, mint a végrehajtó hata- 
talom mennél nagyobb megkorlátozását. £s ez alig is 
lehetett másként oly államban, hol az alkotmányos szabad- 
ság eddigelé csak a végrehajtó hatalomban tapasztalt ellen- 
séget, melynek foglalásaitól alig volt képes magát megőrizni. 
Ezen alkotmányos szabadságot eddig csak a nemesség 
élvezte, s csak ő maga védte is a kormány ellen. Ezért 
volt oly féltékeny a maga kiváltságaira : e kiváltságok sze- 
rint mérlegeié a maga erejét a kényuralomra törekvő 
kormány elleni harczában. Csoda-e, ha aztán fogalomzava- 
rában e kiváltságokat magával az alkotmányos szabadsággal 
azonosította? Csoda-e, ha azt hitte, hogy minden enged- 
mény, melyet e kiváltságok rovására tenne, magát az alkot- 
mányt gyöngítené? Most azonban egy új ellenséget látott 
maga ellen felmerülni a demokratiában, mely negyven év 
alatt már kétszer diadalmaskodott Francziaországban, két- 
szer forgatta fel a létező alkotmányt. Lehetetlen volt ugyan 
nem látnia, hogy a demokratia szinte és még szélesebb 
alapú szabadságra törekszik. De részint mivel a minden 
aristokratiának sajátos szűkkeblűségből nem akart lemon- 
dani kiváltságos jogairól; részint mivel, még nem látván 
példát maga előtt, hogy a demokratiai elem valamely 
monarchiában állandólag fentartotta volna a szabadságot, 
magát az alkotmány szilárdabb védőjének hivé, mint az 
értelmi korlátozottsága miatt könnyebben kijátszható népet : 
már féltékenységből is ezen, a bécsi kormány által annyi- 
szor ostromlott alkotmány iránt egyátaljában nem óhajtá 
hazánkra is kiterjedve látni a demokratiát. „Alkotmányunkat 

1 K30. — így szóla egy alkalommal ^ e gyűlés folytában , egye- 
bek közt Nagy Pál, — alkotmányunkat nyolez száz év óta 
nem fenyegette akkora veszély, mint jelenleg. A tatárok és 
törökök elpusztították az országot; de abból önként vagy 
kényszerítve kitakarodtak pusztításaik után. Jelenleg azon- 
ban erkölcsi hatalom fenyeget bennünket, melynek iránya 
egyenes ellentétben van avval, mit nekünk a legszentebb 
gyanánt kell megőriznünk. Minden el van telve a demo- 
kratiai elvekkel; napról napra tovább terjednek azok, mint 
a tűzár, s aristokratiai rendszerünket is végromlással fenye- 
getik." És ezt Nagy Pál monda most, ki már 1807-ben 
oly nemes buzgalommal szólalt fel a nép állapotának javí- 
tása mellett; ki, bár akkor a „non stultiset^-féle gúny- 
szavakkal kényszeríttetett elhallgatásra, az önző aristokraták 
nagy boszúságára, 1825-ben ismét szónoklatának egész 
hatalmával támogatá a nem-nemes osztályok ügyét Igaz 
ugyan, hogy voltak már e gytüés rendéi közt is néhányan, 
kik annyi veszedelmet koránt sem láttak a demokratíában, 
8 kik azon aristokratiai aggodalmakra Ragályi Tamással és 
Borsiczkyval azt válaszolták: hogy, ha a népek iránya, 
közvéleménye ellentétben van alkotmányunkkal, hasztalan 
törekszünk azt fentartani; s mi más nemzetek előtt oly 
kecsegtető színben tűnik fel, hogy arra minden erejökből 
törekednek, az nekünk sem lehet oly igen ártalmas. Igaz, 
hogy találtattak már többen nálunk is, kik Széchenyivel 
úgy vélekedének, hogy épen azért volt alkotmányunk annyi- 
szor oly nagy veszedelemben, mivel sánczain belől kevesen, 
csak egy néposztály tagjai, védik azt; és csak akkor lesz 
minden megtámadással daczolható erejű szabadságunk, 
midőn abban a nép minden osztályai részesülvén, mind- 
nyájunknak érdekében lesz azt védelmezni: a rendek nagy 
többsége mindazáltal ezen egész országgyűlés alatt nem 
tudott menekülni a demokratia félelmétől. Mi volt tehát 
természetesb, mint hogy ellene, mint közös ellenség ellen, 
szorosabban szövetkezzék a kormányhoz, melylyel 1825-ben 

már különben is kibékült^ s mely azóta ^ mint többféle isso. 
jelenségekből látni véle, mindigre lemondott az alkotmá- 
nyosság ellen folytatott harczárói? És ez volt egyik oka, 
miérthogy a rendek, bár egyébiránt e rövid országgyűlés 
alatt is elég alkalmuk volt volna kikötni a kormánynyal, 
szokásuknál sokkal engedékenyebbek voltak kivánatai iránt. 
Volt azonban még más oka is ezen engedékenység- 
nek. Közönségesen tudatott, hogy Ferencz király nagy 
bizodalommal viseltetik Reviczky főkanczellár iránt; s hogy 
ennél fogva mellőzvén az alkotmányellenes német tanácso- 
sok sugallatait, egyedül az ő tanácsával él a magyar 
ügyekben. Tudatott, hogy mióta ő áll a kanczellária élén, 
még az osztrák titkos rendőrség befolyása is megszűnt az 
országra; s ha mi titkosabb tudósítások kivan tatnak, például 
az előmozdítandó, vagy más egyéniségek iránt, azokat 
most a kanczellár szerzi meg a magasabb hivatalokban 
lévő tisztviselők közbejöttével. E tudósítások most rendesen 
kedvezőbbek voltak az illetőkre nézve, mint az előtt, mi a 
kanczellámak tudatott be érdemül. De különben is számos 
bizonyítványait adá Reviczky a maga hazafias érzelmeinek 
az igazgatás ügyeiben; sőt az, hogy az 1825-ki ország- 
gyűlés után ^gy Bartal, Somsich, Plathy, Szerencsy s mások 
az ellenzék legkitűnőbb egyéniségei közöl magas kormány- 
hivatalokra neveztettek ki, nem hagyott kételkedni, hogy a 
kanczellár egészen alkotmányos és a mennyire lehet, szabad- 
elvű szellemben akarja intézni az igazgatást. Erre mutatott 
az is, mi a protestánsok megelégedését eredményezé s jó- 
akaratát vívta ki számára, hogy a protestáns ifjúságnak 
ismét engedelem adatot a külföldi egyetemeket látogatnia. 
A rendek tehát ezek s hasonlók által bizodalomra ébresztetvén 
a kanczellár hazafias és szabadelvű érzelmei s nézetei iránt, 
szinte nem akarják vala neki megnehezíteni a kormány- 
zatot; hanem őt inkább lehetőleg pártolva, a királylyal is 
éreztetni kívánták, hogy midőn alkotmányosan kormányoz- 
tatnak, ők is hajlandók teljesíteni az udvar óhajtásait 

1830. Mások még ennél is jóval tovább mentek. „A magyar köz- 
dolgok némely vezetői s ezek közt Nagy Pál is, — mondja 
ennek jellemrajzolója — az uralkodó hangulatában s kör- 
nyezete egyéniségeiben kedvező alkalmat véltek találni, 
hogy a kanczellár által a magyar érdekeknek az összes 
monarchia tanácsában és politikájában addig nem birt be- 
folyást és nyomatékot szerezhessenek. E tekintetben azon- 
ban szükségesnek látták, hogy a kanczellár, gróf Reviczky, 
a nemzet és különösen az országgyűlés által felkarolva, 
segítve s hatásában erősítve érezze magát; s egyszersmind 
az uralkodó is azonnal láthassa jó következéseit a magyar 
párt iránt tanúsított hajlamának. Innen van sok részben az 
európai események által meghatott országgyűlés rendkivűl 
óvatos magatartása.^ *) 

or«á«gyü- ^ rendek ezen kiméletes magatartása mindjárt az ország- 

gyűlés elején észrevehető volt azon tanácskozásokban, 
melyek a koronázat előtt az országgyűlési hírlap s utóbb 
a kir. hitlevél fölött folytak. A nyilvánosság szükségének 
érzete már oly élénken felébredt, hogy szinte lehetetlen 
volt mellőzni egy országgyűlési közlöny kiadásának szóba 
hozatalát. Igen természetes volt azonban, hogy e hírlapot 
senki sem akarta a censura bilincsei által megszorítva látni, 
melynek törvénytelenségéről egyező volt a rendek véle- 
ménye. De bár ennek következtében a sajtószabadságról 
érdekes vitatkozás fejlett ki ; bár mindenki azon értelemben 
volt, hogy miután ez iránt semmiféle tiltó törvény nem 
létezik, a nemzet jogát kétségbe sem lehet hozni; s ennél 
fogva az országgyűlés ilyfél e cénsurálatlan hírlap kiadását 
minden előleges bejelentés és engedély nélkül megrendel- 
heti : a kormány iránti tekintetből mégis azt végezték, hogy 
a kiadásra vállalkozó a szokott módon szerezzen magának 
szabadalmat a kormánytól; s a rendek csak azon esetben 
fognak közbelépni s támogatandják a kiadót, ha a kor- 

mány az engedélyt megtagadná. Ezen eljárás kétségkívül isso. 

igen fonák és hibás volt a rendek részéről. A felett, hogy 
következetlenségbe estek, s a különben törvénytelennek 
vallott censurát közvetve elismerték, még czélt sem érhe- 
tének. Hasztalan volt minden szép beszéd a nyilvánosság 
és gondolatszabadság elvének fentartása mellett: a kormány^ 
az e feletti kellemetlen viták újonnan szőnyegre kerül tét 
meggátolandó, válaszát a hírlap kiadására vállalkozott 
nyomdász folyamodására az országgyűlés végéig halászta; 
mikor aztán hirlapra szükség nem lévén többé, a tárgyat 
a rendek sem kivánták ismét elővenni. 

Nem kevesebb óvatosságot és eneedékenyséffet tanú- ^ huievéi 

° ^ "^ ^ feletti ▼iUk. 

sitának a rendek azon hosszabban folyt vitatkozások alatt, 
melyekre a királyi hitlevél nyújtott anyagot Ez lévén az 
1823-ki törvénysértő kormányeljárás után az első királyi 
koronázás, a rendek egy része hasonló események ismét- 
lésének meggátlása végett a következő pontokat kivánta 
betétetni a hitlevélbe: 1. Hogy a miniszterek felelősek 
legyenek; mi iránt, a régiebb törvények szerint, különben 
is kétségtelen a nemzet joga. 2. Hogy valamint az egyenes, 
úgy a közvetett adót is, különösen a sóárt, a töi'vények 
értelmében, csak országgyűlésen lehet meghatározni. 3. Hogy 
a papírpénz mennél elébb a törvényszabta jó vegyitékű 
honi érczpénzzel pótoltassék. 4. Qaliczia, mint mely a ma- 
gyar korona jogczímén vétetett birtoklásba, az országba 
bekebleztessék. Végre 5. hogy az új király az országban 
lakjék; de atyjának életében, a kormány ügyeibe, a rendek 
megegyezte nélkül, ne avatkozzék. — A többség azonban 
nem sokára elállott mind attól, hogy e pontok a hitlevélbe 
felvétessenek; mind attól, mit némelyek kívántak, hogy 
azokból koronázás előtti törvényczikkclyek alkottassanak; 
és csak a főrendekkel, kik egy izenetökben a nemzet jogát, 
mely szerint a koronázási hitlevelet a körülmények igényei 
szerint megváltoztathatja, tagadni látszanak, folytatott még 
egy ideig heves vitát, melyben a főrendek végre is engedni 

1880. kénytelenlttettek. A kormány iránt e kérdésre nézve is oly 
kiméletesek voltak a rendek, hogy ama feliratban, melyben 
kijelentették, hogy az 1792-kí hitlevelet változatlanul elfo- 
gadják, csak ezen egyetlen szóval: még ez esetben, 
adták értésére, hogy a hitlevél megváltoztathatásának jogát 
a jövőre épségben kivánják fentartani. Ferencz ez iránt 
most nem akarván vitatkozásba ereszkedni, válaszában e 
pontot egyszerűen mellőzte; egyébiránt pedig megegyeztét 
jelenté ki, hogy törvény alkottassék, mely szerint az ifjú 
király, bár koronázottan lépend a trón birtokába, köteles 
legyen országlása első hat hónapja alatt országgyűlést hir- 
detni; addig is, míg országlatra jutand, huzamosabban az 
országban fog lakni; de a kormányban atyja éltében részt 
nem veend. 

A koronázás ezután sept. 28-kán, a szokott módon, 
fényes ünnepélyek közt hajtatott végre. Az iQú király a 
rendeknek ötven ezer aranyból álló koronázati ajándékát 
részben a rósz termés következtében Ínséget szenvedő fel- 
vidéki megyék lakosságának segélyezésére, részben a ma- 
gyar akadémia pénzalapjának növelésére adományozva, 
akará emelni becsét koronázata emlékezetének. 
A nemzeti Galiczia bekcblezésénck kérdése , — melyet a kor- 

mány aképen tétetett le, hogy a rendeknek a nádor által 
tudtára adata, miképen ő felsége, az ország ebbeli jogainak 
megvizsgálása végett már kinevezett egy, magyarokból s a 
galicziai kormány néhány tagjából álló vegyes bizottmányt, 
— a magyar nyelv hivatalos használatának kérdését hozta 
szőnyegre. A rendek ugyanis a bekeblezés iránti kivána- 
tukat egy magyar szerkezetű üzenetben tudatván a fő- 
rendekkel, ezek a nemzeti nyelv használatát illető intéz- 
kedéseket a jövő országgyűlésre akarták halasztatni. Csak 
két^ szó emelkedett fő uraink gyűlésében a nemzeti nyelv 
pártolására, Eszterházy Mihályé és Wesselényi Miklósé; de 
kivált ez utóbbik beszéde, mely szűz szónoklata volt az 
országgyűlésen, rendkivűli hatást okozott a hallgató közön- 

ségben^ s egyszerre oly népszerűségre emelte a szónok uao. 
nevét^ minővel eddig csak Széchenyi dicsekedhetett „Az 
anyai nyelv használata , monda egyebek közt Wesselényi^ 
kétségbe vonhatatlan joga minden nemzetnek. Ha a nemzet 
e természeti jogának gyakorlatában korlátoltatik ^ pana- 
szokra fakad; ha fentartatik a korlátozás^ keserű érzelme- 
ket ébreszt a nemzet kebelében; ha a korlátozás elnyo- 
mássá fajúig ellenhatást támaszt ^ szintúgy veszélyest a 
kormányra nézve^ mint ártalmast következményeiben .... 
S várhatnánk-e egy atyai indulatú fejedelemtől^ kit a patri- 
archális erények példánya gyanánt ismerünk; a mi mélyen 
tisztelt nádoninktól; ki már egy egész emberkort fordít 
hazánk jóllétére; várhatnánk-e e tiszteletre méltó felső táblá- 
tól egyebet^ mint az ily hasznos előrelépésben való meg- 
egyezést? ..." De e tábla tagjai kik, — mondani is szégyen 
— a hazai nyelvet jobbára vagy épen nem, vagy csak törve 
beszélek, nem indulának meg a nemes ttlzű beszédre. 

A főrendek e bűnös szenvtelensége erős kikeléseket 
vont maga után a rendek részéről. „Mindig a kormányt 
hibáztatjuk, mond egyebek közt Nagy Pál; a hiba pedig 
magunkban fekszik. Nézzük a királyi családot: öt hat tagja 
beszéli a magyar nyelvet, míg annyi a főúri család, mely- 
nek egy tagja sem érti azt. Uradalmaikat is németül kezel- 
tetik, s az által számos ezer ifjút kényszerítenek a német 
nyelv tanulására, hogy magoknak hazájokban kenyeret 
szerezhessenek. Mindenek előtt szükség, hogy a közvéle- 
mény gyalázattal bélyegezze az anyai nyelv nem tudását. 
Emlékezzem-e a magyar színházra: miképen ügyekeztünk 
néhányan a nyelv e közlönyét felsegíteni .... Elmenénk 
a nádorhoz is kikérni pártfogását. — „Én minden lehetőt 
megteszek, válaszolá ő; tegnap is jelen valék az előadáson; 
de önök közöl, uraim, senkit sem láttam ott." S mennyi a 
panasz iróink részéről! A legjobb magyar mű sem számít- 
hat kétszáznál több vevőre. Senki sem olvas magyarul; a 
magyar könyveket por fedi a nyilvános könyvtárakban...." 

1880. A rendek tehát ily beszédek által a nemzeti nyelv mele- 
gebb pártolására ösztönözte t vén , ujabban is stirgették a 
főrendeket, hogy az üzenetek ezentúl magyarul folyjanak; 
minek következtében ezek azt tovább nem ellenzék ugyan; 
kívánták mindazáltal, hogy az üzenet mellett a felirat javas- 
lata ezentúl is deákul küldessék át hozzájok. 

Az eddigi tapasztalatok meggyőzték a rendeket, hogy 
a főrendek bazaíiatlanságától csak folytonos hajtással s 
némi erőszakolással lehet valamelyes engedményeket kisaj- 
tolni a honi nyelv számára. Mihelyt tehát a kölcsönös 
üzenetek magyar szerkezetére nézve czélt értek, sürgetni 
kezdek: hogy a királyhoz intézendő feliratok s a töi-vények 
is nemzeti nyelven készíttessenek; s miután a nemzet a 
maga nyelvének hivatalos használatát már negyven év óta 
követeli, az igazgatás minden ágai e nyelven intéztessenek ; 
továbbá, hogy a készülőben lévő Ludoviceum hadi akadé- 
miában tannyelvűi a magyar vétessék be; a magyar ezre- 
deknél a vezénylet nyelve magyar legyen; miután különben 
is bizonyítja a tapasztalás, hogy leginkább a német nyelv 
divata s a német tisztek alkalmazása szegi kedvét íQú- 
ságunknak a hadi pályától. De e kivánatokat még most 
nem sikerűit keresztül vinni; s mindössze is csak a követ- 
kező pontokat lehetett beiktatni a gyűlés végén megalkotott 
új törvénybe: 1. Hogy a kir. helytartótanács azon hatósá- 
gokkal, melyek hozzá magyarul irnak, szinte ezen nyelven 
levelezzen. 2. A fő törvény székek a hozzájok magyarul 
fölebbezett pörökben ugyanezen nyelven tanácskozzanak 
és szerkeszszék döntvényeiket. A kerületi tábláknál, a vár- 
megyei, városi és egyházi törvényszékeknél, hol a magyar 
nyelv eddigelé nem volt divatban, ezen országgyűlés végé- 
től kezdve, minden pereket lehessen nemzeti nyelven 
intézni; azon törvényszékek, melyeknél e nyelv szokásba 
még nem jött, tetszésök szerint vagy ezen vagy deákul 
folytathatván tanácskozásaikat. 3. A magyar nyelv tudása 
nélkül köz hivatalba ezentúl senki sem alkalmazható. 

4. Ügyvédi oklevelet 1834-ki jan. l-től kezdve csak ma- laao. 
gyarúl tudó egyének nyerhetnek. 5. A magyar és határszéli 
ezredek s az országban létező hadi kormányszékek a ható- 
ságoktól hozzájok intézett magyar okiratokat elfogadni 
kötelesek. 

A fő érdek , melyet a kormány ezen országgyűlésen az tyonczok 
szerenesésen keresztül vinni óhajtott, a királyi előadások .^gn. 
3-dik pontjában foglaltaték, melyben előadván, miképen a 
magyar ezredek oly annyira meggyérültek, hogy kiegészít- 
tetésöket maga a nemzet hadi dicsőségének fentartása múl- 
hatatlanul igényli, líjonczokat kér a nemzettől. A rendek 
a fentebb elmondott hangulatnál fogva hajlandók voltak 
ugyan e tekintetben teljesíteni a kormány minden méltányos 
kivánatát; e jó alkalmat mindazáltal nem akarták elmulasz- 
tani, hogy ez úttal a nemzet régi kivánataiból is eszközöl- 
jenek ki egynémit az engedményeiben mindig oly szűk 
kezű kormánytól. A múlt országgyűlés végén felterjesztett 
nemzeti sérelmek s kivánatok még mindig elintézetlenül 
léteztek: a* rendek tehát kijelenték, hogy miután ezekre 
már negyven év óta hasztalan várják a kormány válaszát, 
most mindenek előtt ezeket kívánják felterjeszteni ő fel- 
ségéhez. Sikeretlen maradt a nádornak a király nevében 
adott azon Ígérete is, hogy ö felsége a sérelmek mindnyá- 
jára kiadandja válaszát, b^ a rendek a sérelmek előtt, 
vagy azokkal egyszerre tárgyalják az újonczokra vonat- 
kozó királyi előadást s terjesztik fel végzésöket. A kormány 
ily nagy fontosságot helyezvén abban, hogy az újonczok 
kérdése elébb vétessék fel, nagyon is világosan elánllta, 
hogy annak megszavazása után könnyen túlteendí magát a 
nemzet kivánatain. A rendek tehát szilárdak maradtak végzé- 
seknél; sőt többen most még azon erős hangú sérelmi fel- 
iratot is fel akarták terjeszteni, mely 1827-ben a főrendi 
tábla ellenzése miatt nem juthatott a király elejébe; mit 
azonban , mivel utóbb a főrendek a sérelmek előleges 
tárgyalását tovább ellenzeni megszűntek, a rendek többsége 

HorTáth Mm 95 ^T Magyarország t5rt.-b51. 16 

i8ao» sem pártolt. A sérelmek s kivánatok főbb pontjai, mik 
ennek következtében föl térj esztettek, im a következők: 
Dalmatia némely részei és szigetei, úgy szinte Erdély né- 
mely részei, különösen Kraszna, Közép-Szolnok, Zaránd és 
Kővár megyék és végre Galiezia és Lodomeria kapcsoltas- 
sanak vissza az országhoz; Erdély szorosabban egyesitessék 
az anyaországgal; a só ára, mint közvetett adó, a rendek 
megegyeztével még e gyűlésen szabassék meg; szűntettes- 
sék meg ama visszaélés, mely szerint a törvényszékek a 
magánosak régi pénzviszonyaiban a papirpénzek érték- 
leszállítása óta még mindig a törvénytelen udvari parancsok 
nyomán kényszeríttetnek Ítéletet mondani; a magyar kir. 
kamara ténylegesen függetlenittessék a császári kamarától; 
a pénzügyek az országban a magyar kamara kezelése alá 
rendeltessenek stb. stb. 

Azon kényszerűségbe mindazáltal most nem akarák a 
" rendek helyezni a kormányt , hogy a sérelmekre adandó 
válaszától függeszszék fel az újonczok megszavazását; s 
mihelyt azok felterjesztettek, azonnal fölvették az újonczok 
kérdését. Azon óvatos magatartást s engedékenységet a 
kormány iránt, melyet fentebb a diéta fő jelleme gyanánt 
emelénk ki, ezen legfontosabb tárgyban tanúsíták a rendek 
legvilágosabban. Nem hiányoztak ugyan a rendek tábláján 
néhány ellenző nyilatkozatok; elmondatott egyebek közt, 
hogy rendes hadpótlásra a nemzet, törvényeinek értelmében 
nem köteles, s az ezredekben támadt hiány a szokott tobor- 
zás által pótlandó; hogy a kormány maga az oka, ha 
toborzás utján nem kap elég újonczot; mert ez csak onnan 
ered, hogy a magyar ezredekben is német vezénylet diva- 
tozik; a tisztek, ellenére a törvénynek, nagy részben néme- 
tek, kik a németül nem tudó legénységgel méltatlanul 
bánnak; hogy a német nyelv nem tudása miatt honosaink 
tizedességre sem igen emelkedhetnek; példa is hozatott 
fel, miszerint nem rég egy huszár ezredben több magyar 
megfosztatott tisztségétől, egyedül mivel újonnan kinevezett 

német ezredesök ellen panaszkodtak stb. De a rendek isso. 
többsége mind ezek mellett is készségét nyilvánítá, teljesí- 
teni az udvar kivánatát, mihelyt a szükség a kormány 
által indokolva kimutattatik. A szükség ezen indokolt fel- 
fedezését mindazáltal múlhatatlannak nyilvániták, szoros 
kapcsolatban lévén az a nemzet ama sarkalatos jogával, 
mely szerint a béke és háború kérdésének meghatározásá- 
ban befolyással bir. 

A főrendek azonban még ezen loyaUs nyilatkozattal 
sem valának megelégedve, és Cziráky országbíró indítványa 
szerint, minden előleges tudakolást és szükségkimutatást 
fölöslegesnek állítva, subsidium gyanánt egyszerűen meg- 
szavazandónak vélek az újonczokat, kiknek számát a kor- 
mány egy kir. leiratban ötven ezerben szabta meg. Csak 
egy szó emelkedett a rendek üzenetének pártolására, Wesse- 
lényi Miklós ékesen hangzó szava. „A rendek által fel- 
hozott indokok , úgymond , felette fontosak. 1741 óta a 
hadpótlás rendes módja a toborzásból állott, mert a nemzet 
e terhet eleitől fogva elhárítá magától. A rendek úgy hi- 
szik, hogy a hiány mindig eléggé fedezhető az e végre 
rendelt jelentékeny öszveg segélyével; s a tapasztalás bizo- 
nyítja, hogy a toborzás, czélszerűleg intézve, a czélnak 
teljesen megfelel. — De hiszen tulajdonkép nem is had- 
pótlásról, hanem inkább rendkivűli subsidiumról van itt 
szó; és e tekintetben nyíltan meg kell vallanom, hogy mi- 
dőn a rendek ily fontos, a nép előtt pedig gyűlöletes aján- 
latnál, hol nem gabonáról vagy pénzről, sem a követek 
saját életéről, hanem az adózók szabadságáról s véréről, 
mi itt puszta árú gyanánt tekintetik, van szó, — ha, mon- 
dom, a képviselők e kérdésnél teljesen okulni kivannak a 
szükségről , mielőtt magokat nagylelkűeknek mutassák : 
csekély véleményem szerint, csak kötelességöket teljesítik, 
törvényeink szellemét, lelkiösmeretök szavát követik. Midőn 
csak a mi javainkat, a mi életünket veszi igénybe a haza, 

ám akkor alku nélktü mondhatjuk, fel, lóra, fegyverre! az 

1830. alkotmány s a király védelmében. — A népek mozgalmai 
nem kifelé irányiUvák^ nem támadók; tőlök tehát nincs mit 
tartanunk. Ha létezik valamely veszély, az bizonyára sa- 
ját keblünkben, a közvéleményben, a nép elégtiletlenségé- 
ben volna keresendő. De nekünk, egy jámbor s békeszerető 
fejedelem s bölcs törvények uralma alatt, ily mozgalmak- 
tól sincs okunk tartani.^ 

Á hallgató közönség megtapsolta a bátor szónokot; de 
a nádor, ki Wesselényi iránt ellenszenvvel viseltetek, több 
csipős észrevételt tőn beszédére. Monda egyebek közt, hogy 
^e beszéd, mely inkább tévútra vezetni, mint meggyőződést 
eszközleni képes, csak azt bizonyítja, hogy a jövevények, 
mivel közügyeinkről csak felületes ismeretekkel birnak, 
téves elfogultságban élnek." A hazafias érzelmű, bátor gróf 
Andrássy Károly, e megrovást nem véle észrevétel nélkül 
hagyhatni, s akként nyilatkozék: hogy nem lehet azt jöve- 
vénynek nevezni, ha nem vett is eddig részt a magyar or- 
szággyűlésen, kinek elei már régóta szolgálták volt a hazát, 
midőn a fejedelmi ház a magyar trónra jutott. — A főren- 
dek azonban nemcsak minden további feltétel nélkül meg- 
szavaztatni kivánták az újonczokat; hanem még kétségbe 
is látszanak vonni a rendek jogát, mely szerint ezek a kor- 
mánytól hasonló esetekben a szükség indokolását követel- 
hetik. 

A főrendek e nyilatkozata nem csekély ingerültséget 
ébresztett a rendek házában. Megmutattaték, hogy a ren- 
dek e jogukat nemcsak 1741-ben , midőn Mária Terézia 
személyesen — s 1796-ban, midőn a kormány Spielman ál- 
lamtanácsos által fejté meg a nemzet előtt a körülményeket, 
melyek által hadi segély kérésére indíttatott, hanem szám- 
talan más esetekben is gyakorolták. E jogot tehát kétségbe 
vonni nem lehet, bár hozhatni is fel példákat, névszerint 
1807/8-ból , melyek szerint a nemzet önként lemondott e 
jog gyakorlatáról. De most annál inkább kell követelniök 
e jog fentartását, mivel, mint tapasztalják, a néhány eset- 

ben önként tanúsított engedékenységből veszélyes követkéz- is so. 
tetések vonatnak le a nemzeti jog csorbulására. Alig tör- 
tént ugyanis egy párszor, hogy a rendek, magoktól is meg- 
győződve lévén a segélyt igénylő körülmények súlyos vol- 
táról, a szükség kimutatását nem igényelték: az udvar ér- 
dekeinek védelmében túlbuzgó főrendi tábla máris magát 
a nemzeti jogot vonja kétségbe. 

A főrendek ezen, túlzóan udvari szellemének az lőn 
következménye, hogy míg elébb csak 27 szavazat 25 elle- 
nében kivan ta kimutattatni az újonczállítás szükségét: a 
többség most 33 szóra emelkedett 19 ellen; s végzéssé lőn, 
hogy e tárgyban a nemzeti jog védelmére egy erőteljes 
üzenet küldessék át a főrendekhez. Ezt azonban a kormány, 
mely ez esetben több alkotmányosságot tanúsíta, mint a fő- 
rendek, maga tette fölöslegessé. Ferencz király, a nádor 
önkéntes közbenjárására, megértvén a rendek kivánatát, 
gróf Gyulay Ignácz horvát bánt, ki egyszersmind a főhadi 
tanács elnöke is volt, azonnal kiküldé, hogy az újonczál- 
lítás szükségét a rendek egy bizottmánya előtt részletesen 
indokolja. 

Gyulay a felvilágosító adatokat a király nevében elő- 
adván, ötven ezer újonczot kivánt az országtól oly módon, 
hogy a magyar ezredek pótlására 30 ezer azonnal, a többi 
pedig azon esetben állíttassék ki, ha az állam védelme ezt 
a jövő országgyűlés megnyíltáig szükségessé tenné. 

A rendek többsége ennek következtében minden to- 
vábbi ellenvetés nélkül hajlandó volt megszavazni nem ugyan 
a 30, hanem, a nemzeti jog kitüntetése végett, 28 ezer 
újonczot. A későbbre feltételesen kivánt 20 ezer megaján- 
lására azonban mindjárt nem alakúihatott meg a többség; 
sokan veszélyesnek tárták, hogy a kormánynak, mely ed- 
dig mindig csak a maga érdekei tekintetéből hirdetett or- 
szággyűlést, ily előlegezés által alkalom nyújtassék hosz- 
szabb időre mellőzni az országgyűlést. A megyék fele en- 
nél fogva szükség esetére nemesi felkelést akart ajánlani 

^Mo^ a 20 ezer űjoncz helyett. Sőt Ragályival, Borsiczkyval ős 
Baloghgal némelyek már ezen gylüésbol megrendeltetni ki- 
vánták volna a nemesség felkelését, hogy az fegyverben 
kellőleg gyakoroltatván, a szabadság s alkotmány védel- 
mére mintegy hasonmásává fejlődjék a franczia nemzetőr- 
ségnek. Hogy ezen, a nemességre nézve különben oly költ- 
séges fölkelés eszméje a legkitűnőbb szónokoknál is kivált 
a demokratia félelme miatt talált annyi rokonszenvre, nyil- 
ván kitűnt Nagy Pál beszédéből, melyet a november 6-án 
tartott országos ülésben mondott. „Megengedem, ügymond 
egyebek közt, hogy a királyt trónjának fentartása teszi eleve 
gondossá: de vájjon nekünk nincs-e még több okunk gon- 
doskodásra, nekünk, mondom, elszigetelt alkotmányunkkal, 
melynek a mai Európában sem társa, sem védője nincs 
többé? Ismétlem, mit minap a nádor jelenlétében tartott 
tanácskozmányban mondék: ha az aristokratia a szükséges 
segélyt a kormánytól megtagadja, kényszeríti azt, hogy 
nyakára hágjon s a demokratiához forduljon. Ezt bizonyítja 
minden újabb forradalom : a trón fenmarad, de a kiváltságos 
rendek elmeríílnek . . . Én annyira meg vagyok győződve 
arról, hogy a kormánynak mind az 50 ezer űjonczra leend 
szüksége, miképen ma is az egész szám megajánlására sza- 
vaznék , ha a későbbre kivánt 20 ezernél sokkal czélsze- 
rűbbnek és nemesebbnek nem látnám a nemesi fölkelést." 
Utóbb mindazáltal, a főrendi tábla sürgetése következtében, 
a szükség esetére követelt 20 ezer űjoncz kiállítását is el- 
fogadták ugyan a rendek, de a következő feltételek mellett: 
1, Hogy a király azokat ne a népszabadság ellen, külföldi 
forradalmakba való avatkozásra, hanem egyedül azon eset- 
ben szedethesse, ha a birodalom 1831-ki octoberig — a 
jövő országgyűlés határnapjáig, megtámadtatnék. 2. Hogy 
e 20 ezer líjoncz a háború vége után azonnal haza bocsát- 
tassék; a többiek szolgálatideje tiz évre szabatván meg. 
3. Hogy, az 1791-ki 9-dik t.-cz. értelmében, a magyar ez- 
redeknek csak magyar születésű tisztek adassanak, kiknek 

fokozatos clőléptetdse a többi császári sereg tiszteiétői kü- isso. 

lön történjék. 

Az újoncz-ajánlatot nagy megelégedéssel ugyan, de 
az említett feltételek nélkül fogadta el az udvar; minek 
következtében ezek felett még hosszan folytak a vitatkozá- 
sok. Különösen nagy hévvel szorgalmazák a rendek azt, 
hogy a magyar ezredekbe csak magyarországiak neveztes- 
senek ki tisztekké; miben czéljok nemcsak az volt, hogy 
a magyar katonaság a német, cseh s más külföldi tisztek 
gyakran méltatlan bánásmódjától, mi fiatalságunkat a hadi 
pályától mindinkább elidegeníti, megmentessék; hanem s 
leginkább az, hogy az alkotmányos ország hadserege a 
kényuralom alatt lévő többi örökös tartományok ezredeitől 
elkülöníttcssék s nemzeti szellemben szerveztessék. 

A cs. kir. hadsereg szervezete, kivált azon czélra lé- 
vén irányozva, hogy benne az absolut fejedelmi hatalom 
semmi nemzeties érzelmek s tekintetek által nem gyöngített 
támaszát lelhesse, nem tagadhatni, felette sérelmes volt ha- 
zánkra nézve. Hogy a nemzetiség és alkotmányosság te- • 
kintetében ebből önként következő egyéb szempontokat 
mellőzzünk,' — e sérelmes szervezetnek csak egy oldalát 
emeljük ki, mely a vitatkozásokban is mind a két táblánál 
talált szószólókra. Nem ritka volt az eset, hogy egy-egy 
magyar ezredben tiz-tizenöt külföldiek is foglaltak el magas 
tiszti rangokat, kik magok is elég őszinték voltak bevallani, 
hogy helyöket mások sérelmével foglalják el, s kik közöl 
néhányan épen ez időben még a napi lapok által kiadott 
költeményeikben is avval dicsek vének, „hogy az ő hazájok 
serege minden idegen előtt el van zárva." A sérelem ho- 
nosainkra nézve annál fájdalmasabb volt, hogy ugyanazon " . 
ezredekben számos jól nevelt, feddhetetlen magaviseletű, s 
a hadi dolgokban is kellőleg felkészült i^ú, nyolcz-tiz évig 
is, mint hadfi (cadet), altiszti rangban tespedett, nem ritkán 
kitéve oly jövevények méltatlankodásainak, kik érdemökre, 
képzettségökre nézve velők a hasonlítást sem állhatták ki. 

1830 . Mert, ha találtattak is ezen idegenek közt jeles egyénisé- 
gek; nem tagadhatni mindazáltal, hogy az ezredeknek job- 
bára idegen tulajdonosai sok oly külföldit is emeltek ezre- 
deinkben tiszti rangra, kik e pályára csak kenyérkereset 
vagy kiképeztetés végett léptek, s például, mint huszár tisz- 
tek, még csak lovagolni is az ezredben tanultak. Hy jele- 
netek, minthogy gyakoriak valának, számtalan panaszra fa- 
kaszták honi iQűságunkat, s csökkenték benne a kedvet 
hadi pályára lépnie. Hasonló volt hatása ama tapasztalás- 
nak is, melyet Széchenyi István egy épen e tárgy felett 
mondott beszédében, önmagára vonatkozva, kiemelt, midőn 
előadá, hogy a magyar, bár mennyire tűnjék is ki hadi tu- 
lajdonai, készültsége, s magaviselete által a hadseregben, 
magosabb tiszti rangra csak igen ritkán s nagy nehezen 
emelkedhetik. 

Ilyenek lévén ezredeinkben a viszonyok, nem ok nél- 
kül szorgalmazták a rendek, hogy a magyar ezredekben 
csak magyarok neveztessenek tisztekké. De sttker nem ju- 
■ talmazá törekvésöket. Hasztalan mondák el kivánatuk tá- 
mogatására, hogy valamint honosaink nem óhajtanak a ma- 
gyar ezredeken kivűl másokban szolgálni : úgy méltán kö- 
vetelhetik, hogy a mi ezredeinkben se foglalják el a ma- 
gyarok helyét idegenek; kik közöl számosan még nem is 
született császári alattvalók, hanem oly hazának fiai, mely- 
nek seregébe semmiféle idegen nem fogadtatik be. Hasz- 
talan adták elo, hogy a kivánatuk szerint egyneművé vá- 
landó magyar hadseregben a nemzeti hősszellem még in- 
kább ki fogna fejleni, s így az erősebb támaszává lenne a 
trónnak és hazának mint most, idegenekkel kevert állapo- 
tában, jobbára idegenektől vezényelve s e miatt elkedvet- 
lenítve. Mind ezen s más hasonló, bizonyára fontos okok 
sükeretlenűl hangzanak el szemközt a kormánynyal, mely 
kényuralma támaszául a hadseregben öntudatosan alapítá 
meg e szervezetet, s a főrendek házával, mely kivált most, 



és kivánatok 
ügye. 

a demokratia rémeitol féltében, vakon pártolá a kormány i83o 

szándokait. 

Mennél hajlandóbbak voltak a rendek teljesíteni az a sérelmek 
újonczállítás tárgyában az udvar kivánatait, annál kellemet- 
lenebb érzelmeket ébresztő bennök az, hogy a kormány, 
miután az újonczok megszavazva voltak, a nemzeti sérel- 
mek és kivánatok ügyében intézett feliratra nagyobb rész- 
ben kitérőleg válaszolván, az országgyűlés befejezésére már 
is határnapot tűzött ki. „Az 1791-ki 13-dik törvény szerint, 
— mond erre vonatkozólag, a nov. 27-kei ülésben. Nagy 
Pál — minden országgyűlésen, valamint a kir. előadásokat 
úgy a nemzet sérelmeit is be kell végezni. Es midó'n mi az 
elsőnek megfelelünk, teljes jogunk van a másodikra is ha- 
sonlót követelni a konnánytól. íme, előttünk vannak a sé- 
relmek, melyeket már a múlt országgyűlésen kellett volna 
orvosolni, és jelenleg ismét a jövő gyűlésre halasztatnak. 
Ezek egynémelyikének már századok óta ez a sorsa. Ele- 
gendőnek tartja a kormány, néhány jelentéktelenebb pontra 
valamelyes választ adni, s a többieket mellőzve, mihelyt az 
előadások tárgyalása befejeztetett, az országgyűlést azonnal 
feloszlatja. Mi történnék, ha a kormány ezen eljárását mi 
is követve, az előadásokból csak egypár jelentéktelenebb 
pontot végeznénk el, a többire nézve pedig azon választ 
adnók, hogy felettök küldőinkkel majd tanácskozunk s a 
közelebbi, vagy épen egy harmadik országgytllésen adan- 
dunk rajok választ? Megelégednék-e evvel a végrehajtó 
hatalom? A kötelezettség pedig teljesen viszonylagos. Es 
azért én magát e kir. resolutiót tartom a legnagyobb sére- 
lemnek. Ha valamelyik kormányszék ellen emelünk panaszt, 
alig várhatunk egyéb választ mint, „hogy az illető kormány- 
szék meg fog elébb hallgattatni, s a tárgy maga a jövő 
országgyűlésre halasztatik." Ez, uraim, törvénytelen eljárás. 
Nem a hatóságot, mely a maga törvénysértésének vagy ön- 
kényének mentségére könnyen találhat szép szavakat, kell 
meghallgatni; hanem az országgyűlésen szükség megvizs- 

j83o^ gálni s megitdlni aífdlc panaszokat. És ha még oly dolgokra 
kerül a sor, melyek a kormány előtt nem kedvesek, akkor 
, rendesen e választ kell hallanunk: „O felsége remdlte 
volna" — vagy „kivánná" — s aztán egy kikerülő válasz- 
szál elégíttetünk ki. Általában feledni látszik a kormány, 
hogy az ország rendéi nem kegyelemért esedeznek, ha- 
nem azt követehk, amihez joguk van." 
Aat or«aág- De bár ezek iránt a rendek minden további vitatko- 

gjrúléü vív- 
mányai, zásai s feliratai sUkeretlenek maradtak; s bár a kormány, 

azon elvből indulva ki, hogy megfelel a törvény rendeleté- 
nek, ha akár milyen resolutiót ad is a sérelmek s kivána- 
tokra, csakhogy azokat válasz nélkül ne hagyja, — cso- 
dálkozását jelenté ki egy leiratában, hogy noha már 
nyertek választ, mégis újonnan irnak fel; — mire aztán a 
rendek azt felelték, hogy e csodálkozás bennök levertsé- 
get (consternatiót) szült. Mindazáltal némi becses vívmányt 
mégis eredményezett ezen országgyűlés. Nagy fontosságot 
helyeztek akkor az ország rendéi különösen abba, hogy 
a koronázási hitlevél megváltoztathatásának elvét a kor- 
mánynyal elfogadtatták; mert ez által magát az alkotmá- 
nyosságot láták megszilárdítva, miután a kormányzati elvek 
tekintetében a nemzet s uralkodó háza közti viszony min- 
den koronázatkor megújítható s módosítható szerződés tár- 
gyává tétetett. Továbbá nem csekély közjogi nyereménynek 
tartaték, hogy a kormány elismerte, miképen a hadpótlás- 
nál a fenforgó szükséget kimutatni s indokolni köteles, s 
ez törvénybe is igtattatván, a nemzet befolyási joga a béke 
s háború kérdésének eldöntésére tényleg ehsmertetett ; hogy 
a nemzeti nyelv a maga természetes jogának visszanyeré- 
seben egy lépéssel ismét előbbre haladt; hogy végre, midőn 
a két tábla közti üzenetek magyar nyelve megállapíttatott, 
a törvényjavaslatok, miket eddig a kormány orgánumai ké- 
szítettek, a rendi tábla szerkesztésétől tétettek függőkké; 
mi nemcsak nagyobb terjedelmet s- nyomatékot adott a 
rendek kezdeményezési jogának, hanem a törvények vi- 

lágos, szabatos, határozott értelmére nézve is nagy hasz- 
núvá lett. 

Megemlítendő még, hogy ezúttal merült fel határo- 
zottabban ama szükség érzete, s tétetett is az iránt indít- 
vány, hogy az országgyűlések székhelye állandóan a nem- 
zeti életnek s értelmiségnek mindinkább középpontjává váló 
fővárosba, Budapestre tétessék át; valamint az is, hogy 
Somsich Miklós, somogyi követ, a december 16-kai ülésben 
első tette az indítványt, miszerint az országgyűlési költsé- 
geket, melyek eddig, a megyei pénztárból folyván, a tulaj- 
donképen nem is képviselt jobbágy osztály által viseltettek, 
ezentúl kizárólag a nemesség hordozza. Ezen indítvány 
mely, egyébiránt most időhiány miatt bővebben nem tár- 
gyaltathatván, csak a következő országgyűlésen nyert ered- 
ményt, alkalmat szolgáltatott Nagy Pálnak szigorúan meg- 
róni három dolgot, mi valóban jellemzőleg bizonyítá, meny- 
nyire ügyekezett hajdan a nemesség minden adózási teher 
alól kivonni szűz vállait, s még annak költségeit is — mi- 
ként a törvények nyelve az adózó népet nevezte, — a 
„misera contribuens plebsre" hárítani, mi közvetlen neki, a 
nemességnek, vált előnyére, adott fényt vagy hasznot. E 
három dolog, miket Nagy Pál „aljas piszkosságnak" ne- 
vezni nem kételkedett, a következő: hogy a királyi testőr- 
séget, melybe egyedfii nemes iQak vétettek fel, — az or- 
szággyűlési követeket, kik egyedfii a nemesség által kül- 
dettek s kiváltképen annak érdekeit képviselték, s végre 
a megyei törvényszékek közbiráinak napdijait, akkor is, 
midőn a nemesek pörei tárgyaltatnak, a paraszt, a nem- 
nemes osztály fizeti. Ezen indítványból s a felette több 
követ által Nagy Pállal egybehangzólag tett nyilatkozatból 
világosan kitűnt, mennyire megváltozott már a nemesség 
jobb részének nézete ilyféle tárgyakban, s mily közönsé- 
gessé vált a meggyőződés, hogy a nemességnek, ha élni 
akar, le kell mondania ama kiváltságokról, melyek a jelen- 
kor JQg- és igazságfogalmaival többé meg nem férhetnek. 

Nagy Pál beszéde alatt szégyenpír borítá el számos kö- 
vet arczait; s hogy legalább az országgyűlési költségek ki 
általi viseléséről líj törvény az indítvány értelmében mind- 
járt nem alkottatott, oka csak abban keresendő, hogy négy 
nap múlva már vége szakadt az országgyűlésnek; a köve- 
tek pedig utasítással ez iránt ellátva nem lévén, önmagok- 
tól nem merték adóval terhelni küldőiket. Azt mindazáltal 
végzésül mondták ki, hogy a következő országgyűlésre oly 
utasítással jelenjenek meg a követek, mely szerint a kér- 
dést mindjárt a gyűlés elején meg lehessen oldani. 

Csonka maradna vázolatunk ezen országgyűlésről, ha 
elmulasztanánk még egy tárgyat megemlíteni, mely, egy 
részében, utóbb annyira foglalkodtatá az európai politikai 
világot, s nálunk is oly heves és hosszú vitáknak szolgált 
anyagául. A vallás kérdését értem , mely e gyűlés végső 
napjaiban pendíttetett meg először e század folytában tör- 
vényhozásunkon. 

Az irlandi katholikusok emancipatiója Nagybritanniá- 
ban pár év előtt nálunk is élénk örömmel űdvözöltetett min- 
den felvilágosodó ttaktól, s alkalmat szolgáltatott több me- 
gyének, hogy utasításul adja követeinek az országgyűlésre: 
szorgalmaznák egy oly törvény megalkotását, melynél fogva 
a protestánsoknak Horvát- és Tótországban birtoklási jog 
adatnék; továbbá törííltetnónek el a vegyes házasságoknál 
szokásban lévő kötelezvények a gyermekek katholikus val- 
lásbani neveltetése iránt, mely kötelezvényeket, az 1791 -ki 
vallási törvények szellemének ellenére, a helytartóságnak 
egy 1792-ben kelt rendelete hozott divatba, megengedvén 
a katholikus papságnak, hogy olyféle reversalist vegyenek 
a vegyes házasságot kötő felektől; s végre módosíttatnék 
az 1791-ki törvény ama rendelete, mely szerint a kath. val- 
lásból más vallásra térni akarók eleve hat héti oktatás alá 
vettetnek, mi idő folytával többféle visszaélésekre szolgál- 
tatott alkalmat. 

Az indítvány Nógrád megye követei által ily értelein- »»3o. 
ben megtétetvén, a rendek nagy többségétől helyesléssel 
fogadtatott, s a törvény sürgetése a neihzeti sérelmek s ki- 
vánatok közé vétetett fel. 

A kathol. főpapság, miként előre látható vala, ilyféle 
törvény alkotását hevesen ellenzé. Meglepőbb volt Horvát- 
ország rendéinek azon szűkkeblűsége , miszerint, sejtvén a 
kérdés előfordulását, utasításul adták volt követeiknek: 
hogy a tartomány municipális jogaira támaszkodva, minden 
olyféle törvény megalkotásának ellentmondjanak, mely köb- 
lökben a protestánsoknak birtokjogot biztosítana. A főren- 
dek háza ennél fogva — bár ott is többen találtattak, kik a 
töi'vényt a rendek értelmében óhajtották megalkotni, s kik 
közt Wesselényi, a főpapság reactióját ostorozó, nagy ha- 
tású beszédeiben a lelkiösmeret szabadságának első bajno- 
kává avatta fel magát, — a következő országgyűlésre kí- 
vánta halasztatni a tárgyat; oly reményt fejezvén ki, hogy 
Horvátország rendéi, a törvényhozáson nyilatkozó közvéle- 
ményről követeik által értesülvén, a jövőre kedvező utasí- 
tással látandják el képviselőiket A nagy érdekkel felfo- 
gott kérdés ennek következtében , bár az alsó tábla több- 
sége a főrendi tábla ezen válaszával különben nem volt 
megelégedve, mégis kivált azon okból, mivel az ország- 
gyűlés befejezése már a küszöbön létezvén, ez iránt egyes- 
séget eszközleni nem volt többé idő, a jövő országgyűlésre 
halasztatott. Es ez volt első phasisa azon tárgynak, mely 
aztán több országgyűlés alatt oly szenvedélyes vitatkozások- 
nak szolgált anyagául. 

Ez volt utolsó, tulaj donképeni tárgya az országgyű- 
lési tanácskozásoknak; mert a mi a rendeket még ezentúl 
foglalkodtatá, az csak a törvények szövegének megállapí- 
tására vonatkozott. E, nem ritkán nehéz munkát, mely 
országgyűlési nyelven concertatiónak neveztetek, az 
országgyűlésnek egy bizottmánya a kanczellária egy ki- 
küldöttségével összeülve szokta volt végezni. Most a con- 

certatíóban a koronázati hitlevelet s az újonczokat illető 
törvényczikkelyek szövege iránt nagy nehézségek fejlettek 
ki ; s a vitatkozások*, melyek ezek következtében támadtak, 
a kormány szellemét még ezen, némileg megváltozott kö- 
rülmények közt is, sokkal inkább jellemzik, mintsem hogy 
azokat némi részletességgel nem kellene előadni. A kan- 
czellária, kabineti utasítással lévén ellátva, mind a két czik- 
kelyre nézve vonakodott elfogadni azon kifejezéseket, me- 
lyekben épen a dolog lényege, a nemzet joga, az emb'tett 
fontos közjogi elvek foglaltattak. Az elsőt illetőleg: miután 
a koiTínány a gyűlés folytában elismerte, hogy a koroná- 
zási hitlevelet, ha a szükség ügy kivánja, módosítani lehet, 
a rendek ezt a következő szavakkal akarták kifejezni a 
törvényben: „a kegyelmes hitlevél azon alakban adatván 
ki, melyben ezúttal a karok és rendek magok is meg- 
egyeztek." Az újonczokról szóló törvényben a rendek, ha- 
sonlókép biztosítani akarván a nemzeti jogot, mely szerint 
annak meghatározása, vájjon szttkséges-e vagy nem az 
űjonczszedés, — más szóval: kell-e vagy nem háborút vi- 
selni? a törvényhozást illeti: világosan ki akarták fejezni a 
törvényben, hogy a király, midőn a hadpótlás szükségét 
kimutattatá, ezt a rendek törvényes és jogos kivánata 
szerint cselekedte. A kanczellária mindazáltal, négy napi 
vita után egyenesen kijelenté, hogy a rendek szerkezetének 
elfogadására nincs feljogosítva. Minthogy a rendek szerke- 
zete a királyi resolutiók értelmével egyezőleg készült, oly 
színben tűnt fel a dolog, hogy a kormány most visszavonni 
szándékozik, miben elébb megegyezett; s nagy ingerültség 
támadt a rendek között. Az összes töi-vény hozás vegyes 
gyűléseibe vitetvén át a vita, a rendek, Széchenyi, Wesse- 
lényi, Andrássy Károly s néhány más szjabadelvű főrendűek 
által is támogattatva, oly hévvel küzdenek a nemzeti jogok 
mellett hogy, bár a főrendek többsége most is a kormány 
részére hajlott, ez végre mégis kénytelen lőn elfogadni a 
nemzeti jogoknak kedvező kifejezéseket. S igy aztán az új 

törvények december 30-án szentesíttetvén s kihirdettetvén, isso. 
az országgyűlés bevégeztetett. 

A követek küldőikhez hazaérkezvén, a megyei ható- 
ságok eddig szokatlanul élénk figyelmet fordítanak a követ- 
jelentési közgyűlésekre. Bár a követek, minden fontosabb 
tárgyra nézve, határozott utasítással szoktak volt felkül- 
detni az országgyűlésre ; mégis soha egy hatóságnak sem 
jutott vala eszébe, számot kérni a visszatért képviselőktől: 
vájjon utasításuk szellemében járúltak-e a törvények meg- 
alkotásához? A követek tettek ugyan némi rövid, száraz 
jelentést az országgyűlés eredményeiről; de az jobbára cse- 
kély érdekű volt és semmi vitatkozást nem vont maga után. 
A benyújtott irományok, részint mivel a bennök foglalt 
tárgyak már különben is változhatlanúl be voltak fejezve ; 
részint mivel a közönség általában kevés érdekeltséget ta- 
núsított az ügyek menetele iránt, — egyszerűen tudomásul 
vétettek. Most azonban a legtöbb megyében más színt öl- 
tének magokra e követjelentések. A megyék meggyőződ- 
vén, hogy a követek utasításának csak úgy van jelentése, 
ha az valóban irányúi vétetik a diétán: valamint nagyobb 
figyelemmel kisérik vala a pozsonyi tanácskozások folya- 
mát, úgy most részletesebben számot kértek képviselőik 
sáfárkodásáról. Es voltak megyék, melyek követeiket szi- 
gorúan megrótták ama lágymelegségök miatt, melylyel a 
nemzeti nyelv használatáról alkotott törvény körűi jártak 
el; ha bár ez azért történt is, mivel ez ügyet a rendszeres 
munkálatok tárgyalása idejére vélték halasztandónak. Még 
szigorúbban rovattak meg némely megyében a volt köve- 
tek azért, hogy a mindjárt kiállítandó 28 ezer újonczon ki- 
vűl, még a bekövetkezhető szükség esetére is megajánlot- 
ták a másik 20 ezerét. Miként az országgyűlésen több kö- 
vet, úgy most a megyék is veszélyesnek láták az ilyféle 
előlegezéseket oly kormány irányában, mely, önérdekét in- 
kább szivén hordván, mint az ország haladását, könnyen 
kiséi*tetbo jöhete, az országgyűlés egybehi vasát a törvényes 

• 

1880. időn túl is elhalasztani. Különösen méltó a megemlítésre, 
mi e tárgyra nézve Zemplén megyében történt, melynek 
egyik követe, Vay Miklós báró, a 20 ezer újoncz előlege- 
zését a kormány kivánata szerint azonnal megszavazta, mig 
követtársa, Szirmay Antal, ezen ajánlatnak ellentmondott. 
A megye rendéi Vay eljárását határozottan rosszaiák s e 
gáncsot jegyzőkönyvbe is igtatván, kijelentették, hogy fő- 
rendűt nem választanak többé követökűl. Nem lesz érdek- 
telen Zemplén e közgyűléséről megemlíteni azt is, hogy 
ezen alkalommal lépett fel ott először a tiz évvel utóbb 
mozgalmaink vezérévé lett Kossuth Lajos, azt fejtegetvén 
közfigyelmet ébresztett ragyogó szónoklatában: mily káros 
következményeket szülhet közjogi szempontból ilyféle 
új oncz-előlegezés. 

Egyébiránt a megajánlott újonczokat számos megye, 
a régi, embertelen s káros fogdosás helyett, a törvénybe 
ugyan még nem igtatott, de országgyűlési végzés által 
ajánlott sorshúzás utján kezdé kiállítani ^). 



1) Ld. erről Kölcsey Ferencz jeles beszédét Szathmár megyében. 
Összes munkái VI, 55. 

ELSŐ FEJEZET. 



A reformok előzményei. 



JN agyon tévedne, ki a közszellemet s az erkölcsi moz- Tájékoiit. 
galom irányát, mely ez időben hazánkban uralkodó vala, 
vagy legalább azzá válni kezdett, egyedül az 1830-ki 
országgyűlés tárgyalásaiból akarná mérlegelni s megítélni. 
Azon jelentékeny változást, mely a honpolgárok míveltebb, 
értelmesebb osztálya nagy részének szellemében pár év 
óta végbement, ha tán sejteti is velünk egynémiben, de 
híven nem tükrözheti vissza ezen országgyűlés történelme. 
Egészen más téren mozgott ez, mintsem hogy a lefolyt 
tárgyalásokból teljesen feltűnhetnék a szellemi mozgalom, 
a közvélemény új iránya. E gyűlésnek sajátos, speciális 
tárgyai voltak, melyeken túl menni senki sem akart, mivel 
a reformok eszközlésére szánt országgyűlés az 1831-ki 
october 2-kára már eleve ki volt tűzve. Ez volt oka, mi- 
érthogy a lefolyt országgyűlésen csak némely közjogi kér- 
dések, s ezek is még mindig a régi, sérelmi politika 
szellemében vétettek tanácskozásba. Most szintúgy mint 
az 1825/7-ki országgyűlésen, csak az alkotmány s nemzeti- 
ség biztosítása, némely kétségbe vont vagy meggyöngített 
közjogi elvek tisztába hozatala és szilárdítása, egynémely 
nemzeti jogok sérelmeinek orvoslata hozatott szőnyegre; 

mire nézve e gyűlést inkább ez elébbi folytatásának, mint 

17* 

L^L__ ^ következő előkészítésének lehet tekinteni. E közjogi és 

sérelmi vitatásokkal mintegy befejeztetett az ó rendszer 
politikája, liogy a jövő országgyűlésen egy újnak adjon 
helyet. A nemzet még nem hagyta el ugyan egészen a 
sérelmi politika terét; de már csak ritkábban s mintegy 
mellékesen lépett arra vissza, inkább csak azért, hogy 
emennek útját egyengesse. 

Ezen átalakulási csendes forrongásnak indult kor 
szellemét s irányát a lefolyt országgyűlésnél szabatosabban 
8 hívebben tükrözék vissza egy részről a megyei közgyű- 
lések , melyek ezen egész év alatt a legfontosabb reformi 
kérdések tárgyalásával élénken foglalkodnak vala; más 
részről a gyorsan szaporodó egyletek s azokban tartott 
vitatkozások, melyekben a közélet minden ágazatai szem- 
lére vétetének; továbbá, a közügy iránt mindenfelé növe- 
kedő érdekeltség; a gyarapodó irodalom , mely a tényleg 
működni kezdett akadémiában hű ápolásra talált, s a sajtó 
bilincseinek némi tágulása következtében kissé szabadabban 
mozoghatván, néhány jelentékenyebb művet hozott nap- 
világra; s végre a lengyel felkelés ügyében a nemzet ré- 
széről történt egynémely fellépések. Körűlbelől ezekben 
észlelhetők e kor fő mozzanatai az 1832-ki epochalis ország- 
gyűlés megnyíltáig. 
Rokonszenv A júHusi franczia forradalom, mely a Bourbon dynastia 

a lengyel fel- i^őgb ágát clüzvéu, auuak ifjabb ágát, az Orleans családot 
ültette Francziaország trónjára, két más országban ösztö- 
nözte a népeket fegyveres felkelésre: Belgiumban és Len- 
gyelországban. Belgium, mely a bécsi congressus által 
Hollandiához kapcsoltatott, kormányának szűkkeblűsége 
miatt feltámadván, Angol- és Francziaországtól, a be-nem- 
avatkozás elvének felállítása által, pártoltatva, rövid harcz 
után szerencsésen kivívta a maga függetlenségét. Lengyel- 
országban, mely az I. Sándor czár által megalapított alkot- 
mánynak többféle megcsorbítása miatt 1830 vége felé emelt 
fegyvert I. Miklós czár ellen, a következő év nagyobb 

részében nagy elkeseredéssel folyt a függetlenségi harcz. i»3i. 
Azon barátságos viszonyok emléke, melyek a magyar nem- 
zetet a lengyellel hajdan mind nemzetközi, mind szomszédi, 
kereskedelmi s más társadalmi tekintetekben szorosabban 
összefűzték ; nem különben mint az orosz kényuralmi hata- 
lom közös gyíüölete, a két nemzet történelmének, törek- 
véseinek hasonsága, — a lengyel felkelés iránt eleitől fogva 
élénk rokonszenvet ébresztenek az országban. Az első 
ütközetekben a lengyelek által tanúsított hősiesség a Kár- 
pátokon innen is lelkesedéssel üdvözöltetett. A grohovi és 
osztrolenkai ütközetek, melyekben az orosz hadak, daczára 
nagy számbeli felsőségüknek , sem bimak vala teljesen 
diadalmaskodni a hősiesség csodáit mivelő lengyeleken; a 
Dembe-Wielki és Iganie mellett vívott harczok, melyekben 
a megvert orosz seregek csak a lengyel vezérek által elkö- 
vetett hibák következtében menekülhettek meg a megsem- 
misüléstől , — a legőszintébb óhajtásokat kelték fel a ma- 
gyarokban a szomszéd nemzet szabadságügyének végdiadala 
iránt. A vérmes reményűek nálunk is végvonaglásban láták 
már az idegen kényuralom hatalmát, s a közel jövőben 
biztosítva hivék a derék nemzet szabadságát az északi 
zsarnokóriás ellen ; de az előrelátóbbak, a higgadtabbak nem 
fojthaták el magokban az aggodalmat a lengyelek jövője 
iránt, ha a túlnyomó erő ellenében külsegélylyel nem 
gyámolittatnak. 

A magyar nemesség, ha érzelmeit követheti, minden 
áldozatra kész volt volna szomszédai segélyezésében; és 
titkon tett is e végett sokat, tett mindent, mit a körül- 
mények közt tenni lehetett. Számos egyesek lopództak át 
a határszéleken, azzal, mi legdrágább kincsök, életökkel, 
verőkkel áldozandók a szabadság szent ügyének, segélye- 
zendők annak hősies bajnokait. A magyar ezredek tisztei 
közöl sokan kiléptek a szolgálatból, hogy karjaikat a derék 
szomszédoknak ajánlják fel; többen, kik a szolgálatot 
engedelemmel nem hagyhatták el, megszöktek zászlóik alól. 

1831. a lengyelekhez csatlakozandók. Ezeknek pdldáját néhányan 
még a bécsi teréziai s hadi akadémiákban nevelt ifjak 
közöl is követték. Mások pénzzel, fegyverrel, termeszt- 
ményekkel járulának a felkelők segélyezéséhez. Társulatok 
alakultak, a háború folytatására szükséges vagy hasznos 
szerek gyűjtésével s elszállításával foglalkodók. Es ez nem 
vala könnyű feladat. A bécsi kabinet, az európailag fen- 
álló be-nem-avatkozás elve szerint, mindjárt a felkelés kez- 
detén közönyösnek nyilvánítá magát a hadakozó felek 
között; 8 hogy határai meg ne sértessenek, a mozgalom 
pedig Galicziába is át ne terjedjen: a határszélek hosszá- 
ban őrsereget állított fel ; melynek figyelmét csak nagy 
bajjal s ügyességgel lehetett elkerülni, hogy a szállítmányok 
rendeltetésök helyére juthassanak. Azok közŐl, kik az 
efféle segély gyűjtésével s átszállításával foglalkodának, 
legtöbb buzgalmat fejtett ki gróf Haller Ferencz, s minden 
szépet s jót hőn pártoló lelkes neje. 

Azonban érzé mindenki, hogy az ily magán források- 
ból eredő segély csak a jó akaratot, rokonszenvet tanúsít- 
hatja; de jelentékenyebb lökést nem adhat az oly óriási 
hatalom ellen küzdő lengyelek szabadságügyének ; s hogy 
az diadalt nyerhessen, országosan kellene segélyeztetnie. 
Számos megyéink tehát nagy buzgalommal tárgyaiák ez 
ügyet közgyűléseiken. Megvetve a szűkkeblűek aggodal- 
mas ellenzését, egyedül a szabadság s nemzeti lét, az 
emberiség s nemzetek közti solidaritás érzelmeitől áthatott 
lelkeik sugallatát hallgatva, számos megye rendéi nyiltszívű, 
szabadelvű feliratokkal járultak a trónhoz, segélynyújtásért 
könyörögve az iszonyú nyomás alatt szenvedő szomszéd 
nép számára, mely annyi részvétre méltó elszántsággal védi 
magát idegen zsarnoka ellen. E feliratok a szabadságért 
epedő, humánus irányú újabb kori Európa legszebb, leg- 
érdekesebb aktái közt méltán foglalhatnak helyet. A nemes 
Bars, mely ez ügynek is élén álla, a többi vármegyéket a 
lengyelek pártolására felszólítván, a királyhoz Aranyos^ 



EIs^ fejezet. A reformok előzményei. 263 

Maróton Sz.-Benedek várában május 3-kán tartott közgyttlé- _ ^®^1: 
séből intdzte szép feliratát. Mondják e feliratban, hogy le- 
hetetlen nem szánakozniok ama szerencsétlen, vitéz nemzeten, 
mely egykor fegyverét a Habsburg-Lothringeni ház ősének, 
a halhatatlan Károly berezegnek fegyvereivel egyesítve, a 
remegő császári fővárost és a trónt a félhold hatalma ellen 
megmentette, hazánknak egy boldogabb jövendő reményeit 
visszaadta. Mintegy jós szellemmel mondják tovább, hogy 
ha Magyarország most a derék szomszéd népnek a népeket 
fegyverhatalma által elnyomó éjszaki zsarnok ellen nem 
viszen segélyt, könnyen megtörténhetik, hogy unokáink 
ugyanazon ellenség által megtámadtatva, keserííen megsi- 
ratják, hogy nem létezik többé Szobieszky. 

Barsénál még érdekesebb Pozsony megye felirata, 
melyben irják egyebek közt, hogy ama véres harcz, mely 
legközelebbi szomszédságunkban, Lengyel- és Oroszország 
közt oly rendkivűli erőfeszítéssel vívatik, aggodalmukat 
nagy mértékben felköltötte. . . . Akár északi környezetünk- 
nek gyors menettel megváltozott helyzetét tekintik; akár 
a görögöknek nem rég, kivált orosz befolyás következté- 
ben visszanyert nemzeti lételét észlelik; akár végre orszá- 
gunk kebelében az északi kultus iránt mutatkozó ragasz- 
kodást szemlélik: kénytelenek .... meggyőződni, hogy, ha 
valaha, bizonyára most, midőn a lengyel nemzet vég erő- 
ködéssel küzd a maga szabadságáért, de az illető hatalmak 
közbelépte nélkül az egyenlőtlen harczot sokáig nem foly- 
tathatja, — elérkezett az időpont, melyben a jövő biztos- 
sága O Felsége és e nemzet figyelmét teljes mértékben 
igényli. 

„Nem akarják az indokokkal untatni Felségét, jól 
tudván^ hogy kiváltképen az ő műve volt, hogy a bécsi 
congressus a lengyelek nemzeti lételét némileg helyreáHi- 
totta 8 biztosította. Ha ezt akkor az egyensúly fentartása 
kívánta: úgy e szükség még inkább létezik a jövőre, mióta 
az északi institutiókhoz s valláshoz oly igen ragaszkodó 

1831. _ görögök önállásukat visszanyerték, s Oroszország egészen Er- 
délyig előretolta a maga határait. Múlhatatlanul szükségesnek 
tartják ennélfogva, erélyes közbelépéssel védeni a lengye- 
lek nemzeti lételét, mely egészen önmagára hagyatva, a 
bukástól magát meg nem óvhatja. . . . Reményüket fejezik 
ki végűig hogy O Felsége e tárgyat, a kormánya alatt lévő 
népek boldogságát óhajtó szivének sugallata szerint, oly 
fontosnak találandja, hogy arról e hü nemzettel tanácskoz- 
ván, gyors és erélyes elhatározást lásson szükségesnek; ad- 
dig is pedig, nehogy az alkalom a kellő intézkedésekre el- 
osonjon, a lengyel nemzetnek, mely iránti kötelezettségöket 
hálásan elismerik, szabad és biztos lételét hatalmas közben- 
járása által, a maga bölcsesége szerint fentartandja. ..." 

A bécsi kabinet politikája ez alkalommal teljes egy- 
behangzásban létezett a magyar nemzet rokonszenvével s 
óhajtásaival a lengyelek irányában. Bár az illető okmányok 
közzé még nem tétettek, úgy tudjuk mégis: hogy a bécsi 
udvar, daczára a még fenálló szent szövetségnek, — vagy 
mivel egy osztrák főherczcget óhajt vala ültetni az új len- 
gyel trónba, vagy csak mivel aggodalommal szemléié az 
orosz hatalom és befolyásnak magára nézve is több tekin- 
tetben veszélyessé válható növekedését, — nagy rokonszen- 
vet tanúsított a függetlenségeért harczoló Lengyelország 
iránt. Metternich Kelemen herczeg, nemcsak szemet hunyva 
tűre, hogy a lengyelek, mennyire az európailag felállított 
be-nem-avatkozási elv engedi vala, Ausztriából fegyverrel s 
egyéb sztlkségletekkel titkon elláttassanak ; hanem nyilatko- 
zatokat is tett a franczia és angol kormányoknál Lengyel- 
ország javára. Indítványa nem kevesebbet czélozott, mint 
Szobieszky hajdani független Lengyelországának helyreállí- 
tását; mit, ha diplomatikai úton nem sikei*űlne, a szoros 
szövetségbe lépendő Ausztriának, Franczia- és Angolország- 
nak fegyverhatalommal kellene eszközleni. Lajos-Ftllep, bár 
gondjait még új országának megnyugtatása s rendezése 
vette igénybe, hajolni látszék az indítványra, s bővebb 

értekezletbe ereszkedék a bécsi és londoni kabinettel ; de lord _ J??' 
Palinerston, ki Angol országban a külügyek élén álla, hatá- 
rozottan ellenzé a beavatkozást; mi ennélfogva nem is va- 
lósulhatott. 

A dolgok ilyetén helyzetében a bécsi kabinet is kény- 
telen lévén kerülni az orosz kormánynyal minden összeüt- 
közést : nekünk sem maradt más módunk segélyezni a len- 
gyel ügyet, mely egyébiránt Diebics tábornagy halála s 
Paskevicsnak az orosz hadak élére állta után mindinkább 
sietett veszedelme felé, — mint magán úton gyűjteni s nagy 
ügygyei bajjal csempészni át pénzt s olyféle szereket, mik 
a lengyeleknek hasznosak lehettek. De ezen, különben is 
nem annyira menny iségök, mint a barátságos indulatnak s 
rokonszenvnek, melyből eredtek, őszintesége által becses 
gyűjtelékeknek is meg kellett szűnniök a nyár vége felé, 
midőn a cholera-járvány terjedése nálunk is rémülést s ag- 
gasztó mozgalmakat idézett elő az egész országban. Midőn 
pedig népünk, e rettentő csapástól megszabadulván^ némi- 
leg megnyugodott, a csaták zaja már rég elnémult a jobb 
sorsra méltó Lengyelországban; s a szabadságéi! emelt 
fegyverek villogását a győzedelmes zsarnok boszúostorá- 
nak suhogása váltotta fel. A szabadság s nemzeti függet- 
lenség szerencsétlen bajnokai, kik az orosz fogságtól me- 
nekiilhetének , hazájok veszedelme után, jobbára ugyan 
Francziaországban, de némi részben nálunk is, kérésének 
menhelyet. Kik a magyar földre léptek , a legszivesb, 
mondhatni, lelkesedéssel határos vendégszeretetre találtak. 
Minden család szerencsésnek tartá magát, mely egy-egy ily 
menekülőt keblébe fogadhatott. Vidéki nemességünk szinte 
verseng vala azoknak ellátásában. Es bár a kormány, az 
orosz udvar előterjesztései következtében, nem örömest látá 
a vendégeket, mégis többen közölök állandó, új hazát nyer- 
tek a vendégszerető országban, testvérek gyanánt vé- 
detve, ha felülről netalán háborgattattak, a megyei hatósá- 
gok által. 

A nyár vége felé, dpen midőn a lengyelek hadi sze- 
járTány* rcncséjének hanyatlása foglalkodtatá a közfigyelmet, mint 
említők, egy eddigelé ismeretlen, iszonyú nyavalya, mely 
néhány óra alatt a legerősebb alkatú embereknek is kínos 
halált okozott, az úgynevezett ázsiai cholera, kezdé pusztí- 
tani hazánkat. Köz hiedelem szerint ragályosnak tartatván, 
senki sem kételkedek, hogy az orosz kormány által Len- 
gyelország ellen küldött tatárcsordák által vitetett be e sze- 
rencsétlen országba, s onnan Galiczián keresztül terjedt át 
hazánkba. És valóban az e tartománynyal határos Zemplén, 
Sáros és Szepes megyékben mutatkoztak annak első jelei. 
Pár hónap múlva alig volt az országnak vidéke, mely egé- 
szen ment maradt volna e pusztító csapástól, mely aztán 
majdnem fél milliónyi népet vitt el áldozatul. 

Midőn e nyavalya a következő évben Európa egyéb 
országait is meglátogatta, a nálunk szerzett tapasztalatok 
után, némileg már ismertetett annak természete, ismertettek 
óv- és gyógyszerei: és mégis, mily rémülést okozott az 
mindenütt, hol megjelent! Hazánk lévén első áldozata, nem 
csoda, hogy az ismeretlen kórság, mely a felett még rend- 
kívüli dühösséggel is pusztít vala, mindenfelé remegést, 
iszonyatot, zavart, sőt helyenként népzendtilést okozott az 
országban. Magok a policialis és orvosi rendszabályok is, 
melyeket a helytartóság egészségügyi osztálya, a nyavalya 
ragályosságának elvéből indulva, kibocsátott, nevelték a 
köz rettegést, a zavart, a nép nyugtalankodását. E rend- 
szabályok szerint a községet, melyben a kórság kiütött, 
őrvonallal kell vala elzárni s annak közlekedését a szom- 
széd vidékkel teljesen meggátolni. De mivel az ilyféle őr- 
vonalak hetekig tartattak fenn, az élelemszállítás múlhatat- 
lan sága miatt, kivált népesebb városoknál, az elzárást teljes 
szigorral nem lehetett végrehajtani. Nehogy tehát a ragály 
átterjedjen, korlátokkal ellátott helyek tűzettek ki, hol aztán 
a személyeknek s áruknak a kiszabott szerekkel gondos 
megfüstölése után, ment végbe a közlekedés. A postákon 

a levelek átlyukgatva és hasonlókép gondosan megfüstölve imi. 
küldettek tova, rendeltetésök helyére. Még a papságnak is 
oly utasítás adatott, hogy végükön meghasított pálczák se- 
gélyével szolgáltassák ki az űr vacsoráját a haldoklóknak. 
Es miután a kórságot az ország egészségügyi kormánya s 
vele együtt az e körűi még tapasztalatlan orvosok serege is 
ragályosnak hirdette: ki kételkedett volna még annak való- 
ságáról, kivált miután nem egy eset fordul vala elő, hogy 
némely családnak, melybe az magát befészkelte, valameny- 
nyi tagja áldozatul esett? Es, miként a mirígyhalál idején 
történni szokott, barát barátot, rokon rokont kezd vala ke- 
rülni : nehogy kézszorítása, érintkezése által a borzasztó, 
szintoly kínos mint gyors halál fulánkját közölje a szeretett 
egyénnel, vagy vegye át tőle. Minden ház, s a mennyire 
lehetett, annak minden tagja elzárá, elkülönzé magát egye- 
bektől, halálos félelmében. Es csak a harangok folytonos 
kongása s a néptelen utczákon koporsókkal, vagy ezek 
híjában, zsákokba rejtett holt tetemekkel elrobogó szekerek 
zaja hirdette az elzárkozottaknak, hogy nem egyedül van- 
nak még életben. 

Ily lelki állapotban könnyen foganzik a képzelemben zarargások 
gyanú, és a gyanú szintoly könnyen válik hiedelemmé az "g*ttíTban. 
elfogult kedélyekben. A helytartótanács a középponti orvo- 
sok tanácsa szerint némi gyógyszert is (Bismuthot) javaslott 
a hatóságoknak a nyavalya ellen. Több megye hatósága 
ennél fogva e szert, használata leírásával, szét is osztatá a 
községekben. Történt azonban, hogy azok közöl, kik avval 
éltek, többen elhaltak; mások ellenben, kik azt be nem 
vették , a nyavalyából felépültek. E jelenet elég volt 
arra, hogy némely vidék, kölönösen Zemplén és Sáros me- 
gyék, értelmileg különben is elhanyagolt, tót ajkú népében 
oly gyanú s hiedelem terjedjen el, hogy az urak méreggel 
akarják kipusztítani a parasztokat. A hiszékeny nép e gya- 
núnak szivében helyt adván, midőn látá, hogy a nyavalya 
egynémely községben, kivált oly betegek közt, kik égető 

1831. szomjukat viz itallal akarták enyhíteni, még dtlhösebben 
pusztít, majd azt is rebesgetni kezdé: hogy az urak, 
gyorsabban czélt óhajtván érni, a kutakat is megmérgez- 
ték, llyféle hírek leginkább azon helységekben kaptak 
szárnyra s találtak hitelre, melyeknek lakosai földesuraik- 
kal viszályban léteztek, tőlök méltatlanabb bánásmódot ta- 
pasztaltak. Es történetesen épen azon megyékben pusztí- 
tott legelőbb s tán legnagyobb mértékben is a cholera, me- 
lyekben régóta legtöbb s legalaposabb volt a jobbágyok 
panasza földesuraik ellen. Most tehát, a mérgezési hírek 
hallatára, a régóta táplált gyűlölet a nép felzajlott kedé- 
lyében kétszeres dühösséggel tört ki: az elcsábult s dühé- 
től elvakult nép e földesurakra és a mérgezést intézni hitt 
orvosokra s kiküldött megyei tisztviselőkre rohant; többe- 
ket közölök iszonyú kegyetlenséggel s keresett kínzásokkal 
végezett ki; ezt lassű tűzön sütvén, amazt félig földbeásva 
s megcsonkítva a;5 éh- és szomj-halál kínjaira kárhoztat- 
ván, egy hamiadikat tagonként, izenként vagdalván össze. 
Báró Eötvös Ignácz, Abaúj főispánja, kit a helytartótanács, 
e lázadások hírére, azonnal fegyveres erő által is támogatott, 
kormány biztosul külde ki e megyékbe, kérlelhetetlen szigor s 
több bűnös kivégeztetése által hamar elfojtá ugyan a zen- 
dülést; de a gyanút s gyűlöletet uraik ellen nem volt ké- 
pes kiirtani a jobbágyok szíveiből. Ez utóbb a törvényho- 
zásnak lőn feladatává; melyet aztán csak az úrbéri viszo- 
nyok igazságosabb, korszerűbb rendezése által lehetett meg- 
oldani. 
\°"*^',f** Egyelőre, még ezen félelmes járvány- okozta zavar- 

közti meg- gások alatt, egy sajnálatos viszály foglalkodtatá a kedélye- 
***^° * ket, mely az ország két főhivatalnoka, a nádor és a kan- 
czellár közt fejlődött ki. József főherczeg nádor s Reviczky 
kanczellár közt, mióta csak ez magas hivatalát elfoglalta, 
némi feszültség létezett. Ugy látszik, a nádor mást óhajt 
vala látni a kanczellária élén, mi nem maradhatott titok 
Reviczky előtt; s a fejedelem kegyét nagy mértekben biró 

férfiú nem hódolt mindig eléggé azon tekinteteknek, me- issi. 

ly ékkel a nádor, nemcsak mint főherczeg, hanem mint az 
ország legfőbb, magas helyét harmincz év óta érdemdúsán 
tartó alkotmányos hivatalnoka iránt tartozott; minek követ- 
keztében a nádornak, kit Ferencz császár különben sem 
kedvel vala, befolyása még inkább csökkent a kabinetben. 
A nádorban e miatt természetesen mind nagyobb nehez- 
telés támadt a kanczellárra ; a feszültség pedig a két fő- 
hivatalnokról a két kormányszékre is átszármazott, melyek- 
nek ők állnak vala élén. 

E felszültséget 1830 óta nem kevéssé öregbíté azon 
körülmény, hogy a nádor az országos bizottmányi munká- 
latoknak, kétségkivűl csak azért, hogy azok a megyei 
hatóságok által minden tekintetben megvitattassanak , a 
lehető legnagyobb nyilvánosságot akarta megadni. E végett 
azokat kinyomtattatván, a megyéknek s városoknak feles 
számban küldötte meg, s a magánosoknak is könnyen meg- 
szerezhetővé tette. A nyilvánosság e pártolása csak dicsé- 
retére válhaték a nádornak; kivált ha meggondoljuk, hogy 
az 1792-ki reformmunkálatok több országgyűlés sürgetései 
után sem nyomtattattak ki s közöltettek a nemzettel. De 
másként vélekedtek arról a kanczellár és hívei, oda magya- 
rázván a nádor ezen eljárását, mintha általa az ő megbuk- 
tatásukat czélozná. Azt hitték ugyanis, hogy a nádor e 
nagy nyilvánosság által csak azért akarja hatványozni a 
politikai közszellemet , hogy a kanczellárt a jövő , eleve is • 
alkotónak hirdetett országgyűlésen megbuktassa a kabinet- 
ben, mely kényuralmi szelleméből még egyátaljában nem 
vetkőzött ki; a júliusi forradalom óta pedig, mely a demo- 
kratiát a franczia kormányra ültette, ettőli félelmében még 
idegenebbnek látszék az újításoktól, mint az előtt. 

Ápolt-e a nádor magában ilyféle gondolatokat, az 
ügyre nézve egészen közönyös. Annyi bizonyos, hogy a 
meghasonlás a két államférfiú közt az év folytában való- 
ságos viszály kodássá mérgesűlt el az általok vezérlett két 

jMi. fő kormányszék közt, a cholera tárgyában kibocsátott intéz- 
kedések alkalmával. Mi azonban e kormányszékek egymás 
közti viszonyaiban oly sok kellemetlenséget szült, a köz- 
ügynek egyátaljában nem vált kárára; sőt mivel a viszály 
még azután is több évig fenmaradt, a szabadelvű haladási 
párt azt a maga, különben alig remélhető, megerősítésére 
zsákmányolta ki. Ügyesen felhasználván a két kormány- 
szék több ízben ellenkező rendeleteit, majd az egyik majd 
a másik segedelmével itt is amott is sükert szerze a maga 
törekvéseinek; s míg ez által önmagában mind nagyobb 
bizodalmat — , működéseiben szilárdabb alapot, tekintélyt s 
mind számosabb követőket, menten növekedő kül- s bel- 
terjet nyert vala. 
A rendszeres ^ törvényhatóságok, hozzájutván valahára a negyven 

kák megrita- év Óta szorgalmazott reformtervekhez , a magok részéről 
semmit sem mulasztanak el, hogy azok kellő megvitatása 
által a javaslott átalakulás nagy munkáját szintúgy a- kor 
igényei, mint a haza szükségei s az Ausztriával létező össze- 
köttetésből eredt kivételes helyzet kívánalmai szerint készítsék 
elő. Mindjárt az év elején bizottmányok neveztettek ki, 
melyek e munkálatokat megvizsgálják s azokról a ható- 
ságoknak véleményt nyújtsanak be. E bizottmányok nyílt 
ajtóknál tartották gyűléseiket, hogy mindenki necsak meg- 
ismerhesse e reformterveket, hanem, ha magában arra 
képességet érez, véleményét is szabadon nyilváníthassa a 
reformok módjairól. A bizottmányok, az eképen nyilvánult 
vélemények többsége szerint, minden tárgyra nézve kimerítő 
utasításokat készítettek a választandó követek számára; 
mik aztán a megyék közgytllésein újabb megvitatás után 
állapíttattak meg határozólag s több helyt ki is nyomattat- 
tak. A nyilvánosság e nagy mértéke által lehetett csak 
némileg pótolni a sajtószabadság hiányát, miszerint e reform- 
tervek, mind a mellett is, hogy a censura a vitatkozást 
azok felett napi lapjaink s folyóiratainkban meg nem 
engedte, a közvéleménynek hű kifejezései legyenek. £ 

mellett ugyanezen okból elfogadni s kellő figyelembe venni issi. 
határozták a megyék mind azon iratokat is^ melyek a kér- 
désben forgó reformtervek felett hozzájok benyűjtatnának. 
Az ország politikai s egyéb köz viszonyainak ily nagy 
nyilvánosságú tárgyalása nem is mulasztá el megteremni a 
jó gyümölcsöt, melyet másutt, a szabad sajtó mellett, a 
hírlapok szoktak érlelgetni: mindinkább ébredezett a köz- 
szellem; terjedt, erősbödött a javítások, az újjáalakulás 
vágya; gyarapodott a haladás ösztöne. Mindenki mintegy 
felhívatva lévén köztigyeink felett Ítéletet mondani, javas- 
latot 'készíteni , sokan találtattak, kik az alkalmat felhasz- 
nálták; s ez hazafiságból, a közjóllét iránti érdekeltségből, 
amaz hiúságból arra törekedek, hogy a bizottmányi vagy 
megyei közgytiléseken saját véleményét emelje utasító vég- 
zéssé a törvényhozásra. 

Valamint az országos bizottmány reformmunkálatait 
különböző érzelemmel fogadták a külön megyék; — itt a 
többség azokat felette szabadelvűeknek , amott kevéssé 
radikálisoknak, a kor követelményeinek mértékét meg nem 
ütőknek tartván: úgy e megyei vélemények s utasítások is 
igen különböző szellemben készülének. A szabadelvű, sőt 
egyben-másban radikál irányú utasítás számra nézve jóval 
meghaladta ugyan az ó-rendszer szellemében készülteket; 
mivel azonban kételkedni sem lehetett, hogy a főrendek 
többsége is emezekhez csatlakozandik : a parlamenti harez 
kimenetele egyelőre oly kétesnek látszék, hogy még azon 
kérdésre sem lehetett biztosan válaszolni: vágjon az orszá- 
gos munkálatoknak a két szélső vélemény közt körűlbelől 
középen álló elvei szerint fog-e megindulni a reform, vagy 
a Széchenyi által kitűzött radikál irányban? Csak arról 
nem kételkedett senki, hogy a közelgő országgyűlésnek 
szervezőnek kell lenni, s hogy az, a feladat nagysága s a 
vélemények szétágazása miatt, igen hosszú leend. 

A megyék követutasításai, daczára azon általános izga- 
tottságnak, melyet a lengyel felkelés iránti részvét — , s 

iML ama rémületnek és zavaroknak, melyeket a cholera okozott, 

a nyár végéig jobbára elkészültek; mert az országgyűlés 
határnapját a törvény october 2-ra tűzte ki. A kormány 
mindazáltal e körülmények közt, kivált mivel a járvány 
még nem szűnt meg mindenütt az országban , egy , sep- 
tember 16-kán kelt kir. leiratban tanácsosnak tartá a tör- 
vényhozás egybehivását a következő évre halasztani. 

▲ kaszinók £ halasztás által azonban csak nyeii; a reform ügye ; 

haladásra, ncmcsak mivcl a haladás kérdései azontúl is, hol egy hol 
más részletre nézve , még bővebb vitatás alá kerültek a 
megyei gyűléseken; hanem még inkább, mivel mennél huza- 
mosabban foglalkodott a nemzet, úgy köz- mind társadalmi 
életében, a haladás kérdéseivel: annál inkább terjedt a 
szellemi mozgalom, öregbedett az újjáalakulás mellőzhetlen 
szükségének érzete, érlelődött a reformeszme, s növekedett 
mind számára, mind erkölcsi erejére, tekintélyére nézve a 
szabadelvű párt. Megbecsülhetetlen eszközzé váltak e tekin- 
tetben a társalgási egyletek, kaszinók, melyek a Széchenyi 
által Pesten alapított nemzeti kaszinó példájára, s az ő 
folytonos ösztönzései következtében, már számtalan kisebb 
városokban is alakultak. A társalgás ezekben jobbára 
politikai kérdések körűi forgott; melyek nem ritkán oly 
élénken vitattattak, hogy méltán kétség támadhat: nem 
adtak-e ezen társalgási körök, a bennök uralkodó fesztelen- 
ségnél fogva, mely a megye teremében szólani átalló, gya- 
korlatlanabb szónokot is felbátorította s mintegy elragadta, 
a reformeszmék terjedésének még jelentékenyebb lökést, 
mint a megyék gyűlésein folyt tárgyalások? A kaszinók 
körülbelül azzá lettek a gondolatcserére, eszmesurlódásra 
nézve, mi a vasút a l^özlekedés tekintetében. A szabad 
szó s vitatkozás már nem szorítkozott egyedül az évnegyedi 
gyűlésekre; folyt az minden nap) minden órában ama tár- 
salgási körökben. Ha e vitatkozások, mivel minden fesz s 
előkészület nélkül folyhatának, nem viselték is mindig ma- 
gukon az értelem bélyegét; de annál könnyebben vezet- 

hettek kölcsönös felvilágosításokra. Ehhez járult , hogy e _ '^^- 
kaszinók mindegyike, alapszabályai szerint, több bel- s kül- 
földi hírlapot járatott s a jelesebb munkákból egy-egy kis 
kézi könyvtárt gyűjtött. A nem régen még majdnem kö- 
zönséges idegenség a nyomtatott szótól elenyészett; az 
olvasási, önművelési vágy terjedt; az európai eszmék s 
miveltség ismerete lassanként e körökbe is elhatott s fog- 
lalásokat tett. E külföldi lapok s könyvekből látni kezdé 
vidéki nemességünk, mely kiváltságaiban s a physikai szük- 
ségletek pótszereinek bó'ségében elfogulva, annyira szerette 
volt emlegetni, hogy extra Hungáriám non est vita, 
— a nyugoti nemzetek mily roppant haladást tettek a köz 
és társadalmi élet minden ágazataiban; mily nagy minden- 
ütt a szellemi s anyagi mozgalom; miként rontatnak le 
mindenfelé a hűbéri rendszer mohos maradványai , hogy 
helyökbe észszerű , eleven , a kor szellemének megfelelő 
intézmények emeltessenek; mily óriási haladást tett a tudo- 
mány, művészet, ipar és kereskedelem mindenütt! Erezni 
kezdek, hogy csak Magyarország maradt hátra; csak itt 
csillámlik még keresztül a köz és társas élet ágazatain a 
középkori ódonszerűség szürke fénye; itt pang, tesped 
minden, egyaránt a szellemi s anyagi élet nyilatkozatai- 
ban stb. S mind ezt látva, érezve, lehetetlen volt meg nem 
győződniök: hogy lényegesen hibásnak kell lenni azon 
iránynak, mely szerint eddigelé csak a nemesi kiváltságo- 
kat védték, s csak ezek épségben maradjanak, mitsem 
gondoltak az állam s polgárisodás haladásával; a nemesi 
árnyékszabadság s kiváltságok birtokában, a közélet terén 
még a valóságos intézkedési hatalmat is kivétetni engedték 
kezeikből; és daczára alkotmányosságuknak, semmi nyomo- 
sabb befolyást nem birtak azon hatalomnak ellene vetni, 
mely az ország jóllétét, szabadságát s függetlenségét ille- 
tőleg, önkénye szerint intézkedek; s ennek következtében, 
mind a mellett is, hogy anyagi létök tagadhatatlanul erő- 
teljes alapokon nyugszik, oly szegények mindenben, mi az 

HoTTáth M., 25 év Magyarország tört.-ből. 18 

1831. országra s annak polgáraira áldást áraszthat, tetterőt, jóllé- 
tet; miveltséget fejthet! Ezeknek megismerése pedig már 
magában horda a haladás csiráit. 

£zen; naponként növekedő önismeretnek s érdekelt- 
ségnek, e menten élénkülő szellemi mozgalomnak közepette 
pedig azon egyéniség, kinek ezen üdves változás nagy rész- 
ben köszönhető vala, gróf Széchenyi István, sem maradt 
munkátlan. Ot, szintúgy politikai iratai, mint dús sikerrel 
dicsekedhető vállalatai s kezdeményééi következtében, már 
átalánosan a maga fejének ismerte el, vezére gyanánt kö- 
vette a haladási párt. O ugyan nem vett részt a megyék 
termeiben folyt tárgyalások s vitatkozásokban. Megyerend- 
szerünk, mióta, 1823-tól kezdve, oly nagy erélyt fejtett ki 
a passiv ellentállásban , a kormány elleni kikelések és el- 
lenzés állandó táborhelyévé lett, hol jobbára az ellenzék 
részére dőlt el a diadal. Széciienyi tehát, kinek lépteit, első 
fellépése óta, gyanús szemmel kiséré a kormány, nehogy 
ennek részéről egyéb törekvésedben akadályokra találjon, 
nem akart szerepelni a megye tereméiben ; s legfölebb ak- 
kor szólalt fel Pest megye közgyűlésein, midőn az ott fen- 
forgó tárgy vállalataihoz tartozott, vagy terveit közelebbről 
illette. De mennél inkább visszavonult a megyei élettől, 
melyet terveinek sikerülte miatt nem vehetett igénybe : 
annál nagyobb tevékenységet fejtett ki egy részről az egye- 
sületi s vállalkozási téren, más részről az irodalomban. 

Amarra nézve , a mellett hogy a már életbe lépett s 
egypár hajóval működni is kezdett duua-gőzhajózási társu- 
lat ügyeinek virágzatra fejlesztését sajátos, ernyedetlen buz- 
galmával elősegíti vala, a mezei gazdászat emelését is foly- 
ton szeme előtt tartá. Mindenek felett neki köszönhető, hogy 
a már 1827-ben biztosított lóverseny-társulat a következő 
évben Pesten nemzeti lóiskolát épített, állatmutatást intézett, 
az állatorvosok képzését, a lótenyésztést és idomítást előse- 
gítette ; 1830-ban „Állattenyésztő társaság" czímét vévén 
fel, munkálati körét az egész országra kiterjesztette, s két 

évvel később Pesten, egy „Köztelek** megszerzése által, í»8í-í»«- 
az oly üdvösen működő „Gazdasági egyesületnek" vetette 
meg alapjait. Mind ezen vállalatok s egyesületeknek Szé- 
chenyi volt a lelke, miként a kezdeményezés is minden- 
ben tőle származott Híven azon elvéhez, hogy Buda-pest- 
nek kell lenni minden szellemi s anyagi mozgalom közép- 
pontjának, 1832 elején egy új egyletet alkotott, mely czél- 
jáúl tűzte, az iker fővárosokat, nem kevesbbé azok dísze 
8 kéi^yelme, mint a közlekedés, kereskedelem élénkítése 
végett, egy állandó híddal kapcsolni össze. E tervhez azon- 
ban ő, miként alább jobb alkalmunk lesz elbeszélni, még 
egy nagy horderejű politikai elvet, a nemesség hidvámtól 
való mentességének eltörlését, s a közjóérti adózásra való 
szoktatását is hozzákapcsolta. 

De bár Széchenyi az ilyféle, saját terveire vonatkozó 
kérdéseken kivűl nem vett is nagyobb részt a megyék re- 
formvitatkozásaiban, szelleme nem hiányzott azokból. A 
radikalismus, mely a haladási párt zászlóján kitűzve lobo 
gott, egyenesen tőle, az ő irataiból vette irányát. A szabad- 
elvű haladók az ő nézeteivel s indokaival küzdöttek a ki- 
váltságosak, az ó-rendszer hívei ellen. A Hitel és a Világ 
eredményezte leginkább azt, hogy a haladási párt, az or- 
szágos munkálatokban tervezett reformokat kielégítőknek 
már nem találván, azokon tűlmenni kivánt. E munkálatok- 
kal természetesen Széchenyi sem lehetett megelégedve. Az 
ő reformeszméihez képest azok csak foltozások, s nem egy 
részökben fonák foltozások voltak; holott a viszonyok gyö- 
keres változtatást követeltek. Ez birta őt arra, hogy az or- 
szággyűlés reform irányának előkészítésére egy újabb mun- 
kával lépjen fel. A Hitelben s Világban csak állapotaink 
fentarthatlanságát, csak a reform elutasíthatlan szükségét, s 
a főczélokat, melyekre újjászületésünkben eljutnunk kell, 
akarta kimutatni; s ha kijelölte is a reformok logikai soro- 
zatát, azokat sem egész terjedelemben, sem rendszeresen 

nem fejtette ki; mert fő czélja egyelőre az volt, hogy vá- 

18* 

1881-1882 . gyakat, hajlamot ébreszszen a reformra. Most tehát, midőn 
a reform létesítését a törvényhozás megkisérlendo lészen, 
szükségesnek látá, a rendszeres munkálatok ellenében szinte 
rendszeres munkával lépni fel, melyben a kiindulási pontot 
8 ^a logikai egymásutánt,^ átalakulásunk menetében szaba- 
tosan kitűzze a nélkül mindazáltal, hogy az országos re- 
formtervek ellen polémiába ereszkednék. E munka, melynek 
A.stadiüm.* épen e tekintetből Stádium czímet adott, már 1831-ben 
elkészült. A censura előleg nem vetett akadályt kinyomta- 
tásának; de a kormány, mely a már különben is oly élénk- 
ségre jutott reformtörekvéseket s azoknak radikál, demo- 
krat irányát el nem fojtható aggodalommal kiséré, a mun- 
kát a nyomtatás alatt betiltotta. E rendszabályban hihetőleg 
Reviczkynek volt fő része, ki attól tárta, hogy, ha a radi- 
kál irány az országgyűlésen diadalra vergődik: vagy hon- 
fitársainál veszti el a bizodalmat, azon iránynak ellene sze- 
gülni kénytelenittetvén ; vagy a kabinetben koczkáztatja 
befolyását s magas helyzetét, a rendek iránya felé hajol- 
ván. De bár kitől származott is a tilalom, a Stádium, 
néhány ív kinyomtatása után a sajtótól elraozdíttatott, és 
csak 1833-ban, ekkor is külföldön, jelent meg. 

Azonban, bár kellő időben nem nyerhetett is a könyv 
nyilvánosságot, még sem maradt az egészen ismeretlen az 
országgyűlés megnyitása előtt. A kinyomott néhány ívből, 
ha csak kéz alatt is, több példány forog vala a közönség- 
ben; 8 a munka tartalmának ismerete némileg a társalgási 
körök közege által is szétszivárgott. S ezért, bár e könyv 
csak az országgyűlés későbbi folyamának időszakában gya- 
korolhatta is közönségünkre a maga rendkivűli hatását, már 
itt meg kell avval némileg ismerkednünk. 

A Stádium czélja: kimutatni az első lépéseket, me- 
lyeket a nemzetnek újjászületése ösvényén mindenek előtt 
tennie kell; s e reformok halaszthatlan szükségéről s úgy 
az államra mint egyesekre áradandó hasznairól erős meg- 
győződést eszközleni a közönségben. Iránya, általában ra- 

dikál úgyannyira, hogy azt a magyar radikalismus kézi i??í~'^- 
könyvdnek nevezhetni. Alapja, mint már a Hitelnek és 
Világnak, a hasznossági elv. Erős dialektikával bizonyítja 
be, hogy a reformok által anyagilag épen azon kiváltságos . 
osztály nyer legtöbbet , melynek előjogairól kell lemonda- 
nia. Modora, általában izgató ; röviden kimondván az elv- 
törvényt, annak halaszthatlan szükségességét az értelem és 
képzelem minden indokaival, csalhatatlan számok után az 
érzelmet megragadó virágos képekkel, diadalmasan bizo- 
nyítja be. Es e modornak annál nagyobb lett hatása, mivel 
a kérdés megoldásának részleteibe nem ereszkedvén, a fo* 
ganatosítás nehézségein könnyen átsiklik. Meg kell azon- 
ban említenünk, hogy e modor, mely a tárgynak csak fény- 
oldalát adta elő, az újjáalakulási vágyat sokakban nagyon 
is felhatványozván, utóbb zavarólag hatott átalakulásunk 
csöndes, okszerű menetére; a nagy tömeget igen is sebes 
rohanásra ragadta s végetlen tervkovácsolásra csábította. 

A munka tulajdonképen befejezetlen; csak tizenkét 
pontot tűz ki első teendőkűl, s ezek közöl is csak a követ- 
kezőket fejtegeti bővebben: hozassék be a hitel emelése 
végett a váltótörvény; törűltessék el az ősiség és fiskalitás; 
mondassék ki törvényül a nem-nemesek szabad birtok- 
szerezhetési joga, s a haza minden polgárainak törvény 
előtti egyenlősége; a nem-nemesek választhassanak magok- 
nak megyei pártvédet, ki a tagosítási és arányosítási pörök- 
ben érdekeiket a földesúr mellen képviselje; a házi pénztár 
8 az országgyűlési költségek terhének hordásához mindenki 
birtokaránylag járuljon; a fő közlekedési vonalak az ország- 
gyűlés által jelöltessenek ki, s létesítésökre és fentartásukra 
szinte mindenki egyenlőleg adózzék ; a monopóliumok, más 
szavakkal a regálék (husvágási, bormérési stb. jog), a czé- 
hek és árszabályozások törűltessenek el. 

Miként e reformpontokból láthatjuk, Széchenyi gon- 
dosan óvakodék oly közjogi vagy igazgatási újításokat 
javaslani, melyek a kormánynyal összeütközésekre vezet- 

1 831-1832. hetnének, s a reformot mindjárt eleinte megakaszthatnák. 
O mindenek előtt az anyagi jóllétet, a kiállítási erőt óhajtá 
emelni^ s e végre is csak azon javításokat indítványozás 
melyeket ellenzeni a kormánynak nem állhatott érdekében. 
Erre czéloz minden indítványa. Valamennyi közt, űgy lát- 
szik, maga is az ősiségét, a birtoklási jogot, a törvény 
előtti egyenlőséget, és a nemesség adózását illető javaslatai 
ellen sejté felmerülni a legsúlyosabb nehézségeket; ezek- 
nek kivivására forditá tehát fényes dialektikájának legnagyobb 
erejét. Győző indokolással mutogatja a kiváltságosaknak, 
hogy minden egyes előjog feláldozása egy-egy anyagi 
előnyt ad neki ; minél fogva e reformokból sokkal nagyobb 
haszon áradand a kiváltságok birtokosaira, mint azokra, 
kiknek eddig semmi joguk, s kik csak az ó-rendszer buk- 
tával nyernék azt. 

A közös adózás elfogadásának elvére nézve azonban, 
egyedül ilyféle izgatástól önmaga sem várt és — meggon- 
dolván, mily túlságos becsben tartja az adózási mentesség 
kiváltságát a nemesség hasonlíthatlanúl nagy többsége, — 
nem is várhatott sikert; és minthogy ez mégis múlhatatlan 
feltétele volt az ország anyagi felvirúlásának: más eszkö- 
zöket is szükségesnek látott tehát mozgásba tenni, hogy e 
czél elérethessék. A nemesség értelmesebb részében nagy 
véleményváltozás történt ugyan ez iránt pár év óta; s 
mondhatni, hogy mind azok kik a radikál reformeszméket 
elfogadták, a közczélokra való adózás múlhatatlan szüksé- 
géről is meggyőződtek s attól nem is vonakodtak, mihelyt 
a közpénztár kezelése s mirefordítása a nemzet kezében 
annyira biztosíttatik, hogy arról az országgyűlésen számot 
kérhessen. De mivel az alsó nemességtől ennyi belátást s 
önzetlenséget remélni egyelőre nem lehetett; s az adózás 
kérdésének eldöntése mégis nagy részben ennek szavaza- 
tától függött: más módot kellé találni az e körüli előitélet 
legyőzésére , melynél fogva az adózás elve más , közön- 
ségesen pártolt érdekhez köttessék, s egyszer elhatároztat- 

ván, a nemesség változható akaratától ftiggetleníttessék; s issi-isaa. 
a nemesség ekként fokonként szoktattassék az adózáshoz. 

Egy ily mód fölfedezése s életbe léptetése foglalkod- 
tatá leginkább ezen év folytában a fáradhatatlan Széchenyit. 
E módot ő mindenesetre olyképen kivánta előállítani, hogy 
az anyagi érdekeknek az ő tervei s kiindulási pontjai sze- 
rint váljék emeltyűjévé. Említők már, hogy az ő eszméi 
ezen érdekek körűi oda irányoztak, hogy a főváros a ki- 
fejlés lehető legmagasabb fokára emeltessék; ott pontosít- 
tassanak össze a közlekedés minden főbb eszközei, az ipar 
s kereskedelem haladásának minden feltételei; egyesületek 
útján tétessék minden mozgásba, hogy Budapest gazdag- 
sága, csínja, kellemei mennél elébb annyira növekedjenek, 
miszerint az minden tekintetben kényelmes, bájos lakhely- 
lyé változzék, s ama számos gazdag családok, melyek eddig 
Bécsben vagy külföldön lakván, évenként milliókat vontak 
el az ország forgalmából, ottlakásra édesgettessenek: szóval 
ő Budapestet valamint az értelmiség úgy az anyagi érdekek 
központjává óhajtá átvarázsolni, honnan felvilágosodás, 
vállalkozó szellem, s ezek nyomán gyarapodás, jóllét ter- 
jedjen szét az ország minden vidékeire. 

Ezen tervvel akarta ö szoros kapcsolatba hozni a a budapesti 

hidtársuág. 

módokat is, melyek által a nemesség adózás-elleni idegen- 
sége 8 elfogultsága lassanként legj'^őzessék. E végre alig 
foganhatott volna szerencsésebb eszme termékeny agyában, 
mint egy állóhídnak részvényes társaság általi építtetése 
Buda és Pest között. Ez mind a két czélnak teljesen 
megfelelt. Egy ily állóhíd a Duna hatalmas folyamán, mely 
eddig a jégtelen hónapokban csak hajóhíd által volt meg- 
igázva, s melyen a jégzajlás a közlekedést a két város, sőt 
a két országrész közt hetekig, néha hónapokig megnehezítő 
s nem ritkán teljesen félbeszakasztá, — mind dísz, mind 
kényelem s kereskedelmi érdekek tekintetében nagy elő- 
nyöket Ígért; és míg a fővárosnak, hogy az ország anyagi 
középpontjává emelkedhessek, első szükségei közé tartozott, 

18S1 -1882. egyszersmind alkalmas eszközül is szolgálhatott a nemesség 
nem-adózásának elvét lerontani, őt magát a hídon, kényel- 
mes átszállásakor, fizetésre kényszeríteni s általában az 
adózás elvének elfogadására hajlandóvá tenni. 

Az egyesület e hídterv létesítésére megalkotva, s an- 
nak pártolására az iker fővárosok emelkedését különben is 
minden módon elősegítő nádor is megnyerve lévén, Szé- 
chenyi azonnal megkezdő té az előmunkálatokat, melyeknek 
egyelőre csak az volt czélja, hogy a mű technikai kivihető- 
sége kimutattassék ; mi felett, tekintve a széles, erős folyam- 
nak némely évben rendkivűii zajlását és jégtorlaszait, sokan 
kételkedének. Ez iránt Széchenyi maga sem eléglé ilyféle 
nagyszerű művet még nem készített honi mérnökeink s 
építészeink tekintélyét, s az év folytában gr, Andrássy 
Györgygyei Angolországba utazott, annak első rangú viz- 
mérnökeivel értekezendő. Utazását stikerrel végezvén, a 
tervvel kapcsolatba hozott politikai elv keresztülvitele végett 
Pest megye közgyűlésein is megkezdé az izgatást, s reá- 
birta a rendeket, hogy azt ne csak magok szorgalmaztassák 
követeik által az országgyűlésen, hanem a többi megyék- 
nél is eszközöljék ki annak pártol tatását. Egyszersmind 
pedig az ügy kellő megismertetése s érlelése végett, a terv- 
ről egy röpiratot bocsátott közre, nem mulasztván el abban 
figyelmeztetni a közönséget, hogy a költséges, több millióba 
kerülendő mű, csak részvényes társaság által nyerhetvén 
létesítést, közönséges vámfizetést vonand maga után. 

Az ellenzék Széchcnyi czcu eszméiét is, mint általában minden 

poUtikája. , *^ J > 

reformterveit, vonatkoztak légyen azok egyedül anyagi 
javításokra, vagy, ezeknek valósíthatása végett, egyszer- 
smind magánjogi reformokra, tetszéssel fogadta ugyan a 
szabadelvű reformpárt; de mind e mellett is teljes egység 
már ekkor sem létezett minden tekintetben e párt és Szé- 
chenyi között. O, mint a nemzetnek felébresztője s a meddő 
sérelmi politika teréről a haladás, újjászületés ösvényére 
vezérlője, mint a radikál reformok indítványozója, közhasznú 



í 

egyesületek alkotója és, a haza felvirágzását czélzó válla- i83i- i8S2. 
lataiban, a süker embere, oly népszerűségnek s köztiszte- 
letnek örvendhetett ugyan, minővel az újabb korban még 
soha egy fiát sem tisztelte meg a haza; de ő mind e mellett 
sem volt teljes kifejezése a nemzeti szellem minden törek- 
véseinek, A biztosított nemzeti függetlenséget, a teljes 
valósággá vált alkotmányos kormányzatot ő is vágyainak s 
czéljainak legfőbbjei közé számította ugyan; de mivel oly 
vérmes reményeket ő , a gyakorlatiasság és kivihetőség 
embere, nem ápolt magában^ bogy azokat a közel jövőben 
valósítani lehessen: egyelőre csak a minden valószinűség 
szerint sükeríthető javításokat tűzte ki törekvésiú tárgyaiul. 
Ebben találjuk kulcsát, hogy Széchenyi a jelen köralmé- 
nyek közt semmi, vagy legalább a haladást egyebekben 
meggátolható, s csak súlyos küzdelmek által, létesíthető 
közjogi reformokat nem indítványozott; ez oka annak is, 
hogy ő a megyei élettől visszavonult, s nemcsak az ellen- 
zék vezéri szerepét nem igényié kezébe venni; hanem, 
hogy legalább az általa megpendített reformok létesülhes- 
senek, még a kormányhoz is hajlandó volt simulni, feltéve, 
hogy ez maga álljon a reformok élére. Ez időben nem 
egyszer hallak ajkairól barátai, hogy a nemzet jelenleg nem 
tehetne jobbat, mint ha egészen felhagyna az ellenzékkel 
s a kormány karjai közé vetné magát, hogy átalakulásá- 
nak keresztülvitelére annak készséges közremunkálását is 
megnyerje. 

Az ellenzék azonban, melyet az 1823-ki fájdalmas ese- 
mények saz 1825-ki szenvedélyes viták növesztenek nagygyá, 
koránt sem volt hajlandó, ilyféle engedékenységre. Volt ugyan 
ennek egy töredéke, mely részint a demokratia haladás- 
ban lévő elveitől féltében, részint azon körülménynél fogva, 
hogy még mindig bizodalommal viseltetett Reviczky kah- 
czellár iránt, kímélni akarta a kormányt; de a többség, 
mely a kormánypártban még mindig az osztrák politikát 
látá képviseltetve, egyátaljában nem volt ily engedékeny; 

1H31-I832. s Úgy vala meggyőződve, hogy mind addig folytatnia kell 
ellenzékét a kormány ellen , míg az absolutismus a német 
örökös tartományokban is meg nem szűnik s a kabinet az 
egész monarchiában nem változtatja alkotmányossá a maga 
politikáját. Es ezen iránynak, az 1830-ki országgyűlésen 
fellépése óta, több éveken keresztül Wesselényi volt tulaj- 
donképeni vezére; kinek pályája ennél fogva mindinkább 
is eltért a Széchenyiétől. Politikája elveiről Wesselényi is 
irt ez időben egy könyvet, mely, bár a könyvvizsgálat ré- 
széről előleg akadályra nem talált is, szintúgy mint Szé- 
chenyi Stádiuma, nyomtatás közben sújtatván tilalom által, 
csak 1833-ban, „Balítéletekről" czim alatt, jelent meg kül- 
földön. Ebben ő a Széchenyi által kezdeményezett magán- 
jogi reformokat kivétel nélkíll pártolja ugyan; de kiindu- 
lási pontjai nem oly tiszták s radikálisok. A nemesi kivált- 
ságokat, — bár keletkezésök iránt számos téveszmét hir- 
det *), ő is ostromolja ugyan , mint minden haladás akadá- 
lyait ; de e mellett a közjogok tárgyalásába is be-bemélyed ; 
s nem csak fentartatni , hanem lehetőleg sz^Iesbíttetni is 
kivánja a korona ellenében az alkotmányos jogokat, s mind 
az ellen, miben a kormány ezen alkotmány szellemétől el- 
tér, erélyes ellenzéket, s hol máskép nem lehet, a vis 
inertiae-t, a passiv ellentállást köti honfitársai szivére. 

Mivel a közel jövőben semmi kilátás sem volt arra, 
hogy a kabinet a monarchia kormányának politikáját al- 
kotmányossá változtassa: az ellenzéki párt itthon, a nemzet 
kebelében akart mennél erősebb védbástyákat emelni azon 
kényuralmi politika befolyása ellen , mely szerint a többi 



*) Lehetetlen, például, nem mosolyogni, midőn olvassuk: „A bá- 
nyákat, sót, korona jószágait. ... a nemesség határozta, e végre önnöné- 
bol adta; azért úgy lehet venni, mintha annak jövedelmét esztendőnként 
adná . . . Igazán felvéve , az adót is a nemesség flzeti, habár más keze 
közöl foly is a kincstárba; mert az adó a parasztság által azon földek 
esztendei hasznából adatik, melyeket ő a nemességtől bir; már ha ebből 
adót nem fizetne, annyival többet adhatna s adna földesurának.** 

örökös tartományok kormányoztatnak; s melynek behatását '®?'-'^?i 
hazánk, minden alkotmányossága mellett is, sajnosán érzé 
a pénz-, had-, kereskedelem-, közoktatás- és sajtó-ügyek 
igazgatásában. Ily védbástyát a megyei hatóságokban vélt 
birni s törekedett mennél inkább kifejteni az ellenzék. Ama 
körülmény, hogy az alkotmányt fenyegetett vihar hullámai 
1823-ban megyerendszerünk os szikláin törtek meg, ezen 
institutiót a közvéleményben nemzeti létünk s alkotmányos- 
ságunk legerősebb védsánczává , biztositékává avatta fel. 
És ezt, azon institutiók híjában, melyek a nyugot-európai 
államokban az újabbszerű alkotmányosság alapjai, .minők a 
parlamentáris kormány, miniszteri felelőség, esküdtszékek, 
nemzetőrség stb, alig is lehet kétségbe hozni. Azon vis 
inertiae, azon passiv ellentállás, melynek működtetésére 
semmiféle más intézet nem képesebb, mint a mi municipális 
önkormányzattal biró megyei hatóságaink, az 1823-ki tapasz- 
talások szerint, teljesen megakaszthatta a törvényes térről 
lelépett középponti kormányt. Az, ettől csak a törvény ha- 
tárai közt függő , a megyei közönségtől választott hivatal- 
nokok, csak physikai erőszak által kényszerítve, teljesítették 
a törvénytelen parancsot. Sőt, ha a fegyveres erő közeled- 
tére a tiszti kar hivataláról lemondott, miként Bars megye 
példája tanűsítá, még az erőszak sem vezethetett czélra; 
s a kormánynak nem maradt egyéb választása, mint vagy 
visszatérni a törvényes útra, vagy az alkotmány ellen nyílt 
harczra kelni, melynek kimenetele mindig kétes. 

Mi azonban csak más alkotmányos institutiók híjában 
vált, sajátságos köi-űlményeink közt, független nemzetisé- 
günk 8 alkotmányunk mentő deszkájává, a megyerendszer, 
azóta kedvencz institu ti ójává lett a nemzetnek; min egyéb- 
iránt nem lehet csodálkoznunk. A parlamentáris kormány, 
a felelős minisztérium , minővel Angol- és Francziaország, 
Holland, Svéczia, Norvégia stb. birt, miként az 1830-ki ko- 
ronázási hitlevél felett folyt élénk vitatkozások tanúsítják, 
ekkoron már nálunk is hőn óhajtott intézmények voltak 

1831-1838. Ugyan; de azoknak életbe léptetése, ha mégis valaha lehet- 
ségesnek látszott, csak oly igen messze jövőben borongott, 
oly valószínűtlennek tűnt fel: hogy az arra törekvést j e- 
lenleg még a legvérmesebb reményűek is időelőttinek, hasz- 
talan erőpazarlásnak tekintették. Egész hévvel ragaszkodott 
tehát a szabadelvű ellenzék a megyerendszerhez, mely pas- 
siv pUentállása által oly alkalmas gátat vetett a kormány 
törvénytelen szándokainak. Nem volt csoda e körülmények 
közt, ha a nemzet közjogi tekintetben is csakhamar túlbe- 
csülni kezdte ezen institutiót; kivált miután néhány kitűnő 
férfiű, kik közéletünkben vezérszerepet játszanak, s kik 
közt Wesselényit *) és Ragályi Tamást kell főleg kiemel- 
ntlnk, a megyei rendszerben rejlŐ vis inertiae-re egy 
egész tant építettek; mely szerint azt egy különös ország- 
lati bölcseség gyanánt hirdették, melyet a külföld nekünk 
méltán irigyelhet, s csak azért nem léptetett még magánál 
életbe, mivel nem ismerte. E nézet az ellenzék több te- 
kintélyeitől pártoltatván, oly divatossá lett, hogy a megye 
már nem csak az alkotmányos ellenzék fő táborhelyéül szol- 
gált; hanem mindinkább összes átalakulásunk kiindulási 
pontjául is kezdett tekintetni. A megyerendszer erősítése, 
a helyhatósági jogok tágítása lőn az ellenzék egyik legfőbb 
törekvése; pártolásra ellenben semmi, különben bár mily 
szükséges, reform sem tarthatott számot, mely, a körülmé- 
nyek szerint, a megye hatósági jogait megszoríthatá. 

E tant, a megyei rendszer fontosságáról, nem ugyan 
elméletben, de tényleg, azon gyakori élénk tanácskozások 
is segítettek kifejteni, melyek 1831 s a következő évben, 
a rendszeres reformmunkálatok átvizsgálása alkalmával, a 
követek utasításainak elkészítése végett, a legfőbb nemzeti 
s alkotmányos kérdések felett folytak a megyéknél. Ezóta 
az országgyűlés sem volt egyéb, mint összpontosító vissz- 



^) Ld. például egyebek közt ennek „Balítéletekről" Qzímtí munká- 
jának 159 8 köv. ]. 

hangja a megyéknek, melyek minden kérdésben csaknem a ^^^i-isss. 
legapróbb részletekig határozott utasításban szabták képvi- 
selőik elébe a követendő ösvényt; az attól eltérő követet 
pedig visszahívták. Az irány e szerint minden, csak vala- 
mennyire is fontos kérdésben, a megyétől ment át az or- 
szággyűlésre, s nem ettől amarra: ügy hogy, ha az or- 
szággyűlést a nemzeti élet középpontjául tekintjük is, annak 
súlypontját mindinkább a megyékben találjuk. Ezek pedig 
nem elégelték a Széchenyi által indítványozott magánjogi 
reformokat, s a rendszeres munkálatokban foglalt javításo- 
kat; hanem ezeken túl a sérelmek orvoslatát, az ország 
kormányzati teljes függetlenségének s más közjogi refor- 
moknak valósítását is kivánták; s e tekintetben a rendsze- 
res munkálatok közöl is legelőbb a kereskedelmi munkála- 
tot kivánták tárgyaltatni az országgyűlésen, hogy mindenek 
előtt az anyagi érdekeket elfojtó, sérelmes vámrendszer re- 
formáltassék. Nem csekély lökést adott a megye e fontossá- 
gának azon említett hosszas viszály is, mely a két fŐ kor- 
mányszék, a helytartótanács és a kanczellária között, el- 
nökeik, a nádor és kanczcllár, meghasonlása következté- 
ben kifejlett: míg e kormányszékek nem ritkán ellenkező 
rendeleteikkel egymás tekintélyét aláásták : a megyék, 
majd az egyikre majd a másikra támaszkodva, mindinkább 
emancipálni törekedtek magokat a középponti kormánytól. 
Mindez kétségkívül csak később, s különösen az ország- 
gyűlésnek 1836-ban berekesztése után, nyilvánult ugyan 
szembetűnőbb módon közéletünkben; de az irány már ezen, 
a gyűlést megelőző, években fejlett ki, s az utóbb feltűnt 
jelenetek indokait csak ezekből lehet megfejteni; sőt maga 
az 1832/3-ki országgyűlés történelme is csak ezekből nyer- 
heti teljes megvilágítását. 

Mielőtt ennek elbeszélésébe fognánk, három eseményt 
kell megemlítenünk, melyek az 1832-dik év történelmének 
kiegészítéséül szolgálnak. Ezen évi márczius l-jén telt be 
Ferencz császár s király súlyos viszontagságokkal teljes 

J8S2. _ uralkodásának negyvenedik éve ; mi most, midőn a nem 
rég megszűnt cholera járvány annyi ezreket ragadott ki az 
életből, annál szívélyesebb érzelmeket ébresztett alattvalói- 
ban az agg fejedelem iránt; mivel a pusztító jái'vány fde- 
jén is állandólag székvárosában maradt. Pest megye a ná- 
dor elnöklete alatt tartott egyik közgyűlésében elhatározás 
hogy e tekintetből tidvezlő küldöttséggel tisztelegjen a ki- 
rálynál ; mi a többi megyékben is viszhangra találván, — 
bár a távolabb megyék ettől felmentettek, mégis 34 megye 
küldöttségeinek, maga a nádor által vezetett, mintegy 300 
tagja jelent meg, márczius 5-kén, a trón előtt. A családias 
ünnepély némileg politikai szint nyert a király beszéde ál- 
tal, mely ly el Pyrker László egri patriarchaérsek üdvezlő 
szónokiatára válaszolt. ^Vigasztalásunkra s örömünkre szol- 
gál, — monda egyebek közt, hogy . . . magyarjainkat is a 
bizalom, szeretet és hála érzelmei lelkesítik; mi nekünk 
annyival örvendetesb , minthogy ezen érzelmek egyszer- 
smind legbiztosabb jelei, hogy ti ... e nyugtalan időkben 
Í8, sikeresen fogtok a jövő szervező országgyűlésen mind 
azok elintézésében munkálkodni, mi titeket és hazátokat a 
csalékony elméletek káros befolyása s a belőlök származó 
zivatarok ellen megóvhat, nemzeti jellemeteket sértetlenül, 
törvényes jogaitokat és szabadságtokat épségben fentart- 
hatja, vagy a mik a még létező hibák megjavítására, a 
hiányok pótlására s a nagyobb tökély megalapítására szol- 
gálhatnak. A magyarnak vele született tekintete s tisztelete 
régi alkotmánya iránt óvjon meg titeket azon veszélyektől, 
melyekkel az újítás kórsága s a külföld utánzása, — mi 
által magatokhoz s dicséretes elődeitekhez lennétek hason- 
talanokká, mindenkor össze van kapcsolva. Nagyon tanul- 
ságos az reátok nézve, mi közel és távol, mellettetek és 
közöttetek történik. Arra int az titeket, hogy szorosan simul- 
jatok a trónhoz s honatyai czélzatainkat, királyi gondjain- 
kat 8 fáradozásainkat, miket javatok végett örömest válla- 
lunk el, bizodalmatokkal támogassátok. . . .^ Hogy ezen 

intés által különösen a demokratiai tanoktól s elméletektől; i832. 
melyeknek a rendszeres munkálatok megvitatása alatt a 
megyei gytlléseken mind több szószólói merültek fel, s me- 
lyek miatt tiltatott be Széchenyi és Wesselényi röpiratainak 
nyomtatása is, — akarta Ferencz óvni az ország rendéit: az 
országgyűlés folyama utóbb minden kétségen kivűl helyezte. 

A másik esemény abból állott, hogy a magyar akadé- 
mia, miután alapszabályai még 1830-ban megerősíttettek, de 
tervezett első nagygyűlését a pusztító járvány miatt elha- 
lasztani kényteleníttetett, azt végre ezen évi márcziusban 
tartotta meg. A zsenge intézet, melyben a nemzet oly régi 
óhajának valósűlását üdvözölte, mindenekelőtt a nemzeti 
nyelv kifejtésére s mívelésére fordítá gondjait ; s e végett, 
a már Kazinczy Ferencz által oly szép sikerrel kezdett 
gyakorlati ösvényen haladva, mind a régi, görög s latin 
mind az újabb európai irodalom honi nyelvünkön még 
hiányzó klasszikus műveiből tűzött ki számos jelesebbet 
fordításra ; s egyszersmind az eredetileg kinevezett tagjai- 
nak számát is választás utján újabb erőkkel szaporítá. Az 
akadémia még ez évi septemberben megtartá második nagy- 
gyűlését is, melynek ünnepélyes közülését a főherczeg ná- 
dor is megtisztelte jelenlétével. Valóságos nemzeti ünne- 
pély volt ez, melyben az intézet, a nagy számú hallgatóság 
gyülekezetében, először osztá ki jutalmait; Kölcsey Ferencz 
pedig az elhunyt halhatatlan érdemű Kazinczy Ferencz fe- 
lett nagy lelkesedéssel fogadott jeles emlékbeszédet tartott. 
A közönség által a honi tudomány és nyelvmívelés ezen 
ünnepélye iránt tanúsított érdekeltség biztos kezességet 
nyújtott az intézet által buzgó ápolás alá vett hazai tudo- 
mányosság s irodalom haladására. 

A harmadik esemény egy köz felindulást okozott me- 
rénylet vala V. Ferdinánd ifjabb király élete ellen, melyet 
egy Reindl nevű nyugalmazott kapitány, Badenben, aug. ft-én, 
séta közben, magán bosszúból követett el, melynek azonban, 
szerencsére, semmi komolyabb következménye nem lett. 

Az 1832/6-ki országgyűlés I. Ferenoz haláláig. 

^*^**ÍIv*"" -^^ országgyűlés Pozsonyba, deczember 16-kára hir- 

dettetett ki ; s mihelyt a meghívó levelek a megyékhez ér- 
keztek, azonnal élénk követválasztó gyűlések foglalkodtaták 
azok rendéit. A követválasztásban most már nem az volt 
az elhatározó indok, mi hajdan: hogy az szemeitessék ki a 
tekintélyesebb rendek közöl, ki, talán mivel már máskor is 
járt el ily megbízatásban, a szokásokat Pozsonyban lógj óbban 
ismerte, az országgyűlési közönségben legterjedtebb isme- 
rettséggel dicsekedhetett ; arra ennélfogva legtöbb kedvet s 
vágyat nyilvánított; még kevesbbé az, hogy valamely gaz- 
dagabb egyéniség választassék meg, ki külsőleg legdísze- 
sebben képviselhesse a megye rendéit. Az országgyűléshez, 
mely egyelőre alkotónak, szervezőnek tartaték, mindenik 
párt a maga legképesebb egyénét űgyekezett megválasz- 
tatni képviselőül: a reformpárt, hogy az ország középkori, 
elhanyagolt viszonyai valahára a korigények szerint átala- 
kíttassanak; az ősi alkotmány kiváltságaihoz konokul ra- 
gaszkodó, sajátlagos nemesi párt embere, hogy amazok tö- 
rekvései meghiúsittassanak, az ősi alkotmány pedig, a sé- 
relmek orvoslata által, a kormánynyal szemközt, újabb biz- 
tosítékokkal szilárdíttassék. A kormány sem mulasztá el a 
megyei főnökök s egyéb ügynökei által befolyást gyakorolni 

a választásokra, hogy a maga embereinek szerezzen több- ^^^' 
séget, vagy legalább azon egyénisögek megválasztatását 
akadályozza meg, kik hevesebb ellenzésök által tűntették 
ki magokat. Azon csábításoknak, vesztegetéseknek és sza- 
vazatvásárlásoknak, melyek utóbb oly botrányos jelenete- 
ket idéztek elő, ezen időben s pedig a kormánypártiak ré- 
széről, merültek fel első nyilvánosabb példái. Gróf Keg- 
levich János, barsi főispán, köztudomás szerint, pénzen 
vásárlá a köznemesek szavazatait, hogy Balogh János meg- 
választatását meggátolja. Néhány hazafinak, kik e veszte- 
getésekről idején értesültek, sikerűit ugyan a köznemessé- 
get felvilágosítani s kijátszani a főispán fondorlatait; de 
ezen, úgynevezett „korteskedés" példája ezóta egyik s má- 
sik pártnál is mind több követőkre talált, míg végre való- 
ságos mételylyé s veszélylyé vált közéletünkben. 

Számos megye új esküformát is szabott megválasztott 
követei elébe, mely szerint azok magokat utasításaik pon- 
tos megtartására köteleznék. Ez által e megyék azon csá- 
bításoknak akarták elejét venni, melyeket a kormány az 
1825-ki országgyűlés óta rendszeresen kezdett űzni, a ki- 
tűnőbb ellenzéki követeket czímekkel, hivatalokkal ügye- 
kezvén, s nem minden süker nélkül, a maga pártjára téríteni. 

A december 16-kára Pozsonyba gyűlt követek közt a wtűnőbb 

1 » 1 «i • 1 /• 1 egyéniségek, 

több, már az elébbi országgyűlésekről ismeretes hazának 
neveivel találkozunk. Befolyásuknál fogva, melyet a tanács- 
kozások s határozatok irányára gyakoroltak, a legkitűnőb- 
bek ezek közöl: a veterán Nagy Pál, Deák Antal, Páz- 
mándy Dénes, Ragályi Tamás, báró Perényi Gábor, 
Bezerédy István, Borsiczky István, Balogh János, 
Bernáth Zsigmond, Somsich Miklós, Prónay János, 
Dubraviczky Simon, Niczky József, kik jeles szó- 
noki tehetségeik, közügyekben! jártasságuk, s egypárt ki- 
véve, egyszersmind szabadelvű, ellenzéki szellemök s jel- 
lemszilárdságuk által, részben már az 1825-ki, részben a 
rövid 1830-ki országgyűlésen különböztették meg magokat. 

Horváth U., 26 éT Magyarország iÖrt-bA. 1^ 

1888. Azon követek közöl, kik most jelentek meg először a tör- 
vényhozók soraiban, leginkább Kölcsey Ferencz szat- 
mári, Beöthy Ödön bihari és Klauzál Gábor csongrádi 
követek vonták magokra a közfigyelmet. 

A reformpárt, mely a megyei követek számában több- 
séget alkotott, nem szűkölködék tehát jeles egyéniségekben; 
s mind a régibb, mind az üj tagok közt többen találtattak, 
kik értelmi felsöségök, szónoki tehetségök s képzettségök 
tekintetében bármely európai parlamentnek diszére váltak 
volna: mindazáltal egy sem birt közölök mind azon tulaj- 
donokkal, hogy pártja által ellentmondás nélkül vezérnek 
ismertetett volna el. 
Nagy Pál. Nagy Pál^ ki az elébbi gyűlések folytában ily szere- 

pet viselt, régi befolyását ezen országgyűlés alsó házi tag- 
jai közt nem tarthatta fenn többé. O ugyan még nem ha- 
nyatlott, még semmit sem vesztett lángszelleme hajdani 
erejéből: most is elragadá még hallgatóit, midőn akár a 
nemzetiségről, akár az alsóbb néposztály állapotáról s en- 
nek javítása szükségéről szólott; de hatalma mind e mellett 
sem volt már a régi, követtársai között. O ezen utolsó évek 
alatt nem haladt párhuzamban a radikalismus felé hajló 
reformmozgalmakkal ; minek következtében a szabadelvűség 
fénykörét s avval együtt a többség bizodalmát is mindin- 
kább elvesztette. O, a javítások legtöbbjeit nemcsak nem 
ellenzé ugyan ; sőt egyike volt azok legbuzgóbb pártolóinak, 
egyike a nemesi kiváltságokból származott visszaélések leg- 
szigorúbb ostorozóinak: de az ő eszménye csak az ősi, 
aristokratiai, bár fattyukinövéseitől megtisztított, alkotmány 
maradt; ennek határain túl ő egy lépést sem volt hajlandó 
tenni, s a divatosakká válni kezdett demokratikus irányú, 
radikál reformeszmék benne határozott ellenzőre találtak. 
E miatt „politikai színváltozást vetettek szemére — ^így- 
mond jellemrajzának irója ^j; — holott csak körüle válto- 

') CscDgery Autal: Magy. Szónokok és Státasférílak. 

zott a világítás, melyben feltűnt. A szemüveg lett más, me- !??*:_. 

lyen keresztül bírálták; o ugyanaz maradt, ki azelőtt volt. 
Alkalmas anyagot nyújtott a rövidlátóknak gyanúra azon 
körülmény, hogy csak kevéssel azelőtt neveztetett ki gróf 
Pálfly Ferencz zárgondnokának. E kinevezésben az apos- 
tasia jutalmát tekintették ^). Nem jutott eszökbe, hogy ha 
politikai működését Nagy Pál áruba akarta volna bocsátani, 
nem egy zárgondnoksággal kezdette s végezte volna hiva- 
tali pályáját. ** De bár ezek következtében nem birt is többé 
vezéri tekintélylyel, szava nem szűnt meg nagy nyomatékú 
lenni a tanácskozások többnemű tárgyaiban. 

Valamennyiök közt tán Ragályi Tamás, a lefolyt b»«aijí 
két országgyűlésen Borsodnak hírneves követe, egyesített 
magában legtöbb oly tulajdonságokat, melyek egy pártve- 
zérben megkívántatnak. De őt egy ideig kellemetlen körül- 
mények tárták vissza székének elfoglalásától. Borsodban a 
kormánypárt a maga erejét annyira megfeszité ellene, hogy 
a választásnál megbukott. Elmaradása országszerte sajnál- 
kozást keltett az ellenzéki pártban ; s e párt neki elégtételt 
8 benne magának támaszt szerzcndő, őt több más megyé- 
ben beigtatá a követjelöltek közé. Szabolcsban, melynek 
első követe lemondott, nagy volt a remény megválasztá- 
sára: a megyei ellenzék egy értelemmel tűzte ki őt a szép 
pályára; és mivel kétség támadt, fog-e Ragályi meghívásuk- 
nak engedni, magok az országgyűlési rendek ellenzéki tag- 
jai is felszólíták őt : ne utasítsa el magától Szabolcs bizo- 
dalmát. Még Borsiczky is, ki vele a múlt országgyűlésen 
párviadalra akart kelni, aláirta a Kölcseytől szerkesztett 
szép levelet. Ragályi azonban, reménye ellenére, Szabolcs- 
ban is megbukott. A kettős kudarczért két megye. Heves 
és Torna, egyszerre kívánt elégtételt adni az üldözött je- 
lesnek, 8 mind a két megye követévé küldé őt. Azonban 



1) E bal?éleményt ápolta felőle még a különben oly tisztán látó 
Kölcsey is. Ld. országgy. naplóját. Ossz. mnnk. 2-dik kiad. VIL 242. 

2882^ e kettős választás érvénye a komiánypárt által az ország- 
gyűlésen kétségbe vonatott. A Torna megyei választás ellen 
semmi kifogásnak nem lévén lielye, a pái-tviszályoktól kü- 
lönben is megszakgatott Heves megyei választás törvényes- 
sége felett támasztottak kérdést. Az országos rendek több- 
sége azt végezte, liogy ebben csak Heves megye maga 
lehet a biró, s ha annak egy ujabb közgyűlése a válasz- 
tást törvényesnek nyilatkoztatja, Ragályi követsége elisme- 
rendő; két megyének mindazáltal követe egyszerre nem 
lehetvén, ez esetben Heves vagy Torna közt választania 
kellend. Baj volt azonban, hogy a megyei viszályok miatt 
a kormány Hevesben, míg ügyeit egy kir. biztosság tisz- 
tába nem hozza, gyűlést tartatni nem engedett. így aztán 
Ragályi a kis Torna követéül Ion elismerve. O azonban 
utóbb, midőn Somsich lett személynökké, hihetőleg ezáltal 
reábiratva, a kormánypárthoz szegődött, s mint ilyen hatá- 
sát egészen elvesztette. 

KMcsey Ha egyedül tudomány s ékesszólás, hazafiság és jel- 

lemtisztaság tehetnének ellenzéki pártvezért, úgy kétségki- 
vűl Kölcsey Ferenczben kellett volna egyesülni a párt 
bizodalmának. Egyike volt ő azon szent buzgalomtól lelke- 
sített, hazafíságtól s honszeretettől lángoló férfiaknak, kik 
a közéletből kizárt, a nemzet elsőszülötteitől bűnösen meg- 
vetett, elhanyagolt nemzeti nyelvet, a század második tize- 
dében, hű ápolásuk alá fogadták s éveken át elismerés 
nélkül, de mindig ernyedetlenűl küzdve, szintúgy a közö- 
nyösség s részvétlenség, mint a pedáns ó-ivadék epéskedé- 
sei s üldözései ellen, azt megújították s reformálták; e mel- 
lett egy új irodalmat s olvasó közönséget teremtve, a le- 
sűlyedt, álomba merült, veszedelemnek indxilt nemzetiséget 
élénk, vidor életre ébresztették. Első rangú lyrai költő, 
legkitűnőbb műphilosoph, mély értelmű, széles ismeretű tu- 
dós, míg lantjával bájolt s elragadott, műkritikáival, melye- 
ket mélység s magas eszmejárat jellemzett, az irodalomban 
magát tekintélylyé emelte. De bár a művészetnek felkentje 



Ferencz. 

volt, azt ő még sem tekinté végczélnak, hanem politikai, i832. 
társadalmi, nemzeti kifejlődésünk emeltyűjének. Szónoknak 
és státusférfiúnak született egyénisége, a mostoha korszak 
alatt, mely 1825-öt megelőzte, hazafias jellemének megfe- 
lelő tért a közéletben nem látván nyílni maga előtt, láng- 
lelke a nyelvet, irodalmat ragadta meg, s az által ttgyeke- 
zett ébreszteni az elsatnyult, tespedő nemzetiséget, mint 
egy szebb, dicsőbb nemzeti lét szükséges feltételét. Az irói 
pályán is mindig az állam s annak felüdítendő élete lebe- 
gett végezel gyanánt lelke előtt, mindenha azon függött 
tekintete. „Gazdagság és státustudomány , philosophia és 
költészet, szónokság és csillagászat, chemia és minden más 
^^gy^l^ — ügymond — csak úgy bir belső becset, ha a 
való, meleg élettel viszonyba tétetik; ha sem egyes emberi 
elme játékos foglalatossága gyanánt nem űzetik, sem pusz- 
tán emlékező tehetséget ragyogtató bútornak nem tekin- 
tetik; hanem a társaság kifejlési s haladási nagy körében 
él, mozog, s vagy egyenes tetté változik, vagy jövendő 
tettek kifejtésére s előhozására számoltatik ki." Ezen 
értelmi iránynyal, mely által ő maga is nagy hatást gyako- 
rolt az életre, nemzetének újjászületésére s nemesítésére, 
egy ritka gazdagságú lélek, a tudomány legtöbb ágaiban 
művelt elme és magas röptű szellem, mind evvel pedig egy, 
magános és nyilvános, emberi és polgári erényekben dús 
jellem párosult Kölcseyben. Nem ismerve önzést, csak a 
jóért, szépért, közhasznúért buzgott a tiszta lelkű férfiú. 
Szilárdságát, melylyel meggyőződéseihez ragaszkodott, a 
haza és nemzet, szabadság és emberiség szent érdekeiért 
küzdött, sem a hatalom csábitásai megrendíteni, sem a nép- 
szerűség tömjénye megtántorítani nem voltak képesek; 
ellenben a haza java s felvirágzása, a szabadság érdeke őt 
mindenha bármily fáradságos munkára s áldozatra készen 
találták. Jellemének egyaránt szeretetre s tiszteletre ragadó, 
ritka sajátságai közt azonban legkitűnőbb ama szűzies sze- 
lidségű s gyöngédségű, ártatlan, gyermekded kedély; és 

1832. épen ez, az élet küzdelmeinek tapasztalatlanságával páro- 
sulva, volt az, mit őt egy fegyelmezetlen s féket nem tűrő 
párt vezérévé, alkalmatlanná tette. 

Midőn e szerény, magas, gyönge testalkatú, tiszta 
alak, melynek fejét a munka már negyven éves korában 
letarolta, szelíd arczát pedig a himlő félszemétől megfosz- 
totta, szólni kezdett: mindannyiszor ünnepies csend, feszült 
figyelem álla be a különben gyakran zajgó teremben; 
mindenki egyelőre tudta, hogy a szónoklat egy remekét 
fogja hallani, melyben művészi szépség és tisztasága erő és 
melegség, a gondolatok magasztossága és az érzelem ben- 
sősége versenyeznek egymással. De szükségtelen egyelőre 
jellemzeni szónoklatát, történelmünk folyamában különben 
is kellend idéznünk egynémely beszédéből némi töredékeket. 

A magános, elvonult, csak irodalmi munkásságnak 
szentelt életből 1829-ben őt is a cselekvényes élet zajába 
csalta ki azon eszmemozgalom, melyet Széchenyi a maga 
Hitelével előidézett. Szatmár megyében ekkor hivatalt 
vállalván, azontúl lelke lőn e megye köztanácskozásainak. 
Wesselényivel, ki e megyének tekintélye volt, szorosabb 
barátságot kötött, s vele, és a jogtörténetben nagy jártas- 
ságú, jeles politikai képzettségi! Nagy Károly főügyészszel 
együtt, főfő részt vett a rendszeres munkálatok átvizsgálá- 
sában. Azon dolgozat, mely abból a követek utasításául 
készült, s mely, az egész országban nagy hírre kapván, 
több megyének a teendő reformok iránti megállapodásában 
útmutatóul szolgált vala, az ő művészi tollából eredt. — 
Mily kedélyhangulattal jelent ő meg az országgyűlésen, 
élénken ábrázolja önmaga országgyűlési naplójában. E 
sorokban egész jelleme visszatükrözik a szép lelkű, gyer- 
mek kedélyű, szent akaratú, de tapasztalás nélküli férfiú- 
nak, „íme, úgymond, ez a Haza, mely gyermekségem 
álmaiba, mely ifjú és férfikorom érzelmeibe lángvonásokkal 
szövé szent képét; ez a Haza, melynek dicsőségeért meg- 
halni oly régi s szép gondolata vala lelkemnek, s melynek 

háromszáz évi sebeit szívem alatt ezerszer érzem meg- i ssa. 
újulni .... S te mit fogsz érette tenni, mit fogsz tenni 
most, midőn álmok helyett való pálya nyílik előtted? Lesz-e 
erőd létrehozni az ideákat, mik húsz év óta borongnak 
kebledben? Le^-e bátorságod szembeszállni minden aka- 
dálylyal? Fogsz-e tűrni rettentést, jéghidegséget, hálátlan- 
ságot és félreértést? . . . De fogsz- e ostromot is állani a 
kisértetek között? .... Fogsz-e szél és hab ellen küzdeni, 
ha minden elhagy , ha bűnnek mondatik, a mit angyalod 
kebled mélyén sugall, ha minden való és jó, minden szép 
és nagy legyőzetve stilyedez? Oh, jól érzem én mit és 
mennyit kellene tennem. Te pedig ott fenn, vagy itt benn, 
ki mind eddig tisztán megőrzéd e kebelt, adj segédet mind 
végiglen!" Es e segély nem hiányzott, e kebel tiszta ma- 
radt, megpróbáltatásaiban is, mind végiglen. — Ország- 
gyűlési jegyzővé választatván , a legszebb s legerélyesebb 
üzenetek s feliratok az ő tollából folytak. 

Miután a kormánypárt^ oly nagy erőködéssel, de mégis 
sikeretlenfil törekedek meggátolni Balogh János követté Balogh János, 
választatását, azt lehetne gondolni, hogy pártja benne a 
maga vezérét tisztelte. Az igénylet, a vágy erre talán nem 
is hiányzott Baloghban; de hiányzott az értelmi felsőség, a 
magasabb státusférfiúi képzettség. Ót különösen az 1823-diki 
események, melyekben híres atyja mellett némi részt már 
ő is vett, s legújabban főispánjának a követi választáskor 
ellene irányzott törekvése juttatták népszerűségre. De 
egyéniségében is több volt a felötlő, mintsem hogy a köz- 
figyelem őt ki ne emelte volna a nagy tömeg közöl. Külse- 
jére nézve legszebb férfia volt az országgyűlési közönség- 
nek; mi őt a nők előtt, kik közöl már többen buzgó figye- 
lemmel kisérték a közügyeket s jártak el a gyűlésekre, 
nem hagyhatá észrevétlenül. De a hallgatóság nagyobb ré- 
szének is, melyet különösen az országgyűlési ifjúság alko- 
tott, kedveneze volt ő, nem kevésbbé heves, korlátokat 
nem ismerő, szabad szónoklatai, mint általában gondolko- 

183Í. dásmódja s a gyűléseken kivűli magaviselete miatt. A nagy 

urak iránt ő mindig nagy büszkeséget tanúsított; míg a 
hasonlók iránt nyájasság, az iQúság iránt kedvkereső leeresz- 
kedés jellemzék magaviseletét. Társaságban nagy úrnál 
soha, még a személynöknél sem jelent meg. A demokratia 
s a republikanismus iránti hajlama, miben a végletekig 
ment, nem kevés negélylyel volt kevei've. Fiának már hét 
éves korában a következő katechismust tanítá be : „Ki volt 
az első ember? — Washington. Melyik a legjobb kormány- 
rendszer? — A köztársaság. Mi vagy te? — Demokrata.** 
Épen e negély ezctt szabadéi vűség , mely beszédeit is jel- 
lemzé, kapcsolatban virágos, folyékony előadásával, férfias 
szép hangjával, tette őt a karzatok kedvenczévé. Jellemé- 
ben mindazáltal hiányzott a valóság és szilárdság. A későbbi 
években szín változtatása s a kormányhivatalok', miket az 
erőn tiil feszített fényűzés okozta eladósodás miatt keresett, 
megfoszták őt minden népszerűségtől, melylyel még ezen 
országgyűlésen dicsekedhetett. 

B««tiiyödön. jjgy kéggbbi Országgyűlésen annak egy tágjáról ezt 

irta egy német költő:. 

„Láttalak, letkes oroszlán, s az isteni 
Szikrát látám, szemedből fényt löyellve, 
Dörgő szavad haliam, s látám emelve 
A szíveket körüled átmelengeni." 

És az alacsony, de izmos termetű, rövid nyakú, kerek, 
piros arczú, apró, de szikrázó szemű Beőthyre — mert 
róla Írattak e versek, illett is az oroszlánfő elnevezés, kivált 
midőn a kormány ellen, vagy a vallás tárgyában, a kath. 
főpapság ellen intézi vala éles, gúnynyal és keserű humor- 
ral teljes megtámadásait. Egyike a kor legnagyobb rög- 
tönző népszónokainak, mindig készen álla, megragadni a 
szőnyegen forgó kérdést, annak bármely phasisában. Elő- 
adásának rendkívüli tüze, beszédének gördlilékenysége s 
rögtönző ereje, szónoki képeinek, melyeket nagyszerű kör- 
rajzokba szokott foglalni, meglepő változatossága; a meg- 

ragadó, lélekemelő gondolatok mellett humorának csipős- 
sdge, gúnyjainak s élczeinek az ellent megsemmisítő élessége 
által, ezen országgyűlésen kétségkívül valamennyi társa 
közt legtöbb tapsot aratott, valamint legtöbbször terjesztett 
rettegést is a. kormány- és papi párt táborában, melynek ő, 
bár maga is katholikus, legélesebb ostorozója volt. 

E szónoki hatalom mellett, jelleme tiszta, szilárd, meg- 
vesztegethetlen. De bár a komoly helyzetekben sem mér- 
séklet, sem engedékenység nem hiányzott benne, a társal- 
gásban is örökké csipkedő, kihívó, gúnyos kedvcsap ongásai, 
causticus modora, ingerlékeny, zsémbes természete oly 
sajátságok valának, melyek pártvezérben ritkán vagy soha 
sem töretnek. Mi azonban leginkább gátolá őt a vezéri 
szerep elfoglalásában, abban rejlett, hogy kora iQúságát 
katonai pályán töltvén, a köztanúimányi rendszerünk fonák- 
ságából származott képzettséghiányt ideje nem volt kipótolni; 
az iQúság mulasztásait pedig ritkán lehet eléggé jóvátenni. 
A tanulmány s képzettség hiánya okozta, hogy a nagy nép- 
szónok nem volt egyszersjnind államférfiú. A mily erős 
volt az ellenzésben , a visszaélések megtámadásában , sőt 
még a reformkérdések átalános megvitatásában is: oly 
gyöngének láttuk őt, nem a felfogás, hanem az ismeret, 
tanulmány hiánya miatt, az alakításban; miért a reform- 
kérdéseknél szerepe az átalános vitákkal végződött. Poli- 
tikai neveltetését ő, miután a hadi életről lemondott, a 
megyei pályán nyerte ; nem csoda, hogy a státusférfiú benne 
a szónokot meg nem közelítette. „A kiváltságos nép tarto- 
mányi ősgyülései — mond szintoly szépen, mint helyesen, 
Beöthy politikai jellemrajzában Csengery Antal — aligha 
képeztek valaha státusférfiakat. S ily gytllések viszhangja 
volt a magyar parlament. Emelkedettebb hely nyit a szem- 
nek szélesebb látkört. S a magyar státusférfiak országos 
álláspontra is csak azért léptek, hogy ismételjék a megyei 
szószékek házi bölcseségét." 



1838. 



298 Harmadik könjr. Az elsfi reformi lépések. 

1832. A törvényhozó kar fiatalabb tagjai közöl, kik a többi- 

Beierédy ^knél erősebben magokra vonták a közfigyelmet, még csak 
István. Bezerédy Istvánt említjük, ki, mint ember, szónok és 
törvényhozó , egyike újabbkori történelmünk legkitűnőbb 
alakjainak. Az éles metszetű, de szelíd vonásai által vonzó 
arcz, a magas, széles homlokkal, korán kopasz fejjel, az 
ó-világi philosophok mellszobraira emlékeztet. Midőn tár- 
gyától elragadtatva szóla, — s ő a csekélyebb fontossá- 
guakról is. jobbára így szokott volt beszélni, mi egyik 
jellemző hibája szónoklatának, — arczát a belső tűz pirja 
borítá, szemeiben a meggyőződés lángja égett, s lelkének 
hevét minden vonásainak feszültsége hirdeté. 

A kedély szelídségére, tisztaságára, gy ermekdedségére 
nézve nagyon hasonlított Kölcseyhez; de szellemiránya 
lényegesen különbözött emezétől. Kölcseyben a haza és 
nemzetiség, Bezerédyben az emberiség, a philantrop huma- 
nismus eszméje kölcsönze szint s alakot a polgár és státus- 
férfiú jellemének, de a nélkül, hogy a hon és nemzetiség 
bajnoka is lenni megszűnt volna. A lelkesedés egész buz- 
galmával küzdött ő mindig a nemzetiség mellett is; épen e 
tárgyban tűnt fel az 1830-ki országgyűlésen kifogyhatat- 
lanul áradozó szónoklatával. A kedvencz tért mindazáltal, 
melyen szelíd lelke legörömestebb mozgott, lelkesedése ki- 
apadhatlan lángforrássá, szónoklata rohanó árrá lett, az 
alsóbb néposztályok socialis és politikai állapotának javí- 
tása, a népnevelés, a halálos büntetés eltörlése, a kor 
szellemével, az emberiség eszméjével egyező büntető eljárás 
megalapítása, s hasonló humánus kérdések nyitották meg 
neki. Társai őt, az örök igazság rettenthetetlen s azért a 
síkra szállni mindig kész bajnokát, tréfásan, de jellemzőleg, 
„örök igazságnak" nevezték el. Ezen országgyűlés alatt, 
mely a jobbágyok állapotával oly hosszan és sokat foglal- 
kodék, ő különösen elemében érzé magát, ki még az 1849-ki 
katasztrófa után is abban kereste s találta búsult lelkének 
vigasztalását, hogy a hajótörésben, mely nemzeti függet- 

lenséget, szabadságot , alkotmányt s minden ősi institutiót 
elnyelt vala, legalább egy mentetett meg: a jobbágyosztály- 
nak biztosított örökbirtok, polgári jog és szabadság, O volt 
első, ki jobbágyaival örökváltsági szerződést kötött; sőt még 
pusztai birtokának egy részét is megnépesítette; gyarma- 
tában selyemtenyésztést alapított s más keresetforrásokat is 
tetemes áldozatokkal (igyekezett nyitni a megtelepített la- 
kóknak. Községében a népnevelés emelése végett sem 
költséget, sem személyes fáradságot nem kiméit; ő volt 
egyike az elsőknek, kik kisdedóvó intézetet állítottak birto- 
kukban. És a hazában sem volt jótékony, közhasznú egylet, 
mely őt legbuzgóbb tagjai közé nem számította volna; és 
Ő ezekben nem csak pénzzel adózott, de hol kell vala, 
cselekedett is. 

Azonban, jobbára épen e nemes jellemsajátságokból 
eredtek benne ama gyöngeségek s árnyoldalak, melyek őt 
képzettségének sokoldalúsága, olvasottságának terjedelme, 
ismeretekbcni gazdagsága daczára is, teljesen alkalmatlanná 
tették a vezéri szerepre. Philantropismusa nem engedé őt 
eléggé határozottnak, higgadtnak, körültekintőnek lennie. 
Humanismusi hevében nemcsak azon hibába esett, hogy 
gyakran a kevésbbé fontos tárgyat is szintoly feszített buz- 
galommal pártolta, mintha azon függne a haza üdve, 
boldogsága; minek következtében a mindig tüzes rohamú 
szónoklatának sokkal kisebb lett hatása, mint ha azt csak 
a lelkesedésre valóban méltó tárgyaknál használta volna; e 
felett enthusiasmusa a kivihetőség határain is nem ritkán 
túl csapongott. Az elvet jobbára élére állítá, mit sem gon- 
dolva avval, ha csak egymaga áll e szélsőségen. Olvadozó, 
nemes elragadtatásaiban a létesítés módjaira, eszközeire 
nézve elég figyelmet s gyakorlati tapintatot ritkán tudott 
kifejteni. Az őszinte, tiszta lelkű, szent törekvésű philantrop 
mcgrontá benne a higgadt, körűitekintő államféríiút. 

Mind ezen jelesek közt, — nem annyira csillámló el- Páxmándy 
metehetségeiért, vagy elragadó ékesszólásáéi*t, mikkel nem 

^^^' birt, mint inkább jellemének hosszú politikai pályáján^ 
nehéz könílmények közt is megőrzött szeplőtlenségeért, bő 
tapasztaltságáért, ezen országgyűlés első felében kétségkívül 
Pázmándy Dénes komáromi követnek volt társai közt 
legnagyobb tekintélye. Ép itélő tehetsége, a köztigyekben 
jártassága, és higgadtsága az előkészítő értekezletekben 
neki szereztek legnagyobb befolyást. Szónoklatát, bár nem 
tartozott azok közé, melyek a hallgatókat az eszmék ma- 
gasztossága és csillogó fénye, vagy az érzelem mélysége és 
tüze által szokták elragadni, tömöttség, simaság, meggyőző 
erő, ktilönösen pedig azon higgadt nyugalom jellemzé, 
melybe soha sem vegyült szenvedély, mely még a csípős 
igazságokat is csak a meggyőződés szilárdítására látszék 
vele elmondatni. Egyébiránt, másod rendű capacitás, ha 
némely kérdésben ő adta is az irányt, elismert s állandó 
vezéri tekintélyre nem birt emelkedni. 

A többi másodrendű tehetségek közöl, kik magokat 
egy vagy más kérdésben tűntették ki, s kikről alkalmilag 
helyesebben fogunk megemlékezhetni, itt még csak egypárt 
említünk, „Egyike a leglelkesebbeknek s legegyenesebbek- 
nek — mond naplójában Kölcsey, — minden bizonynyal a 
baranyai követ, Siskovics. Józan fej és bátor szív, nem- 
csak szép, de váratlan tünemény a megyéből, mely máskor 
a . . . Kajdácsyt küldé képviselőül.** „Egyike — mond má- 
sutt, a legnyilvánosabb liberálisoknak ; s e miatt őt Wesse- 
lényi és Kölcsey megkülönböztetve szerették; Széchenyi is 
figyelmet fordíta reája. Ót a barsi Balogh egyiknek vállá 
azon három közöl, kiket az aristokratia előítéleteitől leg- 
tisztábbnak hitt: s hogy emlék okáért azt is említsem, őt 
az abaúji Komáromy, Baloghgal és Kölcseyvel, mint a szent 
aristokratismus dühös ellenét, egybekapcsolá.** i) De később, 
midőn sógora, Somsich, személynökségre emelkedett, Sisko- 
vicsban is nagy változást vettek észre társai. — „A pesti 



^) Kölcsey összes munkái, 2-(lik kiad. VII, III, 247. 

Dubraviczky — mond ugyanazon napló vivő — értei- 1?*?: 

mes, jó kedvű és ritka egyenességű férfiú; ki a maga ne- 
héz állásában, mint a nádor megyéjének alispánja és kö- 
vete, 8 mint az oppositió egyik nevezetes tagja, már két 
országgyűlésen köz bizodalomra érdemesült." *) — „A zalai 
Deák Antal csendes komolyságú, próbát állott charak- 
terű férfiú; épen az, ki a múlt országgyűlésen az udvartól 
önként ajánlott tanácsosi czimet el nem fogadá. Ez külön- 
ben a Verbőczy által kijegyzett natio embere (specificus 
magyar nemes) s a nagy néptömegre kedvező' pillantatot 
nem vetett. . . Arczában van valami Himfyhez hasonló, van 
valami a mi költó't sejdíttet." *■') 

Egy közönségesen elismert értelmi felsőbbséggnek s 
bevallott vezérnek hiánya az alsó tábla szabadelvű, ellen- 
zéki pártjában azon különös jelenetnek Ion okává, hogy 
Wesselényi Miklós, egyébiránt a fó'rendi ház tagja, s az 
ottani, még csak kevesekből álló, ellenzék vezére. Ion az 
^ országgyűlés első szakában az alsó házi ellenzéknek is tu- 
lajdonképeni zászlótartójává. A barátságos értekezésekből, 
melyekben a követi kar tekintélyesebb egyénéi vettek részt, 
ő vezette e párt politikáját mind addig, míg a következő 
évben Deák Ferencz, a lemondott Antal bátyjának helyébe, 
követűi választatván, meg nem jelent az országgyűlésen, s 
maga Wesselényi Erdélybe nem távozott. A nyilvános ülé- 
sekben addig nem is létezett szorosabb egység az ellenzék 
soraiban; s a tárgyak különfélesége szerint az említett jeles- 
beknek hol egyike hol másika viselé a vezéri szerepet. 

A kormánypártnak, mely azonban kevesebbségben a konndny- 
maradt, eleitől fogva nagyobb egységet adott a felülről 
működő hatalom akarata, melynek a királyi személynök s 
egyszersmind alsó táblai elnök volt fő orgánuma. E nagy 
fontosságú tisztséget jelenleg Mérey Sándor foglalta el. 



*) Kölcsey összes munkái, 2-dik kiad. VII, 162. 
«) U. 0. 82. 

1882. A kormányhivatalban is mindig szilárd^ hazafias érzelmeket 
ápoló; az alkotmánynak történelmi alapokon eszközlendő 
kifejlését őszintén óhajtó, s a kormányzat erélyét csak az 
alkotmány korlátai közt alkalmazni kivánó, magas mivelt- 
ségű Majláth György, ki nemcsak az 1830-ki, hanem a 
sokszor viharos, a vádak és panaszokban szintoly heves, 
mint követelésekben bátor 1825/7-ki országgyűlés nagyobb 
részének folyamában is vezérli vala, mint kir. személynök, 
a tanácskozásokat, a kabinet némely tagjai által mérsékel- 
tebbnek tartaték, mintsem a kormány igényei szerint hitték 
volna ó't eljárandónak ezen szervező országgyűlésen. Sedl- 
nitzky, a nagy befolyású rendőri miniszter, olyképen nyi- 
latkozék egy ízben egy társalgási körben, hogy Majláth a 
maga szerény, mérsékelt modora által elrontá a Karokat és 
Rendeket *). O tehát 1831-ben nov. 7-én államtanácsossá 
mozdittatván elő, a személynöki tisztség deczember 16-kán 
Mérey Sándorra ruháztatott. A választás, mint az eredmény 
bizonyitá, nem vala szerencsés. Mérey a követi kar által a 
titkos rendőrség magyarországi fejének tartatván, bizodal- 
mat, értelmi felsőbbség híjában pedig tekintélyt nem tudott 
magának kivívni, s hamar czélpontjáúl szolgált az ellenzék 
m egtámadásainak. 

A kormánypártnak jobbára az esztergami Andrássy, 
s a világos fejű, de, mint őt Kölcsey jellemzi, ^zápor be- 
szédű^ Császár, tomesi követ, továbbá a veszprémi R o- 
honczy, aszerémi Poszavecz, a turóczi JusthFerencz s a 
fehénnegyoi Szluha Imre voltak fő szónokai; a vezérsze- 
repetjátszó Andrássynak, a mosonyi Torkos Mihály volt 
tanácsadója. E párt most, bár számra nézve huzamos ideig 
gyöngébb, de a felülről kitűzött irányban egységesebb, s a 
főrendek által is támogatva, a szerte vonó s az ambitiók so- 
kaságában fegyelmet még nem tűrő ellenzéki többség felett 
egynémely kérdésben diadalt aratott. Az országgyűlés foly- 

tában e párton egy később megjelent, megnyerő külsejű ^^^*- 
fiatal követ vonta magára a köz figyelmet. Bár a kormány- 
párti szónokok különben ritkán dicsekedhettek az ellenzéki zsed^nyi 

^ Eduárd. 

többség s a hallgató közönség nagy részét alkotó országgyű- 
lési ifjúság figyelmével s jóakaratával, Zsedényi Eduárd 
azonban, — mert ő volt e fiatal követ, küldetve Szepes 
részéről, nagy ügyességű szónoklata által, mindjárt fellépte 
óta kivívta magának ugy társai, mint a közönség becsülé- 
sét. Beszédei, melyek nem mellékes érdekből, hanem meg- 
győződésből látszanak eredni, gazdag, mély elmét, a felfo- 
gásban szintúgy mint a helyes, találó válasz meglelésében 
nagy sebességet, genialis szellemet, a közügyekben, fiatal- 
sága daczára is, meglepő jártasságot és szép államférfiúi 
képzettséget tűntettek elő ; mikhez még művelt modort s 
lovagias jellemet kapcsolván, nem sokára oly tekintélyt ví- 
vott ki magának a törvényhozó karban, minővel még aligha 
dicsekedhetett kormánypárti követ. E kitűnő tulajdonságok 
őt már ezen országgyűlésen az alsó tábla conservativ töre- 
dékének vezérévé emelték. 

A rendek táblájának fő elemeiről szólván, — me- ^* **"■*«" 

gytUéal if- 

lyekhez még, mint tudjuk, a káptalanok képviselői, s a vá- jtiság. 
rosoknak, alább alkalmasabban kifejtendő okokból, egészen 
hatástalanokká lett követei tartoztak, — nem mellőzhetjük 
itt, mielőtt a tárgyalások elbeszélésébe fognánk, megemlí- 
teni az annak mintegy kiegészítő részévé lett országgyű- 
lési iQúságot, mely, bár különben csak hallgatói szerep 
volt kitűzve számára, e gyűlés óta folytonosan, s helytele- 
nül ugyan, de tagadhatlanúl jelentékeny befolyást gyakor- 
lott a tanácskozások menetére. A követek s kir. táblai bí- 
rák mindenike, sőt a püspökök és főnemesek közöl is szá- 
mosan, régi szokás szerint, több vagy kevesebb ifjat vittek 
fel Pozsonyba a magok kiséretében. A jelen országgyű- 
lésen ezeknek száma rendkívül megszaporodva, mintegy 
ezer ötszázra ment. Ezen, jobbára törvénytani folyamot 
végzett, s részben a királyi táblánál felesküdött (ugyneve- 

^®^?- _. zett juratus) iQak rendeltetése eredetileg abból állott, hogy 
a diétális tárgyalásokra vonatkozó irományokat főnökük 
száraára lemásolják; — mert bár ezen iratok ekként hiva- 
talosan lemásolva, ezrek kezén forogtak, s mind a kei-ü- 
leti, mind az országos ülésekben teljes nyilvánossággal tár- 
gyaltattak, a sajtó felett túlságos féltékenységgel örködó' 
kormány azokat kinyomatni még sem engedte. Régiebb 
időkben e munkát a követ mellé megyeileg rendelt egy, 
legfblebb két irnok végezte ; most azonban az igen meg- 
szaporodott irományok több kezet igényeltek. De ezen ki- 
vűl még más ok is indítá a megyéket, hogy ily, rendes nap- 
dijjal ellátott ifjakat oly nagy számmal küldjenek fel az 
országgyűlésre. A kormány, miként az 1830-ki országgyű- 
lés vázlatában említők, a rendek minden sürgetései daczára 
sem akarván a tárgyalásoknak országos nyilvánosságot en- 
gedni, egy országgyűlési hírlap kiadását, vagy a tárgyalá- 
sok kivonatának a már létező hírlapokba igtatását folyton 
ellenzé. A nyilvánosságnak ez annál tetemesb korlátozott- 
ságát vonta maga után, minthogy az elnémetesedett, már 
Mária Terézia alatt mintegy Bécs külvárosává lett Pozsony 
polgárai közöl kevesen értvén a magyar nyelvet, ország- 
gyűlési hallgató közönséget nem alkothattak ; s valóban nem 
is létezett az ezen iQak nélkül, ha csak kíváncsiságból 
vagy a közdolgok iránti érdekeltségből, időről időre szá- 
mosabb hazafiak nem vetődtek fel az ország belsejéből e 
határszéli városba. Egy részben tehát egy állandó hallgató 
közönség alkotásának a nyilvánosság tekintetéből elismert 
szüksége miatt; más részben pedig, hogy egy országgyűlési 
hírlap hiányában az ország ügyeiről magának különben 
kellő ismeretet nem szerezhető ifjú nemzedék a közügyek- 
ben okúihasson, s a jövőben reáváró törvényhozó pályára 
eleve s folytonosan készülhessen: egy-egy megye 15 — 20 
iQat is küldött fel követei kiséretében. Az iQak eddig szo- 
katlan nagy számban felküldésére ezek fölött még az is in- 
dított egynémely szabadelvű megyét, hogy általok, kik a 

nemzeti újjászületés vágyát kebleikben kivétel nélkül koruk ^^*- 
hevével ápolták, a közvéleménynek, a reformmozgalmak 
irányában némi lendítést adjon. 

És e szerepet valóban jól fogta fel s nagy buzga- 
lommal játszá ezen országgyűlésen a fiatalság. A gyűlé- 
sekre pontosan eljárván, a kérdéseket minden phasisaikban 
figyelemmel kiséró' állandó hallgatóságot alkota; mely kevés 
idő múlva nem csekély befolyást gyakorlott a törvényhozó 
testületre, s annak mintegy kiegészítő' részévé avatta ma- 
gát, majd taps- és éljen viharral, majd lezúgással nyilvá- 
nítván véleményét a követek különféle szellemű beszé- 
deire. A kerületi ülések tanácskozmányszerű fesztelensége, 
hol a hetenként változó elnökök a fegyelemmel nem sokat 
gondoltak, s azt fentartani tekintélyök is hiányzott, e hall- 
gató iQűságot lassanként egész hatalommá nevelte az or- 
szággyűlési teremben ; kivált miután magok a szabadelvű 
követek is nemcsak elnézték, sőt többen közölök szemláto- 
mást pártolák e biráló közönséget, mely az ó' irányukat 
oly erélyesen támogatja, tetszést nyilvánít az ellenzéki, 
gáncsot a conservativ párti beszédekre. E visszaélés, mely 
szerint az iQiiság néma, hallgató szerepe tényleges befo- 
lyású biráskodássá változott, a kerületi ülésekből átment az 
országosokba is, hol a személynök elnökölt. És hiába ügyek- 
vék ez annak, némely kormánypárti tagokkal elejét venni: 
maga gyűlölt egyéniség lévén, támaszra nem talált az el- 
lenzéki többségben, melynek egy része a tapsvihar által 
hiúságát kielégítve, hazafiúi fáradozásaiért magát jutalmazva 
érezvén, a zajos hallgatóság megrovását nem pártolta; más 
része, mely a követi kar Icgjelesb, legérdemesb tagjait fog- 
lalá magában, kisebb bajnak tekirité e visszaélést, mint a 
nyilvánosság teljes hiányát, s tűrni akará azt mind addig, 
míg a kormány az országgyűlést, köz kivánat szerint, a fő- 
városba, Budapestre, nem teszi át, s egy, a censurától ment 
országgyűlési hírlap kiadását meg nem engedi. 

Horváth M., 25 Jv Magyarország iOrt.-ből. 20 

1832. A nyilvánosság e hiányát ügyekezett is mindjárt az 

oreiággyü- első üldsckben megszűntetni a rendek táblája, mind az or- 
kerüieü szággyülésnek Budapestre áttételét, mind a hírlap kiadha- 
napió. tását sürgetni határozván a kormánynál. Mi a hírlapot illeti: 
annak eszközlése a követek nagy részének utasításul lévén 
adva, hogy a kormány részéről képezhető minden ürügy- 
nek eleje vétessék, kijelenté a ház: hogy 'e lapokban az 
országgyűlésről semmi egyéb ne közöltessék, mint a követi 
karból választandó censorok által átvizsgált napló, a kiadó 
tetszése szerint, egész terjedelemben, vagy kivonatban, de 
minden commentár nélkül. De mivel még e mérséklet mel- 
lett is tartani lehetett, nehogy a kormány, mint 1830-ban, 
válaszának elhalasztásával játsza ki a rendek oly méltányos 
kivánatát: végzéssé Ion, hogy addig is, míg egy nyomtatott 
hírlap akadályai elháríttathatnak, gondoskodni kell a nyil- 
vánosság igényeinek kielégítéséről. Azonban a tárgy feletti 
vitatkozásban a hány fej, annyi volt a vélemény. „Charak- 
teri vonásnak látszik e mostani országgyűlés emberein, — 
mond naplójában Kölcsey, hogy senki után nem hallgatnak, 
és semmit, a mi más által javasoltatik, nem pártfogolnak." 
Némelyek azt akarták , hogy Bertha Sándor — ki a múlt 
országgyűlés történetét kivonatban elkészíté, de munkáját 
a helytartótanács letartóztatá , folyamodást nyújtson a ren- 
dekhez, s kérése elfogadtatván, kezdjen a dologhoz, s vigye 
kéziratát nyomtatás alá; mi ha meg nem engedtetik, a 
rendek vegyék az ügyet pártfogásuk alá. Mások, eleve is 
látván, hogy ily módon nem lesz újsága az országgyűlés- 
nek, Wesselényi indítványa szerint, egy kőirási intézet meg- 
vételét s a nyomtatás azonnali megkezdését javasiák. Ha 
a kormánynak ez sem tetszenék, ám adjon ki ellene pa- 
rancsot. A tárgy ekként országgyűlés elébe fog kerülni ; s 
ez tusázzon felette a kormánynyal, de a nyomtatást idő- 
közben is folytattassa. A többségnek azonban, mely össze- 
ütközéstől félt, ez sem tetszék, s abban állapodott meg, 
hogy a kerületi ülések naplója kézirati másolatokban kül- 

dessék a megyékbe, s e naplót Kölcsey szerkeszsze. Majd, __J??!: 
midőn ez azt el nem vállalta, egy tanácskozmány az ajánl- 
kozó Kossuth Lajos ügyvédre, valamely távollevő főrendű 
követére s Orosz József iróra bízta a két gyorsíró segé- 
lyével végzendő szerkesztést, melyért aláirás utján gyűj- 
tendő dijat húznának. De most meg a költség kérdése vált 
akadálylyá, melyet végre Kossuth avval hárított el, hogy a 
rendek engedőiméből addig is, míg egy nyomtatott hírlap 
létrejöhet, előfizetés utján írott „Országgyűlési tudósí- 
tásokat^ indított meg. 

Ez volt első országos fellépte ezen, szegény nemes 
családból származott, s pályát magának ön szellemereje ál- 
tal nyitott férfiúnak, ki utóbb átalakulásunk történelmében 
mind több és több tért foglalván el, a nemzeti mozgalom 
élére emelkedett. A rendkívüli férfiú egyéniségét, ki nem- 
zetünk sorsára oly végzetteljes befolyást gyakorolt, szel- 
lemi 8 erkölcsi tulajdonságait, elveit s jellemét, történel- 
münk azon szakában, melyben az leginkább tőle vette irá- 
nyát, jobb alkalmunk lesz ábrázolni. Most csak azt jegyez- 
zük meg, hogy az „Országgyűlési tudósítások", melyeket 
miután használni kezdett kőirdáját a kormány lefoglaltatta, 
egy sereg ifjú tollába mondva szerkesztett, ügyesebb ke- 
zekbe nem kerülhettek volna. A nálunk eddigelé még szo- 
katlan élénkségü irályban, szikrázó szellemmel s elragadó 
ékesszólással kiállított lap, a radikál reformiránynak, azt 
terjesztve, szilárdítva, nagy lendületet adott.* A lap, mely- 
ből hetenként két szám jelent meg, egyedül a törvényho- 
zás előtt fenforgott tárgyakra terjedt ki ugyan; de a szer- 
kesztő genialis szelleme a legszárazabb tárgy iránt is tudott 
érdekeltséget ébreszteni. 0, bár a jegyekkel kezelt gyors- 
írást nem értette, futólag tett jegyzetei segélyével mégis 
minden szónok beszédének tartalmát bámulatík hűséggel, 
később még az egyes szónokok sajátságos formáit is meg- 
tartva, csakhogy többnyire jobb összefüggésben, csillogóbb 

irályban adta vissza; s oly erős és kedvező világításban 

20* 

1832. fejtegeté a szabadelvű szónokok érveit, okoskodásait, hogy 
tömött, hangzatos, nuinerosus nyelvezete alatt minden be- 
szédkivonatnak sokkai nagyobb hatása lett, mint a tényleg 
elmondott beszédnek. Előfizetőinek száma, mivel a költséges 
kiállitású lapnak nagy volt az ára, alig ment ugyan száz- 
nál többre ; de ezen előfizetők sorában állott minden megye, 
a legtöbb királyi város és kaszinói egylet; minél fogva a 
kevés példány ezrek kezén forgott. 

Es a tapasztalás bizonyítá, hogy e gondoskodás a nyil- 
vánosság szokott eszközének, a szabad sajtónak, pótlásában 
nem volt fölösleges: a nélkül még most sem jutott volna 
az ország a törvényhozási tárgyalások bővebb tudomására. 
Egy részről a főrendek háza, melynek nagy többsége majd- 
nem minden kérdésben a kormánytól vette irányát, számos 
üzenetváltások után sem egyezett meg egy censurától ment 
hírlap nyomtatásában, s a tárgyat az illető rendszeres mun- 
kálatra kivánta halasztani. Más részről még magok a ren- 
dek sem voltak eléggé megérve arra, hogy a sajtó szabad- 
ságát eltiírni képesek lettek volna. Nagy Pál már a de- 
cember 2G-kán e tárgy felett folyt vitatkozásokban kimondá 
véleményét, hogy oly szabad újság, minőt némely rendek 
kivannak, egészen szabad s nem aristokratiai országba való; 
s hozzá tehette volna, hogy nem oly országba való, hol a 
törvényhozók magok sem tudják tűrni a nyilvánosságot. 
Történt, hogy a két magyar pesti hírlap, Helmeczy ez év- 
ben megindult Jelenkora és Kulcsár Hazai tudósítá- 
sai, a múlt napi tárgyalásokról a hírlap és napló felett, 
bővebb kivonatot hoztak; és mindamellett, hogy ezt a saj- 
tószabadság vitatását sejtő kormány, hihetőleg csak taktiká- 

1838. ^^^ engedte meg; mindamellett, hogy január 10-én a sajtó 
szabadságáról szépnél szebb beszédek hangzottak volt; 
mindamellett, hogy midőn Mérey személynök, ki azokra 
válaszolva, egyebek közt azt találá mondani, hogy a könyv- 
vizsgálat, censura, a fejedelem jogai közé tartozik, egyik 
követ a másik után felugrálva, tagadta e jogot, bitorlásnak 

nevezte a gyakorlatot; s oly kíméletlenül megrángatták az i8S3. 
elnököt, hogy a követek e napot a kormány ellenében 
nyert csatának nézték : mégis a legérzékenyebb kifogások és 
gáncsok tétettek a pesti lapok ellen. A beregi követek pedig 
épen a nádorhoz mentek panaszt tenni az újságok ellen, 
melyek, mint álliták, hibás kivonatot közlének beszédeikből. 
A nádor kapott az alkalmon, s azonnal meghagyatá a pesti 
lapoknak, hogy ezentúl egyebet ne közölhessenek az or- 
szággyűlésről, mint a mi a pozsonyi latin és német lapok- 
ban 8 a bécsi újságokban lesz közölve. ^Esküszöm néktek 
— mond naplójában, erre vonatkozva, Kölcsey, — nem 
mindig van annak igaza, ki elnyomatásról panaszkodik. 
Temérdek esetben maga a panaszló okozza a bajt; s jól 
esik neki, ha mást vádolhat . . . Mondogatjuk a sajtószabad- 
ságot; de hogy sem nem értjük, sem nem érezzük, bizony- 
ság a felhevülés, mely ly el a pesti újságokat vevŐk . . . Nem 
uraim, még mi a sajtószabadságra meg nem értünk.** 

Miután az országgyűlés december 20-án a szokott ^j"^*^^' 
ünnepélyességgel Ferencz király által személyesen megnyit- 
tatott, 8 a királyi előadások átnyujtattak: az első nevezetes 
tanácskozásokat a már emiitett szabad hírlap és napló ki- 
adására vonatkozó vitákon kivűl, a kir. előadásokra intéz- 
tetni szokott válaszfelirat idézte elő. Erre nézve két kö- 
rülmény forgott fenn, melyekből oly nagy nehézségek fej- 
lődtek ki, hogy csaknem viharossá vált a gytllés kezdete, 
s csak hetekig tartott heves viták után tudott a két tábla 
megegyezni a felirat elküldésében. 

A kormány s vele együtt a főrendek már több or- 
szággyűléseken ügyekeztek azon elvet keresztülvinni, hogy 
a törvényhozó test első tanácskozási tárgyakúl a királyi 
előadásokat köteles fölvenni, s igy a trónbeszédre adandó 
válaszfeliratnak is csak azokra kell szorítkoznia. A rendek 
ellenben, nehogy ezen elv megalapítása által kezdeménye- 
zési jogukon csorba ejtessék, egyéb tárgyakat is, — job- 
bára a fontosabb, úgynevezett előleges sérelmeket — ügye- 

1888. keztek felterjeszteni első feliratukban. Tették ezt kivált 
azért, nehogy a kir. előadások tárgyalása után, az ország- 
gyűlés, mint több ízben történt, gyorsan bevégeztetvén, a 
sérelmek orvosolatlanűl maradjanak. Most is úgy akarák 
tehát a rendek, hogy a válaszfeliratban oly tárgyak is ter- 
jesztessenek a király elébe, melyek az ő kezdeményezésök- 
ből eredtek. E tárgyak jelenleg a következők voltak: az 
1825-ki országgyűlésen megállapított s még nem orvosolt 
előleges sérelmek, melyeknek összeszedésére azonnal bizott- 
mány is neveztetett; és a magyar nyelvnek a főrendek 
táblájánál s az udvari kanezellárián is divatba hozatala; — 
B végzéssé lőn, hogy ezek az előadásokkal egyszerre vétes- 
senek tárgyalás alá. Ezeken kivűi némelyek még a magyar 
katonaságnak az osztráktól elválasztását, az országgytűés- 
nek a törvényesen meghatározott időn túl történt elhalasz- 
tását, s az adónak 1831-ki october 2-ka óta törvénytelen 
beszedését; a lengyel nemzet felsegéllését; s a jelen ország- 
gyűlésnek Pestre áttételét is beigtatni kívánták volna e 
feliratba, A többség mindazáltal e tárgyakat külön határozta 
felterjesztő tni. 

A második körülmény a kir, előadásokban kitűzött 
munkálati sorozatra vonatkozott. A kormány azt kívánta, 
hogy a törvényhozó kar a rendszeres munkálatok közöl az 
úrbért fogja minden egyebek előtt tárgyalásba. Ezt ugyan 
a cholera alkalmával történt népzavargás eléggé indokolá; 
a rendek mindazáltal, küldőiktől is úgy lévén utasítva, a 
kereskedelmi munkálatot határozták legelőbb felvenni. Az 
ipar és kereskedelem természets:terű kifejlését, — kapcso- 
latban némely más hiányokkal és mostoha körűiményekkel, 
annyira megakasztotta a még Mária Terézia -s II. József 
korából származó s azóta lényegileg változatlaniil fenálló 
gyarmati vámrendszer, hogy, miként történni szokott min- 
denütt, hol az előrehaladó szomszédok mellett az ipar s 
forgalom statíonarius állapotban teng: úgy nálunk is mind 
több jelek oda mutattak, hogy az ország a közeiszegénye- 

dés Örvénye felé sodortatik. E pangás megszűntetését két- isss. 
ségkivűi csak többféle javítások eszközölhették, melyek 
csak egy részben vágtak a kereskedelmi politikába; más 
részben a polgári törvénykezés, a nevelési rendszer, a köz- 
munkák 8 egyéb társadalmi viszonyok körébe tartozván. 
De minthogy ezen anyagi érdekek lendületére mindenki a 
vámrendszer javításától várt legtöbbet, mit egyedül a kor- 
mány jóakarata eszközölhetett; az pedig már többszöri 
tapasztalásból tudatott, hogy engedményeket e hagyományos 
rendszerben vajmi nehéz leend tőle nyerni: nem letet cso- 
dálni, hogy az ország oly fontosságot látott a kereskedelmi 
munkálat elsőbbségében. 

De ehhez még némi más indokok is járulának, részint 
a kiváltságosak önzéséből, részint a haladni vágyók párt- 
taktikájából származók. 

Bár a reformeszmék már szép terjedést nyertek vala: 
találtattak mégis a nemességben sokan, kik azoktól, mivel 
vagy kiváltságaikat fenyegették, vagy tőlök áldozatokat lát- 
szanak igényelni, egyátaljában idegenkedének. Közönséges 
lévén pedig a meggyőződés, hogy az úrbéri szabályzatot 
ilyféle , habár talán csak pillanatnyi s inkább színes mint 
valóságos, áldozatok nélkül életbe léptetni nem lehet: a 
nemesség egy nagy osztálya, mielőtt ezen áldozatokra ma- 
gát elszánná, nehogy utóbb kárpótlás nélkül maradjon, a 
kormánytól várt engedményeket, általa kívánta elmozdíttatni 
a közvagyonosodás akadályait. 

De még a reform szabadelvű pártolói közöl is többen, 
kik egyébiránt más körülmények közt magok is az úrbér- 
nek óhajtottak volna adni elsőséget, taktikából most mégis 
a kereskedelmi tárgyat kivánták mindenek előtt felvétetni. 
Ismervén ugyanis a nemesség nagy részének kiváltságai- 
hoz még konokul ragaszkodó önzését: nehogy a reformokra 
való hajlam terjedése megakadjon, nem örömest kezdték 
volna az újításokat oly tárgygyal, melyről a nemesség, ha 
hibásan is, azt hivé, hogy áldozatába kerűlend. E fogást 

pedig annál szükségesebbnek iáták^ minthogy akként valá- 
nak meggyőződve, bogy a kormány is, részben legalább, 
hasonló taktikából, épen a reformvágy megtompitása végett 
sürgeti az úrbér elsőségét. Eleve is fel lehetett tenni, hogy 
a rendek többsége a reformot demokratiai irányban kivánja 
megindítani; mitől a kormány, mint a tapasztalás bizonyitá, 
felette óvakodék. Ugy hitték tehát e szabadelvű reform- 
barátok, hogy a kormány az úrbér előretolása által nem 
mást czéloz, mint hogy a főrendeket, kikről bizonyos vala, 
hogy a tervezett úrbéri javításokat nagy részben ellenzeni 
fogják, általában az egész radikál reformterv meggátlására 
szorosabban magához kösse. Azt hitték, összeütközést akar 
előidézni a radikál reformpárt és a kiváltságait feláldozni 
nem akaró aristokratia közt, hogy ez a reformpárttal ví- 
vandó kíizdelmeiben benne, a kormányban, keresse táma- 
szát s érdekénél fogva szövetségesévé szegődjék. A tárgya- 
lási sor kérdése e szerint nagyobb horderejű vala, mint tán 
első tekintetre látszik: a radikál reform sükerűltét vagy 
megbuktat foglalá magában. És ezen indokok birták azon 
végzésre a rendeket, hogy a kereskedelmi tárgy minden 
más előtt vétessék tanácskozásba, s egyszersmind a kor- . 
mány megkéressék, küldene ki az osztrák tartományok 
részéről egy bizottmányt, mely ly el a vámkérdés felett érte- 
kezhessenek. 

Azonban, míg e szerint a többség részint önzésből, 
részint taktikából a kereskedelemnek adott elsőséget: mások 
az úrbér elsősége mellett harczoló okokat láták fontosab- 
baknak. A cholera idejében fellázadt nép dühe senkit sem 
hagyott kétségben hogy, bár eddigelé leginkább a kormány 
halászta mind későbbre az 1791-ki úrbéri munkálat felvé- 
telét: a nép mégis közvetlen urai, a nemesek ellen visel- 
tetik, legalább némely vidéken, gyűlölettel; a kormányt 
ellenben pártfogójának tekinti. Mondák ugyan némelyek, 
hogy az 1831-ki népzendülést csak az orosz kormány tit- 
kos izgatásai idézték elő, mely a Lengyelország iránt rokon- 

szenvet tanúsító bécsi kormányt itthon ügyekezett elfog- _ J*??i 
lalni. De bár ezt igazolni látszott az, hogy a zavargás 
egyedül szláv népiségíí községekben s a lengyel határok 
szomszédságában tört ki: nem lehetett mégis tagadni, hogy 
a zendülés magva azon elfojtott gyűlöletben rejlett, mely- 
lyel a parasztok uraik iránt viseltettek, kik közöl e vidéken 
többen zsarnokiabb módon is bántak jobbágyaikkal. Tény 
lévén pedig a jobbágy osztály idegensége az urak iránt, 
mellőzhetlennek látszék, amazt mennél elébb kiengesztelni 
8 kiábrándítani azon veszélyessé válható tévhitből, hogy az 
urak iránta ellenséges indulattal viseltetnek. E fölött, majd- 
nem bizonyosnak látszék, hogy a kormány, mely az úrbéri 
tárgynak, különben bármily indokoknál fogva, elsőséget 
adván, színleg szabadelvűbb téren áll vala, mint a vám- 
rendszer reformját sürgetők, ép ezen okból nem fog engedni. 
Már is emelkedtek olyféle gáncsok ama határozat alkotói 
ellen, mintha azt igyekeznének kivinni, hogy minden zavarba 
hozatván, az országgyűlés végzet nélkül oszoljék el. Január 
15-kén maga a nádor is figyelmezteté erre Prónayt. ^Az 
urak közöl, mond, egy nagy rész minden dolgot akadályoz- 
tatni akar. Olvassa ön az 17G4-diki országgyűlés irományait: 
nem azt cselekszik-e most is, a mit akkor tettének (az úr- 
bér tárgyában)? Vigyázzatok uraim! Minthogy a 64-ki 
diéta tenni nem akart, a kormány tett önkényesen. Most 
sem akartok? Nem fog-e a kormány egész Európa színe 
előtt megigazulni, ha ismét önkényre hajlik?" — írja nap- 
lójában Kölcsey. 

Ez végre döntött mind az önző kiváltságosak, mind a 
taktikából cselekvő szabadelvűek részén; Wesselényi, Nagy 
Pál, Pázmándy s más pártvezérek erőfeszítése következté- 
ben, az elébbi határozat, egy országos ülésben, pár szó- 
többséggel, oly módosítást nyert: hogy a kir. előadás szerint 
az úrbéri munkálat vétessék legelőbb tanácskozásba; úgy 
mindazáltal, hogy azt mindjárt a kereskedelmi s biztossági 
tárgy kövesse, s mind a három munkálatból készülendő 

^883. törvényjavaslatok egybekapcsolva fjiinctim), egyszerre ter- 
jesztessenek a király elejébe. A főrendek mindazáltal egy- 
átaljában nem akartak megegyezni, hogy a válaszfelirat ily 
értelemben küldessék ő felségéhez , s egyszerííen elfogad- 
tatni kívánták valamennyi munkálatokra nézve a kir. elő- 
adásban kitűzött sorozatot. Széchenyi István, ki felette ká- 
rosnak látá azt a reformügy tekintetében, ha a kormány 
ily mellékes kérdésben kifejtett heves ellenzés által elked- 
vetlem'ttetik : a kir. előadásokra nézve maga is az udvar 
pártjához állott, és a független regalisták nagyobb részét 
is magához csatlá. A tanácskozmányon szinte jelen volt 
Wesselényi, azonban felette zokon vette az eseményt, s ke- 
serű szemrehányásokat tőn társainak, ^hogy a karokat el- 
hagyják, hogy keskeny kört vonnak magok körűi, hogy 
oligarchiái elveket követnek. S ti, szóla, viadalra szálltok a 
karokkal? Levetettétek a keztyűt; jó! én veszem fel. De, 
oligarchák, emlékben tartsátok e délutáni órát, s emlékben 
tartsatok engemet, ha majd kényszerítve lépéseitektől, a 
számosabb nemesség az adózó népet kapcsolja magához, s 
javaitok nagy kiterjedésén avval együtt osztozik!" E szó- 
noki merény komoly eszméletet szült, mint Kölcsey tudósít, 
a főrendekben. Több üzenetváltások után végre csakugyan 
elfogadták a rendek véleményét, hogy az úrbér után a ke- 
reskedelmi és biztossági tárgyak vétessenek fel; ezek vi- 
szont felhagytak annak sürgetésével, hogy a három tárgy 
egybekötve terjesztessék a trón elébe. így aztán valahára 
a válaszfeliratót is útnak lehetett Bécs felé ereszteni. 
A magjar E közbcíi azou végzésökct is átküldték volt a rendek 

a felső táblához, mely szerint kivánták, hogy üzeneteiket 
hozzájok a főrendek is magyarul intézzék ; a trónhoz pedig 
felirat küldessék, annak megegyezését szorgalmazó, hogy 
ezentúl a feliratok és törvények is magyarul szerkesztesse- 
nek. Az első pont ellen semmi kifogást nem tettek a fő- 
rendek; a másodikat azonban, — bár Wfesselényi „erős 
hanggal, erős szavakat dörgött ki", elszámlálván a bűnlaj- 

stroraot, mely a nyelvügyre nézve a mágnások lelkét ter- isss. 
heli; bár Széchenyi is egy egész óráig ktizde ellenök, csí- 
pős élczeinek egész záporát öntvén ki reájok ; bár szólottak 
többen is erélyesen a nemzet elidegeníthetlen joga mellett; 
mind hasztalan : — a másodikat a fó'rendek többsége visz- 
szavetette, avval indokolván nemzetellenes végzését, hogy 
e tárgy az országgyűlés szervezetét illető' rendszeres mun- 
kálathoz tartozik. Mondják, e napokban, a határozat kelte 
előtt, gróf Cziráky országbiró, sírva panaszkodott volna a 
maga asztalához hívott vendégeinek, hogy a magyar nyelv 
visszaállításával a maga természetes jogaiba, vége a magyar 
alkotmánynak. „Ég és csillagok ! — kiált fel erre Kölcsey, 
— attól félsz-e jámbor gróf, hogy a szent nyelv elvesz- 
vén, a Zendavcsztát más is megértheti, s oda lesz a ti 
b ram i n-bölcseségtek !" 

A főrendek üzenete keserűséggel tölte az alsó ház 
tagjainak kebleit, mely heves beszédekben tört ki. Az üze- 
net gyönge, mondhatni, álérvei a legdiadalmasabb okok sú- 
lyával zúzattak össze; magok a főrendek többektől kimél- 
letlenűl rovattak meg a legszentebb nemzeti jog érvényé- 
nek gátolása miatt. „Ha a római tanács és nép a maga 
hatalmának főpontján még most is állana; — monda szép 
beszédében egyebek közt Kölcsey, — ha mi ezen római nép- 
nek egy meghódított tartomány ócskája volnánk; s úgy mint 
alattvalók folyamodnánk hozzájok, hogy szabadulhassunk 
meg nyelvöktől, és ők adták volna nekünk ezen választ: 
azt t. RR. meg tudnám fogni ; de mikor magyar nemzetnek 
kívánságára, magyar főrendek adnak ilyen választ, azt meg- 
fogni nem tudom. Miért nem akarnak a mi kérésünkre ha- 
jolni? Azt mondják, nyolcz század óta van összekötve a 
nemzettel a római nyelv . . . Rendes dolog! En ezen oldal- 
ról más érdeket nem ismerek, mint azt, mely abból foly, 
hogy mi magyarok és független, önállású nemzet vagyunk, 
legalább akarunk lenni. Ezen érdekből természetesen kö- 
vetkezik, hogy mi a magunk tulajdon nyelvével élni ki- 

i«33 . vánjunk . . . Azt mondják a főrendek, lassan kell haladni; 
erőszakolni nem kell ezen lépést. De hát i;iem elég lassú- 
ság-e 43 év óta küzdenünk a nyelvért, és még most sem 
lennünk ott, hol lennünk kellene s hol lenni akarnánk?... 
A főrendek a lassúság ideáját talán századokhoz kötik?... 
A főrendek azt mondják: annyi sok száz évek óta lévén a 
latin nyelv virágzásban, anyai nyelvünknek elsőbbségét és 
hathatóságát nem veszedehneztette. Ugyan t. RR. mit vél- 
jek egy ilyen, a nyilvános tapasztalással, az egész nemzet 
köztudományával ellenkező állításról? Nevezhetjük-e nyel- 
vünket diplomatikai nyelvnek? . . . S minden egyéb tekin- 
tetben nem vesztett-e nyelvünk? Mert ime, bár belső tulaj- 
donainál fogva Európa leghíresebb nyelvei mellett sem vo- 
nulna szégyennel vissza, mégis hátra kellett maradnia. S e 
miatt hol áll a mi egész tudományi tehetségünk, a mi egész 
literatúránk? Nem hozom fel a németet, francziát vagy an- 
golt; de maga a dán és svéd parányi literatura is nem sok- 
kal elébb van-e a miénknél? És miért? Azért, mert járomba 
vetették nyelvünket ; mert eltapodták, mert csúfot csináltak 
azon szerencsétlenekből, kik hazafiságtól vezéreltetvén, ezen 
nyelv kimívelésére adták magokat. En tudom, én igen is 
jól tudom t. RR. ; húsz év óta futom az irói pályát, és szen- 
vedtem nem csak megvettetést, hátratételt, szegénységet, 
sőt tUdöztetést is, mivel a nyelvet becsülni, mivel néhány 
társaimmal annak kiművelését czélba venni bátor valék. Es 
még sincsen itt az idő, hogy nyelvünket felszabadítsuk? 
Mégis a rendszeres munkák sorára utasíttatunk? . . . 

„De kívánják a főrendek, hogy a fejedelem s a társ- 
országok jogait tekintetbe vegyük. A fejedelmet illetőleg: 
mikor vétettünk a nyelvügyre nézve a fejedelmi jogok el- 
len? Nem mindig felirás utján járultunk-e a trónhoz? . . . 
íme most is készek vagyunk alkudni a jogért, mit külön- 
ben a természet ad, miben minket hátráltatni annyi, mint 
természeti jogainkon gázolni . . . Soha senki el nem fogja 
velem hitetni, hogy azon okok, melyeket a főrendek elő- 

hoznak; meggyőződésből , szívből származtak volna. Nem isas. 
kivannak egyebet, mint a latin nyelvből oly szent nyelvet 
csinálni, mely őket a sokaságtól elkulönözze. Vagy talán a 
demokratiától félnek, ha az anyai nyelv felemeltetik? Török 
és orosz szomszédainknál soha sem divatozott a latin nyelv : 
hol van ezért nagyobb despotismusnak ostora, mint őnálok? 
^Nem csodálnám t. RR. , ha nemesség és adózó nép 
közt forogna a kérdés; ha a főtáblánál az egész nemesség 
illne, itt pedig az adózó nép képviselői fognának helyet... 
Most nemesség és nemesség közt, még pedig egy részről 
500, más részről 700,000 nemesség közt van kérdés . . . E 
két felé ülő nemesség egyetlenegy országgyűlési test. Egyet- 
lenegy testnél csak egy többség gondolható: a 700,000 
kétszer jelentette ki magát; s kérdem: mi joga van az 
500-nak oly kemény ellenmondást csinálni? En polgári al- 
kotmányunkban csak egy vétót ismerek, s ez a koronához 
van kötve. 

„S kik ezek a főrendek? Nem azok-e, kik az ország- 
nak legtöbb javaival élnek? Nem azok-c, kik a helyeken 
ülnek, hol Zrínyi, a bajnok és koszorús iró, hol Pázmány 
Péter és Liszti ragyogtanak? Kik a sorokon gyülekeznek, 
miket egykor Koháry és Amadé, Orczy és Ráday, s nem 
régen Széchenyi és Festetics György ékesítettek? Nem 
méltán kivánhatnók-e, hogy ne szegezzék magokat az ellen, 
a miért az őket megelőzött nagyok élni és halni dicsőség- 
nek tartották? S mit tegyünk? Újra írjunk? Okokat okokra 
halmozzunk ? De mit használnak minden mi okaink azok- 
nak, kik füleiket és szíveiket előttünk már kétszer bezár- 
ták? Kik a természet és hazafiság szózatát már kétszer 
visszavetették. Ha a szent korona iránti tisztelet nem tar- 
tóztatna, azt javaslanám, hagyjunk fel a küzdéssel, és ter- 
jeszszük egyenesen a felség elébe folyamodásunkat. Mert 
rendes dolog az, ha valaki elválasztó fallá teszi magát tró- 
nus és nemzet közt, hogy ez a maga fejedelméhez, szíve 
kivánsága szerint, ne járulhasson. Ha pedig még egyszer 



318 Harmadik küuyv. Az olső reíurmi lépét>ek. 

1833. csakugyan iriink, jelentsük ki azon tántoríthatatlan elhatá- 
rozásunkat, hogy előbbi üzenetünktől semrai esetre el nera 
állunk; hogy, ha helybenhagyást ezúttal nem találunk, mi 
a fejedelemhez vivő utat magunk is meg fogjuk keresni. 
Az elkeserített hazafiság érzelmei nagy jogokat adnak, csak 
erős kebelben lángoljanak ... En , ki egyike vagyok a 
leggyengébbeknek, nyilván s egyenesen kimondom: előbb 
fog e kebel megrepedni, mintsem a nemzeti nyelvre nézve 
tett kivánságtój egy pillantásig is elállják." 

A rendek táblája tehát még egy üzenetet írt át a fő- 
rendekhez. A jegyző, ki azt szerkeszté, szinte Kölcsey volt. 
„Lelkem fájdalmában írtam meg azt, — mondja önmaga, 
keményen és keserűn. A sötétség és rettegés fiainak sze- 
mei kápráztak; szíveik dobogásba jöttek, s igyekeztek az 
irományt minden erejéből kivetkeztetni." Az üzenet azon- 
ban, némi kevés kihagyással megmaradt. Mind a beszéd 
mind az üzenet rendkívüli hatást tett a főrendeknél. „Amab- 
ban az 500 és 700,000 nemesről mondott szavak szemet 
szúrtak. Cziráky az országos ülésben, úgy Eötvös alkan- 
czellár Bécsben, fájdalommal hozta fel." Az üzenet ama ki- 
fejezése: „gátot emelni király és nemzet közt", szinte nem 
esett jól a főtáblának; a nádor maga nyilván kimondá, 
hogy az nekik fáj, s hogy ők gát lenni nem akartak. „Aka- 
rom, hogy fáj nekik! jegyzé meg erre Kölcsey. Miért sze- 
gezték magokat a legszentebb ellen, a mit a haza birhat?" 
A fájdalomnak azonban üdves hatása lett: a főrendek nem 
ellenzék tovább, hogy a király, a feliratok s törvények ma- 
gyar szerkesztésének helybenhagyása . végett megkéressék. 

Mialatt a tárgyalások sorozata felett az említett módon 
folynak vala a viták; majd, azok végeztével, az 1827-ki 
országos bizottmány úrbéri munkálata ténylegesen vizsgálat 
alá vétetett: a hosszan tartó munka folyama alatt, a nem- 
zeti nyelv kérdésén kivűl, időnként s mintegy mellékesen, 
még más fontos kérdések is forogtak a törvényhozás zöld 
asztalán s küldettek fel helybenhagyás végett a királyhoz. 

E tárgyak közöl bárom, a vallást, a lengyeleket s az er- isss. 
délyi részeket illető, különösebben igényli figyelmünket. 

A külön vallások egymás iránti viszonyainak kérdése, Vaiiási tárgy. 
mely néhány év óta más európai államok törvényhozásait 
is élénken foglalkodtatá , már a múlt országgyűlésen meg- 
pendittetett; de mivel akkor az országgyűlés vége már kü- 
szöbön álla, annak bővebb tárgyalása ezen gyűlésre ha- 
lasztatott; miért is arra nézve több követ hozott magával 
utasítást. A helvét és ágostai hitvallások hívei régóta pa- 
naszkodának, hogy a bécsi és linczi békekötések s az 
1791-ki 26-dik törv.-czikkely által biztosított szabad vallás- 
gyakorlati jogaik a kath. papság által többfélekép sértetnek 
8 csorbíttatnak. Az említett törvény egyebek közt rendeli, 
hogy a vegyes házasságoknál, ha a férj róm.-kath. vallású, 
minden gyermekei azon felekezet tanaiban neveltessenek ; 
ha pedig az apa protestáns, leánygyermekei anyjok vallását 
kövessék; továbbá, hogy a róm.-kath. vallásból másba térni 
szándékozók, nehogy az áttérés tudatlanságból eredjen, 
elébb hat héti oktatás alá vettessenek, de annak letelte után 
az áttérésben semmi módon ne gátoltassanak. A panasz az 
első pontra nézve abból álla, hogy a kath. papság, támasz- 
kodva a helytartótanácsnak egy, még 1792-ben kelt, tör- 
vénytelen rendeletére, a vegyes házasságok kötése alkal- 
mával, a protestáns vallású férjtől kötelezvényt, — úgyne- 
vezett re versalist — követel, hogy figy érmekéit is a kath. 
vallásban fogja neveltetni. A panasz másik pontja szerint, 
az áttérni kivánók, hat héti oktatás helyett, különféle fogá- 
sokkal évekig is gátoltattak szándékuk végrehajtásában. Ha 
ugyanis a magát e végett jelentő egyén szándékától a ne- 
gyedik vagy ötödik hétben el nem állott, a kath. pap őt 
magától elűzé, s mivel e szerint a hat héti oktatás be nem 
fejeztetett, azt, mielőtt áttérhetne, más papnál újra kezdeni 
köteleztetek; s ezen eljárás mind addig ismételtetett, míg 
az illető egyén, az évekig tartó huzavonát megunván, szán- 
dékával fel nem hagyott. 

i???^ _ A protestánsok, e sérelmek orvoslata végett, már több 

ízben tettek vala lépéseket. Mindjárt az említett helytartó- 
sági rendelet kibocsátása után a két evangéliumi felekezet 
mind a nyolcz egyházkerületből küldöttséget eresztett a ki- 
rályhoz, ki akkoron, császári koronáztatása végett Frank- 
furtban időzik vala. S utóbb is mind a királynál, mind a 
nádornál s főkormány székeknél több ízben szorgalmazták 
sérelmeik megszűntetését ; de mind hasztalan. A nádor né- 
mely egyes esetekben megszüntette ugyan a panaszt; mely 
azonban, mivel az ok változatlanul fennmaradt, mindunta- 
lan ismét megiijult. 

Országgyűlés elébe e sérelmeik panaszával eddigelé 
nem léptek a protestánsok. Emlékezvén, mily roppant ne- 
hézségekre találtak 1791-ben a papság részéről; s miképen 
akkor az alkotott törvényczikket, a papság ellenmondása 
daczára, egyedül II. Leopold vallásbeli szabadelvűségének 
köszönhették: mivel az udvarnál azóta ellenkező szellem 
vált divatossá, attól tártának hogy, ha a tárgyat törvényho- 
zás elébe viszik, a papság befolyása által még az 1791 -ki 
törvény is oly módosítást nyerhet, mely a sérelmet örökí- 
tendi, vagy legalább hosszú idŐre elzárja őket az orvoslat 
útjától. 

Most egy katholikus követ, Beöthy Ödön, avatta fel 
magát a lelkiösmeret szabadságának bajnokává. A protes- 
tánsok most is oly nagyon féltek ugyan a balkövetkezmé- 
nyektől, melyek a sérelmek tárgyalásából felekezetöket ér- 
hetik, hogy eleinte komoly előterjesztésekkel ostromiák Beö- 
thy t: hagyna fel indítványával mindaddig, míg a korszel- 
lemben erősebb szövetségest nem nyernek. Beöthy azonban 
már eléggé előhaladtnak itélé a korszellemet, hogy annak 
segélyével diadalt remélhessen. Ily véleményben volt maga 
a főpapság is, és aggodalmában fényes ajánlatokat tőn Beő- 
thynek, hogy Őt szándékától visszatartsa. De ő mind ezek 
ellenére, csak meggyőződését s megyéje utasítását követve, 
jjinuár Okén végre megtette az indítványt. Beszéde, mond 

Kölcsey, férfiasan szép vala, azaz: szép, erős és merész. isss. 
Emlité a bécsi és linczi szerződéseket; rövid pillantást ve- 
tett Mária Terézia korára; a II. József által kihirdetett til- 
relmet (mivel az a tartozott teljes szabadság csekély pót- 
léka vala) sértésnek vévé ; majd átment a kérdéses törvény- 
czikkelyre s annak sok rendbeli megrontásáról panaszko- 
dott. S végül kérte a kerületi rendeket, kuldenének ki egy 
bizottmányt e sérelmek vizsgálatára és szerkesztésérc. Har- 
sogó éljen követé a beszédet: két követet kivéve, a ren- 
dek egyhangú helyesléssel üdvezlék a szónokot s rendelték 
ki a bizottmányt, mely a lelkiösmeret szabadságát minden 
felekezeti szűkkeblűség ellen teljesen biztosító törvényja- 
vaslatokat készítsen. 

E törvényjavaslat tizenkét pontba foglalta a lelkiös- a TaiiáBssa- 
méret szabadságát, melyeknek fontosabbjai következők: yényjaTMUt 
minden törvényesen bevett vallás gyakorlata teljesen sza- 
bad ; az áttérést egy vallásról másra, bármiként akadályozni 
tilos; a hat héti oktatás, s a vegyes házasságoknál a gyer- 
mekek kath. vallásbani neveltetését illető divatos kötelez- 
vény a múltra nézve is érvénytelen s cltömltctik; az 1791-ki 
2-dik törvény azon pontja, mely a protestánsoktól a lakás 
és birtoklás jogát Horvátországban megtagadja, érvénytele- 
níttetik; a protestáns ifjúság a külföld bármely egyetemét 
minden megszorítás nélkül látogathatja; kath. szülék gyer- 
mekeiket protestáns iskolákba járathatják, protestáns neve- 
lők által taníttathatják; minden magyar sorezredhez pro- 
testáns tábori pap is alkalmaztassék; a protestáns czéhbeliek 
a katholikusok ünnepeinek megtartására nem kötelesek stb. 

A kerületi ülés , febr. 4-kén, majdnem egyhangú jó- 
váhagyással fogadta a javaslatot; csak a káptalani követek 
szóltak ellene; „miből vívás lőn, — úgymond Kölcsey — 
s nem vívás a római katholikusok és protestánsok közt, 
hanem vívás a kath. papság s a római egyházhoz tartozó 
világiak közt. Mily változás! Mikor a linczi békét s bécsi 
szerződést még véiTcl kellett kiküzdeni, ki merte volna 

1838. jövendölni, hogy 1833-ban a magyarországi gyűlésen a 
Luther és Calvin fiai hallgatva nézik, míg a Pázmán hité- 
nek sorsosi érettök egymással vetekedve szólanak?" Ugyanez 

Pebr. 20. történt febr. 20-kán az országos ülésben. Mert bár a tör- 
vényjavaslat mellett hasonlíthatlan nagy volt a többség, s 
evvel csak az elnök kir. szeraélynök, s Horvátország, Sze- 
pes, Esztergám és Pozsega vármegyék, a káptalanok s 
néhány kir. városok követei álltak szemben: mégis a leg- 
jelesebb szónokok közŐl többen vettek részt a vitatkozásban; 
részint hogy a káptalani követek előadásai czáfolatlanül ne 
maradjanak; részint hogy a ház falain kivűl is visszhan- 
gozzanak a lelkiösmeret szabadságának szükségét indokoló 
érvek, s mindenki meggyőződhessék, hogy a törvény czélja: 
nem a kathol. egyház jogainak korlátolása; hanem csak a 
visszaélések megszűntetése, s ennek következtében, leron- 
tása azon falnak, mely a hazafiak közt három század óta 
fenáll; végleges megszűntetése azon viszályoknak, melyeket 
az egy hazának fiai közt időről időre annyiszor megújított 
a különböző vallások egymás iránti viszonyainak részre- 
hajló, igazságtalan szabályozása. „Mint a kerületben, úgy 
itt is minden protestáns hallgatva tilt; az egyháziak saját 
Borsosaikkal vívának. Es mondhatni, szép nyilatkozások 
történtek, mik Európa legvirágzóbb népének is diszűl fog- 
tak volna szolgálni. Vetekedve keltek fel a követek egymás 
után; vetekedve mondák el a legtisztább, legjózanabb, a 
felekezetek közeledését leginkább segítő gondolatokat" úgy- 
mond Kölcsey. 

A vitatások, a vallásváltoztatást illető pontra nézve, a 

Febr. 21. következő napra (febr. 21.) is áthuzódának. „Mind addig, 
míg az egri kanonok, Lonovics, vagy a fehérvári. Máj er, 
szólottak, nem volt semmi baj — mond naplójában Kölcsey. 
Amaz rhetori simasággal és fordulatokkal tudá észrevételeit 
közleni; emez pedig mindig valami liberalismushoz hasonlót 
éreztetett. De midőn Beöthy, utasítása szerint, az okta- 
tással visszaélés példáit említé; midőn elmondá, míképen 



eset. 

bizonyos, hetven évet élt férfiú iQuságától kezdve haláláig isss. 
leczkézés alatt tartatott, holt teste, mint meg nem tért 
emberé, temetséget nem találhatott: akkor a váradi nagy- 
prépost Tágén felkele s az előadott történet igaz voltát a Tágen- 
„kereken tagadá". A sértő szavak a követi kart, mely egy 
ünnepelt társuk meggyaláztatását tűrni nem akará, nagy 
ingerültségbe hajtották. Szólni akart mindenek előtt maga 
Beöthy is; vévén utasítását, mely a meghazudtolt esetet 
magában foglalá, felálla, elégtételt kérni szándékozván. De 
Mérey kir. személynök látván, hogy a goromba mondás 
lángot gerjesztett, megijedt s ijedtében a királyi táblától 
jött szavakat: bontson ülést, meghallá, s minden további 
gondolkodás nélkül széket bonta s ment. De Beőthyt mind- 
nyájan akarák hallani; százanként emelkedett a kiáltás: 
Bihar! Bihar! Mérey megfordul; s Beöthy szólani kezd; de 
csendre intetik s más napra utasittatik. 

A gyűlés után azonban nagy forrásban, futkosásban 
volt a követi kar. A váradi prépost és Beöthy közt történt 
dolog — mint Kölcsey tudósít, már csak ritkasága miatt is 
figyelmet gerjesztő; s még inkább annak előrelátása miatt, 
hogy a prépost ellen legelső alkalommal az 1727-ki 7-dik 
t.-cz. értelmében elégtétel fog kéretni. Pör tehát! De az 
ember emlékezete óta nem történt; mert mind az 1808-ban 
a nógrádi követen Aczél, akkori personalis, által elkövetett 
sérelem, mind az 1764-ben az akkori nádor és Baranyay 
Gábor közt esett baj, engesztelés utján orvosoltatott meg. 
A főherczeg nádor most is így óhajtotta volna a riadásnak 
végett tenni; s hivatá Beőthyt s hivatá Péchyt is, és Ígér- 
vén, hogy Tágent megkövetésre fogja utasítani, minden 
más következéseket el akart mellőztetni. 

De a követi kar már nemcsak Tágén szavait tartá 
sérelmeseknek; sérelmet látott a kir. személynök magavise- 
letében IS, hogy az ülést felbontván, a tüsténti elégtételt 
elhalasztotta. Felkészülének tehát, két oldalról kérni elég- 
tételt s kérni erős szavakkal, s ha lehet, az eseményt 

21* 



324 Harmadik kdnyv. Az első reformi lépések. 

1888. kizsákmányolniok Mérey szemdlynök megbuktatására. A 
követek nagyobb része úgy vélekedék, hogy bár a főher- 
czeg nádor, állásánál fogva , mellőztetni akar is minden 
zavart, titkon nem fogja rosszalni tettöket; mert tudatott, 
hogy Mérey iránt ő sem viseltetik szíves hajlammal, kit más 
részről önmagok, mint az országban működő titkos rend- 
őrség fejét, gyűlölének. Különösen ellenséges indulattal 
viseltetett Mérey iránt a nádor pártja. A személynöki hi- 
vatal eddigelé nem szokott volt betöltetni a nélkül, hogy 
az iránt a nádor is meg nem kérdeztetett volna; sőt ez 
lévén vele, mint a királyi tábla, s országgytllésen, az alsó- 
ház elnökével, legsűrűbb érintkezésben, jobbára az ő jelöltje 
nyerte el a nagy fontosságú főtisztséget. Mérey kinevezte- 
tésénél azonban a nádor befolyása teljesen mellőztetett 
Reviczky kanczellár, mióta Ferencz királynál keresztülvitte, 
hogy a bécsi rendőri miniszter az ország ügyeibe ne avat- 
kozzék, s az igazgatásnak ezen, a fejedelem által oly fon- 
tosnak tekintett ága is az ő kezeiben pontosúljon össze, a 
személynöki hivatalra oly egyéniséget szemelt ki, kit az 
országban lévő titkos ügynökeinek élére helyezhessen. Mi- 
dőn tehát az országgyűlés közeledtével a feljebb léptetett 
Majláth György helye megüioUt, Reviczky arra Méreyt, a 
nádor megkérdezése nélkül neveztette ki Ferencz által. E 
körülmény mind azoknál, kik a főherczeg iránt kegyelettel 
viseltetének, annál gyűlöltebbé tette Méreyt, minthogy őt 
említett összeköttetésén kivül a titkos rendőrséggel, még a 
megvesztegethetésnek, főbirói állásában kétszeresen súlyos, 
gyanújával is terhelte a közvélemény. Most tehát a köve- 
teknek e titkokba avatott része nemcsak az országra nézve 
hasznos dolgot vélt tenni, ha Méreyt megbuktatnia sike- 
rülne; hanem ez által a nádornak is elégtételt remél vala 
szerezni Reviczky kanczellár ellenében. 

Mert tudni való még az is, hogy Reviczky kanczellár 
sem birt már azon népszerűséggel, melyet még az 1830-ki 
országgyűlésen is tanúsított iránta az alsó tábla. Azon 

remények, melyeket a magyar országos férfak még akkor ^^^ 
ápolának, hogy ezen, a király kegyeit oly nagy mértékben 
biró főhivatalnok által a magyar érdekek a bécsi kabinet- 
ben, ha nem is fognak épen túlsúlyra emeltetni, de legalább 
igazságos elégtételt nyerendenek, sokan már egészen meg- 
hiúsulva látták. Árról kezdek őt vádolni, miképen a helyett 
hogy ezen érdekek tekintetében kedvező irányt alapított 
volna meg a kabinetben, maga ragadtatott el a hagyomá- 
nyos kabineti politika árjától; maga szívta be magába az 
osztrák bureaukratia szellemét, azonosította azéval egyben- 
másban a maga eljárását; hogy bár a főbb alkotmányos 
jogok megtámadását s gyöngítését nem róhatni is fel bűnül 
neki; azon kormányzási modor következtében mindazáltal, 
mely szerint praesidialis leveleivel az alkotmányos megyei 
önkormányzatba avatkozott, s azt nem egyszer erőszakolni 
ügy ekézett, a titkos rendőrséget, épen mivel azt maga vette 
kezeibe, a megyékben még inkább kifejtette, a kényura- 
lomnak vált eszközévé. Es minthogy e mellett a gyökeres 
reformok iránt is kevés hajlamot tanúsíta, népszerűségét 
épen azon osztályban, hol az legerősebb volt, a közép ne- 
mességnél csaknem egészen elvesztette; az országgyűlésen 
legalább, hol eljárásának árnyoldalai élesebben tűntek fel, 
igen kevesen akadtak még pártolói a rendek között. Annál 
többen ragaszkodának viszont a nádorhoz, ki, miként ezen 
országgytllés történelme is eléggé tanúsítja, mind határo- 
zottabb hajlamot árúit el, ha nem is épen a radikál, de 
bizonyosan a mérsékelt reformi párt törekvései iránt 

Es ezen körülmények közt folyt le a Tágen-féle ese- 
mény, mely az ügybe vegyült személyes érdekek és szen- 
vedélyek hatása alatt oly nagy zajt okozott. Az említett 
viharos eseményt követő ülés kezdetén Beöthy, utasítását ^®^'- **• 
tartván kezében, melyet azonban a követi kar azon okból, 
hogy magát csak küldői előtt köteles igazolni, felolvastatni 
nem engedett, elébbi áUítását s annak a váradi prépost 
általi meghazudtoltatását röviden említvén, magának igaz- 

1883. ságot, megsértett követi méltóságának elégtételt kívánt szol- 
gáltatni. A beszédet egy átalános felkiáltás követé, mely 
Tágén ellen actiot, törvényes bepereltetést követelt. Alig- 
hogy aztán e felett egy pár követ szólott, Mérey személy- 
nök, hihetőleg, hogy a maga ellen felingerűit rendeket 
megengesztelje, be sem várván a többiek nyilatkozatait, 
kik magokat szólásra beíratták volt, az actiot végzésként 
kimondá, s a kir. ügyigazgatót a vádnak azonnali feltételére 
szólítá fel. Tágén ekkor szót kére ; de ahhoz az ingerűltség- 
okozta zajban nem juthatott; s a vádirat ellene nyomban 
felolvastatván, a bűnfenyítés elrendeltetett. Mivel az ügy 
megítélése a királyi tábla körébe tartozott, azt lehetett 
volna várni, hogy az ügy az országgyűlés eló'tt egészen be 
van fejezve, s ez a napi rendre térend vissza; de másként 
történt. Majthényi László, barsi követ, azon hasonlatból, 
hogy a táblabíró, a megyei közgyűléseken, ha ellene kere- 
set indíttatik, ülnöki jogának gyakorlatát a per lefolytáig 
azonnal elveszti, azt követelte, hogy a személynök Tágent 
rögtön utasítsa ki a gyűlésből. A személynök egy ideig 
vonakodik; mire Majthényi felkiált: „Vagy ő, vagy mi!" s 
a követi kar nagy zajnak közepette a teremet odahagyni 
készül. A gyönge elnök zavarba jő, s ijedtében a kívánat- 
nak engedve, a káptalan követét kiutasította. 

A tény nem csak botrányos, a törvényhozó kar méltó- 
ságával meg nem férhető; de egyszersmind törvénytelen is 
volt, hasonló ahhoz, melyet a franczia parlament követett 
el Manuelen. Midőn egy követ a sérelmes szó miatt a tör- 
vény paizsa alatt keresett védelmet, annak kedvéért, mivel 
épen népszerű volt, egy másik, népszerűtlen követ nemcsak 
önvédelmi jogától, hanem salvus conductus-a ellenére, 
még követi állásától is megfosztatott, melytől őt elmozdí- 
tani csak küldőinek állhatott jogában. A példa, hogy egye- 
bet mellőzzünk, veszélyessé válhatott volna az alkotmányra, 
újjmutatást adván a kormánynak: mit kelljen cselekednie 
az előtte kellemetlen ellenzéki követek irányában. Nem is 

hiányzanak; mihelyt az indulat lángja lelohadt, ilyféle észre- i83 3. 
vételek. Császár Sándor, temesi követ, hatályos beszédben 
fejtegeté a tényből eredhető káros következményeket; s 
kivánta, hogy a kiutasított káptalani követ hivassék vissza 
széke elfoglalására. Hibáját ily világosan szégyenlé ugyan 
bevallani a követi kar; hosszú vita után mindazáltal vég- 
zéssé lön, hogy "a káptalani követ, jogának érzetében, szé- 
két tetszése szerint visszafoglalhatja. O azonban, mint 
elgondolható, haza ment, s mivel a kérdés utóbb a király 
elébe terjesztetett, itélet nélkül maradt. 

A jogsértés ekként nem nyert ugyan teljes elégtételt; 
de a nádori párt czéljához jutott. Mérey személynök, azon- 
nal Bécsbe rendeltetvén, nem sokáig tarthatá meg ezután 
elnöki székét, melyben magát oly gyöngén s ügyetlenül 
viselte, s még azután is „naponként bizonyos' állatokat lőtt, 
a miket baknak neveznek", mondja Kölcsey. Néhány nap 
múlva az ifjúság szigorú korlátozása által akará takargatni 
elnöki gyöngeségét. Nem lehet tagadni, a hallgató ii^^^^S 
a múlt napokban zajosan visolte magát, s nem kevéssé 
nevelte a követek által kezdett zajgást. De a többség ezen 
elégtételt sem akará megadni Méreynek, s a nyilvánosság 
fentartásának szükségét adván okúi, nem pártolta őt a meg- 
szorító szabályokban, minek következtében mind maga 
Mérey, mind hívei, mielőtt az ellenzék hevesebb szónokaira 
került a sor, nagy sebesen összevonák a vitorlát, s a dolog 
maradt mint volt. Mérey ezután még csak néhány ülésben 
foglalá el az elnöki széket. Márcziusban megmenekült az 
erejét felülmúló hivataltól, s a nyugdíjazott Végh helyébe 
tartományi főbiztosságra emeltetett. A rendeknél azontúl 
Somsich Pongrácz , alnádor, egy ideig helyettesként viselé 
az elnökséget. 

A vallásügyi törvényjavaslatra nézve, még csak azon 
pont ostromoltatott febr. 27-kén a horvátországi s káptalani 
követek által , mely a protestánsoknak Horvátországban 
lakást és birtoklást engedett. A személynök, hogy a mele- 

^^^' gedni készülő vitát ketté vágja, az üzenetnek a főrendek- 
hez átküldését javaslá; de miután a pécsi káptalan követe 
az egyházi rend nevében annak egész tartalma ellen óvást 
tett, újra neki hevűlének a szónokok: míg végre az újabb 
fellobbanástól félő elnök ismételt érőködései után, a tör- 
vényjavaslat elfogadása végzéssé lett s az üzenet a főren- 
dekhez átküldetett. 
AvaUisügy Ha a közönség feszült figyelemmel kiséré a lelkiös- 

néi. méret szabadsága felett folyt vitákat a rendeknél: nyug- 
talansággal s aggodalommal tekintett azoknak elébe a felső 
háznál, melynek hozzájárulását az oly szabadelvű törvény- 
javaslathoz remélni is alig lehetett. A főrendeknél eddigelé 
mindig a püspökök, -zászlós urak és a főispánok véleménye 
szokta volt eldönteni a tárgyakat. Részt vehettek s vettek 
is ugyan a tanácskozásban a többi független főrendek is; 
de a felett, hogy ezek többséget amazok ellen még nem 
igen alkottak, véleményök, midőn amazokétól eltért, ha 
néha talán többségben voltak volna is, nem igen vétetett 
tekintetbe. A végzés e táblánál eddigelé nem a szavazatok 
száma, hanem súlya szerint alakúit; s nagy idő óta nem 
volt arra példa, hogy a szavazatok valamely kérdésben 
megszámláltattak volna. Szólt egy pár püspök, zászlós úr 
és főispán, 8 az által ok kifejezett, jobbára egyező véleményt 
a nádor, vagy elfogadva, vagy néha némileg módosítva, 
határozatképen mondotta ki. Attól lehetett tehát tartani, 
hogy ha most is e modor követtetik, úgy a törvényjavaslat, 
rövid megvitatás után, egyszerűen vissza fog utasíttatni. 

A nádor azonban most maga is hajlandó lévén a tör- 
vényjavaslat elfogadására, eleve magán tanácskozmányokban 
ügy ekézett elkészíteni annak útját s reábirni a főrendeket, 
hogy annak legalább néhány pontját fogadják el; s e vé- 
gett a nyilvános ülésben is nem általában, hanem mindjárt 
pontonként kivánta tárgyaltatni az üzenetet. A püspökök, 
számos világi uraktól támogatva, ezt ugyan hévvel ellenzék; 
de mivel az indítványt több főhivatalnok s még számosabb 



Második fejezet. Az l832/6-ki országgyUlés 1. Ferencz haláláig. 329 

fllggetlen főrendű pártolá: a nádor, a közönség nagy örö- i8»3» 
mére, most ezek szavait is számba vette, s a többség kivá- 
nata szerint a tárgyalást monda ki végzésül. 

A nádor ezen jóakarata felszámlálliatatlan nyeremény 
volt az összes rcformilgyre nézve. Mit használt volna a 
legszabadabb elvű alsóház is, ha a felső házban néhány 
pilspök s főhivatalnok vétót gyakorolhat s minden refor- 
mot mindjárt első stádiumában megakaszt? Mit használt 
volna magában a főrendek házában is egy szabadelvű 
ellenzék, birt légyen bármily nagy többséggel, ha annak 
szavazatai nem számíttatnak, s a határozat mindig csak a 
kormánytól függő egyházi s világi főhivatalnokok vélemé- 
nyének visszhangja? Ezen első példa után azonban biztos 
kilátás volt arra, hogy a reformot óhajtó, hazát s nemzetet 
hévvel szerető, érette áldozatra is kész független főrendűek, 
kiknek száma nőttön növekedék, szinte nagy befolyást gya- 
korolhatnak a ház határzataira. 

Nagy csodálkozást ébresztett az országgyűlési közön- 
ségben s jó jelnek vétetett, hogy Wirkner, a kanczelláriá- 
nak állandóan Pozsonyban lévő s tulajdonkép titkos rend- 
őrséget gyakorló titoknoka, ki a kanczellár megbízásai s 
hozzá küldött tudósításai által nem csekély befolyással volt 
a törvényhozó kar egy osztályára, s magára az ügyek 
menetére is, — hogy, mondám, e titkár, maga is a karok 
és rendek törvényjavaslata mellett izgat, az egyház fejedel- 
meit házról házra látogatja, s az üzenet áteresztésére 
készteti. Ezt ő csak a kanczellár megbiztából tehetvén, 
bizonyosnak látszék, hogy Bécsben óhajtják a tárgy fel- 
küldését, s annak legalább némely pontjaira kedvezőleg 
hajlandók válaszolni. 

A független, szabadelvű főrendűek magok is erősen 
mozgatták a kérdést; magán tanácskozmányuknak mindaz- 
által csak az lett eredménye, hogy közölök tizennyolczan 
csatlakoztak a rendek izenetéhez. A már eleve is kétes 
diadalra ennél fogva alig lehetett kilátás, midőn a tárgy 

1883. márcz. 9-kén a főrendi táblánál szőnyegre került. Wesse- 
lényi, Szdchenyi, Eszterházy Mihály, az ii^^ Waldstein, 
többektől gyámolitva, lelkesen küzdenek ugyan a kor- 
szellemtől igényelt lelkiösmereti szabadságért. De a főren- 
dek többsége az üzenetet felolvastatni sem engedvén, az 
egész vallási tárgyat a sérelmekkel foglalkodandó bizott- 
mányhoz kivánta utasíttatni. 

E végzés azonban a kérdést még koránt sem buktatta 
meg egészen. A rendek, kezdeményezési jogukra támasz- 
kodva, az üzenetet pár nap múlva egyszerűen visszaküldék, 
s tárgyalását kivánták. A független főrendűek most min- 
denfelől visszahivák barátaikat, kik Pozsonyból szétoszlot- 
tak, hogy számbeli többséggel győzzenek. „Es ezek nem- 
csak nagy számban jelentek meg; de, mi ezelőtt szokatlan 
vala, sűrűen kezdenek beszélni is, s magyarul beszélni még 
azok is, kik (mint Pálffy berezeg s Batthyáni Imre gróf) a 
nyelvet még nem birták eléggé." Most azonban más fogás- 
hoz nyúltak a táblának újítást ellenző tagjai: bizottmányt 
javasiának kiküldeni, mely az üzenet pontjai felett indokolt 
véleményt terjesztene a tábla elébe. Es bár a Vayak, az 
íQú, lelkes Dessewfiy Aurél, Batthyáni és Eszterházy Mi- 
hály a halogatásra számított küldöttség ellen szóltak, az 
mégis kirendeltetett. A munkálat azonban, melyet ez 
márcz. 27-kén benyújtott, egyik félnek sem igen tetszék: 
az ellenzék szűkkeblűnek, a főpapság nagyon engedékeny- 
nek találta, s így egyszerre mind a két felekezet ostro- 
molta azt. Mind e mellett is az történt meg, a mi hasonló 
körülmények közt jobbára történni szokott: a két fél közt 
a harmadik, azaz, a küldöttség lőn nyertes; munkálata 
válasz gyanánt küldetett át a rendekhez. 

Egészen augusztus közepéig váltotta aztán e vallás- 
ügyi munkálat felett üzeneteit egymással a két tábla, a 
nélkül hogy a fő pontokban, különösen abban, mely a sza- 
bad vallásváltoztatásra vonatkozott, megegyezni tudtak 
volna. A tárgy minden üzenetváltáskor mind a két táblánál 

Újabb heves vitákat idézett fel; melyeket azonban nyomról 
nyomra kisérni, nem a mi feladatunk. A főrendek táblá- 
jánál jobbára a püspökök, 8 ezek közt kivált báró Szepessy 
Ignácz pécsi püspök, — különben szent életű, jótékony, 
tudományokat pártoló, ki egyebek közt Pécsett saját költ- 
ségén akadémiát alapított, de elfogult, vakbuzgó, korlátolt 
világnézetű férfiú, és Jordánszky Elek, czímzetes püspök, 
voltak a szóvivők, kik ferde felfogással ott, hol a vallások 
politikai viszonyai forogtak fenn, többnyire a theologiából, 
zsinatok-^decretumaiból merítek indokaikat. Több élvezetet 
nyújtottak azon ellenzéki főrendűek szónoklatai, kik a lelki- 
ösmeret szabadságának kérdését politikai és polgári jogok 
szempontjából fejtegetve , a rendek üzenetei s a törvény- 
javaslat mellett szólának. Mindenek közt pedig Wesselényi 
tűnt ki, a maga, mindig nagy hatású, társait nem kevésbbé, 
mint a hallgató köz('>nséget gyakran a tetszés zajos kitöré- 
sérc ragadó szónoklatával. 

De ezen kevés kitíínő szónoklatokat kivéve, sokkal 
nagyobb, élénkebb érdeket ébresztenek vala mind végiglen 
az alsó tábla tanácskozásai, melyek a kérdést jobbára ma- 
gosabb szempontokból fejtegették ; s melyek annyira külön- 
bözének a főrendi házéitól, hogy Kölcsey nem kételkedek 
e szavakra fakadni egy beszédében: „Valóban, ha a fő- 
rendek egyezésöket továbbra is megtagadják, nem fogja 
hinni a maradék, hogy e két tábla tagjai ugyanazon idő, 
ugyanazon világosságterjesztő század emberei valának.^ 
Beőthyn kivűl, ki e kérdésben végiglen a szabadelvű párt 
vezéri szerepét viselte, a katholikus' követek közöl még a 
Bars megyei két követ, Balogh János és Majthényí László, 
Bezerédy István, Borsiczky István, Niczky, Siskovics és 
Császár Sándor tűntek ki leginkább, mint a lelkiösmeret 
szabadságának lelkesedett pártolói. E kérdésben vonta ma- 
gára először a figyelmet egy új követ is, Deák Ferencz, 
I kiről mindjárt bővebben szólandunk. Midőn a főrendeknek 
vétó alakját öltő makacs ellenzése oly erősen nyi] 

1M8. s a felekezeti ügy némileg az egész követi kar ügyévé 
vált: a protestáns tagok is mind sűrűbben belé vegyültek 
a vitatkozásokba^ s Kölcsey, Pázmándy, Prónay s többen 
mások hallatták nyomatékos szavukat. De mind ezeken 
kivűl még két férfiút kell említenünk az egymással szemben 
álló két táborból 9 kik, bár egymástól igen különböző, de 
mind a ketten kitűnő egyéniségek, még utóbb is jelentékeny 
szerepeket játszanak közéletünkben. Ezek egyike a pro- 
testáns Palóc zy László, Borsod megye — , másika Lono- 
vics József kanonok, az egri káptalan követe. 

há^ih ^^ elsőnek alig lehetne találóbb képét adni, mint 

miképen őt Csengery Antal ábrázolja a magyar szónokok 
és státusférfiak jellemrajzaiban, megjegyezve, hogy e rajz 
tiz évvel később, az 1843-ki országgyűlésen tűnteti őt 
élőnkbe. „Egy vastag, kövér alak következik, úgymond. 
Haja és nyirott bajusza már megőszült; öltözete messze 
elmaradt a divattól. Széles mellén egy gombra akasztva 
függ sétabotja. Egész külsején, mint szinte előadási modo- 
rán bizonyos cynismus ömlik el. A tisztes ódon külsővel 
némi ellentétben látszanak lenni a szabadelvűség legújabb 
tanai. S e tanok a vallási felekezetesség , a calvinismus 
szögletességeivel vegyülnek nála. Különösen felötlő vonás 
e közönyös korban. Cromwell kerekfejű puritánjai jutnak 
eszünkbe. Valóban puritán név alatt ismeri az országgyű- 
lési közönség Palóczyt. Az öreg úr beszédmódja különös 
vegyülete az iskolamesteri pedanteriának kedélyes elmés- 
seggel. Szavalása felekezete némely papjainak előadásához 
hasonlít, kikről mondani szokták, hogy hasból beszélnek. 
Neme a rögtönző egyházi szónoklatnak, melyet hosszas 
gyakorlat után szereznek meg a vallás elaggott szolgái. 
Palóczynak hosszas országgyűlési gyakorlat tévé azt saját- 
jává; s nagy emlékező tehetsége segíti. Eleven adattár ő. 
Minden kérdésnek tudja országgyűlési előzményeit. S tör- 
téneti idézései, az események mélyebb bölcselete nélkül, • 
sokszor igen talpraesettek, találók s többnyire elmések, 

olykor nagyszerű visszaemlékezéseket is költenek föl. Majd isss. 
minden napra van egy főbb adata Magyarország esemé- # 
nyeiből, vagy a világtörténetből. Elmondja, mi történt e, 
vagy ama napon, mikor e vagy ama nevezetes tárgy felett 
tanácskoznak. E tulajdonok, a természetes könnyűség s a 
népies költészet némi zamatával, különösen alkalmassá teszi 
őt alkalmi s lakomái beszédekre. Az volt ő az ellenzék 
lakomáin, a mi a költő már Attila udvarában, s mi most 
egy jóravaló iskolamester a falusi torban, vagy egy beszé- 
des vőfél nászünnepen . . . Mindazáltal senki sem fogja 
tagadhatni, hogy az öreg úr sajátságos modora különös 
kellemmel birt a változatosság érdekénél fogva. ^ 

Egy lakomabeszédc, nem ugyan ezen évben, de ezen 
országgyűlésen, minthogy egy kis eseménynek lőn oka, 
mely az udvart jellemzi, különösen megérdemli az említést. 
A király születése napja közeledett. Az udvar, tán még 
mindig azon hitben, hogy ünnepélyek által most is, mint 
hajdan, képes a nemzet képviselőinek jóakaratát megnyerni, 
őket lelkesedésre ébreszteni, ragaszkodásukat hatványozni, 
tudata a személynökkcl, hogy ő felsége a nemzet üdvöz- 
letét, nem, mint történni szokott, felirat, hanem nagyobb 
küldöttség által óhajtja kifejeztetni. Hatvan s néhány tag- 
ból álló küldöttség ment fel tehát Bécsbe, mely az üdvöz- 
let után a császári lakban fényes lakomával fogadtatott. A 
lakoma vége felé az egri érsek, Pyrker László, a királyra 
poharat köszönte, melyet a gazda szerepét viselő gróf 
Fürstenberg ura nevében a magyar nemzetre viszonzott. 
A felmelegűlt társaság azonban, e diplomatiai köszöntések- 
kel nem elégedvén meg, részint kedvcsapongásból , részint 
nemzetiségi érzelmeinek ösztönéből , honi szokás szerint, 
honi nyelven kivánt a császári lakban hallani pohárköszön- 
tést, 8 „halljuk Palóczyt!^ kiáltások hangzanak a teremben. 
Palóczy engedett a közkívánatnak, és szokott elmés, kelle- 
mes modorában végzé köszöntését; melyet szűnni nem 
akaró éljen-ek váltottak fel. Az udvari etiquette ezen 

1833. megsértése szörnyű botránynak tekintetett. Fürstenberg nem 
m győzött eléggé sietni , liogy azt bejelentse. S mintha a 
köszöntésben valamely veszedelmes irány volt volna, Palóczy 
a lakoma után Reviczky kanczellárhoz rendeltetett s beszé- 
dét azonnal németre fordítani kényszeríttetett. ^Hisz ebben 
semmi rósz sincs,^ — monda aztán a király, a beszédet 
átolvasván, — „köszönje meg nevemben jó kivánatait." 
Lonovica Azon kellemetlen jelenetek után, melyek Tágén szék- 

sértő szavai által előidéztettek, a főherczeg nádornak 
sikerűit kieszközleni , hogy a káptalani követek fejenként 
ne vegyenek azontúl részt a vallási kérdés vitatásaiban; 
hanem bizzák meg az egri káptalan követét a vezérszó- 
noklattal, ki már eddig is nagyon kitűnt többi társai közöl. 
A választás jobbra nem eshetett volna: az egész magyar 
clerusnak kétségbe vonhatlanúl ö volt legjelesebb egyéni- 
sége. Lo növi OS a lángésznek minden sajátságaival gazdagon 
fel volt ruházva: sebes, mély felfogás, érett, helyes Ítélet, 
játszi elmésség, nagy emlékező tehetség ékesítették szelle- 
mét. Ehhez járult széles olvasottsága, otthonossága az egy- 
házi s világi tudományok legtöbb ágaiban, európai mívelt- 
sége, publicistái készültsége, mivel ő társai közt egyedül 
dicsekedhetett. Es mind ezek mellett a fényes szónoki 
tehetség, hatalmas rögtönző erő, mely mindig kész volt a 
beszédre és soha zavarba nem esett, őt egy ragyogó par- 
lamenti szónokká avatták. Szónoklata bő s áradozó, a 
tárgyat mindig kimerítő. A logikai rend rögtönzéseiben is 
oly erős, mintha mindig készített beszédeket mondott volna. 
Eszméi tiszták, világosak, kifejezései szabatosak; az irály- 
ban annyi az erő és szépség, hangzatosság és választékos- 
ság, hogy e tekintetben vele csak az egy Kölcsey vetél- 
kedhetett. O többnyire az értelemhez szólott, ritkábban a 
kedélyhez; fényes, hatásra számított nagy szavak, nem 
igen fordultak elő beszédeiben; annál többször képek, 
hasonlatok, analógiák a történelemből. Előadása köny- 
nyen folyó, gördülékeny, minden pedantság és színészi 

ámyéklat nélkül , nyugalmas minden afFectatió és szenve- _í2??l 
dély nélkül. 

De alig tudnánk teljesen megérteni a szerepet, melyet 
e komoly, mély értelmű, szellemdűs egyéniség a vallás kér- 
désében játszott, ha egyszersmind jelleme némely sajátságait 
nem vennénk tekintetbe. Szónoklataiban ő annyi tapinta- 
tot, oly éles Ítéletet rf mély értelmet, oly helyes világnézetet, 
az átalános haladás iránt annyi rokonszenvet s általában 
annyi szabadelvűséget és loyalitást árúit el : hogy alig lenne 
különben felfogható, miként történhetett, hogy ily felvilágo- 
sodott egyéniség a lelkiösmereti szabadság természeti jogai- 
nak megszorítása mellett, felekezeti türelmetlenség érdeké- 
ben annyi erővel s kitartással lépett fel. O benne mind 
ama fényes szellemi tulajdonok mellett hiányzott az, mi ó't 
valóban nagy emberré is tehette volna: az erkölcsi bátorság, 
a kedély hatalma, mi főleg képezi a való nagyság alapját. 
Félénksége jellemét oly gyöngévé, ingadozóvá tette, mintha 
felével sem birt volna éles Ítéletének, mély és loyalis felfo- 
gásának. Ügyes környezete őt mindenre hajthatta, mi a meg- 
szokott, tört ösvényről le nem vezetett. Ambitio nélkül ily 
szellemi tulajdonokkal felruházott egyéniséget képzelni is 
ahg lehet. És volt ambitiója Lonovicsnak is, mely abban 
találá kielégítését, hogy kitüntetéssel, dicsőséggel álljon helyt 
ott egy maga, hol társai leziigattak; hogy országos hír s 
névre jusson ott, hol társainak népszerűsége minden fellép- 
tökkel alább sülyedt; hogy tolmácsa, vezére legyen egy 
nagy és hatalmas felekezet hagyományos véleményeinek s 
érdekeinek. De ambitiója e mellett még reál czélokra is 
volt irányozva. Egyházi férfiúinak, ki szellemi felsőségét 
annyira erezi, mint neki már e vezéri szerepnél fogva is 
lehetetlen vala nem éreznie, ki veheti rósz néven, ki fogja 
hibául felróni, hogy egyházi kormányra, fejedelemségre vá- 
gyódott? De ezen ambitió, körülményeink közt, hol a ki- 
nevezés Qgy y a vallás dolgában a régi hagyományokhoz 
ragaszkodó udvartól függött, nem lehetett olynemű, minő- 

1883. ről az irás mondja, hogy a ki „püspökséget kivan, jó dol- 
got kivan. ^ Ezen ambllió bizonyos elvekhez való ragaszko- 
dást, teljes önazonositást igényelt bizonyos szellemiránynyal, 
melyet a felekezetesség szabott elő, s mely kizárt minden 
önálló meggyőződést. Ezen .ambitió némi árnyat vetett az 
őt, tündöklő tehetségeiért, nagy tiszteletben tartó szabad- 
elvű párt előtt y Lonovicsnak különben szeretetre méltó, 
feddhetetlen jellemére is. Kétségtelennek látszék, hogy az 
ő meggyőződései a szabadság földjében gyökereznek; de 
mivel jelleme félénk volt, s vágyai egyházi fejedelemségen 
függtek: olyanná lett, minőnek a püspököt az udvar és a 
hierarchia kivánta. Lelke mélyébe rejté el különben szabad 
röptű szellemét, s azonosította magát az udvar és hierarchia 
irányával. Ezen irányban mindazáltal, mi szabadabb meg- 
győződéseinek kétségtelen jele, ő soha sem ment szélsősé- 
gig. Ultramontán elvek s tanok soha sem hangzanak ékes 
beszédű ajkairól. A vakbuzgalom s elfogult felekezetiség 
határain mindig innen maradva, ment addig, meddig men- 
nie kellett, hogy tekintélyét s befolyását az udvarnál s hie- 
rarchiánál megtarthassa; s a meddig mennie lehetett, hogy 
hírnevét a közönség előtt se koczkáztassa. 

E nevezetes férfiú hónapokig csaknem egymaga állott 
ellen annyi kitűnő szónokoknak a rendek tábláján. És ha 
az ügy, melyért vívott, az irány, melyet követett, nem en- 
gedhetett is diadalt aratnia parlamenti harczaiban: lehetet- 
len volt mégis őt nem csodálni, midőn több előtte szólók- 
nak egyszerre válaszolva, valamennyinek indokait egymás- 
után szemlére véve feszegette. Bonczoló éles logikájának 
erejében, vagy elmésségének kifogyhatatlan tárházában min- 
dig talált valamely új, tetszetős érveket, melyek válaszát 
talpraesetté tevék. Ha fegyverei, melyekkel vívott, nem ve- 
zették is ügyét diadalra, nem döntötték is meg az ellent: 
az ügyesség, melylyel azokat kezeié, őt magát mindig eléggé 
fedte. Diadalt az ügynek, annak természete miatt, nem nyer- 
hetett; de magának tetszést, dicsőséget szerzett. A meg- 

támadás, volt légyen bármily szenvedélyes, ot soha sem za- 
varta meg, nyugalmából soha sem ragadta hasonló szenve- 
délyre ; ilyenkor legfölebb finom, de éles elmésség volt vá- 
laszában. Más ügyben, más körülmények közt, ha tán nem is 
leghatásosabb s legnépszenibb, de kétségkívül egyik legmível- 
tebb s tudományosabb, Deák Ferenczezel, kihez, szónok- 
latának jellemét tekintve, sokat hasonlított, egyaránt ilnne- 
pelt szónoka leendett a magyar parlamentnek. Az udvari 
pártnak s a hierarchiának tett szolgálatai, még az ország- 
gyűlés folytában, a csanádi püspökséggel jutalmaztattak. 

A vallási törvényjavaslatnak volt egy pontja, mely ^7^^**^ 
miatt Magyarország ez alkalommal először jött összeütkö- Horrátorsság 
zésbe Horvátországgal. Ez azon pont vala, mely eltörli az 
1791 -ki 26-ik törvény ama czikkelyét, mely szerint a pro- 
testánsok ama tartományból kizárattak. E czikkelyt, mely 
ama törvénynek különben szabad szellemével is oly kiáltó 
ellentétet képez , annál inkább eltörleni kivánták most a 
rendek, mivel Horvátországban a katholikusok mellett szá- 
mos ó-hitű is minden polgári joggal fel volt ruházva, és 
zsidók is sokan laktak. A horvát követek azonban tarto- 
mányuk municipális jogaira támaszkodva, nagy hévvel el- 
lenzék a szabadelvű törvényt, kívánván, bizná a törvény- 
hozás ama tilalom megszűntetését magokra a horvátokra s 
az idő szellemére. De a rendek többsége annál kevésbbé 
akart hajolni a horvát követek e kívánatára, mivel nem volt 
titok, hogy az ellenzés oka főleg a horvát papságtól ered, 
mely a magára nézve veszélyesnek hitt protestáns feleke- 
zettől ment kivan vala maradni. A papság befolyása e tar- 
tományban nem csak azért erős, mivel a földesurak és más 
értelmesbek mind a kathohka vallás hívei; hanem még 
tán inkább azért, mivel a valamennyi magyarországi püs- 
pöknél gazdagabb zágrábi püspök és káptalanja anyagi te- 
kintetben is függésben tartja magától a nagy részben sze- 
gény, eladósodott nemességet. A papság s annak zsoldjá- 
ban izgatók, a közvéleményt e vallási kérdésben a magok 

Horváth H., 25 év Magyarország t5rt.-ből. 22 

^^^^' részére nyerni törekedve, a vallásiba a nemzetiség kérdését 
is azonnal belekeverték, azt akarván elhitetni , mintha a 
vallási kérdésben csak azt czélozná a törvényhozás, hogy 
az ott megtelepülendő magyar protestánsok által a horvát 
nyelvre s nemzetiségre nyomás gyakoroltassék. Részben e 
forrásból származott aztán azon élénk nemzetiségi harcz, 
melyről alább bővebben szólandunk, s melynek gyümölcsei 
1848-ban mind a két félre oly keserűekké váltanak. 
t;»^í*Í!í!^^ A főrendi tábla a törvényjavaslat e pontját is maka- 

csul ellenzé. És a mit tőle hat hónapi élénk viták s üzenet- 
váltások által a vallási törvényre nézve általában kinyerni 
lehetett, összesen a következőkből áll vala: a vegyes há- 
zasságokból származott fiúgyermekek kath. vallásbani ne- 
veltetése iránt eddig divatozott kötelezvények a jövőre meg- 
szűnnek, a már kiadottak ezentúl is megtartván érvényű- 
ket; a temetőket, hol elkülönítve nincsenek, mind a két 
felekezet közösen használhatja ; az ezredekben protestáns 
tábori papok is alkalmazhatók. — A szabad vallásváltozta- 
tás kérdésében, mi a lelkiösmereti szabadság leglényegesb 
részét teszi, hat hónapi keserű viták után sem tudott meg- 
egyezni a két tábla. És hasztalan kiálta fel egyszer egye- 
bek közt, lelkesedésében Kölcsey: „Oly ügy forog vitatás 
alatt, mely, bár most elnyomatik, elébb utóbb maga magát 
fogja kivívni. így leszen t. RR.! mert ha elébb nem, a mi 
sírjainkon s az előttünk elhunyt küzdők sírjaikon támad 
fel a kérlelhetetlen Nemezis ! és kimélletlen igazsággal fogja 
számon kérni három száz esztendők könyeit; fogja számon 
kérni milliomok feldúlt nyugalmát, a sírig üldözött ősznek 
véghörgését, s a gyermekeitől megfosztott anyának jajait; 
és számon fog kérni minden csepp vért, mely a bécsi és 
linczi békességekért magyar keblekből kiömlött. Mert ne- 
gyedfél millió lélek kérelme nem puszta kérelem . . . Azon- 
ban az óra még nem folyt le: még nyugalomban fekszik 
előttünk a jelen és jövendő; a választás még szabad!" 

MenneSl tovább húzódott ki a kérdés, a főrendeknél isas. 
annál gyöngébb lett a javaslat pártja; mert a független 
urak közöl, kik azt pái-tolák, mind többen szétosztanak. Es, 
mi a szabadság barátit leginkább keseritheté : a rendek há- 
zában is naponként fogyott a többség s nőtt az ellentábor; 
meghiúsultak a remények, melyek szerint a vallásügyet 
sokan úgy tekintek, mint az országgyűlés elején elszaka- 
dozott értelmek és érdekek egyesítőjét. Az ország egyházi 
B világi nagyjai mind több követet, sőt megyei hatóságot 
is hódítottak a magok részére, melyek aztán követeiknek 
az elébbitől eltérő utasítást küldöttek. Június elején már 
tizenegy szavazat nyilatkozott az eredeti üzenet ellen, me- 
lyet kezdetben csak három, később kilencz szavazat ellen- 
zett. Június közepe óta a nádor több ízben magához ren- 
delé Niczkyt s néhány másokat a kath. követek közöl, s 
általok tudtára adá a többieknek is, miképen a vallásügyi 
javaslatból, úgy a mint van, soha törvény nem lehet; az- 
ért ha nyerni akarnak, engedniök kell. Különösen az egy 
vallásról másra menetel pontját illetőleg, mely az egész tör- 
vénynek sarkpontja, avval biztatá őket: hogy a hat héti 
oktatás eltörlésében nem fogna ellenkezni az udvar; attól 
mindazáltal Bécsben sem fognak elállani, hogy minden val- 
lásváltoztatás esete a felségnek félj elöntessék, s az átmene- 
telt azután ő engedje meg. De a rendek nem voltak haj- 
landók, eképen az uralkodó önkényétől függeszteni fel a 
szabad vall ás változtatást. Azonban a két tábla elnökei sem 
restellék fáradságukat, izgatni a tárgy mellett; mi végre 
nem szűntek a követeket egymás után magokhoz rendel- 
getni. S június 30-kán nagy aggodalommal értesülének egy 
tanácskozmányuk alkalmával a szabadelvűek, hogy már 
huszonhárom megye tett fogadást a personálisnak, misze- 
rint pártolni fogják, hogy minden vallásváltoztatás, engede- 
lem megnyerése végett, a királyhoz terjesztessék fel. „Kí- 
nos érzemény! kiálta fel erre naplójában Kölcsey, mert fél 

évig vívni valamiért, s oly remónynyel és czéllal vívni, mint 

i???:__ itt; bírni a nemzet többségét, bízni korban s az igazság 
erejében, s utoljára is vesztést látni maga előtt!" 

Ennyire jutván a dolog, a szabadelvűek elhatározák, 
a vallási kérdést, úgy mint az eredeti törvényjavaslatban 
áll, egészen letenni s kedvezőbb időre halasztani. De a nádor 
és a kir. személynök, e szándékról értesülvén, azt minden 
módon törekvének megakadályozni ; mert az udvar törvényt 
akart, félvén: ha az országgyűlés vallási czikkely nélkül 
oszlik el, a népbolygatók azt a megyékben lázitási érvül 
fogják kizsákmányolni. A pérsonális tehát július 4-kén egye- 
nesen indítványba is tette , hogy a vallásról vallásra átme- 
netelnél a hat héti oktatás ugyan törűltessék el; de annak 
pótlékául, a felségnek minden eset engedelem kérés végett 
jelentessék fel. Es az országgyűlési napló minden hézagos 
szerkezete mellett is bizonyságot teszen, hogy a nádor és 
personáhs izgatása nem maradt eredménytelen. A kormány- 
nak e kérdés mellett, már ezen első harezban is huszonegy 
szavazata volt; s aggodalommal kérdezek magokat az el- 
lenzékiek: mi fog egy másodikban vagy harmadikban tör- 
ténhetni? Eljöttnek láták tehát az ügy letételének idejét, s 
csak annak módja felett különböztek még a vélemények. 
Július 10-kén végre ebben is megegyeztek, egy magán ta- 
nácskozásban következő végzést hozván: „nincs más mód, 
mint a vallásügyet a maga sértetlen állapotában nem le- 
tenni, hanem szerencsésb körülményekig felfüggeszteni; s 
ezt a főrendeknek rövid, de erős üzenetben tudtokra ad- 
ván, egyszersmind kijelenteni : hogy a békekötések s a 
26-dik czikkely ellenére kelt minden kormányi rendeleteket, 
az 1790-dik t.-cz. értelme szerint, törvényteleneknek s fo- 
ganatlanoknak tartanak." Bár mennyire erőködött i? aztán 
az új királyi személynök, e végzés, pár nap múlva, har- 
mincznyolcz megye szavazatával országossá emeltetett. A 
letételt maga a tárgy indítványozója, Beöthy Ödön, hajtá 
végre, az irás következő szavaival végezvén beszédét : „nem 
halt meg a leányzó, csak alszik. "^ A főrendek e felfüggesz- 

téssel nem voltak ugyan megelégedve, de az ügy folytatá- ^^^- 
sát még sem kivánták, s egyedül azt üzenték át a rendek- 
nek, hogy ama pontok, melyekre nézve a két tábla egy- 
mással megegyezett, a király elébe minden esetre fölterjesz- 
tessenek. A rendek azonban, bár most a personálist a val- 
lási vitákban elébb részt nem vett Nagy Pál is segité a 
felfüggesztés elleni küzdésben, — a nyolczadik s utolsó 
üzenetben kijelentvén, hogy a pontok, melyekre nézve 
egy esség alakúit, felterjesztésre nem méltók, a főrendeknek 
újabban is határozottan tudtokra adák, hogy elébbi üzene- 
tök tartalmához szorosan ragaszkodva, a vallási kérdést ez 
idő szerint letették. 

Es ez volt jelenleg az utolsó lépés ezen, annyi szen- 
vedélylyel vitatott kérdésben. A kormány a kevesbbé lé- 
nyeges pontokra nézve örömest hozzájárult volna a rendek 
véleményéhez , hogy oly törvényt láthasson megalkotva, 
mely az áttérést egy vallásról más vallásra, — mi mégis a 
lelkiösmereti szabadság sarkpontját képezé, a maga kényé- 
től tehesse függővé. De a rendek óvakodának, ilyféle ön- 
kényt törvény által is szentesíteni; s inkább akarták tűrni 
"^^g 6gy ideig a kath. papság eljárását, hogy utóbb teljes 
szabadságot vívhassanak ki a lelkiösmeretnek. S nem is 
lett az új personális erőködéseinek az udvar szándoka mel- 
lett más eredménye, mint hogy nagy részét elvesztette elébbi 
népszerűségének. Somsich Pongrácz alnádort, tulajdonkép somsich 
az ellenzék emelte volt a kir. személynök méltóságára; királyi' 
most tehát többen szinte bánni kezdek a neki tett szolga- "em^íjmők. 
latot. Egyébiránt, hogy miért s mi módon tette ezt az el- 
lenzék, érdekesen tudósít bennünket a maga naplójában 
Kölcsey. „Néhány országgyűlés folytában, úgymond, fen- 
állott már a névtelen árulkodók elleni sérelem. Ezek a név- 
telen árulkodók nem egyéb az ausztriai szent nyelven, úgy- 
nevezett „geheime Polizei"-nál, mit az országgyűlési iromá- 
nyok már 1825-ben igen szerencsésen választott szóval 
„hydrának" neveznek vala. Ezen oly sokszor elátkozott 

hydrának fejei évenként gyarapodának ; s Isten megengedte 
érntlnk, hogy minden főhivatalaink, s a nem főknek is nem 
megvetendő része ily dicséretes gyarapodványokból állanak, 
8 a hivatalokon kivűi is úton útfélen a kenyérevő nép so- 
kasága hasonlóktól hemzseg. Ne véljétek pedig, mintha e 
sokaságban rend és lélek nem volna. Mert e számtalanul 
elágazó hydra, amint látatlanul terjed, épen úgy látatlanul 
bizonyos középpontra törekedik vissza, honnan minden moz- 
gásai igazgattatnak. Nem szükség e középpontról bővebben 
szólanom; de annyit mégis elmondok, hogy ez egyetemi 
középponton kivűl volt még egy más alárendelt is; s ez 
nem más vala, a personálissá kinevezett Méreynél. 

„Nem rósz választás! Mert az emberek házi és pol- 
gári titkaikat tudni, vagy azokhoz kulcscsal birni, altáblái 
előülőnek hasznos tudomány; oly hasznos tudomány, mely- 
nek gyakorlatba vétele sok más fontosabb és ritkább tu- 
lajdonságokat elmellőzhetőkké tehetne. Már most voltak az 
országgyűlés tagjai közöl, kik úgy gondolkoztak: ha ezen 
hydraszellemben való igazgatás szerencsével járja útját, 
igen természetes, ha a kormány a talentumokat nem, s csak 
fekete lelkűeket kivánó, és igy könnyű választással járó 
módba beleszeret, s mi attól menekedhetni nem fogunk. 
Semmi sem szükségesebb hát, mint a kezdetet megbuk- 
tatni, azaz Méreynek az előlülést a lehetőségig nehézzé 
tenni . . . Mérey a világ minden elölülőinek leggyávábbjai 
közé tartozott; . . . s mindjárt eleinte három különböző ér- 
dekű férfiak egyesűlének a gyávát megbuktatni. Elsők va- 
lának, kik Méreyben a hydrauralkodást gyűlölték, s Maj- 
láthra visszaemlékezvén, az altáblának hazafílelkű elölülőt 
óhajtottak. Következtek, kik Mérey elmozdításával Somsich- 
nak akartak helyet csinálni; és azok kik Somsich feleme- 
lésével az alnádori hivatalt Somboryra szerették volna ru- 
házni. Somsich hazafiságáról s világos és mély hatású ér- 
telméről 1825-ben, mint Somogy akkori követe dicsértetek. 
# 

így ismerte őt Wesselényi, s ennek ajánlásai után Kölcsey : 

ezek tehát, midőn Mérey ellen harezot forralának, örömest i8»3- 
csatlakoztak Siskoviescsal, Dubraviczkyval és Somsich más 
barátaival, úgy szinte Beöthy vei, Péehyvel és Baloghgal, 
kik meg Somboryt pártolták." 

Elbeszéltük már, e különböző három érdekű férfiak 
miként buktatták meg barátaik segedelmével Méreyt január 
10-kén a szabad sajtó, — február 25-én a Tágén, s pár 
nappal később az iQiiság, azaz sajátképen az országgyűlési 
nyilvánosság ügyében. Mérey e vereségek után Bécsbe ment 
8 elnöki székét azontúl Somsich alnádor foglalta el. Itt vala 
tehát az alkalom érette működni. De a dolog nem tartozott 
a könnyűk közé, bár különben a szabadelvű párt is felka- 
rolta őt azon Ígéretei után, hogy ha személynökké lenni 
segítik, az ő értelmökben fogja keresztül vinni a vallási 
kérdést. Somsich a nádor embere volt; általa lett alnádorrá 
8 Pest megyei főispáni helytartcWá : a nádorral meghason- 
lásban álló Reviczky kanczellár kegyére tehát számot nem 
tarthatott. Reviczky, úgy látszék, Bartal Györgyöt, az ügyes 
tollú, a közügyekben nagy jártasságú, s alapos tudományú 
udvari tanácsost, kivánta volna a díszes polczra emelni; 
de ez a sok nyugtalansággal járó hivatalt elfogadni nem 
akará. Míg aztán a kormány más egyéniség után néze kö- 
rűi, az ellenzék említett férfiai Somsich iránt többféle ked- 
vezéseket tanúsitának, őt az idő közben szőnyegre került 
kérdések felett folyt vitákban úgy tűntették fel az udvar 
előtt, mint a karok szeretetét biró s így sok mindent ke- 
resztülvinni képes férfút, kinek elnöklete ennél fogva nem 
csekély fontossággal bir. A fogás sikerűit: Somsich királyi 
személynökké neveztetett és mint ilyen június 15-kén ünne- 
pélyesen köszöntött be az alsó táblánál. Benne az alsó ház 
nem nyert ugyan fényes szónoklatú elnököt; sőt ott nép- 
szerűsége is hamar elveszett : de, mi az országra nézve sok- 
kal fontosabb volt, a kir. tábla, hol az ősiség miatt majd- 
nem minden család pörlekedék más családokkal vagy a 



344 Harmadik könyT. Az első reformi lépések. 

1888. kincslettel, nyert benne értelmes, becsületes jellemű bírót s 
részrehajlatlan elnököt. 

A vallásügy feletti viták azonban csak megingatták 
Somsich personális népszerűségét; azt ő tulaj donképen az 
úrbéri munkálatról folyt tanácskozásokban vesztette el, me- 
lyek idó' közben már jóformán előrehaladtak, s a vallási 
kérdés letétele után nemsokára be is végeztettek a rendek 
tábláján. De mielőtt e fő fontosságú tárgy miként alaku- 
lásának elbeszélésébe fognánk , néhány más kérdést kell 
megemlítenünk, melyek ugyan ezen idő alatt kerültek sző- 
nyegre s részben végképen be is fejeztettek. 
A lengyel Említők, hogy a magyar vármegyék 1831-ben nagy 

flgy. 

rokonszenvvel viseltettek a lengyel felkelés iránt, s többen 
közölök feliratokat is intéztek a kormányhoz, ezt szorgal- 
mazván, lenne segedelmére a függetlenségétől oly igazság- 
talanul megfosztott nemzetnek. Mi volt légyen oka, hogy 
a lengyelek iránt különben kétségtelen jóakaratot tanúsító 
bécsi kabinet a megyék ösztönzéseit figyelembe nem vehette, 
szinte érintők. A megyék közöl egy sem bizonyíta a sza- 
badságáért hősiesen kilzdő szerencsétlen nemzet 'iránt 
nagyobb lelkesedést a szomszéd Trencsén megyénél. S így 
történt, hogy a felkelés elnyomása után Parisba menekült 
lengyelek, midőn a magyar országgyűlés egybehivásáról 
értesültek, két levelet küldenek Borsiczky István Trencsén 
megyei alispánhoz, melyek egyike ő hozzá magához, másika, 
két példányban, magyar és latin nyelven szerkesztve, a^ 
magyar nemzethez szólott. Emezt a tüzes és merész lelkű 
Borsiczky mindjárt az országgyűlés elején tárgyalás alá 
kiváná bocsáttatni; de barátai féltek, hogy ez által a köz- 
figyelem a már folyamatba indult tárgyaktól elvonatik, s 
kerék őt: várna addig, míg a lengyel ügy, megyei utasítá- 
soknál fogva nem hozatik szóba. engedett, ajánlván 
barátainak, hogy addig a két levél létezését titokban tart- 
sák. Mit azonban mások által titkoltatni kivánt, ő maga 
hozott nyilvánosságra, úton útfélen hirdetvén a levelek 

vételét, míg az végre a nádor füléhez is eljutott. A nádor, iftss. 
ki második neje, a már elhunyt Alexandra Pawlovna nagy- 
herczegné miatt még most is viszonyban áll vala a szent- 
pétervári udvarral, s attól még folyton huzá a két száz 
ezernyi évdijat, természetesen nem örömest vette volna, 
hogy a lengyelek végett, kiken segíteni már ligy sem lehete, 
az Ő elnöklete alatt lefolyó országgyűlésből eredjen az orosz 
udvar előtt kedvetlen felirat. Január 20-kán tehát Bor- 
siczkyt magához hivatván, a leveleket tőle elkéré, kijelent- 
vén, hogy azok tárgyalását, mi az orosz udvar neheztelését 
vonná maga után, mindenkép kerülni kell. Borsiczky átadá 
a két levelet; de figyelmezteté a főherczeget, hogy a tárgy 
iránt sok megye adott követeinek utasítást, s így a felírást 
kikerülni nem lehet; kijelenté egyszersmind, hogy akkor 
kénytelen lesz a levelet visszakérni s a rendeknek bemu- 
tatni. A nádor ezt megigérte ugyan, de utóbb, midőn 
Borsiczky értök jött, csak a hozzá szólót adta neki vissza; 
az országgyűléshez intézettet a maga, mint elnök, kezei 
közt marasztván. 

De bár e levelet ily módon elrejthette is, nem lehe- 
tett biztos a nádor, vájjon nem hozza-e más valaki szőnyegre 
a nyugtalanító ügyet, kivált miután hírleni kezdett, hogy 
nem rég Balogh is vett némely lengyelektől hasonló levelet, 
s indítványt készül tenni. Voltak ugyan az ellenzék tüze- 
sebb tagjai közt is, miként Kölcsey tudósít, kik saját sok 
bajaink tekintetéből ez idegen bajjal küzdést későbbre 
halasztani javasiák; de az ügy felvétele, elébb vagy utóbb, 
minden esetre mellpzhetlen volt. A nádor és párthívei 
arról gondoskodának tehát, hogy a tárgyat mennél kisebb 
zajjal csúsztassák át; mi végett azt a sérelmek és kivána- 
tok összeszed ésére kiküldött bizottmány jegyzője által e 
munkálatba igtattatták. A küldöttség alsó házi tagjai azon- 
ban ennek ellentmondának, s a tárgyat hozzá illő szerke- 
zetben külön kívánták felterjesztetni. 

>83«' És Balogh az év vége felé meg is tette az indítványt, 

feliratot kérvén intéztetni a királyhoz: ügyekeznék a sze- 
rencsétlen nemzetnek diplomatikai úton igazságot szolgál- 
tatni, s a bécsi congressus zárokmányában számára biz- 
tosított alkotmányt helyreállíttatni. Az indítvány a többségtől 
nagy rokonszenvvel fogadtatott. Többen lelkesedve emeltek 
szót, ha bár csak azért is, hogy a magyar nemzet rokon- 
szenvét tolmácsolják a szerencsétlen „testvér nemzet" iránt. 
„Ha a királyok halála miatt a fejedelmek gyászt öltenek, 

— monda egyebek közt Palóczy László, miután azon kap- 
csolatokat, melyek országunkat egykor a lengyelekkel 
összekötötték, egy rövid történelmi vázolatban fölemUtette, 

— nem illik-e a nemzeteknek is gyászolniok egy egész 
szabad nemzet erkölcsi halálát? Viseljük tehát a gyászt, 
nem fövegeinken, hanem szíveinkben. És hogy a kormány 
tudja, miképen az itt mondottak nem hiú szavak: ünne- 
pélyesen kijelentem, hogy egyedül Borsodban harmincz ezer 
ember kész mindent áldozni a lengyelekért." Szólott Köl- 
csey is két ízben, szokása szerint azon művészi szabatos- 
sággal s költői fellengző szellemben, mely beszédeit jellemzi. 

*„Ime, úgymond, magunkra vonók Európa pillantatait; úgy 
tűnünk fel, mint a veszélyben forgott ország rokon rész- 
vevői; s tettünk mit megyei helyzetünkben s körülménye- 
inkhez képest tennünk lehetett. Hazánk határain kivűl ugyan 
nem meheténk; nem sietheténk, mint egy más szerencsésb 
ügyben más hazák gyermekei, kik fegyverben ménének el, 
a régi Hellás omladékai közt s Missolungi sánczai alatt 
idegen nép szabadságáért meghalni.. Nekünk nem vala 
egyebünk parányi adományoknál , miket készen gyűjténk 
együvé, s könyörgő szavainknál, mikkel királyunk székéhez 
felsikoltottunk. Hasztalan! a mi sikoltásunk siker nélkül 
hangzott el; s hatalmas kQzek verek le, s egész világ lát- 
tára verek le a nemzetet, mely velünk együtt a keresz- 
ténység védfalának századokig méltán neveztetek; mely 
nélkül Bécsnek tornyai most romban feküdnének s palotáit 

épen ügy hijában keresné a vándor, mint Buda várában issa. 
Mátyás tereméit .... Itt, határainkon, s ily közel hatalom 
által követtetek el az iszonyító tett, mely bennünket, mint 
embereket, mint nemzetet, mint alkotmányos szabadság 
birtokosait akaratunk eilen riadásba hoz. Ember ember 
mellett és után szokott meghalni; de a nemzetnek ezre- 
dekig tartó életet óhajtunk és remélünk is: s ez óhajtás és 
remény szívünk mélyében rázatik fel, ha látjuk: miképen 
e szomszéd nemzetnek lehetett, nem meghalni, de meg- 
gyilkoltatni, de vad erőszak által c)sszezúzatni .... Illő 
azért — monda második beszédében — a királyi felség 
előtt kijelenteni óhajtásunkat, hogy a részvétünket oly 
mértékben biró lengyelekért magas tekintélyét vesse közbe. 
Tartozunk ezzel a szerencsétlen nemzetnek .... De tar- 
tozunk saját magunknak is. Mert lehetetlen eltitkolnunk a 
veszélyt, mely bennünket fenyeget, midőn határainkon pol- 
gári szabad alkotmány önkényesen tapostatott el, s midőn 
az északi hatalom körülöttünk mindinkább terjedez . . . 
Európa hatalmasb népei hallgattak, szóljunk mi! Talán ha 
látni fogják, miképen egy erőtlen s nem legkedvezőbb 
állású nép tette azt, a mit nékiek illett volna, oly szikra 
pattan kebleikbe , mely jóltevő lángra gerjed fel . . . A 
kétségbeesésig kínzott emberiség, a meggyilkolt alkot- 
mányos szabadság, az eltaposott emberi jogok nevében 
szólítom fel a t. Kendeket: nyissák fel kebleiket a szána- 
kozásnak, s a szerencsétlenekért c kicsiny, e fáradságtalan 
lépést megtenni ne késsenek." Tisza, bihari követ, a 
lengyelek mellett szólván, egyszersmind keményen megróva 
az osztrák kormányt is, mely szinte a népek elnyomására 
törekszik, s egyebek közt a szabad Magyarország had- 
seregét is használja, az olasz nemzet lenyűgözésére. 

Mind a nádori, mind a tulaj donkép kormányi párt 
emberei nagy nehezteléssel haliák az efiféle beszédeket; s 
többen szigorúan gáncsolák szabadelvű társaikat, hogy ily 
czéltalanúl támadják meg a kormányt s egy, nemcsak ide- 

1S38. gen, de egyszersmind létesíthetlen ügyben heveskednek. 
Egyebek közt Andrássy József, Esztergám megyei követ, 
a kormánypártiak egyik vezérszónoka, az indítvány ellen 
szólván, természetesnek találá, hogy nemzetek elvesznek. 
E keserű gúny fájdalmasan illeté meg a rendek nagy több- 
ségének kebelét; s egy fiatal szónok álla fel, ki, mást fel- 
váltva, csak az országgytllés folytában érkezett meg, s nem 
régóta hallata a tanácskozásokban nyomatékos szavát. A 
rögtönzött remek beszéd hatalmasan torlá vissza a méltat- 
lan gúnyt, s boszúlá meg a keblek gyöngéd érzelmeinek 
sérelmét. „Nemzetek vesznek, nemzetek lesznek, e szava- 
kat monda Esztergám követe, — így szól a beszéd; úgy 
hiszem azonban, nem különös újság gyanánt hozta fel e 
szavakat; mert a világtörténeti évkönyvek bőven megtaní- 
tottak bennünket, hogy míg egyik nemzet emelkedett, a 
másik elenyészett. De a világtörténet nem tanít, hogy a 
végveszély örvényében elmerűléssel küzdó' nemzetet, némán 
és hidegen nézve, lehetőségig ne segítsük. Mert hiszen 
egyes emberek is lesznek és vesznek: kötelesség mégis 
veszélyben forgó, vagy Ínségre jutott embertársainkat tehet- 
ségünk szerint a veszélyből kimenteni. Nem fejtegetem én 
Lengyelország múlt századi történeteit: sok szomoni csa- 
pást kellene felhordanom, melyek e nemzetet érték. Nem 
feszegetem feldarabolásának nyilvános és titkos okait, s 
nem számlálgatom az ebből eredhető következményeket: 
megtanítandja majd Európát az idő, hasznos és tanácsos 
volt-e, annak megtörténnie. De fájdalommal és aggódással 
keserű érzet foghatja el keblünket, midőn látjuk, hogy a 
lengyel nemzet, mely a XVI-dik században észak leghatal- 
masabb státusának tartatott, erőszakkal végképen ki van 
már törülve a nemzetek sorából. Iszonyú valóság lett 
abból, mit Kázmér-János királyuk 1616-ki jul. 6-kán tartott 
beszédében könyek közt jövendölt; mert le van tiporva 
e nemzet egykori nagysága, összezúzva hevernek a hajdani 
szabadság feldúlt emlékei, s a Visztulának lengyel vérrel 

áztatott partjain nem szabad lengyelek tűzhelye füstölög isss. 
többé! S neveli fájdalmunkat annak érzése, hogy szána- 
kozásnál s kérelemnél nincs hatalmunkban egyéb, mit az 
elnyomottakért tehetnénk; mert századokig sújtott benníin- 
ket is a kérlelhetetlen balsors vaskeze, ügy hogy most már 
nem tehetjük azt szerencsétlen szomszédainkért, mit 1278-ban 
a hatalmas Ottokár ellen Habsburgi Rudolfért véghez vitt 
a magyar. 

„De hiszen a szolgaságig elgázolt nyomorultnak édes 
enyhülést nyújt keserve özönében az is, midŐn részvevő 
szánakozás forró könyeit látja hullani; midőn hallja érette 
kérő szavát annak, ki többet érte nem tehet; habárakérő 
szó az elnyomásnak jégkebléről sikeretlenűl perdűlne is 
le. Nyújtsuk tehát nekik e csekély enyhülést is, ha már 
több nem áll hatalmunkban; de nyújtsuk azt tüstént s ha- 
lasztás nélkül. Vagy talán részvétünk köny cseppjeit s a 
kérelem elkészítésére szükséges pár órai munkát sem kí- 
vánnánk áldozni azokért, kiknek ősei vért s életet áldoz- 
tak érettünk? .... Sándor, az oroszok czárja, fényes 
diadalai után polgári alkotmányt adott a lengyeleknek; s 
ez neki szebb dicsőséget, több forró köszönetet szerzett, 
mint véres győzedelmei. Dicső munkáját azonban önmaga 
kezdé rongálni, s az annyi jót igérő fényes adomány most 
már végkép feldúlatott. A szövetséges fejedelmek, midőn 
Napóleon óriási hatalmával végső diadalra szállottak, azt 
nyilatkoztatták ki, hogy ők Európa szabadságáért küzde- 
nek, s midőn az ellenség roppant ereje kedvező szeren- 
csévél meg volt törve, magokat Európa szabaditóinak 
nevezték. Minden ausztriai katona, ki a lipcsei véres üt- 
közeten jelen volt,^ mellén viseli a szövetségesek dicső 
ígéretének hitlevelét, ama kis érczkeresztet , melynek fel- 
írása: Európa libertati asserta. Szép reményeket szült 
e három szó a népek keblében, s e kis emlékjelek ércz- 
betűi némán, de hathatósan emlékeztettek a fejedelmi szó 
szentségére. Midőn tehát a néma jelek is ily nyilván 

1883. szólanak, nekünk, kik szabad alkotmányunk édes gyümöl- 
cseit nyugottan használjuk, szabad lesz talán a dicső Ígéret 
yalósulását sürgető kérésünk, hogy letiport szomszédunk 
elnyomott polgári szabadsága visszaállittassék, s ez által ő 
is boldog lehessen; mert szabadság nélkül tiszta és állandó 
boldogság nem létezhetik." 

Deák E fiatal szónok Deák Ferencz vala, testvéröcscse 

Antalnak, ki Zala megyei követségéről az év tavaszán 
mondott le. Midőn elvtársai a hazafias lelkű követnek 
távozta miatt, ki néhány évvel elébb magától a kir. taná- 
csosi czimet is elutasította, sajnálkozásukat nyilvániták, azt 
válaszolá: „Küldök én nektek egy fiatal embert, kinek kis 
űjjában több ész s tudomány van , mint egész bennem, 
öregebb bátyjában." A fiatal ember megjelent, s a nélkül, 
hogy szerénységében e kitüntetésre vágyott volna, a kép- 
viselő kar hallgatag megegyeztévcl nemsokára vezére lett 
az alsó házi szabadelvű reformpártnak. „Mint a nap — 
mondja róla Tóth Lőrincz — senkivel sem kaczérkodik, 
hanem föllép egyszerre egész fénytongerével , teljes méltó- 
ságában az égre, s a kisebb csillagok elhalaványúlnak , a 
földön jótékony sugár s meleg terjeng." E szerepet ő azon- 
túl 1848-ig még akkor is viselte, midőn személyesen nem 
volt jelen az országgyűlésen. Ott jelen vagy távol, ő volt 
az ország bölcse, kihez a szabadelvű párt'minden bajosabb 
ügyeiben tanácsért folyamodott; a közvélemény szerint ő 
az ország első, legmélyebb elméjű államférfia, kinek szava 
mindig döntött. Nem azon élénk, nyugtalan, szünet nélkül 
újat és újat teremteni törekvő lángész ő, mely Széchenyit 
tervről tervre hajtá: Deákban mind a szellemi mind az er- 
kölcsi tulajdonok fő jellegét a higgadt nyugalom, mérséklet 
képezi; s ha volt benne hiány, az nem a szellem tüzes, 
ábrándos túlcsapongásából, nem szenvedélyből, nem túlhaj- 
tott, sokat kezdő tevékenységből, hanem inkább mind ezek 
ellentételéből, a kifelé törekvés, a külzés ösztönének majd- 
nem teljes hiányából eredt. E hatalmas szellemben, mely 

az értelem mélységére, az itélct élességérc s alaposságára, isaa. 
a tudomány bőségére nézve, még politikai ellenfeleinek köz 
elismerése szerint is páratlan a hazában, nincs semmi hiú- 
ság, semmi nagyravágyás, semmi ambitio; s ezért a tett- 
vágy 8 tevékenység is sokkal kevesebb benne, mint ily 
gazdag 8 erős szellemeknek legtöbb esetben sajátja. A ki- 
felé törekvés, alkotás ösztönének hiánya néha csaknem a 
lomhasággal és bátortalansággal látszik benne határosnak. 
Ha ő egy alkotmánytalan, kényuralmi kormányii államnak 
született volna polgárává, hol őt a polgártársainak bizal- 
mából eredő kötelességérzet nyilvános pályára nem kény- 
szeritheti, 8 magányából választása által ki nem ragadhatja: 
ő kevesektől ismerve, csak legközelebbi környezetétől cso- 
dáltatva, minden kitűnés, minden hírnév nélkül szálland 
vala sírjába. 

De ezen kitörekvő, teremteni vágyó tevékenység 
hiánya csak is egyetlen árnyoldala e különben annyi tün- 
döklő tehetségekkel, annyi tiszteletre ragadó tulajdonsá- 
gokkal felruházott, felséges egyéniségnek. Az ambitio s 
tettvágy hiánya s ama nyugalom és mérséklet koránt sem 
tette őt elvonult, magába zárkózott, hideg, önző, s éldel- 
hetetlen egyénné. Sőt, valamint magas értelmi tehetsége, 
dús ismeretkincse, bölcsesége által valóságos tekintélylyé 
lett a hazában : úgy aranytiszta becsületessége , önzetlen 
honszerelme, szerénysége és szeretetreméltó kedélyessége 
minden pártnak tiszteletét kivívta neki. Maga a kormány 
is nagyrabecsűlte őt, bár ernyedetlen, lényeges dolgokban 
soha nem tágító ellenzése miatt sokszor nem kevéssé gyűlt 
meg vele baja. líem kevésbbé csodált vala a magán 
társalgásban, mint a törvényhozás vagy a megyei közgyű- 
lések tereméiben. Elmés, kedélyes társalgása nem kevésbbé 
keresett volt a finom nevelésű hölgyektől, mint a férfiak 
körétől, hol mulatságos tréfái, találó hasonlatai, talpraesett 
anecdotái, igazi magyar szellemben, ízletesen folytak 
ról. Magán jelleme oly szeplőtelen, tserel 

1833. _ ragyogó, példányos nyilván cliaractere: kik őt közelebbről 
ismerek, vagy épen barátságával dicsekedhetének, nem egy 
könnyen tudták meghatározni , mi benne nagyobb , az em- 
ber-e, vagy a honpolgár. 

Ha őt, mint soha kétségbe nem vont, számtalanszor 
bevallott pártvezért akarjuk ismerni, nem a nyilvános ülés- 
ben, hanem az ellenzéki, előkészitő tanácskozmányokban 
kell őt felkeresnünk. „Holnap fontos ülés lesz, — így ábrá- 
zolja őt, szintoly szépen, mint találóan a conferenczián 
Tóth Lőrincz ; leirat érkezett Bécsből, melynek fogalmazása 
Pythia kétértelműségeire emlékeztet. Nagy a zaj , a rendet- 
lenség, tömérdek a beszéd a tanácskozmányi teremben. Ki 
nem ismeri a magyar s minden ellenzék fegyelmetlenségét ? 
Azt mondja, hogy független akar lenni, csak lelkiösmere- 
tére hallgatni, akkor midőn nem egyéb, mint kevély, hiú, 
dicsvágyó; a hány fej, annyi vélemény, a hány katona, 
annyi vczérség-igénylő. Egy férfiú lép be a szobába; meg- 
jelenése neptuni hatással van a hullámokra. Kényelmesen 
ül a pamlagra, — mert a kényelmet szereti, szájában szi- 
var, a mi kedves szokásának látszik lenni; s midőn már 
sokan, igen sokan kibeszélték magokat, és elmondák ki mit 
tanúit Kelemenből, Kövyből, Rotteckből és Benthamból, szó- 
lani kezd egyszerűen, világosan, olykor tréfásan; kezei 
alatt gyönyörű rendben pereg le a bonyolult gombolyag; 
világos szavaira oszlik a kétértelműség köde, a sophismák 
csalárd szürkülete: feltűnnek a biztos, határozott álláspon- 
tok, a jól meggondolt csatarend; megmondja, mi téren kell 
kezdeni a támadást s folytatni a vitatkozást, minő pontokat 
kell tartani s feladni, mi rendben kell állítani a csapatokat 
s ütegeket. Es a zaj elnémul, a rendetlen tömeg csöndesen 
hallgat, s nyugodtan széled vacsorához, miután „mindent 
legjobban eligazítottunk". 

Ez Deák képe a conferencziákon. Dicsvágytól, hiú- 
ságtól ment, ő csaknem mindig másnak, nem ritkán gyön- 
gébb, gyakorlatlanabb követeknek is átengedte az első szót. 

az indítványt, melyet az ő mély értelme látott el érvekkel, i^^- 

okoskodásokkal. Előtte csak az ügy állott; a maga szemé- 
lyét ő mindig feledte. Mindenható befolyását ő soha pártja 
egy tagjával sem érezteté ; csupa kimélet volt még a gyön- 
gék iránt is. Ha szükség nem volt reá, nem is szólott nyil- 
vános ülésben; s Ha szólott, azt csak azért tette, mivel 
vagy az ügy fontossága igényelte szavának nyomatékát, 
vagy a tanácskozás folyamában támadt bonyodalom szük- 
séglé logikája bonczoló élét s értelme világát, vagy az 
eléggé megvitatott kérdést kellé szabatos, határozott sza- 
vakba s formákba foglalni. Es Ö ekkor mindig eldöntőleg 
szólott. Szónoklata nem olynemű volt, mely átvillanyozza, 
elragadja, szenvedélyre gyújtja a hallgatókat, az inkább 
meggyőzőleg, melegítőleg hatott a kedélyekre; ment min- 
den dagálytól s üres nagy szavaktól; egyszerű, szabatos 
nyelvű, derűit, velős; kimerítő áradozás és unalomgerjesz- 
tés nélkül, felmelegítő elragadás nélkül, érveinek okosko- 
dásainak súlyával meggyőződést szülő. Senki világosabban 
gondolkodni, gondolatait senki világosabban kifejezni nem 
képes, mint ő. Eszméinek lánczolata soha meg nem zava- 
rodik, soha el nem akad. Beszédeit nem kevesbbé fogod 
tartalmasoknak, erővel és szépséggel teljeseknek találni, 
ha bonczolva olvasod, mint midőn tiszta, folyékony, nyu- 
godt s méltóságos előadásában hallottad azokat. Mit Guizot 
Washingtonról mond, ennek életében, szóról szóra oly tö- 
kéletesen reáillik Deák Ferenczrc, mintha őt akarta volna 
ábrázolni a híres franczia iró : „Nem volt benne, úgymond, 
semmi önzés, semmi értelmi vetélkedés. Midőn ő diadalt 
aratott, elleneire nézve az sem vesztett fogadás, sem áta- 
lános kárhoztatás nem volt. O nem szelleme felsőbbségének, 
hanem magoknak a dolgoknak s azok szükségességének 
nevében győzedelmeskedett ... O soha nem cselekedett 
egyedül érdekből, sem diadala tekintetéből. Nem tett sem- 
mit, miben nem hitte, hogy igaza s joga van, úgyannyira 
hogy tetteiben semmi megalázó nem volt elleneire nézve ; 

Horváth M., 25 év MagjraroMzág t5rt.-b51. 23 

1^*33. de volt azoknak mindig oly erkölcsi jelleme, mely tisztele- 
tet parancsolt. Egyébiránt önzéstelenségéről mindenki leg- 
bensőbben meg volt győződve : nagy világ volt ő, melyben 
az emberek önként s egészen megnyugszanak; hatalmas 
erő volt ő, mely a lelket magához vonja s egyszersmind 
az érdekeket is biztositja, hogy sem feláldoztatni^ sem esz- 
közül kizsákraányoltatni nem fognak személyes és nagyra- 
vágyó czélokra." Ilyen volt, ilyen maiglan Deák Ferencz. De, 
Ő lévén a sarkpont, mely körűi forgott ezóta nagy részben 
országgyűléseink, kivált a későbbiek, történelme, még szá- 
mos alkalmunk lesz találkozni e nagy férfiúval, s részlete- 
sebben is megismerkedni egyénisége szép tulajdonságaival. 
Most térjünk vissza az országgyűlési tárgyalásokra. 

A lengyel ügyről még csak kevés a mondani való. 
Emiitők, mily érdekek forogtak fenn a nádor előtt, hogy 
e kérdést mellőztesse. Miután tehát Baloghnál hasztalan 
merítette ki minden rábeszélő tehetségét, hogy őt az indít- 
ványtevéstől elmozdítsa: minden befolyását ráfordítá a ren- 
dek közt, hogy annak keresztülvitelét meggátolja. Ügye- 
kezete nem is maradt sükeretlen. Találtattak még a szabad- 
elvűek közt is számosan, kik ezen idegen, s mi több, a 
magyar országgyűlés felirata által kedvezőbb kifejlésre úgy 
sem vezethető ügy miatt nem akarták elkedvetleníteni az 
érdemteljes nádort, ki majdnem negyven éves nyilvános 
pályáján már annyit tett, s kitől ezen átalakulási korszak- 
ban még annyi váraték a haza javára. Az indítvány ennél 
fogva az országos ülésben kevesebbségben maradt. 
Erdéiynniója Nagvobb sükcr kövcttc a szabadelvű ellenzék törek- 

• a neszek ^'^ 

kérd^^e. vését cgy más nagy fontosságú tárgyban, mely hasonlókép, 
mint a vallási sérelem, mindjárt az országgyűlés elején ho- 
zatott szőnyegre, s elébb be is fejeztetett, mintsem az or- 
szággyűlési tanácskozások tulaj donképen kitűzött első tárgya 
az úrbéri munkálat, elkészült. E tárgy némely, jelenleg 
Erdély határaiba foglalt, de jogilag Magyarországhoz tar- 
tozó részeknek, név szerint Zaránd, Kraszna, s Közép- 

Szolnok megyéknek és Kővár vidékének, az anyaországhoz isss. 
visBzakapcBoltatása vala. 

£ részek visszacsatolását hajdan az ország határai 
épségének tekintetéből sürgették a rendek; s miként az 
1791-ki 8-dik t.-czikkely tanúsítja, a kormány nem is hozta 
kétségbe az ország ez iránti jogait; a tényleges visszakap- 
csolást mindazáltal az erdélyiek kihallgatásától függesztette 
fel. És bár e tárgy bevégzését későbbi törvények sem mu- 
laszták el szorgalmazni: annak végrehajtása, a kormány 
végetlen halogatása következtében, mind eddig sem vált 
ténynyé. 

Különösnek látszhatnék^ hogy most, midőn oly nagy 
fontosságú reformok, az ország rendszeres újjáalakitásának 
kérdései voltak ezen országgyűlésnek czéljául kitűzve, a 
rendek mégis e százados sérelmet oly súlyosnak tekintették, 
hogy azt, a többi előleges sérelmek tömegéből kiszakasztva, 
külön s i^indjárt a gyűlés elején, határozták tárgyalni ; ho- 
lott talán csekély érdekűnek látszik a különbsége akár köz- 
vetlen Magyarország, akár a magyar korona birodalmához 
tartozó Erdély közigazgatása alatt álljon a kérdéses négy 
vármegye. És nem is nyert volna e kérdés most nagyobb 
fontosságot, ha azt Wesselényi, ki e korban népszerűsége 
8 mint az ellenzéki párt tulajdonképeni vezére, a rendeknél 
befolyása tetőpontján áll vala, egy más, magában is nagy 
nyomatékú kérdés alapjává nem teszi s Erdélyre vonatkozó 
egész politikája rendszerét arra nem építi. 

Wesselényinek Erdély volt tulajdonképeni hazája; s 
e hazát ő emelni, általa pedig a magyar nemzetet erősbí- 
teni törekedett. De Erdélynek még sokkal szomorúbb volt 
mind politikai, mind anyagi állapota; a haladás feltételei ott 
még sokkal inkább hiányoztak, a reformok létesítése sok- 
kal több s nagyobb akadályokba ütközött, mint Magyar- 
országban. Erdély alkotmánya, mely jobbára az I. Leopold- 
dal 1691-ben kötött szerződésen alapúit, sokban különbö- 
zött Magyai'országétól. Lényege ezen alkotmánynak a kö- 

28* 

1833. vetkező pontokból állott: a három nemzet, t. i. a magyar, 
a székely és a szász , — továbbá a négy vallás, úgymint 
a rom. katholika, a két protestáns és az unitária, jogegyen- 
lőséggel birnak; a hivatalokban az említett hét felekezet- 
béliek osztoznak; országgyűlés, mely a törvényhozás jogát 
kizárólag gyakorolja, évenként tartatik. A kormányszék 
tagjai, kiket az országgyűlés választ s a fejedelem erősít 
meg, elvileg felelősek; kormányzót ezeknek élére a feje- 
delem nevez ; az udv. kanczellárt viszont az országgyűlés 
választja; a megyei hivatalokra a megye részéről csak ki- 
jelölés történik, a kinevezés a kormányt illeti. A középponti 
bécsi kormány azonban Erdélyben sokkal több hatalom- 
foglalást tett, mint Magyarország közigazgatásában; minek 
következtében az alkotmányos jogok többé kevesbbé csak 
árnyakká silányultak. A szabadabb institutiókat, egyiket a 
másik után lassanként mind megfosztá eredeti érvényöktől, 
vagy legalább megkorlátolá, megcsorbítá hatáskörükben: a 
kormányszék felelősége végkép eltűnt; a megyei tisztújítá- 
sok divatból kivétettek , s a kormány által a megye meg- 
kérdezése s kijelölése nélkül kinevezett, a középponttól 
bureaukratiai függésbe jutott tisztviselők kezelték az igaz- 
gatást. Az előkelőbb, függetlenebb családok tagjai a hiva- 
talokból kiszoríttatván , a közügyekre alig gyakorolhattak 
többé valamely csekély befolyást. Az országgyűlés maga 
is, mely nagy részben ily, kormányilag kinevezett hivatal- 
nokokból állott, elveszte minden alkotmányos erejét; s va- 
lahányszor 1791 óta összehívatott, a bécsi kormány nyo- 
masztó hatása alatt alkotott minden lij törvény csak az ősi 
jog- és szabadságalapot fogyasztotta, és szorította szűkebb 
korlátok közé. 1811-től fogva pedig épen nem hirdettetett 
többé országgyűlés; minek az lett következménye, hogy a 
kormányszékben évről évre kevesbedett a rendek által vá- 
lasztott tisztviselők száma, míg az végre egyetlen egyre ol- 
vadt. Es ekként az egész igazgatás a Bécsből kinevezett 
hivatalnokok kezére jutott, kik azt a szinte onnan vett ren- 

deletek és szabályok szerint folytatták, mit sem gondolva isas. 
a törvény intézkedéseivel. A bureaukratia lett egyetlen ál- 
lamhatalommá. 

A magyarországi ébredés Erdély rendéiben is fölkelté 
ugyan az ellenzéket ; minek következtében ott is mind élén- 
kebb mozgalom támadt az alkotmányos jogok helyreállítá- 
sára: de a bécsi kormány is résen álla, s még rendkívüli 
eszközök alkalmazását is megkisérlé a mozgalmak elfojtá- 
sára. Wlasics horvátországi bán teljes katonai s polgári ha- 
talommal küldetett királyi biztosul Kolosvárra; az alkot- 
mány pedig felfüggesztetett. A rendek az alkotmányos élet 
folyamának megindítása végett nagy erélylyel szorgalmazák 
az országgyűlés kihirdetését, mely, miután azt a bán szinte 
javaslá, végre meg is igértetett. 

De Wesselényi, ki az ellenzék minden törekvéseiben 
nagy buzgalommal s jobbára vezetőleg, vőn részt, gyöke- 
res javítást, minőt ő óhajt vala, már nem remélett az or- 
szággytiléstől ; és pedig nemcsak azért, mivel annak több- 
ségét mindig királyi hivatalosak alkották ; sem csak azért, 
mivel az alkotandó törvények szellemére a bécsi kormány 
befolyása már irányadóvá lett. magában az alkotmány 
alapjaiban, melyek három nemzet és négy vallás jogegyen- 
lőségén s három néposztály jogos igényein nyugodtak, any- 
nyi szétágazó, egymást kölcsönösen gyöngítő érdeket lá- 
tott működésben, hogy azokat egyátaljában lehetetlennek 
tartá egymással olyképen kiegyenlíteni, miszerint ezen al- 
kotmánynyal még reformálni, kifejleszteni is lehessen az oly 
nagy sülyedésben lévő, minden tekintetben hátramaradt 
közállapotokat. Oly rosznak s képtelennek látá a közjogot, 
hogy a mellett kilátása sem volt másféle törvényeket al- 
kothatni, mint melyek a kényuralom malmára hajtják a 
vizet. És oly rosznak látá a közigazgatás egész gépezetét, 
hogy a mellett bizonyosnak hitte, miszerint magok a hiva- 
talnokok rombolják össze elébb utóbb azt is, mi a szabad- 
ságból még létezik. 

i???i__. O tehát a megígért országgyűlésben sem bízott többé; 

mejt nem tehetett föl benne annyi életerőt s alkotó tehet- 
séget, hogy sülyedt állapotából kisegíthesse, díszesebb létre 
emelhesse, politikai s anyagi tekintetben újjá alakítsa kis 
hazáját. E reménytelen helyzetben egyetlen utat látott, me- 
lyen az a bureaukratiai kényuralom hinárából kivergődhet- 
nék : az egyesülést Magyarországgal. 

„Unió Magyarországgal!^ Ez Ion tehát Wesselényi 
jelszava Erdélyre nézve. Es e jelszavához annál hivebb és 
következetesebb lett egész poUtikai eljárásában, mivel az 
egyesülés által nem csak Erdélyt megmenthetni, hanem a 
birodalmi politikában Magyarország öúlyát is tetemesen ne- 
velhetni, s ekként a reformügyet is könnyebben diadalra 
vezethetni hitte. Miként működött e ezél valósítására Er- 
délyben, vállat vetve Kemény Dénessel és Szász Károly- 
lyal, kikkel az ellenzék vezérletében osztozott, kissé alan- 
tabb leszünk elmondandók; itt egyedül arra szorítkozván, 
mit e czél végett a magyar országgyűlésen tett. 

E politikában Erdélyre nézve teljesen egyetértett 
Wesselényivel barátja, Kölcsey Ferencz, ki, Erdélyben er- 
délyi anyától születvén, nem kevesbbé kegyeletből szülő- 
földe iránt, s ama kivánatból, hogy az szomorú sülyedt ál- 
lapotából kiragadtassék, mint Magyarország súly- s erősza- 
porodásának vágyából, lelkesedéssel ragadta meg a nem- 
zeti egyességnek ezen, a két testvér haza egyesülése által 
valósítandó eszméjét. „Szerelmem, — úgymond egy helyt 
naplójában — szerelmem Erdély s a nemzeti nyelv iránt, 
egyike legerősebb, legrégibb szenvedelmeimnek: mindegyik 
ugyanazon egy ideában, ugyanazon egy érzelemben ered: 
a haza iránti szeretetben.^ A két barát, ezen eszme felett 
az országgyűlés előtt gyakran tanakodva, azt tovább fűzve, 
reá egész politikai rendszert alapított. Lehetetlen volt azon- 
ban mindjárt első tekintetre nem látniok a roppant nehéz- 
ségeket, melyek az eszme létesítését akadályozzák. Nemcsak 

a bécsi kormány részéről bizonyosnak vala tekinthető an- i88»- 
nak erőS; elhatározott ellenzése; benn Erdélyben is számos 
volt az akadály. Kétségtelennek lehetett tartani, hogy a ' 
szász nemzet, melynek keblében a bureaukratiai rendszer 
legmélyebb gyökeret eresztett, s melynek mégis, mint a 
magyarral és székelylyel alkotmányosan egyenjogúnak, meg- 
egyezése is szükséges vala, mindent el fog követni az unió 
ellen, mely őt az eddiginél hasonlithatlanúl hatalmasabb ma- 
gyarországi alkotmányos elembe volna olvasztandó. De még 
a magyarok és székelyek részéről is számos apró tartomá- 
nyi érdek, számos ambitio harczától lehetett félni. A bará- 
tok mind ezen nehézségeket átgondolván, könnyen meg- 
győződhetének hogy, ha általában valósitható eszmejök a 
két ország egyesítése iránt, azért mind a két ország gyű- 
lésein hosszű, heves harczot kellend küzdeniök. Meggyőz- 
hette őket erről maga a Részek kérdésének sorsa is, mely 
kérdés, bár egy század óta több ízben tárgyaltatott s tör- 
vény által is elhatároztatott: a kormány akarathiánya miatt 
mégis megoldást mindeddig nem nyerhetett. Ugyanis, mi- 
dőn Erdély I. Leopold alatt a magyar királyok közvetlen 
kormánya alá vissza került, a Részeknek, melyek Szapo- 
lyai János és I. Ferdinánd királyok óta minden, Erdélyt 
illető szerződésekben magyarországi földterületnek ismertet- 
tek, 8 a fejedelmeknek egészen más hatósággal adattak át, 
mint a milyennel Erdélyt magát birták, — e részeknek, 
mondom, e szerződések értelmében, akkor egyszerűen vissza 
kellett volna kapcsoltatniok az anyaországhoz. E helyett 
azonban III. Károly király 1732-ben azokat, az ők és a 
magyarországi rendek kihallgatása nélkül, önkényleg s 
törvénytelenül Erdélyhez csatolta. De ennek már az 1741-ki 
országgyűlés rendéi ellentmondottak, s a megalkotott törv. 
czikkben Mária Terézia világosan elismeri, hogy valamint 
Erdélyt magyar királyi jogczímen birja: úgy a Részek köz- 
vetlen is Magyarországhoz tartoznak, s azokat ehhez leg- 
közelebb vissza is fogja kapcsoltatni. E törvénybe mind- 

1885. azáltal a magyar rendek méltányossága egy záradékot enge- 
dett betétetni, messziről sem sejtvén, hogy az egy századig 
ürügyül fog szolgálni a törvény végrehajtásának elmulasz- 
tására. E záradék ama szavakban foglaltatik, hogy a visz- 
szakeblezés az erdélyiek meghallgatása után fog végrehaj- 
tatni. Erdély rendéi 1751-ben megkérdeztetvén, a nélkül 
hogy bebizonyítani tudták volna, egyedül Károly király 
rendeletére támaszkodva, a Részeket Erdélyhez tartozóknak 
állíták; 8 ebben maradt az ügy 1790-ig, mert a magyar- 
országi rendeknek az 1764-diki országgyűlésen ismételt 
felszólalása eredmény nélkül maradt. A II. József halála 
után megnyílt magyar országgyűlés rendéihez magok a 
Részek intéztek folyamodást visszakebleztetésökért, kijelent- 
vén: hogy valamint 1732-ben, a Károly rendelete keltekor, 
ki nem hallgattattak: úgy 1752-ben az erdélyi rendektől 
adott, jogaikkal ellenkező felelet nem az ő befolyásukkal 
készült; s képviselőik által az ugyanakkor lefolyt kolos vári 
gyűlésen is kinyilatkoztatták, hogy visszakapesoltatásukat 
Magyarországhoz tovább is akarják sürgetni. Magyarország 
rendéi tehát ennél fogva az 1791-diki 11-ik t.-czikkben 
ismét megrendelték a visszakeblezést; az erdélyi rendek 
mindazáltal, a Részek s az anyaország jogaival ellenkező- 
leg, most is azt határozták, hogy Károly 1732-ki rendele- 
tének fenn kell állani. így vette át a kérdést az 1825-ki 
országgyűlés, mely azt az előleges sérelmek közt szorgal- 
mazá valahára bevégeztetni. De valamint ekkor, úgy a 
következő 1830-ki országgyűlésen is eredménytelen maradt 
az erre vonatkozó felterjesztés; és a kérdés, mint mondók, 
a jelen 1832-ki országgyűlésre maradt örökségül. 

Ezen előzmények után, melyek arra mutattak, hogy a 
kormány, mely Erdélyben inkább igazgathat önkénye sze- 
rint, mint Magyarországban, kétségtelen jog s világos tör- 
vények ellenére halogatja a Részek visszakeblezését, egy- 
átaljában nem kecsegtetheté avval magát Wesselényi és 
Kölcsey, hogy eszméjöket az unió tárgyában könnyű szerrel 

megvalósithasBák. Mert ha már a Részek visszacsatlása isas. 
körűi is annyi nehézség merül fel a kormány részéről, — 
mert kétségtelen volt már, hogy csak ennek akarathiányán 
múlt eddig az ügy, s az erdélyiek ellenzése a műit század- 
ban csak ürügyűl használtatott fel a kormány által a maga 
akarathiányának palástolására: mennyivel nagyobb ellenzést, 
több akadályt várhatának egész Erdély uniójára nézve 
Magyarországgal mind a kormány, mind magok az erdé- 
lyiek részéről! De épen a Részek kérdésében láttak az 
említett barátok oly erőt rejleni, mely jelentékeny lökést 
adhat az unió eszméjének; azt tehát most egész hévvel . 
ragadták meg. Működésök következtében a rendek több- 
sége megegyezett, hogy az unió és a Részek kérdése, az 
előleges sérelmek sorából kiszakasztva, külön terjesztessék 
fel a kormányhoz. Kölcsey remekül irt feliratjavaslata, 
melyet a Wesselényi által nagy gonddal összegyűjtött 
diplomatikai adatokból készített s már január 8-kán olva- 
sott fel a kerületi ülésben, a rendekre nagy hatást csinált; 
a gyűlés nem csak elfogadta azt, hanem érte köszönetet is 
szavazott a szerzőnek. Diadalmasan megmutatta ebben 
Kölcsey, hogy a Részek visszakeblezését Erdély kihall- 
gatásától felfüggeszteni nem lehet, hanem a már alkotott 
törvények szerint haladék nélkül végre kell hajtani; Ma- 
gyarország és Erdély hajdani egységének helyreállítása végett 
pedig a két haza közt kölcsönös alkudozást kívánt nyittatni, 
mi végett Erdélyben is azonnal összehívandó volna az or- 
szággyűlés. 

Az ügy ekként folyamatba tétetvén, Wesselényi fel- 
szólító leveleket írt az erdélyiekhez, hogy a felett megyén- 
ként tanácskoznának s a magyar országgyűlést sürgető 
levelekkel keresnék meg. E levelek nagy mozgásba hozták 
Erdélyt, kivált miután a Részek megyei gyűléseiben a 
Magyarországhoz visszamenetelről kezdettek beszélni. Az 
erdélyiek magok is jól láták, hogy jobb egészen csatla- 
kozni az anyaországhoz, mint egy jelentékeny részt elvesztve, 

1838. tovább is külön maradni; láták azt is, mennyire nincs az 
Erdélyt tapodó önkény ellen az unión kivűl más oltalom; 
s hogy ezen uniót eddig is csak azok ellenzék, kik hiva- 
talaiknál fogva a különvált állapotban sokkal jobban érzik 
magokat, mintsem kis hazájok sebei nekik fájdalmat okoz- 
hattak volna. £s valóban, gróf Teleki Domokos már a 
tavasz kezdetén megjelent Pozsonyban, mint a négy Rész- 
megyének küldötte, leveleket hozván ezektől a magyar 
országgyűléshez. Wesselényi erre, barátaival azt határozá, 
hogy a levelek a nádornak, mint az országgyűlés törvényes 
elnökének nyújtassanak át; mi végett nála Telekivel együtt 
magán kihallgatást eszközle ki. A nádornak azonban nem 
tetszék a dolog, s kijelenté, hogy az erdélyi leveleket 
országgyűlési tanácskozás alá ereszteni nem fogja; mintán 
azonban az erdélyi megyék követétől azon választ vette, 
hogy ő e szerint kénytelen lesz leveleit a kerületi rendek 
elnökének adni által: véleményét megváltoztatva, javaslá, 
adatnának neki a levelek, s ő azokat királyi testvérével 
láttatni fogja, s reményt nyújta, hogy az ügy ily módon 
inkább elő fog mozdittatni. És miután még szavát adta, 
hogy a leveleket nem mint a király testvére, hanem mint 
országgyűlési -elrtt^ veszi át, azok neki át is adattak. 

A főrendek e közben megkisérlék ugyan a hozzájok 
átküldött tárgyat elejteni; de Wesselényi szónoklata, s a 
Kölcsey tollából eredt üzenet ellentállhatatlan hatást gya- 
korolt. És a felirat azon reménynyel eresztetett fel Bécsbe, 
hogy Reviczky kanczellár, csökkenő népszerűségét némileg 
felfrissítendő, ki fogja eszközleni, hogy legalább a Részek 
visszakeblezését megrendelő törvény ne csak űJabb sanctiot 
nyerjen, hanem valahára végre is hajtassék. És e remény 
most nem is hiúsiilt meg: a királyi sanctio utóbb valóban 
megérkezett, a végrehajtás, miként látni fogjuk, megren- 
deltetett. 
As úrbéri j)g idcje^ hogy valahára reátérjünk az országgyűlés- 

nek tulajdonképeni első tárgyára, az úrbéri munkálatra, 

melyen a rendek az emiitett kérdések megvitatása közben iws. 
az év elejétől kezdve nagy szorgalommal dolgozának. 
Midőn az országgyűlés elején , a kormány indítványa , a 
királyi előadások szerint, határozattá lett, hogy a rend- 
szeres munkálatok közöl az úrbéri vétessék mindenek előtt 
tanácskozásba: ezt azon eltökéléssel tette a szabadelvű 
többség y bogy a fenálló hűbéri viszonyok romjain jogos 
polgári léteit adjon a jobbágy osztálynak. „Nagyon örven- 
dek, — monda Kölcsey — hogy a kezdemény a kor- 
mányé; mert versenyezhetünk a végzeménybén. Hadd 
ismerje meg egyszer a nép valóban barátait, elleneit. A 
kormány urbárium által urbáriumot akar; nekünk urbárium 
által nemzetet Well akarnunk; azaz: feladatunk, úgy intézni 
az urbárium tárgyait, hogy a nép egyszer tulajdoni és 
polgári jogokat nyerjen, s ez által a polgári alkotmány 
hétszázezer puhaság és szegénység által elaljasodott lélek 
helyett tíz milliom felemelkedhetőt nyeijen." 

A jobbágynép sorsa mind ez ideig azon állapotban 
létezett, melybe azt Mária Terézia, 1768-ban alkotott, ma- 
gában véve is igen hiányos*, s e felett még az liri osztály 
által is többféleképen kijátszott, megcsorbított úrbéri sza- 
bályzata helyezte. A jobbágytelek, melynek terjedelme az 
ország külön vidékei szerint 16 — 40 (1200 négyszögöles) 
hold szántóföld és 6—22 hold rét közt változott, nem volt 
tulajdona a parasztnak ; annak ő csak haszonvételét élvezte ; 
s még a közadót is, földeinek nagysága szerint ugyan, de 
nem azokért, hanem személyeért fizette: a fold a nemes 
úré volt, s mint ilyen nem feki^t adóteher alatt. E földet 
a jobbágy szorgalmasan köteleztetett művelni, különben a 
földesúr, az illető megyei hivatalnok közbejöttével, azt tőle 
elvehette s másnak adhatta. Midőn a^jobbágy földéről el- 
költözni szándékozék, engedelmet arra csak minden tarto- 
zásainak lerovása után nyerhetett; ingó vagyonát magával 
vihette; házát s egyéb ingatlanait becsáron eladhatta; a 
föld azonban az úrra szállott vissza, de oly kötelezettséggel, 

>883. hogy azt ingyen más jobbágynak adja át haszonvételre. E 
föld haszonvőtelén kivűl még a következő javadalmai voltak 
a jobbágynak: a legelő közös használata a földesúrral; hol 
a határban erdő létezett, a szükséges tűzi és épületfa ingyen 
megszerzése; a jobbágy-község ezeken kivűl, ha voltak 
határában szőlőkertek vagy -hegyek, hat hónapi bormérés 
jogával birt. Terhei ellenben ezekből állának : pénzűi, úgy- 
nevezett füst-pénz fejében fizetett arának 24 krajczárt; 
terményekben egy egész jobbágy: évenként két tyúkot, 
két kappanyt, 12 tojást, egy iteze vajat, harminczan együtt 
egy borjút; szántóföldei termésének kilenczed — , és mivel 
a papi tizedet is jobbára az urak tárták haszonbérben vagy 
örökösen, — ötöd részét; szőlejétől, többnyire külön szer- 
ződés szerint, különböző adót; minden kilenczedik bárá- 
nyát, méhkasát, vagy váltságul minden bárányért négy — , 
méhkasért hat krajczárt. Személyes munkatétel fejében, 
egy egész telkes jobbágy szolgált évenként szekérrel 52, 
a nélkül 104 napot. Egy telketlen házas zsellér 18 robot 
nappal tartozott. E robot egy negyedének a téli hóna- 
pokra kellett esni. Ezeken kivűl négy egész telkes együtt 
egy hosszú fuvarra köteleztetett, mely kétnapi útból állott; 
végre a kártevő állatok kiirtása végett minden jobbágy 
három napi vadászati szolgálatot köteleztetett tenni ura 
vadászatain. 

Bírája a jobbágynak saját földesura volt, ki az úgy- 
nevezett uri székeken nemcsak a jobbágyok közti polgári 
pörökben, hanem az úrbéri vétségekben is itélt, s engedet- 
lenség és más kihágások miatt testi büntetést is szabhatott 
jobbágyaira. Az úri szék elnöke maga az úr volt, vagy 
helyettese, ki mellé két törvénytudó ülnök hivatott meg; 
jelen kellett azonban lenni a járásbeli szolgabirónak is 
esküttjével, s csak ezek aláirása által nyert az itélet érvé- 
nyességet. Fölebbviteli biróságát a megyei törvényszék, s 
azontúl a helytartótanács képezte. Patrimonialis hatóságá- 
nál fogva nagy befolyása volt a földesúrnak a község 

Ügyeinek igazgatására is: megegyeztével választatott a biró 1838. 
és jegyző; benézett a község számadásaiba, az árvák pén- 
zének kezelésébe stb. Az elhaló jobbágy vagyona s föl- 
deinek haszonvétele gyermekeire szállott; azok híjában az 
úr volt az örökös; lehetett azonban vagyona két harma- 
dáról rendelkeznie. Polgári s politikai jogokat nem birt a 
jobbágy. 

Ez volt főbb vonásaiban a köznép törvényes jogálla- 
pota az országban. Bár a magyart általában kegyetlen és 
zsarnok űrnak nem mondhatni; tagadhatatlan mégis, hogy 
itt magok a földesurak, amott gazdatiszteik nem ritkán 
éltek vissza hatalmokkal, s törvénytelenül sűlyosbiták a 
jobbágyok sorsát; kik aztán a szinte földesurakból álló 
megyei törvényszéknél sem nyertek mindig pártolást, elég- 
tételt. Es épen azért volt oly közönséges a parasztokban 
ama hiedelem is, hogy az úr ellensége, a király pedig 
pártfogója: mivel a helytartótanács a fölebbvitt úrbéri per- 
ben gyakran pártját fogta az igazságtalanul elnyomott 
parasztnak. A földnép ezen idegenségét és magába fojtott 
gyűlöletét az urak iránt , sorsának minden tekintetbeni 
javítása által megszüntetni , volt tehát fő feladata az új 
úrbéri codexnek. 

A rendi tábla szabadelvű többsége által elfogadott 
úrbérszabályzati törvényjavaslat bár nem hely ezé is a köz- 
népet azon állapotba, melyet egy újabb szabású alkotmány- 
tól akár a demokratia akár a nemzetgazdaság tanai méltán 
megkívánnak: első reformlépésül mégis, tagadhatatlan, dicső- 
ségére válik az arístokratiánknak. A munka , mely az 
országos bizottmány rendszeres munkálatának nyomán ké- 
szült, nem vala könnyű, kivált a mi országgyűléseink szer- 
kezete s tárgyalási módja mellett. „A mi bajunk sok, — 
úgymond naplójában Kölcsey. Az ország részei oly temér- 
dek tekintetben különböznek egymástól! Más helyzet, más 
természetű föld, más kitérj edésbeli viszony, más népesség, 
más életmód s több effélék; s mind ezekből következő más 

1883. tekintetek, más gondolkozás, más értelem, más követutasí- 
tás. S mind ezekből, képzelitek-e, hogy egy értelmi egész, 
egy törvényhozási tűzpont formáltassék? Ugyanazért be- 
szélünk sokat, vívunk sokat, találgatunk sokat, míg utoljára 
is vagy történetesen fejlik ki, azaz, inkább bukkan ki 
valami; vagy az országos küldöttség szerkezete áll meg.^ 
De az még a kedvező esetekhez tartozott, ha az egyszer 
létrejött megállapodás állandólag fenn is tartatott; mert, 
miként naplósunk más helyt panaszkodik: „kerületi ülése- 
inkben az úrbéri kérdések nagy s többnyire hosszú viadal- 
makra szoktak alkalmat adni. Napok telnek, sokszor épen 
hetek, míg az ellenkező vélemények közöl valamelyik, 
szavazati többség erejével, győzedelmeskedik. Ilyenkor azt 
hinné az ember, már rendben vagyunk ; de a jegyző otthon 
a meleg napok eredményét megirja, és sor kerülvén, felol- 
vassa s a kerület urai hallgatják; s egyik sem emlékezvén 
arra vissza a mi végeztetett, mindenik pedig arra, a mit 
maga kivánt és vitatott: ismét fenékkel fordul fel minden. 
Egy rész összezavarodik, más a zavarban halászni akar; s 
alig lehet azt, a mi már egyszer nagy bajjal előállíttatott, 
újólag megtalálni.^ 

Nagy bajt okozott a tanácskozások sikerére nézve az 
is, hogy az országos bizottmány munkálata nem volt helyes 
rendszerbe öntve; egyebek közt hiányoztak a munkálat 
elején az alapelvek, melyek szerint a jobbágynép személy- 
es vagyonbeli szabadsága s jogai meghatároztattak volna. 
Némelyek e hiányt mindjárt a tárgyalás kezdetén észre- 
vévén, pótoltatni kivánták, s mindenek előtt ezen alapelvek 
meghatározását sürgették. Indítványuk azonban, a munká- 
lat folyamának nagy hátrányára, megbukott: az elvek felállí- 
tásával a munkálat végére utasíttattak. Ez volt kiváltképen 
oka annak, miről Kölcsey már június 8-kán panaszkodik, 
mondván: „Az úrbéri rendbeszedés egyike azon tárgyak- 
nak, melyekben annyit beszéltünk, annyit akartunk, annyit 
vitattunk és alkudoztunk, hogy végezetre lábolhatatlan 

zavarok közé jutottunk." Azonban jiinius közepén vala- lass. 
hára mégis bevégeztetett az országos bizottmány munkála- 
tának megrostálása, s készen állott az új úrbéri szabályzat, 
a mint azt a rendek házának többsége első ízben meg- 
állapitá, mint mondók, nem dicstelenül nemességünkre 
nézve. Engedmények tétetnek abban a népnek mind poli- 
tikai, mind anyagi tekintetben. Es ezen engedmények annál 
méltányosb elismerést igényelnek nemességünk szabadelvű 
pártjának részére a történelemtől, minthogy azokat teljes 
béke ölében, senkitől nem kényszerítve, a nép nyomása 
nélkül, egyedül az igazság érzetétől s a haza felvirágzásá- 
nak vágyától ösztönöztetve, épen azon időben tette, midőn 
a függetlenségeért harczoló lengyel nemesség, a forradalom 
lelkesedésében és szorultságában sem lendített semmit a 
köznépért, mely pedig még elnyomottabb állapotban teng 
vala, mint a magyar. Midőn a lengyel országgyűlésen pár 
évvel elébb, néhányan, áthatva annak érzetétől, hogy csak 
demokratiai alapra fektetve győzhet a forradalom, a parasz- 
tok sorsának javítását indít vány ozák : az önző többség azzal 
mellőzte az emberiséges és eszélyes indítványt, hogy miután 
a parasztok a haza és földesuraik iránt úgy is meleg ra- 
gaszkodással viseltetnek, poUtikailag szükségtelen a reform 
a jobbágynép állapotában. 

A magyar nemesség jobban megérté a kor követelő 
igényeit s elég önzetlen volt azoknak engedni. A törvény- 
javaslat azonban, bár koránt sem elégítette ki a demokrat 
elvűeket, már a rendek táblájánál is csak hosszú s heves 
küzdelmek után ment keresztül; mert még mindig elég 
i^Agy volt azon kiváltság-bálványozók száma, kiknek csak 
azért kedves a nemesi szabadság, mert privilégium; követ- 
kezőleg őket a sokaság felett megkülönbözteti*). Ezeknek 
ellenzése legmakacsabb volt azon czikkelyek körűi, melyek 
a jobbágynak jogot adnak költözése esetében házával együtt 



^) Ld. Kölcsey naplóját, összes munkái YII, 189. 

1833. a földek haszonvételét is eladhatni^ a robotot s kilenczedet 
pénzűi megválthatni; továbbá a legelő elkülönzésre s a 
jobbágyok személyes szabadságára vonatkozó pontok. Ezek 
közöl a kilenczed-váltság ^ mit már Széchenyi is ajánlott 
Hitelében, bár mennyire harczoltak is mellette a szabad- 
elvűek, néliány szavazattal mégis megbukott. A vesztő fél 
ennek következtében oly eszközről gondolkodók, mely a 
kilenczcd természetben vételét annyira megnehezítené, hogy 
az azt ellenzők utóbb magok is hajlandókká tétessenek a 
váltság megengedésére. E végett történt, hogy a kilenczed- 
szedésnek nagyon szűk határidő tűzetett ki. Szerencséseb- 
bek voltak a radikál reformok barátai a robotváltság 
tekintetében. Eleve is sejtvén, hogy o pont szinte számos 
ellenzőre találand, a kérdést mindjárt a kezdetben nagyon 
széles térre állították, azt indítványozván: hogy a jobbágy 
a földein fekvő úrbéri terheket örökösen megválthassa és 
szabad birtokká tehesse; továbbá, hogy pénzén nemesi 
javakat is vehessen teljes sajátsági joggal. Attól tártának 
ugyan, hogy az elfogulatlanság s a helyes nemzetgazdaság 
tanai még nem tettek a nemesség körében annyi foglalá- 
sokat, hogy ezen indítványukkal már is keresztül hatol- 
janak; de helyesen vélekedének, hogy az eszmét már most 
szükség megpendíteni, ha annak diadalát a közel jövőben 
látni óhajtják, s hogy, ha az most megbuknék is, legalább 
a robotváltságot sikerűlend kieszközölniök. A taktika ered- 
mény dúsabb lett, mintsem remélik vala: a nemesi birtok- 
szerezhetés ugyan megbukott; de végzéssé lett, hogy a 
jobbágy földesura megegyeztével, minden terheit örökösen 
megválthassa. 

Hasonló taktikával járának el a radikál reformok ba- 
rátai a jobbágyok személyes szabadságát illető czikkely te- 
kintetében is. Kedvök volt volna ugyan eleinte a Hármas- 
könyv I. részének 9-ik czimét, mely a nemesek személyes 
sérthetetlenségét biztosítja, a parasztokra is egyszerűen ki- 
terjeszteni; mert azon eszme, hogy az alkotmány határaiba 

az adózó niilliomokat is bo kellene vonni, már nagy térje- i8S3. 
dést nyert a törvőnyhozó .karban ; de ezt magok is többnek 
látván, mint a mennyit a többség felvilágosultsága és sza- 
badelvűsége már is megbirhatna: nehogy felette sokat akarva, 
mindentől elessenek, megelégedtek avval, hogy két czik- 
kely alkottassék, melyek egyikében kimondva legyen, hogy 
a jobbágyot ezután birói Ítélet nélkül sem személyében 
sem vagyonában nem lehet büntetni; másikában pedig ki- 
jelentessék, hogy a parasztok ezentúl saját nevökben is 
folytathatnak port nemes személyek ellen. De június köze- 
pén még ezen pontokért is crejök minden megfeszítésével 
kell vala küzdeniök. „Iszonyú tusa keletkezek, mond nap- 
lójában Kölcsey, ha a kérdéses tárgy elfogadható-e? Ba- 
logh, Bezerédy, Somsich Miklós, gr. Andrássy György, Deák, 
Asztalos és Dokus pártolák az indítványt; Aczél, Rohonczy, 
Hertelendy, Busán és a hevesi követ sötét szavakat emelé- 
nek ellene. Azonban az idő haladt; minden körülmény azt 
mutatá: e tárgy napokat fog magának kívánni." És a kö- 
vetkező napokon még hevesebben folyt a tusa. „Verbőczy 
nemzetségének férfiai azon záradékra, hogy a parasztot ki- 
hallgatás és megítélés nélkül elfogni nem szabad , elször- 
nyűködének ; s az elfogatást kihagyatni kivánák." Szeren- 
csére, Kölcsey ült az elnöki széken, s bár a kiváltságok 
apostolai több ízben felsikoltanak, hogy nekik az egész ja- 
vaslat nem kell: ő nem tágíta, s elvbarátai által támogat- 
tatván, szavazatra bocsátá a kérdést. Marczibányi, La Motte 
Vitéz és társaik, az alkotmány veszedelmét emlegetve, s 
olyféléket vitatva, hogy ha ez törvénynyé lesz, a földesúr 
jobbágyainak hasznát többé nem veheti, — még ezt is meg 
akarák akadályozni. De a szavazás minden akadékoskodá- 
saik mellett is végbement, s az indítvány győzedelmeske-' 
dett: a parasztok személyét és vagyonát az önkényű hatal- 
masok megtámadásától megvédő törvényjavaslat határo- 
zattá lett. 

Horváth XT., 25 ér Magyarorezág tórt.-ből. 24 



370 Harmadik Icönyr. Az első refonni lépések. 

1833. Az Úrbéri munkálat a kerületi ülésekben ekként be- 

pArtTiszo- végeztetvén, a radikál reform barátjai egy ideig avval ke- 
uaai^rWrt csegtették magokat, hogy az országos ülésekben az úrbé- 
iiietőieg. rcn még egynémi javítást fognak kivívhatni ; legrosszabb 
' esetben pedig legalább semmit sem fognak elveszteni a ki- 
küzdött kevés jóból. S e remény nem is volt egészen alap- 
talan. Az úrbéri munkálat folytában a szabadelvűség szem- 
betűnőleg nevekedett a kerületi ülésekben. Többen, kik 
nem legkedvezőbb utasításokkal jöttek vala az országgyű- 
lésre, mégis igen mérsékelten, enyhítőleg kezdenek szólani. 

# 

Nőtt a remény mióta Somsich Pongrácz neveztetett ki sze- 
mélynökké s a tábla elnökévé. Neki, mint a kit világos 
fejnek s hazafiúi keblűnek hitt, miként említők, kivált a 
szabadelvű párt vívta ki e méltóságot: várhatá tehát, hogy 
általa támogattatni is fog a reformok keresztülvitelében. 

De, hiú képzelet! kiált fel naplója végén Kölcsey. 
„Somsich vagy megtagadta magát, vagy soha sem volt az, 
a minek lenni hitték ; az Ő ajkai közöl — mióta personá- 
lissá lett — liberalitást éreztető vagy éreztetni akaró han- 
gok jőni nem szoktak. Ez jel vala; s azok is, kik a kor- 
mány szelecskéi után vitorlácskáikat örömest eresztik, teljes 
erővel elkezdenek harczolni minden ellen , a mi az úrbér- 
ben az adózóra nézve engedmény lehetne." 

Ehhez járult, hogy a személy nökváltozás az ország- 
gyűlés elején egymással szemben álló pártokat megzavarta: 
többen, kik kevesbbé meggyőződésből, mint gyűlöletből 
Mérey, — vagy barátságból Somsich személye iránt csatla- 
koztak a szabadelvű párthoz, most hűtlenek lettek annak 
zászlaihoz; sőt néhányan még azok közöl is, kik elvből 
tartozának a radikál párthoz, — mint például Siskovics, 
az új személynök sógora, egyike azoknak, kik legtisztáb- 
baknak tekintettek az aristokratia előítéleteitől; mint az 
ungi Bernát s több mások az új személynök kedvéért meg- 
ernyedtek az ellenzésben, a radikál javítások vitatásában. 
„Vágynak, mond Kölcsey, kik minden indítvány kezdetekor 

az oppositióhoz csatolják magokat; s csak azt lesik: mint isss. 
fog a kormány dolgozni? hogy annak czéljaihoz képest az 
oppositiót épen a legjobb órában s a legjobb árért hagy- 
hassák el." Ezeknek az új personális véleményszinezetének 
változása elégséges indokul szolgált a magok irányát is 
mcgváltoztatniok. Nagy veszteség volt a szabadelvű pártra 
nézve az is, hogy Wesselényit, ki összefűző lelke volt az 
ellenzéknek, kinek tekintélye abban némi fegyelmet tudott 
tartani, Erdély zavarodó tigyei már május havában e tar- 
tományba hívták. A még fiatal s nem rég érkezett Deák 
Ferencz sokkal szerényebb volt, mintsem hogy idősb társai 
közt már is oly tekintélyre emelhette volna magát, hogy 
szava a fegyelmet különben sem tűrő, sokféle apró ambi- 
tiótól vezérlett ellenzéki testületben mindjárt irányadóvá 
válhatott volna. Nagy baj volt végre, hogy Wesselényi 
távozta óta a vezére vesztett felekezet magán tanácskoz- 
mányokat sem tartott. „Magános összejövetelről szó sincs, 
mond Kölcsey; semmi egyetértés, semmi pontravonúlás, 
semmi hasonlítása s. egyeztetése a különbözőségeknek .... 
A mi kinézéseink el vágynak homályosítva, a mi remé- 
nyeink feldúlva, s keblünkben minden gond, minden aggo- 
dalom az ország jövendője miatt felriasztva!" 

A kétségbeesés e kifakadására épen az úrbéri tör- 
vényjavaslat ügye indítá Szatmár demokrat lelkű követét, 
ki, ha lehetett volna, már most örömmel megad a paraszt- 
nak minden politikai jogot, hogy a 700 ezernyi legális 

■ 

nemzetet tíz millióra emelje. Mert a kerületekben meg- 
állapított törvényjavaslat az országos ülésekben többféle 
megszorítást szenvedett. A kormány a parasztosztály anyagi 
s polgári emelésében a demokratia gyarapodásának fenye- 
gető jelenségét vélte látni, s orgánumai által a javaslatnak 
ellene működött a rendek táblájánál. Ez volt oka, hogy 
Somsich is oly nagy vélemény változtatást tűntetett fel ma- 
gában, mióta személynökké lévén, a kormány czélzatait 
kell vala előmozdítania. A kormánypárt , s kik az ellen- 

24* 

1833. zékből ahhoz csatlakoz tak^ Siskovics, Bernát s mások azon 
elvet álliták fel, hogy a tulajdoni jogokat szenteknek kell 
tartani; s azért ha erkölcsi engedmények adatnak is a köz- 
népnek, óvakodni kell oly anyagi engedményektől, melyek 
a földesúri birtokot csonkítanák. Ebből folyának ki aztán 
mind azon módosítások, melyek a törvényjavaslat eredeti 
szerkezetében a jobbágyság hátrányára tétettek; s melyek 
szerint egynémi olyas is elvétetett tőle (például a pálinka- 
főzés joga), mit a teréziai úrbér adott vala. Es e törekvés- 
ben a személynök eljárása néha még a méltányosságot is 
megsértette. „Küzdünk, mond Kölcsey, okainkat veszte- 
getve szórjuk az alatt, míg az általunk megkoronázott előlülő 
a maga fenségéből gúnyolva néz reánk; s ha bennünket s 
félreértett mondásainkat megvetőleg ostromolta, akkor a 
maga vitorlásaihoz győzelemmel fordul, az országos szerke- 
zetet ajkaikról híven ellesi s gyakran önkényesen többség- 
nek mondja azt, '^ mit a mi jegyzeteink annak lenni nem 
mutatnak. '^ 

Es az ekként módosított törvényjavaslatnak, mielőtt a 
király elejébe terjesztethetett, még a főrendeknél is több 
ízben súlyos ostromot kell vala kiállnia. Míg a kormány- 
párt elébb, a rendek házában, az urak birtokjogát csorbít- 
ható anyagi engedmény ellen harczolt; a főrendek most 
viszont a jobbágyságnak némi polgári, személyes jogokat 
biztosító erkölcsi engedmények ellen fordíták megtámadá- 
saikat. Azonban a szabadelvű reformpárt sem maradt tétlen. 
Azon független főrendűek, kik Pozsonyt elébb odahagyták 
volt, jobbára visszatértek a nevezetes tusára s lelkesen vív- 
tak a rendi javaslat mellett. Ezek egyi^ke egyebek közt a 
Sybillinus könyvekhez hasonlítá az úri jogokat, melyekből 
menthetetlenül annál több fog elveszni, mennél tovább 
vonakodnak az urak teljesíteni a nép igazságos igényeit. 
Ál űrbéli A conservativ párti főrendek magok is érzék, miképen 

oly téren állnak, melyen a reformpárttól nem lehet kierő- 
szakolniok a győzedelmet a nélkül, hogy az ország köz- 

véleményét magok ellen ne zúdítsák. A reformpárt s vele isss. 
az igazság tehát végre mégis győzött: az úrbéri törv^ény- 
javaslat több üzenetváltás után az alsó házzal^ királyi meg- 
erősités végett Bécsbe küldetett. A törvényjavaslat, bár e 
végtárgyalások alatt egynémiben megnyirbáltatott, még 
mindig jelentékeny engedményeket foglalt magában mind 
anyagi mind erkölcsi tekintetben. Amazokat illetőleg, hogy 
néhányat közölök névszerint megemlítsünk: az űgj'^nevezett 
kis tized, mely szerint a jobbágy évenként borjút, bárányt, 
baromfit stb. köteles volt adni urának, egészen s minden 
kárpótlás nélkül eltörültetett; a robotmunka részben meg- 
kevesbittetett , részben akként szabály oztatott , hogy azt a 
jobbágy könnyebben, saját dolgainak hátramaradása nélkül 
végezhesse stb. Még fontosabbak voltak ezeknél az erkölcsi 
engedmények, a jobbágy személyét s vagyonát biztosító 
polgári jogok, melyek közöl, mint legfőbbek, a következők 
különösen méltók a kiemelésre: 

1. Az örökváltság, mely szerint a jobbágyok a földes- 
úrral megtörtént kölcsönös egyezés következtében meg- 
határozott összegen magokat egyenként vagy együttvéve 
minden úri adózások és szolgálatok alól örökre megvált- 
hatják, telkeiket azontúl szabad tulajdon gyanánt birandók. 

2. Az úríszékek megszorítása, miszerint azok ezentúl 
csak a jobbágyok egymás közti polgári pőréiben ítélhes- 
senek ; az úrbéri perek ellenben , melyekben a földesúr, 
mint pörös fél áll szemközt a jobbágy gyal, már első folya- 
modásban is, a törvény által különösen meghatározott sza- 
bályok szerint, a megyei törvényszékekre utaltattak. 

3. A jobbágy személyének s tulajdonának biztosítása, 
mi a következő szöveggel igtattatott a javaslatba: „Miután 
a jobbágyok úrbéri viszonyai a fentebbiek által meghatá- 
roztattak; hogy sorsuk egyéb polgári viszonyaikban is biz- 
tosittassék, rendeltetik: 1) hogy a jobbágyokat csak miután 
törvényes biráik által megvizsgáltattak és a törvények értel- 
mében elítéltettek, szabad személyökben vagy birtokukban 



374 Harmadik IcönyT. Az első reformi lépé»elc. 

1833. megtámadni; annál kevésbbé szabad őket előleges vizsgálat 
és Ítélet nélkül elfogatni vagy testi büntetéssel terhelni; 
2) a személyes pörlekedési jog a jobbágyok minden ügyeire 
kitérj esztetik^ s megengedtetik követeléseiket s panaszaikat 
bárki ellen saját nevökben bíró elejébe vinniök." 

A harmadik czikkely első pontjának czélja: felmen- 
teni a népet az önkényes testi büntetés, kivált a rövid úton 
elrendelt botoztatás alól, melyet számos megyei s gazda- 
sági tisztviselő, vagy maga a földesúr is oly hősiesen, haj- 
dúja pedig betanult műtéteiként gyakorlott; s a parasztot 
is ugyanazon törvény ótalma alá helyezni, mely a nemes 
személyét védte. A második pontot illetőleg megjegyzendő, 
hogy azon eddigelé divatozott szokás, mely szerint a pa- 
raszt, nemes ellen, igazságot nem a maga, hanem csak 
földesura nevében kereshetett, egyedül formaiság volt ugyan, 
miután a földesúr a maga nevét átengedni törvény által 
köteleztetett: a hűbéri rendszer e maradványát azonban^ 
mely a felett hogy a természet-joggal ellenkezik, többször 
visszaélésekre is kaput nyithatott, századunknak az emberi 
jogegyenlőségről elterjedt fogalmai egyátaljában tarthatat- 
lanná tették. 

Hogy a kormány a törvényjavaslat azon részeit, me- 
lyekben az anyagi engedmények foglaltattak, minden nehéz- 
ség nélkül elfogadja, semmi kétsége sem lehetett a reform- 
pártnak; bár elébb annak némely pontjait ostromolták is a 
conservativ pártiak. A kormány, mint minden aristokrati- 
kus szerkezetű államban az újabb időkben, úgy nálunk is 
régtől fogva szerété játszani az alsó néposztályok pártfogó- 
jának szerepét a nemesség ellen. Ezen engedmények 
továbbá a nép vagyonosságát s evvel együtt adózási ké- 
pességét is gyarapították, az adóalapot pedig biztosították. « 
Egészen másként állott a dolog az erkölcsi, polgári enged- 
mények tekintetében. A kormány azokban a demokratia 
fenyegető rémalakját véle feltűnni az országban, melytől 
kényuralmi hajlamainál fogva oly annyira iszonyodott. Már . 

a felső tábla tárgyalásai alatt nem alaptalan aggodalom ^^^- 
szállá meg a szabadelvű reformpártiakat, midőn tapasztalak^ 
hogy a kormány egyenes orgánumai, miként elébb a ren- 
deknél a kir. személynök, a kir. tábla s a kormánypárti 
követek, úgy most a felső házban a főispánok, a zászlós 
urak, maga a főherczeg nádor is határozottan ellenzik a 
polgári engedmények idézett pontjait. Növekedék aggodal- 
mok, midőn e tárgyról a többi, még ezen országgyűlés 
folytában létesíteni szándéklott köz- és magánjogi reformok 
terveire tekintenek. Mi jót lehete vámiok ezekben, ha már 
azon javítások ellen is ellenzéket látának emelkedni, me- 
lyek sem az aristokratiai sem a monarchiái elvekbe nem 
ütköztek, sem egyik sem másik jogát nem csorbíták; a 
méltányosság, az örök igazság, az égető szükség által pedig 
egyaránt mellőzhetlenűl követeltetnek; s melyeket igényelt 
néppártolói szerepénél fogva elébb utóbb kénytelen is el- 
fogadni a kormány, ha a nép bizodalmát, s a maga atyai 
jóakaratának fénykörét koczkáztatni , sőt elveszteni nem 
akarja? 

Rósz jóslatú jel vala a kormány válaszára nézve, 
hogy azt a követi utasítások czélba vett változtatásának 
reményében mind későbbre halászta. Az úrbéri törvény- 
javaslat az 1833-ki nov. 19-kén tartott vegyes ülésből ter- 
jesztetett fel a király elébe, s a válasz arra csak kilencz 
hónap múlva érkezett le az ország rendéihez. 

Es az aggodalom seitelmei, fájdalom, megvalósultak! a tdrrénw*- 

°" ** , yaslat r kor- 

A kormány a törvényjavaslatnak polgári engedményeket mánytóiYisi- 
tartalmazó, fentebb idézett pontjait visszavetette, azon érvvel **^^^^ 
indokolván eljárását, hogy e reformok nem tartoznak az 
úrbéri szabályzatba; s mivel sokféle jogviszonyokba vág- 
nak, máskor, más rendszeres munkálatban tárgyalandók. 

E királyi válasz s abban kivált a javítás elhalasztá- 
sára felhozott indok olynemű volt, hogy abból mindenki 
világosan láthatá, miképen a kormány semmiféle igazán 
szabadelvű, vagy épen radikál reform megerősítésére nem 

1834. leszen hajlandó. Annál szilárdabb eltökélés támadt tehát az 
ellenzék tagjaiban, minden erejöket megfesziteniök ezen 
első reform keresztülvitelére: mennél kevésbbé remélheté- 
nek egyebekben sükert, ha már ebben is erélytelenséget, 
ingadozást áruinának el. Kitartásukat edzé az, hogy ennél 
nemesebb téren nem küzdhetének a kormánynyal. Itt nem 
előjog s kiváltság, nem osztályuk haszna, s nem is a kor- 
mányhatalom gyöngítése, hanem a nép miüióinak emberi s 
polgári jogai, szóval, oly tárgy forog vala szőnyegen, mely- 
nek pártolásából reájok csak dicsőség, s melynek gátolásából 
a kormányra csak árny háromolhat: bátran lehettek tehát 
követelők s kitartók; sőt makacsok követelésökben. 

A vitatkozások tehát mind a két részről ismét nagy 
hévvel kezdettek meg. Es Deáknak, Kölcseynek, Beze- 
rédynek, Beőthynek, Baloghnak és több másoknak kivánt 
alkalom nyújtatott, ékesszólásuk diadalmas erejével kellő 
világba állítani a nép miüiói polgári jogosításának szent 
ügyét, s meggyőzni mindenkit annak múlhatatlan szüksé- 
géről az ország átalános jóllétének emelésére. Es azon, a 
világtörténelemben páratlan jelenetnek lőn az ország tanúja, 
hogy egy részről a kiváltságos magyar nemesség többsége 
(mert a követek csak utasításaik értelmében szólhatván, 
szavuk az egész megyei nemesség többségének volt visz- 
hangja), hogy, mondám, a kiváltságos magyar nemesség 
többsége a kiváltságok és saját osztályérdekök ellen, az 
elnyomott alsó néposztály érdekeiért s jogosításáért — ; 
más részről az atyáskodó szerepéből kiesett kormány a 
kiváltság mellett, a nép felszabadítása, személy- és tulaj- 
donjogának biztosítása ellen kelt ki a harcztérre. A nemes- 
ség lett, részben legalább, a maga érdeke ellen, a jobbágy- 
nép bajnokává, szószólójáéra; a kormány pedig a maga 
ellenségének tekintette a parasztok pártolóját. Ennél dicsőbb 
jelenetet a maga egész történelmében nem képes felmutatni 
az aristokratia. Szebb diadalt ennél soha nem ült az igaz- 
ság s méltányosság érzelme. És hasztalan tette mozgásba 

a kormány hatalmának minden eszközeit; hasztalan kisérlé i834. 
meg a vesztegetésnek is többféle nemeit: a szabadelvű 
ellenzéki többség annál rendíthetlenebb maradt, mivel nem 
önérdekéért küzdött, hanem a saját ősei által elnyomott, 
elhanyagolt, az állam minden terheit egyedül viselő népnek 
kívánt; a maga, igaz, csak látszatos, érdeke ellen is, igaz- 
ságot szolgáltatni. E tekintetben , az aristokratiáknak kü- 
lönben nem barátai is kénytelenek tisztelettel szólani a 
magyar nemességről; s igazságtalanok lennénk iránta, ha 
ezen, már magában is nagy kérdés tárgyalásából néhány 
beszédet, az ellenzék szabadelvű s cmberiséges szellem- 
irányának mind meg annyi fényes emlékeit, nem közöl- 
nénk. Hosszúságukért elég kárpótlást találand az olvasó 
mind e beszédek szépségében, — minél fogva azok a ma- 
gyar ékesszólás ez időbeli remekjeiként tekinthetők; mind 
azon ismeretekben , melyeket azokból hazánk állapotának 
számos részleteire és sajátságaira nézve meríthet. 

November 10-ke volt, midőn a királyi válasz s külö- Anov. lo-kei 
nösen annak a jobbágyok örökváltságát meg nem engedő deknéi. 
pontja szőnyegre került. Kölcsey, Deák, Beöthy, Klauzál, 
Bezerédy, Balogh, Palóczy, s az ellenzék más tagjai egy- 
mással nemesen vetélkedve, küzdenek a jobbágyok felsza- 
badításának első szükséges feltételéért, az örökváltságért. 
Á sok szép beszéd közöl inie a legtamilságosabbak. 

^Valahányszor az örökös megváltásra nézve tagadólag 
felelő királyi válaszról gondolkozom, — mond Kölcsey — 
mindannyiszor kénytelennek érzem magamat emlékezetem- 
mel a közelebb lefolyt három század történetén végig futni ; 
s azok folytában a pályát, melyet a magyarországi kormány 
az adózó nép tekintetében állandóan követett, vagy követni 
látszott, vizsgálatba venni. 

„Senki sincs, t. RR., ki nem tudná, miképen II. Wla- 
dislaw (kit isten haragjában adott a nemzetnek) uralkodván, 
a jobbágyság közönségesen felzendült s iszonyú dúlongáso- 
kat követett el. Elnyomattak ugyan, elvették büntetésöket, 

J834^ 8 a csend helyreállott; de nehéz meghatározni, mi vala 

nagyobb bűn: az-e, mit a jobbágyság undok tettei által 
elkövetett; vagy az-e, mit a nemesség az ezen tettekre 
szabott büntetéssel véghez vitt? Nem értem itt az ember- 
telen kinzásokat, miket Zápolyának találékony esze kigon- 
dolt; hanem értem azon országgyűlési határozást, mely nem 
csak az akkor élt jobbágyokat, de azoknak még meg sem 
született s következőleg a bűnben még részt nem vehetett 
maradékait is örökös szolgaságra kárhoztatá.^ Előadván 
ezután, mit tett háromszázadon át a kormány a nép ügyé- 
ben ; miként nyerte meg a néppártfogás szinét, a népoltal- 
mazó czimét; miként párosult a népnek a kormánybani 
bizodalma a nemesség iránti idegenséggel; mi lassanként 
annyira növekedett, hogy, bár a kormány e század harma- 
dik tizedében az adót és újonczszedést illetőleg, egyenesen 
a népet terhelte törvénytelen rendeleteivel; a nemesség 
pedig annak védelmében bátor' elszántsággal lépett fel: 
a jobbágysággal még isem lehetett elhitetni, hogy őt a kor- 
mány nyomja, a nemesség pedig oltalmazza; — beszédét 
tovább ekként folytatja: 

„Köz vala a remény, mely az örökváltságnak a kor- 
mány által elfogadását bizonyosnak hivé. Mert kit illet, 
inkább, mint a nép pártolóját, azon módot, mi által annak 
tulajdonszerzésre alkalom nyűj tátik, két kézzel fogadni. És 
mi történt! íme felterjesztők az úrbéri törvényeket, s az 
örökváltságról szóló szakaszra tagadó választ nyertünk. S 
mi okból? Mert, úgymond a válasz, e tárgy nem az úr- 
bérre tartozik. 

„Járatlan volna dolgainkban, ki nem tudná, hogy 1790 
óta, mióta t. i. a rendszeres munkálatok megrendeltottek s 
elkészültek, valahányszor a kormány előtt nem tetsző tárgy 
hozatott fel, a legmindennapibb mód annak félrevetésére a 
rendszeres munkálatokra igazítás vala. Itt van végre az 
országgyűlés, melyen e munkák vizsgálatba vétetni elkez- 
dettek; 3 most a félrevetési mód úgy változott meg, hogy 

a kedvetlen tárgy a már kéz alatti munkálatból a még kéz l??i* 

alá nem jöttre igazíttatik. Áz ily eligazítás kétségkivűl nem 
egyéb szavakba burkolt, de okokkal nem támogatott meg- 
tagadásnál, s már annyira el van használva, hogy általa 
elámittatni együgyűség lenne. S én valóban neheztelésem 
kijelentését el nem fojthatom, hogy miután e jelen tárgy 
a képviselői tábla részéről a főrendek ellen oly hévvel s 
oly sok fontos okokkal készíttetett ki: a kormány emberei 
csak annyira sem tartottak bennünket méltóknak, hogy 
fejőket valami más ok kitalálásán törték volna. £n tehát 
ezen okot oknak lenni el nem ismervén, reá felelni sem 
tartom szüségesnek. Mi azonban az elnök által a monarchia 

és aristokratia tekintetéből vett ellenvetésöket illeti, 

általában akarom megvizsgálni: az örökös megválthatási 
jog a monarchia s aristokratia és a népboldogság elveivel 
minő viszonyokban áll? Mikor aztán magában ki fog vilá- 
gosodni: mi az igazság? Az-e a mit a királyi válasz magá- 
ban foglal; vagy az-e a mi a kerületi szerkezetben áll? 

^Nézzük e választ egész kiterjedésében; s ha látjuk, 
m^képen a^ materialis engedményeket elég bőven ád, moráli- 
sokat pedig általán fogva megtagad: tisztán ki fog tűnni 
egész szelleme. S e szellem csak ez: az adófundust lehet- 
ségig tisztába tenni s egyszersmind nevelni. £ szellem ellen 
magában gondolva, nem mondok semmit; de miután a kir. 
válasz csak ezt és csak ennyit akar, szeretném kérdeni: 
mit tett ez által tisztán az adózó népért? Én úgy hiszem: 
tisztán az adózóért semmit, hanem mindent a kincstárért, 
azaz önmagáért. 

„Túl azon tehát, miket Mária Terézia s József császár 
tettének, semmi sem vala-e többé, a mit a kormánynak az 
adózó népért tenni kellett volna? Fájdalom, még igen sok 
van! Erzé ezt a képviselő test; s ezért igyekezett a nép- 
nek a társaságban meghatározott állást adni; s előtte a 
tulajdonszerzést lehetségessé tévén, egyszersmind a szolga- 
ság alóli felszabadulás útját megnyitni. A kormány ezt nem 

2534. akarja; s így a három század óta követni látszott haladási 
pályát egyszerre bezárván, a nemességnek, ki ellen* a népet 
eddig védni látszott, tíz év lefolyta alatt másodszor készít 
alkalmat, azt elébbi pártfogója ellen oltalomba venni. 

„Szabad költözést nyert a jobbágy, való; de azért 
már lehet-e őtet szabadnak mondani? Ne engedjük magun- 
kat e szó által: szabad, megcsalatni. Ezen epitheton itt 
a költözést, nem pedig a jobbágyot illeti. Szabadon költöz- 
het; de költözése által szabad nem leszen. Bátran állítom, 
a királyi válasz tartalma szerint, a jobbágy épen azon álla- 
potban marad, miben József császár előtt kínlódott. Eltö- 
rültetett az örökös jobbágyság? Miként? Az adózó elhagy- 
hatja urát. Való; de hová mehet? Más úrhoz! És mi feltétel 
alatt? A különbség csak ez: eddig szolgált folyvást egy urat; 
most már szolgálhat egymásután többeket. De szolgálnia foly- 
vast kell, azaz örökösen kell. tehát, a királyi válasz állván, 
örökös jobbágy lenni mind eddig meg nem szűnt; s bizo- 
nyosan nem is szűn meg, csak akkor, midőn a tulajdon- 
szerezhetés örökös megváltásnál fogva neki megadatván, 
szolgaságból szabadságba saját erejével felemelkedhetik. 

„A szabadulásnak ez ideig három nyitva álló utai 
valának: úgynevezett manumissiok, polgári birtokszerzés 
és nemesi jószágra juthatás. 

„A manumissiokat a mi illeti: azok hazánkban elejé- 
től fogva szokásban valának, s általok nemcsak egyesek, 
de egész községek szabadultak fel. Elmondanám, hogy a 
szabad városok ez úton állottak elő; de remélem, lesznek 
követek, kik a tárgy ezen oldalát bővebben fogják felvilá- 
gosítani. Czélomra csak azt jegyzem meg, hogy a királyi 
válasz e manumissiokat most eltörülni szándékozván, a sza- 
badulásnak csak hátralévő két ütai maradhatnak fenn. 

„Szerezzen hát a jobbágy polgári birtokot! De hánya- 
dikat fogja a szerencse annyira kedvébe venni, hogy falu- 
ját, — hol parányi adózó birtokot nem szerezhetett, elhagy- 
ván, városokba mehessen, sok ezereket érő javakat vásárolni? 

S ha ügy, polgári birtokra jutható jobbágy ezrek közöl 1834. 
válik egy: bizonyosan százezer közŐl nem fog egy talál- 
kozni, ki nemesi birtokba léphessen. Mert ha polgári bir- 
toknál szegénység tesz akadályt; nemesi birtokra két 
hatalmas ellenséggel kell majd küzködnie: egyik neveztetik 
incapacitásnak; másik avitieitás nevet hord. Incapa- 
citás megtiltja őt, mint nemtelent, nemesi birtokot vásár- 
iam; avitieitás megtiltja a nemest saját maga javait másnak 
eladni. E kettős tilalom közt nincs egyéb lehetség, mint 
jószágot a kormánytól venni; melynek joga van egy felől 
a maga javait eladni, másfelől nemtelennek is jószágbirha- 
tásra tehetséget kölcsönözni. Nem világos-e, hogy az in- 
capacitás és avitieitás elvei közt, a manumissio elvének 
megrontása nem czélozhat egyébre, mint a jószágeladhatási 
jogot kormány monopóliumává tenni, hogy így a nemesség 
saját ősisége mellett sorvadjon; minden vásárló pedig az 
egyedüli eladó kezeiből lehetségig felrúgtatott áron venni 
kényszeríttessék? Egy szóval, t. rendek, látni való, miképen 
e bánásmód mellett a néptömeg legnagyobb számának liri 
szolgálattól szabad birtokra szert tenni lehetetlen leend; s 
azon szerencse kedvenczein kivííl, kik vagy polgári vagyont, 
vagy kir. adományt vehetnek, a többi milliomnak szabad- 
ságra más mód nincs, mint ha jobbágytelkét elhagyja s az 
isten szabad ege alá kiáll koldulni. Mert a kir. válasz mel- 
lett ott vagyunk, hogy Magyarországon, a szabad városi 
polgáron kivűl, csak két emberosztály lesz szabad: a föl- 
desúr, ki a helységet birja, s a koldus, ki a helység utczáin, 
hajadon fővel és mezítláb, irgalom és kenyér után kiál- 
tozik ! 

„Mondja meg nekem valaki: miért, mi elvnek követ- 
kezésében teszi a kormány ezt? Monarchiái elvből talán? 
Bármennyit gondolkozzam, én a tettet a monarchia elvével 
egészen ellenkezőnek találom. Monarchiát nép nélkül gon- 
dolni nem lehet: s hatalmas monarchiát vagyonos nép nél- 
kül hasonlólag nem. 

1834. ^Akár belső csend fentartása, akár kül ellenség elleni 

védelem forogjon szóban, akár a státus szükségei jőjenek 
kérdésbe: mindenik esetben csak vagyonos nép segíthet. 
Következőleg vagyonos néptől a monarchiának félni nem 
kell. Kettő van a mitől ő retteghet: vagyontalan nép' és 
oligarchia. Amaz csendrontásra hajlandó, mert állapota 
kínosan nyugtalanító, veszteni valója pedig nincs. Emez 
hatalmas és büszke; s igazgatni akarván, a monarchia jogait 
örömest magára ruházná által. XVI. Lajos királyi székét 
Paris vagyontalan népe dönté fel: Napóleon császári hatal- 
mát a saint-gerroaini paloták birtokosai ásták alá. S ezeken 
kivűl több példákat felhozni szükséges-e? 

„Ne menjünk ily messze. Csak azt kérdem: ágy a 
mint a királyi válasz áll, el van-e véle érve a czél, mit oly 
világosan tűzött ki magának? Tisztában lesz tehát már az 
adófundus? Bizonyosan nem! Hiszen ott áll még a 1-ae 
40-mus; ott állanak a kényszeritett cserék, a kibecsűlteté- 
sek s több efélék: mind meg annyi búvó zugok; miknek 
homályában, a földesúri önkény elrejtezhetik; s belőle az 
adófundus mind zavarba hozására, mind fogyasztására 
ezélja szerint dolgozhatik. Ha a kormány az adófundust 
teljes tisztaságba tenni kivánja, nincs más eszköze: csak 
az örökös megválthatás. Az adózónak megváltott tulajdona 
csak az, mit illethetetlen adófundusnak mondhatunk; ha ez 
illethetetlenség a kormány előtt kivánatos, miért annak 
megtörténhetését akadályozni? 

„Kérdem tovább: az által mit a királyi válasz elfogad 
és kivan, adatik-e az adózónak több, mint eddig kezeiben 
vala? Bizvást mondhatni, nem! S nem vagyunk-e látni 
kénytelenek, miképen abból, a mi most kezeiben van, azon 
kilencz millió népszárahoz képest csekély három-négy millió 
forintnyi adót fizetni nem tudja? Minden törvényhatóság 
tele restántiákkal : s minden törvényhatóság kénytelen az 
adómennyiséget nem ritkán executiok által venni meg. 
Vájjon meg nem történik-e, hogy a kiküldött adóhajtó 

eljön az adózónak ágyát elvenni, vagy hideg őszszel ajtaját >8**- 
leszaggatni? S midó'n így a nyomorultnak beteg gyermekei 
a fóldön fetrengenek; midőn az északi szél kunyhóján 
keresztfii süvöltöz: akkor igen is a kétségbeesés elkesere- 
désével ragadja el háznépétől az utolsó darab kenyeret, 
hogy árával tartozását szállíthassa. S ezen állapotban akarja 
a kormány a népet hagyatni? Nem akar-e neki szabad- 
ságot engedni, hogy minekutána országot és egyházat, me- 
gyét és urat, falut és elöljárót s az ég tudja még mit 
mindent fizetni tartozik: legalább az űri, terhei közt minden 
bizonynyal legnagyobb , tartozások alól kimenekedhessek ; 
s ez által a hazában lassanként egy boldogabb s fenmaradó 
terheit könnyen teljesíthető néposztály támadjon? S ezen 
van-e legkevesebb is, a mi a monarchia virágzatát elő ne 
mozdítsa? 

TjVagy talán az aristokratiának elve az, mely a nép 
tulajdoni jogait ellenzi? Elhinném t. rendek ha a magyar 
aristokratia csak néhány igen kevés számií, s általában 
gazdag és hatalmas nemzetségekből állana: de a mi aristo- 
kratiánk sok ezer háznépet foglal magában; s e háznépek 
hasonlatlanűl nagyobb része, szegénysége s míveletlensége 
miatt a néphez igen közel áll, s igen nagy szám jobbágy- 
telkekre szorulván, s az újon alkotott törvény által adózásra 
köteleztetvén, a néppel épen összevegyült. Ily aristokra- 
tiának elvei a nép tulajdoni jogának, mely az ő tagjainak 
egyik igen nagy részére is jótékonyan hat, ellenzője nem 
lehet. Népboldogságnak csak az istentől s emberektől elát- 
kozott oligarchia lehet irigye; s szerencse, hogy polgári 
alkotványunk oligarchiát nem ismer. Ott igen is, hol oli- 
garchia virágzik, hatalmasan szokott az a néposztály vagyo- 
nossága ellen dolgozni. Mert jó birtokú nép, mint felébb 
érintem, hatalmassá teszi a monarchiát; s e kettő közt az 
oligarchák, törvény alá szorítva, féktelen hatalmokat elvesz- 
tik. Olyan országban nincs módjok a trónus körül felleg- 
csoportként tolongani^ hogy a trónus sugarai a néphez, s 

Jiw4^ ennek tekintetei viszont a trónushoz el ne juthassanak. 
Ott nincs erejök veszélyes nepotismust űzni, s az igazgatás 
minden ágait rokonokkal és creaturákkal megtölteni, hogy 
kény szerint uralkodjanak. Ott nem formálhatják magokat 
egyiptomi szent kaszttá, melynek tagjai törvényen és igaz- 
ságon gázolhassanak, s a hozzájok nem tartozókat letapod- 
ják. Ily oligarchia elveivel a nép virágzásának előmozdí- 
tása hogy ellenkezik , azt igen is lígy hiszem ; de ismét 
mondom : a magyar polgári alkotványban az oligarchia 
idegen. 

^Gondoljuk meg: nálunk az aristokratia tagjai leg- 
nagyobb részben falukon, az adózók közt elszórva laknak. 
Már t. rendek egy pár száz ezernek milliók közt csendes- 
ségben élni: ez bizonyosan a milliók jóakaratától van fttg- 
gésben. S hogy e jóakaratot csak a kölcsönös bizodalom 
teremtheti: a csongrádi tisztelt követ igen jól jegyzé meg. 
De bizodalom, állandó, nyílt szivű bizodalom lehet-e oly 
emberek közt, kik úr és szolga viszonyában állanak egy- 
máshoz? kik közöl míg némelyik kiváltságokkal s tulajdon 
javakkal bir, a nagyobb rész azon javakból magát kizárt- 
nak szemléli? Példákkal mutassam-e meg, hogy a szolga, 
valahányszor alkalom adatik, urával miként bánik? Nem 
szükség a világ egyetemi történeteiben széjjeltekintenem; 
nem szükség a régi Rómából a Spartacus rabcsoportait, 
vagy a németországi paraszthadat, vagy a szent-domingói 
gyilkos jeleneteket felhoznom. Hazánk történeteiben a 
példák s borzasztóbbak mint akárhol. Említem a Dózsa 
vérengző tetteit; tudják a t. rendek a József császár alatti 
dolgokat Erdélyben ; s ki az, ki még most is borzadva nem 
tekintene vissza a cholera évére, midőn némely megyékbői 
a legrettenetesb tettek híre az egész országot keresztűl- 
rázá? Felszólítom a kormányt: ily esetekben mi a mód, 
mely által bennünket megoltalmazand? Talán hóhérpallos 
és kötél? mik a bűnösök ellen fordíttatnak. Nyomorult 
eszközök! Mert ezek semmivé tehetnek ugyan egyes életet; 

de itt nem egyesekről van szó: itt a szó azon halhatatlan, ism. 
hódíthatatlan szellemről van, mely századok óta most láng- 
gal lobogva, majd hamv alatt emésztődve ég. És ezt nem 
zabolázza meg félelem, nem győzi le hatalom; ezt csak 
megszelídíteni lehet. Nem egyébbel pedig, csak oly közös 
érdekkel, mely a társaság tagjait egyformán kösse a hazá- 
hoz; 8 ez érdek csupán két szó: szabadság és tu- 
lajdon!^ 

„Aztán csodálkozom én, hogy a kormány nem látszik 
érteni, mire már két század tapasztalása megtanithatá vala: 
miképen a nép oly fontos a státusban, mire rendkívüli 
figyelmet kell fordítani. Elmúltak az idők, mikor az aris- 
tokratia állott fegyverben , hol a trón mellett , hol a trón 
ellen; most kincstár és katona a népből jön ki. S nem 
tudja-e, hogy az adózó erővel raf^adtatik ki szülői, hitvese és 
gyermekei karjaiból, hogy midőn hosszú vvi katonaságban 
a polgári élet minden viszonyaiból kilépve élt, végre, leg- 
több esetben, táplálat nélkül haza eresztetik, s a tépett 
viszonyokat összekötni többé nem tudja: vagy tilalmas 
utakra kényszeríttetik, vagy házról házra bujdos koldulni, 
8 a gazdag asztaláról lehull morzsalék után kapdos. Ily 
helyzetben álló népre támaszkodni vájjon bátorságos-e? S 
midőn ezt mondom, ellenállhatatlanul tolakodik emlékeze- 
tembe a szemrehányás, melylyel a bérbefogadott iró, Guster- 
mann, a magyar nemességet illeti: „Mert mi, úgymond, 
minden terhet a néppel viseltetünk, azzal oltalmaztatjuk a 
hazát; pedig annak hazája nincs, azt az országhoz s földé- 
hez semmi érdek nem köti, mert tulajdont neki nem enge- 
dünk.^ Óhajtanám, bár ez az ember most itt lehetne, s 
szemeivel nézné, füleivel hallaná, mily kínos fájdalommal 
küzdünk mi a kormánynyal, mely azon tulajdont a népnek 
megadatni nem hagyja. Bizony kénytelen lenne elpirulni; 
bizony kénytelen lenne, a kormány tanácsosihoz fordulva, 
szemeikbe mondani, a mit Napóleon egykori minisztere egy 

HorválU 11., 25 ov Magyarorszá; tőrt.-ből. '^^ 

1834. alkalommal mondott volt: „Uraim, amit tesztek, több mint 
vétek, az hiba!" 

„Azonban fájdalmas érzéseim közepette is bizonyos 
léleknyugalmat találok abban, hogy a nemességen fekvő 
százados szemrehányás terheit a kormány most saját ma- 
gára forditá; s e tett által felhatalmazva érzem magamat 
kikiáltani, — s ezen kiáltás elébb utóbb az egész hazán 
keresztül fog zengeni , ez a kiáltás elébb utóbb kilencz 
millió ember kebelét fogja dobbanásba hozni — ; mert ime 
1834-ben, a magyar nemzet törvényjavító országgyűlésén, 
a magyar nemesség az adózó népnek tulaj donszerezhetésre 
valahára utat nyitni szándékozott; s az, a ki ezen jótékony 
szándéknak ellene vetette magát, a kormány volt! Igen is, 
a kormány volt! A mi minket illet: mi a nép iránti köte- 
lességhez e részben mind eddig hűvek valánk, s nincs 
egyébb hátra, hanem hogy annak teljesítésében továbbra 
is szent állhatatossággal megmaradjunk." 
Deák Ferencz De azon nemes tüzet, azon magasztos, emberi érzel- 

meket, melyekkel az ellenzék a jobbágyok állapotának 
javítása mellett küzdött, semmi sem tükrözheti vissza 
hívebben, mint Deák Ferencz beszéde, melyet különben is, 
mint a magyar szónoklat remekeinek egyikét, hiba volna, 
legalább is egy részében ki nem írnunk az országgyűlés 
jegyzó'köny véből. „Fájdalmas érzéssel érti, mond a szónok, 
a kir. válasz tartalmából: hogy ő Felsége az úrbéri V-dik 
t.-cz. 2-dik szakaszában általunk javallott örökös megvál- 
tásokat ezen törvényben kijelentetni nem akarván, legfor- 
róbb óhajtásunkat semmivé tette .... 

„. . . . Kettős volt ezen úrbéri munkában a jobbágyok 
iránt törvényhozói kötelességünk: t. i. engedmények által 
tüstént segíteni a jobbágyok szükségein ; de a jövendőre is 
figyelmezve, egyszersmind önérzésöket az emberiség méltó- 
ságára emelni, és kifejteni a kebleikben szunnyadó hatal- 
mas erőt: az iparkodásnak, leginkább szabadság és tulajdon 
által nevekedhető varázs- erejét. 

„E kettős kötclessdgen alapult az országos rendeknek i8S4. 
úrbéri munkája; s ezen kettős kötelesség teljesítését vár- 
tak a törvényhozásnak másik részétől — a kormánytól is. 
De, fájdalom! e jelen kir. válasz várakozásainknak épen 
nem felelt meg. Mert midőn tőlünk egy részről űj és 
ismét új engedményeket kíván; más részről a népet emelő 
és boldogító azon csekély szabadságot is, melyet mi meg- 
adni készek valánk, megtagadja, vagy legalább nem fo- 
gadja el; és így minden engedmények, melyeket a Rendek 
nemzeti kifejlődéstlnk édes reményében, nemesebb czélok- 
ból adtának, általa nyomonilt alamizsnává vannak leala- 
csonyítva. Ugyanazon kormány, mely az adózó népnek 
sorsát oly gyakran emlegette, rajta mindazáltal önhaszná- 
nak feláldozásával csak ritkán segített; ugyanazon kormány, 
mely e jelen királyi válaszban tőlünk ismét áldozatokat 
sürget, de hazánk vérző sebeit, többszöri keserű panaszaink 
mellett sem orvosolja; most is, úgy látszik, csak azt akarja, 
hogy engedményeink által jobbágyaink a k. kincstárt gya- 
rapító közterheket könnyebben viseljék ; de arra nem 
hajlandó, hogy ezen nép az iparkodásnak és niívelődésnek 
magasabb fokára emelkedve, feltalálja önkeblében tulajdon 
erejének és szorgalmának gazdagon jövedelmező tőkéjét. 
Pedig, ha mindenkor csak alamizsnát adunk, ha egyszer- 
smind a népnek szorgalmát czélirányos törvények által 
nem ébresztgetjük: kötelességünket csak félig, és félig sem 
teljesítjük. 

„Mert tekintsünk bár vissza századokon keresztül 
alkotott törvényeink sorára: tapasztalni fogjuk, hogy a 
törvényhozásnak ismételt engedményei sem voltak képesek 
a népet az Ínségtől megóvni. Előre látható tehát, hogy az 
engedmények véghatárát még el nem értük; előre látható, 
hogy a szegény népnek sorsa jövendőben is áldozatokat 
fog kivánni, ha csak törvény által módot neki nem nyúj- 
tunk, hogy ezen kérdés alatti szakasznak értelmében, a 

földesuraknak kára nélkül, sőt azoknak önkéntes meg- 

26* 

18W. egyeztével, alku szerint magának valamivel több szabad- 
ságot és biztosabb tulajdont szerezhessen. 

„De nemcsak a jobbágyok sorsát rosszabbítaná, nem- 
csak azok szabadságát korlátolná ezen örökös megváltások 
eltiltása; hanem még a földesurak tulajdoni jogait is tete- 
mesen sértené. Mert ezen úrbéri munkának IV-dik ezik- 
kelyében azt állítani: hogy a földnek tulajdona egyenesen 
a földesurat illeti; azt mondani, hogy minden jobbágyi 
adózás a földesúrnak kétségtelen sajátja: itt pedig meg- 
tagadni a földesúrtól azon jogot, hogy ezen sajátját önjob- 
bágyainak alku szerint szabadon és szerződésileg átadhassa, 
valóban annyi volna, mint a valóságos tulajdonnak minden 
józan értelmét keserűn kigúnyolni, és a tulajdonosnak sza- 
badságát szükség nélkül, söt a közjónak kárával semmivé 
tenni. Nem azért gyűltünk pedig itt össze, hogy a hasznos 
szabadságot korlátoljuk; hanem azért, hogy szabadságot 
terjesztve, védve és erősítve, polgártársainkat boldogítsuk." 

Megmutatván ezután, hogy nem is új és szokatlan az 
intézkedés, melyet a rendek követelnek; hogy az örökös 
megváltások, egyes esetekben, hajdan is divatoztak; mi- 
ként ezt számos szabad mezővárosaink s örökösen meg- 
váltott községeink létezése bizonyítja; — megmutatván 
továbbá, mennyit nyert ezen örökös megváltások által a 
földesúr, ki ekként a maga sajátját oly áron adta el, mi- 
lyent azért egyébként nem kapott volna; és, mi még fon- 
tosabb, mennyit nyertek a jobbágyok, kik azóta kettőztetett 
iparkodás által tehetősek, szabadok és boldogok; s mennyit 
nyert végre a közjó, miután azon földek a megváltás óta 
sokkal számosabb, vagyonosabb, míveltebb és megelégedet- 
tebb polgárokat táplálnak, beesőkben pedig még a közter- 
heket nem viselő nemesi földeket is sokszorta meghaladják: 
ekként folytatja beszédét: 

„Nálok — e megváltott községekben — a népesedés, 
a faluk nagysága, csinosodása és a lakosok vagyonossága 
folyvást nevekedik; nálok csaU a gondos iparkodást, s az 

abból Bzármazott jóllétnek kedvesen meglepő képét látni 
mindenhol. Egy szóval: a ki ezen községeket közelebbről 
ismeri, haesak a nemzet kifejlődése iránt minden érzés ki 
nem aludt kebeléből, lehetetlen nem óhajtania, hogy bár 
hazánkban mennél több eféle csinos és boldog helységek 
támadnának. Pedig kérdezzük meg bár a szomszéd vidék- 
nek szegényebb lakositól: hogy ezen megváltott községek 
mi által lettek virágzókká? Azt fogják sóhajtva válaszolni: 
hogy azért, mert szabadok és szabadság által boldogok! 
Van igen is a népnek szivében egy ösztön, mely ha száza- 
dokig szunnyadott is, örökre kialudni soha nem fog; s ezen 
ösztön a törvényes szabadság vágya és érzete. Nem lehet 
ezen ösztönt gátló törvényekkel elfojtani; mert végre gáto- 
kat rontva, kártékony lehetne féktelen rohanása. De hatal- 
munkban áll azt, hasznos törvények által a legnemesebb 
czélra, hazánk nagyságának emelésére s a nemzeti szorga- 
lom és erő kifejtésére vezérelni. 

„Ilyen hasznos és czélirányos törvény az említett 
V-dik czikkely kérdés alatti 2-ik szakasza. Ezt tehát félre- 
tenni, részéről véteknek tartaná a nemzet ellen, mely tőlök 
várja a haza boldogságának sikeres eszközlését. De mik is 
lehetnének okaink arra, hogy ezen intézkedést, melyet a 
földesurak önhaszna tanácsol, a népnek boldogsága sür- 
getve kivan, törvényeink pedig nem tiltanak, egy oly intéz- 
kedést, melyből eddig is csak áldás és boldogság eredett, 
most egyszerre félrevessük?" Megczáfolván aztán a királyi 
személynök által az incapacitásból felhozott érveket, s meg- 
mutatván, hogy a törvényjavaslat még evvel sem ellenkezik, 
így folytatja: 

„Vagy talán itt is az ősiség törvényeinek erőtetett 
magyarázatából kivánunk a nemzet boldogságának új aka- 
dályokat összerakni? Szegény nemzet! a sors átka, úgy 
látszik, csakugyan úgy akarta, hogy a magyar soha virágzó, 
soha igazán boldog ne lehessen. Mert ime, századokig 
küzdött a nemzet külső és belső ellenségeinek minden 

390 Haimadik k5uyv. Az első rpformi lépések. 

1834. szabadságot eltipró hatalmával; vért és életet pazarolva, 
századokig kUzdött a szabadságért: és midőn harczai el- 
múltak, most midőn a béke ölében az egyes polgárok bol- 
dogságából kellene kifejlődni a nemzet nagyságának, most 
ime, a nemzet osztályai között minden kölcsönös bizodal- 
mat elzáró fal gyanánt, mi magunk állítunk fel egy irtóz- 
tató rémképet; reáfűzzük a leroskadt feudalismusnak hajdan 
csillogó rongyait; elszigeteljük általa hazánkat Európa 
miveltségétŐl ; félrevetjük miatta még azt is, a mit önta- 
pasztalásuuk boldogítónak bizonyít: és mi, kik büszkén 
szabadoknak hirdetjük magunkat, nyomorult rabjai vagyunk 
ezen rémképnek, mely a nemzeti nagyság kifejlődését első 
bimbójában elfojtja, — s ez a rémkép a roszül értett, a 
roszúl magyarázott aviticitás. Igazságtalanok volnánk elő- 
deink iránt, ha még azt is állítanánk, hogy ők az ősiség 
töi-vényei által a népet magoktól és a szabadságtól vég- 
képen elszigetelni akarták ; hibáznánk, ha talán azt hinnénk, 
hogy a jobbágyoknak magokat földesuraik megegyezte vei 
megváltani hajdan szabad nem volt. Szerették őseink is 
szabadokká tenni azokat, kik a nép közöl magokat tehet- 
séggel és míveltséggel kiemelték; sok földesúr hajdan is 
felmentette jobbágyait, sok község örökre megváltotta ma- 
gát a jobbágyi adózások alól; s így származtak a szabad 
községek" .... Miután végre a kormánypártiak egyéb, 
jobbára igen gyarló és kicsinyes ellenvetéseit, minő például, 
hogy az örök váltság némely családok pazarlási hajlamát 
legyezgetné s azokat tönkre juttatná; hogy az örökváltság 
kérdése nem tartozik az úrbéri munkálatba, stb. megczá- 
folta; ekként fejezé be szép beszédét: 

„Vétkes mulasztás nem alkotni törvényt, mely a sza- 
bad és boldog polgárok számát szaporítsa; de olyan tör- 
vényt alkotni , mely azok eddigi számát is kevesítse , — 
oly törvényt alkotni, mely azokat is, kik a sors kedvezése 
által a törvények engedelme vagy legalább elnézése mellett 
magokat jobb sorsra emelték, a jobbágyi adózásoknak egy- 

kori járma alá ismét visszataszítja, nem elmulasztás, lianem i884. 
oly cselekedet, melyet a hazának java épen nem követel- 
het. Pedig ha javaslatunk félrevettetik, ha múltat és jöven- 
dőt biztosító világos törvény által ki nem jelentjük az 
örökös megváltások szabadságát: nemcsak jövőre vetettünk 
gátot a haza virágzásának; hanem az eddig, boldog és 
virágzó szabad községek sorsát is koczkáztatjuk. Hajavas- 
latunk törvénynyé válhatik, fél század múlva más fényben, 
más erőben áll fenn a magyar; ha ellenben a kir. válasz- 
nak óhajtásunkat megtagadó tartahnához járulunk, az eddig 
megváltott községek sok ezer lakosinak mostani szabad- 
sága is fel van dúlva; s ezek átka, ezek kesei*ű könyei 
kisérik e jelen törvényhozásunk emlékezetét. A szegény 
adózó népnek reánk függesztett epedő tekintete tőlünk 
enyhülést és szabadságot kért vala: mi azonban csak ala- 
mizsnát vetettünk neki; de a szabadságot azoktól is ké- 
szülünk elvonni, kik azzal eddig birtanak; pedig csak ott 
igazán boldog és virágzó a haza, hol a földet szabad kezek 
mivelik; ott erős a nemzet, hol a tulajdont és független- 
séget szabad kezek védik." 

E fényes szónoklatok, melyeket a kormány- s con- 
scrvativ-pártiak elv tekintetében meg nem támadhattak, s 
legfelcbb azon igen gyarló érvvel ostromolhatának , hogy 
az örökváltság kérdése a királyi válasz értelmében halasz- 
tassék el, e napon még teljes diadalt vívtak ki. Hasonló 
szilárdsággal harczolt az ellenzéki többség a következő 
ülésekben a jobbágy osztálynak teendő két másik enged- 
mény mellett is, miszerint t. i. az uriszék hatósága az 
úrbéri perekben eltörültetni, s a jobbágyoknak a személy- 
es vagyonbiztosítás megadatni kívántatott. A törvényjavaslat 
e szerint teljes épségében küldetett ismét át, hozzájárulá- 
suk kieszközlése végett, a főrendekhez. De ezek többsé- 
génél, mely a törvényjavaslatot elébb, bár hosszú küzdés 
után, elfogadta volt, a királyi tagadó válasz már legyőzte 

1834. az igazság és lelkiösmeret kiáltó szózatát; s a javaslat a 
kir. válasz értelmében visszavettetett. 
A kormány Időközben pedig a kormány sem maradt vala tétlen. 

"ntaiíítiBok Látván , hogy a rendi többséget a válaszában kifejtett 
megráitoxta- gyönge érvvel le nem gyó'zheti ; s a kanczelláriától e végre 
megbízott, folyton Pozsonyban működő Wirkner titkár sem 
boldogul fondorlataival , melyekkel az ellenzéki követek 
néhányait körűihálózni törekedek: más, hatékonyabb mód- 
hoz folyamodott, szétrebbenteni az ellenzéki többséget. 
Látni való volt, hogy e többség el van tökélve, inkább 
törvény nélkül oszlani szét, mint sem az úrbéri javaslat 
leglényegesb pontjait feláldozni. Nehogy tehát a felelőség 
súlya akár a gyűlés feloszlatása, akár a javaslat ismételt 
visszavetése által a kormányra háruljon, s a közvélemény 
ellene zúdulván, a nép tőle elforduljon: magában a rendek 
házában akarta megbuktatni a kérdést, rajok tolni a köz- 
vélemény kárhoztatását, melyet a kérdés megbukta maga 
után von and. £zt csak az által lehetett végrehajtani, ha a 
nemesség némely megyékben a követutasitás módosítására 
reábiratik. E végett tehát az ellenzék soraiban álló megyék 
főispánjai s adminisztrátorai Pozsonyból hirtelen eltűntek s 
megyéikben közgyűléseket hirdetvén, az úrbéri javaslat 
kérdéses pontjait tanácskozás alá vétették. Ez azonban 
csak forma miatt történt; mert czéljokat már a gyűlések 
előtt ügy ekéztek csábításaik s vesztegetéseik által elérni a 
köznemesség kebelében. Ügynökeik, az úgynevezett kortes- 
vezérek, által ok betanítva, nagy zajt ütöttek a megyékben, 
egyenes vádat emelvén a szabadelvű követek ellen: mi- 
képen veszedelmes demokratiai elveket hirdetnek, a refor- 
mokat a nemesi kiváltságok megrontására, respublikái 
irányban tigyekeznek keresztülvinni az országgyűlésen; 
minél fogva veszendőben van az országnak nyolcz százados 
aristokratiai alkotmánya. £s a köznemesség tudatlan vagy 
elfogult tömegét nem volt nehéz feladat ilyféle izgatások- 
kal tévútra vezetni; minek az Ion következménye, hogy az 

utasítások egynémely megyében valóban akként módosít- ^^^- 
tattak^ miszerint a követek a királyi válasz értelmében 
legyenek kötelesek szavazni. 

Ily módon csak néhány megye pártolt el ugyan a 
szabadelvű reform zászlója alól; de e néhánynak színválto- 
zása is elégséges volt arra, hogy a szabadelvű reformpárt, 
legalább a fenforgó kérdésekben, kevesebbséggé olvadjon 
az országgy illésen. A követek tehát, kiknek utasításai ek- 
ként módosíttattak, minden módon ügyekeznek vala reá- 
birni megyéiket, vennék vissza utóbbi végzéseiket. Ezek 
egyike, Kölcsey, ki, miként általában a radikál reformnak, 
úgy a nép polgári jogosításának is legbuzgóbb, legerélye- 
sebb pártolói közé tartozott, követi állásának megtartását 
is e feltételhez kötötte; sőt megyéjének sürgetésére, az év 
vége felé annak egy közgyűlésére személyesen is meg- 
jelent Elment oda Wesselényi is, hogy barátját s benne 
az ügyet támogassa. A gyűlés rendkívül élénk, sőt zajos 
volt. Wesselényi hevesen kikelt a kormány eljárása ellen; 
mi miatt utóbb, mint látandjuk, hűtlenségi kereset alá is 
fogatott. Mind hasztalan: Szatmár megye, valamint a többi 
elpártolt megyék is, megtartották ujabb utasításaikat; s 
Kölcsey társával együtt még csak búcsúzni ment vissza 
Pozsonyba, A bánat s boszúság itt a lánglelkű férfiú el- 
vesztése miatt közönséges volt, úgy a követi kar szabad- 
elvű felekezetében, mint az országgyűlési közönségben. 
Kossuth gyász szegélyzettel küldé szét irott országgyűlési 
tudósításai lapjait. Az iQúság, mely mindjárt lemondása 
hírének megérkeztekor fátyolt kötött, egész politikai tünte- 
téssel fogadta s bocsátá vissza megyéjébe, búcsúbeszédének 
elmondása után, az ünnepelt szónokot s rendíthetlen lelkű 
hazafit. „Ide jöttünkkor, monda e beszédében, többek közt 
két erős kívánat uralkodott leikeinkben: emelkedést adni 
az adózó népnek, s a földbirtokot állandóbb és biztosabb 
alapra helyezni. Azt hivők, hogy e kettőt megtenni itt az 
utolsó idő, itt a legszebb alkalom: midőn törvényhozás 

1834. Útján, a fejedelem és nemzet közti békés tanácskozásban 
eszközleni lehet azt, a miért máshol vérpatakok folytak s 
Ínség borított el egész országokat. E hit által vezérelve 

indultunk el országgyűlési pályánkon; és boldogságot 

leltünk abban, hogy saját meggyőződésünket küldőink óhaj- 
tásaikkal párosíthattuk . . . Megyénk jónak látta, a királyi 
válasz mellé állani; .... mi tehát helyünkről leszállot- 

tunk Jelszavaink valának: haza és haladás. Kik a 

haladás helyett maradást akarnak, gondolják meg: mi- 
képen . . . korszerinti haladás épen maradást hoz magá- 
val; veszteg maradás következése pedig seny védés. Isten 
őrizze meg e nemzetet minden gonosztól; isten virraszsza 
fel e nemzetre a teljes felvirágzat szép napját! . . ." 

Az örök váltság s a törvényjavaslatban a jobbágy osz- 
tály számára tett egyébb jogi engedmények felett ekkoron 
már megkondult a halál harang; mert már a tárgyalás be- 
fejezése előtt bizonyos volt, hogy a fontos reformkérdés 
meg fog bukni. A szabadelvű követek azonban még az 
utolsó vitatás alkalmával is csak makacs védelem után 
adták fel az annyi lelkesedéssel pártolt ügyet. A kedélyek 
ingerültségét, mely aztán, több más okok is hozzájárulván, 
az egész országgyűlésen keresztül húzódott, semmi sem 
ábrázolhatja élénkebben, mint magok a törvényjavaslat 
felett tartott utósó beszédek. Közönséges volt a meggyő- 
ződés, hogy a jobbágy osztály javára adatni szándéklott 
erkölcsi engedményeket leginkább a demokratia rémeitől 
rettegő főrendek conservativ pártjának befolyása buktatta 
meg: ezek ellen önték ki tehát ingerűltségök egész hevét 
az ellenzéki képviselők. Es ebben még maga Nagy Pál is 
velők tartott, ki egyébiránt, az aristokratiai alkotmány híve, 
már sokban annyira elmaradt az ellenzék többségét képező 
radikál reformpárttól, hogy több kérdésben szinte conser- 
vativ pártinak tekintetek. 

„Hogy a különböző néposztályok közt vonandó éles 
elkülönzési vonal elveiből, — úgy monda egyebek közt — 

egyátaljában nem lehet demokratiát következtetni: min- ism. 
denki belátandja, kinek csak féligmeddig helyes fogalma 
van a demokratiár/)!; miért is azoknak, kik elveim ismételt 
nyilvánítása után is mindig demokratiáról vádolnak, nem 
javasolhatok mást sürgetőbben, mint hogy mennél elébb 
orvosról gondoskodjanak. — Hogy pedig azok közöl is, 
kik a kérdéses három pontot velem együtt pártolták, senki 
nem is álmodott demokratiáról: azt amaz oligarchák is 
tudják, kik ily féle híreket terjesztenek, s a kormánynak 
legtisztább szándékainkat is ijesztő rémekként adják elő. 
Mert habár az oligarchia a bölcseségnek kizárólagos birto- 
kában hiszi is lenni önmagát: azért még nekünk is van 
egy kevés értelmünk, minél fogva átláthatjuk, hogy Ma- 
gyarország a világ minden tartományai közt legkevésbbé 
alkalmas respublikára; miután annak külön rangú s nyelvű 
lakosai egymást a respublikának bizonyosan mindjárt első 
éveiben fölemésztenék A nemesség szereti alkot- 
mányát s nemesi szabadságát; de annak józanul gondol- 
kodó része szereti a földmívelő népet is, mint embereket, 
szereti a népet, mely őt táplálja, védi, mely az ország ter- 
heit hordozza. Egy szóval, az egész nemzet szereti kirá- 
lyát, régi fejedelmi házát, szabadságát és a népet; és, 
néhány dicséretes kivételekkel, csak azon oligarchiát nem 
igen szereti, mely aristokratiai alkotmányunk elnyomása 
által, a népet és nemességet egyaránt megvetve, magát 
kevélyen az egész nemzet fölibe emelni szándékozik. Azon 
oligarchiát nem igen szereti a nemzet, mely a népet, bár 
annak nagyobb része neki szolgál, nem védelmezi; mely 
az 182r)-ki országgyűlésen is ellene volt az adóhátralék 
elengedésének s a törvénytelenül szedett adó jövőrei be- 
számlálásának. Azon oligarchiát, mely szinte azon ország- 
gyűlésen eme szavakat: „hogy a nyilvános pénztárak meg- 
károsítói 8 az adózó nép elnyomói minden rang és méltó- 
ság különbsége nélkül keményen bűnhesztessenek", — a 
törvényből kihagyta. Azon oligarchiát, mely az adómennyi- 

18^. séget egyre fölemelni törekedik. Azon oligarchiát, mely, 
hogy a maga fényűzését s pazarlását folytathassa, a papír- 
pénz értékleszállitása által polgártársai vagyonának nagy 
részét már elnyelte; s mi ezeknek még megmaradt, azt is 
elnyelni törekedik. Azon oligarchiát, mely a nemességnek 
sem barátja, s melynek főczélja magát arrondirozni, mi ma- 
gyarul, körűlbelől a nemesség kiirtását jelenti; s mely e 
czélra oly buzgón törekszik, hogy egyedül a szomszéd Mo- 
sony vármegyében, hol a múlt század elején 300 nemes 
családnál még több lakott, jelenleg három alig létezik. 
Ezen oligarchia, azon meggyőződésben lévén, hogy a haza 
boldogsága egyedül az ő jóUétökben fekszik, nem is képes 
boldognak képzelni azon országot, melyben a családok 
milliói, a törvényes szabadság védelme alatt, állapotjuk sze- 
rint megelégedve élnek s polgári jóllétnek örvendenek. 
Ezen oligarchia csak abban helyezi a haza boldogságát 
hogy, midőn kastélyának ablakaiból kinéz: e törvényjavas- 
lat egyik pontja visszavetésének következtében, mindent 
mi látkörébe esik, a maga tulajdonának nevezhessen; má- 
sik pontja visszavetésének következtében, pálczája előtt 
mindenki remegjen, mindenki kezét nyalja; és midőn vagy 
30 angol paripával s 300 vadászebbel, a rókavadászaton, a 
szegény adózó vetéseit legázolja, sehol se találkozzék egy 
földmívelő tulajdonos, a ki elég vakmerő lenne, az i^ú űr 
lovának kantárát megragadni s Btirgerrel mondani: „Du 
wftrest Obrigkeit von Gott? Die Gottheit spendet Segen ; 
Nein, nicht von Gott bist du, Tyrann!" 

„Ezen oligarchiának most nem akar fejébe menni az 
ff 

örökváltság. O volt az, ki dühében a demokratia nevét 
feltalálta, mi csak szánakozásra méltó; mert bár az örök- 
váltságnak a különféle igazgatási formákkal egyátaljában 
semmi köze, hanem az egyedül azon igazság követelése, 
mely a kormányformák minden nemeinél a polgári társa- 
ságnak legelső feladata: mégis ha irányához illő epithetont 
akarnánk keresni, azt egyátaljában nem demokratiainak, 

hanem tisztán monarchiáinak kellene neveznünk. Innen van,- i 834. 
hogy az urbáriumnak kivált monarchiái behozatalánál az 
örök szerződések különösen pártoltattak; hogy azokat a 
kormány azóta is sok esetben önkényleg s erőszakosan 
fentartotta: hogy az örök váltság a szomszéd Ausztriában, 
mely tisztán monarchiailag kormányoztatik, már 1772 óta 
minden demokratiai következések nélkül gyakorlatban 

van ; sőt a monarchiailag kormányzott Ausztriában 

oly paraszt községek is találhatók, melyek nemcsak úri 
tartozásaikat örökre megváltották, hanem az úrtól még allo- 
diumát 8 minden más jogait is megvették, úgy hogy a köz- 
ség most önmaga magának fcUdesura .... 

^De előre is látom, hogy mind ennek nom lesz hatása 
azon oligarchiára, mely a kormányt a maga bujtogatásai- 
val körnvezi s az effvrs vármoffvéket elcsábítia. Gvőzni 
fog tehát ismét az oligarchia a nemzet tömege ellen, mely- 
nek érdekeit a magáéinak szüncítlen leláldoztatni kívánja, 
azt állítván , hogy ö a trónnak valódi támasza. Szükség 
azért ezen állítást kissé bővebben megvilágosítani . . . ." 
Hosszan mutogatván ezután, nn'képen a főnemesség a fran- 
ezia háboní korában is, semmi hasznára nem, sőt mind a 
katonaszedés mind a tináncziák tekintetében, nagy hátrá- 
nyára volt a kormánynak, — ekként végzi beszédét: nllogy 
a kormány ily támaszainak kedvéért a nemzet egész töme- 
gének legszentebb érdekeit feláldozza, hihetetlen; s azért 
teljes bizodalommal remélem, hogy mihelyt e tárgy a tör- 
vényalkotásnak még egyszer elejébe fog terjesztetni, fel- 
séges királyunk nem fogja hű népét legszebb reményeitől 
megfosztani.^ 

De hasztalan volt ott minden okoskodás, hol a több- a« urbíri 
ség mesterségesen volt előkészítve. A három nagy fontos- v«hui me^- 
ságú reformkérdés a deczember folytában tartott, rendkívül **"^^- 
heves ülésekben megbukott; s az örök váltság 26 megyének 
szavazatával 22 ellen — , az űriszékek korlátozása 25 sza- 
vazattal 26 ellen — , a parasztok személyének és vagyonának 

1834. -biztosítása 27 szavazattal 21 ellen a királyi válasz értel- 
mében módosíttatott. A deczember 30-kán tartott országos 
ülésben, midőn a jobbágyok személyét s vagyonát biztosító 
VlII-dik t,-cz. javaslata utoljára forgott szőnyegen, Deák, 
Nagy Pál, Klauzál, Palóczy, Beőthi, Balogh, s több más 
szabadelvű követek még egy ostromot kisérlének meg a 
kormánypárt ellen, s lelkesedésben és ékesszólásban önma- 
gokat is meghaladni látszanak, hogy a nagy fontosságú 
t.-czikket megmentsék. Az érveket, melyekkel a harcz a 
két részről folytattatott, leghívebben tiínteti elő Deák be- 
széde, melyben az erős logikájú szónok a kormánypártiak 
főbb indokait sorra megczáfolá. 

„Midőn — úgymond — ezen úrbéri VlII-dik t.-czik- 
ket elsőbben olvastam, nem véltem volna, hogy annak 
tiszta s egyszerű igazsága mellett védelemre kelnünk valaha 
szükséges lehessen. Hiszen az l-ő szakasz csak azt rendeli, 
hogy törvényes kihallgatás és birói elmarasztalás nélkül a 
jobbágyot személyében vagy értékében háborgatni nem 
szabad. S ez oly világos alapigazság, mely a polgári tár- 
saság helyes fogalmától elválaszthatlan; mert nélküle a 
társaság közczélját elérni nem lehet. A 2-dik szakasz pedig 
hatalmat ád a sértett félnek, hogy sérelmének orvoslását a 
rendes biróság előtt törvényes úton követelhesse; s ez az 
előbbinek oly egyenes és természetes következése, hogy 
nélküle a törvény oltalma csak puszta és sikeretlen kép- 
zelet. Valóban, ha számos esetek cl nem szoktattak volna 
az efféléken bámulástól, azon bámulnék leginkább, hogy 
valaha szükségessé válhatott törvény által kimondani ezen 
alapigazságokat, melyeknek törvény nélkül is minden ember 
kebelében létezni kellene. Azonban nálunk még igen sok 
lehető és igen sok szükséges. 

„A kir. személynök és némely követek azt hozták fel 
ezen t.-czikk 1-ső szakasza ellen, hogy az már magában 
hiányos, elégtelen és könnyen zavart okozható. Mert téte- 
tik ugyan említés arról is, hogy a törvény által megszabott 

esetekben, birói elmarasztalás előtt is szabad a [letartózta- l??t 

tás. De mivel ezen meghatározott esetek kifejtve és elszám- 
lálva nincsenek, könnyen balmagyarázat s félreértés követ- 
kezhetik; s mind addig, míg ezen esetek az illető rendszeres 
munkában egyenként tanácskozás és határozás alá nem 
kerülnek, a VIII- dik t.-cz. rendelkezése nemcsak sikeretlen, 
hanem káros is. — Ha mi csak most állanánk össze leg- 
először polgári társaságba, ha csak most alkotnánk legelső 
törvényeinket, melyek belső elrendelkezésünket és a köz- 
bátorságot tárgyazzák: akkor igen is fontos lehetne ezen 
ellenvetés; akkor magam is azt kivánnám, hogy a hol a 
polgárok biztosítása kimondatik, ott tüstént elszámláltassa- 
nak mind azon esetek is, melyekben a köztársaság épen a 
közbátorság fentartása miatt, rendkivűli eszközökhöz nyúl- 
hat és nyúlni kénytelen. De mi már századok óta polgári 
társaságban állunk; vannak belső elrendezkedési törvénye- 
ink, melyek a közbátorságot biztosítják; mert mi a társa- 
ság köz kincsét, a személy és vagyonbeli bátorságot is 
privilégium mellett, kizárólag csak magunk birjuk. Az 
áldott Primae Nonus gondoskodott arról, hogy nemes 
ember önkény és erőszak ellen bátorságban legyen; és 
küldőink nem igen vennék kedvesen , ha ezt a I-mae 9-t 
eltörülnénk. A magyar törvényhozás időnként meghatározta 
mind azon eseteket, melyekben a nemes embernek rögtöni 
letartóztatása szükséges vala; s így hazánk lakosinak egy 
osztálya már bir azon jussal, melyet a VlII-dik t.-czikkben 
szegény adózóinknak is óhajtanánk megadni. Ezt kell tehát 
minden kivételeivel és megszorításaival a nemzet egyéb 
osztályaira is kiterjeszteni: s a közbátorság szenvedni nem 
fog; sőt inkább minden polgárra nézve biztosítva lesz. Mert 
ha ezen szabadság a státus czéljával megegyez; ha elenge- 
dők a nemesekre nézve azon kivételek, melyeket törvé- 
nyeink e részben tettének : elengedők lesznek azok a job- 
bágyokra nézve is; ha pedig ott sem elengedők: akkor ott 
is változtatás és megszorítás szükséges. Ha azonban engem 

1834. arról, számos példák és köztapasztalás ellenére is, meg- 
győzhet valaki, hogy a privilégium több míveltséget és 
erkölcsösséget ad minden nemesnek és maradékának, mint 
a mivel nem-nemes polgártársaink élhetnek és birhatnak; 
ha meg lesz mutatva, hogy a privilégium biztosítja köz- 
bátorságunkat: akkor fejet hajtva kész leszek elismerni, 
hogy az ilyen privilegiált, jó erkölcsű, mivelt osztály kü- 
lönös kedvezésre méltó, s a közbátorsági törvények oltal- 
mát is mások felett csak ő érdemli meg. 

„Gömörnek érdemes követe például Frankhon és 
Angolország törvényeit hozta fel s állítá: hogy ott is, kit 
a constabler fején pálczájával megillet, vagy a rendőr le- 
tartóztat, ellcntállni nem mer, habár első pair is. De épen 
ezen előadásban felelt meg önmagának érdemes követ ur; 
mert ott a törvények szentsége oly tiszteletben áll, hogy a 
leghatalmasabb pair szintúgy mint a legszegényebb polgár 
enged és kénytelen engedni az őt letartóztató constablcr- 
nek. Nálunk azonban a törvény súlya csak a szegény 
adózót nyomja. Állapítsuk meg azt, hogy a közbátorságot 
biztosító törvények oltalma nálunk is minden polgárra egy- 
formán terjedjen ki: s akkor a törvény nevében eljáró 
constabler nálunk is oly tekintettel fog birni, a milyennel 
most, különösen a magyarországi pairekre nézve nem bir. 
— Vas vármegyének érdemes követe azt állítá, hogy a 
jobbágy nálunk is minden sértés ellen biztosítva van: mert 
a földesúr violentiaHs per útján megboszúlja jobbágya 
sérelmét. Nem ereszkedem abba, hogy az természet elleni 
dolog, midőn polgári társaságban a sértett fél önmaga elég- 
tételt nem is kereshet; hanem a törvények oltalmának fel- 
hívását is urának kegyelmétől kell várnia. Csak azt jegy- 
zem meg gyakorlati tekintetből: hogy az eféle violentialis 
pörök az összeveszett szomszédok és közbirtokosok között 
gyakran voltak ugyan a boszúnak eszközei; de csakugyan 
kevés példa van arra, hogy barátságban élő földesurak 
egymást a jobbágy sérelmiért pörbe idéztették volna. Ily 

esetekben közönségesen pipa s kártya közben végzik el a i8S4 
földesurak az egész dolgot, gyakran a jobbágy rovására; s 
a panaszolkodónak földesura nem egyszer mondotta azt: 
én egy hitvány parasztért szomszédommal, komámmal vagy 
atyámfiaival összeveszni s perlekedni nem fogok. Ez azon 
dicsért földesúri pártfogás! — Azt is említek némelyek, 
hogy ezen VlII-dik czikkely már azért is hiányos, mert 
nem az egész nyolcz millió nem-nemest, hanem azoknak 
csak egy részét, a jobbágyokat, foglalja magában. Különös 
valóban ezen ellenvetést ép azoktól hallanom , kik azon 
esetben, ha c törvény az ország minden lakosairól szólana, 
elsők keltek volna ki ellene, és bizonyosan azt mondották 
volna: hogy e törvény nem az urbérbe tartozik, mert nem 
egyedül a jobbágyokról, hanem az ország minden lakosiról 
szól. En c törvény jótéteményét minden polgárra kivánom 
kiterjesztetni; de minthogy az urbérbcn csak a jobbágyok- 
ról rendelkezünk: mindenek előtt azokat kell e törvény 
védelme alá állítanunk. — Árvának érdemes követe azt 
monda hogy, ha nyolcz századig ellehettek adózóink e tör- 
vény nélkül: el lehetnek még egy pár évekig. De ez va- 
lóban különös egy okoskodás, melyből furcsa következte- 
téseket vonhatnánk. Hiszen évezredekig el lehetett a világ 
a keresztény vallás nélkül: tehát el lehetett volna tovább 
is. Őseink századokig nem valának keresztények: még sem 
kárhoztatják őket, hogy azokká lettek. Nyolcz századig el 
lehettek a jobbágyok urbárium nélkül: mégis igen hasznos 
volt azt a műit század második felében hazánkba is behozni. 
A haszonvételnek szabad eladása századokig nem vala meg- 
engedve; s azt mégis megállapítá a jelen törvényhozás. 

„Én ismételve mondom: ha jó a törvényjavaslat, ha- 
ladék nélkül el kell azt fogadni; mert minden ilyes halo- 
gatás a nemzeti közboldogságnak valóságos meglopása. 
Nem oszthatom, — folytatja a szónok keserű gúnyorral — 
nem oszthatom Somogy vármegye követének véleményét 
azon egy pontban: hogy e tárgygyal sem a birtoklási 

Hor?átli H., 25 év Magyarország tÖrt.-b51. 26 

18S4. képesség sem az ősiség összeköttetésbe nem hozathatik. 
Mert ime a t. rendek nem valának hajlandók a jobbá- 
gyoknak megadni a birtokbeli capacitást; de megkívánják 
nálok hagyni a botbeli capacitást. Az aviticitás, minden 
nemzeti szorgalmat és kifejlődést elfojtva, súlyosan nyom 
bennünket; de még sem akarják azt, úgy látszik, eltörülni 
a t. rendek; sőt még a jobbágyoknál is meghagyják a 
nyolcz százados botbeli aviticitást^ hogy t. i. ^prout a ma- 
joribus suis acceperant," ezután is úgy bírják; mert 
igen szép, igen jól te vő és hasznos elv a régit fentartani, 
csak azért mert régi ..." 

Hasonló keserű gúnyor vagy levertség színezi több 
más jeles szónokaink beszédeit is. ^Igaza van Gömör kö- 
vetének, mond Ellauzál, hogy nincs nagyobb szerencsétlen- 
ség, mint ha a nép közt nyugtalanság magvai szóratnak el. 
De lelke mélyében meg van győződve, hogy ezen t.-czikk 
meghozása ilyes magvakat nemcsak el nem szórna; sőt 
meg nem hozása fogja elszórni és növésre gerjeszteni azo- 
kat, melyek az isteni s emberi igazság szerint meg nem 
tagadható jogok megtagadásával már elszórattak. Mindenek- 
ben, még a személyes bátorság társadalmi jó voltában is, 
privilegiális vonalok választják el magyartól a magyart. 
Ezek szülik a békétlenséget; ezek okozzák, hogy az erő- 
teljes Magyarhon folyvást colonialis állapotban sorvad, s 
nem is fog egyhamar azon polczra emelkedhetni, melyet 
alkotmányos nemzet létére elfoglalhatna. Fájdalom, azon- 
ban vannak és igen sokan vannak, kik minden hasznos 
intézeteknek azt vetik ellene, hogy népünk még nem ért 
meg reá. Adja isten, hogy a kormány, ily értelmű taná- 
csosainak javaslatit soha meg ne keserülje. A szónok 
azonban e balvélemény megczáfolására elegendőnek látja 
hivatkozni a jamaikai rabszolgáknak adott ama szabadsá- 
f gára, hogy törvényes bírótól függjenek s azon jogokra, 

melyekkel a muszka czár a besszarabiai jobbágyokat 
1834-ben felruházta; — s egyen vonalt húz ezek s hazánk 

népének állapotja közt, egyenvonalt, mely a magyar nép _ ^^^_ 
állapotát borzasztó alakban tűnteti elo. 

Még élesebb volt, élesebb a szokottnál is Nagy Pál, 
kinek annál inkább fájhatott a javaslott törvény megbukta, 
minthogy már 1807-ben is, tör>'ényhozóink közt első, sür- 
gette volt a nép állapotának javítását. „Hallottam, úgymond, 
hogy némelyek azon ok miatt akadnak fel a személyes 
biztosságnak ezen VlII-dik czikkben kimondott elvében, 
mivel abban némi mocskot vélnek feküdni s olyas vádat, 
mintha nálunk ekkorig a jobbágyok személye törvény által 
biztosítva épen nem lett volna. En megvallom, hogy van- 
nak nekünk ilyes törvényeink; de ezek hasonlítanak azon 
törvényekhez, melyekről így szól Horatius: „Malis ve ti t a 
legibus alea." Törvény által van a koczka tiltva; suton 
útfélen koczkáznak. Törvénynyel tilalmazzák a békés pol- 
gárok személyét sértő kicsapongásokat ; de el lehet rólok 
mondani: „malis vetita legibus in omnes grassandi 
licentia." Mit csinálnak sok helyütt a földesurak s go- 
romba tisztjeik a jobbágyokkal? Sztlkségtelen említenem. 
Tudjuk azt is, hogy a szolgabíró, esküdt, commissarius 
sokszor bizony csak úgy „ex abrupto'* jól megvágatja a 
szegény embert; és fájdalom, gyakran büntetlenül, a kato- 
natisztek is lefelé a káplárig. Ezek, kiknek Ausztriában 
cassatio büntetése alatt tilalmas a paraszthoz csak egy újjal 
is nyúlni, — nálunk, ha bálba mennek, s a forspont nem 
jön hirtelen, jó sort vernek a falusi becsületes biróra. Lát- 
juk tehát, minő bátorságban van a jobbágy személye eddigi 
törvényeink mellett. Száz meg száz borzasztó eseteket em- 
líthetnénk ennek bizonyságául .... Ezen visszaéléseket, 
ezen égbekiáltó lícentiát meg kell valahára zabolázni. O 
nem is hiszi, hogy ezt ő felsége ellenzené, ki Ausztriában, 
hol önkényes hatalommal .... hoz törvényt, még azt sem 
engedi, hogy valaki tulajdon cselédeit büntetlenül sért- 
hesse .... De más véleményben van a kormányról. Ha 

itt ő felsége miniszterei jelen lennének, a minthogy alkot- 

1834. mányos országban jelen lenniök kellene: megkérdezné őket: 
nem lappang-e az elhalasztás alatt elvetés? S fogják-e e 
t.-czikket a juridicumnál pártolni? Ha igen, úgy az elha- 
lasztás miatt nem igen aggódnék. De több jel ellenkezőre 
mutat. Ha a kormány csak elhalasztani s nem elvetni kí- 
vánná azt, nem mozdított volna meg minden követ ellene; 
nem küldötte volna szét a főispánokat, s nem fordított 
volna megbuktatására annyi erőt. Azt kell tehát hinnie, 
hogy a kormány e t.-czikket nem csak itt, de egyátaljában 
sehol sem akarja. Már pedig nem akarni valamit, annyi 
mint ellenkezőt akarni; vagy is, el nem fogadni e tör- 
vényezikket, annyit tesz, mint azt akarni, hogy avval, mi e 
javaslatban foglaltatik, ellenkező történjék. Fordítsuk meg 
tehát e t.-czikket, s látni fogjuk, mi a kormány szándéka, 
8 mit engedünk meg, midőn e czikket elejtjük. A szóban 
forgó Vni. t.-czikk megfordítva így állana: „A jobbágyo- 
kat nemcsak törvényes biráik, hanem bárki más is, és nem- 
csak rendes kihallgatás és megítélés után, hanem kihallga- 
tás és Ítélet nélkül is mind személyeikben mind vagyonúk- 
ban megsértheti, elfoghatja és testi büntetés alá is vetheti.^ 
Nem volna-e ily törvény rettentő igazságtalanság még akkor 
is, ha egy deportált rablókból álló coloniának hoznánk 
törvényeket? . . . ." 

De mind hasztalan; a szabadelvű párt állhatatos tag- 
jai hiában szóltak az észhez és szívhez, hiában czáfolták 
meg a gyönge ellenérveket és önték ki a maró gúnyor 
választóvizét ott, hol a kormány mesterségesen, fondorlat 
és csábítás által készített többséggel állott elő. A szám 
hatalma győzött. Balogh János azonban a már kétségtelen 
kimenetelű végszavazat előtt még egyszer felszólalt; nem 
többé a már lehetetlen diadalért kUzdendő, hanem a köz- 
ügyek s a törvényhozás helyzetét ábrázolandó. Szónoklata 
mintegy halotti beszéd gyanánt tűnik elő azon fényes re- 
mények sírja felett, melyekkel magát a szabadelvű reform-* 

párt az országgyűlés kezdetén a hon újjászületése tckinte- i8S4. 
tében kecsegtette. 

„Elveszett immár, úgymond, az általunk javasolt V-dik 
úrbéri t-czikk 2-dik szakasza (az örökváltság), mely, ha 
megáll, egy új dicső korszakot vala teremtendő a hazában ; 
elvesztével pedig örökös szolga most már a magyar job- 
bágy, 8 a XlX-dik században is csak ott áll, hova őt elő- 
deink buzogányai tasziták. Elveszett a Vll-dik czikkely is 
(az úriszékek korlátozása) s annak elvesztével hazánkban 
a legszámosabb felekezetnek birósága a részrehajló igaz- 
ságnak képrajza marad. El fog veszni, a mint látni lehet, 
nemsokára a VlII-dik t.-czikk is, mely a jobbágy személyét 
biztosítaná; s elvesztével a kegyetlen földesúr kínzó pál- 
czája gúnyolva neveti ki az azt széttörni akarókat. Ily 
nagy, ily rémítő veszteség után, midőn keblemből szivem- 
nek három kedvencze irgalom nélkül kiragadtatott, enged- 
jék a t. rendek, hogy az egész úrbér felett elmondjam 
hattyúénekemet. 

„Midőn a jelen országgyűlés kezdetén a tanácskozás 
soráról vala szó, a többséggel én is arra szavaztam, hogy 
az úrbéri munkálaté legyen az elsőség; mert, látván ha- 
zánkban több millió polgártársaimnak sajnálatra méltó 
sanyarú állapotát; hallván az országgyűlést nem sokkal 
megelőzött öldöklő nyavalya alatt az adózó népnek némely 
megyékben elkeseredését; tartván az ebből származható 
kétségbeesés borzasztó következéseitől: a milliók jövendő 
boldogságának alapját mentől elébb megvetni, s így a föl- 
desúr és jobbágy között még ugyan csak rejtett, de talán 
nemsokára kitörhető ellenségeskedésnek okait gyökerestől 
kiirtani kívántam. Es ennek valósúltát annyival inkább 
remélheténk, mert hiszen a kormány maga is a kir. elő- 
adásokban sok szép szavakba burkolt Ígéretek kecsegteté- 
sével ugyan ezt látszék kívánni. A nemzettől annál többet 
várhatánk, minthogy hazánknak egy jeles fia lángészszel és 
hazafiúi lelkesedéssel teljes iratai által a felvilágosodás fák- 

1834. lyáját jóval ez országgyűlés előtt meggyújtotta. Minden 
gondolkodó embernek, minden társaságnak kedvencz tárgya 
Ion a jobbágyoknak adandó engedélyek; sőt úgy látszék^ 
h^gy A megyék és megyebeliek a szabadelvűség és nagy- 
lelkűségben egymást nemcsak elérni, hanem meghaladni is 
vetélkednek. Magam, lelkes küldőim által a legszebb uta- 
sításokkal ellátva, jövék e jelen országgyűlésre. 

„És a t. rendek meg is feleltek nemzetünk várakozá- 
sának; mert habár sokat kellett is küzdenünk a főrendek- 
kel: végre csakugyan, az ő megegyezésök hozzájárultával 
is, oly úrbéri czikkelyek küldettek fel ő Felsége jóváha- 
gyása alá, melyek a jelen század szelíd lelkének, a magyar 
nemzet nagylelkűségének s a törvényhozó test érett meg- 
fontolásának szüleményei valának. S miután mind ez meg- 
történt, a nemzet boldogsága egyedül a kii:ály válaszának 
kegyességétől függött, melyre neki a rendek jó alkalmat 
nyújtottak. 

„Nagy volt a remény, feszült a várakozás. Es ime, 
mi történik? E folyó évi aug. 28-kán minden hazafi do- 
bogó szívvel sietett az ország házába, hol a királyi válasz 
rettentő villám és mennydörgés közt felolvastatott, — mintha 
foglalatján magok az egek is boszankodnának! Es oh, 
fájdalom, a nemzet s főkép az adózó nép legszebb remé- 
nyei egyszerre meghiúsultak; s a kikelő szép új világ de- 
rűitét ismét sötét felhők boríták .... 

„így vész el hazánkban minden nemzeti ügy, s így 
fog elveszni mind addig, mig az országgyűlés úgy marad 
alkotva, a hogy most áll; mig t. i. a kormánynak és a 
főrendeknek korlátlan vétója lesz, míg a vármegyék ön- 
állóbbak, a kir. városok függetlenebbek nem lesznek, míg 
az egyházi rend a világi törvényhozásban részt vészen, mig 
minden hivatalok kiosztása a kormány kezében marad, és 
ezek által a nemzet meggátoltatik, serdűlő erejét lehetőleg 
kifejteni. Mikorra lehet pedig remélni, hogy e kifejlés 
létesüljön oly országban, hol két évig tartott tanácskozások 

Után sem lehetett eltörlcni a jobbágy szolgaságát s a foI- iwl 
desúr önbiráskodását , biztosítani a parasztok szcmölyőt? 
Bizonyára örülhetnek a kényuralomból származott válasz- 
nak, kik minden nemzeti haladást veszélyesnek tartván, az 
egy helyen veszteglésnek barátjai; örülhetnek, kiknek az 
önhaszon lévén bálványok, készek ennek a nemzet leg- 
szentebb jogait is feláldozni; kik a milliók milliárd köny- 
cseppeit esak közönséges viznek tekintik. 

^Miként £urópában mindenütt, úgy hazánkban is fel- 
támadt az elvek harcza: szivemből kivánom, hogy az szu- 
ronyok és torlaszok nélkül vivassék ki. De gondolják meg 
a politikai régiségek szeretői, hogy minden nemzetben a 
nagy többség áll velők szemközt, melynek türelmével visz- 
szaélni, messzebb vezetne, mint a meddig a reformpártiak, 
századunk szelíd intéseinek engedelmeskedve, jutni akar- 
nak. Eb így talán tanácsosabb volna nekik, míg idő van, 
egy eszélyes capitulatioról gondolkodniok, mintsem az 
ostromnak, melyet sokáig ki nem tarthatnak, ellentállva, 
mindent koczkáztatniok. 

„Haliám több ízben a jelen országgyűlés alatt említ- 
tetni, hogy ha keblünkben nem fejlett volna ki oly nagyon 
a demokratiai elv: a kormány és a főrendi tábla is hajlan- 
dóbb lett volna az általunk ajánlott morális engedélyek 
elfogadására; de miután mi a demokratiai elveket igen 
világosan kimondtuk: ők ezen engedményeket nyolcz szá- 
zados alkotmányunk megrázkódtatása nélkül el nem fogad- 
hatták. Tehát oly gyönge lábon áll már a magyar aristo- 
kratia, hogy azt három úrbéri törvény megrendítheti? 
Vagy a jobbágy örökös szolgasága, a földesúr biráskodása 
s a pálcza önkénye azok az alapok, melyeken a magyar 
alkotmány nyugszik? Ha ez állana, úgy a magyar alkot- 
mányt nem aristokratiának, hanem aristokratik us despotis- 
musnak, oligarchiái zsarnokságnak, vagy oly valami ször- 
nyetegnek kellene tartani, melynek fogalmát kifejezni, nem 
létezik szó az alkotmányosság szótárában. Bizonyára, ezen 

^^^- észrevétel puszta merő ürügy s oly vékony hálózat, melyen 
keresztüllátni nem nagy ügyességbe kerül. Egyébiránt is, 
nem igen lehet már a nemzeteket s a nagy közönséget oly 
könnyen rászedni. Valódi oka annak, miért vonakodik a 
kormány, a felső tábla s az egyházi rend a morális enged- 
ményeket elfogadni, nem más mint, hogy a kormány a 
nemzeti erő növekedése által a maga széles hatalmának 
megszorításától fél; a főrendek attól rettegnek, hogy az 
általok bálványozott aristokratiai elveket századunk elvei 
veszélyeztetik, s ezek az ő oligarchiái kevélységöket s 
nagyravágyásukat korlátozandják; az egyházi rend meg 
azon kőszál beszakadásától remeg, melyre Péter az egy- 
házat építette. És így ezen hármas szövetség kicsinyben 
ugyanazon czélra törekedik, melyet magának az európai 
szövetség nagyban tűzött ki. 

„Nekem pedig, mint az ellenzék tagjának, — melynek 
koporsóm zártáig tartó hívséget Ígérek, czélom az, hogy e 
jelen veszteség által el nem rettentetvén, a szenvedő em- 
beriségért addig fáradozzam, míg az említett elvek harczá- 
ban legalább azon remény hajnala nem virrad, hogy a mi 
táborunkban is fog valahára lobogni a győzedelem zászlaja, 
melynek látására a most szenvedő milliomok szemei a ra- 
jok nézve régtől fogva száraz magyar földet örömkönyekkel 
fogják áztatni.'^ 

A szabadelvű reform bajnokai azonban még az által 
sem engedek magokat a térről egészen leszoríttatni, hogy 
a királyi leirat a többség által elfogadtatván, a VlII-dik 
t.-czikk tényleg megbukott: más módot kerestek, hogy, mi 
az elejtett czikkely lényegét képezé, a jobbágyok szemé- 
lyét az önkény ellen némileg biztosítsák. Az ülés végén fel- 
szólal ismét Deák Ferencz, mondván, hogy a királyi leirat 
tartalma sokkal fontosabb, mintsem hogy a VlII-dik czikkely 
elvetése csak így pusztán és szárazon kimondathatnék. Az 
is fontos dolog, mi fog e czikket illetőleg a feliratba tétetni, 
s mit fognak a rendek talán különben is szükségesnek 

Ítélni. O felsége bár a VlII-dik czikkelyt nem fogadta cl; 1834. 
válaszában mindazáltal oly elvet mondott ki, mely a job- 
bágyok önkény elleni biztosítására nézve a rendek felira- 
tának lényegével megegyez. A királyi válasznak ugyanis 
ekként szól az illető pontja: „0 felsége kívánja, hogy 
alattvalóinak mindegyike, tehát a parasztok nagy számú 
osztálya is, mind összetesen, mind egyenként, nemcsak 
földesuraik iránti viszonyaikban, de minden más részről is 
minden önkény ellen védve, személyökben s vagyonúkban 
kellő biztosságban éljen." A magyar törvényekben, ügy- 
mond, nincs még ennél feebb és dicsőségesebb elv; ne 
mulaszszák el tehát a rendek azt szóról szóra beigtatni a 
Vll-dik t.-czikk 5-dik szakaszába, mely különben is az úr- 
béri viszonyok körüli kicsapongások megzabolázását czélozza. 
Az indítvány ellen emelkedtek ugyan a kormánypárt részé- 
ről olyféle ellenvetések, mintha az ellenkeznék ama vég- 
zéssel, mely által a Vlll-dik czikkely el lőn vetve; a többség 
azonban azt mégis elfogadta, s feliratba tenni határozta: 
hogy ezen átalános elvet a jobbágyok önkény elleni bizto- 
sításáról a törvényhozó hatalom egyesűit megállapodásának 
tekinti; azt tehát állhatatosan fentartván, valamint itt az 
úrbéri viszonyokra tényleg alkalmazta, úgy minden egyéb 
viszonyokban is részletesen fogja az illető helyeken alkal- 
mazni. Ezen elvet elfogadták utóbb a főrendek is; de más 
pontokra nézve mind újabb és újabb nehézségeket támasz- 
tottak a rendi tábla szabadelvű javaslatai ellen. „Az úrbér 
végtárgyalásban áll — irá egy levelében, január 21 -kén 
Kölcsey — de veszteségünk benne kimondhatatlan. Ki 
fogja, s mi fogja azt kipótolni? Nekem reményem nincs!" 
A népszabadság magasztos lelkű bajnoka, mióta me- 
gyéjének megváltoztatott utasítása meggyőződéseivel ellen- 
tétbe jött, e végtárgyalásokban részt nem vett többé; s az 
országgyűlésen is csak azért maradt még egy ideig, mivel 
remény kecsegteté, hogy a közelebbi megyei közgyűlés 
visszavonja elébbi sajnálatos végzéseit. De helyt állottak 

1R34. a szabadelvű reform többi, még le nem nyűgzött előhar- 
czosai, ernyedetlenűl védelmezők a főrendek ellen a job- 
bágyok számára tervezett engedményeket. Ugyanaz napon, 
melyen az elcsüggedés Kölcseyvel az idézett szavakat irata, 
Nagy Pál, türelmét vesztve, megint éles szavakban adott 
kifejezést a szabadelvű párt neheztelésének a főrendek hu- 
zavonása s kicsinyes akadékoskodása miatt. „Sok ország- 
gyűlésen voltam már jelen, — kiálta fel egyebek közt — 
de a dolgok ily tárgyalását lehetőnek sem álmodtam. Hetek 
alatt teszünk annyit, mennyit egy nap kellene végeznünk. 
Unaloní nélkül ezt látni s hallgatni alig lehet. S ezen szo- 
morú helyzetnek egyedüli oka a főrendek táblája. Mit czif- 
rázzák a dolgot a főrendek! Miért nem mondják ki egye- 
nesen, a mit üzenetökből különben is kézzel foghatni: hogy 
az űri széket, s ott a földesúri despoticus hatalmat minde- 
nekre nézve a régi lábon kivánják fentartani. Es még a 
királyi resolutióra mernek hivatkozni! Pedig ha ez lett 
volna Ő felsége akarata: azon tanácsos kenyeret nem érde- 
melne, a ki ezen akaratot a jobbágynak oly világosan ked- 
vező szavakkal fejezte volna ki, mint a resolutióban áll. 
Ez méltatlan, ez hallatlan eljárás, melyet a főrendek kö- 
vetnek. Arra akarják-e a nemzetet kényszeríteni, hogy ezen 
sikerre miattok nem mehető diétának eloszlatásáért minden 
megye repraesentáljon? Hogy munkálkodásinkat király és 
nemzet egyiránt megunja? Azt akarják-e, hogy mindenben 
a nekik kedvező régi zavar maradjon fenn, s hogy még az 
igazságszolgáltatás hiányait se orvosolhassuk e diétán? En 
ezt valóban elhiszem. Jól esik nekik a lassú perlekedés; 
mert birtokában vannak az elszegényedett nemesség jo- 
gainak. A mi rósz van institutióinkban , birói, igazgatási 
rendszerünkben: mindenből hasznot vonnak; s azért minden 
javításnak ellene szegzik magokat. Ha a szegény népnek 
anyagi engedélyt akarunk adni: a földesúri tulajdon sért- 
hetetlenségét emlegetik, s még abból is regálét akarnak 
csinálni, a mi soha sem volt az, mint a bolti jog. Ha 

morális concessiokat javaslunk: felkiáltanak, hogy ez revo- ibsí. 
lutiora vezet; s a dolog vége csak az: maradjon a régi 
rósz! O felsége segíteni akar a nép bajain: megmondotta 
ezt kir. előadásaiban, megmondotta a diéta elején szemé- 
lyesen vele szólott követeknek; mi segíteni, mi javítani 
akarunk: s mind ez hasztalan szándék, hasztalan ügyekezet. 
Es hol találjuk ezeknek okát? A főrendekben, táblájok 
hibás szerkezetében stb." 

Az élénk, ingerűit vitáknak azonban végre mégis csak ^ törvények, 
lett egynémi jó eredménye. Úrbéri törvénynyé az utóbb 
bekövetkezett királyi sanctio által nem egyedül azon anyagi 
engedmények váltak, melyek, mint fentebb elszámlálok, a 
jobbágyok némi terheinek megszűntetésérc s a többieknek 
szabályozására szorítkoznak ; hanem ezeken felül, a rendek 
által eredetileg javaslott, de megbukott morális engedmé- 
nyek pótlásául is, nyert a jobbágy némi előnyöket. Az 
örökváltság helyett két pontban adatott neki némi kárpót- 
lás: egyik az, hogy ha költözni akar, nemcsak házát s a 
javításokat, hanem a haszonvétel jogát is eladhassa; a má- 
sik pedig, hogy földesurával akár ideiglenes, akár örök 
szerződést köthessen, adózásainak és szolgálatainak éven- 
ként fizetendő összeggel megváltására; a nélkül mindazáltal, 
^^Sy j^^'^^gy^ viszonyaiból egészen kibontakozhassék. Végre, 
gazdászati javítás végett megengedtetett, hogy az eddig 
urával közösen használt legelő, a földesúr vagy a jobbágyok 
többségének kívánatára elkülöníttessék; akár ügy, hogy a 
községre eső rész a jobbágyok által azontúl is közösen 
használtassék ; akár hogy minden jobbágy, külön kimetszve, 
telkével egy tagban, kapja meg a maga legelőilletményét. 
Ezen illetmény, a vidék különfélesége szerint, négy és hu- 
szonkét hold közt változhatik. Az úriszék is újonnan sza- 
bályoztatott oly módon, hogy úrbéri perben ezentúl a 
földesúr vagy annak tisztje; a biráskodó széknek sem el- 
nöke, sem ülnöke ne lehessen; hanem egy megyei táblabíró 
elnöklete alatt két törvénytudó egyén bíráskodjék, kik e 

— működésük előtt a bírói eskü letételére kötelesek. S végre 
a jobbágy személyének javaslott teljes biztosítása helyett 
oly czikkely vétetett fel a törvénybe, mely ama biztosítási 
elvet kimondván, a botoztatási jogot a földesuraktól elvette, 
s policiális kihágás, vagy úrbéri vétség esetében azt egy 
naptól háromig tartható börtönzéssel helyettesítette; súlyo- 
sabb esetek az úriszékre utaltatván. 

Bár ekként a maga czéljait a föld és a nép biztosított 
személyes szabadságára nézve nem érte is el teljesen a 
reförmpárt; tagadni mindazáltal nem lehet, hogy az új úr- 
béri törvény, a tett módosításokkal is jelentékeny javulást 
eszközlött a jobbágyok állapotában. Ha nem nyert is a 
paraszt szabad személy- s birtokjogot; de nyert jogot a 
haszonvétel eladására, földjeinek tagosítására, legelőjének 
elkülönzésére ; adózásai és szolgálattételei tetemesen keves- 
bíttettek és szabály oztattak; s mi a legföbb, a földesúri 
önkény ellen mind személye mind vagyona, legalább is 
némi részben, biztosíttatott. 

A reförmpártiakat azonban mind ez nem elégítette 
ki; miért is az úrbéri munkálat befejezése után oda fordí- 
ták törekvéseiket, hogy kárpótlási!! a ki nem vívhatott 
polgári jogokért, az úrbérieken kivűl egyéb anyagi terheit 
is lehetőleg könnyítsék. £ végett három, részben igen 
fontos, már az úrbéri munkák alatt is megpendített tárgyat 
hoztak ismét szőnyegre, úgymint: a papi tizedet, a jobbágy- 
telken lakó nemesek adózását, és az országgyűlési költsé- 
geknek kizárólag a politikai jogokkal felruházott s a tör- 
vényhozásban is képviselt osztályok által való kiállítását. 
Az egjrháxi ^^ egyházi tizedet, minthogy az jelenleg már, eredeti 

dése. rendeltetése szerint, sem a népnevelésre, sem az ország 
védelme végett hajdan szokásban volt főpapi bandériumokra 
többé nem fordíttatott, hanem, nagyobb részben, csak a kü- 
lönben is gazdagon ellátott főpapság jövedelmeit növelte, 
— nemcsak a protestáns követek általában, hanem a ka- 
tholikusok közöl is számosan óhajták vala eltörültetni. Igaz 

Ugyan, hogy miután a főpapság a községek tizedének nagy i ssi. 

részét, még a múlt században, örök szerződés mellett, job- 
bára igen csekély áron, a földesuraknak adta haszonbérbe; 
számos nagy család pedig a tizedjogot egyenesen királyi 
adomány által birta jószágain: a tized általában véve, in- 
kább a földesuraknak, mint a papságnak vált hasznára. 
De a jobbágyra nézve az teljesen közönyös volt, hogy kié 
tulajdonkép a tized: neki meg kellett azt adnia, bár kinek 
erszényét gazdagítja is az ő adója. Több megye ennél 
fogva a tized egyszerű eltörűltetését kivánta követei által 
szorgalmaztatni. Az ily értelemben teendő indítványnak 
azonban semmi kilátása sem lehetett a sUkorre; nemcsak 
mivel több vidéken az alpapság is osztozott a tizedben, 
melyet, különben sem gazdag elláttatása mellett, e jövede- 
lemtől kárpótlás nélkül megfosztani nem látszék méltányos- 
nak; hanem, mivel előre látható vala, hogy azon megyék 
követei, melyekben a tized, haszonbérlet czímén, jobbára a 
földesurak által szedetett, az indítványt nem fogják pár- 
tolni. Kölcsey azonban még az 1834-ki aug. 19-én mégis 
indítványba tette annak teljes megszűntetését. De már a 
kerületi ülésben is csak IG megye s a kerületek pártolák 
az indítványt Többséget, úgymond maga egy levelében, 
az eltörlésre nem remélhetni; de azt igen, hogy a dézma- 
váltság, 8 a haszonbérlésben a dézmaadó nép elsőbbsége 
meg fog állíttatni. Reménye azonban ebben sem teljesedett; 
8 aug. 22-kén csak a kényszerítő megváltás, melynek kul- 
csát az országgyűlés utóbb dolgozná ki, ment 34 megye s 
a kerületek szavazatával végzésbe. Első lépésül tehát elég- 
nek láták a reformpártiak; legalább azon részben szűntetni 
meg a tizedet, melyben azt a méltányossággal semmi tekin- 
tetben nem láták megférhető nek. E végett négy külön 
indítvány hozatott szőnyegre. Pest megye követe a pusz- 
tákat, Somogy követe a jövőben megnépesülendő helyeket ki- 
vánta kivétetni a dézma alól. E két indítványnál, melyek 

1^* kevés ellenzőre találtak, sokkal hevesebb vitákat okozott a 

Soprony város és Nógrád megye követei által tett indít- 
vány, melyeknek elseje a királyi városokat, másodika a 
protestánsokat kivánta felmentetni a dézmaíizetés alól. 

Mind a két indítványt eró's érvek támogatták. Mi a 
királyi városokat illeti: ezek a felett, hogy a néppel együtt 
adóztak, még a nemességre háramlani szokott terheket, a 
subsidiumokat, felkelési költségeket s több eflFéléket is együtt 
viselték a nemességgel. A nemesség, mely hajdan a nép 
többi osztályaival együtt fizette a dézmaadót, magát az alól 
már több század óta felmentette: a következetesség kivánta 
tehát, hogy e teher alól a városok is kivétessenek, melyek 
törvényeink szerint kétségtelen nemeseknek ismertettek, s 
mint ilyenek a nemesi terhekben is osztoztak. Á szabad- 
elvű követek nagy része pártolá az indítványt; mivel kivált 
a városokba helyezték a nemzet boldogabb jövendőjének 
reményét; ezekben láták a magot, melyből a nemzeti ipar 
és míveltség egykor kifejlendő leszen; ezekben az alapot, 
melyen egy népszerű s biztos garantiák oltalmában nyugvó 
polgári alkotmány épületét felemelni lehetend; ezekben a 
lépcsőt, mely által nemességünk a néptömeggel kapcsolatba 
jöhet: és azért már most igyekvének közelíteni magokhoz 
a városokat, kiemelni őket e közelítést akadályozó terhek 
alól. Az indítvány mindazáltal^ csak 18 megye által pártol- 
tatván, megbukott. 

Atalánosabb pártolásra talált a protestánsok felmen- 
tése az egyházi tized alól. Az ok ugyanis, mely miatt 
még nem látszék lehetőnek a dézma átalános eltörlése, 
abban feküdt, hogy az a papság tartására van rendelve; 
mire jelenleg más alapot nem lehetne kimutatni. Ezen 
okból pedig teljes következetességgel folyt ama tétel is: 
hogy tehát azon felekezet, mely a maga egyházi embereit 
siyátjából tartja, más különböző egyház embereinek tartá- 
sától kiméltessék meg És valóban is ezen ok szolgált 

indokául azon törvényeinknek ^), melyek az 6-hitű „schisma- '^^- 
likasokat'^ a dézma alól felszabadították, valamint az 179I-ki 
26-ik czikkelynek is, mely a protestánsokat a katholikus 
papoknak fizetendő stolától és lecticától mentekké tette. 
Nem lehetett tehát e szempontból bármely színes okot is 
felhozni, mely a dézma nagyobb terhének a protestánsok 
vállain tovább is meghagyását igazolhatná. A rendek táb- 
lája tehát 27 szavazattal 19 ellen elfogadta az indítványt. 
Előre is látható volt azonban, hogy a főrendi tábla, mely- 
nél körűibelől harmincz főpap és több oly családok tagja 
ült, melyek a tizedjogot királyi adományképen birták, a 
törvényjavaslatban nem fog megegyezni; mi valóban űgy 
is történt. A rendek figyelmét is számos fontosabb ügy 
vonta aztán magára; minél fogva mint több más megpen- 
dített reformkérdés, ügy ez is az országgyűlés iratai közé 
maradt temetve. 

Szerencsésebb volt a reformpárt az említett két más Ajobbigytei- 
tárgyra nézve. A jobbágytelken lakó, úgynevezett arma- „eMég adó- 
lista nemesek adózása már az 1825-ki országgyűlésen is *^* 
heves és hosszú vitáknak szolgált tárgyául. Az ősi alkot- 
mány szerint minden nemesnek, volt légyen birtokos vagy 
birtoktalan, lakott légyen palotában vagy kunyhóban, 
egyenlő volt minden kiváltsága: — „una eademque nobi- 
litas", mond a Hármaskönyv. A múlt század elején (1715) 
az állandó katonaság, s annak tartására a jobbágyok hadi 
adója megalapíttatván, arról is gondoskodott a nemesség, 
nehogy ezen adó a kormány által idő jártával reá is kitor- 
jesztessék. E végett mondatott ki az 1741-ki 8-dik törvény- 
czikkben azon elv, hogy az adóteher nem a földön, hanem 
a jobbágy személyén fekszik. Ebbeli kiváltságát pedig oly 
féltékenyen őrzé a nemesség, hogy e törvényben még azt 
is kimondotta, hogy ezen elv megváltoztatása soha még 

1884. tárgyát se tehesse az országgyűlési tanácskozásoknak. Még 
határozottabbak voltak ez iránt némely későbbi törvények, 
világosan kifejezvén, hogy úrbéri telken lakó nemes e 
telekre nézve is szintúgy ment az adótól, mint személyére 
nézve. De másként gondolkodának már, mint fentebb lát- 
tuk, az 1825-ki országgyűlés rendéi, végzést alkotván, hogy 
a jobbágy telken lakó nemesek megadóztatása három év 
múlva törvénybe igtattassék. Most tehát indítvány tétetett 
a fentebbi végzésnek törvénynyé emeltetésére. Miként 
1825-ben, úgy most is több megye követe ellenzé a nemes- 
ség kiváltságaiba vágó reformot. Mert ezen időben még a 
míveltebbek közöl is sokan, a jobbágytelken lakó nemesek 
pedig, mondhatni, kivétel nélkül, azon balvéleménytől valá- 
nak elfogulva, mintha az adózás a szolgaság jáiniléka, s en- 
nél fogva szégyenítő volna. A többség azonban hű maradt 
az említett végzéshez ; s miután azt sem a főnemesség, sem 
a kormány nem ellenzé: a jobbágytelken lakó nemesség 
adózása törvénynyé lett. 

Ha meggondoljuk, hogy a kormány egy részről a job- 
bágyok örökváltságát és személyöknek biztosítását oly he- 
vesen ellenzetté; más részről pedig legkevésbbé sem aka- 
dályozta oly törvény alkotását, mely a nemesség jelentékeny 
töredékét adó alá veti: ezen eljárását egyátaljában nem 
tudjuk megfejteni, s kénytelenek vagyunk azt elv nélküli 
kapkodásnak bélyegezni. Mondatott, hogy a kormány a 
demokratia terjedésétől féltében akadályozta meg az örök- 
váltságot. Tagadhatatlan ugyan, hogy azon szabad polgárok 
által, kik az örök megváltás következtében jobbágyi kötel- 
meiktől menekűlendők valának, tetemesen gyarapodott 
volna az ország ereje; mert kétségtelen, hogy e szabadokká 
válandott kis birtokosok, ha nem is mindjárt a megváltás 
után, de bizonyosan nemsokára bevétettek volna az „alkot- 
mány sánczai" közé. A demokratiának azonban ez bizo- 
nyára semmi lökést nem adott volna az országban. Sokkal 
inkább kellett ezt eredményeznie az úrbéri telkeken lakó 

nemesség adózásának. Mert, hogy c törvény egyéb, kétség- ._ i??*i^ 
kivűi üdves, következményeit mellőzzük, az úrbéri földű 
nemesség adózásának elébb vagy utóbb, de múlhatatlan lil s 
rövid idő múlva maga után kellett vonnia az egész nemes- 
ség adózását, s következőleg a kiváltságok teljes megszűntét 
8 a nemzet minden osztályainak egygyé olvadását. A nagy- 
számú úrbéri nemességnek, miután a jobbágyokkal érdek- 
ben egyesűit s a visszatorlás vágya által is ösztönöztetett, 
a megyei követutasító gyűléseken, hol szavazata csak annyit 
nyomott, mint bármely nagybirtokosé, ezentúl természetesen 
arra kellett törekednie, hogy az adózás a többi nemességre 
is kiterjesztessék. Az adózás alóli kiváltság részleges eltör- 
lésében megsemmisíttetett az egy s ugyanazon nemesség 
elve ; s csak a kíizös adózásban lehetett azt megint helyre- 
állítani. Ki fogja pedig kétségbe vonhatni, hogy oly térül, 
melyen az ős nemesség kebelében a néppeli közös adózás 
elvét megalapítani lehet, csak a demokratia szolgálhat? Es 
bizonyára, ezen körülmény az 1848-ki események nélkül is 
diadalt szerzett volna a közös teherviselés elvének; mikor 
aztán a nemesség keblében helyreállított egyenlőség egy- 
szersmind az ország összes népét is múlhatatlanul egybe- 
olvasztotta volna. Eszlelni látszék a következmények e 
lánczolatát nemsokára maga a bécsi kormány is; és mit 
megalkotni ellenzés nélkül engedett, utóbb törvénysértőleg 
gátolá az úrbéri nemesek megadóztatását rendelő törvény 
végrehajtását; vagy legalább is menthetetlen módon pártolá 
azon tiszai megyéket, melyek e törvényt, több későbbi 
országgyűlések sürgetései daczára, sem tették nagy számú 
úrbéri nemességök ellen gyakorlatba. A törvény megalko- 
tása után egyedül a végrehajtó hatalomtól függvén annak 
foganatosítása: kétséget nem szenved, hogy a végrehajtás 
elmulasztását főleg a kormánynak kell beszámítani. Egyéb- 
iránt e viszonyokra alább magok az események vissza fog- 
nak még vezetni bennünket; legyen itt elég annyit meg- 
jegyeznünk, hogy a kormány, az adózó nép nem csekély 

Horráth Mm 85 é? Magyarország iört.-b51. ^7 

1884. terhelésére, főleg azért tűre ezen új törvény végrehajtásá- 
nak elmulasztását a tiszai megyékben, hogy ezeknek nagy 
számú úrbéri nemességét maga iránt lekötelezze s a reform! 
párt törekvései ellen fordítsa. 
As orsxég- Az Úrbéri törvények politikai részében meebukott 

gTflléel költ- . 

Bégek Tiae- reformpárti követek kárpótlásul még egy anyagi terhet 
"'""""f*" akartak levenni a nép vállairól. Számos anomal viszo- 

■eg &ltal. *^ 

nyaink közt volt különösen egy részlet, melyre a nemesség 
nem gondolhatott pinilás nélkül. Az országgyűlésen az 
adózó néposztály saját követei által nem volt képviselve; s 
országgyűléseink mind ez ideig vajmi keveset is tettek a 
nép sorsának javítására: a nemes követ urak díjait, a 
nyomtatási s egyéb költségeket mégis kizárólag az adózó 
nép köteleztetett megfizetni. Nagy Pál ezt, már az elmúlt 
országgyűlésen „alacsony piszkosságnak ^ nevezve, annyira 
pelengérre állította, hogy végzéssé lett, miszerint a jövő 
országgyűlésre e tárgyról minden követ hozzon magával 
utasítást. Most tehát valahára e szégyenfoltot is letörlé 
magáról a nemesség. A tárgy még a múlt évi april 23-kán 
hozatván szőnyegre, bár némelyek azt a politikai munká- 
latra kívánták halasztani ; a többség mindamellett is azonnal 
meghozta a végzést: hogy az országgyűlési költségeket, 
már ezen gyűléstől kezdve, a nemesség s a nemesi elő- 
jogokkal felruházott papság viselje. Némelyek azt óhajták 
ugyan, hogy annak egy kis részét az adózó nép fizesse, 
helyesen úgy vélekedvén, hogy a nemzet osztályainak kí- 
vánt egyesülését nem annyira az mozdítja elő, ha a nemes 
is hord terhet, hanem, ha a nemes az adózóval közös terhet 
visel; külön teher, mondák, mégis csak választó fal, s kfüön 
teher a követek napdíjának fizetésében annyival választóbb, 
mert az a képviseleti jognak egyedül a nemességre szorí- 
tásán alapúi: a többség mindazáltal kizárólag a nemességre 
vetette e terhet. A törvényjavaslat, mely ez iránt, a főren- 
dek hozzáj árulta val, a trón elejébe fel terjesztetett, minden 
észrevétel nélkül megnyerte a királyi sanctiót. 

Azon, annyi nemes buzgalommal^ a szónoklat annyi issi. 
szép remekével s oly hosszan folytatott harcz, melyet a 
reformpárt az úrbéri törvény tárgyalásakor a jobbágy osz- 
tály politikai jogaiért vívott, bár ezeket nem vihette is még 
keresztül; s bár ezek buktából azon meggyőződést lehetett 
is meríteni, hogy a többi reformterveknek radikál szellem- 
ben keresztülvitelére sem jött el még az alkalmas idő: e 
heves harcz mégis két jelentékeny, a reformtigyre kedvező 
következményt eredményezett. 

Mindenek előtt ama számos, szépnél szebb szónoklatok AiúTMrtár- 

. gjmlásáiuik 

és rendi üzenetek részint az országgyűlési napló, részint kötreteu k5- 
Kossuth Írott lapja és több más csatornák utján a megyékbe ^^•■^'*' 
eljutván, s nagy lelkesedéssel olvastatván: a reformpárt 
mind számra, mind erkölcsi erőre, bátorságra, önbizoda- 
lomra nézve menten gyarapodott az országban. Bár a követi 
karban, a kormány és főrendek emiitett törekvései követ- 
keztében módosított utasítások e pártot, némely kérdésre 
nézve, kevesebbséggé olvasztották: annak egykori diadalá- 
ról még sem lehetett többé kételkedni. Á fiatalabb nem- 
zedék, melyet ama szabadelvű, radikál irányú szónoklatok 
magas lelkesedéssel töltenek el, mondhatni, majdnem ki- 
vétel nélkül, a reformpárt zászlai alá esküdött; minél fogva 
remélni lehetett, hogy a kormány és főrendek által most 
a reform létesűltének elébe vetett akadályok a közel jövő- 
ben le fognak győzetni. 

Az úrbéri törvény politikai része felett folyt viták 
következménye gyanánt tekinthető továbbá még az is, 
^ogy A főrendi tábla, mely ezen oly népszerű, az ország 
fejlődése és haladása tekintetében múlhatatlanul szükséges- 
nek ismert reformoknak ellenszegült, tekintélyét, népszerű- 
ségét, mind az országgyűlésen, mind általában is a hazá- 
ban mindinkább elvesztette. A rendek táblájánál, miként 
Nagy Pálnak, most pedig a mérsékeltebbek egyikének, 
idézett beszédéből is láthatók, nem ritkán a legerősebb 

kitörések hangzottak a főrendek ellen, minőket ezek tán 

27* 

18 34. a rákosi és hatvani országgyűlések óta sem hallottak. Ily- 
féle kemény gáncsok s megrovások már az 1790-ki és 
újabban az 1825-ki országgyűléseken is mondattak ugyan 
egyes urak s magas állású hivatalnokok ellen, kik a kény- 
uralomnak segédkezet nyújtottak volt; de most nem egye- 
sek, hanem az egész osztály, s a főrendi tábla, mint ínsti- 
tutio, ellen volt intézve a megtámadás. Legerősebben nyi- 
latkozott ily értelemben egy főrendi üzenet alkalmával 
Tarnóczy, barsi követ, nyíltan kijelentvén, miképen a fő- 
rendi táblát nem tekinti a törvényalkotás nélktilözhetlen 
elemének; mert sem a főrendek magok nem választottjai a 
nemzetnek, sem táblájok nem alapúi törvényeken. A haj- 
dankor semmit sem tudott a főrendi tábláról ; s alig másfél 
százada, hogy az, minden törvényes intézkedés nélkül, 
egyedül azon esetleges körülményből támadt egy sopronyi 
országgyűlésen, mivel a terem szűk volt valamennyi karok 
és rendek befogadására. Utóbb is nem törvény, hanem 
csak királyi kegyelem által nyerte megállapodását. Ügy 
vélekedék tehát Tarnóczy, hogy azt, az alkotmány minden 
csorbulása nélkül, egy tollvonással megsemmisíthetni. 

A főrendek néhányai e megtámadtatások ellen kéz 
alatt a kormánynál kerestek védelmet: hogy, ha az nem 
parancsolhatja is rá a nemzetre, mit ez a hazafiság és pol- 
gári erények jutalma gyanánt önként szokott osztogatni, a 
közbecsultetést; legalább az olyféle kitörésektől mentesse- 
nek meg, melyeknek minden alkalommal a hallgató közön- 
ség tapsai közt történő megújulása tekintélyöket hamar 
végkép aláásná. És a kormány nem is mulasztá el védel- 
mére kelni a felső háznak, melyet conservativ irányánál 
fogva a maga szövetségesének tekinthetett. Történelmünk 
eddigelé nem mutathatott fel példát arra, hogy a kormány 
egyes követ beszédének megtorlása végett királyi leiratot 
intézett volna az országgyűléshez; mert csak a háznak, 
különben is a kormány által kinevezett elnökét illethette a 
jog, azon követet, ki netalán az illedelemről megfeledkezett, 

vagy a ház szabályait megsértette, rendre utasítani, vagy i884. 
fontosabb esetben kereset alá fogatni: most azonban Tar- 
nóczy beszédére egy külön királyi leiratban fejeztetett ki 
a szigorú gáncs és rosszalás. 

Az ellenzéki párt azonban ezt jogtalan avatkozásnak 
s a szólásszabadság törvénytelen korlátozásának tekintő a 
kormány részéről; és egy erélyes feliratban szándékozott 
tiltakozni a sérelmes eljárás ellen. Mindenki eleve is meg 
volt ugyan győződve, hogy a főrendek ily feliratot nem 
fognak a trón elejébe bocsátani; de az indítvány mind a 
mellett is megtétetett, hogy legalább a vitatkozások alatt 
elmondandó beszédek által közvetve tudassák elégületlen- 
ségöket a kormány ezen eljárásával. Es valóban is, miután 
a főrendekkel egy pár üzenetet süker nélkül váltottak, s a 
jövőre a kormánynak minden hasonló avatkozása ellen 
óvásukat nyilvánították: a meddő vitatkozásoknak véget 
vetettek. 

Helyén van itt, ha bár csak futólas: is, mée: eery tár- ^ korunke- 

•^ ^ ' , í^ ? & &J j^g politikai 

gyat megemlítenünk, mely, jóllehet nem látszik is első tekin- kérdésekben, 
tétre összeköttetésben lenni az úrbéri törvény tárgyalásával; 
az oksági viszonynál fogva mindazáltal evvel, bár csak 
közvetve, mégis kapcsolatban létezik: értjük az úgy neve- 
zett korteskedést. A kormány és a főrendek két évi tapasz- 
talás után eléggé meggyőződhettek, hogy a reformügy 
előhaladásának a követek egyéni szilárdsága még erősebb 
támasza s biztosítéka gyanánt szolgál, mint a megyék uta- 
sítása. Különösen az lírbéri munkálat tárgyalása közben 
megelégedéssel tapasztalak, hogy bár a reformpárt általában 
véve mind kül- mind belterjében, számra úgy mint erkölcsi 
erőre nézve, elvitázhatlanül gyarapodik: a megyéket mégis 
ügyes fondorlat, csel- és czélszeníleg kezelt vesztegetés által 
nem lehetetlen reávenni , hogy eredeti szabadelvű utasítá- 
saikat a kormány és főrendi tábla nézetei szerint módosít- 
sák; s ekként a rendi tábla szabadelvű többségét, legalább 
némely kérdésben, kevesebbséggé olvaszszák. E tapasztalat 

^^^' elég ösztönül szolgált nekik arra, hogy az úrbéri ügyben 
megkezdett cseleskedést egyéb kérdéseknél is buzgalommal 
folytassák. 

A főispánok egy-egy része ezentúl gyakrabban eltűnt 
Pozsonyból s jelent meg az illető megyékben, s hol egy 
hol más fenforgó tárgyra nézve vétette újabb vizsgálat alá 
az eredeti utasítást. Hamar meggyőződtek azonban, hogy a 
megyei nemesség míveltebb, értelmesebb része már jobbára 
a reformi párt zászlai alatt áll s azt hiában tigyekeznek az 
értelem fegyvereivel más irányba terelni. De ime, maga a 
reformi párt egy új s hatalmas fegyvert adott kezökbe 
ama törvény által, mely az úrbéri telken lakó nemeseket a 
jobbágyokkal egyenlő adózás alá veti. E kis nemesség, 
mely e törvényt a maga osztálya meggy aláztatásának te- 
kinté, elfogultságában gyűlölni kezdé az újitókat; s hajlé- 
kony eszközzé Ion a conservativ párt ügynökei kezében. 
Es ezóta nem nagy feladat volt, a köznemességből meg- 
vásárlott vagy elcsábított nyers erőt gyűjteni be a közgyű- 
lésekre, 8 a tudatlan tömeg számtöbbségével dönteni el az 
egyes kérdéseket. Eddigelé, a század második tizedének 
végétől kezdve, a kormány s annak pártja legfelebb tiszt- 
újító székek s követválasztások alkalmával vette gyakor- 
latba az ily féle korteskedést; most azonban, szövetségben 
a conservativ párttal, a tisztán politikai kérdéseket is ily- 
féle megvesztegetett vagy elcsábított nyers tömegek által 
kezdé eldöntetni. A reformpárt csakhamar tapasztalni kény- 
szeríttetett , hogy míg maga csak észszel s okokkal, leg- 
felebb rábeszéléssel küzd, a nemzeti haladás legfontosabb 
kérdései a kertesek nyers tömege által egyenként ledoron- 
goltatnak: a példát tehát, fájdalom, maga is követé, és 
szinte használni kezdé a dicstelen eszközt, mely azonban 
a köríílmények szerint egyedfii biztosíthatott diadalt. A köz- 
nemesség két ellenkező táborra oszlott; s mivel az elvharcz 
mind hevesebb, mind ingerültebb lett: a csel és erőszak is 
nőttön nőtt az ellenkező táborokban; melyek ezóta némi 

támadó s védő szerekkel, botokkal, csákányokkal kezdenek is84. 
megjelenni a megye gyűlésein. Egyik párt vezérei a má- 
siktól mennél több szavazó egyént törekedvén elcsábítani, 
a telekvásárlásban, vesztegetésben, itatásban egymást túl- 
haladni (igyekeztek; minek következtében nem ritkán tör- 
tént, hogy a bortól hevült ellenkező pártok összecsaptak s 
vérengző verekedéssel bélyegezték meg önmagokat, mocs- 
kolták be alkotmányos jogaik gyakorlatát. Ekként mind 
több aljas szenvedélyek vegyülvén a politikai vélemény- 
különbségbe, valóságos pártdilh fejlett ki a felekezetek 
közt. A pártok külön jelszók s más küljelek: fehér, fekete 
vagy vörös tollak, külön zászlók alatt gyűltek táborhe- 
lyeikre; s a vezéreik által szitogatott ingerültség utóbb 
néha oly elkeseredéssé fokoztatott, hogy már nem csak 
szavazat, hanem fegyver által is törekedtek pártjoknak 
biztosítani a diadalt, s a csatatéren nem egyszer vér folyt 
és halottak estek áldozatul. 

E vérengző jelenetek azonban, mint annak helyén 
elmondandók leszünk, csak a későbbi évek folytában me- 
rültek fel a mind dühösebbé vált pártharczokban. Most a 
-kezdetben, mivel a szabadelvű párt ily fegyverekhez még 
nem nyúlt, könnyebb volt a kormány s conservativ párt- 
nak győzelemhez jutnia; minek következtében 1834 vége 
óta azon különös jelenet tűnt elő, hogy, bár a nemesség 
értelmes, mívelt részében menten gyarapodott a reformpárt: 
a követi utasítások szabadelvű pontjai mégis több megyé- 
ben nagy részint a kormány s conservativ párt kívánsága 
szerint módosíttattak; és, mivel Kölcsey példáját nem sokan 
követték: bár a követi kar többsége, meggyőződését te- 
kintve, még mindig szabadelvű maradt ; a szabadelvű reform- 
párt szavazatainak száma mégis mindinkább fogyott, míg 
az végre, némely kérdésben, tizenhétre olvadt; a többiek, 
meggyőződéseik ellenére , pótlékutasításaik szerint kény- 
teleníttetvén szavazni. 

1834. Az eleinte annyi vérmes reményeket ápolt reform- 

A reformpárt ^j^j fcö vetek közől e körülmények közt mind többen oly 
gjttiésfoiyu- annyira elkedvetlenedtek, hogy magán tanácskozmányaik- 
ban már ama kérdést is több ízben szőnyegre hozták: hogy, 
miután e kellemetlen s erőtelen helyzetben úgy is semmi 
jót, semmi valóban czélszerű reformot nem képesek keresz- 
tülvinni, nem volna-e tanácsosabb mindnyájoknak lelépniök? 
£s talán meg is tették volna e kétségbeesett lépést, ha azt 
Deák Ferencz, ki mindinkább elismert pártvezéri tekin- 
télylyé magasodott, nem ellenzi vala, csüggedő' társainak 
hatályosan kifejtvén a kitartás szükségét, bár mily csekély 
számra olvadna is le az ellenzék. Eltökéllek tehát magokat 
türniök és küzdeniök. És a következés megmutatta, hogy 
helyesen cselekedtek, felhagyván a szándokkal, melynek 
valósítása csak az ellenpárt állását könnyítette, diadalát 
nevelte volna. Az ellenzéki követek, még megfogyva is, 
nagy hasznára voltak a haladás ügyének. Ha nem birták 
is minden szőnyegre került tárgyban kivívni a kor igényei- 
nek megfelelő törvényeket: vívtak ki egynémely elvet, mely 
aztán csak ezen küzdelmek következtében juthatott érvényre, 
diadalra. Különben is meggyőződtek már a rendek, hogy 
az újjáalakítást sem rendszeresen nem lehet, sem egyszerre 
nem tanácsos keresztülvinni; meggyőződtek, hogy már maga 
a rendszer béklyóiból való szabadulás is jelentékeny hala- 
dás; kivált nálunk, hol a kormány, a rendszeres tárgya- 
lásra halasztásnak ürügye alatt annyi évek óta ellenzett 
minden korszerű reformot. Es végre, a tanácskozások 
további folyamában meggyőződtek a már-már csüggedő 
ellenzékiek önmagok is hogy, ha nem képesek is egyet s 
mást saját értelraök szerint keresztülvinni: erélyes küzdel- 
mök által legalább mérséklik a kormány és a conservativ 
párt irányának győzedelmet, s a reformok szabadelvű meg- 
vitatása által érlelik azoknak csak elhalasztott végdiadalát. 
Hiszen a jó elvnek, az igazságnak, hogy ellenállhatatlanná 
váljék s közönséges érvényre jusson, nincs egyébre szűk- 

Bégé, mint hogy kellő világosságba állíttassék, az ál- és ^^^ 
csalérvektől , melyekkel azt az önérdek vagy előitélet s 
balvélemény körülfonta^ megmentessék. Es ha csak erre 
szorítkozott volna is az ellenzéki követek hatása: jelenlétök 
már is felszámithatatlan hasznú volt a reformügyre s 
haladásra. 

De még ezentúl is nagy volt az eredmény, mely a 
reformpártiak ernyedetlen küzdelmét jutalmazta; habár an- 
nak nyomára tán nem akadnánk is a király által utóbb 
szentesített törvénykönyvben. A szabadelvű ellenzék ugyanis 
a rendek táblájánál korán sem maradt kevesebbségben 
minden szőnyegre került kérdésben; mert jóllehet egyné- 
mely buzgó ellenzéki követ kénytelen volt is pótutasításá- 
nál fogva némely tárgyban meggyőződése ellen szavazni: 
más tárgyakban, melyekre nézve vagy megmaradt eredeti 
utasítása, vagy nem volt megkötve utasítás által, azután is 
a reformpárttal szavazott. Es bár, vagy a főrendiek hozzá- 
járúltának, vagy a kormány megegyeztének híjával, talán 
ezekben sem lehetett mindig az ő értelmök szerint meg- 
alkotni a törvényt: ilyenkor mégis már maga a rendi táb- 
lának határozata is nagy nyeremény volt a reformügyre 
nézve. A tapasztalás bizonyítá, hogy a rendi táblánál ki- 
mondott elv és javítás, utóbb rendesen oly erkölcsi erőre 
emelkedett, hogy attól a főrendi tábla s maga a kormány 
sem tagadhatta meg sokáig hozzájárulását Az pedig, hogy 
egynémely tárgy, melyen a rendek számos hónapokon ke- 
resztül nagy buzgalommal dolgoztak, törvénynyé e gyűlésen 
még nem lett, — miután a szentesítést úgy is csak nagy 
megszorítással s módosítással nyerhették volna meg, inkább 
hasznára, mint ártalmára vált a radikál reform s átalakulás 
ügyének: a halasztás alatt tisztultak a nézetek, fejlett az 
értelem, erősbűit a meggyőződés, míg végre ellenállhatat- 
lan erkölcsi erőre emelkedett a reformkérdés. 

E körülmények közt fejlett ki ezen országgyűlésünk 
ama különös sajátsága is, hogy egynémely követ elmondott 

18S4. beszédével ellenkező értelemben szavazott; s az átalakulás 

kérdéseiben^ még akkor is, midőn azok kevesebbségben 
maradtak; sokkal több szónok lépett fel a haladás, mint az 
6-rendszer érdekében. A kerületi tüések ugyanis — me- 
lyekről Kölcsey már az országgytüés elején följegyezte, 
hogy azok képezik a tulajdonképeni országgyűlést — ek- 
kor vették fel szokásul azt, hogy a vitatások alatt elmon- 
dott beszédek nem tekintettek mindjárt szavazatnak; hanem 
minden kérdés, a megvitatás után, még egy külön, egy- 
szerű szavazás által döntetett el. Ennek oka abban feküdt, 
hogy azon követek, kiknek utasítása egyéni véleményökkel 
a fenforgó kérdésben nem volt egybehangzó, mind a reform- 
ügy érdeke miatt, mind saját igazolásuk végett a közvéle- 
mény előtt, szükségesnek tekintették szabadelvű meggyőző- 
désüket, ellenkező szavazásuk előtt, nyíltan kifejteni. A 
vitatások alatt ennél fogva többnyire vidor reményeket 
ápolhatának a haladás barátai; mert az elvek mellett, me- 
lyekhez rokonszenvvel vonzattak, az okoknak s érveknek 
egész légiói léptek a fövényre. Elkövetkezett azonban a 
szavazás; s a titokba nem avatott hallgatóság nem egyszer 
bámulva láthatá, hogy a diadalmas okok táborának kezei- 
ből az utasítások kötelező erejére hivatkozó, rövid szavazás 
kiragadta a diadalt. 
A polgári tör- Hasonló sorsbau, miszerint a reform a szépnél szebb 

^munkáiaJ 8 döntő orejű beszédek után már a rendi táblánál elakadt, 
vagy utóbb a főrendi táblánál talált legyőzhetetlen ellen- 
zésre, több nagy fontosságú reformkérdés osztozott ezen 
országgyűlés folytában. Ilyen volt mindjárt a második fő- 
tárgy, a polgári törvénykönyvet s a törvényszékek rende- 
zését illető munkálat is, mely a királyi előadásokban kitű- 
zött sorozat szerint, azonnal az úrbéri törvényjavaslat első 
megállapítása után, még a múlt év végén, vétetett a kerü- 
letekben tárgyalás alá. 

E főfontosságú tárgygyal majdnem egy egész évig 
foglalkodának a követek. De a reformpárt vezérei minden 

Ügyekezetének daczára csak azon pontig sem lehetett megér- _ i 884. 
lelni annak minden részeit, hogy a rendek táblájánál több- 
séget nyerjenek; némely részei pedig, miután a rendek 
által elfogadtattak, a főrendeknél nem találtak pártolásra. 
Emezek közé tartozott, például, az ítélőszékek rendezése; 
mit, miután a főrendek által visszavettetett, a rendek közöl 
magok annak pártolói is jobbnak ítélték letenni s kedve- 
zőbb időre halasztani. Maga a polgári törvénykönyv leg- 
fontosabb részeiben már a rendek táblájánál is annyira 
elakadt, hogy országos ülésekbe át sem vitetett; miért, 
minthogy kerületi ülésekről ekkor még sem napló sem 
jegyzőkönyv nem vezettetett: ezen oly fontos tárgynak 
nyoma sincs az országgyűlés jegyzőkönyveiben. „Mi a pol- 
gári törvényekkel vesződünk, — irá jul. 6-kán Kölcsey — 
s a szó legteljesb értelmében a setétség örvényében vergő- 
dünk." Bár azonban eredmény nélkül folyt a vitatkozás: 
c kérdések közöl mégis kettőt nem mellőzhetünk részlete- 
sebben megemlíteni; mert a felett, hogy azok tárgyalásában 
különösebben nyilvánult a kor szelleme: azok egyikét az 
országgyűlés után bekövetkezett némi esemény, másikát 
pedig ama körülmény kiválólag fontossá teszi, hogy az 
Széchenyi István átalakítási terveiben a reformok egyik 
főalapját képezi: amaz, a felségsértési bűn; emez, az 
ősiség kérdése, minden mellék ágazataival. 

A körülmények közt, melyekben az ország létezett, a 
felségsértési bűn kérdését lényegére nézve nem szándékoz- 
tak a rendek tárgyalásba fogni; meii; ama befolyásnál fogva, 
melyet a kormány s a conservatív párt a korteskedés se- 
gélyével a pótlék-utasításokra jelenleg gyakorolni kezdett, 
szabadelvű törvényt alig lehetett volna reményleni. A fel- 
ségsértés meghatározása, külön nemei s esetei tehát a régiebb 
törvények éi*telmében hagyattak meg, s csak a bíróságot s 
a büntetés egyik járulékát, a jószágvesztést, akarták meg- 
változtatni. Az 1795-ki események, az úgynevezett magyar 
jakobinusok ügyében, meggyőzték a rendeket, hogy a 

_i8w. királyi tábla, melynek illetékességét az ilyféle perekben 
magok a törvények határozták meg, mivel bírái királyi ki- 
nevezéstől függnek s nem is elmozdithatlanok , a királyi 
ügyigazgató vádjai ellen korán sem nyújt elégséges biztos- 
ságot. Attól lehetett tartani, hogy most, az átalakulás kor- 
szakában , könnyen támadhatnak esetek , melyekben egy 
részről a kormány, miként az említett évben történt, tör- 
vénytelen nyomást gyakorolhat az Ítéletek hozatalára; más 
részről félénk, vagy önző s rósz lelkű birák esküjök elle- 
nére engedhetnek a felsőbb befolyásnak, — s mint akkor, 
úgy most is, puszta vélemények miatt folyhat ártatlan pol- 
gárvér. A rendek tehát ezen esetekre egy teljesen füg- 
getlen bíróságot kívánván alkotni, az esküttszékek bizonyos 
nemét akarták életbe léptetni, melynek tagjai egy ország- 
gyűléstől a másikig, maga a törvényhozó kar által mind a 
két tábla egyéneiből választassanak. Ezen esküttbirák száma 
huszonötre határoztatott , úgy mindazáltal, hogy közölök 
tizenkettőt visszavetni a vádlottnak szabadságában álljon. 
A vagyonvesztést, mi felségsértési eseteknél a régiebb tör- 
vények szerint vala gyakorlatban, de mint mely, az elitélt 
ártatlan gyermekeit sújtó, a kor szellemével megférhetetlen, 
egyszerűen eltörültetni kívánta a rendek egy része. ;,Semmi 
sem alacsonyítja le annyira — monda egyebek közt, erre 
vonatkozólag Nagy Pál, — a királyi méltóságot mint, hogy 
miután a kivégzettnek testén lévő köntösét s mindent mi 
nála találtatik a bakó , ingatlan vagyonát pedig a király 
sajátítja el magának: a fejedeleni és a bakó osztályos 
atyafiakká válnak." De többséget sem az egyik sem a 
másik pont nem nyert a törvényhozó karban; s a felség- 
sértési bűn egész kérdése, a polgári törvénykönyv több 
részeivel együtt kedvezőbb időkre halasztatott. 

Az ősiség Azon izgatás, melyet Széchenyi eddigelé kiadott mun- 

káiban az ősiség intézete ellen folytatott, hamar megter- 
metté a maga gyümölcseit. A reformpártiak teljesen meg- 
győződtek, hogy míg a nemesi birtokot akként eladni nem 



kérdése. 

lehet, hogy azt az eladó örökösei, miként eddig lehetett, a i8S4. 
vételár lefizetése után a vevőtől többé vissza ne vehessék; 
szóval, míg az ősiség el nem törűltetik: a hitel s beruház- 
mányi tőkék hiánya mind addig lehetetlenné teszi az anyagi 
jóllét magasabb fokra fejlődését. A szabad föld eszméje, 
mely az úrbéri s nemesi birtok felszabadítását egyaránt 
magában foglalá, ezóta egyike lőn a radikál irányú reform- 
párt legfőbb törekvési czéljainak. Az úrbéri birtok örök- 
váltság általi felszabadítása, mint fentebb látók, oly nagy 
népszerűségre jutott, hogy azt a kormáiiy s a conservativ 
párt, kezet fogva is, csak a kortes-tömegek nyers anyagi 
ereje által volt képes megbuktatni. 

Más viszonyok forogtak fenn a nemesi birtok felsza- 
badítása tekintetében. Az ősiség a századok folytában oly 
annyira átszövődött minden magánjogi viszonyokon, hogy 
nem nagy belátás kellett azon meggyőződésre juthatni, mi- 
képen azt csak egy új polgári törvénykönyv megalapítá- 
sával egyetemben, s úgy is a legnagyobb óvatossággal 
lehet, káros következmények nélkül, eltörülni. Mert alig 
volt család az országban, mely ezen czím alatt pert nem 
folytatott, vagy mely ellen per nem volt volna folyamatban. 
A nagyobb birtokú családok jószágai jobbára ily féle per 
alatt álltak. Ehhez járult, hogy az egyszerű ősiségen kivűl 
annak egyébb mellékágai , az úgynevezett hitbizományok, 
majorátusok és seniorátusok is léteztek az országban; sőt 
a királyi kincslet örökösödése is kapcsolatban volt az ősi- 
séggel: s mind ez felette megnehezítette a különben már 
sokaktól kárhoztatott ősiség eltörlését. 

A rendek, ha tán egyéb tanulmányaikból nem is, 
Széchenyi irataiból eléggé meggyőződhettek, hogy a nemes- 
ség mód felett növekedő eladósodásának gátot vetni, a ne- 
mesi birtoknak teljes becsét visszaadni, a hitelt megalapí- 
tani, a mezei gazdászatot tökély esbíteni, s ekként az országot 
anyagilag virágzatra emelni mind addig nem lehet, míg az 
ősiség régi alakjában fenáll: minden nehézségek daczára is 

_i8S4. megkezdték tehát a tanácskozást e szövevényes kérdés 

felett. Meg kell azonban vallani^ hogy annak szerencsés 
megoldására alig volt még öt hat képviselőben a kellő po- 
litikai s nemzetgazdasági ismeret. „A szó legszorosabb 
értelmében a setétség örvényében vergődünk, — irá Köl- 
csey. Az ősiséggel összekötött százados előítéletek lehellik 
keresztül munkálkodásunkat; s nem csak nem távozunk a 
régi elvektől; hanem tetézzük is azokat .... Szavunk ki- 
áltó szó a pusztában . . ."• 

De mindemellett is a kérdés átalános megvitatása, 
melyben az ősiség és hitbizományok megszűntetésének szük- 
sége indokoltaték , igen nagy érdekkel birt. Kitűnő volt 
egyebek közt Kölcseynek a majorátusok felett tartott be- 
széde, mely egyike a magyar szónoklat legszebb példá- 
nyainak. Miután a törvényhozás jogát az örökösödés sza- 
bályozására bebizonyitotta, s az elsőszülöttségi jószágok 
minden tekintetben káros voltát megmutatta^ így szóla egye- 
bek közt: „Lehet-e elszenvednünk, hogy lehessen polgár, 
ki roppant javakat bírjon, adósságokat halmozhasson, s 
azoknak kifizetésére javait még se tartozzék átengedni? 
Mert hogy ez eddig lehetett, innen van országunk csaknem 
legmélyebb sülyedésének forrása. Az elsőszülöttek adós- 
ságokba süly esztek magokat; kül- s belföldi capitalistákat 
ezrenként tettek szerencsétlenné; alkalmat adtak a seque- 
strumokra, melyek aztán más birtokosokra, is alkalmaztattak ; 
nevünket s hitelünket egész Európa előtt megbecstelení- 
tették. . . . Nincs is ok mit ezen intézetek mellett felhoz- 
hatnánk, mint a nemzetségi nevek fentartása. Ha az ország 
boldogsága legkisebb részben is nevekhez volna kötve : 
akkor igen is ezen ok érne valamit. De ki mondja meg, 
ha az elsőszülöttségi intézet behozatala előtt eltűnt nemzet- 
ségi nevek miatt szenvedett-e az ország boldogsága? Ves- 
sünk egy pillantást a múlt időbe. Sok nagy neveket látunk 
ott tündökleni, melyek már nincsenek. Ki nem emlékezik 
a Gara névre? E név emberei most az országnak az ég 

tudja melyik szegletében ekét tartogatnak s magot vetnek i884. 
a földbe. Hol a hézaga mely ama tündöklők lealkonyod- 
tával eredett? Azok valaha tehettek jót; tehettek s tettek 
Í8 roszat eleget; s leszállások után csak úgy érezte magát 
a nemzet mint azelőtt: ezek a mostani magvetők pedig 
eltűntek ugyan a névkönyvekből^ de népesitik a hazát, mí- 
velik a földet^ viselik a közterheket, s úgy lehet, homály- 
ban több jót 8 minden esetre kevesebb roszat tesznek, mint 
a régi nagy Garák vagy más hasonlók. Vagy talán azóta 
oly nevek ragyogtak fel, melyek ha kitörűltetnének, a nem- 
zet végveszélyre fogna jutni? Jaj lenne a hazának, mely- 
nek fentartása csak bizonyos nevekhez volna kötve! Ez 
vagy amaz nevű nemzetséget örökre fentartani akarni, 
chimaerai, haszontalan, veszedelmes előítélet Jó hazafi, 
hasznos, közjóra dolgozó polgár parányi nevek közt is 
találkozik; s a közjó csak jó polgárokat kivan, de mennél 
többet, kik között a birtok eloszoljon. Ki kezében legyen 
a birtok? az mindegy; de nem mindegy: hány kezében 
legyen? Mert birtok tartja fenn a polgárt, és sok olyan 

polgár, kinek birtoka van, tartja fenn a hazát Tehát 

mivel a társaság czéljai, a közszorgalom, virágzat és vé- 
delmi rendszer úgy kívánják; mivel a hitelezők természeti 
jogai, s a nemzeti közhitel szabadítást várnak; mivel a haza 
egészéről, magáról a nemzetről, nem pedig egyes nevekről 
illik gondolkodnunk; mivel törvényeinknek már egyszer a 
régi szennyből kítisztúlniok kell: mind a jelenben fenálló 
intézeteket eltörültetni kívánom, mind azt óhajtom, hogy 
jövendőre is megtílalmaztassanak.'' 

Ezen s hasonló szónoklatok diadalmas ereje a hitbizo- 
mányokat elvben megdöntötte. Azoknak eltörlése a jul. 15-kei 
kerületi ülésben 27 szavazattal 22 ellen végzésül mondatott 
ki. Nem kisebb erővel s buzgalommal vívtak a reformpárt 
néhány vezérei általában mindennemű ősiség eltörlése mel- 
lett. De bár számos szónok lépett a fövényre, erre" nézve 
már csak hat megye, úgymint: Somogy, Zala, Szatmár, 

ig34. Tolna, Temes és Csanád utasítása kívánta a törvényt meg- 
alkottatni. „Parányi kovász ily roppant tömeghez — mond 
Kölcsey. Naponként az avíticitás szörnyével vesződünk; de 
kiabálásaink hasztalanok. A monstrumnak, teljes elhatáro- 
zottsággal, Deák Ferenczen, Bezerédyn, Somsichon s rajtam 
kivűl talán senki sem szólott ellene. Ez a nép, atyáinak 
bűneikért szenved; mert az uralkodó sötétség születés által 
terjedez, mint az eredendő bűn." Az eltörlési módból szár- 
mazott a főnehézség. Minthogy azon családok száma, 
melyek felperesként álltak az ősiségi perekben, nagyobb 
volt: az „uti possidetis" elv védelmezői, kik minden köve- 
teléseknek egyszerre véget akartak vetni, nem képezhettek 
többséget; és hosszú vita után végre is osztályozások fel- 
állításával oldatott meg a gordiusi csomó. A hitbizoraányokra 
nézve abban állapodék meg a többség, hogy annak kivált- 
ságos természete a jelenleg birtokban lévők halálával szűn- 
jék meg; fizetetlen maradandó adósságokért azonban ezek 
javai is bírói foglalás alá vétethetnek. Es igy Ion országo- 
san kimondva egy nagy és eredményeiben sikerdűs elv, 
mely a földbirtok valódi értékét, a családok jóllétét, a hi- 
telezők biztosságát, 8 mindenek felett a nemzeti közhiteit 
tetemesen emelendő vala. Bár azonban e törvény meghoza- 
talának szükségét mindenki érzé, ki az önzés vagy osztály- 
szellem csekélyes érdekcin felülemelkedni s a haza jövőjét 
magasabb politikai s nemzetgazdasági szempontból felfogni 
képes volt: az említett végzésnél többet mindazáltal még 
nem sikerűit keresztülvinni ; s tizennégy év érlelése s rend- 
kívüli körülmények találkozása lőn arra szükséges, hogy 
ama magas érdekek az önzésen s előítéleteken teljes 
diadalt nyerjenek, s a kimondott elv törvény erejére emel- 
kedhessek. 
Ideiglenes Mídőu a rendek a polgári törvénykönyv munkálatát 

^ ^^' letenni s kedvezőbb időre halasztani kényszeríttettek: érez- 
ték egyszersmind, hogy bár az ősiség megszüntetéséig gyö- 
keresen javítani nem lehet is a nemzeti hitelen; de azon 

károsodásokat, melyeket, pörlekeddsi rendszerünk lassúsága issi. 
s a fizetni nem akarást legyező számtalan kibúvó lyukak 
miatt, a hitelezők szenvednek, közbotrány s a közhitelnek 
még alábbra sülyedése nélkül tovább orvosolatlanúl hagyni 
mégis lehetetlen. Addig is tehát, míg az ősiség százados 
fáját a fejsze megdöntendi, s annak következtében a tör- 
vényhozás egy korszerű váltótörvényt is életbe léptethet, 
egy ideiglenről kivántak gondoskodni az ország rendéi. Az 
erre vonatkozó törvény, mely aztán királyi szentesítést is 
nyert, szóbeli, rövid lojáratii pervitel által pótolá a váltó-, 
törvény hiányát, rendelvén: hogy a kétszáz forintot túl nem 
haladó világos követelések a megyei birák által ezentúl 
minden kivétel nélkül rövid úton, szóbeli eljárással Ítéltes- 
senek meg. Hogy pedig c törvény jótékonysága tágabb 
körre is terjedjen, egyszersmind megengedtetett: hogy bár- 
mily nagy összegről szóló követelések is ily módon lesznek 
megitélhetők, ha az adós magát kötelezvényében ily szó- 
beli, rövid eljárásnak önként alája vetette. 

Mialatt az ország rendéi Pozsonyban ekként küzdenek Azerdéiyior- 
vala a reformok mellett, Erdély ügyei is mindinkább bo- , 
nyolódának s mind nagyobb mértékben magokra vonták a 
közfigyelmet. Említők fentebb, miképen ott a közügyek a 
század első tizedeiben még szomorúbb pangásba jutottak, 
mint Magyarországon. Az országgyűlés egybehivása 1811 
óta elmúl asz tat V án , a kormányszék hivatalnokai, kiket az 
országosan egybegyűlt rendeknek kell vala alkotmánysze- 
rűleg megválasztani, valamennyien királyi kinevezés útján 
jutottak tisztségeikbe; e törvénytelen főbb hivatalnokok 
egyetértésével pedig a hatalom mind több foglalásokat tön 
a közigazgatásban; mind érzékenyebben sérté, csorbítá az 
alkotmányos jogokat. A megyékben a törvényes tisztújí- 
tások divatból kivétetvén, a hivatalokat szinte kormányszé- 
kileg helyettesített tisztviselők foglalták el. A bureaukratia, 
a tiszturalom, ekként a kormányszéknél és a megyékben 
átalánossá válván, nemcsak tűrte, hanem pártolta is a 

i5ii__ hatalmat törvénysértő önkényében, mely az alkotmányt 
lassanként egészen kiforgatta jogaiból. S mi legszomorúbb 
vala, a hosszú tiszturalom alatt a nyomasztó állapot érzete 
is sokáig kihaltnak látszék a hiúságokba merült, a köz- 
élettől elfordult, szenvtelenné vált nemzedékben. £mlitők 
azt is, hogy Magyarország ébredése, kivált az 1825-diki 
országgyűlés óta, Erdély rendéiben is üdvös fordulatot ho- 
zott elő. Wesselényi izgató, hazafias hatása következtében, 
— miben a státusférfiúi eszélyessége által jeles, mérsékelt 
Bethlen János és a szigorú erkölcsű, a jogtalanságot, jött 
légyen az bár honnan, szenvedélyesen gyűlölő, doctrinaire 
Kemény Dénes főrendűek, s egy igénytelen, de lánglelkű s 
nagy szónoki tehetségű tanár, Szász Károly, lőnek legki- 
tűnőbb társaivá, — itt is mind nagyobb mérvben felébredt a 
közszellem, az érdekeltség a köztigyek iránt. A megyei 
közgyűlések mind népesebbekké kezdenek válni. Több 
lelkes hazafi, az emiitett vezérek működései s példái által 
lelkesítve, nem elégedék meg avval, hogy saját megyéje 
közgyűléseit szorgalommal látogatta; eljárt a szomszéd me- 
gyék gyűléseire is, és a korkérdéseket fejtegetve, a köz- 
állapotok törvénytelen s nyomasztó voltát mutogatva, az 
alkotmányos ellenzéket mind kül-, mind belterjére ügye- 
kezék gyarapítani. „Vándor patrióták" elnevezéssel tisztelte 
meg őket a közvélemény. Az 1830-ki párisi forradalom s 
a lengyel felkelés, Erdélyben is nagy lökést adott az ellen- 
zéknek; bátorságát, erélyét hatványozta, kitartását meged- 
zette. Az ellenzék ezóta mind hangosabban követeié a 
törvények teljesítését, az alkotmányos hatóságok helyre- 
állítását 8 az országgyűlés egybehivását. Hol a törvény 
alkalmazása a kormány s bureaukratia részéről legyőzhe- 
tetlen akadályra talált: a passiv ellentállás, a törvénytelen 
hivatalnokok eljárásának megakasztása tétetett szabályozó 
elvűi. Wesselényi 1831-ben, midőn a kormány önkényesen 
rendelte meg az újonezszedést, birtokaiban tényleg ellen- 
szegült az erőszakos újonczfogdosásnak. Néhány megye 

azonnal követte a példát; a törvényhatóságok többsége i8S4. 
pedig kijelentette, hogy országgyűlés megajánlása nélkül s 
az eddig gyakorlatban lévő erőszakas módon újonezokat 
nem fognak adni. 

Mint minden egyébben, úgy a közélet mezején is, a 
kezdet legnehezebb; s az erélyesen megtett első lépés a 
többire is felbátorít: a lejtőn lökést szenvedett sziklát a 
nehézkedés törvénye csak a völgyben állítja meg. Alsó- 
Fehér megye példájára, mely Szász Károly, enyedi tanár, 
és Kemény Dénes által vezetve, a legtöbb kérdésben ve- 
zéri szerepet játszék, a megyék többsége törvényes tiszt- 
újítást tartott; s felsőbb megerősítés végett csak a törvény 
által kijelölt hivatalokra terjesztette fel a választottakat; 
azon tisztviselőket pedig, kiknek felterjesztését a törvény 
nem rendelte, hivatalaikba tényleg beigtatá. Midőn a kor- 
mány, a divatba hozott törvénytelen gyakorlattól elállani 
nem akarván, e választásokat megsemmisítette: némely 
megye, hol az ellenzék már túlsúlyra növekedett, mind- 
annyiszor ismétlé, bár eredménytelen, de törvényes eljárá- 
sát; más megyék, hol a mérséklet győzött, legalább óvással 
tiltakoztak jogaik csorbítása ellen, s inkább megszűntek 
tisztújítást tartani, mintsem a törvénytelen gyakorlathoz 
simuljanak. Fő sérelmök lévén az, hogy a kormányszék 
tagjai nem országgyűlési választás, hanem felsőbb kinevezés 
által ültek hivatalaikban: a megyék többsége a kormány- 
széket törvénytelennek nyilatkoztatta; annak tagjait hiva- 
talaik letételére szólította; néhány megye pedig, egy lépéssel 
tovább haladva, kijelenté: hogy, ha országgyűlés bizonyos 
idő alatt egybe nem hívatik, a törvénytelen kormányszék- 
nek azontúl nem fog engedelmeskedni. A magyar ország- 
gyűlés Erdélyben is újra fölkelté a sóvárgást törvényhozó 
testűletök egybehivása iránt; s annak kieszközlésére számos 
megye az anyaország megyéit is felszólítá; a nádort pedig 
feliratok s ünnepélyes küldöttség által kérte meg; és mlg 

^834. az országgyűlés egybe nem hívatik, a törvénytelen kormány- 
szék rendeleteit bontatlanul félretétetni határozta. 

Erdélyben ekként teljes anarchia álla be. A kormány 
tehát, nielynek működése majdnem egészen megszűnt, ezen 
állapotot tovább nem tűrhetvén, azt végre megszűntetni 
határozta. De a helyett, hogy a jogos kérelmeknek engedve, 
az országgyíüés egybehivása által vetett volna véget a bé- 
kétlenségnek, újabb sérelmet követett el a nem25eti jogokon. 
A törvénytelenül elfoglalt tért feladni egyátaljában nem 
akarván, az alkotmányt felfüggesztette, s Wlasich altábor- 
nagyot s horvátországi bánt teljes hatalmú királyi biztos- 
ként küldé a tartományba. De a megyék, alkotmányos 
jogaikra támaszkodva, ezután sem szűntek meg erélyesen 
szorgalmazni az országgyűlés egy behi vasát. Kitartásukat 
nem kevéssé edzé azon körülmény, hogy a magyar ország- 
gyűlés, mióta gróf Teleki Domokos, mint négy erdélyi 
megyének küldötte, miként fentebb emh'tők, Pozsonyban 
megjelent, Erdélylyel magát némileg solidaritásba helyez- 
vén, annak törvényes kivánatát szinte támogatá. Majd 
Wesselényi is elhagyá Pozsonyt s az általa oly sokszor 
védelmezett hazának lehetséges oltalmára sietett. Az ő s 
a tapintatos gróf Bethlen János közremunkálásának tulaj- • 
donítható leginkább, hogy a hely szinén maga a királyi 
biztos is hamar meggyőződött, hogy a békétlenség okait ' 
csak a jogos kérelem megadása által lehet megszűntetni, s 
egy tudósításában szinte javaslá az országgyűlés egy be- 
hi vasát. A kormány végre engedett, s az 1834-ki máj. 26-ra 
kihirdette az oly sóvárgással várt országgyűlést, Esztei 
Ferdinánd főherczeget nevezvén ki arra királyi biztosul. 
A márcz. 18-kán kelt kir. levél, mely ezt Erdély ren- 
déinek tudtára vivé, egyszersmind a királyi előadásokat is 
magában foglalá. Ezek szerint a fő kormányhivatalok tör- 
vényszerű betöltése, s az 1791-ki országos bizottmányok 
reformmunkálatainak megvitatása s a változott körülmények- 
hez alkalmazása — , mindenek előtt pedig az úrbéri sza- 

bályzat tervének tárgyalása tűzetvén ki a törvényhozás '^^ 
működéseinek tárgyaiul, mindenki a legfeszűitebb várako- 
zással néz vala az országgyűlés elejébe. 

Az erdélyi országgyűlés lényegesen különbözött a 
magyarországitól. Az ott csak egy házból álla, melynek 
tagjait az 1791-ki 11-dik t.-cz. szerint a kir. kormányszék, 
a kir. tábla, a főispánok, a székely és szász hatóságok fő- 
nökei, a megyék s a székely és szász székek és a királyi 
8 némely más városok követei, s végre a királyi hivatalo- 
sak, az ügynevezett regalisták képezték, kiket a főrendű s 
más jó birtokú, e végre képességgel biró nemesek közöl 
külön királyi levelek szoktak volt meghívni a törvényhozás- 
ban való részvételre. Ezen elemekben benfoglaltatott mind 
a három törvényes nemzet: a magyar, székely és szász. A 
székely tagok számra nézve alig tették a magyarok felét; 
a szászok alig egy negyedét: minek oka abban feküdt, 
hogy a nagy birtokok jobbára a magyarok kezében létez- 
tek; a királyi hivatalosak pedig, kiknek a nagy birtokosok 
közöl kell vala m eg választatni ok , számra nézve mindig 
sokkal többen voltak az országgyűlés többi tagjainál. Nagy 
hiánynak tekinthető az is, hogy az oláh nép, mely a tarto- 
mányban többséget képezett, — mivel külön [nemzetnek a 
törvények által elismerve nem volt, tulaj donkép eni kép- 
viselettel sem birt az országgyűlésen; egyébiránt több oláh 
származású találtatott mind a regalisták, mind a megyei 
követek közt. A három törvényes nemzet a tárgyalások 
előkészítésére külön nemzeti gyűléseket szokott tartani; 
melyekhez nem ritkán még a negyedik, a királyi hivata- 
losak tanácskozmánya járult. Határozatokat azonban csak 
a közös, országos gyűlés hozhatott, melynek elnöke ugyanaz 
volt, ki a kormányszéknél viselte az elnöki hivatalt. 

Azon szomorú tapasztalat, hogy az országgyűlések 
1791 óta nem másra látszanak szolgálni, mint hogy a kor- 
mány által az igazgatás mezején elkövetett törvénytelensé- 
geket szentesítsék, s a nemzeti jogok tőkéjéből egy-egy 

188A. Újabb részt semmisítsenek meg, — most előrelátókká, erélye- 
sekké tette az ország rendéit. Senki sem hitte , hogy a 
kormány tisztán és jó szándokkal tért légyen vissza a tör- 
vényes ösvényre; sőt mindenki egyelőre is meg volt győ- 
ződve, hogy az országgyűlés egybehivása mellett is el van 

* 

tökélve, megtartani a kezébe kerített hatalmat. Erről, ha 
más jelek hiányoztak volna is, már az sem engedett kétel- 
kedni, hogy a királyi hivatalosak sorába számos kormány- 
széki tisztviselő, s több más oly egyéniségek vétettek föl, 
kikben a törvények által kijelölt kellékek hiányoztak, de a 
kormánypárthoz szítóknak ismertetének; mások ellenben, 
kik meghivatásukat jogosan igényelhetek, de mivel az ellen- 
zék soraiban állának, mellőztettek ; — mi miatt utóbb eré- 
lyesen fel is szólalt az országgyűlés. E körülmény tisztán 
láttatá a megyékkel s az ellenzék egyéb tagjaival, miképen 
a kormány minden áron többséget ügyekszik magának sze- 
rezni, s aligha más czélból, mint hogy megkísértse most is 
szentesíttetni az elkövetett törvénysértéseket. Többséget 
ugyan, miként látni fogjuk, még igy sem volt képes nyerni 
a kormány ; mivel azonban attól lehetett tartani, hogy aka- 
ratát a talentum, birtok és többség pártolása nélkül is, sőt 
annak daczára, ha másként nem megy, erőszakkal is meg- 
kisérlendi keresztülvinni: az ellenzék is megkettőzteté a 
maga éberségét. 

Gondját mindenek előtt az utasítások készítésére s a 
követek választására fordította. „Az ellenzék — mond 
Wesselényi Miklósról mondott emlékbeszédében gróf Teleki 
Domokos, ezen országgyűlésnek maga is egyik kitűnő vezér- 
tagja, — az ellenzék Erdélyben tömörebb, rendezettebb 
volt, s a magyarországitól annyiban különbözek, hogy míg 
ez kezdetét az egyes megyéktől vette s tágabb alapon 
nyugodt; az alatt Erdélyben egy középpontból indult ki, s 
mind végig összpontosúltabb, fegyelmezettebb maradt. Ezt 
az ország kicsinysége, a megyék kevés száma, és korlátol- 
tabb jogviszonya is nemcsak könnyítette, de egyszersmind 

kívánatossá tette. így történt azután, hogy mindenütt, hol issi. 
az ellenzék ernyedetlen buzgalmával tért foglalhata, a kö- 
zéppontból kiindult utasítások szolgáltak zsinórmértékül." 
Es ez volt az *eset most is, midőn a megyék utasításaikat 
készítették. Az ellenzék középponti vezérei szükségesnek 
tárták, hogy az országgyűlésen mindenek előtt a tanács- 
kozások rendeztessenek és a szükséges kellékekkel láttas- 
sanak el. „E részben, miként szinte gróf Teleki Domokos 
tanúskodik, a régi országgyűlések gyakorlata a leghiányo- 
sabb volt. A nyilvánosságot későn, olykor az országgyű- 
lések után megjelent jegyzőkönyvek eszközlék. Az országos 
üléseket megelőző tanácskozmányok a három nemzet külön 
gyűléseiből állottak, melyekhez nem ritkán a negyedik, a 
királyi hivatalosak tanácskozmánya járult; midőn aztán e 
négy tanácskozmány nem annyira a vélemények egyesíté- 
sére, mint a felekezeti szellem ébresztésére szolgált. Továbbá 
a megválasztott követ kötelezettsége küldői iránt, a köze- 
lebb múlt országgyűléseken is fölötte tág volt; mi legtöbb 
esetben nem a követek függetlenségére, de arra szolgált 
okúi, hogy egy más, károsabb befolyásnak legyenek alatta. 
Ezekre nézve a megyék általában utasításul adták, hogy 
napló szerkesztessék, s úgy ennek, mint más országgyűlési 
irományoknak pontos kinyomatásáról gondoskodva legyen. 
A nemzeti gyűlések helyett az országgyűlés egyetemes tag- 
jai alkossanak előleges tanácskozmány okát; a követek időről 
időre tegyenek pontos tudósítást a dolgok folyásáról, s 
minden előre nem látott fontosabb esetben küldőiktől vár- 
janak utasítást; mi végűi a szőnyegre kerülendő tárgyak 
körüli eljárást illeti: a megyék által az utolsó időkben- kö- 
vetett elvek szolgáljanak zsinórmértékűi az országgyűlésre 
nézve is, melyek röviden így hangzottak: mindenben a 
létező törvények szerint működni, azokat semmi áron sem 
tenni ki újabb törvényhozás bizonytalanságának; s inkább 
semmit se tenni, mint törvénytelen eljárás által káros gya- 
korlatra nyitni utat." 

^^^' Mi a választásokat illeti: a magyar és székely törvény- 

hatóságok, sőt, daczára a kormánytóli függésnek, több város 
is, kevés kivétellel, az ellenzék soraiból választák meg 
képviselőiket. Magok az ellenzék vezérei is jobbára a tör- 
vényhatóságok követeivé választatták meg magokat. Ezek 
sorában találjuk Udvarhelyszékből b. Wesselényi Miklóst, 
Alsó-Fehérből b. Kemény Dénest, Vízaknáról Szász Ká- 
rolyt, Küküllő megyéből gr. Teleki Domokost, Belső-Szol- 
nokból Weér Farkast, és több másokat, kik a múlt évek 
küzdelmeiben magokat leginkább megkülönböztették, az 
alkotmány védelmében legtöbb érdemeket szerzettek. A 
királyi hivatalosak közöl leginkább gr. Bethlen János, az 
utóbb oly nagy hírre kapott regényiró b. Józsika Miklós, 
Horváth István stb. tűntek ki az ellenzék soraiban. A ve- 
zéri zászlót közelismerés szerint Wesselényi lobogtatta; bár 
az emiitettek egynémelyikében még túlnyomóbb pártvezéri 
tulajdonok egyesültek. Maga barátja. Teleki Domokos 
megvallja, hogy Szász Károly míveltsége sokoldalúságában 
s lángeszében — ; Kemény Dénes a hazai ügyek alaposabb 
ismeretében, mind a ketten szónoki tehetségben felülmúl- 
ták őt; Bethlen János pedig tágasb látkörével, több hig- 
gadtságával s eszélyességével, szelídebb, tapintatosb bánás- 
módjával, melyek szerint ő soha semmit nem erőszakolt, 
túl nem hajtott, minden eljárásában ildomos, eszközeiben 
sima, finom, megnyerő lenni ügyekezett, — a pártvezér 
több tulajdonait egyesíté. „De, úgymond, Wesselényi ne- 
véhez két hon ébredésének eleven emléke volt kötve. O 
Erdély fejlődésében kezdettől fogva nemcsak az ország- 
gyűlés beálltáig, de az alatt is legtevékenyebb részt vett, 
s nála a hő kedélyesség, a lovagias nyíltság sok egyebet 
feledtete," mi túlzási hajlamából, hirtelen fellobbanó vér- 
mérsékletéből eredt. Wesselényi Erdélyben erkölcsi hatalma 
tetőpontján álla ezen országgyűlés alatt; bár, midőn az utóbb 
eredménytelenül oszlott szét, sokan még párthívei közöl is, 
az ő faltörő politikáját, ellenzésének túlhajtását vádolták a 

miatt, 8 Bethlen Jánosé mellett kétségbe vonták államférfiúi, ism. 
vagy legalább pártvezéri képességét. 

Mindjárt az országgyűlés kezdetén nagy nehézségek 
merültek fel; mert mi másutt egyedül házszabályi és véri- 
ficationalis vitákat szült volna, itt, a helyzet sajátságos vol- 
tánál fogva, mind az a lényeg fontosságára emelkedett. 
Ilyen volt mindjárt az elnöki, jegyzői, naplói kérdés. A 
rendek ugyanis, tekintve azt, hogy a kormányszéknek alig 
volt egy törvényes tagja, ki választás és nem helyettesítés 
utján jutott volna hivatalába, mindjárt eleinte elvűi mond- 
ták ki: „hogy mind az, mi törvénytelenül létez, szemben 
a törvényhozó testtel nem létezőnek tekintessék s törvényes 
hatóság nélkill legyen; s ilyenekre nézve nem bűnös elné- 
zésnek, nem kérelemnek, hogy többször elő ne forduljanak, 
nem a sérelmek régiségi gyűjteményébe való utasításnak, 
hanem azon, a logikával és a törvényesség képzetével egy- 
korú s igen egyszerű igazságnak van helye, hogy a mi 
törvényesen nincs, az nincs; és semmiből semmi követ- 
kezik." És ennél fogva a kormányszéket nem létezőnek 
tekintve, meg sem várták, hogy az küldjön számokra elnö- 
köt, hanem a törvényes elnök megválasztásáig nemzeti 
közgytilésökön akartak elnököt választani. De ez nem volt 
a kir. biztos s a kormányszék Ínyére. A tanácskozási terem 
tehát elzáratott, s az udvaron összegyűltöknek a tarto- 
mányi korlátnok azt izené, hogy az országos terem oly 
gyűlés számára, mely diplomatikusnak nem tekinthető, fel- 
sőbb intézkedések következtében, nem fog megnyittatni. A 
felingerűit rendek tehát a reformátusok templomában tar- 

r 

tották meg gyülésöket s gróf Nemes Ádámot kiáltották 
ki ideiglenes elnökké. Nemes nem késett ugyan elfoglalni 
az elnöki széket; de azt azon kijelentéssel tette, hogy mi- 
után ő felsége a kir. biztos utján a kormányszéknek meg- 
hagyta, hogy a törvényes elnök megválasztásáig a maga 
kebeléből nevezzen ideiglenes elnököt; ezzel pedig őt tisz- 
telte meg a kormányszék: ő tehát most annál nagyobb 

^^^' Örömmel felel meg e hivatásának, mivel a rendek bizodal- 
mát is magában tapasztalja összpontosulni. Á rendek azon- 
ban egyátaljában nem akarták a törvénytelen s azért nem 
létezőnek tekintett kormányszék elnökkttldési jogát elis- 
merni; 8 az ellen tiltakozván, mind addig meg sem nyu- 
godtak, míg Nemes végre ki nem jelentette, hogy a rendek 
értelme szerint, egyedül megválasztatásánál fogva ül ideig- 
len az elnöki székbe. 

Még nagyobb nehézségek támadtak, midőn az ország- 
gyűlés a kir. biztos által a kir. előadások átnyujtásával 
ünnepélyesen megnyittatván, ezek első pontja szerint a 
kormányszéki s más fő hivatalnokok választásához kellett 
volna fogni. A rendek, ennek ellenére, a közjogi vissza- 
követeléseken akarták megkezdeni tanácskozásaikat; s a 
negyedik ülésben végzést alkottak: hogy minden egyebek 
előtt az alapjaiban megrendített alkotmányos létnek kell 
helyreállíttatni, mi végett a sérelmek ő felségének már fel 
is terjesztettek, s ezeknek orvoslatáig a királyi előadások 
se tárgyaltassanak ; egyedül az országos elnökségre s az 
itélŐmesteri hivatalokra, melyekhez a gyűlési jegyzőség is 
kapcsolva van, tétessék választás. És midőn aztán a kije- 
löltek nevei felterjesztettek , e végzésöket ő felségének is 
tudtára adták. „Tudjuk ugyan, mond egyebek közt a fel- 
irat, hogy a diétái tárgyalásokat az 1791-ki 11-dik t.-czikk 
a kir. előadásokkal rendeli megkezdetni; s óhajtók magunk 
is oly helyzetben látni ügyeinket, hogy ama fontos tárgya- 
kat, melyek létesítését a közjó már oly rég óta igényli, 
azonnal megkezdhessük. De kebleinket szomorú sorsunk 
tartja elfoglalva; és midőn alkotmányunkat sarkaiból ki- 
forgatva, az ország alaptörvényeit megingatva, s a kormány- 
szék törvényes tagjainak teljes hiányában magát ország- 
gyűlésünket lényeges állagától megfosztva látjuk : mielőtt a 
királyi előadások tárgyalásához foghatnánk, minden gond- 
jainkat hazánk alaptörvényeinek s alkotmányának helyre- 
állítására, alkotmányos létUnk szilárdítására kényteleníttetünk 

fordítani." A királyi válasz azonban, mely a választott hi- jssí. 
vatalnokok megerősítését meghozta, újabb keserűséggel 
tölte el a rendek kebleit: nemcsak mivel említést sem tett 
a felterjesztett sérelmek orvoslatáról; hanem azért is, mivel 
az országos elnökségre fölterjesztettek közöl egyátaljában 
nem a közbizodalom által legtöbb szavazattal kijelölt egyé- 
niséget, hanem Nopcsa Eleket, ki csak kevés szavazattal, 
hézag pótlóul tűzetett a harmadik helyre, nevezte ki el- 
nökké. 

A rendek tehát egy újabb feliratban jelenték ki fáj- ^^^' ^' 
dalmukat, hogy bár huszonhárom év óta először volt alkal- 
muk panaszaikat felterjeszteni; kérelmeik mégis válasz nélktil 
hagyattak. Nem mulaszták el megjegyezni azt sem, hogy 
a legkevesebb szavazattal kijelölt Nopcsa Elek országos 
elnökké neveztetésében választási joguk csorbítását fájlal- 
ják. Minthogy azonban a dolgon változtatni többé nem 
lehetett, az által akarták magokat új elnökük alkotmányos 
eljárása felől biztosítani, hogy a boigtatáskor neki, valamint 
a megválasztott itélőmestereknek is új esktlformát szabtak 
elejökbe. Az eset nem vala szokatlan: a múlt időkből több 
példát nyújtott a történelem arra, hogy a rendek új esktt- 
formával kötelezték le választottaikat; így történt egyebek 
közt II. József sérelmes kormánya után is az 1791-ki or- 
szággyűlésen. A királyi biztos mindazáltal eltiltá a válasz- 
tottakat az új csküforma mellett foglalni el hivatalaikat. 

Mindezekből fájdalmasan tapasztalván a rendek, hogy 
sérelmeik tömege nemcsak nem kevesbűl, sőt az ország- 
gyűlés alatt szemök láttára újakkal is szaporodik; más 
részről pedig látván azt is, hogy a királyi biztos e gyűlés 
alatt minden dolgaik folytatását ellenséges behatással ne- 
hezíti, s lehetetlenné teszi hogy a haza várakozásának köte- 
lességök szerint megfeleljenek: september elején, a királyi 
biztos értesítése és megegyeztének kikérése nélkül egy 
küldöttséget neveztek ki a királyhoz, mely neki sérelmeiket 
egy újabb feliratban terjeszsze elő és fiúi bizodalommal 



444 Harmadik könjnr. Az első reformi lépések. 

1884. személyesen is fölfedezze : mily ingataggá vált hazájokban a 
személy- és vagyonbátorság, midőn az, a perfolyamok tör- 
vényellenes rendeleteken alapuló mostani rendé szerint, a 
kormányszéknél és az udvari kanczelláriánál (mely magát 
törvénytelenül felebbezési törvényszékké tette), egy-két em- 
ber önkényétől függ; midőn az erkölcsi és anyagi erők 
kifejtésének minden módja önkényesen el van nyomva. 
Kitűnőbb példái ennek: a külföldre utazás tilalma; a kato- 
naság alá erőltetett székelység gyermekei iskoláztatásának 
korlátolása; a hivatalok betöltésében a vallásbeli egyenlő- 
ség meg nem tartása, sőt a türelmetlenségnek, kivált a 
görög hitűek közt, a hatalomviselők által rémítő gyakor- 
lása; a tisztválasztási jognak a törvényhatóságok kebelében 
majdnem teljes elnyomatása; a katonaság alá erőltetett 
székelység tűrhetetlen megigázása; a katonaság féláron 
élelmezése; a sónak, kimerithetlen bősége mellett is elvisel- 
hetetlen drágasága és számos más anyagi sérelmek. Adják 
elő a követek, miképen mind ezen sérelmek törvénytelen 
rendeletekből s rósz lelkű tanácsadóktól származnak, kik 
a fejedelmi jogok terjesztésének ürügye alatt csak önhatal- 
mukat növesztik, saját hasznukat lesik. Fidi bizodalommal 
terjeszszék ő felsége elébe , miképen a keseredettség és 
bizodalmatlanság, a kormány mostani iránya miatt, oly áta- 
lánossá vált minden felekezetbeliek közt, hogy gyökeres 
orvoslat nélkül minden országgyűlési, olyannyira korlátolt 
munkálkodás, minden javítás egyes részletekben sük éretlen. 
De a rendek e bizodalmas lépése sem termé meg az 
óhajtott gyümölcsöt. A mellőztetését zokon vett királyi 
biztos a fejedelem előtt is útjokat állá. A király oct. 3-kán, 
Brünnben, de nem mint az országgyűlésnek, mely törvé- 
nyesen még nem constituáltnak mondatott, küldöttségét, 
hanem csak mint hű alattvalókat fogadá a követeket; mit 
nekik kijelentvén, s a feliratot átvévén, minden bővebb ki- 
hallgatás nélkül, azon nyilatkozattal bocsátá el őket színe elől, 
hogy a feliratra nem mulasztandja el leküldeni válaszát. 

Kevéssel a követeknek minden vigasz nelkulí vissza- 1834. 
tértök után érkezett le a rendekhez egy kir. leirat, mely 
az új főhivatalnokok raeghiteltetésére készített új esküfor- 
mát visszavetvén, azokat a régi forma szerint rendeli meg- 
hiteltetni. A leirat november elején rcndkivűl heves vitákat 
okozott a rendeknél; mert abban lázasztással, az indulatok 
felgqrjesztésével, újításvágygyal s munkátlansággal vádol- 
tatván, e vádakat nem vélték hallgatással eltűrhetni. Ne- 
hogy azonban az ország tovább is nélkülözze törvényes 
főhivatalnokait, az elnököt és az itélőmcstcreket az 1791-ki 
országgyűlés által készített esküforma szerint végre meg- 
hitcltették. Majd a királyi hivatalosakra fordult a vitat- 
kozás; mert a felett, hogy azok lajstromának hitelessége 
felől némi kétség támadt, oly egyéniségek is találtattak 
köztök, kiket az ellenzék nem vélt felruházva lenni a tör- 
vény által kijelölt kellékekkel. Míg azonban a vita e tárgy 
körűi folyt, egy újabb királyi leirat érkezett a rendekhez, 
melyben újabban is sürgettettek a többi választások meg- 
tételére s az előadások többi pontjainak tárgyalására. De 
e leirat is egyátaljában nem oly hangon vala szerkesztve, 
mely képes lett volna csilapitani, engesztelni az ingerűit s 
elbúsult kedélyeket. Ok alkotmányos sérelmeik orvoslatáért 
só vargának; a leirat pedig egyebek közt azon súlyos vád- 
dal terheli őket: „hogy a törvényes szabadság bitanglott 
neve alatt annak megfertőztetésérc s minden jó rend fel- 
forgatására mellékes utakon törekednek." 

„Ha, a kormány állítása szerint, léteznek oly vésze- i^^- 
delmes emberek — monda e vádra a január 17-kén tartott 
beszédében Wesselényi — : sem illő, sem helyes ily asszo- 
nyos rágalmazással támadni meg azokat. Kötelessége, oly 
kötelessége a kormánynak , mely alól semmi sem oldoz- 
hatja fel , az ilyeket a törvény lángfegyverével üldözni, 
sújtani. A rágalmazás gyöngeség jele; ártatlanság és kö- 
telesség érzete által .edzett mellről visszapattan enuek nyila. 
Én, mint az országgyűlési majoritás ta^a, merem a magam 

1835. 8 polgári hitsorsosiiii nevében felszólítani a kormányt: áll- 
jon elő törvényes bizonyítványokkal; s lia csak egy van kö- 
zőlilnk, kit azon fekete vádaknak legkisebbiké is igazán 
érhet, készek vagyunk érte mindnyájan lakolni. De e vád 
nem néhányakat, hanem az egész majoritást, s- magát az 
országgyűlést éri; mert indítvány, melyet a többség elfogad, 
többé nem egyé vagy némelyeké, hanem az országgyűlésé, 
így tehát országgyűlésünkön van azon vád, hogy „törvé- 
nyes szabadság színe alatt minden jó rendet fel akar for- 
gatni." T. RR.! jó rend felforgatása szándékával vagy is 
pártosság 8 revolutio szándékával országgyűlést vádolni 
szintoly képtelenség, mint sértő s nem szabad. Csak or- 
szággyűlés az és fejedelem, honnan revolutio nem ered. 
Revolutio pusztító lángja a legcsekélyebbnek látszó szik- 
rákból is származhatik. Egyes személy vagy kevesek vétkes 
törekedései borítottak már egész országokat lángba; elcsá- 
bított vagy elkeseredett nép dúló haragja a pusztítás átkát 
birodalmakra terjesztheti; zabolátlan katonaság hány pol- 
gári alkotmányt nem forgatott már fel, s mennyi trónust 
nem fertőztetett uralkodók kiontott vérével? Nép zsírján 
hízott aristokratia s dölyfös oligarchák öldöklő belső hábo- 
rúknak lettek már számtalanszor okai; s fejedelmek rósz 
tanácsosinak hibái s vétkei által hozatott nemzetek közé 
bizonynyal annyi zavar, s roskadt egybe annyi királyi 
szék, mint a más említett módokon mind össze. Egyedül 
országgyűlés az s a fejedelem, midőn ezzel együtt létez, 
honnan rendbontás nem eredhet; mert mind az rend, a mit 
törvény állít fel; mind az pedig, mit fejedelem s ország 
együtt tesz, törvény. Az országgyűlést, a törvények kút- 
fejét revolutio czélzatával vádolni annyit tesz, mint a nap- 
ról, a világosság kútfejéről azt állítani, hogy a sötétség 
szörnyei belőle folynak ki. De hol is azon földi hatalom, 
mely emberi viszonyokban nem létező azon magosságra 
emelkedhetnék, hogy egy szabad nemzet országgyűlésére 
ily vádat, ily Ítéletet mondhatna ki, s a mely fel lenne 

hatalmazva azt fenyegetni? Fenyegeti ezen királyi leirásban _ ^^^- 
a kormány az országgyűlést legfelsőbb hatalmával. Szent, 
és tisztelem én a fejedelem törvényes hatalmát, s hódolva 
ismerem el annak a törvények értelme szerinti hatását 
minden egyes személyekre, s az ország minden külön lé- 
tező testületeire; de nyilván kimondom: az országgyűlésre 
nem. Nem felette áll a fejedelem az országgyűlésnek, ha- 
nem mellette; nem fejedelem adott nemzetnek és ország- 
gyűlésnek létet; hanem ezek ő neki. Országgyűlésnek, 
mely alkotta s alkotja a törvényeket, mely kötött fejedel- 
mekkel azoknak létet adó kötéseket, mely felséges ural- 
kodó házunk^ előbb dicső fejedelmi székébe emelte, s 
utóbb örökösödéséről rendelkezett, csak a törvény paran- 
csol, s az is csak addig, míg azt neki a fejedelemmel együtt 
megváltoztatni tetszik; de a kormány parancsa alatt bizo- 
nyara nem áll. Es ezen nagy igazság legyen felelet s 
mérték méltatására mind azoknak, mik a ma felolvasott 
irományokban országgyűlésünk általunki folytatásmódját, 
tanácskozásunk idejét, azokba parancsolólag belé elegyedve, 
érdeklik." 

Hasonló erélylyel s bátorsággal, egyező értelomben 
szóltak még Szász Károly, Teleki Domokos, Kemény Dénes, 
Jósika Miklós és gr. Lázár József a királyi leirat vadait 
czáfolva. Mire aztán a rendek, — bár a királyi biztos már 
ismételve is határnapot tűzött ki, melynek elteltéig az elő- 
adások tárgyalásához fognának, különben avval fenyege- 
tőzvén, hogy vonakodásukat ő felségének feljelentendi, 
„miszerint ő a közjó eszközlésének más módjairól gondos- 
kodhassék" — oly végzést alkottak, mely szerint „hódoló 

tisztelettel kérik és fiúi bizodalommal várják, hogy 

ő felsége is az országgyűlésben a megfosztott törvénytevő 
hatalom részesét s az által önmagát tisztelvén, annak reá 
nem ülhető vádaktóli kegyes megkimélésével önméltóságát 
fentartani s öregbíteni méltóztatik." Kérik egyszersmind az 
e végzés nyomán készült feliratban , taszítsa el magától 

^•_ . önhasznukat leső rósz tanácsadóit, és boldogítsa atyai bizo- 
dalmával hű népe képviselőit 

Egyébiránt érzék a rendek már magok is, hogy kö- 
rűlbelől azon határig jutottak az ellenzésben, a sérelmek 
orvoslatának s a közjog helyreállításának követelésében, 
melyen túl nem mehetnek a közügy kára nélkül. Sőt mivel 
máris attól lehetett tartani, hogy a kormány az országgyű- 
lést feloszlatja: nehogy ezen esetben az ország továbbra is 
a törvénytelen kormányszék igazgatása alatt maradjon, el- 
határozták végre a választások megtételét; s még csak azon 
kérdés maradt eldöntendő: kik legyenek a választók? E 
kérdés azért merült vala fel, mivel, mint már említők, némi 
rendetlenségek vétettek észre a királyi hivatalosak kineve- 
zésében; egyebek közt felhozatott, hogy miután a meghí- 
vandókat a kormányszék szokta királyi kinevezésre aján- 
lani: most a kormányszék, törvénytelen lévén, az ajánlást 
sem tehette törvénycsen; más ellenvetés volt, hogy a kor- 
mány, magának a gyűlésen többséget törekedvén szerezni, 
a törvénytelen kormányszék tagjait jobbára, s más oly 
egyéneket is meghívott a törvényhozásbani részvételre, kik- 
ben a törvények által igényelt kellékek fel nem találtattak. 
Indítványba tétetett tehát, hogy a hivatalnokok megválasz- 
tása előtt, a királyi hivatalosak lajstroma tisztázat alá vet- 
tessék. Némelyek csak azon régi hivatalosakat akarták most 
választókul ehsmemi^ kiket már az 1811-diki országgyűlés 
alkalmával a még törvényes kormányszék ajánlott vala fel. 
Ez volt egyebek közt Szász Károly véleménye is, ki ja- 
nuár 23-kán egy klasszikus beszédében, melyet a magyar 
ékesszólás remekjeinek méltán a legkitűnőbbjei közé soroz- 
hatunk, bőségesen kifejtette, hogy a kormány joga a rega- 
listák kinevezésében nem lehet határtalan. „Mert, ha ez 
így volna, mond egyebek közt, az alkotmány szent neve 
lehet-e nevetségnél egyéb; s a törvényhozásba van-e nem- 
zetnek befolyása ott, hol, egykamarájú országgyűlésben, 
eldöntő szózattal biró tagokat a kormány tetszése szerinti 

számmal nevez ki; míg más felöl a nemzettől választott mft- 
képviselők száma határozott? Ha tehát nem üres hang és 
képzelmény a constitutio: a regalisták számának is kell 
határának lenni." Ezeket s hasonló érveket azonban csak 
a jogosság szempontjából monda el a jeles szónok; mert a 
többséggel együtt maga is úgy látá, hogy az országgyűlés 
állagát kitisztázás alá vetni most sem az idő, sem szám- 
talan más akadály nem engedi. A többség végre, Szász 
Károly véleménye nyomán, oly végzést alkotott, hogy a 
követek s a királyi hivatalosak mindnyájan befolyhassanak 
a hivatalnokok megválasztásába, és csak a meghívó levéllel 
el nem látott főispánok, kir. tanácsosok, a kir. tábla fiai, 
mint ilyenek, és a káptalan, melynek törvényes képviseleti 
joga még nincs, zárassanak ki. De ezen végzést az ország- 
gyűlést feloszlató királyi rendelet, eredményétől nemsokára 
megfosztotta. 

Említők fentebb, hogy a törvényhatóságok követei 
határozott utasítást hoztak légyen magokkal egy ország- 
gyűlési napló készítése s kiadása iránt. A többség ezt mind- 
járt az országgyűlés elején végzésül mondván ki, a napló 
kinyomatását azonnal meg is rendelte. De a kormány ezt, 
mint eddig divatban nem lévőt, egyszerűen eltiltatta. Wesse- 
lényi azonban, arra támaszkodva, hogy a törvények a cen- 
sura semmiféle nemét nem ismerik, az önkényes tilalom 
által nem engedé magát elrettentetni: egy kőnyomdát vá- 
sárolván, azt saját lakásán állíttatá fel, s maga kezdvén a 
naplót nyomatni, a január 29-kei ülésben annak első ivét 
a rendeknek bemutatta, és nyomdáját avval együtt az or- 
szággyűlésnek ajándékozta. A rendek köszönettel fogadták 
az ajánlatot, s a napló kiadásának folytatását a biráló bi- 
zottmány feladatává tették. 

A mérsékelt véleményűek azonban az ellenzék sorai- 
ban sem valának megelégedve ezen eseménynyel, mely még 
inkább compromittálhatá az országgyűlést; mert jól látták, 
hogy nem sikerulend a sajtószabadságot ekként, a napló 

1836. kérdése által keresztülvinni, s e kis tartományban, így mel- 
lékesen, minden sajtótörvény alkotása nélkül megbuktatni 
a censurát, mely, bár szinte törvénytelenül, de tényleg fen- 
áll Magyarországban is; — és bajt jósiának. A baj nem 
is késett. Bár a kőnyomda már az ország birtokává lett, 
hivatalnokok jelentek meg annak műhelyében és a nyom- 
dát zár alá vetették. A tény híre nagy ingerültséget támasz- 
tott a közönségben; Wesselényi maga Nopcsa Elek országos 
elnököt ostromlá gyűlés tartása végett. De Nopcsa, a fő- 
herczeg meghagyása szerint, azt mind továbbra halogatá. 
A főherczeg ugyanis, mihelyt a választások megtételére 
kitűzött határidő eredmény nélkül letelt, meggyőződvén, 
hogy a többségben lévő ellenzékkel e gyűlésen semmire 
sem mehet, sőt minden újabb ülés csak a szenvedélyeket 
fokozza, jelentést tett Bécsbe, az országgyűlés azonnali 
feloszlatását kérvén; s a válasz megérkezte előtt, ezen újabb 
ingerlő esemény után, nem engedett többé gyűlést tartatni. 

Február 6-án végre falragaszok hirdették az országos 
gyűlés megtartását. A rendek nem különben, mint Kolos- 
vár többi lakosai, nagy feszültséggel nézének a gyűlés 
elébe, melyet oly szokatlan, valami rendkivülit gyanittató 
események- előznek vala meg. Ugyanis, a főherczeg palo- 
tája előtt korán reggel hintók álltak; a melléje rendelt 
polgári tisztviselők és katonai szárnysegédek titokteljes 
sietséggel jártak s keltek fel és alá; a főtéren és- a fő ut- 
czákon katonacsapatok vonultak át, s mint beszélek, a 
legénység közt töltények osztattak ki. A nép a kormány- 
széki épület udvarán nagy tömegben tolonga, kíváncsi 
hallani a gyűlés eredményét. 

A gyűlés végre megnyittatott, s Wesselényi szót kér- 
vén, a kőnyomda elzáratását s a nemzetnek ebből szárma- 
zott újabb sérelmét, az országgyűlés megaláztatását, a 
kormány kényuralmát, a sajtószabadság önkényes elnyo- 
másának káros következményeit szokott ékesszólásával 
ábrázolá. De beszédében a főherczeg megjelenése által 

szakasztatott félbe, ki a kormányszéki hivatalnokok s ka- i8»5. 
tonai segédei kíséretében lépett a terembe. És ezután egy 
királyi leirat olvastatott fel, melyben a rendek szigorúan 
megdorgáltattak, eljárásuk kemény szavakkal gáncsoltatott, 
végzéseik megsemmisíttettek , s tudtokra adatott , hogy az 
országgyűlés ezennel feloszlattatik, mindenkinek komolyan 
meghagyatván, hogy azonnal haza térjen s a kibocsátandó 
rendeleteknek engedelmeskedjék. E rendeletek által utóbb 
az alkotmány felfüggesztetvén , minden polgári s katonai 
hatalom a főherczeg királyi biztos kezébe adatottí — És 
így szakadt vége az erdélyi országgyűlésnek, mely, ha köz- 
vetlen eredményűi nem mutathatott is fel új törvényeket, 
de még sem maradt üdves eredmény nélkül; mert, mi Er- 
délyben fü szükség vala, tetemesen gyarapította az alkat- 
mányos szellemet. Az ellenzéknek egyátaljában nem volt 
oka búsulni, hogy ily véget ért az országgyűlés. Attól 
eleitó'l fogva sem lehetett többet várni a kormányszék meg- 
választásánál; ezt pedig a kormány magatartása mellett 
alig lehetett volna úgy végrehajtani, hogy vele a nemzet 
megelégedjék s nyerjen az alkotmányosság. A választás, 
ha végbemegy, valószinűleg csak a létezó' tagok megerősí- 
tését eredményezte volna. Ily körülmények közt üdvösebb 
volt annak elmaradnia, hogy aztán a következő ország- 
gyűlésen alkotmányosabb szellemben történjék meg. 

Wesselényi kőnyomdájáiiak ügye semmi befolyással Wetaeiényi 

• Tesxélyei. 

nem volt ugyan az országgyűlés eloszlatására; mert az ezt 
megrendelő királyi leirat már azon napon ki volt adva, 
melyen Wesselényi naplójának első ivét az országgyűlés- 
nek bemutatta s nyomdáját felajánlotta. Elébb pedig nem 
volt arról tudomása a kormánynak; mert azt ő oly titok- 
ban készítette elő, hogy az országgyűlés maga is meglepe- 
tett a bemutatott napló által. Az eseménynek mindazáltal 
nagyon örült a kormány: ez új érvet adott kezébe, az or- 
szággyűlést a túlzás vádja alá temethetni 8 Wesselényit 

sújthatni, ki kétségkívül fő ápolója volt a gyűlés folytában 

18M. kifejlett rideg ellenzéki szellemnek; beszédeiben pedig a 

kormány eljárását legkíméletlenebbül ostorozá. A kormány 
már 1831-ben is, midőn a katonafogdosásnak ellenszegült, 
fellépni akart volt ellene, s miként naplójában Kölcsey 
tudósít, a hadi kormány már akkor is parancsot vett elfo- 
gatása iránt; miről ő egy névtelen baráti levélben értesül- 
vén, Erdély megyéinél, úgy Szatmárban és Borsodban is, 
bizonyos pecsételt irományt tett volt le, mely esetét a haza- 
fiak előtt felfejtse, s a rajta elkövetett igazságtalanságnak 
emlékűi szolgáljon. A zivatar akkor elvonult feje felől, 
mivel a katonafogdosás ellen több megye is tiltakozott. 
Most azonban, úgy látszék, eléri a veszély. S valóban azon- 
nal a rendek szétoszlása után szárnyalt is híre, hogy a 
főherczeg kir. biztos őt többekkel együtt elfogatni szándé- 
kozik. Wesselényi mindemellett sem sietett a veszély elől; 
sőt bevárva, ha fog-e személye ellen valamely erőszak meg- 
kísértetni, délután az utczákat végig járta, barátaitól elbú- 
csúzott, s csak estve távozott Kolosvárról Pozsony felé, 
hogy ott, mint felső házi tag folytassa működését. 

Azonban esőről csurgó alá került az alkotmányos 
nemzeti jogok s népigények rettenthetetlen bajnoka. A 
kormány Magyarországban is rég megkezdette ellene a tit- 
kos nyomozást. Kölcsey már az 1833-ki febr. 28-káról 
tudósít, hogy folynak ellene a titkos vizsgálatok. „B. Vé- 
csey, és özatmár volt alispánja Geöcz, több ízben kény- 
telenek valának felőle jelentést tenni; minthogy Szatmár 
vármegyéből a múlt évek alatt tett felírások Bécsben figyel- 
met gerjesztenek s azok egyenesen Wesselényinek tulaj- 
doníttattak; s nem ok nélkül .... Adjuk hozzá, hogy ő 
vala, ki az erdélyi törvénytelen katonafogást jószágaiban 
megakadályoztatván, az egész kis hazának merész és követ- 
kezéssel teljes példát mutatott; s képzelhetni fogjuk, hogy 
a bécsiek őt talán pártosnak, talán támadást indítónak, 
vagy valami titkon szőtt összeesküvés fejének gondolták 
vagy épen hitték. Mi lehetetlen a gonoszságnak? Én 

i 

hallottam, hogy Bécsben Wesselényi merényei felől írásbeli laas. 
bizonyítványok vágynak. Ki tudja? Nincs-e nálunk is szer- 
teszéjjel elég ember, ki fa c-s imileket minden különös 
fáradság nélkül készíthet? Különben is a titkos policziát s 
az oda küldetni szokott feladások hiteles voltát ki nem is- 
meri? .... Ily hiteles és dicséretes utakon végezetre is 
miket tudott meg a kormány? Kicsinységet gondoltok talán? 
Nem ! a dolog nagy, a dolog fontos, a dolog következéssel 
teljes. Mert, jámbor olvasó, nem kevesebb forog fenn: 
mint Magyarországot Ausztriától örökre elszakasztani ; a ná- 
dort magyar királylyá koronázni ; Wesselényit, ki természe- 
tesen e dolgok fő rugója, nádorrá választani .... És úgy 
mondják, van ki ezt hiszi, vannak kik ezt hiszik!^ 

De a titkos rendőrség mind ezen áskálódásai sem me- 
hettek annyira, hogy oly vádat süthetnének ki ellene, 
melyre közkeresetet lehetne alapítani. Ilyen adatot 1834 
végén szolgáltatott neki Wesselényi. Említők, hogy midőn 
a pozsonyi országgyűlésen az örökváltság, s a jobbágyok 
polgári jogairól szóló törvényjavaslat forog vala szőnyegen, 
s a kormánypárt, azt megbuktatandó, a megyei követuta- 
sítások megváltoztatásában működék, ez Szatmár megyében 
is czélba vétetett. Említők azt is, hogy Wesselényi akkor 
Kolosvárról szinte átrándúlt Nagy-Károlyba s a jobbágyok 
örökváltsága és személyes jogai mellett küzdve, beszédében 
hevesen kikelt a kormány s pártja ellen, mely ezen oly 
üdves, oly égető szükségű reformot, a nemzeti fejlődés és 
haladás ezen első feltételét, megbuktatni szándékozik. A 
beszéd nem fogatott fel gyorsíró által, s nem is látott soha 
elmondatása után napvilágot; de mégis eljutott az, s pedig 
felette hibásan, a kormány tudomására. „1834-ben deczem- 
ber 9-dikén, — így tudósít Kölcsey — a Szatmár megyei 
közgyűlésen többek közt jelen vala Pécsy László, bihar 
megyei táblabíró, ki... deczember 11-kén Almosdra ments 
ott Csanády Ferencz főbíró házánál híreit többek előtt 
kiöntötte. Maga a főbíró nem vala hon, hanem a megye 

1885. főispánjánál gr. Zichynél Diószegen tisztelkedett. Nehogy 
tehát az új hírek nélkül maradjon, fia, Csanády István, a 
Péchytől hallottakat, úgy a mint tudá, papirosra tette s 
levélben atyjához Diószegre küldötte. Diószegen a levél, 
mint napi újság kézről kézre járt, míg végre gr. Zichy 
kezei közé is eljutott; ki (a fenforgó erdélyi körülmények 
közt) eléggé fontosnak hivé azt lemásoltatni s Bécsbe 
küldeni." 

A kormány, Wesselényi ellen az erdélyi országgyűlés 
miatt bosszús, kapva kapott az alkalmon, mely lehetségessé 
teszi a szintoly tevékeny, mint merész pártvezért elnémí- 
tani, B a cselekvés teréről leszorítani: nyomban vizsgálatot 
intézett tehát ellene a szatmári beszéd miatt. Épen végét 
érte e vizsgálat, midőn Wesselényi a pozsonyi salvus 
conductus védelme alatt keresett menedéket. A vizsgá- 
latból csak annyi tűnt ugyan ki, hogy a pártvezér, a job- 
bágyok örökváltságáról szólván, némi kemény szavakat 
mondott a kormány ellen, mely, az ilyféle reformokat is 
gátolva, könnyen odavihetné a dolgot, hogy „a kilencz 
milliónyi földnép a nemesség ellen fellázadjon. Akkor ugyan 
majd védelmébe fogadná a kormány a nemességet; de jaj 
akkor ennek, mert szabad emberekből szolgákká alacsonyod- 
nának." Ennyi is elég volt azonban a királyi ügyigazgató- 
nak, hogy arra nota-pert alapítson. A közkereset tehát 
nemsokára két részről is megindíttatott Wesselényi ellen: 
Magyarországban, a Szatmár megyei beszédből kikapott s 
lazításnak magyarázott szavak miatt, a szólásszabadság — ; 
Erdélyben, a kőnyomdáért, a nyilvánosság körüli vissza- 
élések vádczíme alatt. A magyar kir. tábla máj. 5-re idézte 
őt maga^ elébe; megidéztetett aztán M.- Vásárhelyre is, az 
erdélyi kir. tábla által. A kormány oly szörnyű haragot 
árúit el ellene, hogy ehtéltetése szinte egyelőre is bizonyos- 
nak tartatott; a per azonban hosszan folyt, s annak ered- 
ményére alább fogunk visszatérni. 

Erdélyben az országgyűlés feloszlatása s az alkotmány i885. 
felfüggesztése, Magyarországon a jobbágyság örökváltságá- '• ^•"n«*' 
nak, a földnép felszabadításának meggátlása jelölik Eerencz 
király végső kormányidejét. Márczius elején, nem ugyan 
váratlan, de a kedélyeket nagy feszültségbe helyező hír 
terjedt szét az országban, hogy I. Ferencz császár s király, 
ki már hosszabb idő óta betegeskedék, e hónap második 
napján megszűnt élni. 

Midőn ő negyvenhárom év előtt széles birodalma kor- 
mányát átvette, a franczia forradalom lázas szabadságmá- 
mora lángba borította Európát, s élethalál harczot kezdett 
a legitim trónok s az ó-világ hűbéri eszméi s intézményei 
ellen. E harcz huszonöt évig folyt; számos trónokat felfor- 
gatott, s megváltoztatta Európa földabroszát. De nem ke- 
vesebb átalakulást idézett az elő a szellemi s erkölcsi 
világban: egészen megváltoztatta a világnézletet, évezredes 
vélemények, elvek s intézmények helyébe újakat állított. 

Ferencz e harczban eleitől fogva végiglen folyton részt 
vett; s viszontagságteljes életében nem egyszer érzé annak 
súlyát; trónja többször inog vala lábai alatt; s magából 
székvárosából is kétszer kény tel eníttetett menekülni a győ- 
zedelmes ellenség elől. 

E viszontagságok s veszélyek elhatározó befolyást 
gyakorlának az ő kedélyére s kormányának jellemére. Kü- 
lönben természeténél fogva is gyanakodó, kényuralomra 
hajló kedélye gyűlölettel kezd vala viseltetni azon eszmék 
8 elvek , azon irány ellen , melyek oly szörnyű felforgatá- 
soknak lettek szülő okai, oly iszonyú vérkeresztségen vezet- 
ték át az európai emberiséget. A régihez való ragaszkodás, 
a hagyományos nézetek és intézmények fentartása, a tekin- 
tély ápolása s erősítése; ellenben pedig az újítás szellemének 
elfojtása, a szabadelvű új tanok, eszmék, institutiok üldözése s 
megrontása fő sajátsága s jellege lőn azóta szellemirányának. 

Miként II. József még erőszakosan is törekedett újí- 
tani, felvilágosítani s átalakítani, hogy népeit boldogítsa: 



456 Harmadik k&nyr. Az elaő refonni lépések. 

1835. Úgy Ferencz, daczára annak, hogy iQúsága néhány éveit 
József oldala mellett tölte, minden áron akart conserválni, 
a ves25élyek, felforgatások forrásául tekintett felvilágosodás- 
nak útját állni, hogy népeit belbékében, nyugalomban tartsa, 
ezt hivén a népboldogság egyedüli kútfejének. 

Míg hadai künn, a forradalom hadai ellen táborozának, 
ő maga óvatosan megválasztott kormánysegédeivel, a titkos 
rendőrség, a szellemi mozgalom elfojtása s a vallásosság 
ápolása által ernyedetlenűl küzdött a régi vélemények s 
világnézetek, a régi elvek és kegyelet fentartása mellett az 
új irány és szabadságígények ellen. 

Hadai, a hozzá szövetkezett hatalmak által segítve, 
végre legyőzték a forradalom seregeit; a külbéke s avval 
együtt a hatalom legitim uralma helyreállíttatott. De ő maga 
nem lőn képes gátot vetni az új szellemi iránynak, s meg- 
állítani továbbfejlésében az erkölcsi világot. A csend, me- 
lyet a párisi békekötés s a bécsi congressus helyreállított, 
csak addig tartott, míg az új zsarnokság elleni küzdelemben 
megfáradt népek kissé megpihentek s új erőt gyűjtöttek: 
nem többé a végett, hogy ellenségek gyairánt rohanjanak 
egymásra, hanem hogy a túlterjesztett fejedelmi hatalomtól 
visszaköveteljék a szabadságot, a befolyást közügyeik inté- 
zésére, szóval, azon népjogokat, melyeket az el nem fojt- 
hatott új szellemi irány s felvilágosodás elidegeníthetlen 
természeti jogok gyanánt hirdetett. 

Ferencz ezen új korszellemben végiglen ellenségét 
látá a világbékének szintúgy mint az államnak, melynek 
súlypontját ő a fejedelmi hatalom teljességében, a tekintély 
uralmában helyezé; végiglen nem szűnt meg tehát küzdeni 
az új irány ellen, bár azt mindinkább kisiklani érzé a kor- 
látok közöl, melyekbe azt szorítani törekedett. Ebben ő 
hű maradt magához véglehelletéig. 

E lélekirány lévén jellemsajátságainak alapvonása s 
forrása: abból eredtek legtöbb erényei s hibái kormányéle- 
tében ; ennek különböző méltánylata szerint hangzik felette 

az Ítélet is oly különbözőleg az egymással szemben álló i835. 
politikai felekezetek kebeléből. 

Az új irány s alkotmányos szabadság barátai, — te- 
kintve azt, hogy ő épen az általuk pártolt elveket üldözve, 
a titkos rendőrséget, a censurát, a szellemi mozgalom kor- 
látolását s a felvilágosodás meggátlását használá az igazgatás 
fő eszközei gyanánt; habár nem vonják is kétségbe, hogy 
ezen eszközöket ő ama jellemsajátságánál fogva vette gya- 
korlatba, mely szerint szelíd kedélye a kegyetlen, erőszakos 
elnyomásnak általában nem barátja, inkább megelőzni, gá- 
tolni, mint sújtani kívánta azt, mi lélekirányával ellenkezett; 
mivel azonban e kormányeszközöknek szükségkép az lőn 
eredménye, hogy a természetszerű fejlődés, haladás meg- 
akasztatott, az anyagi jóllét, ipar^ kereskedelem, és a 
szellemi s erkölcsi érdekek, a felvilágosodás, szabadság, 
pangásban maradtak — : egyátaljában nem hajlandók őt 
kedvezőlej^ megítélni; s ha az egyiptomi halottbirálat még 
divatban volna, nem fogták volna megszavazni a fényes 
eltakaríttatást. 

Ellenben azok, kiknek lelki iránya az övével rokon, 
kik az új eszmék ellenségei, a kiváltság s tekintély barátai, 
a conservatio felé haj ólnak, mind abban, mit amazok kor- 
mányhibának, árnynak tekintenek, merő kormánybölesesé- 
get, erényt, atyai gondviselést látnak, magasztalnak. 

Melyik félnek van igaza? Ez ismét alanyi vélemény 
dolga; s az ítélet a szerint hangzik, amint ki a puszta 
külső rendben s nyugalomban, az államgépezet zajtalan 
forgásában a megszokott sima utón, a nép szerény, együ- 
gyű elégültségében ; vagy az erők kifejlésében, a magosabb 
szellemi műveltségben, az ipar s kereskedelem virágzatában, 
a, bár kissé zajos, de életvidor haladásban helyezi az 
állam főczélját. 

Abban mind a két fél megegyez, hogy a kitartó szí- 
vósság s munkásság, az egyszerűség s némi népszerű kedé- 
lyesség, mely őt mindenkinek minden ügyeiben könnyen 

1^35. megközelíthetővé tette, s bizonyos neme az igazságszere- 
tetnek, mely a nem politikai irányú egyes ügyekben, kivált 
a személyes kihallgatások alkalmával, sok bajt jóvá tett, 
mi a követett kormányrendszerből származott, — jelleme 
főbb sajátságaihoz tartoznak. Ezekhez sorozandó még az 
is, hogy bár nem volt is barátja a népszabadságnak, min- 
dig a jó indulatú, mindenben csak a köz jólétet czélzó, 
gondviselésszerű országatya szinében kivánt látszatni népei 
előtt, s oda törekedett, hogy kormánya, bár a szabad moz- 
gást korlátozó önkényre hajlott, bizonyos patriarchális jel- 
lemben tűnjék elő. A nép szeretetének tanúságait annyira 
igényié, hogy az némileg erkölcsi szükségei közé tartozott; 
maga is viszont mindenkép elhitetni ügyekezett, hogy népeit 
szereti. Ennek hírét kivánta ő még nevének emlékéhez is 
kapcsolni, midőn végrendeletében népeinek a maga szere- 
tetét örökölte. És, kivált ama fesztelen, népies modor, 
melylyel a nép iránt leereszkedő lenni tudott, nem is ma-- 
radt hatás nélkül: a nép, mely közt élt és számos alkalom- 
mal megfordult, a bécsi nép, nagy ragaszkodással viseltetett 
iránta. 

Magyarországban a nép, mely őt alig látta, személyes 
hatását nem tapasztalta, közönynyel fogadá halálának hírét. 
Az utolsó események Erdélyben s a pozsonyi országgyű- 
lésen, kivált az örökváltság s a jobbágyok személyes szabad- 
sága kérdésében , nagyon megcsökkenték az 1825 óta 
növekedő népszerűségét. Utóda, Ferdinánd, már meglévén 
koronázva, a trónváltozás a közügyek menetében serami 
változást sem idézett elő; az ország rendéi megszakasztás 
nélkül folytatták törvényalkotó munkálkodásaikat, melyekbe 
azon remény, hogy azokat az atyjáénál nagyobb szabad- 
elvűség hírében álló új uralkodó alatt több süker jutalma- 
zandja, új lendületet, nagyobb élénkséget hozott. Kik 
azonban a mozgató erők játékába mélyebben betekintettek, 
a trónváltozástól nem vártak új fordulatot a kormánypoliti- 
kában; mert a személyzet, az uralkodón kivűl, kit beteges* 

kedése a belátás élétől s az akarat erélyétől megfosztott, 
nem változott: Ferencz végakarata szerint, azontúl is a 
közügyek régi intézői, Lajos főherczeg és Metternich Ke- 
lemen herczeg, maradtak a birodalom kormányának élén. 
De egyebek közt létezett egj' férfiú, ki nem vehette 
közönyösen a trónváltozást, kinek elég oka volt őszintén 
gyászolni az elhunyt fejedelmet: e férfiú gróf Reviczky 
Ádám, a magyar udvari kanczellár volt. O Fereneznek 
kegyeneze, kivált 1826 óta számtalan kegyelmeit élvezte: 
alacsony, szegény sorsból általa magas hivatalokra, végre 
kanczellári méltóságra s grófi rangra emeltetvén, sokféle 
ellentörekvések daczára, nemcsak hivatalát, hanem befolyá- 
sát is végiglen csorbittatlanúl megtartotta Ferencz kedélyére, 
ki neki, a pazar fényűzőnek, egyebek közt, még több 
ízben jelentékeny összegeket is adott hitelezőinek kielégí- 
tésére. Reviczkynek sok ellensége volt mind a magyar 
urak, mind a német kormányférfiak között. O, a szeren- 
csefi, ki jól tudá, mennyire irigylik neki a kanczellári 
főméitóságot, mely eddigelé mindig az ország legelőbbkelő 
családjai tagjainak szokott lenni osztályrésze; mennyire 
lenézik, gyalázzák, gúnyolják a magán társas körökben 
ezért a büszke magyar urak: rendszerint igen éreztette 
velők magas állása, nagy fontosságú hivatala és a fejedelem- 
nél birt befolyása súlyát. Egyébiránt bár mi alacsony 
helyzetű honpolgár iránt is nyájas, fesztelen, udvarias, sőt 
kedélyes magyar szívességű: a mágnások iránt, ritka kivé- 
tellel, hideg, feszes, büszke, sőt nem ritkán lenéző maga- 
tartást tanúsita. Befolyását a fejedelemnél néha még a 
nádornak is érezlietőleg értésére adta. ¥jS nug e miatt a 
magyar főnemesség, csaknem kivétel nélkül, gyűlölte őt: 
a fejedelmi kegyek miatt a német udvari párt sem fojthatá 
el iránta ellenszenvét. Reviczky e mellett egyébként is 
bosszantá a német urakat. Benne sem a császár-király sze- 
mélyes hajlama, sem a szerencse rendkívüli kedvezései, 
sem a német udvar szelleme nem volt képes elfojtani, vagy 

1835. csak meg is gyöngíteni nemzetisége élénk érzetét. Ezt ő 
minden alkalommal, minden viszonyok közt nyíltan, mint- 
egy homlokán kifejezve, tamisítá. Büszke volt reá, hogy 
magyar; s hol nemzetének méltósága, becsülete s a mon- 
archia államösszegében való súlya forog vala fenn: ott 
annak a német udvarban,, a német fővárosban senki sem 
lehetett volna valóbb, méltóságteljesebb képviselője, szilár- 
dabb ügyvéde, mint ő vala. Hol ő, mint magyar kanczellár, 
megjelent, volt légyen az udvari, vagy bármi egyéb ünne- 
pély, volt légyen társas kör: fellépése s magatartása mindig 
tiszteletet parancsoló vala a nemzetiség iránt, melyet kép- 
viselt. Már e magaviselete is nagy mértékben felszította 
ellene a német udvari párt gyűlöletét, melyet ő sok alka- 
lommal elhomályosított felléptével. Még inkább gyűlöltetett 
pedig azon kivételes kegyelem miatt, melylyel őt a feje- 
delem elhalmozá, s azon befolyás miatt, melyet magának, 
Ferencz e személyes hajlamánál fogva, a kormányügyek- 
ben is kivívni tudott. Mert ha bár nem birt is a kabinetben 
túlsúlyt szerezni a magyar érdekeknek, mint azt sok magyar 
hazafi, az 1825-ki országgyűlést követő években reményli 
vala: mégis számtalanszor egynémi előnyt vívott ki a magyar 
ügyeknek; egynémi csapást, egynémi hátratételt hárított el 
azoktól. Sok volt már az is, hogy az 1811 — 1825 közti 
kényuralom után oly rendes mozgásba hozta az alkotmá- 
nyos életműködést, oly reményteljesen megindította a nem- 
zeti reform s átalakulás ügyét. Mennyi ok az irígyletre s 
gyűlöletre a német udvari párt részéről! Sokan még azt is 
leginkább neki tulajdonították, hogy, miként a német ud- 
vari párt egy része kivánta, Ferdinánd, az elsőszülött nem 
mellőztetett, s nem annak öcscse, Ferencz Károly, tűzetett 
ki koronaörökössé. 

Elgondolhatni: mind ezen megalázott büszkeség, mind 
ezen megsértett önérdek és hiúság, mind ezen kijátszott 
vagy háttérbe szorított párttörekvés mily agyarkodással 
indította meg most hadjáratát az elhunyt fejedelemben 



egyetlen támaszától megfosztott, magáru hagyott Reviczky i'Sft^ 
elleni Valóságos botrány volt. azokat kik pár nappal olóbb 
nagy kitüntetésnek és szerencsének tartják vala, előszobái- 
ban udvarolni; s lesni a pillanatot, melyben elejébe bocsát- 
tatván, neki hízelegve tömjénezhetnek, most líton útfélen 
hallani, mint rágalmazzák, gyalázzák őt, mint kürtölik ma- 
holnap bekövetkezendő bukását. A beállott körülmények 
közt egyedül a főherczeg nádor akarata is elég volt volna 
őt hivatalától elmozdítani. Tudta ezt mindenki, s várták is 
sokan, sőt nem is mulasztanak el e czélra hatni. Kitől 
azonban Reviczky legtöbbet tarthatott, a nádor, most ritka 
mérsékletet tanúsíta iránvában. Elmozdittatását ő is kivánta 
ugyan személyes ellenszenvénél fogva; de önzetlenebb volt, 
mintsem hogy azt mindjárt foganatba vétesse, meggondol- 
ván, hogy e nagy hatású hivatal körüli változás, kivált ha 
az új kanczellár a nemzet rokonszenvével nem találkoznék, 
az országgyűlés folyamára is káros befolyással lehetne. Oda 
hatott tehát, hogy a diéta alatt e változásról szó se tétes- 
sék az udvarnál. 

